
Serbarea de la Putna - 1871: scânteia care a aprins torţele 
la Marea Unire de la 1 Decembrie 1918 


1. „Unde este inima tinerimii, acolo sunt și ideile viitorului” 


Suntem în anul 1871. Istoria Europei este într-o continuă schimbare. Revoluţiile 
de la 1848, din întreaga Europă, au schimbat mentalități, destine naționale. Ca efect, 
provinciile româneşti mai norocoase au reușit să înfăptuiască „unirea cea mică” la 
anul 1859. Din anul 1866, la 10 mai, regele Carol I preia destinele României unite, 
mai întâi în calitate de voievod apoi, din 1881, va fi „uns” rege. Provinciile româneşti 
duceau în spate trei imperii: Imperiul Otoman, Imperiul Habsburgic, Imperiul Rus. 
Unul avea deja câteva secole de istorie în spațiul românesc, altul înlocuise „jugul de 
lemn otoman cu jugul de fier austriac”, cum se spunea în popor, încă din anul 1775. În 
Europa un aer de schimbare, de intrare în modernitate cuprinsese societățile evoluate. 
Industrializarea schimba decisiv raporturile dintre naţiuni, dintre indivizi. Imperiile 
erau în destructurare, un aer de libertate şi de autodeterminare bântuia în sânul tuturor 
naţiilor europene. În acest timp, tot mai mulţi tineri români studiază în străinătate, în 
Europa, la marile universităţi. În provinciile româneşti se înfiripă învățământul superior, 
la Iaşi, la Bucureşti, la Cluj, la Arad, la Oradea. În Europa se încheiase războiul franco- 
prusac (1870-1871), al cărui rezultat fusese unirea tuturor provinciilor germane şi 
sfârşitul domniei lui Napoleon al III-lea, în Franţa. Pe acest fond de evenimente majore 
pentru istoria şi diplomaţia europeană, la Putna, la marginea Imperiului Austro-Ungar, 
sunt puse la cale, de „junimea română, o serbare şi un congres al studenţimii române. 

Nu întâmplător este ales ca loc de desfăşurare Putna, iniţiatorii şi organizatorii 
considerând că „va fi serbarea în chestiune mai demnă și mai festivă făcându-se la 
mormântul lui Ştefan cel Mare, în Ziua Sântei Marii”. În acelaşi timp este evidenţiată 
poziţia Bucovinei în structura geografică şi istorică a provinciilor româneşti: ea este 
„sentinela românismului contra colosului nordic şi a părţilor lui etnografice”, este, 
de asemenea, strategic „încheietura care leagă România, Moldova şi Basarabia cu 
Maramureşul şi Transilvania” se specifică în „Apelul tinerimii române”, elaborat în 
ziua de 25 decembrie 1869, de Crăciun, de către un grup de iniţiativă, la Viena. Ce 
importanţă pot avea pentru o națiune tânără aceste două secvenţe ale unui eveniment, 
aparent fără pretenţii istorice majore, într-un asemenea context extrem de activ, de 
important pentru devenirea Europei? 


„Serbarea de la Putna, gândită pentru anul 1870, când se împlineau patru secole 
de la sfințirea mănăstirii, are puternice conotaţii simbolice naţionale, personalitatea 
şi mitul Ştefan cel Mare fiind în centrul atenţiei, imprimând imaginaţiei iniţiatorilor 
„efuziuni patriotice” fără precedent. Chiar dacă ideea unui „congres al tuturor 
românilor” pare să fie mult mai veche, ea se concretizează, în sfârşit, prin apelul redactat 
la inițiativa unui „comitet provizoriu” care îi are între semnatari pe Petru Pitey („student 
în legi”) preşedinte, pe Gabriel Băleanu („candidat de profesor”) secretar, iar în numele 
membrilor semnează Emil Cosabust („student în legi”). Intenţia organizatorilor este 
ca acest deziderat să aibe structura unei serbări care să fie „o adevărată manifestare 
naţională, şi să se arangieze de către întreaga tinerime română academică, serbându- 
se în un loc eminent istoric”. 

Descifrând istoria ulterioară a românilor şi a României, privind cu detașarea 
şi luciditatea unui veac şi jumătate de la acele evenimente, putem avea astăzi 
dimensiunea visului, a speranței, a disperării, chiar a ceea ce au însemnat cele două 
momente ale acelei acţiuni colective. Serbarea de la Putna şi Congresul studențimii 
române, care i-a urmat, au fost consecința unui complex de factori, dar şi a unei 
dorinţe de secole, amânată, dar niciodată uitată, şi care a căpătat forma unei serbări, 
a unei sărbători. 

Iniţiatorii consideră că nu încearcă, nici pe departe, să ia locul oamenilor 
politici ai vremii care „sunt împovăraţi de greutăţile intereselor naţionale ardente, şi, 
mai cu seamă, sub împregiurările politice de astăzi, nici că se poate cere de la ei ca să 
ia inițiativa şi să îngrijească astfel de întrunire, ci e vorba de „o dorinţă sfântă ca să 
ia asupra-şi efectuirea acestei idei tinerimea română academică”. În fapt, tinerimea 
română, implicată în mediul academic, este conștientă de neputinţa clasei politice 
prinsă în interesele dictate de la vârful imperiului şi acţionează ca societate civilă, 
evitând interpretările politice imediate. Fiind eliminată ideea de „aroganţă”, din partea 
inițiatorilor şi a susținătorilor acestui apel, toată lumea a fost de acord că acolo „unde 
este inima tinerimii, acolo sunt și ideile viitorului”. Există şi o oarecare reținere a celor 
care au formulat textul apelului, în ceea ce priveşte efectul imediat al unei întruniri „a 
tinerimii române de pretutindeni”, lucru perfect justificat în perioada în care Bucovina 
era strivită de povara imperiului, însă gândul final îl reprezintă „gloria națiunii”. 
Sunt descurajaţi scepticii sau cei cărora le este frică de represaliile posibile din partea 
diriguitorilor imperiului. Într-o scrisoare din aprilie 1870, semnată de Nic. Teclu 
(preşedinte) şi M. Eminescu (secretar) se spune că „regimul nu ne poate împiedica 
deloc, pentru că serbări de asemenea natură sunt permise în întregul Austriei, şi nu 
numai că sunt permise, ci sunt un drept esenţial al vieţii constituţionale”. 

Deşi mijloacele de comunicare erau dificile în epocă, fenomen de înţeles într-o 
epocă în care telefonul încă nu se născuse, apelul avea în vedere „solemnitatea şi 
ponderozitatea serbării în chestiune” pentru care era necesar „să se aranjeze şi să 
fie reprezentată la dânsa tinerimea română de la toate universitățile şi academiile 
unde studiază români, aşadară de la universităţile din Bucureşti, Iaşi, Paris, Viena, 
Turin, Berlin, Pesta, Pisa, şi de la academiile din Sibiu, Oradea- Mare, Cluj, Cernăuţi, 


Blaj, Arad”. Membrii „comitetului de inițiativă” decid că „un semn de pietate şi de 
amintire”, care va fi „punctul de culminaţiune al serbării”, este depunerea unei urne 
antice de argint cu inscripţia „Eroului, învingătorului, spaimei neamicilor, scutul 
creştinătăţii, apărătorului culturii, mândriei națiunii române, lui Ştefan cel Mare şi 
Bun, junimea română academică, anul MDCCCLXX. Urna ar fi trebuit să fie învelită 
pe jumătate cu o flamură tricoloră de mătase „care va spânzura de pe mormânt până 
gios”. Tonul apelului este un fel de „acum ori niciodată”, în condiţiile în care „ne 
uneşte totuşi aceeaşi limbă, aceleaşi obiceiuri şi datine, aceeaşi religiune şi credință 
politică şi socială, de la Tisa pân'la Marea Neagră, de la Nistru şi pân'la Balcani”, Într- 
un document din 4 martie 1870, semnat de „preşedintele comitetului central” care 
era contele E. Logothetty, secondat de secretarul Mihai Eminescu, adresat „domnilor 
auditori” de la Facultatea teologică din Blaj, recunoaştem verva eminesciană în ceea ce 
priveşte dezideratele vremii, chemarea pentru o implicare colectivă în chestiuni care 
privesc soarta românului şi a României: „Hristos a învins cu litera de aur a adevărului 
şi a iubirii; Ştefan, cu spada cea de flăcări a dreptului. Unul a fost libertatea, cel(ăl)alt 
apărătorul evanghelului ei. Vom depune, deci, o urnă de argint pe mormântul lui 
Ştefan, pe mormântul creștinului pios, a românului mare”. 

În continuarea „apelului” este promovat şi un program pentru ziua de 15 august, 
care va culmina cu depunerea urnei cu pământ adus de participanţi din toate provinciile 
româneşti, pe mormântul lui Ștefan cel Mare care va fi fost decorat, în prealabil, cu 
„cununi de flori şi cu lauri” şi care va avea aranjate în simetrie „cel puţin 70 făclii 
tricolore”. A doua zi, pe 16 august, „se va improviza, afară de monăstire, un congres 
al studenților români academici de pretutindenea”. 

Pentru susținerea materială a sărbătorii sunt deschise liste de subscripţie, există 
o bogată corespondenţă promovată de presa vremii, cu instituţii şi persoane care sunt 
invitate să participe cu bani şi cu iniţiative locale la realizarea dezideratului „junimii 
române”. În „Curierul de Iaşi”, din 31 mai 1870, de exemplu, este reluat „apelul, semnat 
de data aceasta de Nicolae Teclu (preşedinte), Petru Bita (casier) și Mihai Eminescu 
(secretar) şi se solicită tuturor celor care simt româneşte să dea „sprijinul moral şi 
material junimii române, ca să poată aranja o festivitate demnă de poporul român” 
Sunt invitate femeile române să co-participe la eveniment. În şedinţa din 19 mai 1870, 
„comitetul central rădică la concluz propunerea făcută, ca adecă învelitoarea decorativă 
a urnei să fie făcută de mâna doamnelor române, considerând ca prin aceasta comitetul 
central îşi face numai datoria sa, oferindu-le prin această ocaziune de a lua parte activă 
la sărbătoarea proiectată” („Românul”, 29-30 mai, 1870). 

Listele de subscripţie, cu numele donatorilor şi sumele oferite, sunt publicate 
periodic în ziarul „Curierul de Iaşi”, entuziasmul este mare, sumele variază de la 117 lei, 
oferiţi de Calinic, Mitropolitul Moldovei (9 iulie 1870), 62 de lei oferiţi de Veronica 
Micle (23 iulie 1870), la sume derizorii de „2 parale şi 7”, subdiviziuni ale leului, oferite 
de doi studenţi, G. Bejanu şi |. Burada, „d-lor prin aceasta au avut de scop a ridiculiza 
în modul cel mai necuviincios ideea sfintei şi naţionalei serbări de la mormântul lui 
Ştefan cel Mare” (28 iunie 1870). 


Deşi evoluau extrem de favorabil, lucrurile iau o întorsătură neașteptată. O 
telegramă emisă de „Comitetul central pentru serbarea la mormântul lui Ştefan cel 
Mare, semnată „preşedintele Teclu”, este trimisă publicaţiei „Albina”, care apare la 
Pesta şi în care se anunţă faptul că „față cu situaţiunea actuală critică, a decis amânarea 
festivităţii pe 15/27 august 1871”. Comitetul revine cu explicaţii, în „Irompeta 
Carpaţilor” de duminică, 23 august 1871, motivul invocat fiind situaţia explozivă 
de la „țărmurile Rhinului” de unde nu se ştie „ce dimensiuni va lua acest răzbel”. În 
aceste condiţii „partea cea mai mare a junimii academice române, este împiedicată de 
a putea participa în numărul dorit la sărbătoarea proiectată”. În „Curierul de Iaşi”, din 
13 octombrie 1870, comitetul, în numele căruia semnează Nic. "Teclu, reiterează ideea 
că „serbarea s-a amânat până la anul viitor, însă numai din cauza răzbelului actual” şi 
că Guvernul României „să ne împiedice nu poate fi nici vorbă”, iar guvernul austriac 
„este deja informat şi interpelându-se nu ne-a pus nici o piedică şi nici nu poate fiindcă 
noi ne întrunim pe baza legii de întrunire”. 

Un alt motiv, rămas mai puţin cunoscut publicului larg, îl regăsim în scrierile 
lui T. V. Stefanelli (Amintiri despre Eminescu în Eminescu și Bucovina, Cernăuţi, 1943) 
care spune că „banii adunaţi şi depuşi la firma comercială Perlea și Murășeanu din 
Viena, se pierdură în urma dispariţiunii acestor comercianţi de pe piaţa din Viena”. 
A fost „fierbere între studenţi”, Eminescu „era cel mai deprimat dintre toţi”, a fost 
instituită o comisie de anchetă condusă de Ioan Slavici, „concluziunea” fiind că „nu 
s-a putut afla urma lui Perlea și Murășeanu, iar depunătorii având pentru dânşii cea 
mai bună credinţă, nu se poate face nimica”. Criteriul după care au ales iniţial firma 
care să le administreze banii, în inima imperiului, la Viena, a fost acela că firma era 
românească. Din păcate! Ca efect al acestei dramatice întâmplări, se alese „un nou 
comitet aranjator”, în fruntea căruia „sta Ioan Slavici ca prezident, Pamfil Dan a fost 
ales casier, iar Eminescu a rămas secretar. 


2. „Junimea română” a aflat „care e secretul viitorului”: unitatea tuturor 
românilor 


Din iunie 1871, noul comitet pășeşte „rezolut şi plin de însufleţire, la realizarea 
scopului măreț”, după un comunicat care apare concomitent în „Trompeta Carpaţilor” 
(13 iunie), „Albina” (12 iunie) şi „Românul” (10 iunie) şi în care se mai specifică faptul 
că „Serbarea de la Putna n-are să fie serbarea unui comitet, nu a unei junime”, ci are să 
fie „întrunirea naţiunii române în suvenirile trecutului, în însufleţirea prezentului și 
speranţele viitorului”. La Viena existau două asociaţii ale studenţilor români: Societatea 
literară şi ştiinţifică şi România, care se aflau pe poziţii de oarecare adversitate, datorită 
viziunilor diferite dintre tradiționaliști şi cosmopoliți. Eminescu militează pentru o 
unire a acestora, pentru o viziune unitară, lucru care se întâmplă în anul 1871 prin 
înființarea societăţii „România jună”. 

Urmează un nou apel „către junimea română” datat 14 iunie 1871, sunt 
îndemnați să participe cu alocuţiuni festive „toţi acei frați juni români academici care 


voiesc a concurge la serbare”, între condiţii: „cuvântarea să nu fie prea lungă”, limbajul 
să fie unul „popular” şi să nu facă „aluziuni intenționate la împrejurările politice de 
azi” („Românul”, 22 şi 25 iunie 1871). 

În publicaţia „Românul din 23 iulie 1871, Dumitru Brătianu scrie cu entuziasm 
despre mesianismul generaţiei tinere în conjuncturile istorice prin care trece România, 
este uimit că „petrecerea copilărească” s-a transformat în „manifestaţiunea cea mai 
imponentă a românismului, afirmaţiunea cea mai puternică a naționalității noastre, 
actul unic în analele istoriei noastre, actul cel mai însemnat prin caracterul său de 
solidaritate între toate țările române şi cel mai fecund în mari şi necalculabile rezultate”. 
Mai mult, generaţia tânără „rupe giulgiul ce tâmpirea părinţilor şi a învăţătorilor ei 
începuse a întinde şi asupră-i”. Concluzia este că există „un geniu al României”, parte 
a unui suflet colectiv, iar „junimea română” a aflat „care e secretul viitorului”. 

Răspunsul la acest entuziast îndemn vine printr-o scrisoare datată 
3/15 august 1871, redactată la Cernăuţi şi publicată în „Românul, din 15 august 1871 
şi este semnată, în numele „comitetului”, de Mihai Eminescu şi Pamfil Dan. Se spune, 
în scrisoare, că „prin numele şi inteligența d-voastră aţi aruncat asupră-ne razele cele 
mai curate ale generaţiunii căreia îi aparţineți”, iar aprecierile trebuie să fie doar pentru 
„sânţenia cauzei”. Recunoaştem şi tipul de cugetare eminescian referitor a istorie, la 
rolul poporului, care merită reluat în întregime: „E o axiomă a istoriei, că tot ce e bine e 
un rezultat al cugetării generale, şi tot ce e rău, e productul celei individuale. De aceea, 
meritul nostru va consista numai în formularea ideilor şi trebuinţelor existente ale 
poporului, nu în crearea unor altora. Ne vom lăsa îndreptaţi de cugetarea şi trebuinţele 
poporului nostru, nu de ale noastre proprii recepute poate de la străini. Ne vom lăsa 
conduşi de curentul ideilor naţiunii, şi nu vom pretinde rolul de a conduce noi prin 
ideile noastre individuale”. La acest tip de atitudine face trimitere, mai târziu, George 
Călinescu, care spune despre Mihai Eminescu că „n-avea nicio aspiraţiune pentru sine 
ci numai pentru naţia şi societatea din care făcea parte, fiind prin aceasta mai mult un 
exponent decât un individ”. 

Suntem convinşi că istoria este un bun şi un merit al unui întreg popor. În 
același timp, ştim că istoria își creează proprii eroi, propriile personalităţi, contextele 
sunt un dialog în absolut între cauză şi cei care se dedică acelor cauze măreţe. Serbarea 
de la Putna şi celelalte evenimente conexe au consolidat în istorie câteva nume care 
au dat un înalt sens civic literaturii, artei, culturii în general, care au demonstrat că 
geniul este o emanaţie a istoriei şi deopotrivă, că istoria îşi fixează conturul după 
capacitatea de exprimare a harului colectiv şi individual. Cel care a marcat decisiv 
„serbarea” a fost Mihai Eminescu, care era student auditor al universităţilor din Viena 
şi Berlin. Toată lumea este de acord, atât martorii din epocă, cât şi cercetătorii de mai 
târziu, că dacă Eminescu nu s-ar fi implicat în manifestarea de la Putna, probabil că 
evenimentul ar fi fost după tipicul celorlalte - formaliste, s-ar fi încheiat cu osanale 
aduse împăratului: şi asta pentru că în imperiu asemenea manifestări erau îngăduite, 
fie pentru a da impresia naționalităților că se bucură de oarecare respect, fie pentru 
că manifestările erau considerate adevărate supape pentru nemulțumirile acumulate. 

Prin implicare, Eminescu impune concepții mult mai adânci, reuşeşte să dea serbării 
un statut de o consistenţă istorică care depășea mult cadrul unei sărbători închinată 
lui Ştefan cel Mare. 

În câteva pagini de memorii, semnate de loan Slavici, la trei decenii de la 
evenimente, acesta declară că „Eminescu n-a fost între iniţiatorii serbării dar ideea 
congresului de la el a pornit și serbarea nu s-ar fi făcut dacă el n-ar fi stăruit ca ea să 
se facă cu orice preț, pentru ca congresul să fie cu putință”. Completarea portretului 
lui Eminescu este, la fel, memorabilă: „Știindu-l poet, chiar şi mulţi dintre cei ce l-au 
cunoscut personal s-au deprins a-l lua drept un visător inaccesibil pentru preocupările 
zilnice. Aşa însă el era numai în ceea ce priveşte propria lui existență; când vorba era 
de durerile neamului românesc, el ardea în foc nestins şi devenea om de iniţiativă şi de 
acțiune, stăruitor neînduplecat, care nu ne dedea răgaz, ci ne mâna mereu înainte. (...) 
În frunte nu-i plăcea să iasa, dar împingea pe alții înainte, şi era gata să meargă și singur 
când alţii nu voiau să-l însoţească. 

Interesul pentru manifestare creşte proporţional cu apropierea momentului 
decisiv. Listele de subscripții sunt susținute de toate publicaţiile vremii, sunt făcute 
publice, însoţite de comentarii pline de efuziuni patriotice. Cauza serbării pare să 
copleşească un public tot mai larg, în presă sunt surprinse şi opinii şi atitudini ale 
cetăţeanului simplu, trezit la viaţă de iniţiativa studenţimii române. În ziarul „Telegraful” 
din 18 iulie 1871, de exemplu, este reprodusă o scrisoare semnată A. Băjescu, care „îi 
felicită” pe studenţii români de la Viena care au avut „sublima şi patriotica inspirațiune 
în mijlocul străinismului de care se aflau încongiuraţi şi oprimaţi”, după care spune 
apăsat, în spiritul naţionalismului vremii, că „o clasă curat românească a existat și va 
exista totdeauna şi tocmai în momentul când pare a pieri, atunci reapare mai mândră 
şi mai frumoasă, mai jună şi mai viguroasă, reînviind ca phoenix-ul din propria sa 
cenuşă”, această reînviere fiind rodul Providenţei. În același număr din „Telegraful” 
este publicată o poezie semnată M, care începe fără echivoc: „Alergaţi cu mic, cu 
mare/ Strănepoţi ai lui Traian/ Căci se face o serbare/ La mormântul lui Ștefan!” În 
„Ielegraful”, din 10 august 1871, sub semnătura lui loan Polescu, este făcut un apel 
„către naţiune” ca serbarea de la Putna să se întindă „peste toată România”; concret 
propune ca pe câmpia Cotroceniului, în data de 15 august, după Sfânta Liturghie, să 
se facă un Te Deum la care să participe toată lumea adunată cu ocazia hramului. 

Folcloristul G. Dem. Teodorescu, implicat în eveniment, publică în trei 
numere consecutive din „Românul” (duminică, 25 iulie, luni-marți, 26-27 iulie şi 
miercuri-joi, 28-29 iulie 1871) un amplu eseu, „Memoria lui Ştefan cel Mare”, în 
care reface parcursul istoric dar şi în mentalul colectiv al personalităţii şi a legendei 
domnitorului moldav. Serbarea de la Putna are, în acest context, o proiecție mesianică: 
„Să preparăm, dar, sosirea acestui moment istoric precum loan Botezătorul prepara 
sosirea Bunului Cuvânt!”, iar idealul „unirii mari” este un deziderat mereu amânat, 
niciodată abandonat: „Să ne strângem la chemarea popoarelor de acelaşi sânge şi să 
ne unim într-un mănunchi puternic şi viguros ca să putem înfrunta cutremurele ce 
omenirea va încerca în necurmatele-i mişcări!” 


Il 


Dincolo de civismul personal, există şi atitudini instituționale. „Consiliul 
comunal” al urbei Iaşi votează participarea oficială la eveniment a unei delegații care 
să îi cuprindă, pe lângă primarul C. Cristodulo Cerchez şi a consilierului Gh. Mârzescu, 
pe domnii „cetăţeni notabili”, Vasile Alecsandri, Mihail Kogălniceanu şi Dimitrie Gusti. 
Iar primăria oraşului Bucureşti, în şedinţa din 5 august 1871, aprobă alocarea sumei 
de cinci sute de lei pentru serbare. („Românul 9-10 august, 1871) 

„Curierul de Iaşi”, la „ştiri locale”, anunţă în numărul său de miercuri, 11 august 
1871, că „ajunul plecării” fiind 13 august 1871, „toţi onor cetăţeni precum şi onor 
doamne a urbei noastre sunt invitaţi a asista la întrunirea ce va avea loc la biserica 
Sf. Nicolae cel Domnesc, zidită de Ştefan cel Mare, la orele 5 după amiază, când se va 
porni de acolo un conduct solemn, în frunte cu flamura femeilor române moldovene, 
făcută prin subscripţiunile mai multor doamne, şi cu flamura urbei Vaslui, înconjurată 
de 5 delegaţi, ducându-le în sunetul muzicii comunale, acordată de dl. primar, până la 
gara de Iaşi, unde se vor depune flamurile până mâine, sâmbătă dimineaţă, la 4 ore, 
când vor porni cu trenul atât delegaţii urbei Iaşi şi Vaslui, cât şi cetăţenii doritori de 
a participa la serbarea de la Putna”. În același număr al ziarului se specifică faptul că 
„mai mulţi cetăţeni din urbea noastră, neputând a merge până la Putna, vor solemniza 
această serbare aice, la biserica Sf. Nicolae cel domnesc, duminică, în 15 ale curentei, 
unde va cânta şi muzica comunei, acordată gratis de onor. primar”. 

Mai mult, dintr-un document din Arhivele Naţionale Iaşi, aflăm că „direcţiunea 
Căilor Ferate” face o reducere de jumătate de preţ celor care doresc a asista „la serbarea 
ce are a urma la monastirea Putna, în memoria nemuritorului nostru domn Ştefan”. 


3. „Strigătele de «Vecinică pomenire lui Ştefan-vodă împăratul» făceau a 
răsuna codrii” 


Programul de desfăşurare a manifestărilor a fost adaptat continuu, în funcţie 
de elementele noi care apăreau. O formă finală a fost tipărită în revista „Convorbiri 
literare”, din 15 august 1871. De reţinut salvele de tun, care au însoţit toate momentele 
mai importante ale zilei, predica părintelui egumen al Mănăstirii Putna, Arcadie 
Ciupercovici, intonarea „Imnului religios” compus pentru eveniment de Vasile 
Alecsandri pus pe muzică de A. Flechtenmacher, dar şi momentul cel mai important, 
când „după descoperirea şi sânţirea urnei consacrative” sunt depuse pe mormântul 
lui Ştefan cel Mare „epitaful doamnelor din România, a celor din Bucovina, a flamurei 
doamnei Haralambie, a doamnelor din Iaşi şi a Institutului de Belle-Arte”, În încheiere 
„domnul A. D. Xenopol rostește cuvântul festiv”. 

Discursul lui A. D. Xenopol întruneşte sufragiile adunării în privinţa valorii 
sale, drept pentru care este premiat. Într-o „notă” a revistei „Convorbiri literare”, este 
specificat faptul că „această cuvântare a d-lui Xenopol a fost judecată de Comitetul 
central al serbării naționale” ca fiind cea mai bună dintre cele prezentate la concurs, 
opinia comitetului „a fost aprobată de dd. Alecsandri, Maiorescu şi Pogor, constituiți 
în juriu literar”. Tonul este avântat, suflul discursului priveşte un viitor îndepărtat, tot 

mai limpede, în acelaşi timp, care se susține pe valorile trecutului: „Avem acea putere, 
avem acea încredere, pentru că sufletul acestei părți a omenirii ce se numeşte poporul 
român, încă nu şi-a revărsat în lume comoara cuprinsului său sufletesc” („Telegraful 
român”, 25 august, 1871). 

Tot „Ielegraful”, în numărul său din 15 august, publică două „alocuţiuni” 
semnate de George G. Tocilescu şi alta de N. V. Scurtescu, care fac dovada unui avânt 
patriotic greu de stăvilit: „Astăzi, mai mult decât oricând, români, este timpul de 
deşteptare, de reînviere! Astăzi, mai mult decât oricând, români, este timpul de a scutura 
de pe noi pulberea ce străinii ne-au aruncat-o de ne-au astupat vederile!” (George 
G. Tocilescu); „15 august 1871 a sosit, şi strănepoții Traianilor, Gelilor, Marioţilor, 
Negrilor-Basarabi şi Dragoşilor, aleargă, în grămadă, la mormintele părăsite. Ce caută 
ei acolo? Se duc ei ca să plângă? Nu! Acei ce odihnesc în acele morminte, nu lacrimi 
şi suspine aşteaptă de la noi, sânge din sângele lor, ci adoraţiune, entuziasm, veselie şi 
imitare”. (N. V. Scurtescu). 

Relatările de la faţa locului, din timpul Serbării şi al Congresului, sunt 
numeroase, fiecare publicist şi fiecare publicaţie încearcă să prindă note neobişnuite, 
să prezinte cu cât mai multă imaginaţie, să surprindă ceva din „ceea ce nu se poate 
spune”; e vorba de emoţiile individuale, dar şi de emoția colectivă. Folcloristul 
G. Dem. Teodorescu, de exemplu, face o descriere amplă, în trei părți („Românul” 
de miercuri 25 august, joi 26 august şi duminică 29 august), concluzionând că „actul 
junimii din 15/27 august, de la Putna, va servi ca model şi ca început ferice, şi, în 
tot cazul, neuitat, al redeşteptării conştiinţei naţionale”. Sunt reiterate momentele 
importante ale Serbării, cu o adjectivizare pe măsură. Debutul manifestărilor, de 
exemplu, a fost în seara zilei de 14 august, cu o salvă de douăzeci şi una de lovituri 
de tun, cu muzica tuturor clopotelor din mănăstire, urmate de slujba de priveghere. 
Descrierea stării mulțimii este prelungită în „datul natural” oferit de Mănăstirea Putna 
şi împrejurimi: „Răpitoarea frumuseţe a admirabilelor poziţiuni ce se prezenta ochilor 
avizi ai vizitatorilor, favorată de o lună strălucitoare, făcu ca acest mic început să 
dureze până târziu, în noapte, când numeroase trăsuri cu noi oaspeţi urmau de a sosi 
la monastire. 

Duminica a început „cu întreite rânduri de salve, loan Slavici, în calitate de 
„preşedinte al comitetului” a ţinut „o cuvântare inauguratoare” cu serioase „consideraţiuni 
asupra cauzelor existenţei noastre naționale. Din discursul lui Ioan Slavici, la deschiderea 
manifestărilor, e de reţinut ideea relaţiei dintre istorie şi personalităţile care o determină: 
„Numai timpurile mari nasc, însă, oameni mari, şi numai ideile mari fac timpurile de a 
fi mari. Ştefan a fost Mare fiindcă lumea în care ela trăit a fost puternică, ideile care l-au 
condus au fost măreţe. O idee pierdută în tulburările timpurilor de atunci, o idee care a 
fost puterea morală a acestui timp mare, o idee ca o stea conducătoare îşi revarsă razele 
prin întunericul adânc al trecutului nostru de 400 de ani”. Iar starețul mănăstirii, Arcadie 
Ciupercovici, „cu figura-i afabilă dar şi impuitoare, cu vocea-i sonoră şi vibratoare, 
ținu o excelentă predică „corespunzătoare hramului bisericesc în care accentuă pioasele 
simţimânte ale strămoşilor noștri”. În tot timpul serviciului divin, mormântul venerat 


al marelui Ştefan, împodobit cu ghirlande de flori şi făclii, „era custodiat de o gardă 
de onoare, compusă din patru din membrii comitetului conducător”. După predică, 
procesiunea formată din clerici, din membrii comitetului, dar şi din mulţimea prezentă la 
eveniment, trecu „printre două şiruri de juni academici” până spre porticul festiv unde, 
„pe o masă spațioasă, se aflau învelite cu crep negru urna consacrativă de argint, cele 
două magnifice epitafe şi stindardele, între care al doamnei Haralambie din Craiova se 
distingea prin frumosul portret al marelui Ştefan, prin bogăţia şi inscripțiunile cu care 
era ornat”. Au urmat sfințirea odoarelor, transferul acestora pe mormântul domnitorului, 
„cuvântarea festivă” a lui A. D. Xenopol și intonarea imnului religios „făcut anume 
pentru această ocaziune” de Vasile Alecsandri, pe muzica lui A. Flechtenmacher. De 
reținut că la masa comună, oficialități dar şi public, aşezaţi „pe băncile construite în 
portic”, primul toast „fu rădicat de preşedintele comitetului în sănătatea imperatorului 
Austriei, după datina autoritară a ţărilor de sub dualism. D. Reni, administratorele 
Bucovinei, român de naționalitate, mulțămi, din partea guvernului austro-maghiar, 
comitetului şi întregii adunări, despre frumoasa atitudine, ordine şi aspiraţiunile ce 
manifestau”. Pentru o adunare care depășea, după mai multe mărturii, trei mii de 
persoane, spiritul de ordine nu putea fi decât o mare performanţă, în condiţiile în care 
oficialităţile se temeau de acte de răzvrătire. 

În acest timp, pentru a întregi atmosfera şi a-i da o notă mai „populară”, după 
cum relatează ziarul „Telegraful” miercuri 22 septembrie 1871, „un bou întreg, fript pe 
frigare, atrăgea în giuru-i mai multe sute de săteni, și strigătele de « Vecinică pomenire 
lui Ştefan-vodă împăratul» făceau a răsuna codrii şi a da de ştire secularilor duşmani, 
că românul încă nu a uitat pe mântuitorul său”. 

Dar serbarea nu a fost doar la Putna, ea s-a manifestat în mai toată țara, în 
oraşe şi în sate. Sunt consemnate celebrări ale lui Ştefan cel Mare la Brăila, Bârlad, 
Iaşi, Bucureşti, Blaj, Craiova şi multe altele, într-o dispunere care acoperă toate 
provinciile româneşti. 

Şi rolul personalităţilor vremii este diferit în desfăşurarea evenimentelor. Pe 
lângă Mihai Eminescu, prezenţă explicită şi implicită, recunoscută de „memoria 
documentelor” dar şi în mentalul colectiv, rolul lui loan Slavici este determinant. Sunt 
mărturie numeroase articole din presa vremii, amintirile semnate de T. V. Stefanelli, 
paginile de memorii „justificative” semnate chiar de Slavici. De reţinut că întrunirile 
studenţeşti de la Viena, după constituirea „României june”, se ţineau „în prezenţa unui 
comisar de poliţie, de cele mai multe ori un oarecare domn Toma, român din Munţii 
Apuseni, care se stabilise la Viena”. Chiar dacă „d. Toma era om tăcut şi potolit, acesta 
„îşi dădea silința să ne ţie în limitele trase de statutele societăţii şi astfel era adeseori 
nevoit a ne sfătui să ridicăm şedinţa şi să continuăm discuţiunile în vreo cafenea, 
unde el nu era însărcinat a ne însoți”. Când a fost pusă în discuţie „cestiunea serbării”, 
Slavici remarcă faptul că „d. Toma era foarte strâmtorat, şi eu, preşedintele societății 
România jună, ţiind seamă de strâmtorarea aceasta, am declarat că statutele nu permit 
ca asemenea cestiuni să fie discutate în şedinţele societăţii”. În consecinţă, discuţiile 
importante erau cele de la cafenelele din Viena, unde se întruneau membrii asociației 

în condiţii conspirative, conştienţi de subversivitatea acțiunilor lor. 

Participarea lui Ciprian Porumbescu nu o regăsim deocamdată consemnată 
în presa vremii, ea a fost însă puternic „folclorizată”, după ce a rămas în „povestea 
evenimentului” ca una de excepţie. După consumarea festivităților oficiale ale serbării, 
pe pajiştea de la mănăstire s-a încins o horă în care au intrat toți cei prezenţi, orchestra 
fiind condusă de Grigore Vindireu, căruia Ciprian Porumbescu i-a luat locul, iar la 
final, după ce a cântat, s-a aruncat la pieptul lui Iraclie strigând: „Iată, am cântat 


Daciei întregi!” 


4. „Dacă printr-o calamitate poporul român ar dispărea și ar veni alţii pe 
acest pămînt, s-ar transforma tot în poporul român!” 


Deziderat mai vechi al populațiilor româneşti din toate provinciile situate 
deoparte şi de alta a Munţilor Carpaţi, unirea tuturor românilor a însufleţit, a încălzit, 
a dinamizat, i-a pus în stare de vis pe toți cei care au văzut în definirea şi rostuirea 
patriei o predestinare pentru care merită să lupte, un altar pe care soarta devine destin. 

Însemnătatea Serbării de la Putna este încă insuficient evaluată, cunoscută. 
Apelul tinerimii române, redactat în ziua simbolică de 25 decembrie 1869, la Viena 
şi transmis studențimii române din toate centrele universitare ale Europei, conține 
toate dezideratele şi toate direcţiile de urmat pentru unirea de mai târziu, înfăptuită 
la 1 Decembrie 1918. Dacă punem față în față dezideratele politice de mai târziu cu 
dezideratele exprimate în fața şi de mulțimea adunată la Serbarea de la Putna sau care 
a rezonat cu aceasta, putem spune că Unirea de la 1 Decembrie 1918 a avut un puternic 
şi autentic vot popular exprimat cu o jumătate de veac mai devreme. Sau, conchizând: 
Serbarea de la Putna a fost scânteia care a aprins torțele Marii Uniri de la 1918. 

Firesc, mă întreb acum,în faţa istoriei pe care o emană „documentele de epocă”, 
dacă ar trebui ca tinerimea academică de astăzi să formuleze un nou apel către toți 
tinerii români risipiţi în lume, cum ar suna acest apel? Prima întrebare ar fi: care 
Românie, cea din afară sau cea din interior? Avem peste zece milioane de români în 
afara graniţelor fizice, care sunt „o Românie în căutarea unei identități”. O altă realitate 
istorică presupune, fireşte, alte tipuri de atitudine. Noţiunea romantică de patrie pare 
să fi căpătat, sub presiunea conjuncturilor, a dinamismului fără precedent a mijloacelor 
de comunicare, o „resetare” cu consecinţe imprevizibile încă. Important pare acum, 
că o redefinire a noţiunii de patrie, în noile contexte, are la bază câteva lucruri care 
îi pot reda funcţiile iniţiale. Este vorba de spaţiul geografic, de limbă şi de credinţă. 
Spaţiul geografic, ca expresie a peisajelor şi a echilibrului natural, este cel care imprimă 
un orizont fizic, o identitate fizică, fiecărui om care s-a născut în acest spaţiu. Spunea 
cineva, de altfel, la începutul secolului trecut: „ Dacă printr-o calamitate poporul român 
ar dispărea şi ar veni alții pe acest pămînt, s-ar transforma tot în poporul român”. 

Limba este promotoarea, valorizatoarea şi păstrătoarea culturii, a istoriei, a 
tradiţiei. Suntem români pentru că vorbim limba română. Oricare alte nuanțe sunt doar 
căi de discuţie pentru a ajunge la aceeaşi concluzie. Iar Biserica, credința reprezintă, 


fără îndoială, puterea de sacralizare a tot ceea ce ne înconjoară. Sacralizăm, de când 
avem conştiinţa unei patrii, munţii, câmpiile, apele; sacralizăm viaţa de familie, viaţa în 
comunitate; dăm transcendenţă vieţii noastre, aspirațiilor noastre; dragostea noastră, 
indiferent cum se manifestă, pentru cine se manifestă, dacă nu are dimensiune sacră 
ni se pare lipsită de orizont. Din acest motiv, din momentul în care le vom desacraliza, 
sub impulsul şi sub presiunea unor factori externi, din indiferenţă sau din interes, ne 
vom pustii noi înşine lumea în care trăim, în care suntem predestinați să trăim. lar 
noțiunea de ideal, care i-a animat pe cei care ne-au premers, culminând cu momentul 
1918, actul Marii Uniri, este parte din puterea de sacralizare a naţiei noastre, care nu 
este, fireşte, o excepţie. Idealul naţional este, pentru fiecare nație, accesul colectiv la 
transcendent. Iar o Românie europeană este aceea care îşi afirmă identitatea într-un 
concert de popoare care au aceleaşi coordonate definitorii. Nicolae Iorga spunea că 
popoarele sunt importante în istorie după modul în care se raportează la libertate, după 
modul în care îşi gestionează libertatea. Până şi identificarea cu un popor, în timpul 
unei competiţii sportive, a unui act cultural, a unei competiţii gastronomice etc. face 
parte din această identificare cu istoria mai recentă sau mai veche, face parte dintr-o 
serie de cutume care diferențiază un popor de o populaţie. 

Cum deosebim un popor de o populaţie? Definiţie abruptă: o populaţie trăieşte 
după reguli scrise; un popor trăieşte, mai ales, după reguli nescrise. Legile scrise 
asigură (sau nu asigură) ordinea, justiţia, dau pedepse, dau recompense. Legile nescrise 
acţionează ca un ciment între oameni: sînt obiceiurile, cutumele care dau stabilitate 
«tribului», individualitate, îi asigură onoarea şi continuitatea. Legile scrise sînt diverse 
şi se pot modifica; legile nescrise sînt unice. Legile nescrise sînt chiar echivalentul 
bunului simţ istoric, sînt un bun păstrat din generaţie în generaţie, nu le discută aproape 
nimeni. Pentru nerespectarea legilor scrise răspunzi în fața unei instanţe funcționăreşti. 
Pentru încălcarea legilor nescrise răspunzi în faţa unei tradiţii, în faţa unei istorii. 
Legile nescrise sînt ca anotimpurile: nu poate cere nimeni discutarea lor, modificarea 
lor în funcţie de interesele de moment. Legile scrise sînt aculturale; legile nescrise 
sînt expresia culturii. Despre aculturalitatea legilor scrise cât şi despre perspectivele 
dihotomice «popor-populaţie», «legi scrise-legi nescrise» vorbesc Claude Levi-Strauss 
(„Gîndirea sălbatică”), ].M. Frazer („Creanga de aur”), C.G. Jung (Psihologie analitică 
şi Weltanschauung), Lucian Blaga („Fiinţa istorică”) şi mulți alții. Cât mai contează 
astăzi aceste legi nescrise, într-o istorie care își centrifughează adevărurile sedimentate 
în secole, este greu de spus acum, când vorbim de post-istorie, de post-modernitate, de 
post-uman chiar. O nouă Serbare de la Putna, la 150 de ani de la momentul plămădirii 
idealului „unităţii tuturor românilor” poate să dea (sau să fie) un răspuns. 


x 


Poate că niciodată presa nu a avut un mai mare rol şi rost în istorie ca în acea 
perioadă, cu un secol şi jumătate în urmă, fiind portavocea tuturor românilor, din 
oricare parte a Carpaţilor, din orice mediu. Presa a amplificat toate informaţiile, a ţinut 
conştiinţa trează, a provocat coarda sensibilă la ideea de patrie şi unitate naţională. În 

fond, presa vremii a făcut ceea ce face presa dintotdeauna, identifică şi „alimentează” 
orizontul de aşteptare al unui public cât mai larg. Pe acest fond, câteva publicaţii, între 
care „Ielegraful”, „Românul”, „Semănătorul” şi „Uniunea liberală” propun ca imediat 
după „congresul tinerimii române” să se desfăşoare la Putna şi Congresul presei române. 
În comunicatul publicat de această asociere de publicaţii este conştientizată puterea 
presei în societate: „Aşadar, în această grea extremitate, care-i forța poporului? Pe 
ce se reazemă el spre a susţine astăzi lupta crâncenă ce s-a încins cu atâţia dușmani 
puternici? Este presa! Şi numai presa! Presa singură, înconjurată de simpatia publică 
şi susținută de încuragierile țării, formează acum speranţele poporului. Negreşit, presa 
poate mult, foarte mult”. („Telegraful”, 19 august 1871) Lucrul este perfect adevărat, în 
condiţiile în care, mai departe, se vorbeşte de scopurile presei care urmărea „moralitate 
în oamenii politici care pretind a ne conduce” şi avansarea în funcții să se facă „pe 
adevărate merite”. Pentru aceasta „să facem, dar, o mare întrunire de ziarişti la Bucureşti 
sau Iaşi, oriunde, îndată după serbarea de la Putna”. Congresul presei române, cel puţin 
în formula preconizată la acel moment, nu ştim să fi avut loc. Însă modul în care au 
reflectat publicaţiile momentului evenimentele de la Serbarea de la Putna din anul 
1871 a făcut dovada unei unităţi care a dat dimensiunea reală faptului istoric. Putem 
spune, extrapolând, că preconizatul congres al presei româneşti a fost realizat în acelaşi 
timp cu Serbarea de la Putna. Proba acestei viziuni unitare, în ceea ce priveşte lucrurile 
majore din societatea românească a vremii, se regăsesc în acest volum de o consistență 
istorică şi morală greu de cuantificat după o simplă lectură. 

De aceea, efortul monahului Alexie Cojocaru, a celorlalți monahi cu certă 
pregătire filologică şi istorică din obştea Mănăstirii Putna, de a aduna, de a aşeza 
textele într-o formulă „citibilă” astăzi, de a da coerenţă informaţiilor şi istoriei pe care o 
conţin, depăşeşte cadrul unei simple crestomaţii tematice. Acest volum de documente 
scrise, publicistice şi memoriale, despre un eveniment istoric şi despre „o stare morală” 
a naţiei noastre la un moment dat, este o provocare pentru lumea noastră de azi şi, 
mai ales, de mâine. 


Adrian Alui Gheorghe 
27 iunie 2021, Piatra Neamţ 


Notă asupra ediţiei 


Volumul de față cuprinde, în partea sa principală, articole şi materiale legate de 
Serbarea de la Putna desfăşurată în anul 1871, publicate în ziarele vremii: „Curierul de 
Iaşi”, „Românul, „Ielegraful”, „Trompeta Carpaţilor”, „Iraian', „Federaţiunea”, „Albina', 
„Familia”, „Semănătorul”, dar şi în revista „Convorbiri literare”. Majoritatea textelor au 
fost transcrise după ziarele originale sau după copii păstrate la Biblioteca Academiei 
Române, Biblioteca Centrală Universitară - Iaşi şi Biblioteca Centrală Universitară — 
Cluj. Volumul cuprinde și câteva documente din Arhiva Mănăstirii Putna, reeditate, 
apoi Cuvântul de îngropare al vechiului Ştefan voievod, domnul Moldovei, cel ce s-au 
numit „Mare”, atribuit ierodiaconului Gherasim Putneanul, şi trei texte memorialistice 
semnate de Samson Bodnărescu, Theodor V. Stefanelli şi Ioan Slavici. 

Principalul instrument de lucru folosit în realizarea cărții de față a fost lucrarea 
Serbările naționale de la Putna (Câmpulung Moldovenesc, 2004), întocmită de regretatul 
istoric Anghel Popa, cercetător care a adus contribuţii majore la cunoaşterea istoriei 
moderne şi contemporane a Mănăstirii Putna. Bibliografia cărții amintite a reprezentat 
pentru noi ghidul cel mai de preţ. O altă lucrare fundamentală pentru antologia noastră 
a fost cea intitulată Serbarea de la Putna, 1871, scrisă de Teodor Balan (Cernăuţi, 1932). 

O chestiune de mare importanţă în rânduirea documentelor a fost cea a 
calendarului. Adeseori, scrisorile poartă o singură dată, fără a se preciza dacă ea aparţine 
calendarului vechi sau celui nou. Situaţia poate crea confuzii şi, deci, erori. Precizăm 
că scrisorile scrise în România folosesc, de regulă, calendarul vechi. Scrisorile scrise 
în Imperiul austro-ungar folosesc, de obicei, calendarul nou. În cercetarea de faţă s-a 
constat că, în cazul scrisorilor cu o singură dată, expeditorul foloseşte calendarul din 
locul de unde trimite scrisoarea, fără a se raporta la calendarul destinatarului. Tot astfel 
stau lucrurile şi în cazul documentelor oficiale. Uneori, însă, scrisorile poartă două date, 
care corespund celor două calendare. În acest caz, confuziile sunt eliminate. Cititorul 
va fi solicitat — pentru a evita erorile de datare ce pot apărea în cazul documentelor cu 
o singură dată - să acorde atenţie, mai întâi de toate, locului emiterii actelor. 

Cu o singură excepție, ziarele menţionate în această lucrare apăreau la Bucureşti, 
Iași şi Pesta. Într-o întreprindere viitoare, vor trebui cercetate şi gazetele din localități 
precum Bacău, Bârlad, Roman, Galaţi, Fălticeni, Tecuci, Brăila, unde Serbarea de la 
Putna s-a bucurat de sprijin. O asemenea cercetare merită realizată nu doar pentru 
a oferi informaţii noi, dar şi pentru că - spun unele surse - nu toate ziarele timpului 
s-au implicat în popularizarea şi realizarea Serbării de la Putna. Astfel, meritul ziarelor 

care au sprijinit Serbarea este de două ori mai mare. Un exemplu este „Semănătorul” 
din Bârlad, care a publicat unul dintre cele mai bune reportaje privind desfăşurarea 
Serbării, semnat de avocatul P. Armașu, reprezentant al acelei urbe la Putna. Până la 
cercetarea ziarelor locale însă, va trebui încheiată parcurgerea ziarelor centrale. 

Transcrierea textelor a fost făcută de către un grup alcătuit, mai ales, din 
studenți. Un sprijin preţios a fost acordat de profesorii Cristina Irimia, Ştefănița 
Ungureanu şi Alex Ştefănescu, cărora le mulțumim, încă o dată, pentru sfaturile, 
îndrumările şi implicarea domniilor lor. 

La transcrierea materialelor au contribuit: Mihai Adamache, Ana-Maria 
Aghiniţei, Petruţa-Maria Bădeliţă, Ioana Biru, Marius Bodnar, Sorin Budăi, Cristian 
Chesaru, Anemona Chichirău, Daniela Chifan, Alexandra Chiriliuc, Raluca Ciobanu, 
Ana-Maria Cociorvan, Andreea Codreanu, Elena Dănilă, Alexandru Casian Dragoş, 
Daria Flocea, Mihail Frunză, loana Georgescu, loana-Raluca Gheaţău, Ionel Gherman, 
Adina Gabriela Gilcă, Diana Elena Guraliuc, Miriam Hobincă, Anastasia Ignat, Roxana 
Isar, Adi Adrian Luca, lulian Marian Lungu, Melania Martinaş, Laura Mihalescu, 
Silvia Mleşniţă, Anamaria Munteanu, Cristian Musa, Genelia Elena Nicolae, Alice 
Nistoreanu, Alexandra Olenici, Ana Onofrei, Roxana Oprea, Denisa Petrechioaie, 
Maria Pislaru, Aura Pomparău, Georgiana Popescu, luliana Popovici, Andrei Silivestru, 
Liviu- Marcel Ungurean, Maria Roşca, Andreea Parascheva Roşu, Dana Melania Rusu, 
Jennifer Saltan, Georgeta-Lenuţa Siminiuc, Andreea Soponar, Elena Sorocaniuc, Ştefan 
Starețu, Andrei Sulugiuc, Adriana Maria Susnovici, Silvian Tara, Valentina Theea, 
Oana Vlăduţoiu. 

Mulţumim doamnei Teodora Stanciu şi domnului profesor Adrian Alui 
Gheorghe pentru încurajările şi sfaturile domniilor lor. Suntem recunoscători, de 
asemenea, Bibliotecii Academiei Române şi Bibliotecii Central Universitare - Iași 
pentru înlesnirea accesului la materialele documentare. 


Tuturor le aducem prinosul nostru de recunoştinţă! 


Editorul 


Rezumatul documentelor 


I. Publicistică şi documente 


1. 3/15 ianuarie 1870. Ziarul „Iraian” publică apelul Comitetului provizoriu 
pentru Serbarea de la Mănăstirea Putna, datat 25 decembrie 1869/6 ianuarie 1870. 
Este lansat Proiectul-program. 

2, 20 februarie/4 martie 1870. Apelul Comitetului central din Viena pentru 
Serbarea de la Putna, în care se arată motivațiile şi scopul Serbării. Se solicită formarea 
unor comitete locale care să facă propuneri de îmbunătăţire ale programului. 

3. 8/20 martie 1870. Ziarul „Federaţiunea” preia din ziarul „Iraian” apelul 
junimii academice române din Viena adresat studenţilor români din alte centre 
academice pentru realizarea Serbării naţionale de la Mănăstirea Putna. 

4. [aprilie-mai 1870]. Scrisoarea Comitetului central din Viena adresată 
preşedintelui Comitetului local Blaj pentru Serbare, în care se precizează cadrul juridic 
de desfăşurare a Serbării de la Putna. 

5. 7/19 mai 1870. Comitetul pentru Serbare al Universităţii din Bucureşti 
solicită înapoierea listelor de subscripţie împreună cu banii strânși. Se anunţă 
publicarea numelor donatorilor precum şi elaborarea dărilor de seamă privind 
întrebuințarea banilor. 

6. 24 mai/5 iunie 1870. Ziarul „Curierul de Iaşi” preia din ziarul „Albina” apelul 
din 13/25 mai 1870 al Comitetului central din Viena privind Serbarea de la Putna. 
Întreaga naţiune română este chemată să contribuie moral şi material la eveniment; 
se anunţă publicarea listelor de subscripţie şi dările de seamă asupra folosirii banilor. 

7. 29 mai/10 iunie 1870. „Federaţiunea” preia din „Albina” ştiri despre donaţii 
făcute pentru Serbarea de la Putna. Este lansat un apel tuturor românilor, pentru a 
contribui la realizarea serbării. 

8. 29-30 mai/10-11 iunie 1870. Ziarul „Românul” publică apelul din 
18/30 mai 1870 al Comitetului central pentru Serbarea de la Putna, prin care doamna 
Maria C. A. Rosetti este rugată să convoace un consiliu de doamne bucureştene care să 
se îngrijească de realizarea unei învelitori decorative pentru urna din argint ce urma 
să fie aşezată pe mormântul lui Ştefan cel Mare, în cadrul serbării din luna august. 

9. 31 mai/12 iunie 1870. „Curierul de Iaşi” tipăreşte încă un apel al Comitetului 
central pentru Serbare, adresat tuturor românilor, în care se solicită sprijin moral şi 
material pentru realizarea serbării de la Putna şi, în special, pentru realizarea unei 

urne antice din argint. În acest scop, redacţia ziarului „Curierul de Iaşi” deschide o 
listă de subscripţie. 

10. 4/16 iunie 1870. „Curierul de Iași” anunţă că listele de subscripţie deschise 
de administraţia ziarului pentru realizarea Serbării de la Putna sunt depuse, una, la 
biroul redacţional, iar cealaltă la librăria „Junimea”, 

11. 11/23 iunie 1870. „Curierul de Iaşi” anunţă că a trimis liste de subscripţie la 
toate prefecturile, primăriile şi casieriile din oraşele Moldovei, şi invită la completarea 
lor cel mai târziu până la sfârşitul lunii în curs. 

12. 18/30 iunie 1870. „Curierul de Iași” publică apelul doamnei Elena Istrati 
către doamnele române. Se solicită concursul pentru realizarea unei învelitori decorative 
care să acopere urna din argint ce urma să fie depusă pe mormântul lui Ştefan cel Mare. 
În acest scop, doamna Istrati deschide o listă de subscripţie. Este publicat apelul din 
18/30 mai al Comitetului central al Serbării, către doamna Elena Istrati, prin care 
aceasta este invitată să ia iniţiativa convocării unui consiliu de doamne ieşene care să 
îşi asume realizarea învelitorii. 

13. 18/30 iunie 1870. „Curierul de Iaşi” publică anunţul Comitetului local 
pentru Serbarea de la Putna de la Universitatea din Iaşi, prin care studenţii tuturor 
facultăţilor ieşene erau convocați, în seara zilei de 18/30 iunie, la o şedinţă extraordinară. 
Chestiunea cea mai de seamă era prezentarea unei dări de seamă a Comitetului privind 
subscripţiile făcute. Studenţii care primiseră liste erau rugaţi să le închidă. 

14. 13/25 iunie 1870. Prefectul de Rădăuţi, Oreste Renney, înştiințează Prezidiul 
cezaro-crăiesc al Bucovinei despre intenţia studenţilor români din Viena de a serba 
„cât mai festiv cu putință” împlinirea a 400 de ani de la începutul existenţei Mănăstirii 
Putna, în ziua de 15/27 august. Se cer instrucțiuni, întrucât la această sărbătoare avea 
să vină un număr foarte mare de oaspeţi din toate țările, serbarea putând depăşi cadrul 
festiv al unui hram obișnuit. 

15. 18/30 iunie 1870. Comitetul doamnelor din Bucovina format din Ana 
Vasilco, Maria Criste, Catinca Gafenco, Catinca Giurgiuvan şi Eufrosina Hurmuzachi fac 
apel la toate doamnele din Bucovina să contribuie la confecționarea unui acoperământ 
pentru urna din argint ce urma să fie depusă pe mormântul ctitorului Putnei. Doamnele 
bucovinene deschid o subscripţie, cerând ca banii să fie trimişi la Cernăuţi, fie doamnei 
Ana Vasilco, fie doamnei Maria Criste. 

16. 19 iunie/1 iulie 1870. Comitetul central din Viena anunţă comitetele locale 
că fondurile adunate pentru Serbarea de la Putna sunt insuficiente, ceea ce ar putea 
conduce la revocarea Serbării. Se solicită continuarea acţiunilor de strângere a banilor. 

17. 26 iunie/8 iulie 1870. Prezidiul cezaro-crăiesc al Bucovinei înștiințează pe 
prefectul Renney din Rădăuţi că legea permite întrunirile, pelerinajele şi adunările 
bisericeşti, dacă acestea se desfăşoară în mod tradiţional. În cazul serbării ce urma să se 
desfăşoare la Mănăstirea Putna se cere „o supraveghere mai atentă” datorită participării 
unui număr mare de străini la comemorarea lui Ştefan cel Mare. Se ordonă d-lui Renney 
să supravegheze pregătirile pentru Serbare şi să raporteze orice suspiciune. 

18. 28 iunie/10 iulie 1870. „Curierul de Iași” solicită prefecturilor, tribunalelor, 

primăriilor şi casieriilor din oraşele Moldovei să înapoieze listele de subscripţie puse în 
circulaţie de redacţia ziarului, împreună cu banii adunaţi, până la sfârşitul lunii în curs. 

19. 28 iunie/10 iulie 1870. „Curierul de Iaşi” publică darea de seamă din 
23 iunie/5 iulie a Comitetului local pentru Serbarea de la Putna de la Universitatea 
din Iaşi privind banii adunaţi din subscripții, şi trimişi la Viena, Comitetului central. 

20. 28 iunie/10 iulie 1870. „Albina” face public un anunţ din 9/21 iunie al 
Comitetului central pentru Serbarea de la Putna din Viena privind donațiile venite 
din Cluj, Cernăuţi, Siret, precum şi din localităţi rurale bucovinene. 

21. 9/21 iulie 1870. „Curierul de Iași” publică lista de subscripţie deschisă de 
redacţia ziarului. Doamna Elena Istrati solicită doamnelor care au făcut liste parțiale 
pentru confecționarea unui acoperământ pentru urna votivă din argint să trimită listele 
împreună cu banii, pentru a-i expedia Comitetului central din Viena. 

22. 11/23 iulie 1870. „Românul” publică scrisoarea din 9/21 iulie a lui 
B. P. Hasdeu, preşedintele Societăţii „Românismul”, care încurajează eforturile 
Comitetului central al Serbării de la Putna oferind, în numele Societăţii, şi o donaţie. 

23. 12/24 iulie 1870. „Curierul de Iaşi” face o rectificare la lista de subscripţie 
din numărul anterior. 

24. 12/24 iulie 1870. „Curierul de Iaşi” publică o listă de subscripţie cu donatori 
din Iaşi şi Bârlad. 

25. 13-14/25-26 iulie 1870. Ziarul „Românul” publică o listă de subscripţie 
din 12/24 iulie a Comitetului pentru Serbarea de la Putna din cadrul Universităţii din 
Bucureşti, cu donatori din capitală şi Drăgăşeni. 

26. 14/26 iulie 1870. Comitetul ASTRA Sibiu răspunde Comitetului central 
pentru Serbarea de la Putna că nu poate sprijini financiar comemorarea lui Ştefan 
cel Mare. 

27. 15/27 iulie 1870. „Albina” publică donaţii din Cernăuţi, Pesta, Iaşi, 
Bucureşti, Blaj şi Gherla. 

28. 16/28 iulie 1870. „Curierul de Iași” publică o listă de subscripţie cu donatori 
din Iaşi şi Vaslui. 

29. 19/31 iulie 1870. „Curierul de Iaşi” tipăreşte o listă de subscripţie cu 
donatori din Iași şi Roman. 

30. 23 iulie/4 august 1870. „Curierul de Iaşi” publică lista de subscripţie a 
doamnei Elena Istrati pentru realizarea unui acoperământ pentru urna din argint de 
pe mormântul lui Ştefan cel Mare. 

31. 23 iulie/4 august 1870. Arcadie Ciupercovici, egumenul Mănăstirii Putna, 
înştiințează Consistoriul din Cernăuţi că la mănăstire sosiseră, cu câteva zile mai 
înainte, doi membri ai Comitetului central ai Serbării de la Putna, cu intenţia de 
a construi un portic („sală de festivități”) unde să fie primiţi oaspeţii Serbării din 
15/27 august. 

32. 25 iulie/6 august 1870. Egumenul Arcadie Ciupercovici raportează 
Consistoriului că studenţii români au renunțat la organizarea Serbării în data de 
15/27 august şi că au oprit pregătirile începute. Cauza este războiul franco-prusac. 

Cu toate acestea, mănăstirea ar vrea să serbeze cei 400 de ani de la întemeiere, dorind 
să săvârşească un serviciu religios solemn întru pomenirea ctitorului, Ştefan cel Mare, 
şi să organizeze o masă festivă. Mănăstirea solicită măcar 500 de guldeni austrieci, 
din Fondul religionar, mai ales că o parte esenţială a acestuia este constituit din 
59 proprietăţi care fuseseră cândva ale Putnei. 

33. 26 iulie/7 august 1870. „Curierul de Iaşi” publică o listă subscripţie cu 
donatori din Tecuci. 

34. 27 iulie/8 august 1870. „Albina” publică o telegramă trimisă ziarului de 
Comitetul central din Viena, prin care se anunță amânarea serbării de la Putna până 
în data de 15/27 august 1871. 

35. 9/21 august 1870. „Curierul de Iaşi” publică comunicatul Delegației 
Comitetului central din Viena, din 31 iulie/12 august 1870, privind amânarea Serbării de 
la Putna. Se precizează că decizia fusese luată de Comitetul central din Viena fără învoirea 
Delegației, care sosise deja la mănăstire şi începuse lucrările de pregătire a Serbării. 
Primind notificarea, Delegaţia a întrerupt toate pregătirile, rămânând la convingerea 
că Serbarea nu ar fi trebuit amânată, din motive politice, materiale şi, mai ales, morale. 

36. 19/31 august 1870. Prefectul de Rădăuţi raportează guvernatorului 
Bucovinei că Serbarea studenţilor români proiectată a avea loc, la Putna, în data de 
15/27 august, a fost amânată. În ziua hramului mănăstirii, numărul oaspeţilor a fost, 
totuşi, neobișnuit de mare faţă de anii anteriori, lucru datorat aniversării a 400 de ani 
de existență a mănăstirii. 

37. 23 august/4 septembrie 1870. Ziarul „Trompeta Carpaţilor” reia anunţul 
Comitetului central pentru Serbarea de la Putna, din 19 iulie/1 august 1870, privind 
amânarea serbării până la 15/27 august 1871. Corelativ, Comitetul face o dare de seamă 
asupra veniturilor şi cheltuielilor. 

38. 30 august/11 septembrie 1870. „Albina” tipăreşte relatarea lui Gabriel 
Băleanu despre desfăşurarea hramului Mănăstirii Putna, în zilele de 15/27 şi 
16/28 august 1870. 

39. 15/27 septembrie 1870. „Convorbiri literare” publică nota lui E[minescu] 
privitoare la motivul amânării Serbării de la Putna: războiul franco-prusac. Păstrarea 
primei intenţii ar fi impregnat serbării o notă politică, ceea ce ar fi condus la interzicerea 
ei de către autorităţile austriece. 

40. 13/25 octombrie 1870. „Curierul de Iaşi” publică scrisoarea din 
25 septembrie/7 octombrie expediată din Viena de Comitetul central al Serbării de la 
Putna, în care se arată că singura cauză a amânării manifestaţiei este războiul. Guvernul 
austriac nu se opune serbării, întrucât această este legală. 

41. 12/24 ianuarie 1871. Mihai Eminescu şi loan Slavici trimit la Mănăstirea 
Putna darurile care aveau să fie aşezate pe mormântul lui Ştefan cel Mare, în ziua 
serbării din vară. 

42. 26 mai/7 iunie; 30 mai/11 iunie 1871. „Federaţiunea” prezintă raportul din 
zilele 6/18 martie (partea adminstrativă) şi 13/25 mai (partea financiară) elaborat de 
Comitetul central pentru Serbarea de la Putna. 

43. 2/14 iunie 1871. „Federaţiunea” preia un anunţ din „Românul” din 27 mai/ 
8 iunie, conform căruia epitaful doamnelor române, realizat sub patronajul d-nei Maria 
Rosetti, de către meşterul Nacu, va fi expus publicului, până în data de 2/14 iunie, la 
magazinul d-lui Breul din București. 

44. 13/25 iunie 1871. „Irompeta Carpaţilor” publică apelul din 2/14 iunie al 
Comitetului central din Viena adresat junelor române, prin care se solicită realizarea unor 
flamuri pentru Serbarea de la Putna — câte o flamură pentru fiecare provincie românească 
- Transilvania, Crişana, Banat, Muntenia, Moldova, Basarabia, Bucovina, Maramureş. 

45. 13/25 iunie 1871. „Trompeta Carpaţilor” publică un alt apel al Comitetului 
central, din 2/14 iunie 1871, adresat studenţilor români din Viena. Deoarece Serbarea 
nu putea fi amânată cu încă un an, se cerea: instituirea unor comitete-fililale; sugestii 
şi propuneri; popularizarea Serbării; strângerea de fonduri; participarea la Serbare. 

46. 13/25 iunie 1871. „Trompeta Carpaţilor” publică anunţul din 3/15 iunie 
al Comitetului central pentru Serbarea de la Putna, adresat publicului român, prin 
care se aduce la cunoștință că Serbarea nu poate fi amânată încă o dată, urmând a fi 
organizată cu mijloacele existente. Se face un nou apel pentru strângerea de fonduri. 

47. 18/30 iunie 1871. „Albina” tipăreşte un articol al domnului Gabriel Băleanu, 
datat 31 mai/12 iunie, despre amânarea Serbării de la Putna şi despre chestiunea banilor. 
Se menţionează că decizia amânării ar fi trebuit luată cu consimțământul majorităţii 
studenţilor şi a principalelor centre de pregătire a Serbării, nu doar de către Prezidiu. 
Pregătirile se aflau într-un stadiu înaintat la Putna când decizia de amânare le oprise. 

48. 20 iunie/2 iulie 1871. „Albina” publică anunţul Comitetului central din 
Viena, din 8/20 iunie, prin care se cere tuturor celor interesaţi să participe la concursul 
pentru selectarea Cuvântării festive ce urma să fie rostită la Serbarea de la Putna, să 
trimită textele până la 8/20 iulie. Lucrările urmau să fie evaluate de o comisie alcătuită 
din trei reputați literați români. 

49. 20 iunie/2 iulie 1871. „Românul” publică un articol al domnului St. Creţescu 
în care se arată că Serbarea de la Putna este un unicum în istoria poporului român. 
Sunt trecute în revistă şi piedicile în calea realizării Serbării, printre care defraudarea 
fondului, neimplicarea multor ziare româneşti, dezinteresul unora dintre români. Se 
face apel la solidaritate națională. 

50. 29 iunie/11 iulie 1871. „Ielegraful” tipăreşte poezia Junimii române, autor 
I. Lepădatu. 

51. 10/22 iulie 1871. „Ielegraful” anunţă: Comitetul pentru Serbarea de la 
Putna, filiala Universităţii din Bucureşti, a deschis o listă de subscripţie la redacția 
ziarului. Numele binefăcătorilor urmau să fie publicate. 

52. 11/23 iulie 1871. „Irompeta Carpaţilor” anunţă lista de subscripţie a 
Comitetului local pentru Serbarea de la Putna al Universităţii din București, deschisă 
la redacţia ziarului. Numele donatorilor urmau să fie publicate. 

53. 11/23 iulie 1871. „Federaţiunea” anunţă că studenţii din Bucureşti au 
trimis, la 30 iunie/12 iulie o scrisoare Comitetului central din Viena, în care se arată 
rezultatul subscripțiilor. 

54. 12-13/24-25 iulie 1871. „Românul” anunţă o donaţie importantă pentru 
Serbarea de la Putna din partea fraţilor Alexandru şi Radu Golescu. 

55. 15/27 iulie 1871. „Irompeta Carpaţilor” publică anunţul din 4/16 iulie, prin 
care se menţionează că, la 19 iulie/1 august, Comitetul central al Serbării de la Putna 
avea să se stabilească, din Viena, în Bucovina, pentru a începe, la faţa locului, lucrările 
pentru Serbare. Se solicită înapoierea cât mai grabnică a listelor de subscripţie împreună 
cu banii adunaţi, pentru a se putea trasa planul concret al Serbării. Persoanele care 
doresc să ia parte la Serbare sunt rugate să înştiinţeze Comitetul central. 

56. 15/27 iulie 1871. „Albina” face public anunţul din 8/20 iulie 1871 al 
Comitetului central al Serbării de la Putna, privind noi donaţii primite din Caransebeş, 
Siret, Lugoj, Sibiu, Braşov. 

57. 17/29 iulie 1871. „Românul” publică o listă de subscripţie primită din Galaţi. 

58. 17/29 iulie 1871. „Românul” publică anunţul Comitetului local pentru 
Serbarea de la Putna, filiala Universităţii din Bucureşti, asupra primirii sumei de 400 lei 
de la administraţia ziarului „Românul!” din Galaţi, şi a 220 lei de la fraţii Golescu, bani 
ce urmau a fi trimişi imediat Comitetului central din Viena. 

59. 18/30 iulie 1871. „Ielegraful” publică reflecţiile d-lui A. Băjescu asupra 
Serbării de la Puna. Se exprimă regretul că puţini români au răspuns apelului studenților. 

60. 18/30 iulie 1871. „Telegraful” tipăreşte poezia Serbarea lui Ştefan cel Mare, 
autor necunoscut. 

61. 20 iulie/1 august 1871. „Ielegraful” publică opinia unui anonim care 
dezaprobă alegerea d-lor Titu Maiorescu, V. Pogor şi Iacob Negruzi în comisia 
însărcinată cu alegerea Cuvântării festive ce urma să fie rostită la Serbarea de la Putna. 

62. 20 iulie/1 august 1871. „Românul” publică anunţul Comitetului central 
al Serbării de la Putna în care se informează publicul că, în data de 20 iulie/1 august 
1871, comitetul s-a strămutat, din Viena, la Cernăuţi, lucrările pregătitoare pentru 
serbare fiind începute. 

63. 23 iulie/4 august 1871. „Românul” publică articolul domnului Dumitru 
Brătianu despre Serbarea de la Putna. Se arată că, deşi apelul studenților a fost privit 
cu neîncredere de mulți români, Serbarea se dovedeşte a fi afirmarea cea mai puternică 
a naţionalității româneşti, un act unic în analele istoriei naţionale. 

64. 25 iulie/6 august 1871. „Telegraful” publică un eseu anonim din 12/24 iulie, 
despre starea politică a României şi iniţiativa studenţilor români de a realiza o serbare 
națională la Mormântul lui Ştefan cel Mare. 

65. 25 iulie/6 august; 26-27 iulie/7-8 august; 28-29 iulie/9-10 august 1871. 
„Românul”publică un studiu istoric (în trei părţi), semnat de G. Dem. Teodorescu, 
despre epoca şi personalitatea lui Ştefan cel Mare. 

66. 25 iulie/6 august 1871. A. D. Xenopol îi comunică lui I. Slavici date cu 
privire la discursul festiv ce urma să-l susţină la serbare. 

67. 27 iulie/8 august 1871. „Ielegraful” tipăreşte poezia La Putna, autor 
N. Scurtescu. 

68. 28 iulie/9 august 1871. Studenţii din Iaşi mulțumesc primarului şi consiliului 

urbei pentru „puternicul concurs” acordat Serbării de la Putna. 

69. 29 iulie/10 august 1871. Consiliul din Iaşi hotărăşte ca urbea să fie 
reprezentată la Serbarea de la Putna de primarul Hristodulo Cerchez, „cetăţenii 
notabili” Mihail Kogălniceanu şi Dimitrie Gusti, precum şi de consilierul Gh. Mârzescu. 

70. 31 iulie/12 august 1871. „Românul” publică scrisoarea din 28 iulie/9 august 
a Comitetului local al Serbării de la Putna, din Universitatea din Bucureşti, adresată 
redactorului ziarului. Se anunţă expedierea către Mănăstirea Putna a sumei de 120 lei, 
colectată de administraţia aceluiaşi ziar, precum şi faptul că epitaful doamnei Maria 
C. A. Rosetti a ajuns în bună stare la mănăstire. 

71. 1/13 august 1871. Prefectul Renney de Rădăuţi înştiințează Prezidiul 
Bucovinei că nu a dat curs cererii studenţilor de a organiza la Putna un congres, 
primul dintre motive fiind prezenţa, în calitate de organizatori şi conducători, a unor 
persoane străine. 

72. 1/13 august 1871. Ziarul „Semănătorul” din Bârlad publică un articol despre 
Serbarea de la Putna. Este deplânsă răceala cu care presa a îmbrățișat ideea Serbării. 
Urbea Bârladului va fi reprezentată la Putna de avocatul şi consilierul P. Armașu. 

73. 5/17 august 1871. |. Wazl răspunde Consistoriului din Cernăuţi că studenții 
români au nevoie de aprobarea autorităților pentru a se implica în organizarea Serbării 
din 15/27 august, întrucât ei „nu vizează activităţile religioase, ci comemorarea lui 
Ştefan cel Mare”. Prefectul de Rădăuţi este solicitat ca, în cadrul festivităţii religioase, 
să nu permită încălcarea prevederilor legale. 

74. 5/17 august 1871. „Albina” dezaprobă numirea lui Titu Maiorescu, 
I. Negruzi şi V. Pogor în comisia care urma să selecteze Cuvântarea festivă pentru 
Serbarea de la Putna. 

75. 5/17 august 1871. „Ielegraful” anunţă noi donatori pentru Serbarea de la 
Putna. Subscripţia a fost organizată de redacţia ziarului. 

76. 5/17 august 1871. „Ielegraful” publică articolul lui Ion Polescu despre 
Serbarea de la Putna. Autorul îndeamnă pe toți românii „de la Tisa până la Nistru” 
să se pregătească pentru serbarea „Sântului Ştefan”, aşa precum creştinul celebrează 
Învierea lui Hristos. Pentru ca toţi românii să serbeze, se propune ca în toate bisericile 
româneşti să se săvârşească Te Deum-uri şi să se tragă clopotele. 

77. 5/17 august 1871. „Albina” publică un amplu anunţ, din 29 iulie/11 august, 
semnat de Ioan Slavici şi M. Eminescu, privitor la apropiata Serbare de la Putna. Se 
anunţă că doi membri ai Comitetului central, anume preşedintele Vasile Bumbac şi 
d-l Belesiu îşi dăduseră demisia, fiind înlocuiţi; că pregătirile erau în plină desfăşurare, 
publicul fiind invitat să participe la serbare în număr cât mai mare; că persoanele care 
doreau să vină la Putna erau rugate să se anunţe, pentru a li se asigura cazarea; că 
serbarea va avea loc în zilele de 15/27 şi 16/28 august. 

78. 5/17 august 1871. „Ielegraful', despre Serbarea de la Putna. 

79. 6/18 august 1871. „Ielegraful” anunţă o nouă donaţie. 

80. 7-8/19-20 august 1871. „Românul” - despre noi donații. 

81. 7-8/19-20 august 1871. „Românul” publică o dare de seamă a Comitetului 

central din Viena, datată 30 iulie/11 august, asupra donațiilor primite din Bucureşti, 
Craiova, Arad, Sibiu şi Zizin. 

82. 9-10/21-22 august 1871. „Românul” publică adresa din 5/17 august 1871 
a Comitetul local pentru Serbarea de la Putna, filiala Universităţii din Bucureşti, prin 
care se mulţumeşte primarului şi consilierilor capitalei pentru nobilul gest de a vota 
500 de lei pentru Serbarea de la Putna. 

83. 9-10/21-22 august 1871. „Românul” publică impresiile unui student, 
N. Alexandrescu, resimțţite în ajunul plecării delegaţiei Universității din Bucureşti la 
Serbarea de la Putna. 

84. 9-10/21/22 august 1871. „Românul” anunţă că domnii Vasile Alecsandri, 
Mihail Kogălniceanu şi Dimitrie Gusti au fost invitaţi de Consiliul din Iaşi să reprezinte 
oraşul la Serbarea de la Putna. 

85. 9-10/21-22 august 1871. „Românul” anunţă că primăria urbei Bârlad a 
votat pentru Serbarea de la Putna suma de 500 lei, iar delegatul oraşului Iaşi, domnul 
Mihail Kogălniceanu, avea să se îngrijească de emiterea unor medalii comemorative 
din argint şi bronz. 

86. 10/22 august 1871. „Ielegraful” anunţă o nouă donaţie pentru Serbarea de 
la Putna din partea Societăţii „Junimea română), filiala Râmnicu Sărat. 

87. 10/22 august 1871. „Telegraful” publică propunerea domnului loan Polescu 
ca Serbarea de la Putna să se întindă peste toată România, inclusiv la Bucureşti, unde 
„se presupune a fi focarul naţionalităţii”. În capitală, se mai propune săvârşirea unui 
Te Deum la Cotroceni, şi organizarea unei agape, în ziua de 15/27 august. Pentru 
asigurarea fondurilor, deschiderea unei liste de subscripţii ar fi necesară. 

88. 11/23 august 1871. „Curierul de Iaşi” publică anunţuri în legătură cu 
apropiata Serbare de la Putna: Mitropolia Moldovei avea să fie reprezentată de o 
delegaţie formată din episcopii Filaret Scriban, Iosif Bobulescu şi alte persoane; în Iaşi 
sosiseră delegația urbei Vaslui; în data de 13/25 august, delegaţia ieşeană, împreună cu 
cetăţenii urbei, aveau să se întrunească la biserica Sfântul Nicolae domnesc, ctitoria lui 
Ştefan cel Mare, de unde, cu toţii, cu flamuri şi în sunetul muzicii aveau să meargă la 
gară, unde urmau să fie depuse flamurele până a doua zi, când delegaţia va călători la 
Putna; în ziua de 15/27 august, în Iaşi, la biserica Sfântul Nicolae domnesc, se va săvârşi 
o slujbă de pomenire pentru Ştefan cel Mare, urmată de o agapă. 

89. 12/24 august 1871. Mitropolitul Moldovei, Calinic Miclescu, scrie 
episcopului Bucovinei, Evghenie Hacman, rugându-l ca delegaţia mitropoliei din Iași 
să poată liturghisi la Serbarea de la Putna. 

90. 12/24 august 1871. „Ielegraful” anunţă că domnul Mihail Kogălniceanu 
va reprezenta, la Serbarea de la Putna, şi Academia din București. 

91. 13/25 august 1871. Primarul Hristodulo Cerchez din Iaşi anunţă, în urma 
unei înțelegeri cu direcțiunea Căilor Ferate, o reducere de jumătate de preţ a biletelor 
pentru persoanele care doresc să participe la Serbarea de la Putna. 

92. 14/26 august 1871. Locuitorii urbei Iaşi anunţă primarul că doresc 
organizarea unui banchet festiv, în grădinița primăriei, în ziua de 15/27 august, 

în onoarea lui Ştefan cel Mare. Se solicită participarea orchestrei urbei precum şi 
aducerea stindardului oraşului. 

93. 15/27 august 1871. „Convorbiri literare” publică programul Serbării de la 
Mănăstirea Putna, din zilele de 14/26, 15/27 şi 16/28 august. 

94. 15/27 august 1871. Cuvântul rostit de către Arcadie Ciupercovici, egumenul 
Mănăstirii Putna, în ziua de 15/27 august, în biserică. 

95. 15/27 august 1871. „Convorbiri literare” publică Cuvântarea festivă rostită 
de studentul A. D. Xenopol la Serbarea de la Putna. 

96. 15/27 august 1871. „Românul” publică scrisoarea lui Mihai Eminescu şi 
Pamfil Dan adresată domnului Dumitru Brătianu, datată 3/15 august 1871, în care 
se explică semnificaţia Serbării de la Putna. Dacă serbarea va avea vreo însemnătate, 
aceasta va fi o dovadă că celebrarea a fost o expresie a întreg sufletului românesc. 

97. 15/27 august 1871. „Românul” publică răspunsul domnului Dumitru 
Brătianu, din 11/23 august, adresat Comitetului central al Serbării de la Putna. 

98. 15/27 august 1871. „Ielegraful” publică un articol semnat de Grigore 
Tocilescu privind personalitatea şi epoca lui Ştefan cel Mare. 

99. 15/27 august 1871. „Ielegraful” publică articolul domnului N. V. Scurtescu 
despre însemnătatea Serbării de la Putna. 

100. 15/27 august 1871. „Curierul de Iaşi” face câteva anunţuri privitoare la 
pregătirile pentru Serbarea de la Putna: în ziua de 13/25 august, trei flamure fuseseră 
sfinţite în biserica Sfântul Nicolae domnesc de arhiereul Suhopan, fiind duse apoi, în 
procesiune, la gară; în ziua de 15/27 august, cetăţenii ieşeni aveau să participe la un 
serviciu religios, desfăşurat tot la biserica Sfântul Nicolae domnesc, ctitoria lui Ştefan 
cel Mare, întru pomenirea marelui domn; directorul Școlii de Belle-Arte, domnul 
Panaiteanu, împreună cu câţiva elevi, urmau să participe la Serbarea de la Putna; după 
Serbarea de la Putna, delegaţia oraşului Iaşi urma să fie întâmpinată, la întoarcere, cu 
muzică şi făclii. 

101. 15/27 august 1871. „Curierul de Iaşi” publică un articol semnat de domnul 
Bădescu privind Serbarea de la Mănăstirea Putna. 

102. 15/27 august 1871. „Semănătorul” din Bârlad anunţă că oraşul este 
reprezentat la Serbarea de la Putna printr-un membru al Consiliului local. În ziua 
de 15/27 august, bârlădenii se vor aduna în catedrala oraşului unde vor participa la 
un parastas săvârşit întru pomenirea lui Ştefan cel Mare, după care o telegramă va fi 
trimisă la Putna. 

103. 15/27 august 1871. „elegraful” anunţă că domnul Mihail Kogălniceanu, 
înainte de a pleca spre Mănăstirea Putna, a comandat câteva mii de medalii comemorative. 

104. 15/27 august 1871. „Convorbiri literare” publică Imn religios, compus de 
Vasile Alecsandri, pentru Serbarea de la Putna. 

105. 15/27 august 1871. „Convorbiri literare” publică Imn la Ștefan cel Mare, 
compus de Vasile Alecsandri, pentru Serbarea de la Putna. 

106. 15/27 august 1871. „Lelegraful” tipăreşte poezia La mormântul lui Ştefan 
cel Mare, autor 1. Grozescu. 

107. 15/27 august 1871. „Ielegraful” publică poezia Serbarea de la Putna, 
autor anonim. 

108. 15/27 august 1871. „Ielegraful” publică Cântecul lui Ştefan-vodă, 
autor anonim. 

109. 15/27 august 1871. „Curierul de Iaşi” anunţă că mai toate municipalitățile 
țării au trimis delegaţi la Serbarea de la Putna. În mai multe orașe, cetăţenii care nu au 
putut porni spre Mănăstirea Putna serbează amintirea lui Ştefan cel Mare. 

110. 18/30 august 1871. „Telegraful” anunţă că în Bucureşti nu a fost organizată 
nici o celebrare dedicată lui Ştefan cel Mare. În schimb, publicul a întâmpinat cu 
multă căldură ştirea despre Serbarea de la Putna, epuizând tirajul celor 5000 de ziare, 
administraţia ziarului trebuind să scoată o a doua ediţie. 

111. 18/30 august 1871. „Ielegraful” publică poezia Ștefan vodă și Burcel, 
autor anonim. 

112. 19/31 august 1871. „Albina” publică telegrama din 15/27 august, primită 
de la Mănăstirea Putna, în care se anunţa sosirea, la Serbare, a 3000 de oaspeți. 

113. 19/31 august 1871. „Telegraful” publică scrisoarea lui I. G. Apostoleanu 
din 16/28 august, în care se aminteşte că la Brăila, în data de 15/27 august, cetăţenii 
au făcut un parastas în catedrala oraşului întru pomenirea lui Ștefan cel Mare. Slujba 
a fost urmată de o întrunire publică în cadrul căreia au fost susținute mai multe 
dizertaţii despre importanţei acestei zile. Tot atunci, reprezentanţii urbei au trimis o 
telegramă de felicitare comitetului organizator al Serbării de la Putna. Se reproduce 
conţinutul telegramei. 

114. 19/31 august 1871. „Românul” transmite, în numele cetățenilor 
bucureşteni, simțăminte de prețuire adresate studenților români participanţi la Serbarea 
de la Putna. 

115. 19/31 august 1871. „Ielegraful” publică apelul Uniunii liberale pentru 
realizarea unui congres al ziariştilor români, după Serbarea de la Putna. 

116. 20 august/1 septembrie 1871. „Românul” publică un scurt eseu din 
9/21 august scris de G. Dem. Teodorescu, despre Bucovina, Ştefan cel Mare şi Serbarea 
de la Putna. 

117. 20 august/1 septembrie 1871. „Curierul de Iaşi” descrie festivitățile 
desfăşurate la Iaşi, în ziua de 15/27 august, în memoria lui Ştefan cel Mare. Se oferă 
informaţii şi despre desfăşurarea Serbării de la Putna. 

118. 20 august/1 septembrie 1871. „Ielegraful” aduce la cunoştinţa publicului 
că a primit o epistolă, datată 8/20 august, în care se menționează că domnul Titu 
Maiorescu va alege discursul festiv care urma să fie citit la Serbarea de la Putna. Se 
exprimă dezaprobarea pentru alegerea cenzorului. 

119. 21 august/2 septembrie 1871. „Federaţiunea” anunţă că domnul Mihail 
Kogălniceanu s-a îngrijit de realizarea unor monede comemorative pentru Serbarea 
de la Putna. 

120. 21 august/2 septembrie 1871. „Românul” publică o relatare din 10/22 august 
a lui G. Dem. Teodorescu, privind starea pregătirilor Serbării la Mănăstirea Putna. 

Sunt enumerate o parte din darurile ce urmau să fie depuse la mormântul lui Ştefan 
cel Mare. Autorităţile austriece privesc cu neliniște Serbarea. 

121.21 august/2 septembrie 1871. „Românul” tipăreşte un alt articol 
semnat de G. Dem. Teodorescu, datat 13/25 august, în care era prezentat programul 
Serbării proiectate. 

122. 22 august/3 septembrie 1871. „Românul” publică articolul din 12/24 august, 
semnat de acealşi G. Dem. Teodorescu, despre importanţa Serbării de la Putna. 

123. 22 şi 25 august/3 şi 6 septembrie 1871. „Curierul de Iaşi” dă la lumina 
tiparului relatarea unui participant la Serbarea de la Putna, în zilele 14/26, 15/27, 
16/28 august. 

124. 22 şi 25 august/3 şi 6 septembrie 1871. „Curierul de Iaşi” tipăreşte poezia 
La mormântul lui Ştefan cel Mare, autor George Radu Melidon. 

125. 24 august/5 septembrie 1871. „Ielegraful” anunţă că la Serbarea de la 
Putna au participat 3000 de persoane. Ştirea a fost preluată dintr-o telegramă, datată 
15/27 august, publicată iniţial de ziarul „Albina”. 

126. 24 august/5 septembrie 1871. „Ielegraful” publică poezia La Moldova, 
creaţie a doamnei Maria Flechtenmacher. 

127. 25 august/6 septembrie; 26 august/7 septembrie; 27 august/8 septembrie; 
28 august/9 septembrie; 29 august /10 septembrie 1871. „Românul” publică articolul 
Serbarea de la Putna, autor G. Dem. Teodorescu. 

128. 26 august/7 septembrie 1871. „Albina” — despre Serbarea de la Putna. 

129. 29 august/10 septembrie 1871. „Ielegraful” publică articolul din 
28 august/9 septembrie, scris de un participant anonim la Serbarea de la Putna. 

130. 29 august/10 septembrie 1871. Avocatul P. Armașu, delegat al urbei Bârlad, 
descrie Serbarea de la Mănăstirea Putna. 

131.29 august/10 septembrie 1871. „Familia” despre Serbarea de la Putna: 
urna din argint, epitafele doamnei Maria Rosetti şi a doamnelor din Bucovina, arcul de 
triumf, stindardele cu numele întemeietorilor Ţărilor Române şi ale eroilor, medaliile. 

132. 29 august/10 septembrie 1871. „Ielegraful” tipăreşte poezia La mormântul 
lui Ştefan cel Mare, autor D. Gusti. 

133. 31 august/12 septembrie 1871. „Ielegraful” face câteva anunţuri: profesorul 
P. Verussi pregăteşte un album în care vor fi redate principalele momente ale Serbării 
de la Putna - sfinţirea ofrandelor, hora, aducerea darurilor la mormântul ctitorului; 
la Bârlad, în data de 15/27 august, în catedrala oraşului s-a organizat un parastas întru 
pomenirea lui Ştefan cel Mare. 

134. 1/13 septembrie 1871. „Federaţiunea” salută ideea realizării unui congres 
al presei româneşti, după Serbarea de la Putna. Se propune ca ziariştii bucureşteni să 
ia inițiativa convocării. 

135. 2/14, 3/15 septembrie, 22 septembrie/4 octombrie, 23 septembrie/ 
5 octombrie, 28 septembrie/10 octombrie 1871. „Ielegraful” publică relatarea unui 
participant anonim la Serbarea de la Putna. 

136. 3/15 septembrie 1871. „Ielegraful” aminteşte despre Serbarea de la Putna. 

137. 9/21 septembrie 1871. A. D. Xenopol înmânează, în calitate de membru 
al Comitetului aranjator pentru Serbarea de la Putna, 24 de medalii primarului de Iaşi, 
pentru a fi împărțite membrilor Consiliului urbei şi altor persoane de la Primărie care 
au contribuit la realizarea serbării. 

138. 9-10/21-22 septembrie 1871. „Românul” publică toastul d-lui Gr. Silaşi, 
rectorul Seminarului teologic din Viena, rostit la Serbarea de la Putna. 

139. 17/29 septembrie 1871. „Curierul de Iaşi” publică Cuvântul de bun-venit 
rostit de preşedintele Ioan Slavici, la începutul Serbării. 

140. 17/29 septembrie 1871. „Ielegraful” citează pe larg un articol din ziarul 
„Nastratin Hogea, în care se critică lipsa prezenţei regelui Carol I la Serbarea de 
la Putna. 

141. 18/30 septembrie 1871. „Ielegraful” publică o scurtă dare de seamă a 
Comitetului central al Serbării de la Putna asupra banilor adunaţi pentru serbare. Se 
anunţă hotărârea aceluiaşi Comitet de a construi un baldachin cu sticlă la mormântul 
lui Ştefan cel Mare, unde să se păstreze preţioasele daruri oferite. În sfârşit, se aduce la 
cunoştinţa publicului că restul banilor va fi folosit pentru editarea un ziar românesc. 

142. 18/30 septembrie 1871. „Ielegraful” publică anunţul lui P. Verussi cu 
privire la intenţia realizării unui tablou în care să se înfăţişeze procesiunea aducerii 
darurilor studenţilor la mormântul lui Ştefan cel Mare. Artistul roagă pe toţi cei care 
au fost de faţă să trimită fotografiile lor. 

143. 19 septembrie/1 octombrie 1871. „Albina” anunţă că domnul C. Satmări a 
început lucrul la o litografie înfățişând solemnitatea depunerii darurilor pe mormântul 
lui Ştefan cel Mare de studenţii români, în data de 15/27 august. 

144. 26 septembrie/8 octombrie 1871. „Trompeta Carpaţilor” prezintă o dare 
de seamă detaliată, din 6/18 septembrie, elaborată de Comitetului de organizare al 
Serbării de la Putna, asupra banilor primiţi. Surplusul va fi folosit pentru realizarea 
unui baldachin la mormântul lui Ştefan cel Mare, care să păstreze darurile studenților, 
şi pentru editarea unui ziar românesc. 

145. 26 septembrie/8 octombrie 1871. „Ielegraful” aminteşte că administraţia 
ziarului a primit o medalie comemorativă de la Comitetul aranjator al Serbării de 
la Putna. 

146. 11/23 noiembrie 1871. „Albina” publică necrologul lui Emanuel Logotheti, 
unul din membrii Comitetului aranjator pentru Serbarea de la Putna. 

147. 14/26 februarie 1872. Egumenul Putnei, Arcadie Ciupercovici, adresează 
o notă Consistoriului în care menţionează darurile oferite de studenți în 16/28 august, 
precum şi costul lor. 

148. 20 martie/1 aprilie 1872. Mănăstirea Putna trimite episcopului 
Evghenie Hacman o adresă în care prezintă darurile oferite mănăstirii de studenți, 
în 16/28 august 1871. 

149. 26 iulie/7 august 1873. „Albina” publică darea de seamă finală, din 
19/31 iulie, a Comitetului central al Serbării de la Putna, asupra veniturilor şi 
cheltuielilor Serbării. 

150. 25 februarie/9 martie 1874. Preşedintele societăţii „România Jună”, 
N. Fogărăşianu, întreabă pe egumenul Putnei, Arcadie Ciupercovici, dacă baldachinul 
proiectat a acoperi mormântul lui Ştefan cel Mare era terminat. În cazul unui răspuns 
negativ, egumenul era rugat să insiste la stoler pentru a finaliza lucrarea. 

151. 14/26 aprilie 1874. Egumenul Arcadie Ciupercovici mulţumeşte, în numele 
Consistoriului, Comitetului central al Serbării de la Putna, pentru darurile aduse. 

152. 5/17 mai 1874. Comitetul „României june” răspunde egumenului Putnei 
că societatea nu poate realiza un baldachin pentru mormântul lui Ştefan cel Mare, din 
pricina lipsei fondurilor. 

153. 19/31 mai 1874. Schiţă de scrisoare. Egumenul Arcadie Ciupercovici 
mulțumește, în numele Consistoriului, Comitetului central al studenţilor din Viena 
pentru realizarea serbării din 15 august 1871 şi pentru darurile depuse la mormântul 
lui Ştefan cel Mare. 

154. 25 august/6 septembrie 1874. „Albina” publică scrisoarea din 18/30 iulie a 
egumenului Putnei, Arcadie Ciupercovici, în care mulţumeşte, în numele Consistoriului, 
Comitetului Societăţii „România jună” din Viena pentru organizarea Serbării de la 
Putna şi pentru darurile închinate la mormântul lui Ştefan cel Mare. 


II. Amintiri și restituiri 


155. Cuvânt de îngropare vechiului Ştefan voievod, domnul ţării Moldovii, cel 
ce s-au numit „Mare”, text atribuit ierodiaconului Gherasim Putneanul de la Episcopia 
Romanului, sec. al XVIII-lea. 

156. Samson Bodnărescu, Reminescențe din Putna. Despre Serbarea de la Putna. 

157. loan Slavici, Amintiri. Relatări privind pregătirile, desfăşurarea şi urmările 
Serbării de la Putna. 

158. I. V. Stefanelli, Amintiri despre Eminescu. Evocări despre Serbare. 


I. Publicistică şi documente 


Corespondenţă. 
Mormântul lui Ştefan cel Mare 


Către fraţii şi comilitonii! de la Universitatea română din Bucureşti 
Apel 


Fiecare naţiune, care are conştiinţă de existenţa și misiunea sa, pune preţ, 
înainte de toate, în memoria trecutului său. Popoarele, precum şi indivizii, depind de la 
trecutul lor, și propăşirea adevărată este posibilă numai pe baza istoriei şi a rezultatelor 
câştigate. În istorie se manifestă puterea, direcţiunea şi spiritul unui popor, care, 
apreţuindu-se bine şi luându-se de îndreptar, nu pot decât să producă fapte durabile 
şi să creeze un viitor ferice. 

Sunt răstimpuri în viața unui popor care individualizează şi concentrează 
în sine, ca lumina într-un spectru, toate puterile şi preferințele morale şi spirituale 
ale unei națiuni. Răstimpuri în care geniul poporului se încorporează în bărbaţii lui 
aleşi. Faptele acestor bărbaţi sunt faptele geniului național, memoria lor, proprietate 
a națiunii. Monumentele ce li se ridică sunt semne de glorie a națiunii întregi, care 
să arate posterităţii gradul de putere şi avântul spiritului naţional, să-i servească spre 
mândrie şi îmbărbătare. 

Şi națiunea română are un trecut, și ea are în istoria sa răstimpuri cum le au 
numai puţine din naţiunile europene. Părăsită de muma şi surorile sale, expusă și 
bântuită de grosul incursiunilor barbare, încongiurată din toate părţile de neamici 
de moarte, îmbucăţită şi împărțită de puternicii lumii, a ştiut a-şi elupta şi a-şi păstra 
existenţa şi originalitatea sa în decurs de aproape 2000 ani, au răsfrânt cu bărbăţie şi 
perseverenţă toate valurile ce o amenințau cu absoarbere totală şi nimicire. Au pierit 
însă acele valuri, și națiunea română răspunde astăzi în mânia inamicilor ei prin un 

refren executat de 12 milioane de rosturi?: „Exist, sum? română”. Geniul naţiunii s-a 
arătat ne-nvingibil, învingător. S-a manifestat în glorie şi mărire, lucrând după firea 
străbunilor noştri, cuceritorilor şi a cultivatorilor lumii. Epocile de nemurire ale lui 
Ştefan cel Mare şi Mihai sunt dovezi eclatante pentru aceasta. 

Dar acea luptă îndelungată încă nu este dusă la capăt. Tot atâţi neamici ca mai 
înainte ne ameninţă întregitatea şi existenţa, tot cu acea înverşunare, ba cu arme mult 
mai cumplite decât orișicând. Consolidarea națională este ceea ce voim noi, împinși 
fiind de boldul naturii şi de obligarea străbunilor noştri, pentru că numai astfel ne 
vom putea împlini misiunea noastră în Orient şi vom satisface datorinţelor date de 
Providenţă şi cerute de omenire. Aceasta însă, datorința noastră, este fantoma de care 
se tem dușmanii noştri: consolidarea noastră naturală nu voiesc ei a ne o concede 
cu nici un preţ. De au fost străbunii noștri, în decurs de secole, bulevardul în contra 
barbarismului asiatic, de au fost eroii noştri scutul creştinătăţii şi apărătorii culturii, 
cu arma în mână, este chemarea noastră de a fi astăzi şi pe viitor prima naţiune în 
Orient prin cultură şi progres. Geniul național, firea şi locul, ne-o impune aceasta. 

Deşi desfăcuţi unii de alţii în privinţa politică, ne uneşte totuși aceeași limbă, 
aceleaşi obiceiuri şi datine, aceeaşi religiune şi credință politică şi socială, de la Tisa 
pânla Marea Neagră, de la Nistru şi pân'la Balcani. Scopul nostru comun nu fură şi 
nici că vor fi în stare a-l înpiedica nici politica străină, nici cursul timpului. Este însă o 
necesitate imperioasă pentru conlucrarea la acelaşi scop, ca să ne coadunăm din toate 
unghiurile spre a ne cunoaşte unii pre alţii, a ne uni în cuget şi simţiri, a ne conţelege 
despre interesele noastre comune, pentru care suntem şi existăm, pentru progres şi 
cultura națională. 

Această necesitate a născut încă demult ideea de o întrunire a românilor din 
toate părțile într-o serbare națională. Dar bărbaţii noştri de activitate sunt împovăraţi de 
greutăţile intereselor naționale ardente, şi, mai cu seamă, sub împregiurările politice de 
astăzi, nici că se poate cere de la ei ca să ia inițiativa şi să îngrijească astfel de întrunire. 
Nu este deci dară aroganță ci din contra, o datorință sântă, ca să ia asupra-şi efectuirea 
acestei idei tinerimea română academică. Ea reprezintă per excellentiam viitorul naţiunii: 
„Unde este inima tinerimii, acolo sunt şi ideile viitorului”. O întrunire serbătorească 
a tinerimii române de pretutindeni nu este alta decât tipul ideii ce pătrunde cu atâta 
farmec şi putere inima fiecărui român: gloria naţională. 

Spre acel scop s-a şi constituit în Viena un comitet provizor din studenţi 
români, carele lucră cu succes pentru înfăptuirea acelei idei, încât atinge tinerimea 
română de la universitatea de aici. După o cugetare serioasă, a decis numitul comitet ca 
acea serbare să se facă pe lângă observarea legilor respective de stat, să fie o adevărată 
manifestare naţională, şi să se arangieze de către întreaga tinerime română academică, 
serbându-se în un loc eminent istoric. În urma acestora, au fost părerea comitetului 
cum că, întrunind condiţiunile amintite, va fi serbarea în chestiune mai demnă şi mai 


> Guri 
Sunt (lat.) 


35 


festivă făcându-se la mormântul lui Ştefan cel Mare, în monastirea Putnei (Bucovina), 
cu ocaziunea hramului bisericesc, în ziua Sântei Marii, 15/27 august. Motivele pentru 
aceasta sunt: 

a) Ştefan cel Mare este primul erou național. Epoca lui formează pagina cea 
mai strălucită din istoria română. Prin faptele sale a devenit gloria şi fala naţiunii încât 
cercetarea mormântului lui ar trebui să fie Mecca fiecărui român. Cu toate astea, încă 
nu i-a ridicat națiunea un monument, încă nu se serbează nicăierea amintirea lui. 
O serbare națională, deci, la mormântul lui Ștefan, ar face chiar epocă în viața română 
şi ar da impulsul pentru ridicarea grabnică a unui monument demn de acest erou. 

b) Bucovina este, în privinţa geografică şi strategică, sentinela românismului 
contra colosului nordic şi a părţilor lui etnografice. Este încheietura care leagă România, 
Moldova şi Basarabia cu Maramureşul şi Transilvania. Această țară este pământul 
clasic român unde se petrecură fapte adânc tăietoare în viața românismului, de unde 
purcese consolidarea şi constituirea vechii Moldove, pământul în care zac osemintele 
lui Dragoş şi Ştefan cel Mare. Mai fiecare pas îţi deşteaptă în amintire fapte de nemurire 
ale unui sec(u)l trecut. Dar această ţară, mărgăritarul vechii Moldove, este inundată de 
elemente străine, iar fiii şi moştenii țării, asupriţi şi persecutați. Poporul a uitat chiar 
de suvenirile sale naţionale. Trebuie dat impuls şi îmbărbătare. 

c) Cu ocaziunea hramului se adună în acea mănăstire mulțime mare de popor 
şi de inteligenţă din toate părţile, şi astfel ar fi înlesnită şi participarea publicului la 
serbarea în chestiune, nemaiamintind de timpul îndemânatic pentru călători, cum 
este el pe la finele lui august. 

d) Ocaziunea întâlnirii la un hram bisericesc ar fi cea mai bună pentru 
improvizarea unui congres de studenţi români de pretutindenea de care ducem lipsă 
de mult timp. 

Pentru solemnitatea şi ponderozitatea serbării în chestiune este necesar ca să 
se aranjeze şi să fie reprezentată la dânsa tinerimea română de la toate universitățile 
şi academiile unde studiază români, aşadară de la universităţile din Bucureşti, Iaşi, 
Paris, Viena, Turin, Berlin, Pesta, Pisa, şi de la academiile din Sibiu, Oradea-Mare, 
Cluj, Cernăuţi, Blaj, Arad. 

Se vor invita, mai departe, ca oaspeţi, toți bărbaţii naţionali de renume, 
profesorii institutelor naţionale, clerul, inteligența şi nobilimea română din Bucovina 
şi se va îngriji ca să participe popor cât se poate de numeros. 

Ca semn de pietate şi de amintire - ce va fi şi punctul de culminaţiune al 
serbării — se va depune pe mormântul lui Ştefan un present“ consacrativ (mormântul 
se află înlăuntrul bisericii, este simplu, piatra mormântală cu inscripțiuni slave, 
deasupra pietrei un arc elegant de marmoră). Cel mai potrivit present ar fi, după părerea 
comitetului, o urnă antică romană de argint, cu inscripțiunea: „Eroului, învingătorului, 
spaimei neamicilor, scutul creştinătăţii, apărătorului culturii, mândriei naţiunii române, 
lui Ştefan cel Mare şi Bun, junimea română academică, anul MDCCCLXX”. Urna va fi 

învelită pe jumătate cu o flamură tricoloră de mătase care va spânzura de pe mormânt 
până gios. 

Spre efectuarea acelui present, precum şi pentru acoperirea spezelor serbării, 
se vor deschide anume subscripțiuni în sânul fiecărei tinerimi numite mai sus. 
Contribuirile vor avea să fie solvite până la finea lui aprilie 1870. Spre acest scop, 
precum şi pentru participarea la arangearea serbării, de asemenea, spre îndrumarea 
unei procedări solidare cu Comitetul central carele va fi în Viena, va îngriji fiecare 
tinerime din locurile amintite ca să se emită din mijlocul său un comitet anume, căruia 
i se va încredința toată cauza. 

Serbarea în chestiune, neavând nici un scop ilegal sau subversiv, nu poate fi 
împiedicată şi n-are trebuinţă de a se prepara în secret. 

În fine, ca un ce provizoriu, a formulat subscrisul comitet şi un program pentru 
serbarea în chestiune. Programul urmează alăturat, aici. 

Aducând acestea spre cunoștința voastră, își ţine subscrisul comitet de o 
datorință sântă a apela la voi, onoraţi domni şi fraţi, şi a vă ruga ca să contribuiţi 
şi să faceţi să contribuie toți pentru realizarea acestei idei naționale. Totodată, vi se 
face cunoscut cum că acelaşi apel s-a trimis la fiecare tinerime de la universităţile 
şi academiile amintite mai sus, şi că deciziunile respective vi se vor comunica la 
timpul său. 

Adresa de corespondenţă pentru Viena: Gabriel Băleanu, candidat de profesor, 
Wien, Wieden, Mayerhofgasse nr. 5, Thir 23 (epistolele numai recomandate). 

Dechiarându-se majoritatea locurilor către care s-a trimis acest apel, atunci 
se va procede, fără întârziere, la constituirea Comitetului central din Viena, carele, în 
conţelegere cu comitetele locale de la universităţile şi academiile amintite, va avea să 
aducă la îndeplinire serbarea în chestiune. 


Viena, în ziua Nașterii Mântuitorului, 1869 


Comitetul provizoriu: 

Preşedinte: Petru Pitey, stud(ent) în legi 

Secretar: Gabriel Băleanu, cand(idat) de prof(esor) 
În numele membrilor: Emil Cosabust, în legi 


x 


Viena, 25 decembrie [1869]/[6 ianuarie] 1870 


Proiect de program pentru Serbarea națională la mormântul lui Ștefan cel 
Mare, la 15/27 august 1870 


1. Îndată după liturghie, în ziua Sântei Marii, se va decora mormântul lui 
Ştefan cel Mare cu cununi de flori şi cu lauri, şi se vor arangia în simetrie cel puţin 
70 făclii tricolore. 

2. La prânz, în trapeza mănăstirii, va ţinea preşedintele comitetului arangiator 
o cuvântare amăsurat locului şi scopului, şi va învita pre oaspeţi la ceremonia sânţirii 
presentului consacrativ. 

3. La 5 ore după prânz va începe ceremonia, şi adică: 

a) Se va depune presentul învelit pe o masă înaintea bisericii. 

b) În un semicerc, îndărătul mesei, se vor posta membrii comitetului, în gală, 
având fiecare tricolorul naţional şi ţinând în mână câte o cunună de flori şi câte o 
făclie; toţi ceilalți tineri vor cuprinde loc în dreapta şi în stânga mesei, iar publicul va 
ocupa locul dinaintea și îndărătul mesei. 

c) Trei preoţi, în ornate, vor împlini actul sânţirii. 

d) Trei salve vor anunţa finirea ceremoniei bisericeşti, iar corul teologilor va 
cânta un imn religios. 

e) Apoi se va ţinea de pe tribună cuvântarea festivă, în decursul căreia se vor 
aprinde făcliile de la mormânt. 

f) După cuvântare se va înălța presentul în vederea publicului de către trei 
tineri din semicerc, din care unul va ceti inscripțiunea cu voce înaltă. 

g) Sub sunetul clopotelor va fi dus presentul cu pompă şi în ordinea stătorită 
de comitet, şi depus pe mormânt. 

h) După depunere, va executa corul, în biserică, un imn compus anume spre 
acest scop. 

i) La banchetul ce va urma, se vor ținea din partea tinerimii toaste şi cuvântări, 
numai conform ordinii statorite de comitet, în conţelegere cu egumenul monăstirii. 

4. A doua zi, iertând împregiurările, se va improviza afară de monăstire un 
congres al studenților români academici de pretutindenea. Programul congresului îl 
va avea să-l statorească comitetul arangiator al serbării. 


Comitetul provizor 


L„Traian”, Bucureşti, anul II, 3/15 ianuarie 1870] 


Viena-n 4 mart(ie) [1]870 
Domnilor şi fraţilor, 


În ziua de 15/27 august, a(nul) c(urent), românii, în genere, serbează ziua 
Sântei Marii, virgina castă şi totuşi mama care din sânul ei a născut pe reprezentantele 
libertăţii, pe martirul omenimii lănţuite, pe Hristos. 

Această zi s-a-ntâmplat să fie patroana mănăstirei Putnei, fondată de cătră 
eroul naţiunii româneşti, Ştefan cel Mare. Puternic şi înfricoşat în răzbel, el era pios 

şi blând în pace. Căci câte răzbele, atâtea azile ale rugăciunii şi ale inimii înfrânte, 
atâtea mănăstiri. 

Fraţilor! Am proiectat a serba cu toții ziua acelei sânte care a conceput în sânul 
ei virgin tot ce lumea a visat mai mare, tot ce abnegațiunea a legiuit mai nobil, tot ce 
pune pe om alături cu omul: libertatea! 

Dar acea serbare, deşi va avea caracter religios, prin omogenitatea de naţionalitate 
şi limbă a acelora ce vor serba-o, şi prin împrejurarea că se va ţine lângă mormântul lui 
Ştefan cel Mare, nimeni nu va putea opri ca ea să aibă, afară de cel religios, şi un caracter 
naţional. Adepţi ai Bisericii creştine, fie ea de orice nuanţă, noi, cu toate astea, n-am încetat 
de a fi români, şi de aceea vom şti ca să dezvoltăm această zi într-o serbare naţională în 
memoria lui Ştefan cel Mare. De sine însuşi, această serbare religioasă e şi națională, căci 
locaşul dumnezeiesc, mănăstirea Putnei, e fondată de erou, şi acolo zac oasele sale sânte, 
apoi pentru că o serbare a creștinului e prin excelență o serbare românească, căci trecutul 
nostru nu e decât înfricoşatul coif al creştinătăţii, al civilizaţiunii. 

Hristos a învins cu litera de aur a adevărului şi a iubirii; Ştefan, cu spada cea 
de flăcări a dreptului. Unul a fost libertatea, cel(ăl)alt apărătorul evanghelului ei. Vom 
depune, deci, o urnă de argint pe mormântul lui Ştefan, pe mormântul creștinului 
pios, a românului mare. 

Dar asta nu e tot. Serbarea trebuie să devină și purtătoarea unei idei. Ideea 
unităţii morale a naţiunii noastre e ceea ce ne-a-nsufleţit ca să luăm iniţiativa unei 
serbări în care inima va fi una a priori; în care însă cugetele se vor unifica, cugetele — 
doamne a lucrărilor — astfel încât pe viitor lucrările noastre toate să aibă una şi aceeași 
țintă, astfel că unificarea direcțiunei noastre spirituale să urzească de pe-acuma unitatea 
destinelor noastre. Să facem ca o cugetare, una singură, să treacă prin toate faptele, 
să pătrundă toată viața noastră naţională. Să fim conştiuţi de situaţiunea noastră față 
cu lumea, de datoriile cătră ea şi cătră noi înşine. În trecut ni s-a impus o istorie; în 
viitor, să ne-o facem noi. 

Pentru asta trebuie să ne-ntrunim, să ne-nţelegem. Şi nu poate fi o zi mai 
aptă pentru această întrunire decât o serbare întru memoria eroului celui mai mare 
şi mai conștiut de misiunea sa. Un pelerinagiu de pietate cătră trecut, un congres al 
inteligenţelor, din respect, cătră viitor, iată, în două cuvinte, scopul serbării noastre. 

Dar fără concursul vostru şi al nostru, al tuturor, serbarea a imposibilă. De 
aceea, asemenea ca noi, scumpi şi iubiți confrați, să formaţi un comitet ad-hoc care 
să-ngrijească cum şi voi, cu toţii, ori în reprezentanţie, să luaţi parte la această serbare 
de la care părinţii noştri au dreptul de-a aştepta atât de mult. 

Vă alăturăm un proiect de programă a serbării, pentru ca, citindu-l, să vă 
exprimaţi şi voi părerea voastră, ori vreo modificare ce aţi dori să se efectueze în el, 
căci, cum am zis, nu e decât un proiect la legiuirea căruia vom lua în considerațiune 
votul junimii române academice de pretutindenea. 

Primiţi, iubiți confraţi, salutarea din inimă din partea noastră şi expresiunea 
credinţei ferme cum că apelul nostru va afla un răsunet viu în inimile voastre. 

Preşedintele comitetului central: conte E. Logothetty 
Secretar: M. Eminescu 


D(umnea)lor, domnilor auditori, la Facultatea teologică din Blaş 


[Serbarea naţională de la Putna, 15/27 august 1871. Documente, ediţie şi prefață 
de Nicolae Cârlan, Timişoara, 1996, p. 13-14] 

Junimea română academică din Viena, după cum cetirăm în unul din n-rii 
trecuţi ai „Iraianului”, emise un apel cătră junimea română academică de la alte institute 
academice cu scopul de a mijloci una conlucrare colectivă întru realizarea unei mari 
sărbători naţionale monumentale la mormântul divinului erou român, Ştefan cel Mare 
(la Putna, în Bucovina), în ziua de Sânta Maria, an(ul) c(urent). Salutând în inima 
noastră această idee măreață, am aşteptat ca junimea noastră academică să corespundă 
frumosului apel din Viena, şi am înţeles cu bucurie că acea voce frățească află răsunet 
la întreaga tinerime română academică. 


[„„Federaţiunea”, Pesta, anul III, nr. 22 (354), duminică, 8/20 martie 1870] 

Comitetului central pentru Serbarea la mormântul lui Ștefan cel Mare 
Scumpe domnule şi frate, 


Răspunsul ce ni-l faceți în numele comitetului Domniei Voastre este aşa de 
frumos precum îl puteam aştepta numai de la junimea studioasă din oraşul unde s-a 
născut conştiinţa naţională a românilor. Din început, chiar nu ne era permis câtuși de 
puţin de a ne îndoi cum că ideea aceasta nu va fi aprobată şi de D(omniile) Voastre. 

Junimea de pe la celelalte facultăți a îmbrățișat cu căldură ideea, astfel încât 
sunt în fericita poziţiune de a Vă putea anunţa cum că nu putem avea decât o reuşită 
cât se poate de bună şi de frumoasă. 

Cât despre regim, el nu ne poate împiedica deloc, pentru că serbări de asemenea 
natură sunt permise în întregul Austriei, şi nu numai că sunt permise, ci sunt un drept 
esenţial al vieții constituționale. Alte împregiurări iar nu mai sunt în stare de a opri 
cursul lucrurilor, căci ideea şi-a făcut calea în inimile oamenilor de bine. 

Singurul lucru ce am de a Vă preveni e că, dacă vă simţiţi în stare de a contribui 
materialmente (lucru la care, îndealtfel, nu vă obligă nimenea), ar fi bine ca colectele 

să le trimiteţi mai curând, pentru a se putea confecționa urna de argint, care va fi cu 
atât mai prețioasă cu cât vom încurge mai multe mijloace din diferitele locuri. Din 
parte-ne, Vă reasigurăm că nici o piedică nu ne mai stă în calea scopului nostru decât 
doar propria noastră neglijență şi nevoință. 

Mulţumindu-Vă din nou pentru preventoriul D(omniei) Voastre răspuns, te 
rog, scumpe domnule, să primeşte încredințarea stimei şi afecțiunii mele. 


Preşedinte: Nic. Teclu 
Secretar: M. Eminescu 


Adresa este: Nic. Teclu, Wien, Leopoldstadt, Hotel Naţional 
Domniei Sale, domnului preşedinte al comitetului ad-hoc din Blaş 


[Serbarea națională de la Putna..., p. 19-20. Documentul a fost atribuit de 
editor perioadei aprilie-mai 1870] 

Toţi domnii care au primit primele liste de subscriere, de la 1 [la] 50, în favoarea 
serbării studenţilor în memoria eroului Ştefan cel Mare, sunt rugaţi să binevoiască a 
se grăbi cu trimiterea lor, la adresa: Ștefan Mihăilescu, gimnaziul Lazăr, împreună cu 
colectele respective, că în urmare să se poată înainta fără întârziere sumele încasate la 
comitetul central din Viena. 

Se vor publica numele tuturor domnilor care au binevoit a contribui, precum 
şi întrebuințările ce s-au făcut de sumele încasate, după darea de seamă ce se va trimite 
din Viena. 


Comitetul Universităţii din Bucureşti 
[Teodor Balan, Serbarea de la Putna, 1871, Cernăuţi, 1932, p. 68, nr. IV. Data 
documentului menţionată de Balan: 7/19 mai 1870] 
6 
Serbarea de amintire la mormântul lui Ştefan cel Mare 
În 15/27 august 1870 se împlinesc 400 de ani de când monumentul cel mai 
sacru de glorie şi pietate străbună, mănăstirea Putna, fu sfințită în onoarea Preacuratei 


Fecioare Maria de cătră Ştefan cel Mare. Tot pe atunci cade şi aniversarea de patru 
secole de când acest mare și prea meritat erou a procedat la realizarea consolidării 

națiunii române, ca un bulevard tare în contra barbarismului asiatic şi în favorul 
civilizaţiunii europene. 

Este cunoscut îndestul din diferitele jurnale naţionale cum că tinerimea 
rom(ână) academică de pretutindeni a decis să aranjeze în acea zi memorabilă o 
serbare seculară în mănăstirea Putna (Bucovina), cu o solemnitate demnă de măreaţa 
umbră şi memorie a primului nostru erou naţional. 

Îngrijirea şi realizarea serbării este încredințată Comitetului central ales 
pentru acest scop de tinerimea română din Viena. Dar o realizare demnă a acestei 
idei religioase şi totodată națională depinde în cea mai mare parte de la concursul şi 
sprijinul moral şi material al întregii naţiuni. 

Ne luăm, dar, voie a apela cătră toți românii bine-simţitori, rugându-i ca să 
sprijinească această întreprindere a tinerimii române. Îndeosebi, rugăm pe confrații 
noştri academici şi pre toţi acei P. T. domni la care ne-am adresat deja privatim în acea 
cauză, ca să binevoiască a grăbi cu ajutoarele sale. 

Despre contribuirile incurse precum şi despre modul întrebuințării lor se va 
da samă exactă la timpul său, iară prisosind o sumă oarecare, se va dedica pentru 
scopuri naționale binefăcătoare. 


Viena, în 25 mai 1870 


În numele comitetului central: 
Preşedintele: Nic. Teclu, m. p. 
Secretarul: Gabriel Baleanu, m. p. 
Casierul: Petru Pitei. m. p. 


(Din „Albina” 


[„Curierul de Iaşi”, Iaşi, anul III, nr. 40, duminică, 24 mai/5 iunie 1870] 


Varietăți 


Contribuirile făcute până acuma pentru serbarea, în ziua Sânte-Marii, 1870, 
a memoriei lui Ştefan cel Mare, la Putna (Bucovina), unde zac sacrele oseminte 
ale acestui erou român, şi anume pentru cumpărarea urnei consacrative etc., etc., 
sunt, după „Albina”, următoarele: a) din Bucovina, de la dd. Alexandru Popovici, 
200 fl. v.a. [valută austriacă]; George Popovici, 200 fl. v.a.; Constantin Mârza, 5 galbeni; 
Nicu baron Mustaţă, 50 fl., v.a.; b) de la tinerimea română din Paris (deocamdată), 
1300 franci; c) de la tinerimea română din Zirich, 220 franci; d) de la tinerimea 
română din Berlin, 94 taleri; e) prin d-nul Stănescu, comerciant în Paris, 184 franci; f) 

prin d-l B. G. Popovici, comerciant în Viena, 40 fl. v.a.; g) prin d-l Iosif Pop, asesor în 
Cluj, 23 fl. v.a.; h) prin d-l Popescu în Sibiu, 15 fl. v.a.; i) prin d-l Roschkoski, inginer, 
20 franci şi 5 fl. v.a. 

Toate aceste sume sunt depuse la Casa de păstrare, cu 4% %. 

Sperăm că nu numai junimea română de la toate institutele din întreaga 
Românie, ci fiecare român cui îi este scumpă memoria lui Ştefan cel Mare va grăbi a 
trămite denarul său pentru a înălța splendoarea acestei festivități naţionale. La Putna 
are să se îmbrăţişeze junimea română de pretutindene, atât prin reprezentanții săi, cât 
şi prin un concurs cât se poate mai numeros. 

Să nu uităm, dară, ziua Sânte-Marii, 1870! Contribuirile fie oricât de mici 
vor atesta că ştim (a) preţui memoria bărbaţilor noştri glorioşi şi că vom şti (a) urma 
faptele lor cele mari. 

Contribuirile sunt a se trămite d-lui Nic. Teclu, preşedintele Comitetului central 
al studenţilor români acad(emici) pentru serbarea de amintire la mormântul lui Ştefan 
cel Mare, în Viena (hotel Naţional). 


[„„Federaţiunea”, Pesta, anul III, nr. 50 (382), vineri, 29 mai/10 iunie 1870] 

Comitetul central din Viena pentru serbarea de la mormântul lui Ștefan cel Mare 
Prea stimatei doamnei Maria C. A. Rosetti, în București 


Prea stimată doamnă, 

Junimea academică română de la șaptesprezece academii aflătoare parte 
în Austria, parte în străinătate, după cum poate ştiţi deja, a decis a realiza în anul 
acesta, în ziua de S(fân)t(a) Maria, c(alendar) v(echi), o sărbătoare la mormântul 
nemuritorului şi gloriosului nostru erou, Ştefan cel Mare, a cărui oseminte zac în 
Bucovina, în monastirea Putnei. Cu această ocaziune se va depune pe mormânt o urnă 
votivă de argint. Urna aceea va fi adornată cu o învelitoare decorativă. 

Pentru realizarea acestora s-a constituit un comitet central în Viena, care deja 
a făcut progresele cele mai îmbucurătoare întru aducerea la îndeplinire a sublimului 
şi per excellentiam naţionalului scop. 

Venind în şedinţa din 19 mai, a(nul) c(urent), a comitetului central, pe tapet, 
cestiunea învelitoarei, comitetul central rădică la concluz propunerea făcută, ca adecă 
învelitoarea decorativă a urnei să fie făcută de mâna doamnelor române, considerând 
ca prin aceasta comitetul central (î)şi face numai datoria sa, oferindu-le prin această 
ocaziune de a lua parte activă la sărbătoarea proiectată. 

Conform, deci, concluzului comitetului central, ne luăm libertatea a Vă adresa 
următoarea rugăciune umilită: 

Prea stimată Doamnă! 

Considerând momentuozitatea serbării de la Putna, comitetul central Vă roagă, 
ca pe o adevărată matroană română, ca să binevoiţi a lua iniţiativa şi, conchiamând 
un consiliu de doamne române, să propuneţi lucrarea învelitoarei decorative ce se 
va depune pe urna votivă, şi a sprijini această propunere cu toate forțele morale şi 
materiale de care dispuneți. 

Comitetul central nutrește via speranță că doamnele române din Bucureşti 
nu vor întârzia un singur moment de a îmbrăţoşa cu căldură această propunere ce le 
ofereşte ocaziunea favorabilă de a-şi manifesta amorul de patrie şi conştiinţa sublimei 
misiuni ce o au ca femei adevărat române, d(e) a proba în fața lumii întregi că femeia 
română de astăzi mai păstrează încă suvenirea străbunelor sale, a acelor matroane 
virtuoase a Romei eterne, care, când era vorba de a se rădica un monument triumfal 
vreunui erou al „poporului roman, (î)şi sacrificau chiar şi giuvaerele aruncându-le în 
cuptoriul de topit al artistului ce era însărcinat cu crearea acelui monument. 

Suntem convinşi că femeia română de astăzi nu va fi mai puţin iubitoare 
de gloria națiunii sale şi mai puţin geloasă de misiunea civilizatoare pre cât erau 
străbunele ei. 

Repetând încă o dată călduroasa şi umilita noastră rugăciune, aşteptăm cu 
nerăbdare răspunsul despre succesul ce-l va fi avut propunerea comitetului central la 
doamnele române din Bucureşti, despre care nu ne îndoim că va fi primită. 

Pentru clarificare, ne luăm libertatea a Vă comunica câteva date referitoare 
la forma şi mărimea învelitoarei dorite. Ea are să fie de mărimea unui metru şi 20 
centimetri, în cuadrat. Atât alegerea stofei cât şi înfrumusețarea ei rămâne lăsată în 
bunăvoința domniilor Voastre. Termenul până la care putem aștepta s-a fixat pe 15 
iulie, a(nul) c(urent). 

Primiţi, doamna mea, expresiunea deosebitei stime şi considerări ce 
V-o păstrăm. 

Viena, 30 mai 1870 


Preşedintele Comit(etului) central: Nic. Teclu 
Secretarul: Ieronim G. Barițiu 


[„Românul”, București, anul XIV, nr. 42, vineri-sâmbătă, 29-30 mai/10-11 
iunie 1870] 
9 
Avem (l)a mână, şi cu această ocazie dăm publicităţii, încă un Apel al tinerimii 


române din Viena, datat încă din luna trecută, pentru interesul serbării de amintire la 
mormântul lui Ştefan cel Mare: 

Comitetul central al studenţilor rom(âni) acad(emici) 
pentru Serbarea de amintire la mormântul lui Ştefan cel Mare 


P. T. Domnule! 

Pentru prima oară, junii români de la toate academiile şi universitățile române 
şi streine au decis a se întruni la o comună serbare românească pe pământul cel clasic 
al Bucovinei. 

Acolo, între murii monăstirei de la Putna, zac de trei secole şi mai bine sacrele 
oseminte ale unui erou român, carele cu braţul său puternic a fost cel mai mare apărător 
al românismului în Orient şi al civilizațiunii creştine în secolul al XV-lea. EI a înfrânt 
incursiunile barbare, nu numai spre gloria şi fericirea naţiunii române, ci şi spre binele 
Europei întregi. 

Ştefan cel Mare este acel brav, şi mormântul lui e locul sfânt la care vroesc să 
alerge fiii mamei noastre văduvite, ca să depună, în numele ei, tributul de recunoștință 
şi pietate, ce demult îi datoresc. La mormântul lui Ştefan, fiii națiunii române îşi vor 
pleca genunchii și vor săruta fierbinte ţărâna străbunească, „de al său curagiu, virtute, 
își vor aduce aminte, şi ei patriotismul de acolo îl vor învăţa” — cum exclamă poetul 
filo-român. 

O urnă antică romană de argint cu inscripțiune istorică va fi micul present? 
pe care junimea română academică îl va depune în memoria gloriosului principe, pe 
mormântul lui, în ziua Sântei Marii, anlul] 1870. 

Tot românul va fi invitat să asiste la serbarea aceasta măreaţă: „Când fii de-un 
sânge se leagă între sine [...], a nu lăsa pradă mărirea străbună [...]. Fiecare bărbat 
al națiunii noastre suntem convinşi că va sprijini cu căldură iniţiativa junilor români. 

Cu deplină încredere ne adresăm dar cătră inteligenții patrioți români, şi cu 
deosebire către d-voastră, domnule, şi Vă rugăm: să lucraţi în cercul d-voastră spre 
realizarea acestei idei, să dați sprijinul moral și material junimii române, ca să poată 
aranja o festivitate demnă de poporul român! 

Domnule! Lumea civilizată caută astăzi cu aşteptare la poporul român. Să 
demonstrăm lumii că geniul poporului nostru viază, să-i arătăm că națiunea noastră 
își înțelege misiunea în momentul când ştie să prețuiască și să glorifice faptele marilor 
săi bărbaţi! 

Contribuirile făcute pentru scopul serbării, a cumpărării urnei consacrative 
ş(î) c(e)l(elalte), se vor publica la timpul său. De cumva ar prisosi vre-o sumă oarecare, 
aceea se va întrebuința pentru scopuri naţionale binefăcătoare, după cum se va decide 
la fața locului. 


În numele Comitetului central din Viena: 
Preşedinte: Nic. Teclu 


5Dar, ofrandă 

Casier: Petru Bita 
Secretar: M. Eminescu 


Redacţiunea acestei foi, cu această ocaziune, deschide o listă de subscriere 
pentru acest scop naţional și invită pe toţi binevoitorii a onora această listă cu 
numeroasele d-lor subscripţiuni, pentru care tot în coloanele acestui ziar se va deschide 
o rubrică de publicațiune, începând chiar de la numărul viitor. 


[„Curierul de Iaşi”, Iaşi, anul III, nr. 42, duminică, 31 mai/12 iunie 1870] 

Ştiri locale 


Listele de subscripţiune deschise de cătră redacţiunea acestei foi pentru 
realizarea unei serbări de amintire la mormântul lui Ştefan cel Mare sunt depuse, 
una la biroul redacţional, alta la librăria Junimea. Deodată cu aceasta mai anunțăm 
onor(at) public că în numărul viitor vom începe negreşit publicarea subscripțiunilor. 


[„Curierul de Iaşi”, Iaşi, anul III, nr. 43, joi, 4/16 iunie 1870] 

În chestiunea serbării de amintire la mormântul lui Ştefan cel Mare 


Suntem siguri că nimeni doară dintre on(oraţii) noştri cititori nu vor fi scăpat 
din vedere nici unul măcar din cele două apeluri ale Comitetului central din Viena, 
constituit pentru a realiza o serbare de amintire la Putna şi pentru a rădica o urnă 
comemorativă, cel dintâi monument pre care națiunea română, după 400 de ani, vine 
să rădice la mormântul celui mai glorios principe român, şi-n deosebi a celui mai bun 
domn şi mai strălucit erou moldovean, căruia istoria i-a păstrat un nume de fală, nume 
nemuritor, numele de „Ştefan cel Mare”! 

Prin urmare, revenind asupra chestiunii acestei sărbători, nu facem decât 
a reaminti, a re(î)nprospăta o idee deja binecunoscută. Am revenit însă pentru ca, 
profitând de această ocazie, să punem în vederea publicului unele lucrări relative la 
această frumoasă şi naţională serbare. 

On(oraţii) cititori îşi vor aduce aminte că redacţiunea acestei foi, cu ocaziunea 
reproducerii celui din urmă apel, având în vedere scopul sacru şi patriotic al serbării de 
la Putna, a deschis şi ea, la rândul său, liste de subscripțiune pentru realizarea ei. Mai 
multe din acele liste au şi început a circula deja p(r)intre publicul Iaşului, şi dacă nu 

putem încă începe publicaţia subscripțiunilor efectuate, cauza este că mare parte din 
acele liste nu ni s-a înapoit încă. Asigurăm însă pe toți binevoitorii că nu vom rămâne 
datori cu darea noastră de samă publică. 

Dar ceea ce ne-a făcut astă dată să luăm cuvântul în chestiunea de faţă este ca 
să aducem cu deosebire la cunoștința publicului de prin districtele pe unde străbate 
acestu ziar că, deodată cu expeduirea numărului prezent, am trimis asemenea liste 
de subcripţiuni pe la toate prefecturile, primăriile şi casieriile din oraşele Moldovei, 
pentru ca să punem astfel pe toţi patrioţii în poziţiunea de a-şi putea aduce sacrificiul 
lor posibil întru memoria acestui mare şi glorios bărbat al trecutului nostru istoric. 
Şi suntem mai mult decât siguri că aceste on(orate) prefecturi, primării şi casierii 
nu vor refuza nici măcar pe un moment de a primi aceste liste şi de a se-nsărcina cu 
punerea lor în circulațiune p(r)intre cetăţenii din cercul lor de activitate. Aceasta o 
credem cu atât mai ales că listele în chestiune nu sunt trimise într-un mod oficial, 
căci aceasta este afară de competența noastră, ele sunt trimise în mod cu totul privat, 
şi prin urmare totul ce cerem de la ele este, afară de simţul patriotic, numai şi numai 
o mică complezență. 

Deci, nemaiavând nici o îndoială despre bunavoinţă a onorabilelor prefecturi, 
primării şi casierii respective, rugăm pe toţi domnii cetățeni din districte să nu scape 
din vedere această ocaziune pentru a-şi da tot concursul generos întru realizarea 
acestei sublime idei, şi aceasta în timpul cel mai scurt posibil, căci acele on(orate) 
locuri competente vor ave(a) complezenţa deodată cu aceasta a se însărcina și cu 
înapoi(e)rea listelor, cel mult până la finele lunii curente, pentru ca să putem trimite 
de timpuriu sumele efectuate la Comitetul central, care s-a angajat cu prepararea şi 
aranjarea măreței serbări de la 15 august, anul curent. 

Iaşi, 10 iunie 1870 


Redacţiunea 


[„Curierul de Iaşi”, Iaşi, anul III, nr. 45, joi, 11/23 iunie 1870] 


12 
Apel cătră damele române 


Primind o adresă ce se publică mai la vale, de la Comitetul central din Viena 
pentru serbarea la mormântul lui Ştefan cel Mare, subsemnata a şi deschis o listă de 
subscriere spre a se face o învelitoare decorativă a urnei ce se va depune pe mormântul 
lui Ştefan cel Mare, în ziua de 15 august viitor, şi roagă cu căldură pe damele române 
ca să binevoiască a contribui la această operă națională şi patriotică. 

Sunt sigură că femeile române vor proba şi cu astă ocazie că sublimele 
sentimente de patriotism a mumei eroului nostru sunt adânc întipărite în inimile lor. 

Misiunea noastră în această epocă de regenerare a României ne impune datoria de a 
participa la lucrările care tind la afirmarea naţiunii române. 

Subscrierea se face la domiciliul subsemnatei, strada Carol, până la iulie viitor, 
şi spre a se putea efectua mai repede această operaţiune, rog ca şi alte onor(ate) dame 
să binevoiască a se însărcina cu formarea de liste parțiale de subscriere pe care vor 
binevoi a mi le comunica înlăuntrul citatului termen. 


x 


De la Comitetul central din Viena, pentru serbarea la momântul lui Ştefan 
cel Mare 

[Doamnei] Elena Istrati 

Prea stimată doamnă 

Junimea academică română de la șaptesprezece academii aflătoare Iparte] în 
Austria, parte în străinătate, după cum poate ştiţi deja, a decis a realiza în anul acesta, în 
ziua de S(fân)t(a) Maria, c(alendar) v(echi), o sărbătoare la mormântul nemuritorului şi 
gloriosului nostru erou, Ştefan cel Mare, a cărui oseminte zac în Bucovina, în monastirea 
Putnei. Cu această ocaziune se va depune pe mormânt o urnă votivă de argint. Urna 
aceea va fi adornată cu o învelitoare decorativă. 

Pentru realizarea acestora s-a constituit un comitet central în Viena, care deja 
a făcut progresele cele mai îmbucurătoare întru aducerea la îndeplinire a sublimului şi 
«par excellence» naţionalului scop. 

Venind în şedinţa din 19 mai, a(nul) c(urent), a comitetului central, pe tapet, 
cestiunea învelitoarei, comit(etul) centr(al) rădică la concluzie propunerea făcută, ca 
adecă învelitoarea decorativă a urnei să fie făcută de mâna damelor române, considerând 
că prin aceasta comit(etul) centr(al) îşi face numai datoria sa, oferindu-le prin această 
ocaziune de a lua parte activă la sărbătoarea proiectată. 

Conform, deci, concluzului comit(etului) central, ne luăm libertatea a Vă adresa 
următoarea rugăciune umilită: 


Prea stimată Doamnă! 

Considerând momentuozitatea serbării de la Putna, comit(etul) centr(al) Vă 
roagă, ca pe o adevărată matroană română, ca să binevoiți a lua inițiativa şi, conchiemând 
un consiliu de dame române, să propuneţi lucrarea învelitoarei ce se va depune pe urna 
votivă, şi a sprijini această propunere cu toate forțele morale şi materiale de care dispuneți. 

Comitetul central nutrește via speranță că doamnele române din Iaşi nu vor 
întârzia un singur moment de a îmbrăţoşa cu căldură această propunere ce le oferește 
ocaziunea favorabilă de a-și manifesta amorul de patrie şi conștiința sublimei misiuni 
ce o au ca femei adevărat române, de a proba în fața lumii întregi că femeia română 
de astăzi mai păstrează încă suvenirea străbunelor sale, a acelor matroane virtuoase a 
Romei eterne, care, când era vorba de a se rădica un monument triumfal vreunui erou 
al „poporului roman, îşi sacrificau chiar şi giuvaerele aruncându-le în cuptorul de topit 
al artistului ce era însărcinat cu crearea acelui monument. 

Suntem convinşi că femeia română de astăzi nu va fi mai puţin iubitoare de gloria 
națiunii sale şi mai puţin geloasă de misiunea civilizatoare pre cât erau străbunele ei. 

Repetând încă o dată călduroasa şi umilita noastră rugăciune, așteptăm cu 
nerăbdare răspunsul despre succesul ce-l va fi avut propunerea comit(etului) centr(al) 
la damele române din laşi, despre care nu ne îndoim că va fi primită. 

Pentru clarificare, ne luăm libertatea a Vă comunica câteva date referitoare la 
forma şi mărimea învelitoarei dorite. Ea are să fie de mărimea unui metru și 20 centimetri, 
în cuadrat. Atât alegerea stofei cât şi înfrumusețarea ei rămâne la bunăvoința domniilor 
Voastre. Terminul până la care putem aştepta s-a fixat pe 15 iulie, a(nul) c(urent). 

Primiţi, doamna mea, expresiunea deosebitei stime şi considerări ce V-o păstrăm. 


Viena, 30 mai 1870 


Preşedintele comit(etului) centr(al): Nic. Teclu 
Secretarul: Ieronim Barițiu 


[„Curierul de Iaşi”, Iaşi, anul III, nr. 47, joi, 18/30 iunie 1870] 

Comitetul studenţilor de la Univ(ersitatea) din Iaşi, pentru realizarea serbării 
la mormântul lui Ștefan cel Mare 


Domnii studenţi de la toate facultăţile universităţii ieşane sunt rugaţi a se întruni 
astăzi, joi, 18 iunie, orele 7 seara, la localul universităţii, în adunare extraordinară. La 
ordinea zilei vor fi mai multe cestiuni urgente şi importante, între care darea de samă a 
comitetului despre subscripțiunile efectuate în interesul serbării de la Putna (Bucovina). 
Toţi acei domni studenți care au luat oarecare angajamente față cu listele de subscripțiune 
sunt rugaţi a şi le îndeplini până la întrunirea de seară, când va urma închiderea cu 
desăvârşire a listelor şi trimiterea lor la Comitetul central din Viena. 

Iaşi, 18 iunie 1870 


Preşedinte: Vasile Chiru 
Secretar: I. Bădescu 


[„Curierul de Iaşi”, Iaşi, anul III, nr. 47, joi, 18/30 iunie 1870] 

14 
Hochlâbliches K. K. Landes-Prăsidium 


Zahl 30/A. V. Wie es auch bereits durch die romanischen Zeitungen allgemein 
verlautbart worden ist, beabsichtigt die in Wien studierende romanische Jugend den 
vierhundertjâhrigen Bestand des Klosters Putna am 27 August |. ]. d. i. am griech.- 
oriental. Maria Himmelfahrtfeste, zugleich Fest der Klosterkirch-weihe, in Putna auf 
die feierlichste Art zu begehen. 

Zu diesem Zwecke hat sich in Wien ein eigenes Comite gebildet, welches ein 
Programm ausgearbeitet und selbes dem hohen Ministerium vorgelegt haben soll. 

Da diese kirchliche Feier zweifelsohne sich grofartig gestalten diirfte, da zu 
derselben Theilnehmer aus allen Lândern, in denen Romanen wohnen, herbeistromen 
werden, diese Feier mâglicherweise auch iiber die Grenzen eines gewâhnlichen 
Kirchweihfestes hiniibergreifen kânnte, so wage ich es, das hohe K. K. Landes- 
Prăsidium ehrfurchtsvollst zu bitten, mir diesbeziiglich die nâthigen Instruktionen 
baldigst ertheilen zu wollen. 

Das Programm selbst bin ich dem hochlsblichen K. K. Landes Prăsidium 
mitzutheilen nicht in der Lage, weil mir die romanischen Zeitungen nicht zu Gebothe 
stehen, selbes befindet sich aber in den in der Bibliothek des Vereins fiir romanische 
Literatur und Kultur erliegenden Zeitungen. 

Der K. K. Bezirkshauptmann 

Renney 


[Traducere:] 
Prea onorat Prezidiu cezaro-crăiesc al Ţării Bucovinei, 


Nr. 30/A. V. Aşa cum deja s-a comunicat tuturor prin intermediul ziarelor 
românești, tinerimea română care studiază la Viena intenţionează să celebreze la Putna, 
cât mai festiv cu putinţă, cei 400 de ani de existenţă a Mănăstirii Putna, în data de 27 
august a.c., de sărbătoarea gr.-or. a Adormirii Maicii Domnului. 

În acest scop, la Viena s-a constituit un comitet de sine stătător, care a alcătuit 
un program şi pe care l-a prezentat înaltului Minister. 

Întrucât această sărbătoare bisericească se anunţă a fi, fără îndoială, organizată 
cu mult fast, deoarece participanţii din toate ţările [Monarhiei] vor veni în număr 
foarte mare, şi, prin urmare, ea ar putea să depăşească cadrul festiv obişnuit al unui 
hram, îndrăznesc să mă adresez Înaltului Minister c. c. cu prea umila rugăminte de 
a-mi comunica cât mai curând posibil instrucțiunile necesare. 

Nu sunt în măsură să comunic prea onoratului Prezidiu cezaro-crăiesc al Ţării 
Bucovinei programul respectiv, deoarece nu am la îndemână ziarele româneşti, dar el 
se află în cele existente la Biblioteca Societăţii pentru Cultura şi Literatura Română. 

Prefect c.c.: 
Renney 


[Teodor Balan, Serbarea de la Putna..., p. 72-73, nr. VIII. Data documentului 
menţionată de Balan: 13/25 iunie 1870] 

Prea stimată doamnă, 


După o împărtăşire din partea comitetului îngrijitor respectiv din Viena, sosită 
nouă în zilele din urmă, anul e(xistent), junimea academică română de la mai multe 
academii aflătoare parte în Austria, parte în străinătate, au hotărât a celebra în anul acesta, 
în ziua de Sfânta Maria, 15/27 august, o serbare la mormântul lui Ştefan cel Mare, ale cărui 
oseminte zac în țara noastră, în monastirea Putna. Cu această ocaziune se va depune pe 
mormânt o urnă votivă de argint, iar urna va fi înzestrată cu o învelitoare decorativă. 

Pentru a se realiza acestea, s-a constituit comitetul sus numit, în Viena, care 
ar fi făcut pân-acum pregătirile posibile. 

Acest comitet central din Viena pentru serbarea la mormântul lui Ştefan cel 
Mare apelează acum prin scrisoarea atinsă la generozitatea şi simțămintele naționale 
ale doamnelor din Bucovina, rugându-le de a sprijini această întreprindere oferind 
domniile lor din partea sa învelitoarea decorativă. 

Cu bucurie răspundem la invitarea ce ni se face de a vă împărtăşi d(umnea)voastră 
acest apel, fiind noi încredințate că este de ajuns de a-l aduce numai la cunoştinţa 
doamnelor din Bucovina spre a i se asigura un rezultat favorabil. 

Comitetul pofteşte ca învelitoare aceea să fie de mărimea unui metru şi 20 
de centrimetri în cuadrat. Atât alegerea stofei, cât şi înfrumusețarea ei este lăsată la 
bunăvoința doamnelor. Termenul până la care comitetul din Viena poate aştepta s-a 
fixat de el pînă la sfârşitul lui iulie, a(nul) c(urent). 

Cu privire la scurtimea timpului, noi propunem a se face pentru acest scop o 
subscripţiune din partea doamnelor din Bucovina, poftindu- Vă pe d(mnea)voastră, cu 
onoare, ca să binevoiţi a aduna în cercul cunoscutelor d(mnea)voastră daruri băneşti 
şi a trimite cătră doamna b(a)r(oneasă) Ana Vasilco sau către doamna b(a)r(oneasă) 
Maria Criste, aflătoare amândouă în Cernăuţi. Iar confecționarea unei învelitoare 
demne şi potrivite s-au comandat îndată nemijlocit la Viena. 

Doamnele din Bucovina s-au deosebit pururea prin simțămintele şi sacrificiile 
lor patriotice. Nu ne îndoim așadară că se vor însoţi prin subscrierea propusă, cu 
pioasă recunoștință şi mulțămire sufletească, la serbarea de amintire a eroului şi 
binefăcătorului nostru, amintire de glorie nepieritoare şi de mândrie naţională. 

Primiţi, prea onorată doamnă, expresiunea deosebitei noastre stime 
şi consideraţiuni. 

Cernăuţi, în 18/30 iunie 1870. 


Baroana Ana Vasilco 
Baroana Maria Criste 
Catinca de Gafenco 
Catinca de Giurgiuvan 
Eufrosina Hurmuzachi 


[Teodor Balan, Serbarea de la Putna..., p. 73-74, nr. IX] 


16 
Onorat comitet, 


Tinerimea română academică de la universităţile și academiile din ţară şi 
străinătate s-au decis încă la începutul anului curent a aranja o serbare de amintire 
la mormântul lui Ştefan cel Mare, pe ziua de 15/27 august 1870 la mânăstirea 
Putna (Bucovina). 

Scopul serbării este, de o parte, amintirea seculară de 400 ani de la sânţirea acelui 
monument de glorie şi pietate străbună (Putna), iar de alta, efectuirea unei conțelegeri 
şi păşiri solidare a întregii junimi rom(âne) acad(emice) în cauzele progresului şi a 
culturii naționale. 

Momentul dintâi au crezut tinerimea aranjatoare a-l ajunge prin o festivitate 
religioasă-naţională, al cărei punct de culminaţiune va fi depunerea pe mormântul lui 
Ştefan a unei urne consacrative de argint, în stil antic roman, al doilea, prin ţinerea 
unui congres al studenţilor academici, a doua zi după festivitate. 

Subscrisul comitet însărcinat cu realizarea serbării de [la] 17 universităţi şi 
academii n-au lasat neîncercat nimic pentru de a străpune în faptă această idee salutară, 
şi se credea cu atâta mai sigur de un succes splendid, deoarece cauza fu primită deja, 
la început, cu entuziasmul cel mai viu în toate țările române şi de toţi bărbaţii bine- 
simțţitori, fără diferență de culoare. 

Însă, cu toate acestea, până acuma încă nu ne vedem sprijiniți de naţiune în 
modul aşteptat. Căci au incurs spre acest scop de abia 1800 florini, v. a., în cea mai 
mare parte de la studenţi, pe când o realizare demnă a ideii se cere cel puţin 5000 fl. v. a. 
Urna singur(ă) costă 1300 fl., şi neputând dispune de mijloacele necesare pentru 
aranjamentul cuviincios, ne-am vedea nevoiţi a revoca serbarea, care lucru, după 
parerea noastră, n-ar servi naţiunii, spre onoare. 

Împlinindu-ne, deci, datorinţa, ne luăm libertatea a ne adresa anume către 
Domnia Voastră, care priveghiaţi cu atâta zel şi abnegaţiune asupra cauzelor naţionale şi 
patriotice din nefericita Bucovină, rugându-vă cu toată stima şi ardoare ca să sprijiniți 
şi să faceţi să fie sprijinită materialmente întreprinderea junimii române, cu toată 

influența Domniei Voastre. Prin grabnicul concurs ce nu ne îndoim că veți da acestei 
cauze excelent patriotice şi de mare importanţă pentru cultura națională, vom fi puşi 
în stare de a realiza serbarea la timpul prefipt, şi, în urmările salutare ce le va involva 
neapărat, veţi afla cele mai frumoase mulțumite şi satisfacerea cea mai curată. 
Primiţi, prea onoraţilor domni, expresiunile noastre de stimă și devoțiune. 


În numele Comitetului central: 


Preşedintele: Nic. Teclu 

Secretarul: Gavriil Băleanu, stud(ent) la filos(ofie) 
Casierul: Petru Pitey 

Adresa: Nic. Teclu, Wien, Hotel Naţional 


[Teodor Balan, Serbarea de la Putna..., p. 74-76, nr. X. Data documentului 
menţionată de Balan: 19 iunie/1 iulie 1870]. 

Auf den Bericht vom 25. Juli 1870 Zahl 30/A. V. finde ich zu bemerken, 
daf nach $ 5 des Gesetzes vom 15. November 1867 iiber das Varsammlungsrecht 
wohl kirchliche Versammlungen und Wahlahrten, wenn sie in hergebrachter Weise 
stattfinden, gestatten sind, daf aber die beabsichtigte Volksversammlung in Putna 
um so mehr eine behârdliche Uberwachung bensthigt, als viele Fremde daran Theil 
nehmen sollen und auch eine nationale Feier des Andenkens Stefan des Grofen mit 
beabsichtigt wird. 

Indem ich mir diesen Umstânden nothwendige weitere Veisungen vorbehalte, 
fordere ich Sie auf, die Vorbereitungen diesem Feste im Auge zu behalten und mir 
uber jede wichere Wahrnehmung sogleich zu berichten. 


[Traducere:] 


Cu privire la raportul din 25 iulie 1870 cu nr. 30/A. V., fac observaţia că, în 
conformitate cu $5 din Legea din 15 noiembrie 1867 privind dreptul de întrunire, 
adunările bisericeşti şi pelerinajele sunt permise, dacă se desfăşoară în mod tradiţional, 
şi că adunarea populară ce urmează să se organizeze la Putna necesită o supraveghere 
mai atentă, deoarece vor participa mulţi străini şi se intenționează, cu același prilej, şi 
comemorarea lui Ştefan cel Mare. 

Rezervându-mi dreptul de a dispune şi alte măsuri necesare în aceste 
circumstanţe, vă ordon să supravegheați pregătirile pentru această sărbătoare şi să- 
mi raportați imediat orice suspiciune. 

[Teodor Balan, Serbarea de la Putna..., p. 76, nr. XI. Data documentului 
menţionată de Balan: 26 iunie/8 iulie 1870] 

Invitare 


Apropiindu-se termenul înapoierii listelor de subscripţiune în favorul serbării 
de la mormântul lui Ştefan cel Mare, trimise de redacțiunea acestui ziar, pe la on(oratele) 
prefecturi, tribunale, primării şi casierii de prin oraşele Moldovei, invităm cu toată 
onoarea pe on(noratele) locuri respective, care au binevoit a se însărcina cu punerea 
în circulațiune a listelor noastre, să binevoiască a ni le înapoi dinpreună cu sumele 
efectuite, cu finele lunii iunie curent, inclusiv. Dacă din întâmplare unele din liste s-ar 
afla în lipsă de subscripţiuni, aceasta să nu împiedice nicidecum pe domnii respectivi 
de a ni le înapoi, căci noi trebuie să recomplectăm la tot cazul numărul listelor noastre, 
fie subscrise, ori nesubscrise, aceasta fiind condiţiunea neapărată pentru ca să ne putem 
da samă cu exactitate în fața publicității. 

Tot cu această ocazie facem loc unei dări de samă publică despre activitatea 
Comitetului sudenţilor de la Univ(ersitatea) din Iași, constituit pentru serbarea de 
la Putna. 


[„Curierul de Iași”, Iaşi, anul III, nr. 50, duminică, 28 iunie/10 iulie 1870] 

În chestiunea serbării de la mormântul lui Ştefan cel Mare 


Comitetul studenţilor de la Univ(ersitatea) din Iași pentru realizarea serbării 
de amintire la mormântul lui Ştefan cel Mare 


Tinerimea română de la Univ(ersitatea) din Viena a fost adresat un apel datat 
în ziua Naşterii Mântuitorului, anul 1869, cătră toţi colegii lor de la toate universităţile 
frecventate de tinerii români, cerând concursul lor pentru realizarea unei serbări la 
Putna, în ziua de 15 august anul curent, cu care ocazie să se rădice o urnă cu inscripțiune 
la mormântul lui Ștefan cel Mare. 

Tinerimea de la Univ(ersitatea) de Iași, întrunindu-se în şedinţa de la 16 ianuarie 
1870, a răspuns colegilor săi de la Viena, aprobând apelul lor. Tot în această şedinţă 
a ales un comitet pe care l-a însărcinat cu girarea tuturor afacerilor necesare. Acest 
comitet, în şedinţa de la 5 aprilie anul curent, conform angajamentului ce a luat, a 
deschis mai multe liste de subscripțiuni şi, luând deciziunea de a nu se mărgini numai 

pe lângă concursul tinerimii, a făcut să circuleze mai multe liste de subscripțiuni 
p(r)intre onorabilii cetăţeni. În urma acestei circulaţiuni, de la începerea lor şi până 
la 22 iunie curent, exclusiv, s-a primit un rezultat de 1279 lei v(echi), 29 parale, care 
s-au încasat de la următorii d(om)ni studenţi şi d(om)ni cetăţeni: 


Subscrierile studenţilor 
Lei  p(arale) 


D(omnul) V. Gafenco 52 să 
- JI - M. Irimescu 37 -- 
- JI - I. C. Dobrovici 37 -- 
- JI - Missir 37 Sa 
- | - I. Niculescu 19 34 
- | - G. Zoea 18 34 
- JI - D. Cota 18 34 
- | - V. Maroneanu 18 -- 
- | - A. Scarlat Savul 16 -- 
e e G. Georgiadi 15 23 
- | - N. Panu 15 -- 
- | - V. Chiru 12 20 
- | - A. Cristodulo 12 20 
DAS N. V. Argenti 12 20 
=> P. Vidrighin 12 20 
i 4 I. Moga 12 20 
-/I- M. Pompiliu 12 20 
- JI - I. Badescu 12 20 
- [| - D. Porfiriu 12 20 
- II - C. Ressu 10 20 
-/|- I. M. Dospinescu 9 15 


Subscrierile onor(abililor) cetăţeni 


lei parale 
D(omnul) Vasile Gafenco 125 -- 
-//- A. Th. Boţan 74 -- 
- JI - P. Suciu 63 -- 
- II - I. Marinovchi 37 -- 
-/I- N. Brăescu 37 -- 
- /I- N. Gheoca 37 -- 
-/I- I. Cernat 37 -- 
aja A. Gheorghiu 37 -- 
D-na Ecaterina Boţan 37 -- 
D-na Elena Gafencu 37 -- 


D(omnul) C. V. Gafencu 37 -- 

- JI - D. Veniamin 37 -- 
- JI - Dr. Russo 37 -- 
- JI - T. C. Victor 37 -- 
- JI - Dr. Max 37 -- 

Iancu loan, s(ub)loc(o)t(enent) 
== în reg(imentul) V din 

garn(izoana) de Iaşi 31 10 
lisă A. Camborjanu 25 -- 
- JI - G. Damaschin 20 -- 
- JI - G. A. Urechiă 15 10 
-/|- Major A. Fotino 15 -- 
- JI - C. S. Ştefănescu 12 20 
- JI - G. Alexandrescu 12 -- 
a G. Clinger 10 20 
- JI - I. Victor 8 16 
- JI - Un anonim 12 24 
- JI - E. S. Theodor 6 12 


Afară de aceştia s-au mai găsit în liste numele a doi studenţi: G. Bejanu şi 
I. Burada dinpreună cu subscrierile de câte 2 parale şi 4. D(umnea)lor prin aceasta 
au avut de scop a ridiculiza în modul cel mai necuviincios ideea sfintei şi naționalei 
serbări de la mormântul lui Ștefan cel Mare. O tempora, o mores! 

Adăugănd, deci, şi aceste parale la suma de sus, Comitetul a subtras cheltuielile 
făcute, în număr de 29 lei v(echi) şi 39 parale, rămâind astfel cifra de 1250 (ei) v(echi), 
venit curat, care s-a şi expediat Comitetului central din Viena, pe lângă chitanța poştală 
cu n(umă)rul 367. 

Deci, subscrișii membri ai comitetului studenţilor de la Univ(ersitatea) de 
Iaşi, împlinindu-şi misiunea lor, au crezut de cuviință a da publicităţii socotelile sale, 
mulțămind din toată inima pentru bunăvoința cu care listele în chestiune au fost 
îmbrăţişate de cătră mai mulţi on(oraţi) cetăţeni. Iar, îndeosebi, credem de a noastră 
datorinţă a mulțămi onorabililor d(om)ni cetăţeni I. Marinovschi, P. Suciu şi V. Gafencu 
pentru concursul ce au dat comitetului întru împlinirea misiunii sale. 

În fine, subsemnaţii roagă pe toţi acei domni care ar ave(a) ceva de observat 
contra acestei dări de samă a se adresa la oricare din membrii comitetului, spre a i se 
da cuvenita satisfacțiune. 

Dat în şedinţa extraordinară a comitetului, la 23 iunie 1870 


Preşedinte: V. Chiru 

Casier: A. Cristodulo 

Secretar: I. Bădescu 

Membri: C. Ressu, G. Georgiadi 

[„Curierul de Iaşi”, Iași, anul III, nr. 50, duminică, 28 iunie/10 iulie 1870] 


20 
Socoate şi mulțămite publice 


Pentru serbarea din Putna au mai incurs: 

Prin d(omnul) ]. Rusu, în Cluj, 15 fl. v.a. [florini, valută austriacă]; prin 
d.]. Popovici, în Răşinari, 31 fl. v.a.; dela d. Ştef. Varonca, în Caracala, 3 npl. [napoleoni]; 
[dela d.] M. Pitey, consilier în Cernăuţi, 20 fl. v.a.; dela d. Dem. Seleschi, protopr. al 
Siretului, 10 fl. v.a.; dela d. G. Piotrovschi, paroh din Siret, 5 fl. v.a.; dela d. A. Cerneavschi, 
paroh din Şerbăuţi, 5 fl. v.a.; dela d. ]. Gramatovici, paroh din Negoştina, 5 fl. v.a.; dela 
d. ]. Baleanu, paroh din Grăniceşti, 5 fl. v.a.; dela d. N. Antonovici, paroh din Bogozeşti, 
5 fl. v.a.; dela d. ]. Hoştiuc, admin(istrator) paroh(ial) din Bălcăuţi, 3 fl. v.a.; dela 
D. Siretianu, paroh din St. Onofrei, 2 fl. v.a.; dela d. T. Patraş, catehet din Siret, 2 fl. v.a.; 
dela d. ]. Leviţchi, paroh din Sinăuţi, 5 fl. v.a.; dela d. ]. cav. de Ianosiu, propr(ietar) 
mare din Puieni, 12 fl. v.a.; dela d. ]. Grabovici, paroh din Stănești, 2 fl. v.a.; dela 
d. ]. Gramschi din Terebleşti, 2 fl. v.a.; dela d. C. Barariu, paroh din Zahareşti, 2 fl. v.a.; 
dela d. M. Ciupercovici, preot din Terebeşti, 2 fl. v.a.; dela d. C. Botezat, învăţător din 
Terebeşti, 1 fl. v.a.; dela d. V. Hacman, paroh din Oprişeni, 5 fl. v.a.; dela d. Carol Nosec, 
c. r. controlor, 2 fl. v.a.; dela d. E autorit. c. r. financiar, 1 fl. v.a.; dela d. Efroim Schătz, 
posesor, 2 galb.; dela d. V. Nimigean, agricultor din Terebleşti, 4 galb.; dela doamna 
M. Seleschi, 2 fl. v.a.; dela d. E. Antonievici, 1 fl. v.a. 

Viena, în 21 iunie 1870 


În numele Comitetului central: 
Preşedintele: Nic. Teclu, m.p. 
Secretarul: Gabriel Baleanu, m. p. 
Cas(i)arul: Petru Pitey, m. p. 


[„Albina”, Pesta, anul V, nr. 54, duminică, 28 iunie/10 iulie 1870] 

Listele de subscripțiune pentru serbarea de la mormântul lui Ştefan cel Mare, 
conform promisiunii noastre din n(umă)rul trecut, am început a le publica, precum se 
poate vedea mai la vale, în n(umă)rul nostru de azi, şi vom urma regulat cu publicarea 
lor până când le vom termina pe toate. 

Cu această ocaziune rugăm încă o dată, şi mai pe urmă, pe toate acele 
on(orate) autorităţi şi persoane private de prin distrincte care au primit asemenea 

liste de subscripțiuni, să binevoiască a ni le înapoi ori în ce stare s-ar afla ele. Totodată, 
mulțămim d(omnu)lui casier al distr(ictului) Vaslui, Iorgu Vizanti, pentru suma de 
108 lei noi ce ni-a expeduit alăturat unei liste de subscripţiune, pre care asemenea o 
vom publica-o dinpreună cu altele. 


x 
Lista de subscripțiune a ziarului „Curierul de Iaşi” pentru realizarea serbării 


de amintire la mormântul lui Ştefan cel Mare care urmează a se ţine în ziua de Sânta 
Marie, 15/27 august, anul 1870, la monăstirea Putna (Bucovina) 


Lei Bani 
P. S.S. Calinic, mitropolitul Moldovei 117 50 
D-nu(l) Al. Dimitrie Ghica 47 -- 
-/I- Al. Racoviţă (farmacistul) 40 si 
-I/- Vasile Adamachi 20 -- 
-I/I- Teodor Vasiliu 20 -- 
-I/- Nicolae Ciucă 19 75 
-I/I- C. G. Ciure 15 -- 
-I/- Gh. Buradas 14 -- 
-I/- Andrei Vizanti 12 Sa 
-/I- |. Caragiani 13 -- 
-//- N. Ch. Quintescu 11 75 
-I/I- St. Mandrea INI 75 
-I/- Lascarchi Mihalachi 11 75 
-/I- Const. A. Poliz 11 75 
D-na Elena Zarifopolu INI 75 
D-ra Sofia Balassan INI 75 
D-nu(l)  Cristachi Zanescu INI 75 
-/I- Cristodulo 'Th. Massos INI 75 
P. S.S.  arhiereul Iosif Bobulescu 10 -- 
Părintele arhimandrit Irimia Dărţu 10 -- 
-I/- Al. Nicolau 10 -- 
D-nu(l)  C. V. Secuianu 10 -- 
-/I- major Const(antin) Langa 8 -- 
-I/- [major] Gh. Hazu 8 -- 
-I/- Scarlat Pastia 8 -- 
-/I- Iorgu Al. Ghica 8 -- 
-/I- Nicolae Gheorghiu 6 7 
-/I- loan Praja 6 3 
-/I- Const(antin) Stahi (student) 6 -- 
(Va urma) 501 35 


$Rectificare ulterioară: 1. T. Burada. V. infra, doc. nr. 22. 

Rugăminte 

Onor(atele) doamne care au format liste parțiale de subscriere pentru facerea 
(a)coperitoarei urnei ce se depune pe mormântul lui Ștefan cel Mare, asemenea și 
acelea care n-au apucat încă a subscrie, sunt rugate ca, până la 12 iulie curent, să 
binevoiască a-mi trimite listele şi sumele adunate, oricare ar fi rezultatul, spre a trimite 
banii Comitetului central din Viena, când tot atuncea voi da prin acest ziar şi compt” 
de banii ce am primit şi numele persoanelor ce au subscris. 

Elena Istrati 


[„Curierul de Iaşi”, Iaşi, anul III, nr. 53, joi, 9/21 iulie 1870] 


22 
Societatea „Românismul” 


Domnului Nicolae Teclu, preşedintele Comitetului central din Viena pentru 
serbarea la mormântul lui Ştefan cel Mare 


Domnule preşedinte, 

O societate a căreia țintă este tot ce concurge la susținerea şi-nflorirea 
românismului nu are nevoie d(e) a vă spune cât de profund a fost, în sânul său, răsunetul 
la apelul D(omniei) Vo(a)stre pentru măreaţa serbare comemorativă la mormântul 
lui Ştefan cel Mare. 

Acest entuziasm n-a fost însă fără un amestec de durere, văzând plângerea 
D(omniei) Voastre de puţinul sprijin material pe care l-a aflat o idee atât de naţională. 

Şi societatea noastră încă nu s-ar putea făli până acum de o prea mare 
încuragiare, scuzând însă o asemenea răceală din partea naţiunii, prin mulțimea 
preocupaţiunilor de zi în aceste momente de criză. 

Mic este dar obolul pe care-l putem depune, trămițând acum, într-un grup la 
aceeași adresă, suma de una sută lei noi, după deciziunea adunării societăţii în şedința-i 
generală de la 1 iulie curent. Dar nu ne îndoim că cele alte societăți române de dincoace 
de Carpaţi, destul de numeroase şi cu mult mai vechi decât a noastră, grăbindu-se a 
urma pe aceeaşi cale, contribuţiunea totală va deveni suficientă pentru completarea 
neajunsului de care vă plângeţi. 

Primiţi, etc. 


Comitetul: 
Preşedinte: B. P. Hasdeu 


Vice-preşedinţi: Ion A. Brătescu, Ştef. C. Mihăilescu 


7 Cont, justificare 

Secretari: G. Dem. Theodorescu, Gr. G. Tocilescu, T. P. Rădulescu 
Casier: N. Ath. Popovici 
Membrii: Dem. $. Ursianu, D. C. Olănescu 


Bucureşti, 9/21 iulie 
No. 94 


[„Românul”, Bucureşti, anul XIV, nr. 42, sâmbătă, 11/23 iulie 1870] 

Rectificare 

În lista de subscripţiune pentru serbarea de la mormântul lui Ștefan cel Mare, 
publicată în n(umă)rul trecut al acestei foi, s-a publicat din greşeală numele Gh. Burada, 
în loc de I. T. Burada. Se rectifică. 


[„Curierul de Iaşi”, Iași, anul III, nr. 54, duminică, 12/24 iulie 1870] 

Lista de subscripţiune a ziarului „Curierul de Iaşi” pentru realizarea serbării 
de amintire la mormântul lui Ştefan cel Mare, care urmează a se ţine în ziua de Sânta 
Maria, 15/27 august, anul 1870, la monăstirea Putna (Bucovina): 


Iași 
(Urmare) 
Lei Bani 
D-nu(l) Petru Câmpeanu INI 75 
-//- Nicolae Clătinosu (bărbier) Il 75 
-I/- Dimitrie Zamfirescu 10 -- 
-/I- Căpit(an) loan Sion 6 -- 
Părintele  archim. C. Malsimescu 4 -- 
D-nu(l)  M. Stancath 4 -- 
-I/- Marino 4 -- 
-I/[- Th. Galiţi 4 -- 
-I/[- Sofian Cost. 4 -- 
-I/I- M. Niciman 4 -- 
-//- N. Papadopulo 4 1 
-I/- N. Macarescu 4 3 
-/I- A. Mihail 4 -- 

spe: 
-//- 

-/- 
Părintele 
Arhidiacon 
D-nu(l) 
-//- 

-/- 
zf: 

-/- 
Iconomul 
D-nu(l) 
-//- 


ij 
Iconomul 
D-nu(l) 


L. Libobratici 
D. Antonescu 
Leon Ludvig 
Gavril Ursu 
N.A. 
Cost. Ciudiniu 
Vasilie Grosu, student 
Dimitrie Costeanu, idem 
I. Damascu 
Matei Halunga 
Gh. A. Nemţeanu(1) 
Ilarie Ilușanu, profes(or) 
Gh. T. Mandrea 
N. N.N.N.N.N. 
[Total:] 

(Va urma) 


Bârlad 


Gh. Donici 

Hristea C. Nica 
Iordache Obreja 
Iordache Romaşcu 
Cost. Stoinescu şi N. Dimitriu 
Cost. Mago 

căpit(an) Tăutu 

St. Dobrovici 

P. Chenciu, profes(or) 
St. Neago, idem 

Gh. V. Valesco 

dr. Codrescu 

P. Armascu, avocat 
Stroe Beloescu 

T. Ursulescu 

N. Macarie 

Panaite Goiu 

Gh. Popovici 

N. 1. Bujuranu 

Gh. Grimbăşescu, profesor 
Gh. Avram 

M. Leon 


== RR RR RR WR WOW PB 


O 
== 


135 


11 
11 
11 
11 
11 
10 
10 
10 
10 
10 
10 
10 
10 
10 
10 
10 


PPM uUi 

-/I- Pavel Filibiliu 4 -- 
Diacon Gh. Albu 4 2 
D-nu(l)  Niţa Corbia 4 -- 

-I/- Gr. Stămătescu 4 să 

-I/- Sterianu Nicolau 4 -- 

-/I- Costin Vasiliu 4 22 

-/I- D. Munteanu 4 -- 

-/|- Ioan Popescu 4 -- 

-I/I- D. 1. Moticte 4 -- 

-I/- N. loan 4 = 

-I/- Vasile Mitrea 4 -- 

-/I- Şt. Gheorghiu 4 -- 

-/|- căpit(an) N. Ionescu 4 -- 

-/I- Ioan Antonescu 4 =z 

-I//- V. Câmpeanu 4 -- 

-I/I- I. Th. Fartu 4 == 

-I/- Scarlat Bou 4 -- 

Total: 268 63 


[„Curierul de Iaşi”, Iași, anul III, nr. 54, duminică, 12/24 iulie 1870] 

Comitetul Universităţii din Bucureşti pentru Serbarea de la mormântul lui 
Ştefan cel Mare 


D(omnu)lui director al ziarului „Românul! 


Domnule director, 

Dintre toate ziarele locale, numai două au rădicat puţina și româneasca lor 
voce pentru naţionala serbare ce junimea academică română de pretutindenea va ţine 
în memoria nemuritorului erou al românismului, Ştefan cel Mare, la mormântul său 
din monastirea Putna (Bucovina), în ziua de 15/27 august viitor. 

Ziarul de sub direcțiunea D(omni)ei Voastre este unul din cele două. 

Pentru aceea dar, subsemnaţii, membrii ai comitetului ales de Universitatea 
din Bucureşti, ne adresăm d(umnea)voastră, rugându-vă să binevoiţi a da publicităţii, 
prin ziarul ce dirigeți, numele persoanelor care au contribuit pentru acestă serbare, 
cum şi sumele respective, după listele ce avem onoarea a vă alătura, sume pe care le- 
am şi expediat. 

Binevoiţi a primi, d(omnu)le director, Vă rugăm, asicurarea deosebitei 
noastre consideraţiuni. 


Ion A. Brătescu 
Ştef. C. Mihăilescu 
G. Dem. Theodorescu 


București, 1870, iulie, 12 


Listă 
de personele care au binevoit a contribui pentru serbarea de la 
mormântul lui Ştefan cel Mare din monastirea Putna (Bucovina), 
făcută de junimea academică română 


lei bani 
D(omnul) Vasile Blehan, București 30 -- 
-/I- M. P. Balasidi, idem 10 -- 
-/I- P. Georgescu, idem 5 -- 
-/I- Const(antin) Dimitrescu, idem 4 -- 
-I/I- Ion Constantinescu, idem 1 50 
-/|- Nedelciu D. Turlevski, id(em) l 75 
-/I- George Petrescu, idem 20 -- 
-I/- C. Caramaliu, idem 20 -- 
-I/I- T. 1. Stoenescu, idem 4 SE 
-/I- Eraclie Clement, idem 4 E 
-/I- G. V. Vasiliade, idem 5 -- 
-/I- Tudor P. Rădulescu, id(em) 20 -- 
Total: 125 25 
Cetăţenii drăgăşeneni 
lei b(ani) 

D(omnul) Dimitrie Simulescu 50 -- 
-I/- Laura Simulescu 50 -- 
-/I- Dimitrie Urseanu 20 -- 
-I/I- Mihaela Urseanu 20 -- 
-/I- Masinca Jovipali Urseanu 10 -- 
-/I- George N. Voicescu 5 -- 
-I/- Constantin Costache 5 -- 
-I/- Nicolae Costache 5 -- 
-I/- Constantin Iliescu 10 -- 
-/I- Ioan Stănescu 5 -- 
-/I- Paraschiv Nicola 5 -- 
-I/- I. Irescu 5 -- 


D(omnul) 
je 
if 
-//- 
SR: 
-//- 


(Va urma) 


Dumitru Filip 
Ştefan Creţianu 
Sotir Ef. Zisu 
T. Socolescu 
R. Popescu 
Ştefan Peniceanu 
Andrei loanovici 
Ştefan M. Popescu 
Total 


București 


Ion Perieţeanu 
A. Ionescu 
Angel Dumitrescu 
Alexandru G. Marinescu 
I. Demetrescu 
B. Manoilescu 
C. D. Aricescu 
B. V. Vermont 
P. Georgescu 
Savu N. Șoimescu 
Botez 
Constantin Nutreţeanu 
M. I. Mărculescu 
N. Ath. Popovici 
N. Andrianu 
P. Mateiescu 
D. Costinescu 
V. Costinescu 
Total: 


DR DR O BP PUIU 


220 

63 


[„Românul”, Bucureşti, anul XIV, nr. 42, luni-marţi, 13-14/25-26 iulie 1870] 

26 


N(umăru)l 3 


Onoratului Comitet central al Junimii române academice 


Comitetul Asociaţiunii transilvane române, în şedinţa sa de astăzi, luând 
la pertractare serioasă hârtia venerabilului Comitet central al d(umnea)v(oastră), 
[din] 1 iulie 1870, prin care se cere şi concursul acestui comitet în favoarea realizării 
salutarului scop național intenţionat, prin serbarea memoriei scumpe a eroului naţional, 
Ştefan cel Mare, cu privire la amintita hârtie, a decis a se referi cum că deşi acest organ 
al asoc(iaţiei) e rezolut a face toate câte îi stau prin putinţă, în interesul opiniatei cauze, 
totuşi, după ce dânsul e strâns legat de bugetul preliminat de adunarea gen(erală), şi 
peste cifrele defipte de aceiaşi nu e competent a trece, pe lângă toată bunăvoința sa 
nu se află în pozițiunea plăcută a putea concura în acest mod în ajutorul scopului 
indigitat, decât a recomanda cu toată căldura proximei adunări generale considerarea 


respectivei cereri. 


Din şedinţa extraordinară a Comitetului asoc(iaţiei), ţinută la 26 iulie 1870. 


I. Mani 


Din arhiva „Astrei” Sibiu 


[Teodor Balan, Serbarea de la Putna..., p. 78, nr. XIII] 

Pentru serbarea din Putna au mai incurs 


Dela domnii: George, cav. de Flondor 
George, cav. de Cerneski 
G. Prind. cav. de Hormuzaki (colect.) 
Dela doamna Catarina de Mocioni 
[Dela] d-nii Antoniu de Mocioni 
[Dela d-nii] dr. Alexandru de Mocioni 
dr. Eugen de Mocioni 
Vincențiu Babeş 
Stamati 
Colfescu 
D.B. 
teologi din Cernăuţi 
[teologi] din Gherla 
Dela tinerimea rom(ână) din Pesta 
[Dela tinerimea] academică și alți d. din Iaşi 


100 fl. 
50 fl. 
310 fl. 
100 fl. 
100 fl. 
50 fl. 
50 fl. 
10 fl. 
10 fl. 
15 fl. 
4tal. a. 
100 fl. 
20 fl. 
32 fl. 
4001. n. 

[Dela tinerimea academică] din București 6001. n. 
[De la] teologii din Blaj 10 fl. v.a. 


Comitetul central 


[„ Albina”, Pesta, anul V, nr. 59, miercuri, 15/27 iulie 1870] 

Lista de subscripţiune a ziarului „Curierul de Iaşi” pentru realizarea serbării 
de amintire la mormântul lui Ştefan cel Mare, care urmează a se ţine în ziua de Sânta 
Maria, 15/27 august, anul 1870, la monastirea Putna (Bucovina): 


Iași 
Lei Bani 

D-nu(l)  C.G. Popescu, avocat 20 -- 
-/I- Dimitrie Gherghel Il 75 
-I/- Teodor Christodulo 5 -- 
-I/I- D. Cariadi 4 50 
-/I- G. C. Stamati 4 24 
-I//- dr. M. Popescu 4 -- 
-/|- C. Baptist 4 -- 
-I/- C. Macedon 4 se 
-I/- M. Christienescu 4 Ss 
-/I- E. Mazlămu 4 =) 
-I/- P. Buciucov 4 Dă. 
-/I- C. Niculaide 4 -- 
-/I- Solomon Zarafu 4 E 
D-ra Olga Savinescu 4 -- 
D-nu(l) 1. lanoli 3 -- 
-I/[- St. Dobrescu 3 -- 
-I/- Cociu 3 -- 
-/I- G. Dimitriu 3 -- 
-/I- Şfarțu 3 -- 
-I/I- Bercu Vexler 2 =. 
-/- A. Dabija 2 -- 
-/I- C. Thighineanu 1 34 
[Total:] 101 83 


(Va urma) 

Vaslui 
(Lista Casieriei) 

D-nu(l) Gh. Vizanti 11 75 
-/[- Isr. Chirşen INI 75 
-/I- major Theodor Casacliu 8 -- 
-/[- N. Râşcanu 8 -- 
-I/- P. Malcociu 6 -- 
-I[- I. Latifu 5 -- 
-//- Dimitrie Cumpănescu 4 50 
-/I- M. Alexandrescu 4 -- 
-I/- I. A. Dimitriu 4 => 
-/I- M. Halunga 4 -- 
-/I- A. Munteanu 4 2 
-/I- Gh. Mironescu 4 za 
-I/I- A. D. Raico 4 za 

Părintele  iconomul St. Onu 4 -- 
-I//- Constantin Focşa 4 -- 

Diaconu(l) Gherasim Ştefănescu 4 -- 

D-nu(l) N. Sava 3 -- 
-/[- P. Ţimbulschi 3 -- 
-/I- N. Gheorghiu 3 -- 
-/[- Dimitrie Găluşcă 2 -- 
-I/I- Al. Theodorel 2 za 
-I/- ALI. Handoca 2 Ea 
-I/I- Iancu Costinescu 2 a 

Total: 108 -- 


Primit, Th. Balasan 
N. B. Lista publicată în nr. trecut era a prefecturii județului Bârlad 


[„Curierul de Iaşi”, Iaşi, anul III, nr. 56, joi, 16/28 iulie 1870] 

Lista 
de subscripțiune a ziarului „Curierul de Iaşi” pentru realizarea serbării de 
amintire la mormântul lui Ştefan cel Mare, care urmează a se ţine în ziua de Sânta 
Maria, 15/27 august, anul 1870, la monastirea Putna (Bucovina) 


67 


Iași 
(Urmare) 
lei bani 

D-nu(l) Constantin Balaișu 10 -- 
-/|- Teodor Balaişu 10 -- 
-/|- Costachi I. Mihăilescu 4 44 

Dintre lucrătorii tipografiei Junimea: 

D-nu(l) Alexandru Abrahamfi 2 -- 
-/[- Nicolae Gheorghiu 2 -- 
-/|- Constantin Luchi 2 -- 
-/[- Costachi Manoliu (Botoşăneanu) 2 -- 
-/[- Foca Zegrescu 2 - 
-/|- Dimitrie Anastasopolu 2 -- 
-/|- Iancu Tufă 2 -- 
-/I- Alecu Ivanovici 2 -- 
-/[- Nicolae Grigorescu 2 -- 

[Total:] 42 44 
(Va urma) 
ROMAN 

D-nu(l) loan Manoliu 8 -- 
-/[- Grigorie Roiu 6 -- 
-/I- Vucol Dornescu 4 -- 
-/[- Gheorghe Clopoţel 2 -- 
-/[- Grigorie Bogza (colectant) 2 -- 

[Total:] 22 -- 


Primit: Th. Balasan 


[ „Curierul de Iaşi”, Iași, anul III, nr. 57, duminică, 19/31 iulie 1870] 

Ştiri locale 


S-a mai primit la redacțiunea noastră prin D(omnul) dr. A. Fătu suma de 20 lei 
noi oferiţi de cătră d(omnul) inginer Frunză, pentru realizarea serbării de amintire la 
mormântul lui Ştefan cel Mare. 

Mai la vale publicăm lista de subscripţiune a d(oam)nei preşedintă a Reuniunii 
femeilor române din Iaşi. 

Lista 
de subscriere a D(oam)nei Elena Istrati spre a se face o învelitoare 
decorativă a urnei ce se va depune pe mormântul lui Ștefan cel Mare 


lei vechi par(ale) 


D-na Veronica Micle 62 20 
-I/- Victoria Alexandrescu Ureche 37 -- 
-/[- Eliza Roşu 37 -- 
-/I- Emilia Gherghelu 37 -- 
-I/I- Elena Istrati 111 => 
-/I- Elena Mârzescu 37 -- 
-/I- Elena Manu 37 -- 
-//- Cleopatra Petit, născută Stamati 37 -- 
-I/- Maria Cuciureanu 37 -- 
-I/- Artemisa lanov 62 20 
-/I- Smaranda Macri 37 E 
-I/I- Parascheva Săvescu 37 -- 
-/I- Aglae Tacu 37 -- 
-I/- Casandra Hazu 18 20 
-/I- Maria Ionescu 18 20 

D-ra Elena Ciucă 37 -- 

D-na Elena Praja 15 25 
-/I- Angelia 37 -- 

D-nu(l) Pavel Paicu 37 -- 
-/I- [Iotal:] 769 25 


Acesta este rezultatul listei de subscriere ce am deschis. Mulţumesc onor(atelor) 
persoane care au binevoit a contribui pentru această operă națională. Liste parțiale 
de subscriere de la alte doamne nu am primit. Banii i-am expeduit Comitetului din 
Viena, precum probează chitanța stațiunii poştale din Iaşi, sub Nr. 75, din 21 iulie. 


Elena Istrati 


[„Curierul de Iaşi”, Iaşi, anul III, nr. 59, joi, 23 iulie/4 august 1870] 

Hochwiirdiges bischâfliches Consistorium 

Vor einigen Iagen kamen klosterorts zwey Mitglieder des Wiener Central 
Comitees, wie es aus dem Zeitungsblatte bekannt ist, und er6ffneten ihren Entschluf, 
daf sie behufs des Empfanges der Găste am 15/27 august |. ]. eine Festhalle zu bauen 

gedenken, was Einem hochwiirdigen Consistorium pflichtgemăf und ehrfurchtsvoll 
berichtet wird. 


Arcadie Ciupercovici, igumen 
[Traducere :] 


Prea onorat Consistoriu Episcopal, 

În urmă cu câteva zile au venit la mănăstire doi membri ai Comitetului central 
din Viena, aşa cum se cunoaşte şi din ziar, şi au comunicat decizia de a construi o sală 
de festivități, unde să fie primiţi invitaţii/ oaspeţii în ziua de 15/27 august a.c. — fapt 
pe care am datoria să-l comunic şi prea onoratului Consistoriu. 


Arcadie Ciupercovici, igumen 


[Teodor Balan, Serbarea de la Putna..., p. 78-79, nr. XIV. Data documentului 
menţionată de Balan: 23 iulie/4 august 1870] 


32 
Hochwiirdiges bischâfliches Consistorium 


Mit Bezug auf den hohen Consistorial Erlaf de dato 4/16 Juli 1. ]., ZI. 3416 
berichtet das gehorsamst gefertigte Kloster Finem hochwiirdigen bischâflichen 
Consistorium, daf die Romanen von der Abhaltung ihrer hierklâsterlichen 
Nationalfeyer aus Anlaf der nunmehrigen Kriegsereignisse zuriickgetreten sind, 
und demzufolge keine diesbeziiglichen Vorbereitungen vornehmen; mit Hinblick aber 
auf den Umstand, als das Puthnaer-Kloster im Jahre 1470 mit den hiefuir bestrittenen 
Auslagen unseres grâftten Landeswohlthăters und gefeyertsten moldauischen Fiirsten 
am heiligen Mariahimmelfahrtstage ausgeweiht wurde, deshalb der gedehmiithigste 
Convent Pflicht und Dankbarkeits-gemă in Anerkennung des im Innern dieser 
Klosterkirche ruhenden Griinders - die 400 jâhrige Kirchenfestlichkeit abzuhalten 
moralisch gensthigt bleibt, so erlaubt sich derselbe die beriicksichtigungswiirdige 
Bitte Einem hochwiirdigen Consistorium zu unterbreiten, womit Hochwiurdig 
Selber zur Realisierung des kirchlich-religissen Aktes, den sehr niedrig gegriffenen 
Betrag von wenigstens 500 Gulden 5. W. aus dem gr. or. Religionsfonde erwirken 
wollen, als darin auch die Abhaltung der vorzunehmenden Exegesen fir den 
hohen Stifter und die Servierung eines Gastmahles fiir das klosterorts versammelte 
Volk mitinbegriffen ist, - denn in negativen Falle, erwăgend die Ausfiihrung des 
unausbleiblich obberiihrten Vorhabens, erwăgend den Empfang fir eine zu 
erwartende grofte Anzahl besuchender Găste anderer Stânde behufs Betheiligung an 

der 400 jăhrigen Erinnerung der hierklâsterlichen Kirchweihfestlichkeit, erwăgend 
endlich die bekannt sehr karge Mânchsdotation - der gehorsamst gefertigte Convent 
in die grofte Empfangsverlegenheit zum Nachtheile des Ansehens und Wiirde dieses 
ansehnlichsten und reichsten Klosters Moldo-Romaniens und Buccowinas, versetzt 
und nebstbei demselben die empfindlichste Krănkung verursacht werden kânnte — 
welche demuthsvoll selber mit Hinblick auf den Wahrheitsumstand, als dieses Kloster 
59 Guter im gr. or. Religionsfonde besitzt, mithin den esentiellen Theil des fraglichen 
Vermogens ausmacht - nicht verdient. 


Arcadie Ciupercovici, igumen 
[Traducere:] 
Prea onorat Consistoriu Episcopal, 


Cu referire la înaltul Decret Consistorial din data de 4/16 iulie a.c., nr. 3416, 
preasupusa mănăstire raportează onoratului Consistoriu Episcopal că românii au 
renunţat, din cauza numeroaselor evenimente pricinuite de război, la organizarea 
sărbătorii lor naționale la mănăstire şi, în consecinţă, nu se mai fac pregătiri în acest 
sens. Dar, pentru că Mănăstirea Putna a fost sfințită în anul 1470, în sfânta zi a Adormirii 
Maicii Domnului, pe cheltuiala celui mai mare binefăcător şi a celui mai mult cinstit 
voievod moldovean, ne revine umila datorie morală, în semn de recunoştinţă față de 
ctitorul ce odihneşte înăuntrul bisericii acestei mănăstiri, să celebrăm cei 400 de ani. 
Aşadar, mănăstirea adresează onoratului Consistoriu Episcopal rugămintea — demnă de 
luat în seamă — de a ajuta la înfăptuirea acestui act bisericesc religios cu o foarte mică 
sumă, măcar cu 500 de guldeni austrieci, din Fondul religionar greco-ortodox, sumă 
care acoperă oficierea serviciului divin pentru marele întemeietor şi servirea unei mese 
festive pentru poporul ce va veni la mănăstire. În cazul unui răspuns negativ - ţinând 
cont de necesitatea actului religios amintit mai sus, a primirii invitaţilor din alte clase 
sociale, la care ne aşteptăm să vină în număr mare, pentru a participa la aniversarea 
a 400 de ani de când sărbătorim hramul mănăstirii şi, în cele din urmă, ţinând cont 
de posibilitățile mult prea modeste ale călugărilor —, prea supusul nostru cler ar fi pus 
într-o situaţie jenantă, în defavoarea acestui lăcaş renumit, prin distincția şi bogăţia sa, 
între mănăstirile Moldovei româneşti şi ale Bucovinei, şi ar suferi o insultă nemeritată, 
cu atât mai mult cu cât, ca să spunem adevărul, această mănăstire are 59 de proprietăţi/ 
bunuri în Fondul religionar greco-ortodox, adică o parte esenţială a averii sale. 


Arcadie Ciupercovici, igumen 


[Teodor Balan, Serbarea de la Putna..., p. 79-80, nr. XV. Data documentului 
menţionată de Balan: 25 iulie/6 august 1870] 


TI 

Lista de subscripțiune a ziarului „Curierul de Iaşi” pentru realizarea serbării 
de amintire la mormântul lui Ştefan cel Mare, care urmează a se ţine în ziua 
de Sânta Maria, 15/27 august, anul 1870, la Monăstirea Putna (Bucovina) 


Tecuci 
Lei Bani 

D-nu(l) Vasile Razo 22 70 
-/|- căpit(an) Theodor Șerbănescu 20 -- 
-/I- Mihail Nicoleanu (colectant) 20 -- 
-/I- N. P. Dimitriu 15 -- 
-/I- Gheorghe Dimitrescu 10 86 
-/I- P. Ripeanu 10 -- 
-/|- Dimitrie Popu 10 -- 
-/[- Manolache Nicolau 5 -- 
-/[- P. Nicolau 4 44 
-//- Ghiţă Popovici 4 -- 
-/[- Alecu Vucitici 4 za 
-/[- Ghiţă I. Radovici 4 -- 
-I/[- Nicu Casu 4 -- 
-/[- N. Condrachi 4 si 
-/I- Iorgu Vasiliu 4 -- 
-/[- Leontin Puşcaru 3 35 
-/[- Vasile Ionescu 2 -- 
Preotul Ioan Ţuchel 2 -- 
D-nu(l) Gheorghe Zmeu 2 -- 
-/[- Vasile Motoşi 1 65 
Primit, Th. Balasan 153 -- 


[„Curierul de Iaşi”, Iaşi, anul III, nr. 60, duminică, 26 iulie/7 august 1870] 

Telegramă 
Redacţiunii „Albina”, la Pesta, la 10 ore a. d. m. 
Comitetul central pentru serbarea la mormântul lui Ştefan cel Mare, față cu 


situațiunea actuală critică, a decis amânarea festivităţii pe 15/27 august 1871. 
Preşedintele Teclu 

[Teodor Balan, Serbarea de la Putna..., p. 80, nr. XVI. Data documentului 
menţionată de Balan: 27 iulie/8 august 1870] 

Onorate D-le Redactor, 


Binevoiţi, Vă rog, a da publicităţii şirele alăturate în preţuitul jurnal ce redijați, 
opiniunea publică din Bucovina şi din România învecinată zace greu asupra noastră, 
care ne aflăm la fața locului. Concedaţi-ne măcar această mică satisfacere pentru truda 
nesatisfăcută şi pentru confruntările ce le întâmpinăm la fiecare pas pentru măsuri şi 
dispozițiuni străine. 

Primiţi, onorate D-le Redactor, expresiunile mele de stimă şi devoțiune. 

Rădăuţi, în [1]/13 august 1870 

În numele delegaţiunii: 

Gabriel Băleanu, stud(ent) filos(ofie) 


x 


În afacerea Serbării din Putna 


Comitetul central, carele de la 27 iulie, st(il) n(ou), rămăsese în Viena cu 
autoritatea reprezentativă, administrativă şi executivă, de concluzele anterioare, însă, 
pentru deciziuni principale, nouă numai ca factor coordinat cu delegaţiunea de 5 inşi, 
trimisă la Putna din sânul comitetului pentru prepararea celor necesare spre efectuirea 
serbării, a decis în 5 august, a(nul) c(urent), ca serbarea seculară de la mormântul lui 
Ştefan cel Mare să se amâne până la Sânta Maria anului venitor. 

Spre a întâmpina orice neînțelegeri şi imputări ivite deja în onor(atul) public 
român precum şi între colegii şi comilitonii noştri academici, ne vedem constrânși a 
clarifica puțin acel concluz de amânare. 

Concluzul de amânare s-a făcut de comitet fără conţelegerea şi învoirea 
delegațiunii. Mijloacele necesare pentru realizarea serbării erau deja adunate în 
îndestulare (banii depuşi în Casa de păstrare din Viena), lucrările preparative se aflau 
în cursul cel mai îmbucurător, poporul şi inteligența din Bucovina şi din părțile învecinate 
se pregătea pretutindeni de purcedere şi asistare la serbare, străinii rău-voitori turbau de 
supărare pentru că prin intrigile lor nu puteau pune nici o piedică acestei mari și legale 
festivități — când deodată ne sosi de la prezidiul comitetului notificarea telegrafică a 
concluzului de amânare. Vazând, în urmă, că nu se mai pot revoca cele întâmplate în 
Viena, am sistat lucrările începute cu toate că convingerea noastră era în contra unei 
amânări pe la anul, tocmai din cauze politice, materiale și, înainte de toate, morale. 

Împlinindu-ne, deci, dară, datorința faţă cu noi înşine, cu onor(at) public şi 
comilitonii noştri, n-avem alta dorință şi rugăminte mai fierbinte decât ca interesul şi 

căldura cu care a îmbrăţoşat națiunea până acuma ideea sublimă şi naţională a serbării, 
să rămână întreagă şi neslăbită până la realizarea ei de la anul. 


Rădăuţi, în [31 iulie]/12 august 1870. 
Membrii delegațiunii: 

Emanuel Logoteti m. p. 

Gabriel Băleanu, m. p. 

Ioan Volcinschi, m. p. 


[„Curierul de Iaşi”, Iaşi, anul III, nr. 66, duminică, 9/21 august 1870] 

Hochlâbliches k. k. Landesprăsidium 


Mit dem Erlasse vom 8. Juli |. ]., Zahl 1064/pr. hat das hochlâbliche k. k. 
Landesprăsidium angeordnet, auf die nationale Feier, welche gelegenheitlich der 
kirchlichen Ablaffeier im Kloster Putna hătte stattfinden sollen, unausgesetzt ein 
wachsames Auge zu haben. 

Wiewohl nun, wie dem hochlsblichen k. k. Landes Prăsidium unterm 10. August 
|. ., Zahl 33/A. V. ergebenst berichtet wurde, die obgedachte nationale Feier vom 
beziiglichen Comite auf spătere Zeiten vertagt wurde, und sonach am bestimmten Tage 
d. i. den 27. August 1. ]. nur die Ablaftfeier im Kloster Putna stattzufinden hatte, war 
am Tage vor diesem Feste (d. i. am 26.1. M.) der Durchzug von nach Putna reisenden 
innlăndischen und fremden Găsten derart auffallend grof, daf nur das Vorgehen bei 
dieser gegen die Vorjahre ganz aufergewâhnlichen Ablaffeier im Auge zu behalten es 
nothwendig erschien, einen k. k. Beamtem zur Beobachtung des Vorganges bei dieser 
Ablafverbunden mit einer aufergewâhnlichen Jubilăums-Feier nach Putna zu entsenden. 

Demgemăf wurde der hierămtliche k. k. Bezirks-Sekretăr Botta, welcher 
mit dem Klostervorsteher von Putna seit Jahren bekannt ist, und schon mehrfach 
Gelegenheit hatte, die obige Ablaffeier in friiheren Jahren als Gast mitzubesehen, 
angewiesen, sich zum obigen Zwecke sub titulo eines Gastes in das Kloster zu begeben. 

Die Wahrnehmungen des entsendeten Beamten gingen dahin, daf diesmal 
der Besuch dieser Feier ein auftergewâhnlich zahlreicher gewesen, im iibrigen auch 
mit einer solemnen Gedenkfeier des Klosterstifters Stefan des Grofen und des 
400 jăhrigen Bestandes des Klosters Putna verbunden war. Illuminationen, sowohl 
innerhalb als auch auferhalb des Klosters, dann mehrfache Transparente gaben dem 
Ganzen ein besonders festliches Aussehen. Unter den mehrfachen Transparenten 
befand sich eines, den kaiserlichan Reichsadler und ein zweites den Fiirsten Stefan 
darstellend; feierliche Aufzuge, Reden, die Thaten und Verdienste des Fiirsten Stefan 
des Grofen verherrlichend, wiederholte Illuminationen, verbunden mit einem sehr 

groften Zuspruch sowohl auswărtiger Găste als auch der Landbewohner der ganzen 
Umgebung gaben dem Feste einen religis nationalen Charakter. 

Bei dem Festmahle wurde vom Klostervorsteher Arcadie Czuperkowicz 
ein Toast auf Seine Majestăt den Kaiser ausgebracht und von der Versammlung mit 
Hochrufen begleitet. Den Schluf des Festes bildete ein iiberaus feierliches Seelenamt 
fiir den Klosterstifter. 

Anstâftiges hat der zugegen gewesene k. k. Beamte im Verlaufe der ganzen 
Feier nicht wahrgenommen. 

Zum Schlufe wird anliegend dem hochlsblichen k. k. Landes Prăsidium das 
Reisepartikulare des genannten k. k. Bezirk Sekretărs Botta zur hohen Liquidierungs 
Veranlassung und Anweisung der beziiglichen Gebiihr fir diese Dienstreise vorgelegt. 

Fur den k. k. Bezirkshauptmann: 

Der k. k. Bezirks Comissăr: [indescifrabil]. 


[Traducere:] 
Prea onorat Prezidiu cezaro-crăiesc al Ţării Bucovinei, 


Prin decretul din 8 iulie a.c., nr. 1064, Prezidiul Cezaro-Crăieștii "Ţări a 
Bucovinei a hotărât să supravegheze cu atenţie constantă festivitatea naţională care 
urmează să aibă loc cu prilejul sărbătorii religioase de la Mănăstirea Putna. 

După cum s-a comunicat înaltului Prezidiu în raportul din 10 august a. c. 
cu nr. 33/A.V,, festivitatea naţională preconizată a fost amânată de către comitetul 
responsabil cu aceasta, urmând ca în data de 27 august a.c. la Mănăstirea Putna să 
aibă loc doar slujba de pomenire. În preziua acestei sărbători (adică în ziua 26 a acestei 
luni), afluxul de călători locali şi din străinătate spre Putna a fost atât de mare încât a 
fost necesară trimiterea la Putna a unui funcţionar c. c., fie şi numai pentru a ţine sub 
observaţie deplasarea participanţilor la această sărbătoare neobişnuit de amplă față 
de anii trecuţi, de care se leagă o manifestare jubiliară deosebită. 

În acest sens, în calitate de oaspete, a fost trimis secretarul districtual c. c. 
Botta, care îl cunoaşte de ani buni pe stareţul Mănăstirii Putna şi a avut de mai multe 
ori ocazia să participe la o astfel de sărbătoare şi în anii trecuţi. 

Observațiile funcţionarului au arătat că, de această dată, numărul vizitatorilor 
a fost neobişnuit de mare la această sărbătoare, care a coincis cu comemorarea solemnă 
a ctitorului mănăstirii, Ştefan cel Mare, şi cu aniversarea a 400 de ani de existență a 
mănăstirii. Luminile din interiorul şi exteriorul mănăstirii, precum şi multe tablouri/ 
imagini transparente iluminate au dat o strălucire aparte întregii manifestări. Printre 
tablouri s-a aflat unul cu pajura imperială şi unul care îl înfățișa pe Ștefan cel Mare; 
procesiunile festive, cuvântările care lăudau faptele şi meritele voievodului Ștefan cel 
Mare, luminile, la care s-a adăugat prezenţa foarte numeroasă, atât a oaspeților străini, 
cât şi a locuitorilor țării din toate regiunile învecinate, au dat sărbătorii un caracter 
religios naţional. 

La masa festivă, starețul Arcadie Ciupercovici a ţinut un discurs în onoarea 
Maiestăţii Sale, Împăratul, fiind acompaniat de uralele celor prezenți. Manifestarea s-a 
încheiat cu o fastuoasă slujbă de pomenire pentru ctitorul mănăstirii. 

Funcţionarul c. c. nu a constatat nimic neadecvat pe toată durata festivităţii. 

În ultimul rând, anexăm raportului nostru către înaltul Prezidiu informaţiile 
privind cheltuielile de călătorie ale numitului secretar districtual Botta, precum şi taxa 
aferentă acestei călătorii de serviciu, în vederea achitării. 

Pentru prefect: 

Comisarul districtual: [indescifrabil]. 


[Teodor Balan, Serbarea de la Putna..., p. 82-83, nr. XVIII. Data documentului 
menţionată de Balan: 19/31 august 1870] 


37 
Comitetul central pentru serbarea de la mormântul lui Ștefan cel Mare 


Către onoratul public român!8 

Considerând grava situaţiune în care se află de prezent întreaga Europă; 
considerând că atât consecinţele cât și dimensiunile ce poate lua încă acest răzbel 
îngagiat la țărmurile Rhinului sunt neprecalculabile; considerând, în fine, că atât partea 
cea mai mare a junimii academice române, sub împregiurările de față este împiedicată, 
cât şi că publicul nu se află în dispoziţiune de a putea participa în numărul dorit la 
sărbătoarea proiectată, comitetul central, cu părere de rău, se vede necesitat a aduce 
la cunoştinţa onor(atului) public român că, conform deciziunii sale aduse în şedinţa 
din 4 august, anul curent, a amânat serbarea pre anul viitor, adică pre 15 augustu, 
st(il) v(echi), 1871. 

Uzând de această ocaziune, Comitetul central, totodată, îşi exprimă profunda 
sa recunoştinţă atât pentru simpatica şi călduroasa îmbrăţişare ce a manifestat publicul 
român față cu această întreprindere, cât şi pentru mărinimoasele oferte transmise până 
acuma spre realizarea unui scop atât de naţional și solemn. 

Pentru ca onor(at) public să poată controla atât activitatea ce a dezvoltat 
Comitetul central până acuma cât şi starea şi întrebuinţarea capitalului deja incurs, 
Comitetul central pune în vederea publicului următorul conspect despre venitul şi 
spezele avute. 


3 Toate celelalte organe ale publicității române sunt rugat(e) a reproduce acest anunţ 
[nota ziarului]. 

a. Venituri 


Prin d(omnul) B. A. Popovici, com. în Viena 

De la junimea academică română din Zurich: fr. 220 

De la junimea academică română din Paris: fr. 1300 

De la junimea academică română din Berlin: taleri 94 
De la teologi, din Blaj 

[De la teologi, din] Cernăuţi 

[De la teologi, din] Gherla 

[De la teologi, din] Sibiu 

De la junimea academică română din Pesta 

De la junimea academică română din Turin 

De la junimea academică română din Viena (deocamdată) 
De la d(omnul) G(eorge), cav(aler) de Popovici, Bucovina 
De la d(omnul) A(lexandru), cav(aler) de Popovici, idem 
De la d(omnul) Nicolae, b(a)r(on) Mustaţă, idem 

De la d(omnul) Constantin Mârza, idem: 5 galbeni 

De la d(om)nu(1) Roscowky, idem: 1 napoleon şi 5 fl(orini) 
De la d(omnul) cav(aler) Stamati, idem 

De la d(omnul) Ștefan Voronca, idem: 3 napoleoni 

Prin d(omnul) Dem. Seleschi, idem 

[Prin d(omnul) Dem.], idem, idem: 5 galbeni 

Prin d(omnul) Rusu de la Halmagiu 

Prin d(om)nu(l) Popovici Barcianu Rășinaru 

Prin d(omnul) Iosif Pop, Cluj 

Prin rev. v. |. Popescu, Sibiu 

Prin d(omnul) M. Piteiv, Bucovina 

Prin d(omnl) N. N., idem 

Prin d(omnul) Calfescu, în Bucureşti 

Prin d(omnul) G(eorge), cav(aler) Flondor, Bucovina 
Prin d(omnul) cav(aler) Czerniewsky, idem 

Prin d(omnul) P., Ungaria, taleri 4 

Prin d(omnul) G., cav(aler) de Hurmuzachi, idem 

De la junimea academică română din Iaşi, fr. 409 

De la junimea academică română din Bucureşti, fr. 600 
De la doamna Elena Mocioni, Iaşi 

De la d(omnul) Anton Mocioni, idem 

De la d(omnul) A. Mocioni, idem 

De la d(omnul) Eugeni(u) Mocioni, idem 

De la d(omnul) V. Babeș, idem 

Prin d(omnul) Rădulescu Lugoş 


fl. v. a. 
40 
108 
640 
171 
10 
100 
20 
14 
32 


65 
200 
200 

50 

29 

14 

10 

28 

79 

34 

15 

81 

23 

15 

20 


15 
100 
50 


310 
200 
329 
100 
100 
50 
50 
10 

Prin rev. d(omnul) T. Vrăşmaşu Borejo-Prunbu 17 -- 
De la d(omnul) Alex. dr. Vasilco, idem 250 -- 
De la d(omnul) Stănescu, Bucureşti: fr. 184 90 10 
Total: 3648 24 


napol(eoni) galb(eni) 


Prin d(omnul) Fătu, de la deputaţii din București 20% -- 
De la societatea „Românismul” 5 -- 
Prin d(omnul) general Adrian 314 -- 
De la doamna Elena Istrati, Iași 214 17 
Total: 31 17 
b. Spezele 

fl. v.a. cr. 
Pentru primirea banilor înscrişi 10 37 
[Pentru] litografarea apelului 9 -- 
[Pentru] expediţiunea apelurilor şi spezele administrative 
ale Comitetului central pentru corespondență 4l 52 
Delegaţiunii care se pornise la Putna pentru 
preparativele sărbătorii Proiectate 100 -- 
Spezele pentru telegramele trămise din partea 
Comit(etului) central 27 = 
Spezele biroului pentru hârtie, coverte, timbre, etc. 24 68 
Total: 212 56 


c. Conspect general 


nap(oleoni)  galb(eni) fl. v.a. Cr. 
Geniture: 31 17 3648 54 
Spezele: -- -- 216 56 


Rămâne restul de 31 n(apoleoni), 17 galb(eni) şi 3435,68 [fl.] 


Viena, 1 august 1870 
Toţi acei domni care vor fi făcut colecte şi încă nu au trămis bani, sunt rugaţi 


a o face cât mai curând pentru ca Comitetul central să poată capitaliza şi acele sume. 
Viena, 10 august 1870 


* Probabil eroare de tipar, în loc de 212 

În numele Comitetului central: 
Preşedinte: Nic. Teclu 

P. casier: St. Circu, controlor 
Secretar: Ieronim G. Baraţiu 


[„Irompeta Carpaţilor”, Bucureşti, anul VIII, nr. 847, duminică, 23 august/ 
4 septembrie 1870] 


38 
Serbarea de 400 ani de la Sânţirea monastirei Putna (15/27 august 1870) 


Cel mai sacru monument din timpul strălucirii naționale şi locul cel mai 
scump pentru fiecare inimă română este fără îndoială monastirea Putnei (în 
Bucovina), dedicată Maicii Domnului de cătră eroul Ştefan cel Mare, în anul 1470. 
Acest locaş ocupa odinioară primul rang între toate monastirile vechii Moldove, 
înzestrată fiind cu cele mai întinse privilegii. Din sânul ei se recrutau în vechime 
mitropoliţii Sucevei. În acest loc sacru zac osămintele eroului care a zidit această 
monastire, ale eroului carele este simbolul virtuţii, religiozităţii, eroismului şi al 
unităţii românismului. 

După căderea Bucovinei la Austria, fu Putna una din trei monastiri ale 
țărişoarei noastre care avură fericire de a nu fi secularizate. Însă, ca alte monuminte 
de glorie străbună (cetatea Sucevei, Moldoviţa etc., etc. ), fu neglesă sistematic spre 
a se da, pe încet, uitării. Astfel, înainte de ... 48, numai poporul nu scăpa din vedere 
acest loc memorabil, venerând cu inima sfâşiată, dară cu speranţa în viitor, memoria 
părintelui patriei şi al poporului, a lui Ștefan cel Bun şi Sfânt, după cum îl numeşte el 
şi în ziua de astăzi. 

În deceniul din urmă mai cu seamă, începu şi clerul şi inteligența noastră a se 
îngrigi mai bine de locul mormântului celui mai mare binefăcător al Bisericii, al țării, şi 
al naţiunii. Cel mai mare merit în astă privinţă îl are nesmintit actualul prior al acestei 
S(finte) monastiri, Preavenerabilul d(omn) Arcadie Ciupercă, sub a căruia conducere 
înțeleaptă nu numai că înfloreşte disciplina monastică, dar al căruia exemplu viu şi 
patriotic insuflă orişicui interes şi pietate cătră aceste locuri sânte. Toată tendinţa lui 
este de a redica monastirea şi prețiosul moment, la însemnătatea ce i se cuvine; şi în 
această tendință nobilă este spriginit de un convent ce merită toată lauda. O dovadă 
foarte eclatantă despre aceasta este şi serbarea de 400 ani de la sânţirea monastirei, 
care o făcu pe spesele sale şi ale conventualilor în zilele de 15, 16 şi 17 august st.v., a.c. 
[stil vechi, anul curent]. 

Este cunoscut on(oratului) public că tinerimea română academică avea să 
arangeze astfel de serbare cu o pompă deosebită şi că s-au fost adunat spre acest scop 
bani din toate părţile. Însă, pentru situaţiunea politică de astăzi, comitetul central din 

Viena au amânat serbarea până l-alt an, şi aceasta în timpul cel mai de pe urmă. Ceea 
ce nu s-a încrezut a o îndeplini Comitetul central cu toate pregătirile, a făcut-o, în 
parte, priorul şi conventul Putnei, în mod admirabil fără pregătire. 

Încă din ziua de 14 august, începură a curge popor şi inteligență din toate 
părțile, încât cătră seară erau pline de oaspeţi toate încăperile, precum şi curtea de 
lăuntru şi de afară a monastirei. 

La 8 ore seara, vestiră trei tunuri începerea festivități. Într-un moment, se 
iluminară toate locuinţele monastireşti şi biserica, iar în curte, pe lângă biserică, 
precum şi pe plaiurile romantice din giurul monastirii, se aprinseră vasuri mari 
cu răşină. În ferestrele locuinţei priorului erau așezate trei transparente: în mijloc, 
monumentul lui Ştefan, călare, încungiurat cu rami de lauri şi cu inscripţiuni 
patriotice în litere tricolore; de-a dreapta, emblema mănăstirească, cu inscripțiuni 
religioase; în stînga, pagera austriacă cu bicolorul Bucovinei. Aspectul întregului 
era pătrunzător. 

La 814 dede clopotul semnalul la cină, la care fură ospătaţi toți, fără diferență. 
La 914 ore începură a suna clopotele şi a bubui tunurile, căci privegherea cea mare îşi 
luase începutul. Ea fu condusă de prior cu asistența numeroasă, şi dură până la 2 ore 
după miezul nopţii. Biserica rămase iluminată toată noaptea. 

A doua zi (15 august), des-de-demineaţă, fu decorat mormântul lui Ştefan 
cu ghirlande şi cu cununi de flori şi stejar de cătră damele prezente, între care, cu 
deosebire doamna şi domnişoarele Pitey (consilier de tribunal din Cernăuţi), doamna 
şi domnişoara Melinte din Roman, şi a.s.a. Liturghia începu la 10 ore şi fu celebrată 
cu cea mai mare pompă. Predica o ţinu părintele prior, alegându-şi o temă foarte 
nimerită (creşterea religioasă-morală, în genere, şi, îndeosebi, a tineretului), care, 
legând de viaţa şi faptele lui Ştefan, o execută cu o dibăcie şi cu un talent oratoric rar. 
După predică urmă o scenă pietoasă cu totul pătrunzătorie. În semn de mulțămire 
şi amintire, depuse conventul in corpore un candelabru cu 12 lampioane tricolore pe 
mormântul marelui erou. Era un moment din cele mai duioase, văzând pre venerabilii 
părinţi încongiurând mormântul cu lacrimi în ochi şi murmurând rugăciuni pentru 
sufletul aceluia căruia îi datoresc toate şi totul. Finind liturghia urma şi sânţirea apei şi 
ocolirea de trei ori a bisericii. Apoi se dede un prânz general în refectoriul monastirei. 
La această masă precum și la toate cele următoare fu participarea nerestrânsă, după 
datina veche. Se ţinură cuvântări şi toaste numeroase şi foarte potrivite. 

Cătră seară se prezentă înaintea priorului întreg conventul, aducându-i 
omagiile sale pentru arangiarea şi buna deregere a festivității. Ca un adevărat părinte, 
le răspunse priorul îmbărbătându-i în poziţiunea lor cea grea, amintindu-le de serioasa 
şi însemnata lor chemare în locul unde zac osămintele celui mai mare erou al naţiunii, 
şi celui mai mare binefăcător al Bisericii. Apoi începură rugăciunile de seară pentru 
Ştefan cel Mare. La 9 ore urmă cina, la care se ţinură mai multe toaste şi cuvântări cu 
teme din viaţa lui Ştefan. Între mulți alţii excelă la astă ocaziune domnişoara Sofia 
Pitey, prin dechiamarea poeziei Străina (domnişoara este din mamă germană, dar 
cu sentimentele cele mai nobile române), care o execută cu tactul cel mai fin şi cu 

însufleţirea cea mai gingaşă. Aplauzul cel mai entuziastic îl seceră juna dechiamatoare 
prin dechiamarea la care fu provocată prin un toast din partea unui tânăr adus în 
onoarea şi înalta chemare a damelor române, făcând aluziune la scena de la porţile 
Neamţului, între doamna Maria şi Ştefan cel Mare. 

Cel mai însemnat moment al serbării fu în 16 august, la liturghia şi parastasul 
pentru Ştefan. Parastasul se făcu după liturghie, în foişorul bisericii, unde se află 
mormântul. Era aşezat lângă mormânt un pom gigantic (colivă, colaci, ramuri de 
stafide, vin etc.) şi lângă dânsul, în semicerc, un şir de 24 preuţi în ornate de doliu. 
Preuțţii şi publicul aveau în mâni câte o lumină. Cânturile falnice şi duioase ale 
ceremoniei pătrundeau până la suflet, dar încă şi mai tare văzând cum îşi depunea la 
mormânt poporul sacrificiile sale pietoase şi modeste: lumânări, flori şi tămâie aprinsă. 
La rugăciunea de dezlegare, care o ascultau toți în genunchi, îţi storcea lacrimi glasul 
unison al poporului: Dumnezeu să-l odihnească la dreapta Sa, că drept şi bun domn a 
fost! Atât de vie trăieşte în popor amintirea marelui Ştefan! Seriozitatea momentului 
se înălță încă prin sunetul jalnic al clopotelor. Dormi în pace, umbră măreață! 

După parastas urmă prânzul îmbinat cu panahida (praznic) după datina 
străbună. Fiecare participatoriu căpătă spre amintire câte un colac și o luminare. 
Deasupra mesei strălucea portretul lui Ştefan, decorat de dame cu ghirlande şi cunune 
de flori. La acest prânz decurseră toate în cea mai mare seriozitate. 

După prânz, începu petrecerea veselă și cordială, atât în localităţile priorului 
cât şi prin chiliile călugărilor, geniul democratic al lui Ştefan părea că a cuprins toate 
inimile, căci dispăruse orişice diferință de stare şi conduit: toţi se mișcau ca fiii unui 
părinte, în amoare, frăţietate şi însufleţire. Spre aceasta, precum şi spre toate cele 
petrecute înainte, contribui foarte mult amabilitatea, ospitalitatea şi tactul cel rar de 
conducere al părintelui prior. Abia luni, în 17 aug(ust), începură a se strecura oaspeţii 
pe acasă, şi puteai observa pe faţa fiecăruia cât de greu îi venea ora de despărțire. Se 
despărțiră toţi, cu inima grea, dar cu sufletul plin de mulțămire şi însuflețire, şi cu 
speranţa vie cumcă în anul viitor va ajuta cerul ca să poată cânta în acelaşi loc sacru, 
cu lăudatul poet al naţiunii, V. Alecsandri: 


Pe timpul vijeliilor 
Cuprins de un sacru dor, 
Visai unirea Daciei 

Cu-o turmă şi-un păstor. 
O! Mare umbră eroică 
Priveşte-ţi visul tău: 
Uniţi suntem în cugete 
Uniţi în Dumnezeu! 


G(abriel) B(ăleanu) 


[„ Albina, Pesta, an V, nr. 76, duminică, 30 august/11 septembrie 1870] 

Notiţă asupra proiectatei întruniri la mormântul lui Ştefan cel Mare, la Putna 


Dacă privim fierberea vieţii noastre publice putem vedea lesne că neliniștea 
perpetuă din generaţiune, ce e azi la ordinea zilei, şi frecările ei, atât din viaţa politică 
cât şi din cea spirituală, nu-şi au cauza lor pe-atâta în interese personale (precum o 
susțin unii), ci mai mult în profunda sciziune dintre direcţiunile pe care au apucat unii, 
pe de o parte, alții, pe de alta. Adăugind pe lângă acestea un caracter cam vehement, 
precum e acel al rasei noastre, ne putem lesne explica de ce simple divergențe în păreri 
se schimbă în neîncredere şi în acuzări de intenţiuni subversive. 

Răul cel mare nu e că o asemene stare de lucruri există, ci că se perpetuă şi 
se moşteneşte. Și dacă generaţiunea ce creşte azi ar aduce cu sine o moştenire atât de 
tristă, nu ne îndoim că prin o consecință neapărată şi mereu în creştere antitezele ar 
deveni mai mari şi mai neîmpăcate. 

Însă generaţiunea ce creşte are şi ea datorii de împlinit precum le are fiecare 
generaţiune ce se-nţelege pe sine însăşi, şi e lesne de presupus că membrii ei, îndată 
ce au cunoscut răul, au cugetat şi la remedii contra lui. 

Serbarea la mormântul lui Ştefan cel Mare, deşi pornită mai mult dintr-un 
sentiment de pietate cătră trecutul nostru, pe cât glorios, pe atâta nefericit, totuşi, cu 
vremea, ideea a început a prinde un interes mai bogat de cum puteam presupune din 
început. S-a născut conştiinţa că o întrunire a studenţilor români din toate părţile 
ar putea să constituie şi altceva decât numai o serbare pentru glorificarea trecutului 
nostru, şi că cu o ocaziune atât de favorabilă, în felul său, am putea să ne gândim mai 
serios asupra problemelor ce viitorul ni le impune cu atâta necesitate. Viitorul însă e 
continuarea, în cazul cel mai bun, rectificarea trecutului. Ca el să fie o simplă continuare 
a trecutului, cu toate calităţile acestuia, a fost o idee ce trebuia exclusă a priori. Pentru o 
rectificare a greşalelor şi lipselor prezentului care mâine, fireşte, va fi pentru toți trecut. 

Însă unul din cele mai mari defecte ale prezentului e tocmai starea de lucruri 
ce am caracterizat-o în liniile prime ale acestei notițe, şi trebuinţa cea mai mare ni 
s-a părut nouă că ar fi o singură direcţiune a spiritului pentru generaţiunea ce creşte. 

Rezumându-ne, putem spune că, dacă exteriorul acestei festivități are să fie 
de un caracter istoric şi religios, interiorul ei — dacă junimea va fi dispusă pentru 
aceasta — are să cuprindă germenii unei dezvoltări organice, pe care spiritele bune o 
vroiesc din toată inima. 

Ca lucrarea noastră, în viitor, să constituie un singur organism, normal şi 
fără abatere, e, se-nţelege de sine, un ideal a cărui împlinire nu e decât problematică. 
Însă puţinul bine ce ar putea rezulta dintr-o încercare de a organiza viaţa viitorului 
însemnează totuşi mai mult decât nici o încercare spre aceasta. 

Asta-i expunerea scurtă a scopului serbării de la Putna. 

Credem însă că n-ar fi neinteresantă o analizare a motivelor ce au cauzat 
amânarea ei. 

Prin războiul de față, la care participează cu spiritul toată lumea civilizată, s-a 
creat un curent al zilei care înădușă orice mişcare de un caracter mai pacific. Dacă 
serbarea se ţinea în anul acesta, nu-i rămânea decât alegerea între două consecințe 
egal de rele. Sau că curentul zilei îi imprima, fără voie, o nuanţă politică pe care n-o 
are şi nici intenţionează de-a o avea, şi astfel am fi dat naştere la zgomote şi păreri cu 
totul neidentice cu scopul şi ființa ei, ba poate că în cazul cel mai rău realizarea ei ar 
fi fost oprită prin măsuri guvernamentale. Sau, dacă lumea ar fi fost priceput-o bine, 
fiind însă în contradicțiune cu curentul zilei, nimene nu s-ar fi interesat de ea ş(i) ar fi 
trecut nebăgată în samă şi fără de-a lăsa vreo urmă morală, precum s-au mai întâmplat 
şi cu alte serbări de natura acesteia. Iată relele între care trebuia să aleagă. Şi de aceea, 
Comitetul pentru serbare a găsit de bine a o amâna pe anul viitor, când spiritele vor fi 
mai liniștite şi participarea neoprită de nici un feli de consideraţiune. 

E. 


[„Convorbiri literare, anul IV, nr. 14 din 15/27 septembrie 1870, p. 233-234] 

În chestiunea serbării de la mormântul lui Ştefan cel Mare 


Publicul cetitor este deja informat despre cauzele care au făcut să se amâne 
proiectata serbare de la mormântul lui Ştefan cel Mare. Cu toate aceste însă, credem 
că nu va fi fără valoare pentru cei interesați epistola de la vale pe care o primirăm 
zilele trecute de la Comitetul din Viena, ca răspuns la o scrisoare adresată din partea 
redacţiunei noastre. Iat-o: 


Viena, în 7 oct(ombrie) 1870 
Comitetul central pentru serbarea întru amintirea lui Ştefan cel Mare 


Domnule redactor, 

Prețioasa d(umnea)v(oastră) epistolă din luna lui iulie am primit-o și ne pare 
rău de a nu vă fi putut răspunde până în prezent. Cerându-vă, deci, scuză pentru această 
regretabilă împrejurare, venim totodată a vă arăta și cauzele acestei trăgănări. 

În timpul din urmă, ocupaţiunea Comitetului centrul era atât de mare încât acesta, 
pe lângă toată buna sa voinţă, nu pot răspunde îndată direct la toate corespondenţele intrate, 
carele curgeau, în adevăr, ca ploaia, din toate părțile, ca drept dovadă vie despre marele 
interes ce avea onoratul public român pentru realizarea acestei mărețe serbări naționale. 

Pe lângă aceste, să mai facem cunoscut că foarte mulți membri ai Comitetului 
central plecară din Viena peste Ferii', și, prin urmare, sarcina celor rămaşi deveni şi mai 

grea. Acești puţini făcură ce putură. Ei profitară de ziaristica română spre a răspunde 
cel puțin indirect mult onoraților săi corespondenți şi a-i informa în acest mod despre 
paşii făcuţi în cauza serbării. 

Acuma, trecând la prețioasa d(umnea)v(oastră) epistolă, simțim o mare 
mulțumire îndeplinindu-ne una din cele mai frumoase îndatoriri, dacă profităm de 
această ocaziune spre a vă exprima sincera noastră recunoştinţă pentru sprijinul ce ați 
binevoit a-l da ideii anunţate de junimea română academică. Paşii ce aţi binevoit a-i 
face merită toată recunoştinţa junimei academice. 

Iară cât priveşte celelalte informațiuni ce doriţi a le primi de la noi, avem onoare 
a vă spune: 

Precum vă este deja cunoscut, serbarea s-a amânat până la anul viitor, însă 
numai din cauza răzbelului actual. Guvernul Romăniei „să ne împiedice” nu poate fi 
nici vorbă, iară guvernul austriac este deja informat şi interpelându-se nu ne-a pus nici 
o piedică și nici nu poate fiindcă noi ne întrunim pe baza legii de întrunire. Programa 
este, în genere, tot aceea a comitetului provizoriu publicată deja prin ziare. 

Pentru încortelare va îngriji Comitetul central, iară pentru mâncare şi băutură 
numai întru atâta încât va angaja la locul serbării un ospătar de la carele onoraţii oaspeți 
vor fi puşi în pozițiune a-și procura aceste cu prețuri moderate. 

Banii deja adunați şi cei ce-i veți mai aduna, dacă nu ni-i trimiteţi nouă, binevoiţi 
a dispune de ei precum știți. 

Cu cea mai aleasă stimă 


Preşedinte: Nic. Teclu 
Secretar: loan Bumbacu 


Şi cu aceasta terminăm pentru câtăva vreme publicaţiunile relative la această 
serbare. Vom reveni, însă, asupra ei cu vr(e)o căteva săptămâni mai'nainte de a se 
ţine la termenul amânat, în 15 aug(ust), anul viitor. Totodată ne credem datori a face 
cunoscut că banii adunaţi prin listele noastre de subscripţiuni s-au depus la un loc cu 
deplină garanță, până la timpul cuvenit. 

Redacţiunea 


[„„Curierul de Iaşi”, Iaşi, anul III, nr. 93, marţi, 13/25 octombrie 1870] 


4l 


Închinând Comitetul darurile aduse la mormântul lui Ștefan V cel Mare, Sfintei 
mănăstiri Putna, spre a împodobi biserica din mănăstire şi îndeosebi mormântul 
Măritului erou care zace într-acea biserică, le pune totodată sub părinteasca îngrijire a 
Sănţiei Voastre şi Vă roagă ca să primiţi atât aceste daruri aduse de evlavioşii credincioşi 
români, cât şi protectoratul ce prin aceasta Vi se ofereşte. 

Primiţi, Preacuvioase părinte, expresiunea celei mai profunde reverinţe 
a noastre! 


Viena, în 12/24 ianuarie 1871 


Pentru comitet: 
M. Eminescu, secretar 
Ioan Slavici, preşedinte 


Nr. 137/(1)872 


[Arhiva Mănăstirii Putna, fond „Documente istorice”) 

Nr. 14/1871 
Raportul Comitetului central pentru serbarea întru memoria lui Ştefan cel Mare 


Purcezând, din conştiinţa datorinţelor care le are față cu publicul român, 
Comitetul central, ales în 18 martie 1871, de adunarea generală a junilor români 
academici din Viena, spre realizarea serbării întru memoria lui Ştefan cel Mare, ar fi 
dorit să reporteze onoratului public român îndată ce a păşit în funcțiunea sa despre 
starea acestei cauze. Aflându-se cauza în urma unor cazuri intrevenite, în cele mai mari 
încurcături, Comitetul nu a putut face îndestul acestei datorinţe: el a amânat reportul 
deocamdată până la o chiarificare a împregiurărilor. 

Pe lângă toate cumcă până astăzi Comitetul nu poate reporta nemica sigur 
ori pozitiv faţă cu realizarea serbării, organizat fiind el definitiv, putându-se orienta 
şi cunoscându-şi mult — puţin situațiunea, cuteza a păși înaintea onoratului public 
român, sperând înainte de toate cumcă va fi scuzat prin împregiurări pentru întârziare. 


I. Partea administrativă 


În urma unei deciziuni de 11 iulie 1870 a Comitetului, s-a ales o delegaţiune 
de 5 membri care fu esmisă la Putna spre a conduce deocamdată lucrările proiectate 
în interesul serbării. Delegațiunea începu lucrările în 25 iulie şi le continua până în 
5 august 1870. Lucrările ei au decurs, dară, în un răstimp de douăsprezece zile. În 
acest răstimp, delegaţiunea se năzui a conduce lucrările cât mai repede, nepierzând 
nicicând din vedere timpul scurt care îl avea la dispozițiune (până în 27 august 1870). 
Ea se îngrigi despre modalităţile serbării în genere"! şi contracta mai cu deosebi cu un 


1 Cortel pentru oaspeţi, trăsure, bucătar, etc; Slavici 

arhitect şi un intreprinzător în privinţa unui portic festiv a cărui edificare se şi începu 
de loc. Până ce curseră lucrările în ăst mod în Bucovina, situațiunea politică şi, în urma 
acesteia, părerile despre realizarea serbării, se schimbară cu totul. 

Intrevenind rezbelul pruso-francez şi luând pre zi ce mergea un caracter mai 
general, prezidiul privi de netactică arangiarea unei festivități naționale atunci, când 
spiritul general era, mai cu deosebi spiritul național român era ocupat de un act 
european aşa de important cum a fost această luptă gigantică. 

Junimea română academică a privit serbarea de la Putna totdeauna de un act 
de pace: serbându-se memoria lui Ștefan cel Mare în această epocă tulburată şi tristă, 
serbarea s-ar fi periclitat, ideea şi-ar fi pierdut nimbul. Junimea română academică 
voia a se întruni la Putna. Acest scop nu l-ar fi putut ajunge serbarea nicidecum, dacă 
ea s-ar fi ţinut în 27 august 1870. Ea nu ar fi putut întruni românii şi, cu deosebi, 
românii academici ai tuturor unghiurilor, fiindcă la ordinea zilei erau alte interese care, 
la moment, păreau a fi mai importante (de exemplu, românii din Franţa, Borusia şi 
Belgia nu ar fi putut participa. Prezidiul a primit mai multe scrisori în acest sens). Pre 
lângă aceasta, a fost apoi prezidiul expus unei temeri îndreptăţite în report cu timpul: 
de a fi serbarea mistificată şi dechiarată de o demonstraţiune intenţioasă. 

Luând prezidiul aceste motive în consideraţiune, a decis, în 21 iulie 1870, în 
conţelegere cu membrii Comitetului care a rămas în Viena (au fost 7 inşi), de a sista 
lucrările proiectate, deocamdată, sperând o schimbare a situaţiunii politice. După ce, 
până în 28 iulie, situaţiunea politică nu s-a schimbat nicidecum, prezidiul, în urma unei 
noi deciziuni, a ordinat delegațiunii de a sista pre opt zile, provizoriu, toate lucrările”. 
Delegaţiunea a primit ordine pentru sistarea lucrărilor, în 3 august 1870 (s-a spedat 
din Viena, în 29 iulie 1870). 

De o parte, cursul bun al lucrărilor, de alta, însuflețirea serbării, era mai cu 
deosebi neconsiderarea situaţiunii politice, au îndemnat delegaţiunea a da răspuns 
negativ la ordinea prezidiului, cerând deodată bani pentru continuarea lucrărilor (au 
fost 3 inşi). 

În 5 august primi delegaţiunea ordinaţiune de a sista lucrările definitiv. Contra 
acestei ordinaţiuni, delegațiunea nu a putut continua lucrările mai departe căci, fiind 
asta contra voinţei prezidiului, de la acesta nu a putut să aştepte banii ceruți. Aşa, în 
5 august 1870, toate lucrările s-au sistat definitiv. 

După aceasta, s-a iscat un conflict între prezidiul din Viena şi delegațiunea 
esmisă la Putna. Cerând delegaţiunea acoperirea spezelor făcute pre cont, prezidiul a 
cerut, conform regulamentului, cont riguros despre toate spezele făcute. Delegaţiunea nu 
a voit a-l da, ci a dat numai o specificare simplă, dechiarând cumcă contul riguros nu-l va 
da decât Comitetului întreg ori adunării generale. Prezidiul, din partea sa, nu a voit, dar, 
a recunoaşte toate acele speze care s-au făcut contra deciziunilor Comitetului şi. mai cu 
deosebi contra regulamentului care s-a dat delegaţiunii din partea Comitetului. Spezele 


"Sistarea sebării şi motivele ei s-au publicat parte prin telegrame private, parte prin jurnalele 
române. Slavici 

care le-a făcut delegațiunea după sistarea serbării, orişicum pre riscul său, spezele făcute 
în interesul porticului festiv, prezidiul nu le-a recunoscut de speze care au îndreptăţirea 
de a fi acoperite din fondul destinat pentru serbare. Fiind contractul încheiat în 2 
august şi fără ştirea prezidiului, el, în înţelesul regulamentului, nu e valid, decât după 
o aprobare a prezidiului, a comitetului, ori a adunării generale!?. Nevoind prezidiul a 
rămâne pentru aceste(a) responsabil, el, cu ceilalți membri din Viena, s-au provocat la 
Adunarea generală, şi au îndrumat delegaţiunea cu pretențiunile sale la aceasta. 

În faţa acestei proceduri, delegaţiunea nu a recunoscut, în principiu, şi cu 
atât mai puţin, în faptă, orişicare subordinaţiune față cu prezidiul care, conform 
deciziunilor comitetului şi logicii administrative, era executivă, şi deocamdată 
reprezentantele subsidiar al Comitetului central. Membrii delegaţiunii, afară de doi, 
îşi depuseră mandatele. 

Aşa a ajuns acest conflict înaintea Adunării generale, de 12 sept(embrie) 1870, 
care alese un juriu spre investigarea întregii activități a Comitetului central. Discutându- 
se referatul juriului în mai multe şedinţe, Adunarea generală a junilor români academici 
din Viena primi următoarele propuneri ale juriului: 

1. Organul (administrativ) din Viena a fost prezidiul cu puterea executivă şi 
decisivă a Comitetului central. 

2. Luând subordinațiunea delegațiunii faţă cu prezidiul în considerațiune, 
Adun(area) gen(erală) a junimii vieneze nu poate decât aproba purtarea prezidiului 
față cu delegațiunea. 

3. Luând împregiurările locale în consideraţiune, Adun(area) gen(erală) a junimii 
vien(eze) nu condamnă purtarea delegațiunii, a cărei rătăciri nu le poate atribui decât 
zelului prea mare şi neînţelegerii deciziunilor Comitetului central, îşi exprimă însă 
neîndestularea faţă cu această purtare. 

4. Adun(area) gen(erală) a junimii vien(eze) aprobă paşii prezidiului față cu 
amânarea serbării. Ei dau dovadă despre priceperea scopului serbării şi despre o judecată 
rece și nepreocupată. 

5. Adunarea generală) a junimii vieneze exprimă d-lui cas(i)er Petru Pitey și 
d-lui preşedinte Nic. Teclu mulțămita pentru manipularea corectă şi conștiincioasă a 
fondului destinat pentru serbare. 

6. Adun(area) gen(erală) a junimii vien(eze) dechiară spezele cvitate ale 
delegațiunii, de „acceptabile”. 

7. Luând în consideraţiune cumcă d-l Baleanu a făcut spesele „bona fide”, credem 
cumcă le poate face, luând în consideraţiune cum că timpul scurt i-a impus o lucrare 
repede. Adun(area) gen(erală) a junimii vieneze e nevoită a primi spezele de călătorie (în 
Bucovina, peste 12 zile), de 78 fl., 60 cr., ale d-lui Baleanu, de acceptabile, cu observarea 
cumcă cruțarea nu e îndestulătoare. 


5 Întreprinzătorul porticului avea o pretenţiune de 193 fl., 59 cr. pre lângă toate că a primit 
deja 50 fl capara. El a lucrat din 3-5 aug(ust). Aşa, comitetul ca şi adun(area) gener(ală) nu au aprobat 
contractul. Totuşi s-a mandat comitetului nou de a începe negociațiuni. Azi ne cere întreprinzătorului 
decât o dezdaunare de 70 fl. v.a. [valută austriacă]. Slavici 

D-l Baleanu dechiară în numele său şi al d-lui conte Logotheti cumcă ei renunță 
la discontarea spezelor (un rest de 38-39 fl.). La această adun(are) gen(erală) a decis: 
„Fiindcă că d-l Baleanu zice cumcă onoarea lui nu e salvată decât dacă Adun(area) 
gen(erală) va primi renunţarea lui, Adun(area) gen(erală) a junimii vieneze primeşte 
această renunțare” 

Decizându-se acestea, adunarea generală din 18 martie 1871 a ales în 
persoanele d-lor Teclu, Logothety, Oncu, Pop, V. Bumbac, Bologa, Cocinschi, Dan şi 
Slavici, un Comitet central nou, mandându-i acestuia conducerea tuturor lucrărilor 
prin următoria. 


Instrucţiune: 

1. Serbarea întru memoria lui Ştefan cel Mare, ce a fost să se ţină în 27 aug(ust) 
1870, are să se țină tot la Putna, de e cu putinţă, în 27 aug(ust) 1871. 

2. Spre realizarea acestei serbări, alege Adunarea generală a junimii române 
academice din Viena, din sânul său, un comitet compus din 9 membri, sub numele 
„Comitetul central pentru serbarea întru memoria lui Ştefan cel Mare”. 

3. Acest comitet e în solid responsabil pentru toată activitatea sa Adunării 
generale a junilor români academici din Viena. Lucrarea internă a Comitetului e însă 
independentă. Ea curge conform unui regulament intern, care trebuie să şi-l dee însuşi. 

4. Preşedintele Comitetlui central e deodată şi preşedinte adunărilor care se 
conchiamă în cauza serbării. 

5. Preşedintele Comitetului central a dator a conchiama junii români 
academici din Viena, tot la două luni, în adunări generale ordinare, cărora are 
Comitetul central de a refera despre activitatea sa. Lunile se numără de la datul 
alegerii Comitetului central. 

6. În caz de necesitate ori fiind provocat din partea a doisprezece juni români 
academici din Viena, preşedintele poate conchiama adunări generale extraordinare. 

7. Oricare june român academic din Viena poate pretinde a fi invitat personal 
la adunările generale dacă își va da adresa secretariatului Comitetului central. 

8. În adunările generale se fac deciziunile prin maioritatea absolută a celor 
de faţă. 

9. Comitetul central are dreptul de a se completa dacă demisionează vreunul 
dintre membrii aleşi. 


Viena, 18 martie 1871 
V. Bumbac, m. p., preşed(inte) ad hoc 
I. Luţia, m. p., secretar ad hoc!* 


11 Până aici este prima parte a raportului Comitetului, publicată în „Federaţiunea”, Pesta, 
anul IV, nr. 57 (525), miercuri, 26 mai/7 iunie 1871. Urmează partea a doua. 

Scuzându-se d-nii Oncu şi Logothety, prin examene, şi depunându-și, prin 
urmare, mandatele, Comitetul a ales în locul lor pre d-nii: D. Popovici Barcianu și 
Ilia Luţia. 

Acestora! a fost decursul administraţiunii lucrărilor pentru serbarea întru 
memoria lui Ştefan cel Mare. 


II. Partea financială 


Precum s-a publicat în jurnalele române, au incurs din 3648 fl., 24 cr. 
ofertele publicului român, până în 1 august 1870 31 np. şi 17 glb. 


De la 1 august 1870, au mai incurs: 


1 Un rest din colecţiunea junimii române din Paris 2 fl, 4np. 60 cr. 
2 Ca interese, de la d-l I. Mureşianu 29 fl. 50 cr. 
3 Din Dorna Candreni 25 fl. -- cr. 
4 Din Bilca, prin d-l Brăileanu 34 fl. 86 cr. 
5 Ca interese de la Casa curentă 1 fl. 75 cr. 
Suma 3741 fl., 35 np.; 17 glb. 95 cr. 
Schimbându-se cei 35 np. şi 17 glb. cu 443 fI. pica pi 
Suma totală în v.a. [valută austriacă] 4185 fl. 2 cr, 
S-au spezat până în 1 august 1870 212 fl. 56 cr. 
[S-au spezat] de la 1 august 1870: 
1 Preţul urnei de argint 1.200 fl. -- cr. 
2  Spesele prezidiului, din 1 august 1870 până în 24 mai 1871 16 fl. 28 cr. 
3 D-lui Wolczinsky, ca spese făcute în Bucovina 19 fl. dci 
4 D-lui avocat Prix 20 fl. -- cr. 
Suma 1468 fl. 61 cr. 


Conspect general: 


Venituri 4185 fl. 2 cr. 
Spese 1468 fl. 61 cr. 
Rămâne fond curat, în v.a. 2761 Îl. 41 cr. 


Din această sumă s-au depus 2500 fl. în Casa de păstrare, cu 414 %, iar o sumă 
de 217 fl., 41 cr., se află la comitet, ca casă curentă, şi anume 46 fl., 41 cr., nemijlociţi, 
în mâinile Comitetului, iar 170 fl. capitalizaţi. 

Comitetul central a decis, în şedinţa sa de la 12 mai 1860, cum că: „Banii ce se 


15 Citire nesigură [n. ed. 

vor încasa pentru serbarea de la Putna să se depună în Casa de păstrare, pre numele 
d-lui preşedinte "Teclu, iar cărticica ce reprezintă banii depuși în Casa de păstrare să 
se încredinţeze unui comerciant român spre a o pune bine în casa de fier. 

Executarea acestei deciziuni a fost însoţită de cele mai mari greutăți. Banii nu 
s-au depus deodată, şi nu toţi, în Casa de păstrare. Căci, de o parte, ei au incurs succesiv, 
de alta, pentru scoaterea sumelor mai mari de la Casa de păstrare, se recere un anunţ 
cu un termin de 2 până la 3 luni. Şi aşa, comitetul ar fi putut cădea în perplexitatea de 
avea bani despre care nu putea dispune la timp. 

În şedinţa de la 5 mai 1870, s-a exprimat comitetul, la dorinţa președintelui, în 
acolo, ca banii să se predee cuiva cu garanţia sigură, stând ei oricând la dispoziţiunea 
comitetului. Spre a evita inconvenientul indegetat mai sus, preşedintele nu depuse, 
deocamdată, decât o parte mai însemnată din sumele incurse în Casa de păstrare. 
Celelalte le încredinţă firmei Perlea și MureșianuiS, conform dorinţei exprimate în 
şedinţa de la 5 mai (firma a solvit pentru aceste sume 29 fl., 5 procente; afară de asta 
mai contribui d-l Mureşianu în favorul serbării, 75 fl. v.a.). 

După sistarea serbării, nu mai fu motiv pentru a reţine banii. Preşedintele 
ruga dară firma Perlea şi Mureşianu de a îngrigi depunerea tuturor banilor în Casa 
de păstrare. Tot acestei firme se încredința şi cartea de la Casa de păstrare. În 28 iulie, 
respectiv 5 august 1870, ar fi fost doară toate sumele, afară de casa curentă, depuse în 
Casa de păstrare. 

Înainte de a fi dispărut, fără urmă, din Viena, adresa d-l loan Mureşianu o 
scrisoare cătră preşedintele comitetului în care îl încunoştiinţează cu mâhnire cumcă, 
fiind în zilele din urmă silit de împregiurări, a depus cartea de la Casa de păstrare, la un 
comerciant de aici, pentru una sumă de 2400 fl. v.a. Pe baza acestei scrisori, preşedintele 
încă în acea zi a sistat prin poliție!” scoaterea banilor de la Casa de păstrare. Despre 
sistarea scoaterii banilor, fu prezidiul, prin actul sub nr. 9024 de datul 6 dec. 1870, din 
partea direcţiunii Casei de păstrare, oficios, înștiințat. Sistarea şi azi e în valoare: banii 
şi astăzi sunt încă în Casa de păstrare. 

Tot cu această ocaziune se observa cumcă în Casa de păstrare nu s-au depus, prin 
firmă, toate sumele care i s-au predat spre acest scop, ci, în loc de 2500 fl., numai 2456 fl., 
adecă cu 44 fl. v. a. mai puţin, şi cumcă unele s-au depus mai târziu decât în 5 august. 

Conchiamându-se preste câteva zile o adunare generală extraordinaria, 
preşedintele se împuteri şi însărcină de a improcesua pre posesorul actual al cărții, 
pentru cumpăr fraudulos, şi a încerca toate spre recâştigarea banilor. Procesul curge 
până astăzi. El încă nu a ajuns la desfăşurare definitivă. Pasând comitetul ales în 18 
martie 1871 în funcțiunea sa, el încerca toate spre recâştigarea cărții de la Casa de 
păstrare, respectiv a banilor. El continua procesul. 


'5Nu dară domnului 1. Mureşianu s-a încredințat banii, şi nu „bona fide”, cum s-a zis din 
unele părți necompetinte. Comitetul are obligaţiuni din partea firmei P. și M.. Cutez a face on(orat) 
public atent la aceea cumcă d-l filosof G. Băleanu înţelege sub termenul juridic „bona fides” aceea ce 
în limba noastră este „arbitrium boniviri”. Slavici 

Y Citire nesigură [n. ed.] 

După falimentarea firmei Perlea și Mureşianu, toată averea ei s-a conscris în 
o masă de concurs. Pre lângă toate că masa este în atâta de scăzută încât comitetul 
din asta parte foarte puţin poate spera, el s-a insinuat pre baza obligaţiunilor care le 
are din partea firmei, la concurs, sperând cumcă, prin orişicare caz întrevenit, masa 
se va putea încă înmulți şi Comitetul ajunge cel puţin la o parte a fondului. Masa de 
concurs încă nu s-a pertractat. 

În acest mod, Comitetul până azi încă nu e în curat cu poziţiunea sa. Averea 
despre care dispune nu-i permite a spera, desigur, realizarea serbării. Cazul trist al 
fondului îi mărgineşte privirea în viitor. Comitetul are azi o urnă de argint, cumpărată 
cu 1260 fl., 50 cr. (juriul a preţuit-o prin un aurar şi a dat cumcă are acest preţ, e 400 
loţi de grea), şi un fond de 216 fl., 41 cr., în bani gata!'5. Cu aceste mijloace, cu greu va 
cuteza a purcede la arangiarea unei serbări, care să fie demnă de însemnătatea care 
ar trebui să o aibă. Până când Comitetul nu ştie nemic sigur despre fondul destinat 
pentru serbare, până atunci el nu poate vorbi un cuvânt pozitiv. 

Viena, în 25 mai 1871 


În numele comitetului: 

Nic. Teclu, m. p., preşedinte 
Ioan Slavici, m. p. secretar 
Valeriu P. Bologa, m. p. cas(i)ar'* 


[„„Federaţiunea”, Pesta, anul IV, nr. 57 (525), miercuri, 26 mai/7 iunie 1871; 
nr. 58 (526), duminică, 30 mai/11 iunie 1871] 

Varietăţi 

Serbarea în memoria lui Ştefan cel Mare 

D-na Maria C. A. Rosetti anunţă în „Românul” de la 27 mai, st. v. că epitaful ce 
va servi ca acoperământ preste mormântul eroului naţiunii române, Ştefan V „cel Mare, 
sau „cel Sânt”, în serbarea de la monastirea Putna (în Bucovina), făcut de doamnele 
române şi lucrat de distinsul nostru epitafor şi brodator în aur, d-l Nacu, fiind mai de 
mult gata, se expune, pentru a fi văzut de public, la magazinul d-lui Breul, în Bucureşti, 
calea Mogoşoaiei, piaţa teatrului. 

Expunerea va ţine până la 2/14 iunie seara, şi apoi va fi trimis la destinațiunea sa. 


[„„Federaţiunea”, Pesta, anul IV, nr. 59 (527), miercuri, 2/14 iunie 1871] 


1 Conform unei scrisori de 20 iulie 1870 a st. redact. a „Curierului de Iași”, mai este la această 
redacţiune o colectă de 100-200 galbeni, care comitetul ar dori să-i primească cât de curând. Slavici 

'9până aici, partea a doua a raportului, publicată în „Federaţiunea”, Pesta, anul IV, nr. 58 (526), 
duminică, 30 mai/11 iunie 1871 [n. ed.]. 

44 
Apel către junele române 


Surorilor! 

A venit momentul ca junimea română să manifesteze conştiinţa unităţii sale 
naţionale. A venit momentul ca junimea română să o zică în faţa lumii cum că e îndestul 
matură spre a-și cunoaște chemarea socială în Orientul Europei! 

A trecut timpurile fierului! A trecut era puterii brute! Pre stindardul junimii 
române este numai un cuvânt: cultura. Cu ocaziunea serbării întru memoria lui 
Ştefan cel Mare, junimea română academică şi întreaga junime română voieşte a da o 
expresiune unitară rezoluţiunii sale de a se cultiva. [De a se] cultiva omogen. 

Acest act mare ar pierde din valoarea sa etică dacă voi nu aţi conlucra spre 
realizarea lui, dacă voi nu aţi lua parte la acestă întrunire. Actul trebuie să fie produs 
de întreaga junime română. 


Surorilor! 

Priviţi la măreaţa voastră gintă! A căzut Roma bătrână! Noi am rămas orfani! 
Numai o eruditate a rămas, superioritatea spirituală a gintei latine. Azi e momentul ca 
să arătăm cum că suntem ce suntem. Şi voi, fiți cu noi! Cornelia a crescut [pe] Grachi; 
Ioana a eliberat Francia; Medicele a fost mumele artei; Charlota a murit pentru binele 
comun. Voi fiți azi surorile nostre! 

Apelăm la simţurile voastre naţionale şi vă rugăm ca să conlucraţi în verice 
mod spre realizarea serbării, înştiințând Comitetul central din Viena (V. Bumbac, 
universitate) despre nobilul sucurs. 

Vă rugăm, în special: 

1. Ca să binevoiţi a face pentru fiecare ţară română - Muntenia, Moldova, 
Bucovina, Transilvania, Crişana, Timişana, Mar(a)muroşul şi Basarabia — câte e flamură 
cu inscripțiunea: Cultura e puterea popoarelor! Junele române din (țara...) 

2. Ca să binevoiţi a trămite aceste flamure comitetului Central la locul 
serbării (Putna, Bucovina) cu câteva zile înainte de serbare (27 august, a. c.) prin o 
reprezentantă aleasă din junele ţării respective, ori dacă asta nu se poate nicidecum, 
pre poştă. 

3. Flamurele vor servi la serbare, de decoraţiune, iară după serbare junii români 
academici vor primi flamurile din mâinele junelor române, ca eterni suveniri ai acestei 
zile măreţe. 

Dacă toţi voim, va fi! 


Viena, în 14 iunie 1871 


Pentru Comitetul central 
Vice-preşedinte: V. Bumbacu, m. p. 

Secretar: loan Slavici 

Apel către junimea română 


Fraţilor! 

Nimeni nu e mai mult pătruns de ideea Serbării întru memoria lui Ştefan cel 
Mare decât noi, pentru al căror viitor serbarea va să aibe cele mai mari rezultate. 

Prin încrederea voastră, junimea română din Viena i s-a dat sarcina onorifică de 
a conduce, deocamdată, lucrările spre realizarea serbării. Azi e momentul ca să facem 
un pas rezolut, să realizăm dorinţa noastră comună. Pierdem un an din rezultatele 
serbării dacă amânăm serbarea pre anul viitor. 

Apelăm, dară, la zelul vostru naţional şi vă provocăm: 

A vă organiza, în timpul cel mai scurt, în comitete-filiale şi a vă pune în 
corespondenţă cu Comitetul central din Viena (V. Bumbac, universitate). 

A vă da părerea faţă cu serbarea şi în special față cu modul în care doriţi ca ea 
să se realizeze, ca aşa serbarea să poată fi un act produs conform dorințelor comune 
a junimii române. 

A lucra în cercul vostru pentru lăţirea ideii serbării şi realizarea ei, colectând 
contribuiri şi trămițându-le Comitetului central până în 15 iulie, a. c. 

A vă îngriji mai cu deosebire despre aceea ca să puteți participa cât mai mulți 
la serbare. 


Până la finea acestei luni Comitetul central va compune Programul festiv şi 
vi-l va face cunoscut. 

De la energia junimii române depinde realizarea serbării. La lucru, dară, 
fraţilor! 

Viena, în 14 iunie 1871 


Pentru comitet 
Vice-preşedente: V. Bumbac, m. p. 


Secretar: loan Slavici 


[„Trompeta Carpaţilor”, Bucureşti, duminică, nr. 919, 13/25 iunie 1871] 

46 
Comitetul central pentru Serbarea întru memoria lui Ştefan cel Mare 


Apel către onoratul public român 

Luând junimea română academică din Viena în considerațiune cum că o 
amânare a Serbării întru memoria lui Ștefan cel Mare ar produce dezinteres pentru 
totdeauna, a decis% în adunarea sa generală de la 10 iunie a. c. cum că „Comitetul central 
se însărcinează a executa serbarea, cu mijloacele despre care dispune, în 27 august 1871”. 

Primind Comitetul această sarcină grea, păşeşte din nou, rezolut şi plin de 
însufleţire, la realizarea scopului măreț. În darn sunt însă puterile neînsemnate ale 
unui comitet! În darn este zelul modest a unei junime! Serbarea de la Putna n-are să 
fie serbarea unui comitet, nu a unei junime! Serbarea de la Putna trebuie să fie un act 
produs de o naţiune întreagă! Serbarea de la Putna are să fie întrunirea naţiunii române 
în suvenirile trecutului, în însuflețirea prezentului şi speranţele viitorului! În trecutul 
neguros al naţiunii române sunt multe puncte strălucitoare. Unul dintre aceste, cel 
mai strălucitor, este acela în care apare umbra măreaţă a lui Ștefan cel Mare. Pre lângă 
această suvenire să ne adunăm la mormântul acestui bărbat, să ne dăm mâna, aici să o 
zicem în faţa lumii cum că am avut un trecut şi voim a avea un viitor! Iată ideea! lată 
scopul serbării! Nu junimea română academică a produs ideea serbării întru memoria 
lui Ştefan cel Mare. Ea purcede din conștiința naţională română. Națiunea română 
voieşte cultura, şi cultura ei trebuie să fie una. Omogenă la Prut şi la Someş, omogenă în 
sânul Carpaţilor cărunţi şi pre malurile umede ale Dunării bătrâne! Şi viitorul, cultura 
viitorului, unitatea spirituală a viitorului zace în noi, în generațiunile prezentului! 

Cu mijloacele despre care Comitetul dispune?!, serbarea nu se va putea arangia 
în un mod demn de umbra măreaţă a eroului, la al cărui mormânt ne-am ales altarul. 
Sperăm, însă, cum că cu ajutorul onoratului public român, mijloacele noastre se vor 
putea înmulţi şi noi vom putea arangia o serbare cel puţin modestă. Seriozitatea şi 
însuflețirea generală o vor face grandioasă. Nenorocirea care a lovit fondul serbării nu 
poate să inaugureze scopul care l-a avut la serbare. Fatalitatea nu poate să triumfeze 
peste o idee! Suntem de fermă convingere cum publicul român nici până astăzi n-a 
pierdut din zelul său nobil față cu cauzele măreţe! 

Apelăm, dară, la naționalismul tutur(or) românilor, rugând pre toţi acei 
fraţi ai noştri care voiesc a conlucra spre realizarea serbării să binevoiască a se pune 
în corespondenţă cu Comitetul central. Comitetul primeşte corespondenţele și 
contribuirile în bani sub adresa: Vas(ile) Bumbac, Viena, universitate. 


Secretar: loan Slavici 


% „Pre baza raportului care i s-a dat din partea comitetului și în urma promisiunii red(acţiei) 
a «Curierului de Iaşi»” [nota ziarului]. 

2 „Vezi raportul Comitetului publicat în foile române. Vezi numărul 55 al «Curtierului) de 
Iaşi», unde se promite răspunderea unei colecte de 1000 lei noi” [nota ziarului]. 

Vice-preşedinte: Vasile Bumbac 
Viena, 15 iunie 1871 


[„Irompeta Carpaţilor”, Bucureşti, anul IX, nr. 919, duminică, 13/25 iunie 1871] 

Reflexiuni la reportul Comitetului central pentru serbarea întru memoria lui 
Ştefan cel Mare, publicat în „Albina” nr. 44 din 4 iun(ie) a.c. 


Aflându-se în citatul report multe neexactități esenţiale şi apostrofându-se 
la mai multe locuri şi unele persoane într-un mod nu destul de provocat din partea 
colegilor mei în fosta delegaţiune şi a altor membri ai fostului Comit(et) cent(ral), vin 
a face observaţiunile necesare la numitul report. O cere aceasta imperios adevărul şi 
importanța cauzei, precum şi conștiința datorinţei noastre faţă cu on(orat) public, în 
fine, convicţiunea că precum în toate lucrurile, aşa mai cu seamă în cauzele culturii şi ale 
progresului naţiunii noastre, unica cale ce duce spre bine este lucrarea pe calea dreptului 
şi a adevărului, nicidecât simpatiile şi antipatiile personale, nici frazele şi arbitragiul 
mulțimii. Referatul din cestiune a retăcut multe din cele întâmplate, pe care le vom 
retace şi noi până la timpul său, mărginindu-ne pentru acuma de a reflecta numai la cele 
relatate şi la care a dat el îndemn, şi în această mărginire vom vorbi după fapte şi acte?. 

Mai întâi, la cestiunea amânării din partea Prezidiului 

Serbarea era adoptată şi decisă de întreaga tinerime rom(ână) acad(emică), pe 
27 aug(ust) 1870. Era generalizată şi aşteptată de întreaga naţiune. Dovada: pregătirile 
ce se făceau din toate părțile pentru participare şi contribuirile numeroase. Spre 
amânare a astfel de festivitate naţională nu era suficientă autoritatea Prezidiului, 
după modesta noastră părere. Căci Prezidiul nici nu avea acest drept, nici măcar 
din partea Comitetului central, după cum vom arăta mai la vale, ci se cerea cel puţin 
consimțământul maiorităţii tinerimii acad(emice) şi a locurilor celor mai însemnate 
reprezentative ale publicului român. 

Din 21 iunie până în 4 august a avut Prezidiul destul timp spre a căpăta votul în 
acest înţeles, fie şi pe calea telegrafică, pentru că cauza era atât de înteţitoare. Cumcă o 
serbare pregătită de 8 luni de zile nu putea da cauza de a fi privită de o demonstraţiune 
intențioasă este un lucru chiar. 

* Observăm, deşi aici la început, dar după ce studiarăm aceste reflexiuni întregi-întreguţe, 
cumcă ni se impare destul de dovedit că s-au întâmplat unele neregularități în această cauză, însă tare 
ne temem că prin polemiele continuate, nici o parte, şi nici cauza nu va profita. De aceea, am dori ca, 
din smintelile comise, să învăţăm a ne feri de asemeni pe viitor, iar polemiele să le prescurtăm cât 
numai se poate. Nouă ni-ar fi plăcut prea mult, dacă ar fi fost cu putinţă, ca nici aceste reflexiuni să 
nu vrea urma, deşi ele sunt scrise cu toată buna cuviința precum, de asemenea, a fost scris şi reportul 


Comitetului central, la care se reduc. Dar, fiindcă nu ne înfăţişează naintea publicului în lumina în care 
am dori noi să steie pururea ai noştri cei ce se ocupă de interese publice, le publicarăm. Red. 

În referatul amintit se vorbeşte mult despre conflictul dintre Prezidiu şi 
delegaţiune, şi se imputa multe acesteia fără ca să se atingă cât de puţin şi pun(c)tul 
de drept al delegaţiunii. Aici este datorința noastră a chiarifica cauza spre a curma 
orişice mistificare. 

Deciziunea Comitetului central, din 11 iulie a(nul) tr(ecut), suna: „Prezidiul cu 
membrii (comitetului) rămași în Viena (peste ferii) are dreptul de a lucra mai departe 
în interesul serbării, conform deciziunilor Comitetului central, stând în necurmată 
corespondenţă cu delegațiunea din Putna, în solidaritate şi responsabilitate reciprocă. 
Atât Prezidiul cât și delegațiunea sunt responsabili Comitetului central. 

Regulamentul ce-l primi delegaţiunea de la Comitet pe baza acestei deciziuni nu 
aminteşte nimic de o subordinare sub Prezidiu, ci de efectuirea independentă a tuturor 
lucrărilor sale cu aprobarea Comitetului central, carele, cu 10 zile nainte de serbare, 
avea să se întrunească in corpore la Putna. Aşijderea, nu fu aleasă delegațiunea şi esmisa 
„deocamdată”, după cum zice reportul, ci până la întrunirea Comitetului în Putna. 

Într-un raport dat publicului într-o cauză atât de ponderoasă, ar fi fost cu cale 
a se publica, pe lângă punctele cele 7 ale juriului, şi deciziunea din 11 iulie, precum şi 
regulamentul delegaţiunii şi adecă regulamentul primit și dat de Comitet, căci mai exista 
prin un caz de uitare şi un proiect de regulament formulat privatim (de subsemnatul), 
în înţelesul unei deciziuni de mai nainte a Comitetului, prin care i se dă Prezidiului 
toată autoritatea Comitetului central, şi care deciziune fu răsturnată prin cea amintită 
din 11 iulie, care proiect, însă, din nefericire, fu întrebuințat, în urma, de Prezidiu în 
referatul său către tinerime (12 noiembrie) ca act al Comitetului şi tot astfel şi de juriu, 
cu toate că se recunosc apoi în adunare de act apocrif. 

Deciziunea din 11 iulie se făcu din necesitatea împregiurărilor, parte fiind aduse 
la capăt de Comitet toate cestiunile de importanţă ale serbării, parte fiindcă mulţi din 
membri au fost dechiarat că părăsesc Viena peste ferii, iar unii aveau să purceadă fără 
întârziere ca delegaţiune la Putna, pentru îngrigirea pregătirilor ultime. 

Delegaţiunea se alese în persoanele domnilor N. Oncu, P. Pitey, Em. Logothety, 
]. Volineschi şi G. Baleanu, votându-i-se în şed(inţa) din 19 iulie şi solvindu-i-se suma 
de 100 fl. pentru spezele necesare la îndrumarea şi punerea la cale a acelor prescrise de 
regulament (clădirea unui portic festiv, acuirarea unui ospătar, îngrigirea de locuinţele 
necesare pentru oaspeţi, şi pentru trăsuri de transport. Putna se află în un săticel în 
sânul munţilor, [1]4%4 mile departe de Rădăuți, şi 6 mile de la calea ferată). 

Cei trei delegaţi din urmă plecară îndată spre Bucovina. D(omnul) Pitey se 
bolnăvi şi nu lua parte, şi, fiindcă regulamentul ordina a se începe activitatea cel 
puţin cu 30 de zile nainte de serbare, se constituiră şi începură lucrările încă nainte 
de 25 iulie. 

Misiunea ei era foarte grea, fiind lipsă mare de lucrători, comunicaţiunea fiind 
întreruptă prin ploi şi inundări. De alta parte, se făceau pretutindeni pregătiri întinse 
spre participare la serbare, mai ales în Bucovina şi Moldova, până şi poporul de rând, 
încât se aştepta un număr de oaspeţi de aproape 10.000. Dar, prin lucrare neobosită 
şi perseverentă, împărțindu-şi sarcina, efectuiră membrii delegațiunii, în scurt, cele 

mai frumoare rezultate (după contract se clădea porticul pentru 1500 persoane, în o 
lungime de 30%şi o lățime de 15%, cu preţul de 750 fl., întreprinzătorul, şi 100 fl. arhitectul. 
Materialul înteg avănd a trece după serbare în posesiunea Comitetului şi se oferea deja 
atunci 350 fl.). Din cauza întreruperii totale a comunicaţiunii se putu aviza Prezidiul 
despre starea lucrurilor abia în 1 prin aug(ust) telegrafic, şi în 3 aug(ust) prin epistolă. 

Dar, în sânul Prezidiului se discutase cauza amânării încă din 21 iulie, după 
cum arată actele, și se decise de a se suspinde deocamdată lucrările. Această hotărâre 
prezidială, renoită în 28 iulie se comunica abia delegaţiunii abia în 29 iulie — sosi la 
Putna în 3 aug(ust) —, cerându-se totodată şi votul în privinţa amânării definitive a 
serbării. Atât telegrafic cât şi prin scrisoare îşi dede delegațiunea votul ei negativ, din 
motivele arătate mai sus, şi mai cu seamă prevăzând că prin amânare se va discuragia 
publicul şi se va discredita cauza nu numai în ochii naţiunii, dar mai cu seamă înaintea 
străinilor, căci aceştia încercaseră toate mijloacele de a paraliza serbarea. 

Fără ca să aștepte votul motivat al delegaţiunii, decise Prezidiul (cu 7 voturi 
prezente din 15 ale comitetului) amânarea definitivă a serbării, în 4 aug(ust), 
comunicând delegaţiunii deciziunea în formă de ordinaţiune a „Comitetului central”, 
în 5 aug(ust), în o telegramă ce sosi la Rădăuţi, în 9 aug(ust). 

Fiind timpul înaintat şi neaflând delegaţiunea cu cale a mai face zgomot, protesta 
în contra acelei deciziuni ilegale şi, punând la cale trebile începute sub împregiurările 
cele mai fatale, sista lucrările sale definitiv, cerând de la Prezidiu solvirea spezelor făcute 
în cauza serbării a conta reponsabilităţii ce o va da la timpul său Comitetului central, 
conform deciziunii din 11 iulie. Însă, după mai multe note schimbate cu Prezidiul, 
carele în toate poartă numele oficial de Comitetul central, rămase treaba in suspenso, 
dechiarând Prezidiul că delegațiunea să-şi caute dreptul la adunarea generală a tinerimii 
vieneze (vezi actele). 

Pe la începutul lui oct(ombrie), a(nul) tr(ecut), delegațiunea sosind în Viena, 
roagă Prezidiul să conchiame o şedinţă a Comitet(ului) centr(al), spre a-şi da în fine 
seama și a se rezolvi cauza foarte urgentă cu întreprinzătorul porticului. Încă la finea 
lui octo(m)br(i)e, cum arată actele, fu conchiamat Comitetul în şedinţă, la care luară 
parte 11 inşi. Dând delegațiunea referatul său, specificat în toate mănunțţişele, se decise 
cu maioritate de 5 (membrii activi ai delegațiunii nu votară), la propunerea d-lui 
Aur. Mureşianu, ca numai atunci să se solvească sprezele delegaţiunii, dacă aceasta 
va recunoaște oficial Prezidiul din ferii cu deciziunile lui de „Comitetul central”. În 
urma acestei procedure, iar nu cum zice reportul din cestiune, își dederă demisiunea 
din comitet dd. [domnii] Logotheti, Volcinschi, Băleanu, Aronovici, Pitey şi Cozub, 
rugând Prezidiul de a convoca cât de curând adunarea tinerimii unde îşi vor justifica 
pasul lor. 

În 12 novembre, (nu în 12 septembre), fu convocată, în fine, adunarea generală 
care alese un juriu de 5 inşi spre cercetarea activităţii comitetului, şi, mai ales, a 
conflictului din cestiune. Câteva zile în urmă se descoperi şi defraudarea faimoasă a 
fondului. Juriul refera, în scurt, adunării gener(ale), prin d(omnul) Slavici, propunând 
cele 7 puncte, după cum se afla ele publicate în Comitetul actual în nr. 44 al „Albinei”. 

Spre chiarificarea lor, precum şi în privinţa judecății juriului, sunt de 
observat următoarele: 1) Juriul a cercetat afacerea fără de a auzi şi delegaţiunea 
pentru informaţiunile necesare; 2) Nu s-a bazat pe acte, în înțelesul dreptului și al 
dreptăţii; dovada: referatul însuşi; 3) Dd. [domnii] Băleanu şi Logotheti au renunţat la 
rebonificarea spezelor făcute, nevoiţi fiind moralminte prin expresiunile referintelui 
de „spese improvizate”, etc., şi cumcă renunţatorii nu au putut sili adunarea, după 
minte şi rațiune, de a primi renunțarea sau nu; 4) Cumcă în cursul dezbaterilor despre 
referatul juriului nu s-a dat delegaţiunii nici libertatea, nici putinţa de a-şi vindica 
dreptul, dictându-se chiar referintelui ei ceea ce are să spună şi să deie la protocol 
(vezi protocoalele); 5) Cumcă d(omnul) Pitey, cum a dechiarat însuşi, în înţelesul 
deciziunii des amintite din 12 mai, a(nul) tr(ecut), afară de purtarea registrului şi 
îngrigirea spezelor de corespondenţă curinte, n-a avut parte la manipularea cu banii 
fondului, ba nici măcar controla, şi cumcă pe la finea lui iulie s-a încrezut şi acest 
oficiu al casariatului în mâna Prezidiului; 6) Cumcă atât adunarea tinerimii ce a 
distribuit în cauza defraudării, cât şi cele următoare ce au decis în cauza conflictului 
amintit, nu au fost competinte după regulamentul ce l-a dat tinerimea însăşi (din mai 
bine de 100 tineri ce se aflau în Viena, n-au luat parte la ele decât 27-34); dovada: 
nulificarea cu acest argument prin d(omnul) Teclu a deciziunii unei adunări care a 
fost decis a se rebonifica delegatului d(omnului) Volcinschi, suma de 19 fl., 77 cr., şi 
în urma cărei întâmplări se nulificară deciziunile tuturor adunărilor de aproape trei 
luni, rehabilitându-se apoi simplu într-o adunare competinte (vezi actele). 

Cât pentru spezele făcute de delegațiune, apoi ea n-a spezat nimic „bona fide, 
ci pe baza regulamentulu. Membrii şi-au priceput misiunea, nu în neactivitate, ci 
în lucrare. Ei au lucrat, în ochii publicului, carele ştie: spesele specificate şi pretinse 
sunt numai o parte din spezele avute în realitate, fiindcă au avut naintea ochilor 
pururea modul adunării şi scopul fondului serbării, care speze nici n-au ajuns suma 
de 100 fl., votaţi de Comitet în şed(inţa) din 16 iulie (după renunțare, au venit din 
acea sută fl(orini): 50 fl. pentru portic, 10 fl., tehnicul, 9 fl., 95 cr., corespondenție, şi 
restul pentru nenumărate călătorii şi îngrigiri în cauza serbării). 

Cât pentru nuanţia d-lui Slavici din reportul Comitetului actual, privitor la 
dezdaunarea întreprind(erii) porticului, mi se pare rău că d-sa a priceput cauza astfel. 
Contractul este pentru noi foarte favorabil. Întreprinzătorul a garantat pentru clădirea 
solidă cu toată averea sa. A început lucrul, a scos material, a plătit mulțime de lucrători, 
cu o arvună numai de 50 fl. Amânându-se serbarea, bietul teslar s-a dechiarat gata de a 
clădi pe în ăst an același portic, cu aceleaşi condițiuni, cerând numai, după o preţuire 
de experţi, a materialului prelucrat şi a lucrului, suma de 193 fl., 59 cr., care apoi, 
plus 50 fl. primiţi arvună, să se substragă de la preţul clădirii de 750 fl., sau nevrând 
Comitetul a reînoi contractul, a-i remunera spezele, rămânând materialul în posesiunea 
Comitetului. Dacă se mulțămeşte acuma cu 70 fl., dezdaunare, în genere, se înțelege 
că materialul ar rămâne lui. Atunci nu este vina delegaţiunii. 

Vin, în fine, la cestiunea fatală a banilor din pricina. 

Este adevărat cumcă în 12 mai a(nul) tr(ecut) a decis Comitetul ca banii, 
cum vor incurge în scopul serbării, să se depună de preşedinte, pe numele său, în 
casa de păstrare, iar cărticica să o încredinţeze unui comerciant român, ca să o ţină 
în casa de fier. Însă Comitetul actual face rău când scuză manipularea rea a banilor 
cu o dorință exprimată în 5 mai a(nul) tr(ecut), deci înainte de 12 mai, în Comitet, şi 
cu împregiurarea ca în casa de păstrare trebuie anunţate sumele mai mari cu 2-3 luni 
înainte de rădicare. Dorinţa amintită a fost numai dorinţa exprimată în Comitet, nu 
concluz sau rezoluțiune, după cum au fost exprimate în Comitet multe alte dorințe, ca 
pretutindeni în corpuri parlamentare. Iar cât pentru preanunţare la casa de păstrare 
de aici, spun chiar statutele acestui institut: îndată, până la 100 fl.; de la 100-500 fl., cu 
8 zile; de la 500-1000, cu 14 zile; de la 1000-2000, cu o lună; de la 2000, în sus, cu 3 luni. 

Dacă d(omnul) preşedinte a încredinţat banii d-lui neguţător ]. Mureşianu, 
spre ce nu avea de la Comitet nici o autorizare formală, atunci este aceasta un negoţ 
între d-l preşedinte şi d(omnul) Mureşianu, carele nu privește Comitetul în nimica. 

Cât despre obligaţiunile sub firma „Perlea et Mureşianu”, ce zice Comitetul actual, 
în reportul său către public, că le are, apoi nu au ştiut despre aceasta nemica, nici Comitetul 
trecut, şi nici una din adunările tinerimii ţinute în această cauză. La o interpelaţiune 
făcută în prima adunare în această cauză, despre garanţia cu care s-a încredinţat cărticica 
d-lui neguțător ]. Mureşianu, ştim că a răspuns preşedintele numai: „că garanția este 
numai epistola adresată lui nainte de disparerea din Viena a numitului domn”. 

Viena, în 12 iunie 1871 


În numele delegaţiunii şi a mai multor membri ai fostului Comitet central, 
Gabriel Băleanu, st(udent) filos(ofie) 


[„ Albina”, Pesta, anul VI, nr. 50, vineri, 18/30 iunie 1871] 

Comitetul central pentru serbarea întru memoria lui Ștefan cel Mare 
[Nr.] 26/1871 


Escriere de concurs 


Comitetul central pentru serbarea întru memoria lui Ştefan cel Mare roagă pe 
toți acei fraţi juni români academici care voiesc a contribui la serbare prin elaborarea 
unei cuvântări festive, ca să binevoiască a-și înainta elaboratele cătră Comitetul central, 
până în 20 iulie 1871. 

Cuvântarea festivă se va ţine nainte de depunerea urnei sacrative pe mormânt. 
Comitetul ar dori ca la elaborarea cuvântării să se considere următoarele puncte: 

1. Cuvântarea să nu fie prea lungă 

2. Să fie în un stil cât se poate de poporal 

3. Să se concentreze în rolul istoric naţional al lui Ştefan cel Mare 
4. Să accentueze cu deosebi anul 1470 (Putna, Unirea) 

5. Să nu facă aluziuni intenţioase la împregiurările politice de azi 


Comitetul va ruga pe trei literați români recunoscuţi ca să binevoiască a 
compune o comisiune spre alegerea celei mai bune dintre cuvântările incurse (nu cu 
mâna proprie scrise; numele autorului în o copertă sigilată, etc.). 

Sperăm cum că scopul măreț va îndemna pre cele mai eminente puteri ale 
junimii române academice a-şi depune tributul spiritual pe altarul rădicat de fraţii 
săi întru memoria Marelui român. 

Viena, în 20 iunie 1871 


În numele comitetului: 
V. Bumbac, m. p. 
Ioan Slavici 


Stimatele redacţiuni române sunt rugate ca să binevoiască a reproduce această 
escriere de concurs. Comitetul. 


[„Albina”, Pesta, anul VI, nr. 51, duminică, 20 iunie/2 iulie 1871] 

Serbarea de la Putna 

Timpul ce a născut în junimea română ideea ca națiunea întreagă să celebreze 
pe mormântul eroului său, Ştefan cel Mare, asta serbare măreaţă este până acuma 
un unicum în istoria cea atât de tristă a nefericitului popor român. Sâmburele 
acestei idei este uniunea spirituală a acestei naţiuni despoiate. Serbarea aceasta 
va fi un punctuţ curat şi lucios în Cronica română, care nu e nimic alta decât un 
registru de intrigi, trădări de patrie, egoism şi nepăsare. Cine crede cumcă eu sum 
un pesimist sau colorez înadins cu culori nefavorabile istoria română, iee în mână 
o consemnare ce enumără an după an întămplările cele mai însemnate din istoria 
română, şi-mi va da dreptul. Partide de boieri se vindeau pre sine pe întrecute şi 
patria dușmanilor noştri. 

Conţelegerea frățească a tuturor românilor în privința mijloacelor pentru 
prevenirea şi îndepărtarea pericolelor de care e ameninţată națiunea română prin 
poziţiunea sa între popoare străine şi izolarea de celelalte popoare romanice, consultări 
pentru înlesnirea culturii şi a ştiinţei, a armelor celor mai poterice pentru sustarea 
oricărui popor, e ţinta la care năzuieşte junimea română. 

În favorul acestei întreprinderi se făcură anul trecut colecte de bani, şi anume 
contribuirile cele mai frumoase se făcură în provincia cea mai mică şi neînsemnată între 
provinciile române, în Bucovina. În urmă, suma adunată era suficientă. Dar o parte 
din ea s-a pierdut, nu prin vina junimii vienene, căci ce a putut ea să facă decât să dee 
banii în o casă de fier? Şi poate să fie vina că ea a preferat casa unui bărbat român faţă 
cu casa unui jidan, spre exemplu? Şi cum putea crede junimea că e cu putinţă să se afle 
un bărbat român carele să abuzeze de încrederea pusă în el fără sfiala că se dezonorează 
pre sine şi pre ai săi prin această faptă ruşinoasă naintea naţiunii întregi? Cum putea 
crede junimea ca el să fie în stare a ataca colecta făcută de întreagă naţiune spre un 
scop atât de sânt? Cum putea presupune junimea română atâta lipsă de pietate? [...] 

Şi ce fac ceilalți domni Mureşiani, care nu dispărură din ochii naţiunii, şi 
despre care nici nu se zice că s-au spânzurat? Nu caută ei - va înteba cetitorul - să 
acopere această ruşine? Nu! Cel puţin până acuma, nu! Comitetul central din Viena 
s-a adresat cătră părintele dispărutului, dar d-sa nu a ţinut de trebuincios să-i dee 
vreun răspuns. O altă familie decât cea a Mureşienilor ar fi restituit suma pierdută şi 
ar fi acceptat purtarea precesului. Deşi Mureşienii nu o făcură aceasta, totuşi voim 
să sperăm că d-lor vor restitui Comitetului central, cel puţin a treia parte din banii 
pierduţi naintea serbării, voim să sperăm că Comitetul central va fi înștiințat în scurt 
timp despre aceasta. Ar fi prea trist, ar fi fără exemplu în istoria popoarelor, dacă 
domnii Mureșiani ar tăcea şi mai departe ca până în ziua de azi. 

Neexplicaveru este şi fenomenul că ziarele române, cu excepţia bravului 
„Românul” din Bucureşti, n-au scris din partea lor nici în anul trecut, nici în anul acesta, 
vreo iotă despre serbarea de la Putna. La un alt popor nu s-ar putea întâmpla aceasta. 
Acest fenomen dovedeşte cât de puţin simţ şi sens naţional posedăm noi românii! Aţi 
văzut, d-lor redactori, cât vuit au făcut ziarele germane, chiar şi cele austriace, fără 
să cugete la Konigsgrătzul din 1866 - cu serbarea victoriei germane, şi nu aţi învăţat 
nemica de la ele?! Sau nu merita Ştefan cel Mare să fie la noi celebrat cel puţin ca regele 
Wilhelm la germani? Timpul este scurt şi s-ar cuveni ca ziarele să prepareze publicul 
pentru serbarea lui Ştefan, dar nu se cuvine ca dânsele să fie preparate prin public spre 
a scrie ceva despre serbare. 

Trecând la scalde prin Viena, am avut ocaziune de a conveni cu mai mulți juni 
români şi cu câțiva membri din Comitetul central. Junimea decise în o adunare generală 
de a face serbarea cu mijloacele ce le are, apelând din nou la contribuirea publicului, 
convinsă fiind că publicul inteligent nu va lăsa să triumfeze abuzul negoțiatorului 
Mureşianu sau, poate, mai bine zis, întâmplarea oarbă asupra ideii. 

Mijloacele în bani ce le posedă astăzi junimea sunt 170 fl. la d(omnul) Teclu, 46 fl. 
(pare-mi-se) la casariul comitetului central, şi vro 500 fl. la redacțiunea Curierului din Iaşi. 
Se vede lucrul că aceste mijloace nu ajung. Dar junimea nu e predemnită la lux şi luciu 
exterior, ci de sentimentul limpede şi curat ca raza soarelui carele zace în inima şi pieptul 
ei, pre acesta îl va jertvi ea pe mormântul lui Ştefan cel Mare, neposedând nimic alta. 

Junimea română e decisă de a călători cu desagii în spate -— ca în 1848 - la 
mormântul eroului român, la cazul dacă nu va fi spriginită de publicul român. Dar nu pot 

să cred că publicul român va lăsa junimea fără vreun sprijin. Aceasta ar fi pentru publicul 
nostru un atestat de pauperitate prea mare, nu de pauperitate materială ci [spirituală]. 

După cum am văzut din actele Comitetului central, contribuiră anul trecut 
bucovinenii sumele cele mai mari. Mai mici au fost cotele contribuitorilor din România, 
iar ale celor de sub coroana Ungariei - afară de vreo trei excepţiuni — de tot neînsemnate. 
Bucovinenii şi transilvănenii sunt sub regime străine care nu caută să îmbunătățească 
starea poporului român, ci, din contra, să-l ţină în întuneric, ca așa mai uşor să-i poată 
răpi naționalitatea, să-l poată germaniza sau maghiariza. Bucovinenii şi transilvănenii 
trebuie singuri să-şi înfiinţeze şcoli etc. Unii contribuiesc la Fundaţiunea pumnuleană, 
alţii la Fondul pentru înființarea Academiei de drepturi şi a teatrului român. De tot în 
altă poziţiune se află românii din România liberă, ei nu au nici fundaţiune pumnuleană, 
nici contribuiri pentru înființare de academii etc., şi totuşi concurg atât de slab cu 
mijloacele lor cele atât de bogate, în favorul serbării de la Putna. 

Voim să sperăm că, d-lor, în anul acesta, când are să se realizeze serbarea sub 
orişice împrejurări, nu se vor lăsa întrecuţi chiar de micul număr de bucovineni în o 
cauză atât de naţională ca aceasta. 


Dr. St. Creţescu 


[„Albina”, Pesta, anul VI, nr. 51, duminică, 20 iunie/2 iulie 1871] 


50 
Junimii române 


Fii ai Daciei superbe, ce zăceţi în moliciune 

Şi nu luaţi zbor de vultur cătr-un falnic viitor? 

Aţi uitat zilele mândre și virtuțile străbune 

Ce-au făcut numele vostru, pentru veci, nepieritor? 


Veacuri glorioase cu al faimei ager tunet 

Mai plutesc asupra noastră încărcate de dafini. 
Oare-n inima junețţei ele nu mai au răsunet? 
Stinsu-s-a chiar suvenirea anilor celor bătrâni? 


O! Deschideţi cartea ţării şi vedeţi a ei mărire 

Ce cu sânge moşii voştri şi cu lauri o au scris! 
Dezgropaţi din nou trecutul şi vi-l faceţi moştenire 
Să lăsaţi posterității drumul gloriei deschis! 

Cât e patria de mare, cât e patria română 

Mergeţi de cătaţi trofeuri de la Tisa peste Prut! 
Marturi vă şoptesc Carpaţii şi cu Dunărea bătrână 
Orice deal şi orice vale vă murmură de trecut! 


Duce-veţi la Valea Albă şi-n pădurile Cosmine 
De la Baia peste Milcov treceţi la Călugăreni! 
Şi vedeţi câte movile zac pre oasele străine 
Monumente glorioase vechilor voştri oşteni! 


Mii şi iară mii de glasuri se rădică din morminte 
Vă vorbesc Danii şi Mircii, Bogdanizii vă vorbesc 
Vă vorbesc Mihai și Petru, şi ceilalți de mai-nainte 
Vă vorbesc toţi cavalerii din neamul basarabesc! 


„Sus, nepoți! Sus, la viață! Sânge din sângele nostru 
Suflet dintr-al nostru suflet arătaţi că mai aveţi! 
Pe-ale noastre urme astăzi aripaţi piciorul vostru 
Aruncaţi-vă ca şoimii prin furtune şi prin ceţi! 


Noi, copii ai libertăţii, ne-am trăit viaţa în lume 
Ş-am încenușat moşia ce osmani şi cu tătari 

Ca s-aveţi neviolate: lege, drepturi, limbă, nume 
Şi-ntărindu-vă pre ele decât noi să fiți mai mari!” 


Nu-i mai ascultați voi, oare, şi de ei nu vă mai pasă? 
Cei ce-au fost ai României, Scevoli, Fabii şi Oraţi? 
Ei vă-nvaţă ca să frângeţi orice jug vă mai apasă 

Şi de-a lanţului rușine, braţul să-l descatenaţi! 


Azi, când acvila şi zimbrul nu mai vor să se sfâşie 
Râde Ștefan şi cu Mircea, râde Petru şi Mihai 

Iar voi tremuraţi de frică că unita Românie 

N-o să aibă fără dânşii nici o zi măcar de trai! 


Nu mai gemeți, fii netrebnici, când a țării primăvară 
V-a sculat din amorţirea anilor nefericiţi, 

Nu mai gemețţi, ci vă-ntoarceţi ochii voştri spre hotară 
Unde capul și-l rădică inamicii moșteniţi! 


Nu vedeți cum în vârtejuri pulberea spre voi s-avântă? 
Nu vedeţi că vin furtune din apus şi răsărit? 

Lângă munte, lângă Nistru, steagurile-și le-mplântă 
Cei ce-n veacuri fala voastră ne-mpăcaţi au prigonit... 


Vetre mândre şi mănoase cum veți ofili călcate 
De copitele sălbatici şi de barbare oștiri! 

Iară voi, morminte sacre, cu urgie profanate 
Când pe oasele străbune vor sălta ai noştri zbiri! 


Alergaţi, suflete june! Alergaţi braţe d-aramă 
Din câmpii, de lângă mare, şi din falnicii Carpaţi! 
Atârnaţi arma la coapsă și scăpaţi patria mamă 
Prin viteaza cutezare de duşmanii conjuraţi! 


Alergaţi, căci e aproape acea zi de grea cercare 
Când veți fi chemaţi a spune că sunteți drepții nepoți 
Bravilor dintr-alte veacuri ce frângeau cu suflet mare 
Arma hunilor sălbatici ş-a osmanilor despoţi! 


Săriți astăzi peste munte, săriți astăzi peste Istru 
Românime de la Mureş, mândre cete de la Hem! 
Căci a noastră e moşia de la Tisa pân-la Nistru 
Toţi un sânge, toţi un nume, toţi același grai avem! 


Daţi-vă mâna degrabă şi frățească sărutare 

Că străinul bucium sună şi urdiile pornesc! 
Ziceţi buciumului nostru să răsune şi mai tare 
Să deştepte vitejia pe pământul românesc! 


Arătaţi lumii dușmane că urâţi trândava lene 

Şi că-n somnul d-altădată astăzi nu mai ruginiţi! 
Arătaţi că-n van Fanarul v-au întins laţuri viclene 
Când păta moşia voastră cu stăpâni nelgiuiți! 


Arătaţi lumii dușmane că nu pâne și cu sare 
Ale sale lanţuri grele voi nu vreţi să le plătiţi! 
Şi la munte şi la Istru astăzi oștilor barbare 
Nici buchete nu duceţi, nici milă nu le cerșiţi! 


Sunteţi liberi! Şi străinul fără frică dacă vine 

Să vă ia vetrele voastre, să vă ia al vostru drept 

Va simţi că de viață n-au secat a voastre vine 

Când sălbatica lui mână va lovi-ntr-al vostru piept. 

Nu răbdaţi ca tirania să mânjească biata țară 

Unde nu vedeţi o urmă fără sânge de strămoşi! 
Frângeţi lanţurile sale şi tiranii toţi să piară 

Dacă vreţi al vostru nume să-l purtați mai glorioşi. 


Mii şi iară mii de glasuri se rădică din morminte 
Vă vorbesc Danii şi Mircii, Bogdanizii vă vorbesc 
Vă vorbesc Mihai și Petru și cei-alți de mai-nainte 
Vă vorbesc toţi cavalerii din neamul basarabesc! 


„Sus, nepoți! Sus, la viață! Sânge din sângele nostru 
Suflet dintr-al nostru suflet arătaţi că mai aveţi! 
Pe-ale noastre urme astăzi aripaţi piciorul vostru 
Aruncaţi-vă ca şoimii prin furtune şi prin ceţi!” 


I. Lepădatu 
Paris, 1869 


[„Ielegraful”, Bucureşti, anul I, nr. 72, marţi, 29 iunie/11 iulie 1871] 


51 
În memoria eroului Ştefan V cel Mare 


Serbarea de la 15/27 august, în Bucovina, la Monastirea Putna 

Comitetul dd. studenţi de la Universitatea din Bucureşti a deschis noi subscrieri 
în favorea acestei măreţe serbări. Redacţiunea „Ielegrafului” anunţă că în toate 
zilele, orice român cu dor de amintirea gloriosului nostru trecut poate subscrie la 
administraţiune, strada Lipscani no. 11. Numele subscriptorilor se vor publica, iar 
sumele se vor trămite comitetului din Viena însărcinat cu organizarea serbării. 


[„Telegraful”, Bucureşti, anul I, nr. 81, sâmbătă, 10/22 iulie 1871] 


52 
În memoria eroului Ștefan cel Mare 
Serbarea de la 15/27 august, în Bucovina, la Monastirea Putna 


Deschizându-se noi subscripțiuni de comitetul d(omni)lor studenţi de 
la Universitatea din Bucureşti în favoarea acestei serbări, redacțiunea „Irompetei 

Carpaţilor” anunţă că până la finele lunii curente se află la administraţiune (Pasagiul 
roman) deschisă această subscriere, făcând apel la toţi românii de inimă. 

Numele d(omni)lor subscriitori se vor publica, iară banii se vor trămite prin 
comitetul de aici, celui central din Viena. Domnii studenţi ce vor a lua parte la această 
măreaţă şi românească serbare sunt rugaţi a-şi exprima dorinţa din vreme spre a li se 
da plenipotenţele necesare. 


[„Trompeta Carpaţilor”, Bucureşti, anul IX, nr. 926, duminică, 11/23 iulie 1871] 

Comitetul studenţilor de la Universitatea din Bucureşti a transmis una epistolă 
Comitetului central din Viena în privinţa serbării de la Putna, prin care acest din urmă 
este încunoştiințat că rezultatul subscripţiunilor în România pentru scopul serbării 
face 654 lei şi 54 bani, între care 600 lei s-au înaintat Comitetului central încă [din]? 
10 iulie 1870, iar restul s-a expedat de una dată cu această epistolă, în grup separat. 

Comitetul zice apoi: 

„În ce priveşte serbarea de la Putna, credem negreșit că programa deja publicată 
rămâne încă în vigoare, şi noi o avem continuu în vedere. Nu putem decât aproba, din 
inimă, deciziunea Adunării generale din 18 martie 1871 a junilor români academici din 
Viena, «de a ţine serbarea de la Putna, în 15/27 august anul curinte», cum şi celelalte 
opt concluziuni luate în acea ședință. 

Urna consacrativă, epitaful ce va înveli mormântul eroului Ştefan cel Mare fiind 
gata, celelalte lucrări pendinţi serbării, ca de exemplu, porticul festiv, etc. fiind începute 
încă din 5 august an(ul) trecut, de cătră delegațiunea d-voastră, nu ne rămâne decât 
să ne întrunim în jurul prețiosului mormânt, să depunem cu pietate laurii binemeritaţi 
şi, precum v-am zis de la început, să dăm lumii a înțelege «că națiunea simte reflectul 
gloriei strămoşilor noştri, că vrea să fie la înălțimea originii de unde descinde, că aspiră 
la magnificinția acelor timpuri în care lumea purta un interes sincer pentru soarta şi 
faptele românilor!». Am fi cu toții fericiți de am putea vedea cât mai mulți din colegii 
noștri întruniți la monastirea Putna, în clasicul pământ al istoriei române. Neputând, 
însă, cunoaște până azi numărul celor ce vor asista, vă încunoștiințăm că oricare dintre 
dd. studenţi de la Universitatea de aici vor binevoi să asiste la serbare, comitetul din 
Bucureşti e dispus a le da plenipotenție formală după care să poată lua parte la «congresul 
general al studenţilor români de pretutindeni» şi la toate lucrările privitorie la această 
românească intreprindere. 

Salutare, iubiţi colegi, şi geniul strămoșilor noştri să proteagă sânta cauză, demnă 
de memoria lor! 


2 Neclar |n. ed.] 

Bucureşti, 30 iunie 1871 
Membrii comitetului: G. Dem. Teodorescu, Ştef. C. Mihăilescu, I. A. Bratescu” 


[„„Federaţiunea”, Pesta, anul IV, nr. 75 (543), duminică, 11/23 iulie 1871] 

Subscripţiune pentru serbarea Ştefan cel Mare, la administraţiunea „Românului”. 
Fraţii Alexandru şi Radu Golescu, 220 franci. 


[„Românul”, Bucureşti, anul XV, luni-marţi, 12-13 iulie 1871] 


55 
Comitetul central pentru serbarea întru memoria lui Ştefan cel Mare 


După ce Comitetul central s-a înţeles cu comitetele filiale a decis definitiv ca 
Comitetul central întreg să străpună, la 1 august/19 iulie a. c., la Bucovina, spre a începe 
la fața locului lucrările pozitive pentru realizarea serbării. Sunt, dară, rugați toţi acei 
domni care au pornit liste de contribuțiuni să binevoiască a le înainta cu sumele incurse, 
numaidecât, către comitet, sub adresa cunoscută: Vasile Bumbac, la Universitatea din 
Viena - ca încă înainte de ce se va depărta comitetul din Viena, să se poată orienta asupra 
mijloacelor despre care dispune, căci numai atunci va putea compune un plan al serbării. 
Asemenea, rugăm pe acei domni cărora nu le-a incurs nimica, a ne trămite listele goale. 

Publicaţia nominală a contribuirilor incurse până acum se va începe numaidecât. 
Primească domnii respectivi, deocamdată, mulțumită în numele cauzei. 

Formalitățile trebuincioase pentru participare se vor publica de loc ce va sosi 
comitetul în Bucovina. 

Ținem de datorința noastră a apela cu această ocaziune din nou la zelul naţional 
al onorabilului public român, cerându-i sprijinirea pentru serbare. De nu suntem absolut 
competenți a o face aceasta în o cauză comună tuturor românilor, totuşi cutezăm ca 
reprezentanţi ai acestei cauze. 

Tot deodată e rugat onorabilul public român care voiește să participe la serbare 
a înştiința cu P 1. pe Comitetul central, până în 10 august/ 28 iulie a. c., sub adresa: 
Pamfil Dan, jurist în Cernăuţi (Cernowitz), arătând şi numărul persoanelor, resp(ectiv) 
familiei, ca să se poată comitetul îngriji de cele trebuincioase în modul cuvenit. 

Viena, 16 iulie 1871 


Pentru comitet: V. Bumbac, preşedinte, m. p. 
Secretar: E. Lutia 


107 


Stimate domnule redactor! Binevoiţi a publica aceste ştiri cât se poate mai 
curând, şi primiți mulțămita şi expresiunea stimei noastre pentru sprijinul de 
până acum. 


E. Lutia 


[„Trompeta Carpaţilor”, Bucureşti, anul IX, nr. 927, joi, 15/27 iulie 1871] 


56 
Pentru serbarea de la Putna 


Au contribuit: d-l Stamate, 10 fl.; d-l. Brătianu din Lipsia, 6 taleri; d-l Adam 
P. Camborianu, 15 fl.; frații teologi din Caransebeş, 8 fl., 60 cr.; d-l. Teod. Sârbu 
din Caransebeş, 1 fl.; d-l Teod. Călinescu, 40 cr.; d-na Eufrosina Pietrovschi din 
Bucovina, 2 fl.; d-na Maria Pietrovschi, 1 fl.; d-na Eufrosina Patraș, 1 fl.; d-na Zuzia 
Ciupercovici, 1 fl.; d-na Ecaterina Levichi, 1 fl.; d-l. catehet gr. cat. din Siret, 1 fl.; d-na 
Cleonia Hustiu, 1 fl.; d-na Iuliana Petraş, 2 fl.; d-l. George Giurgiuvanu, 20 fl. 

Prin d-l Miescu din Lugoj: d-nul. Teod. Pop, 2 fl.; d-l 1. Ianculescu, 2 fl.; d-l 
Petru Catrusc, 1 fl.; d-l Aron Damaschin, 1 fl.; d-l Filip X., 1 fl; d-l dr. A. Maniu, 2 fl.; 
d-l Traian Neagoe, 1 fl.; dr. los. Miescu, 1 fl.; d-l Ioan V. Rusu, prot. gr. cat. în Sibiu, 3 fL.; 
d-l paroh din Braşov, B. Baiulescu, o colectă de 8 fl. v.a. 

Suma: 87 fl. v.a. şi 6 taleri. 


Alte publicări vor urma. 
Viena, în 20 iulie 1871 


Pentru comitet: Ioan Slavici, secretar 
Stimatele redacțiuni române sunt rugate a reproduce! 


[„ Albina, Pesta, anul VI, nr. 57, joi, 15/27 iulie 1871] 

Subscripţiune pentru serbarea „Ştefan cel Mare” la administraţiunea 
„Românului” 


Galaţi, 1871, iulie 10 
D(omnu)lui redactor al ziarului „Românul! 

Domnule redactor, 

Alăturata sumă de lei, 400, vă rog să binevoiţi a face să se trămeaţă destinațiunii 
sale fiind colectată de la persoanele notate a(i)ci, pentru a se întrebuința la serbarea ce 
este a se face în curând la monastirea Putnei de lângă Suceava, la mormântul d(omnu) 
lui Ştefan cel Mare. 

Dând aceasta publicităţii, vă rog să binevoiţi a primi asigurarea deosebitei 
mele stime. 


Mihăescu 
x 


Lista de persoanele ce au subscris pentru serbarea ce se face la monastirea 
Putnei de lângă Suceava, la mormântul d(omnu)lui Ştefan cel Mare 


DD George Mantu 20 fr — 
-/[-  C. Pagoni 20 = 
-/]- colonel D. Lecca 20 Fă 
-/[- căpitan Dimitrescu, comandantul bastimentului Ştefan cel Mare 20 -- 
-/|- N. Lungoşeanu 20 RI 
-/I- Radu Petrescu 10 Be 
-//-  M. Papadopolu, inginer 10 E: 
-//-  'Tacheanu Popescu, doctor 10 zi 
-/I-  D. Dobrovici 10 za 
-/I- 1. H. lanuşi 10 E: 
-/[- 1. Murgescu, căpitan, comandantul bastimentului România 10 -- 
-/[-  P.Ene 10 a 
-//- LI. Cruţescu 10 23 
-/- 1. Teodorescu 10 SI 
-/[-  Sgrumală 10 si, 
-/[-  Caraghiosoglu 10 Su 
-/- colonel N. Demetrescu 5 ES 
-//- major M. Holban 5 că 
-/I- căpitan I. Mihăescu 5 EX 
-/I- căpitan E. Ulescu 5 22 
-//- doctor Staurescu 5 RI 
-/I- căpitan D. Dimitrescu 5 E 
-/I-  locot. Crăciunescu 5 E: 
-/-  locot. Tănăsescu 5 Pe 
-/I- RR. Scriban 5 ia 
-/]- Ilie Decianu 5 => 
-/[- E. Atanasiu 5 za 
-/[- N. Hagi Gheorghe 5 = 


-//- 
-/[- 
-//- 
-/[- 
za 
-/[- 
-//- 
-/[- 
-[- 
-/[- 
-//- 
-/[- 
-/[- 
-/[- 
-//- 
-/[- 
-//- 
-/[- 
-//- 
-/[- 
[fie 
-/[- 
-//- 
-/[- 
-/- 
-/[- 
-//- 
-/[- 
-/[- 
-/[- 
-//- 
-/[- 
-/[- 
-/[- 
-//- 
-/[- 


colonel Cucu 
sublocot. Iulius Miller 
Vasile 'Iatorici 
N. Hagi Nicolae 
I. Panaitescu 

G. Mihăilescu 
M. V. lonescu 

I. G. lonescu 
M. Drăghicescu 
E. Staccek 

G. Fratoşeţeanu 
A. Caraman 

M. Melencovici 
C. Cişman 

D. More 

D. Teodorides 
Enăchescu 
Culoglu 

H. Ionescu 
Hristovici 

C. Robescu 

C. Grigorescu 
N. Gavrilescu 
D. Macri 

I. Varlam 

I. Racoviță 

D. Buşilă 

V. Uriano 

G. Paraschivescu 
G. Pastia 

I. Chiru 

D. Stoenescu 

V. Creţu 

N. lonescu 

C. Mihăescu 
Total, lei 


D(omnul) Ion Rîureanu din Bucureşti, lei noi, 20 


[„Românul”, Bucureşti, anul XV, sâmbătă, 17/29 iulie 1871] 

Comitetul dd. studenţi de la Universitatea din Bucureşti pentru serbarea de la 
Putna în memoria lui Ștefan V cel Mare 


D(omnu)lui redactor al ziarului „Românul” 
Domnule redactor, 


Suma de şase sute douăzeci lei noi (620 1.) din sub(s)cripţiunea făcută pânacum 
la administraţiunea ziarului d(umnea)voastră din Galaţi, 400 lei, prin d(omnul) 
Mihăescu, şi a d(omni)lor frați Alexandru şi Radu Golescu, 220 lei, primind-o de la 
administraţiune spre a o (î)nainta imediat Comitetului central, vă rugăm a publica 
aceasta spre cunoştinţa generală. 

Cu acestă ocaziune rugăm pe onorabilele redacțiuni ale ziarielor ce au binevoit 
să anunţe deschiderea subscripțiunilor, să reproducă după „Românul” numele 
d(omni)lor contribuitori. 

Primiţi, vă rugăm, etc. 

Comitetul 


[„Românul”, București, an XV, sâmbătă 17/29 iulie 1871] 

Publicăm cu plăcere epistola de mai la vale ce am primit-o de la d(omnul) 
A. Băjescu. Ea este aproposito de serbarea lui Ştefan cel Mare. O recomandăm, cu 
deosebire lectorilor noştri, pentru justele aprecieri şi reflexiuni, pentru înaltele şi 
nobilele sentimente ce ea conţine. 


Domnule redactor, 

Nu surprins, nu profund mișcat, dar puternic indignat m-am simţit când prin 
coloanele presei adevărat române şi, în special, prin acelea ale nepreţiosului ziar ce 
redactați, am văzut făcându-se din nou apel românilor spre a contribui la realizarea 
națională şi adevăratei româneşti serbări în memoria domnului Ştefan cel Mare, ce va 
avea loc la 15 august a. c. 

Credem, domnule redactor, că încă din anul trecut când această serbare era să 
aibă loc, suma necesară nu numai să se fi complectat, dar încă să se fi înzecit. Românii 
de la mic până la mare, bogatul din palate şi săracul din colibă, femeile chiar, să fi venit 
în mase pentru a umplea cu semnăturile lor listele deschise spre subscripțiune ca să se 
răspundă în un mod demn şi măreț studenților români din Viena, care ei, cei dintâi, au 
luat inițiativa acestei serbări, şi pre care-i felicit pentru sublima şi patriotica inspirațiune 


INŞ! 


ce le-au venit în mijlocul străinismului de care se aflau încongiurați şi oprimați. 

Sperăm că speze vor fi îndeajuns pentru transportarea unei delegaţiuni de juni 
la Monastirea Putna spre a reprezenta la mormântul lui Ştefan cele două ţări pre care 
el voia odinioară să le unească în un singur principat. 

Credem că, cel puţin, au mai rămas atâta scânteie de patriotism şi de ambiţiune 
în inimile românilor, că sentimentele cele frumoase şi nobile nu au pierit cu desăvârşire, 
că numele străbunilor nu s-au șters din memoria lor, şi ghiara străinului nu a putut 
încă să-i facă până chiar şi de a nu şti de unde vin, cine sunt, pentru ce trăiesc, şi cui 
datorează existenţa lor ca naţiune, pre cine trebuie să respecte şi la cine să se închine. 
Dar, vai! Decepţiunea fuse amară şi eu complect înșelat. Aceea ce credeam nu numai ca 
nu era, dar nu avea nici chiar aparența de a exista. 

Puţini la număr au fost aceia care s-au găsit pătrunși de adevărate sentimente 
româneşti, care şi-au cunoscut misiunea și care au alergat spre a contribui la realizarea 
acestei idei măreţe. Probă că puţini au răspuns la chemarea ce li s-au făcut este că 
Comitetul central din Viena se vede silit a face un nou apel. 

Monumentele străbunilor şi paginile ce istoria le-a consacrat atestă gloria unui 
popor, şi cu cât ele sunt mai numeroase, cu atâta acel popor poate fi mai mândru de 
trecutul său. Ele vorbesc mai mult şi mai puternic decât vocile cele mai statornice ale 
oratorilor lumii. Memoria acelor care în timpuri grele au înfruntat moartea şi cu sabia 
în mână, au împrăștiat cotropitorii din țara noastră şi au gonit inamicii de la hotare 
trebuie să fie scumpă fiecărui român. Prin oamenii mari ce un popor a avut şi are, prin 
genii, talente şi capacități, prin eroii şi semizeii săi, el devine respectat în afară, tare şi 
puternic în(lău)ntru, inimicul tremură la numele său şi nu cutează a se apropia. 

Acesta era gradul la care străbunii noştri ridicaseră scumpa noastră patrie, 
acesta a fost punctul culminant la care Ştefan a menţinut-o în tot cursul domniei sale. 
Codrul Cozminului, Baia, Rahova şi Valea Albă sunt urme nepieritoare ce vor atesta 
gloria antică şi vor observa intactă memoria lui Ştefan pre cât va dura pământul 
și omenirea. 

Însă cu tot trecutul măreț, cu toți eroii nemuritori, cu toată splendoarea şi 
culminaţiunea mare, prezentul este mizerabil, complect neasemănat şi nedemn de ceea 
ce era altădată. Noi ce facem astăzi pentru aceia care ne-au dat viaţă, ne-au făcut să 
respirăm dulcele şi curatul aer al libertăţii, care ne-au constituit în naţiune puternică şi 
tare, făcând pre un Mahomed II să se retragă dinnaintea noastră? Cu durere de inimă 
trebuie să o spunem că nu facem absolut nimic, că nu întoarcem şi nu dăm îndărăt nimic 
acelora care ne-au dat atâtea cu prețul sacrificiilor celor mai mari. Stăm indiferenți şi 
impasibili la orice ni se spune, cea mai mare parte răspunzând cu tăcerea sau cu disprețul 
la apelurile cele mai călduroase şi cele mai româneşti ce ni se fac. 

Dormiţi, umbre nepieritoare, somnul etern, nu vă mai deşteptați! Sau sufletele 
voastre, din înălțimea în care se află, întoarcă-și privirile de la o posteritate atât de rătăcită 
pe care nu o veţi mai cunoaşte ce este, din cine descinde, unde merge şi ce are de scop. 

Cinci milioane de români care cultivă ogorul lui Traian de atâtea secole, astăzi 
se văd divizați în trei clase, cu totul disproporționaţi. Clasa întâi cuprinde elemente pur 
române. În cea [de-]a doua sunt străinii. Şi a treia este o clasă intermediară compusă din 
așa-numiții români străinofili (sau români nemţiţi, franțuziţi, greciţi, evreii şi turciţi). 
Această din urmă clasă e cea mai periculoasă intereselor naţionale, românismului, 
în genere. 

Clasa curat românească a existat și va exista totdeauna și tocmai în momentul 
când pare a pieri, atunci reapare mai mândră şi mai frumoasă, mai jună şi mai viguroasă, 
reînviind ca phoenix-ul din propria sa cenuşă. Oricât inamicii noştri se vor sforța, oricât 
vor întrebuința mijloacele cotropitoare ca să o stârpească, clasa aceasta e invincibilă, ea 
înfruntă toate pericolele dar nu piere, căci e destinat de la Providență ca să rămână cel 
puțin o armă din vechile colonii romane cu care Traian popori? fericita Dacie. 

Junimea, formând o nouă şcoală cu idei naţionale, cu simț de regenerare, a venit 
la timpul său nu numai să înplante şi să sădească sămânţa românismului, dar încă s-o 
îngrijească şi s-o cultive pentru a fructifica şi a deveni utilă. Această școală a junimii, 
cu drapelul patriei şi naţionalității în mână, cu sentimente nobile în inimă, cu idei de 
regenerare şi de consolidare pe baze puternice, s-a pus totdeauna în capul ideilor celor 
mari, le-a ajutat din toate puterile, le-a dat o impulsiune și nu le-a lăsat să cadă, cu toate 
piedicile ce întâmpinau pretutindeni. Junimea subscrise listele cu o profuziune neașteptată 
şi cu dânsa împreună întreaga școală ce profesa aceleaşi principii. 

Ce făceau în acest timp celelalte două clase de străini şi străinofili? Ele au fost 
totdeauna inamicii noștri cei mai neîmpăcaţi. 

Străinii ne-au compromis şi ne periculează pre fiecare zi, ei au căutat a ne 
deznaționaliza, a ne separa, a ne înghite și a ne şterge din cartea popoarelor. 

Străinofilii au fost şi sunt tot ce România poate avea mai detestabil. Ei sunt 
şarpele ce țara alăptează în sânul său, viermele ce roade bătrânul stejar pentru a-l dobori. 
Lingușitori şi servi ai străinilor, ei le fac până şi interesele lor cele mai meschine, şi sunt 
în stare, după cum zice poetul, «a-și vinde chiar libertatea pe o mână de mălai». Clasa 
aceasta numără o mulțime de indivizi, ei sunt puternicii zilei, şi în mâinile lor se află 
cumulate toate avuţiile ţării. Ce au făcut toți aceștia pentru Ştefan cel Mare? Cu cât au 
contribuit capitaliştii României spre serbarea memoriei lui? Luat-au vreo inițiativă sau 
oferit-au ceva? Este dureros a o spune, dar trebuie să o fac, împlinindu-mi cu aceasta o 
datorie sacră. Spre ruşinea lor, ei nu au contribuit cu nimic, nu s-a ocupat un minut de 
această idee măreaţă. Ziarele lor au trecut sub tăcere sau n-a(u) voit să-i dea cea mai 
mică importanță. 

Străinii care au aglomerat sume fabuloase în ţara noastră, care întreprind comerț 
şi fac speculă sugând sângele românului, ei care s-au născut, cresc şi se nutresc în țara 
noastră, aveau impusă datoria şi obligațiunea de a contribui imediat până la unul pentru 
a se serba memoria aceluia după urma căruia ei pot astăzi să trăiască, să se delecteze, să 
azvârle banii, cu prodigalitate, în plăceri vane şi în întreprinderi extravagante. Ei, cărora 

li se acordă pe toată ziua împământeniri, ei, ce reclamă necontenit de a fi admiși la 
exerciţiul drepturilor politice, nu-şi îndeplinesc nicicum datoriile şi obligațiunile ce le sunt 
impuse în patria lor adoptivă. Şi mai merită a li se acorda drepturi?! Amuţească vocea 
aceea care cea dintâi se va rădica pentru proferarea unui asemenea sacrilegiu. Ei nu au 
contribuit până acum cu nimic. Şi conștiința nu i-au mustrat de ceea ce au făcut? Se 
vor îndrepta oare? Până mai este timp, o voi crede, mie, care-mi place a vedea lucrurile 
totdeauna în partea lor cea bună. 

Străinofilii, capitaliştii, pretinsa nobilime, înaltele personaje, grafii, baronii, conții 
şi prințişorii, diplomaţii și politicii civilizațiunii moderne, nici ei chiar nu au făcut nimic 
pentru Ştefan cel Mare. Dacă foştii români şi actualmente străinizați nu-și mai aduc 
aminte de străbunii lor şi-i disprețuiesc, ce mai pretindem, oare, de la străini? 

Nu voiesc a termina, domnule redactor, mainainte de a semnala a(i)ci un 
fapt laudabil. 

În mijlocul tăcerii, indiferenţei şi a disprețului majorităţii românilor, doamnele 
de peste Milcov și puţine de aici, pătrunse de niște sentimente adevărat româneşti, 
întreprinseră lucrarea unui epitaf de o frumuseţe admirabilă, destinat a se depune pe 
mormântul eroului, cu ocaziunea acestei serbări, şi prin care i se va eterniza memoria. 
Onoare, dară, acelora ce şi-au înțeles misiunea şi au jucat un aşa de frumos rol! Dară 
doamnele noastre şi domnişoarele de dincoace de Milcov ce-au făcut ele? Împletit-au 
cununi nepieritoare cu care să se orneze crucea şi mormântul eroului de la Valea Albă? 
Şi dacă nu puteau lucra singure, contribuit-au cu ceva spre a se face aceasta de alții? 
Fără să le serve de stimulent exemplul doamnelor moldovene, fără a se ambiţiona şi a 
rivaliza cu dânsele, din contra, au tăcut. Şi de ce oare această inerție pentru niște mâ(i) 
ni pe care travaliul trebuie să le activeze necontenit? Nu au oare speze, nu au medii cu 
care să poată veni şi ele în ajutorul acestei idei măreţe? Aceasta nu este și nu o cred. 
Dar chiar de aș admite o asemene ipoteză posibilă, pentru ce ele nu imitează pe soția 
lui Neagoe care și-a vândut până şi cerceii din urechile sale, inelul din deget, şi chiar cel 
după urmă obiect de argintărie din casa sa pentru ca să vină în ajutorul lui Neagoe, spre 
a se termina catedrala din Argeş, monumentul nepieritor ce atestă că Neagoe şi soția 
sa sunt vii și trăiesc chiar astăzi în mijlocul nostru. Iată exemplul de imitat, doamne 
române! lată oglinda în care trebuie să vă priviţi ca să vedeți dacă mai sunteţi demne 
de matroanele române! 

Termin, dar, cu speranţa şi încrederea că până la 1 august a.c., fiind câtva 
spațiu de timp, s-ar putea face mult dacă ar exista cea mai mică bunăvoință din partea 
fiecărui român ce mai simte şi cugetă româneşte. Din parte-mi, domnule redactor, nu 
pot fini mai bine decât rugându-vă a mai primi încă modesta sumă de 6 franci pe lângă 
cea de 20 franci ce am contribuit altă dată, în proporțiune cu mediile stricte de care 
dispun, pentru perfectarea acestei măreţe și naţionale întreprinderi, pentru ca opul să 
fie terminat în un mod distins şi demn de către aceia ce au fost chemaţi ca să-l pună 
în execuțiune. 

Fie fericită şi în tot momentul recentă memoria lui Ştefan cel Mare în inima 
fiecărui român! 

Fie ca sămânţa aruncată de astă dată să producă fructele sale, cu abundență, 
în viitor! 
Trăiască România! 


A. Băjescu 


[„Telegraful”, Bucureşti, anul I, nr. 88, duminică, 18/30 iulie 1871] 

Serbarea lui Ştefan cel Mare 


Alergaţi cu mic, cu mare 
Strănepoțţi ai lui Traian 
Căci se face o serbare 

La mormântul lui Ştefan! 


Patru veacuri neuitate 

De mărire şi dureri 

Au trecut cu greutate 
Peste-a noastre mândre țări. 


De când fala românească 
Domnul Ştefan cel vestit 
A făcut să se ivească 

Ca un soare strălucit. 


Când românii, cu mărire 
Pe străini îi umileau 
Şi simțeau o fericire 
Pentru ţară când mureau. 


Acum inimi înfocate 
Inimi june, româneşti 
Pe străini vor a combate 
Serbând fapte vitejeşti. 


Când din vechile morminte 
lese steagul cel bătrân 

Cu acele nume sânte 

Saltă neamul meu român. 


Saltă jună românime 
Arătând că n-ai uitat 

Cum strămoşii în vechime 
Pentru ţară s-au luptat! 


În genunchi, dar, cu sfială 
La mormîntul grandios, 
Că-i eternă a sa fală 

Şi trecutu-i glorios. 


Iată cerul se-nsenină 
Negrii nori s-a risipit 
Şi în valuri de lumină 
Orizontul s-a-nvelit. 


Spre un pun(c)t, în depărtare 
Între roze-ncongiurat, 
Ştefan, marele, apare 
Mândru ca un împărat. 


După dânsul, multe cete 
De răzbelnici bravi, semeți 
Vin cu arcurile-n spete 

Şi cu tolbe de săgeți. 


Alţii, lănci tăiose, late 
Între mâini îi vezi ținând 
Şi cu plete răsfirate 
Preste umeri fluturând. 


Drept d-asupra monastirii 
Când ajunse, s-a oprit 

Şi din locul nemuririi 
Românimii a grăit: 


- O, iubită, scumpă ţară 
Părăsită celor răi 

Ah! Ce trândăvie-amară 
A coprins pre fiii tăi! 


Tu, cu sîn nutreşti străinul 
Şi la cârmă, vitregi fii 

Pre când fiii-ţi sufăr chinul 
Stau în somn, deși sunt vii! 


Te deşteaptă-o Românie 
Din acest mortal abis 
Şi reiaţi a ta mândrie 
Să-ţi ajungi măreţul vis! 


Te ridică şi arată 

Cal tău braţ e vitejesc 
Cum a fost şi altă dată 
Braţul tău cel românesc! 


M. 


[„Telegraful”, Bucureşti, anul I, nr. 88, duminică, 18/30 iulie 1871] 


61 
Ştefan cel Mare și... Titu Maiorescu 


Programul elaborat de comitetul din Viena pentru serbarea lui Ștefan cel Mare 
prevede o Cuvântare festivă ce are a se ţine în acea măreaţă ocaziune. 

Comitetul central din Viena a şi făcut apel la toți românii inteligenţi care vor 
binevoi a lua sarcina de a face apologia marelui erou. Dar, după cum era de crezut 
că se vor prezenta mai multe lucrări de asemene natură, programul a specificat că o 
comisiune se va alege care să cerceteze toate acele operate şi să determine pre cel mai 
demn a se rosti. Numele concurenţilor trebuiesc a fi ascunse sub sigiliu spre a nu avea 
comisiunea nimic alt în vedere decât însuşi pondul acelor compoziţiuni. 

Toate aceste măsuri luate din partea Comitetului central au fost bune și 
înțelepte. Dar, cu ceea ce avem a ne preocupa de astă dată, este alegerea sus-citatei 
comisiuni, şi n-am fi luat pana în mână a vorbi despre aceasta dacă sorțul n-ar fi căzut 
celor mai nedemni oameni de a se pronunţa în asemene materie. 

În „Semănătorul” din Bârlad, nr. 27, am văzut că Comitetul central a ales pre 
dd. T. Maiorescu, V. Pogor şi lac. Negruzi. Până la alte informaţiuni mai pozitive, 
această noutat(e) noi am luat-o ca adevărată, ceea ce ne-a determinat ca să nu tăcem. 
Nu indignaţiunea, nu întristarea, dar chiar disperarea ne-au cuprins văzând că cea mai 
nobilă cauză se dă spre judecată în mâna celor mai ignobili şi mai nemernici arbitri. 

Cum ţi-a venit, onorate comitet, ca să dai votul cu atâta puţină socotință?! Ce 
ai găsit atât de marcant şi superior în sufletul acestor români, care să te stimuleze a-i 
denumi? Cum de n-ai auzit detestabilul şi tristul rol ce ei joacă în sânul patriei lor? 

Oare, Dacia, atât de bogat(ă) în oameni inteligenți şi cu sentimente patriotice, nu are 
altceva mai capabil decât acest triumvirat cosmopolit? 

Să zicem că înadins aţi ales pre cei ce însușesc mai puţin sentimentul patriotic 
pentru ca se judece cu sânge rece, dar atunci de ce nu alegeaţi mai bine pe un Şuţu, pe 
un Vogoridi, pe un Mavrogheni? 

Maiorescu-Negruzi-Pogor! Desigur, v-aţi amăgit de numele lor fiindcă sunt 
românești. Dar cine decât ei se ostenesc în toată ocazia, pre toate tonurile, în cuvânt și 
în faptă, a combate tot ce este naţional și strămoșesc? Aceşti oameni, care râd când aud 
vorbindu-se de patrie şi românism! Aceşti români renegaţi, care insultă mormintele 
străbunilor glorioşi şi profanează memoria morților prin veninoasele lor diatribe! 
După dânşii nu este ţară, nu este neam, nu este cămin. În stupida-le concepţiune, nu 
încape decât omul. 

D(omnul) T. Maiorescu şi lac. Negruzi, nevrednicii fii ai unor nemuritori 
părinți! D(omnul) Maiorescu, antiteză a tot ce e românesc, duh pervers, vierme ce roade 
rădăcinile luminii şi libertăţii, oprobriul neamului său! Cum onoratul comitet n-a auzit 
de actele prin care d(omnul) Maiorescu, ca reprezentant, s-a însemnat în ultima sesiune 
a Camerei române, lovind aceea ce era o datorie ca să apere? El este motorul acelei 
petiţiuni oribile prin care voia să sape şi să dărâme constituţia ca să prepare tărâmul 
odiosului despotism! Cerea înființarea pedepsei cu moarte, desființarea juriului, 
modificarea legii electorale şi aducere de colonii străine în ţara marelui Ştefan! EI este 
care, în mijlocul parlamentului, în faţa naţiunii, el, un pigmeu, o stârpitură, cuteză a 
brava sublimele teorii ale lui Barnuţiu. EI este care, în loc de a predica lumina, voiește 
întunericul naţiunii, strigând contra profesorilor şi şcoalelor, cerând ca să desființeze 
subvenţiuni şi catedre ca nefolositoare şi fatale pentru dumnealui! EI este care, în loc de 
a fi corifeul libertăţii şi apostolul naţionalităţii, se aşează în cârdul ciocoilor parveniţi, 
şi, cu un cinism înfiorător, se face meschinul instrument al străinului! A voit omul să 
se distingă şi să capete un nume, dar i-ar fi fost mai bine ca să rămână în ultimul strat 
al societăţii decât a avea reputaţia trădătorilor de patrie. 

Iată, domnilor membri ai Comitetului central, pre cine aţi desemnat ca să 
judece apoteozarea aceluia care a luptat ca un uriaş, în timp de 47 de ani, pentru 
apărarea neamului românesc! Şi ne mirăm cum nobilele şi patrioticele voastre inimi 
nu s-au revoltat când vocile voastre dădeau votul unui asemenea om! 

Nu vă închipuiaţi că înaintea acestor zoili ai naționalităţii va cădea cea 
mai sublimă compozițiune ce ar trata despre românism? Ei, spre a nu se pune în 
contradicțiune cu principiul lor, vor căta a le respinge pe toate, fiindcă nu îmbrăţişează 
pe om şi cosmul întreg! Sau cea mai înfocată, după ei, va fi o mediocritate, şi cea 
mediocră o vor găsi mai bună, apropiindu-se în câtva de gustul lor. 

Inserând aici această observare a noastră, nu ne facem decât datoria. Dacă 
alegerea s-a făcut astfel, să rămână constatat că am rădicat o justă protestațiune. Dacă 
nu s-a făcut, zisele noastre rămân zise sau vor servi pentru alegere de aci înainte când 
nu s-ar fi efectuat încă. 

S. 

[„Ielegraful”, Bucureşti, anul I, nr. 89, marţi, 20 iulie/1 august 1871] 

Comitetul conducător pentru serbarea întru memoria lui Ştefan cel Mare are 
onoarea a înştiința prin aceasta pre onoratul public român cum că el şi-a străpuns 
reşedinţa la Cernăuţi, în Bucovina, în 1 august, st(il) n(ou), a.c., începând aici pregătirile 
necesare pentru serbare, despre a cărei realizare nu mai poate încape nici o îndoială. 

Roagă, aşadară, a adresa toate corespondenţele, precum şi listele netrimise încă, 
îndărăt, fie ele şi deşerte, cătră: „Pamfil Dan, jurist, Cernăuţi (Czernowitz), Bucovina” 

Comitetul conducător roagă mai odată ca P. T. doamne, domni şi familii care 
voiesc a participa la serbare, în interes propriu, să binevoiască a-l înştiința până în 10 
august, st(il) n(ou), a. c. 

Ioan Slavici, preşedinte 

E. Luţia, secretar 


[Teodor Balan, Serbarea de la Putna..., p. 91, nr. XXVI. Data documentului 
menţionată de Balan: 20 iulie/1 august 1871] 


63 
Serbarea de la Putna 


Prin inițiativa studenţilor români de peste Carpaţi, studenţii din toate ţările 
române şi-au dat întâlnire pentru o serbare naţională la mormântul lui Ştefan cel 
Mare, şi, de mai bine de un an, ne-au adresat repețite apeluri ca să dăm acestei serbări 
sprijinul nostru moral şi material, noi, fraţii lor mai mari şi părinţii lor. Acum că 15/27 
august, ziua serbării, se apropie, fie-mi permis să constat cu durere că apelurile lor au 
avut foarte puţin răsunet în inimile noastre. 

Mulţi dintre noi, poate, că nici nu le-am citit. Aruncându-ne ochii asupră-le, 
ne-am zis, desicur: «Nu e treaba noastră! Este vorba de o preîmblare de şcolari în 
vacanţie! De o petrecere copilărească!». Aşa am crezut şi amar ne-am înșelat! 

A! Inimile noastre sunt întru atât de atrofiate încât au încetat de a bate. Ele 
nu mai văd, nu mai înţeleg, nu mai simt nimic, nici chiar ceea ce e menit a pătrunde 
mai adânc, a mişca mai tare, a bucura mai mult inima unui părinte. Voi(esc) să zic: 
eroismul fiului său. 

Da! Eroică este ideea concepută; eroică este deciziunea luată de fiii noştri, 
studenții, într-aceşti timpi de nepăsare, de prostrațiune, de doliu, când viaţa naţională a 
ajuns a ni se părea o iluziune, când ei nu văd împrejuru-le decât moartea, nu aud decât 
«Vecinica pomenire», refrenul de «Nu mai este nimic de făcut» ce iese din toate gurile. 

Supt puternica impulsiune a geniului României, junimea şcoalelor noastre, 
ca dintr-un somn sugrumător, tresare deodată cu oroare, rupe giulgiul ce tâmpirea 
părinţilor şi a învăţătorilor ei începuse a întinde și asupră-i, şi, pe de asupra cadavrelor 
lor, luându-și zborul către locurile sânte care atestă nemurirea lui Ștefan cel Mare, acolo 
invocă umbra, sufletul eroului eroilor români, adună toate succesurile glorioase ale 
străbunilor noştri, şi cu ele urzesc viitorul măreț pentru care ei şi-au vărsat sângele şi 
pe care România îl va avea, trebuie să îl aibă. 

Iacă petrecerea copilărească: manifestaţiunea cea mai imponentă a românismului, 
afirmaţiunea cea mai puternică a naționalităţii noastre, actul unic în analele istoriei 
noastre, actul cel mai însemnat prin caracterul său de solidaritate între toate țările 
române şi cel mai fecund în mari şi necalculabile rezultate, act cu atât mai însemnat, 
cu atât mai fecund, cu cât făptuitorii lui sunt cei ce singuri posed secretul viitorului, 
căci celor ce sunt capabili de asemene petreceri copilăreşti, junimii, încredințează 
Dumnezeu depozitul planurilor şi al vonţei Sale şi îi dă EI darul de a le executa. 

Dacă prin exemplul ce am dat fiilor noştri n-am contribuit a face educaţiunea 
lor română, şi dacă singur Dumnezeul României le-a avut de grijă şi le-a inspirat 
idei şi simţimintele înalte, a cărora realizare poate face să se ierte şi păcatele noastre, 
acum, cel puţin, să nu le refuzăm fiecare, după puterea sa, micul ajutor ce ne reclamă 
pentru ca şi cei mai neavuţi dintre dânşii să poată lua parte la sântul lor pelerinagiu 
de la Putna, şi ca să se acopere cheltuielile serbării, cu atât mai vârtos că o mare parte 
din sumele adunate s-au pierdut în mânile bancherului căruia fuseseră încredințate. 
Să le dăm mai mult decât atât: să le dăm concursul personal! Cei ce avem putinţă să o 
facem, să mergem, să-i mângâiem, să-i încuragiem prin prezenţa noastră, să le dăm 
binecuvântările noastre şi să ne bucurăm împreună cu dânşii! 

Mă transport cu gândul în ziua serbării la mormântul lui Ştefan cel Mare şi 
rămân uimit de duioşia, de frumuseţea, de mărimea spectacolului. Este o lume nouă pe 
care n-am văzut-o, nici am visat-o vreodată. Nu respiri de cât suvenire dulci, pioase și 
speranţe nemărginite. 'Torente cu valuri precipitate, gârle întregi de tezaure fără sfârşit 
ale inimii curg, inundă acel loc al minunilor, acele musceluri adăpate în curs de secole 
cu sângele eroilor noştri străbuni, şi astăzi împodobite cu floarea tinerimii române. Totul 
e pietate, devotament, abnegaţiune, frăţie, iubire. Totul e un profum, o melodie, un imn, 
o rugă care se înalță până în ceruri. Cerul se deschide şi Dumnezeu, EI însuşi, pare că 
se răsfaţă în mijlocul acestei lumi de puritate, de candoare, de iubire, de credință. Îşi 
plimbă zâmbetul pe toate fețele, le ilumină cu divina-i aureolă, şi cu o vizibilă mulțămire 
le zice: «Sunteţi opera Mea! În voi este sufletul Meu!» O! Ce farmec...! Şi eu, absorbit în 
suveniri încântătoare, mă simt legănat în leagănul unei melancolii suave, şi apoi, deodată, 
azvârlit în braţele viitorului, mă deştept, renasc plin de forțe, semeţ, cutezător, gata a 
desfide lumea întreagă. Renasc plin de speranţe, speranţe forte ca convingerea, ardenți 
ca credinţa. De ce, boale de familie nu-mi permit a fi şi eu la Putna, în ziua de 15/27 
august? Aş depune şi eu o lacrimă pe mormântul eroului. Şi eu mi-aş scălda sufletul în 
undele dătătoare de viaţă ale inimilor voastre şi m-aș întoarce întinerit pentru luptele 
mântuirii, pentru care voi, tinerii, vă pregătiţi supt invocaţiunea Sântului nostru Ştefan. 

Revărsaţi-vă, în toată splendoarea voastră, mândrii zori ai zilei celei mari, şi 
facă cerul ca soarele vostru, care este şi al nostru, apus să nu mai aibă! 

Cu iubire şi cu respect salut în voi, juni şi dragii mei compatrioți, adevărata 
auroră a României inimilor noastre. 


Dumitru Brătianu 


[„Românul”, Bucureşti, anul XV, vineri, 23 iulie/4 august 1871] 


64 
Bucureşti, 24 iulie 1871 


Hidosul giulgiu de mişelie ne înfăşoară de toate părțile! Muribundul Hercule 
se zbuciumă sub otrăvita cămaşă a lui Nesus! Neamul patriarhului Traian stă pe o 
şubredă scândură aruncată în talazurile oceanului! Dacă degetul lui Dumnezeu n-ar 
împinge-o spre țărm, dacă geniul scânteitor al românismului n-ar lumina-o pururea, ea 
deja de demult acoperită de valuri s-ar fi dus cu nemernicii vâslaşi vânduți duşmanilor 
naţionalității noastre. Vedeţi: ploi de insulte şi botjocure se aruncă nepedepsit de toate 
foile prusace naţiunii române, pentru că ea a zguduit creanga de negrele cuiburi de 
omide, pentru că a răsturnat pe piticul Strusberg ce ne încălecase, pentru că a legat 
cot la cot pe tâlharii ce ne-au jăfuit, învoiţi fiind cu nemernicii capi ce singuri ne-am 
pus. Vedeţi: țara sleită de datorii, poporul lăsat în adâncă ignoranță, suflarea venetică 
ciumează peste tot, şi coteriile se sfâşie unele pe altele ca cânii pentru nişte grămezi 
de hoituri! 

În această grozavă situaţiune când ministerul ce merită a fi doar numai în 
al şaptelea an al regimului nu împinge continuu spre o inevitabilă catastrofă, când 
furtuna mugeşte şi tună groaznic zguduind puternic arborele libertăţilor noastre, când 
doftorele şi-a dat pe față incapacitatea şi netrebnicia de a vindeca rănile, căci mai rău 
le-a adâncit, ce facem, ce facem pentru a scăpa de primejdie, pentru a evita cangrena, 
pentru a limpezi cerul de neguroşii nori ai străinismului? Nu odată noi am arătat 
remediul! Nu odată am spus mijlocul de a ne mântui de pieire! Cititorii acestei foi au 
avut totdeauna ocaziune de a vedea unde punem pârghia salvării noastre, încotro ne 
ţintim privirile pentru a ne curăţi odată de buba ce ne roade rărunchii şi ne sleieşte 
puterile cu desăvârşire 

Tineri fără nici un interes propriu, nemânjiţi de patima puterii, înflăcăraţi de 
amorul țării, şi români înainte de toate până în baierile inimii, văzându-ne viitorul 
amerinţat de uneltirile vrăşmașilor, ascultând şoaptele misterioase ale eroilor faptei şi 
cugetării româneşti, simțind în adâncul sufletului suspinele patriei ce se zvârcoleşte 
sub talpa venetică, am chemat întâi părinţii ca să ne scape cuibul ce ni-l lasă moștenire, 
şi părinţii în învălmăleală s-au arătat surzi la glasul nostru! 

Ocupaţi de republice universale, de Bizanţ, de frăție cu jidovii, grecii etc., 
sărmanii nu puteau auzi glasul fiilor! Ce trebuia să facă tinerii? Să se unească cu ciocoii 
care totdeauna au sughițat după stingerea neamului latin, care totdeauna a pălmuit 
poporul român, care în neruşinare ziceau Ecaterinei, împărăteasa Rusiei: „Fie Ţara 
Românească eparhie a Rosiei, cu condițiune numai să ne asiguri stăpânirea țiganilor, 
privilegiile nobleţii şi a ne diafendisi de datornici? O, nu! De zece ori nu! 

Să se unească cu liberalii care, deşi au luptat pentru sfărâmarea privilegiurilor, 
pentru câştigarea libertăţilor, s-au pupat însă pururea cu boierii, au îmbrățișat pururea 
pre străini, au visat pururea cosmopolitismul? O, nu! De zece ori nu! 

Junimea, crescută în ideile adevărat naţionale, hrănită cu lacrimile zbuciumatei 
sale patrii şi întărită de suferinţe şi răbdare de fier, s-a ridicat pentru a combate 
deopotrivă pe toţi fără deosebire, fie negrul ciocoism, fie abstractul liberalism, fie 
amicii privilegiului, fie amicii oportunității, fie ruginiţii boieri, fie cosmopoliţii liberali! 
Nu putea face altfel. Sâmbure nevătămat al prezentului şi mai ales al viitorului, junimea 
nu poate fi solidară cu păcatele sau crimele trecutului! În momentul însă când ea şi-a 
rădicat glasul, departe de a aştepta de la ciocoi vreun ajutor, necontenit dânsa şi-a 
ţinut ochii spre partidul progresului, spre partidul liberal, şi totdeauna l-a rugat să se 
purifice, să-şi lepede păcatele, şi să dea mâna cu junimea. 

Ne simţim astăzi mândri a declara că glasul nostru a pătruns în câteva inimi 
româneşti din acest partid, şi că astăzi, în fine, vin a-şi recunoaşte erorile şi a ieşi din 
inundul făgaş al francmasonilor. D-nu(l) Brătianu este cel dintâi venit sub mândrul 
stindard al junimii. Este cel dintâi care îşi ispăşeşte păcatele şi care pune puternicul 
său braţ la susţinerea tinerimii române în greaua ei întreprindere! 

În articolul Serbarea de la Putna, publicat în „Românul?, şi pe care ne-am 
grăbit pe dată a-l reproduce, fratele tribunului de la Piteşti, în stilul său elocint, energic, 
românesc, după ce arată indiferența cu care s-a primit sublima idee a serbării naţionale 
la mormântul lui Ştefan cel Mare, după ce declară că prin exemplu ce ei, părinții, au dat 
fiilor, n-au contribuit a le face educaţiunea lor română, îndeamnă pe toți a da sprijinul 
material şi moral pentru realizarea măreţei serbări unde tinerimea din toate părțile 
Daciei, adunată în giurul osemintelor S(fân)t(ului) Ştefan, va vărsa râuri de lacrămi, 
va spune fiecare păsurile, şi va jura să moară cu toţii pentru unitatea neamului de la 
Tisa la Balcani! Onoare, ţie, Dim. Brătiene care, scăpat din rătăcirea papei, de abstracta 
teorie a cosmopolitismului, vii a da concursul moral junimii, scăldându-ți sufletul în 
undele dătătoare de viaţă ale mândrilor zori ai zilei celei mari! 

Tinerimea română se înveseleşte când te vede alături cu dânsa în cale-ai 
spinoasă şi când află chiar de la tine că îţi recunoşti greşeala, atrofia de până aici. Ea 
roagă cerul ca să dea gând bun şi celorlalți bărbaţi din aşa numita partidă liberală spre 
a pune principiul înaintea oportunității, neamul înaintea lumii, spre a părăsi natura- 
le eminamente postulantă, spre a renunţa la grosolanul autoritarism, la criminala 
cochetărie cu jupânul, cu ciocoiul, cu străinul, şi, purificată cu totul, să se unească cu 
junimea rădicând măreţul stindard al românismului şi numai al românismului! 

Mândră va fi acea zi a unirii tuturor nuanţelor partidului de acțiune. Puternic va 

fi neamul român atunci, și grozav, grozav va tremura străinul, şi va intra în pământ cu 
toţi veneticii şi călăii care astăzi ne ucid simţul naţional! Dea Dumnezeu ca d(omnul) 
D. Brătianu să facă această purificare în caducul autoritarism, şi posteritatea îl va 
binecuvânta ca pe un regenerator! Mai curând, mai curând însă, căci noianul ne 
acoperă. Mai curând, mai curând, căci glasul ni se înăbuşeşte, şi privind la serbarea 
lui Ştefan cel Mare abia, abia mai putem zice: 


Şi noi, copii, ce focul naţional frământă 
Striga-vom împreună: Serbaţi unirea sântă! 
O, voi, în câţi un sânge român curge mereu 
Luptaţi-vă cu vântul ca valurile-n spume! 
Siliți-vă cu toţii, precum aveţi un nume 
S-aveţi un Dumnezeu! 

Da, mergeţi înainte spre magica limită 

A lui Ştefan privire pe voi s-află ţintită 

Sub ăst drapel puternic strângeţi-vă mai des 
Căci el va face-n humă străinul să se-ncline 
Căci el va zice: Vine gigantul - libertate şi arhanghelul - progres*. 


Ţ. 


[„Telegraful”, Bucureşti, anul I, nr. 93, duminică, 25 iulie/6 august 1871] 


65 
Memoria lui Ştefan cel Mare 
Serbarea de la Monastirea Putna, 15/27 aug(ust) 1871 


Vir magnitudine animi, perritia rei militaris 
et rebus contra turcarum, hungarorum 
et polonorum reges ac tartaros feliciter 
gestis omni aevo memorabilis! 

Cromer, Lib(ris) III, p. 452 


Era ce se prepară lumii este mare. Epoca de înflorire a popoarelor în care singure 
vor fi chemate a-şi hotărî soarta, în care singure se vor bucura de roadele înțelepciunii cu 
care vor şti să încongioare evenimentele, în care singure vor fi respunzătoare de chipul 
cum vor dezlega problemele timpului, epoca emancipării de sub tutela necunoaşterii 


% Ciru Econom, „Columna lui Traian”, an. I, nr. 29 [nota autorului articolului] 

drepturilor lor, epoca liberării de sub jugul despotismului, această epocă de regenerare 
a sosit, bate la uşa istoriei! Numai un moment va trebui până ce scânteia luminii va 
pătrunde la suferințele grămădite de secole, şi zguduitura va fi îngrozitoare. 

Noi, junimea română studioasă de pe la toate academiile şi universităţile, 
suntem fericiți că avem această solemnă întrunire în care mintea şi inimile noastre 
se aţintă către glasul geniului care strigă: «Deşteptaţi-vă, căci a celor mai buni va fi 
domnia lumii!». 

Să preparăm, dar, sosirea acestui moment istoric precum Ioan Botezătorul 
prepara sosirea Bunului Cuvânt! Să ne strângem la chemarea popoarelor de acelaşi 
sânge şi să ne unim într-un mănunchi puternic şi viguros ca să putem înfrunta 
cutremurele ce omenirea va încerca în necurmatele-i mişcări! Să ne grupăm în jurul 
ideii de românism şi naționalitate, şi să cugetăm cum trebuie să ne împlinim mai bine 
datoria faţă de neamul nostru! 

Şi dacă în juvenila-ne ardoare căutăm cu sete la razele soarelui ce este să răsară, 
apoi avem dreptul şi datoria de a nu uita un singur minut trecutul, această tare punte 
care ne leagă prezintele cu viitorul. 

Dorim a ne mişca fără încetare pe roata evenimentelor, a nu îmbătrâni niciodată 
în decursul existenţei noastre naționale, a fi totdeauna la înălțimea împrejurărilor, 
dar iubim, respectăm şi trecutul cel falnic al strămoşilor noştri care au ştiut să ne 
pregătească un viitor plin de mărire pentru o naţiune care are virila voinţă şi putere 
de a trăi „o viaţă vie” sau mai bine de a pieri cu desăvârşire decât să vadă şi să sufere 
nenorocirea slăbiciunilor neamului său! 

Să privim cum lanţul evenimentelor se reproduce şi se desfășoară ca un torent! 
Vai de cei ce îi vor pune stavilă, căci se va revărsa! Vai de cei ce nu vor şti să-i urmeze 
cu prudenţă căci se vor îneca! 

De patru secole ne mângâiem cu un trecut plin de splendoare. Dar tot de patru 
secole am uitat pe cei ce ni l-au lăsat ca falnică şi măreață moştenire încât azi, izolaţi 
şi obosiţi prin fapte neînsemnate, ne întoarcem împrejur privirea şi pare că nimic nu 
ne mai aduce aminte ceea ce am fost odinioară. 


Căci n-avem nici morminte pe care să venim 
Cu umbrele străbune să plângem, să vorbim 


Dar ce să zicem? Până acum, ogorul s-a înţelenit: nevoi şi calamități, furtuni 
şi lapoviţe au stropit faţa agrului românităţii. Aceste secole de felurite încercări şi 
multe neajunsuri au strâns şi mai mult sucul vital al naţiunii. Acum a sosit şi timpul 
de a semăna. Sămânţa însă trebuie aleasă, semănătorii să ştie [a] avea milă de dânsa 
şi chipul semănăturii învăţat de la urzitorii neamului. 

Iată măreaţa misiune a pioasei serbări de la Putna ce studenţii academici 
destinară memoriei unei umbre mărite. 


%N. Nicoleanu, Poezii [nota autorului articolului] 

Avea-vom aceia dintre noi care vom fi prezenţi, avea-vom în față mormântul 
unuia din cei mai mari eroi; în juru-ne, munţii seculari, azil al primilor străbuni şi 
martori de nepieritoare vitejii; avea-vom deasupra capetelor umbrele martirilor care 
ne-au lăsat naționalitatea, neatârnarea, limba, pământul şi legea. 

„Sus, dar, inimile!” — vom striga până la înălțimea acestui grav, solemn şi unic 
moment din viaţa naţiunii române. Serba-vom memoria eroului lumii răsăritene 
devotat creştinătăţii din cea din urmă jumătate a secolului al XV-lea, a celui mai 
strălucitor simbol care rezumă în sine idealul iubirii de patrie, prudenţei, pietăţii, 
sacrificiului. Inspire-ni-se, dar, sufletele, de dorul de a-l imita! 

lată programul ce ne-am desemnat! Află-l întreaga românime, află-l chiar 
cenuşele strămoşeşti! 


Lumea 'ntreagă stăn mirare 
Țara-i mică, țara-i tare 

Și duşmanul spor nu are 
Lumea ntreagă stă-n mirare 
Căci precum în cer un soare 
Unul e DOMNUL CEL MARE! 


Astfel cântă poporul, în doinele sale, pe un mândru viteaz. Cine fost-a acest 
lăudat bărbat? Cine urzitorul şi întemeietorul unităţii naţionale? Cine acest drag ideal 
al poporului nostru, al cărui nume îl auzim pomenindu-se cu iubire şi tinereţe pe 
pajiştea înverzită şi în fundul văilor rouase, pe creştetul munţilor şi la coarnele aratului, 
în poveşti şi în cântece, în legende şi în istorie? 

Acest luceafăr al trecutului românilor fost-a Ştefan al V-lea cel Bun, cel Mare, 
cel Sfânt! 

Acum 413 ani, 4 luni şi 3 zile”, Ştefan Vodă după ce pornise cu „mulţime de 
oaste muntenească”2 şi după ce birui pe compeţitoru-i la tron, „strânse boierii țării, 
mari şi mici, şi altă curte măruntă, dimpreună cu Teoctist mitropolitul şi cu mulți 
călugări, la Dreptate”. Şi i-a întrebat pe toţi: «Este cu voia tuturor să le fie domn?» 
Atunci toţi, cu un glas, au strigat: «În mulţi ani de la Dumnezeu să domneşti!» Şi cu 
voia tuturor l-au rădicat domn şi l-a uns la domnie Teoctist mitropolitul. Și de aci luă 
Ştefan vodă sceptrul şi steagul ţării, şi merse la scaunul domnesc, în Suceava”. 

Să vedem, însă, spre a înţelege şi mai bine generozitatea misiunii ce îşi alesese 
marele domn şi modul cum şi-o îndeplini, să vedem care era starea Europei, în genere, 
şi, în specie, a românităţii pe aceste vremuri când se sui la scaunul zdruncinatei domnii 
a țării româneşti de peste Milcov?.. 


* În 1458 [6965], aprilie, în 12, ziua de Joia Mare [nota autorului articolului] 

% Letopiseţele Moldovei, pag. 117, tom. I, Şincai, tom. II, p. 33 [nota autorului articolului] 

» Consiliul suprem elector al ţării [nota autorului articolului] 

% Cap. XII, p. 118, Letop(iseţele), Şincai, tom. II, p. 33 [nota autorului articolului] 

51 Aici se termină parte întâi a articolului, semnată de G. Dem. Teodorescu, publicată în 

Iată care era starea Europei şi, în specie, a românităţii, pe timpul când Ștefan 
al V-lea se făcu domn. Statele creştine din Europa, dezbinate prin dogmele religioase, 
dezbinate şi în politică, trăiau în izolare şi apatie. Unele, zdrobite de răzbele, altele 
îmbucătăţite prin intrigi intestine şi prin nesfârşite revoluţiuni, n-aveau nici timpul, 
nici prudenţa de a deschide ochii să vază marele colos ce le ameninţa din Asia. 

În această tristă situaţiune va fi, ca o deosebită fericire, aparițiunea unor căpitani 
însemnați care să pună bazele unei bune transformaţiuni, care să facă epocă în viața 
ginţilor peste care au domnit. 

Prefaceri multe şi fenomene curioase prevesteau că are să fie mare, ca şi bărbaţii 
ce vieţuiră în ea, această a doua parte din secolul al XV-lea. La 1436 se descoperă 
imprimeria, şi avântul culturii va fi asigurat. Apoi, America, praful de tun, busola. Peste 
o zecime de ani“?, Europa primeşte fioroasa ştire despre căderea Constantinopolului 
şi rămâne uimită în faţa uriaşei invaziuni ce păgânătatea face, ca un diluviu, prin 
nenumărate hoarde barbare de musulmani. Răzbelul de 30 de ani vărsase multe şiroaie 
de sânge şi țările de la Apus se frământaseră în deosebite reforme religioase şi politice. 

Statele Europei încercă un congres generos la Lodi, în 1454, şi, deodată, în 
unul şi acelaşi an, trei persoane se urcă pe trei tronuri: Matei Corvin devine rege al 
Ungariei; Piu(s) II se face papă; Ștefan V intră în Suceava! Cel din urmă avea să atragă 
privirile tuturor prin rolul ce fu menit a juca în afacerile Europei. 

Dar românii? 

În Muntenia, Vlad Ţepeş, valoros, însă şi crud peste fire, se deochease de atâta 
istețime şi curagiu, şi ieşea din calea naţională prin secretele-i înțelegeri cu ungurii”, 
inamicii săi înverşunaţi. Moldova revenise, ce e drept, supt o singură domnie, însă cu 
preţul aproape al demnităţii sale*, şi familia lui Alexandru cel Bun* se înstrăinase 
de la domnie în favoarea unui trădător al intereselor naţionale“. Românii, dar, erau 
cufundaţi în întuneric, şi singura scândură de scăpare, Petru Aron al Moldovei, grăbea 
prin clătinările sale, grăbea din ce în ce arătarea soarelui puternic care avea să puie 
capăt tristelor tenebre, şi să conducă țara la portul fericit. 

Soarele [se] arătă! Ştefan spuse lumii ca timpul înjosirii se sfârşise pentru 
acest popor! 

Şi care fu planul ce-şi croi? Care politica ce urmă? Care scopul la care ţinti? 

Primu-i pas fu înavuţirea ţării prin dezvoltarea comerțului şi a navigaţiunii, 
şi organizarea ei militărească. „Nu numai pe ostaşi şi pe boieri, ci şi pe ţărani încă-i 


„Românul”, Bucureşti, anul XV, duminică, 25 iulie/12 august 1871. 

“La 1453 [nota autorului articolului] 

* Curs de istorie la Universitate, de V. A. Ureche [nota autorului articolului] 

* Tratatul de omagiu regelui Poloniei, Cronica putneană, p. 6, tom. III, „Arhiva istorică a 
României” [nota autorului articolului] 

5 Moşul lui Ștefan cel Mare [nota autorului articolului] 

% Petru Aron, instrument servil al curții Poloniei [nota autorului articolului] 

deprinsese la arme, învățând pe fiecare cum să-şi apere patria: dacă afla că vreun om 
de rând n-are săgeți, arc şi sabie, sau merge la tabără fără de pinaşni, aceluia, fără milă, 
îi tăia capul”. Prin aceasta, Ştefan voia să se dobândescă prestigiul ce merita şi el, şi 
românii, ca de aci să poată lua inițiativa unei cruciade creștine în contra turcilor“. 

Introduce o justiție severă, o administraţiune de model, face pe români uniți 
şi viteji, şi, sigur de izbânzile sale, nu cere de la inepții săi vecini decât să-l secundeze 
câtuşi de puţin. Urmând politica lui Radu-Negru, Mircea I şi Alexandru cel Bun, Ștefan 
— totdeauna prudent şi totdeuna modest - lasă pe inamici a se legăna în visurile lor 
aurite şi le măguleşte speranţele prin trămiterea de ambasadori, ca de exemplu, la curtea 
Poloniei, se le spuie că îndată ce îşi va regula trebile, va veni se le facă vizita de omagiu 
ce-i cereau. Trebile, însă, erau înarmările, şi vizitele ce le face se numesc cuprinderea 
Ciceului, a Pocuţiei, a Colomeei!* 

Precumpănind pe unul cu celalt, aliindu-se cu fiecare în parte şi impuind la 
toți respect, Ştefan e cel mai abil diplomat care, în circumstări atât de înfiorătore şi 
atât de sinistre, putu să salve românismul şi să se înalțe la o splendoare exemplară. 

Cât despre scopul ce urmărea, acesta consta în a rădica națiunea de supt 
influenţa străină şi a o face respectată de puterile vecine, de a-i asigura viitorul prin 
redobândirea suveranităţii“, de a-i întemeia unitatea şi independenţa. Și, în adevăr, 
numai în această unitate și independenţă consistă tot viitorul naţionalității noastre. 
Numai când vom fi uniţi şi independenţi, numai atunci vom fi şi liberi, şi fericiți, şi 
tari, şi respectaţi! 

Iată marea idee pe care singur Ştefan o înţelesese şi se năzuia, fără preget, a o 
realiza. Şi dovadă că acestea îi erau nobilele aspiraţiuni, avem în îndoitul fapt că, pe de 
o parte, ajuta pe supt mână pe transilvani, şi îi îndemna să se revolte spre a se elibera 
de supt jugul maghiar - primind pe cei exilați în ţară, la sine, şi, apoi, înapoindu-i cu 
mijloace necesare şi însoțindu-i până în inima provinciei“!, iar, pe de altă parte, persecuta 
pe Radu din Muntenia care era susținut de turci, voind, cu modul acesta, a cuprinde 
câte trele principatele, şi, împreunând cu dânsele, posesiunile române din Crimeea 
şi Pocuția, cu coloniile din josul țării, cu Cetatea-Albă şi cu toată Dobrogea, până la 
Marea-Neagră, să formeze un stat putinte care să poată ţine piept tut(ur)or furtunilor! 


% „Non militares modo et nobiles, sed et agrestes in arma cogerat, docens quemlibet patriae 
defensionem tueri: si quem agrestem comperisset non habere sagitas, arcum aut gladium, aut in 
expeditionem calcariatum non accurisse, absque ulla commiseratione capita damnabat”, Dlugosz, in 
Hist(oria) poloniae, lib. XIII, pag. 417; Miron Costin, apud Şincai, p. 33, t. Il [nota autorului articolului] 

* După bătaia de la Rahova, „Stephanus missit ipse summo pontifici romano Sixto IV aliquot 
captivos et signa hosti (turco) errepta, suae sanctitatis deposcens auxilia, ad reliquam rabiem turci 
contundendam”, Dlugosz, eod. loc. cit. [nota autorului articolului] 

5 V. A. Ureche, Curs de ist(orie) rom(ână) la Universit(atea) din Bucureşti [nota 
autorului articolului] 

“ Engel, în Antiqua historia Moldaviae, p. 131-132, ap(ud) Şincai, în Cronica, tom. II, p. 34 
[nota autorului articolului] 

“ „Transilvanos etiam factiones foverat ut, perturbatis rebus, libertate frueretur”, Dlugosz, 
in lib. XIII, p. 418. Vezi şi epistola lui Matei Corvin, citată, apud Şincai, p. 50, t. II: „Şi, primind pe 
surghiuniții noştri, apoi, prădând şi robind din crăimea noastră” [nota autorului articolului] 

Ca să poată făptui toate aceste patriotice idei, Ştefan trebuia să fie un mare 
diplomat, un erou de frunte, un geniu între domnitori. Şi, în adevăr, natura se 
însărcinase a grămădi într-însul toate calităţile. Cu o rară mărinimie, „aprins spre 
lucruri vitejeşti”?, însufleţit de cel mai aprig patriotism, cu o neclintită credinţă în 
atotputerea lui Dumnezeu, cu o nesecată dibăcie şi istețime de minte, în timp de pace, 
cu un curagiu fărde margini, în bătălie, Ştefan vodă era un al doilea Fabius Cuntactor”. 

Colo, la Baia, învinge prin strategema de a pune foc opidului şi la lumina 
flacărilor de a bate cu desăvârşire pe unguri“; dincolo, învinge prin devastarea şi 
arderea satelor pe unde trecea inamicul“; mai dincoace, prin retragerea în munți și 
strâmtori, ca la Valea- Albă“, ca la Codrul-Cozminului”. 

Cum se sui pe tron şi îşi militariză ţara, Ştefan îşi începu, cu putere, misiunea sa 
de „bărbat viteaz şi războinic”, într-al cincilea an al domniei sale“, printr-o incursiune 
în secuime”; într-al şaselea și al nouălea [an], prin cuprinderea Chiliei și Cetăţii- Albe, 
„pe care le luaseră păgânii de la alți domni”*!, ceea ce-l face să intre în conflict cu Vlad 
Ţepeş din Muntenia; iar într-al zecelea an, prin zidirea renumite(i) monastiri Putna, 
„întru lauda lui Dumnezeu şi a Maicii noastre, Născătoare de Dumnezeu”, cum zice 
cronicarul“. 

La această ocaziune, poetul iubit românilor, d(omnul) V. Alecsandri, raportă, 
în următoarea frumoasă baladă intitulată „Altarul monastirii Putna”**, cum domnul 
Ştefan, după obiceiul țării, merse să se întreacă la arc cu oștenii săi, puind temelia 
sfântului locaş acolo unde căzuse fulgerătorea-i săgeată: 


Domnul Ştefan, viteaz mare, 
Ce-a dat groaza prin păgâni 
Locaș sfânt creştinătăţii 
Astăzi vrea să facă dar. 


* Vornicul Gr. Ureche, în Letopiseţe, cit., apud R. Ionescu în „Rev(ista) rom(ână), p. 521 [nota 
autorului articolului] 

* „Elatus animo ac ferrus ingenio, praeterea impiger et bello asper!” [nota autorului articolului] 

“Dtugosz, lib. XIII, anno 1457, Hist(oria) poloniae |nota autorului articolului] 

“5 A Treb. Laurian, în Istoria românilor; Ist(oria) gener(ală) de P. Cernăţescu, p. 417, edit. 
an. 1861 [nota autorului articolului] 

1 În 26 iulie 1476. Dlugosz îl numeşte, cu această ocaziune: „insidiosus callidusque hostis”, 
lib. XIII, p. 418 [nota autorului articolului] 

 „Ecce agrestes valachi pedites undique, ex insidiis coorti, impetum in ea faciunt, etc.”, 
Cromer [nota autorului articolului] 

% „Vir fortis et bellicosus”, Henrici Gutberlentii, Viri clarissimi chronologia, Amsterdam, 
an 1657, pag. 527 [nota autorului articolului] 

* Cronica Moldovei, de vornicul Ureche, p. 118, Letop(iseţe), t. | [nota autorului articolului] 

% Letopiseţele, eod. loc. cit [nota autorului articolului] 

” Ibidem, p. 119 [nota autorului articolului] 

“2 Ist(orie) generală), de P. Cernăţescu, p. 415 [nota autorului articolului] 

55 De domnia lui Ştefan vodă, etc., cap. XII, ibidem [nota autorului articolului] 

5 Colecţiunea de Doine și lăcrămi(o)are, de V. Alecsandri [nota autorului articolului] 

Și pe malurile Putnei 
Cu vitejii săi români 
Însuși merge să aleagă 
Locul sfântului altar. 


Mare obşte îl urmează 
Și pe vale se Lăţește 
Precum aburii pe baltă 
Când lumina asfinţeşte. 


Căpitani, ostaşi cu zale 

Şi cu paloșe de fier, 

Pe ai lor cai sirepi stau mândri 
Ca la semnul de război. 
Românescul steag de fală 
Fâlfâie falnic în cer, 

Buciumul vuieşten munte 
Sună valea de cimpoi! 


lată că lâng-o movilă 
Domnul Ştefan s-a oprit! 
Totul tace..., ochii ţintă, 
Stă poporul neclintit. 


Trei ostaşi cu arcen mână 

Pe movilacum se urcă: 

Doi, ca zimbrul, ageri, mândri 
'Nalți ca bradul de la munte. 
Pai lor umeri poartă glugă 

La brâu paloş şi pe frunte 
Cu-a lor lungi și negre plete 

Se coboaro neagră țurcă::. 


Ei ades cu-a lor săgeată, 
Răpezită sus, în nor 

Printr-a fulgerilor focuri 
Oprit-au vulturu-n Zbor. 


Multe fiare din cei codri 
Mulţi dușmani, mișei, semeți 


55 Căciulă înaltă, cu moţul lăsat, zisă „ţurcănească” [nota autorului articolului] 

Drept în inimi, drept în frunte 
Au simţit a lor săgeți. 

Căci ei sunt arcaşii vrednici 
Ai lui Ştefan, domnul mare 
Ce-și gătește-acum săgeata 
S-o aruncen depărtare. 


„Copii! Trageţi! Eu vreau astăzi 
Să mă-ntrec în arc cu voi!” 
Astfel zice domnul Ştefan, 
Iar voinicii amândoi 

Se plec, arcele-și încordă 
Trag...! Săgeţile lor zboară 
Spintecă răpede vântul 

Ce dă foc şi vâjieşte 

Se tot duc, se duc ca gândul 
Și d-abia ochiul zăreşte 

Pe câmp departe, departe 
Locul unde se coboară. 


„Ura!"-n ceruri se rădică 
Urlă dealul, clocoteşte, 
„Să trăiţi, copii!”, le zice 
Ştefan, ce-acum se gătește. 


Zbârnâie coarda din arcu-i 
Săgeata fulgeră-n vânt 

Piere! Trece mai departe 
Şi-ntr-un paltin vechi s-a-nfrânt. 


„Acolo fi-va altarul!” 

Strigă falnicul monarh, 

Ce se-nchină și se pleacă 

Pe războinicul său arc. 

„Să trăiască domnul Ştefan!” 
Mii de glasuri îi urează, 

Iar poporul, jos, pe vale 
Umilit îngenunchiază! 


Şi noi, la rândul nostru, haidem cu toţii, fraţi români, să îngenunchiăm pe 
acest pământ, pe care acum patru secule l-au sfinţit şi sărutat, cu cel mai fierbinte dor 
de ţară, strămoşii noştri! Să îngenunchiem cu pietate şi devotare pe aceste plaiuri pe 

care ei se prosternau înaintea lui Dumnezeu, cerându-i coroana biruinţei, curagiul 
luptei şi al sacrificiului, gloria de a muri pentru apărarea căminului! Să îngenunchiem 
cu iubire, şi, „ca moștenitori ai drepturilor pentru păstrarea cărora părinţii noştrii au 
făcut atâtea jertfe, în veacurile trecute, fie ca suvenirea acelor timpuri eroice să deştepte 
în noi simțământul datoriei ce avem de a mări și de a păstra pentru viitorime această 
moștenire părintească!” 

Dar cum putea-va cineva pomeni numele-i mărit fără a privi şi faptele prin 
care şi l-a câştigat? Cine zice „Ştefan V”, zice „eroism, zice „prudenţă”. Cine cuvântează 
„Ştefan cel Mare” cuvântează gloriile şi agerimea lui [...]*. Astfel, când Matei Corvin, 
supranumit „regele regilor”, intră în Moldova, la 1467, şi prădează trei opide*, Ştefan îl 
umileşte atât de mult la nemuritoarea bătălie de la Baia încât „ca să nu cadă de viu în 
stăpânirea românilor, izbit de trei răni”, abia scăpă prin poteci strâmte în ţara sa, iar 
mai pe urmă, când căpitanul român invade în secuime, ca să îl îmbuneze, îi dăruieşte 
sau, mai drept, îi cedează trei castele“. 

În același an, Ştefan bate de două ori pe tătari la Nistru şi le însuflă respect, iar 
„dacă s-a întors Ştefan-vodă de la acest război cu izbânda ce a făcut de a bătut pe acei 
tătari, spre lauda aceea a mulțămit lui Dumnezeu şi a sfinţit monastirea Putna care 
era zidită de dânsul, septembrie, în 3, spre lauda Preacuratei Fecioarei Mariei, Maicii 
Domnului nostru Iisus Hristos, la care sfințenie multă adunare de călugări a fost, şi singur 
Teoctist mitropolitul, şi Tarasie episcopul împreună cu Iosif arhimandritul şi egumenul 
Putnei. Zic că au fost la liturghie arhiepiscopi, preoţi şi diaconi, 64 la jertfelnic”*.. 

După ce pedepseşte aspru pe Petru Aron şi pe secuii ce-l ajutau ca să recupere 
tronul, Ştefan intră, la 1470, într-o nouă fază a planurilor sale naţionale. Acum se 
deschid repeţitele lupte dintre el şi Radu IV, zis „cel Frumos”, al Munteniei, supusul orb 
al turcilor. Fost-au aceste lupte necesitate de politica matură şi românească ce urma. 
Lupte nu în contra unor fraţi, ci în contra unui domn renegat, lupte din care Ştefan iese 
învingător, ia cetăţile de la gurile Dunării, cuprinde tronul şi instalează pe refugiatul 
Ţepeluş*? supt nume de Laiot Basarab, până când diplomaţia şi dificultăţile ce-i creau 
vecinii îi vor permite să realizeze unirea definitivă a ambelor țări supt unicu-i sceptru. 

Mahomed II, îngrozit de atâtea izbânde, trămite supt comanda lui Soliman 
paşa 120.000 turci care, cu furie, înaintează până la Bârlad, în valea Rahovei. 


“ Campania românilor contra turcilor de la 1595, „Magazin istoric pentru Dacia”, Bălcescu, 
vol. IV, pag. 3 [notă a autorului articolului]. Aici se încheie partea a doua a articolului, semnată de G. 
Dem. Teodorescu, publicată în „Românul”, Bucureşti, anul XV, luni-marţi, 26-27 iulie 1871. 

5 Text ilizibil 

* Trotuşul, Bacăul şi Romanul [nota autorului articolului] 

„Ne vivus in potestate valachica veniret tribus vulneribus non tamen laethalibus saucius in 
lectica ex loco citato ellatus est, etc.”, Dlugosz, in lib. XIII [nota autorului articolului] 

S Bistrița, Cetatea de Baltă şi Ciceul; A. 'T. Laurian, Ist(oria) rom(ânilor) [nota autorului articolului] 

$ Cap(itolul) XII: „Pentru sfințirea monastirii Putna”, în cronica vornicului Gr. Ureche, 
Letopiseţele, tom. |, p. 123, ed. an 1852, Iaşi [nota autorului articolului] 

5 Curs de istoria română la Universitatea din Bucureşti, de V. A. Urechia [nota 
autorului articolului] 

Păgânul se prăvălește, 
Încruntat şi învrăjbit 

De o stâncă de granit 

De stânca Ştefan cel Mare, 
Al creştinătăţii scut, 

Groaza ho(a)rdelor barbare 
Ce prin țară au trecut! 


Cu peric(o)lul vieţii“, Ştefan se aruncă în şirurile păgâne şi le nimiceşte“!. „O, 
putere de mirare a lui Dumnezeu! - exclamă cronicarul maghiar Cromer. Abia cu 
40.000 de luptători, între care cea mai mare parte țărani de rând, culcă la pământ pe 
turci!”$%. Iar Stryikowski, istoric polon, vizitând Moldova după o sută de ani, mărtureşte 
că a văzut locul bătăliei albit de oases. 

Nu era destul atât. Radu IV reintră cu turcii. Însă Ştefan, iute la învingere, îl 
fugăreşte până la Râmnic, cuprinde Crăciuna şi ţinutul Putnei, apoi, după victorie, 
posteşte patru zile“ şi merge la Vaslui de zideşte, în memoria acestor izbânde, biserica 
Sântului loan. Cazacii rușilor, pe de altă parte, intrând în Moldova, dă nouă ocaziune 
lui Ştefan de a repurta alte victorii şi a rădica, după creştineasca-i datină, şi alte sfinte 
monastiris8. 

Cu cât beliducele senalță, cu atât şi greutăţile cresc din zi în zi pentru aprigul 
domn al Moldovei. Noi bătălii înfruntă la Caffa şi Cetatea- Albă şi'nfurie atât de tare 
pe turci încât, la 1476, ho(a)rde nenumărate trecu peste cinci poduri construite peste 
Dunăre, cu Mohomed II în frunte, iar tătarii cuprind posesiunile române din Basarabia. 
Dar... falnicul bărbat, în loc să dispere şi să-şi caute o scăpare dezonorătoare, dă lumii 
marea privelişte a unei tării şi vitejii nemaiauzite“. Ziua de 26 iulie 1476 văzu minunile 
de eroism ce românii sunt în stare să facă și Valea-Albă sau Răsboienii, scăldată în sânge 
păgân, tresări supt movila de oase deasupra cărora Ştefan puse să senalțe un paraclis 
întru pomenirea atâtor mii de suflete. „În goana turcilor - zice Cantemir - Ştefan 
pătrunse până la însuşi cortul împărătesc al sultanului şi avu gloria să învingă pe acel 
împărat care era odinioară groaza lumii, şi acum fusese pre(a) fericit că putu să scape 


% „Donec ipse corpore proprio in turcarum acies, de victoria exultantes, medius se injecit 
etc.”, Cromer, in lib. XIII, p. 544 [nota autorului articolului] 

sÎn 17 ianuarie [notă a autorului articolului] 

* „Mirabili Dei potentia! Vix quadraginta habens millia pugnatorum, in quibus major pars 
erat agrestium, prostravit etc.”, Cromer, eod. loc. cit. [nota autorului articolului] 

5 Stryikowski, lib. XL; Dlugosz, lib. XIII [nota autorului articolului] 

„Nec in superbiam aliquam ex hac victoria ellatus, diebus quator continuit jejunium in pane 
et aqua, egit per universam quoque terram suam ban edixit nequis auderet sibi, sed solli Deo illam 
victoriam appropriare”, Dlugosz, lib. XIII [nota autorului articolului] 

S% A Sfântului Nicolae, în Iași, şi a Sfântului Dimitrie, în Suceva; pag. 125, Leptopisețele Moldovei 
[nota autorului articolului] 

* Dlugosz, eod. loc. cit. [nota autorului articolului] 

teafăr la Adrianopole, însoţit numai de o mică suită”. Ştefan, de aici, reporta mereu lauri 
în bătăliile din contra renegaţilor puşi de el la domnie, dar care se răsculaseră în contra 
sa ajutați de mână străină”!. Le ia domniile, senturnă în ţară, zideşte noi munumente 
religioase”, și ajunge în apogeul măririi. „Minunat lucru! — exclamă cronicarul biograf. 
După poticneala lui dintâi, cela ce nu avea voinici de oaste ci strângea păstorii din 
munți şi argaţii de-i într-arma, acum iar se rădică deasupra biruitorilor! Cel ce întâi 
se vedea că a pierdut ţara, acum dă domnii altora şi ţara îşi lăţeşte!”72. 

După moartea înfricoşătorului Mohamed Il urmă fiu-său, Baiazid II, care, spre 
a-şi răzbuna de ruşinea ce tată-său păţise de la Ştefan”f, infestă țara cu puteri colosale”. 
Marele domn, însă, şi de astă dată reieşi cu toate suferinţele şi nevoile a scăpa patria 
de aceste lăcuste. 

Şi la 1496, când 80.000 de poloni vin să devasteze și să cuprindă Moldova, 
cum le răspunde măritul nostru strămoș? Codrul Cozminului”* şi Dumbrava Roşie” 
sunt martore seculare despre meritatele lecţiuni ce mărinimosul bărbat ştiu să le dea 
şi încursele-i posterioare în acea ţară le fură nişte recompense atât de drepte. Regele 
Albert de abia scăpă cu fuga şi muri de ruşine ca unul ce „nu da ajutor celui ce nu avea 
odihnă de turci, ci vrea se slăbească pe cel ce se lupta cu vrăjmaşul creştinilor, căruia 
trebuia să-i dea toţi ajutor”. Ca un leu gata de apucat ce nu-l poate nime îmblânzi”, 
nu se lăsă până nu cuprinse şi Pocuția. 

La anul 1504, însă, nu multă vreme după ce s-a întors Ştefan vodă de la Pocuția, 
în scaunul său, la Suceava, fiind bolnav şi slab de vârstă ca un om ce era într-atâţia 
ani, în patruzeci şi şapte, tot în războaie, şi osteneli, şi neodihnă, în toate părţile de 
se bătea cu toții, şi, după multe războaie cu noroc ce-a făcut, cu mare jale a răposat 
marți, iulie, în 2. „Era acest Ştefan vodă om nu mare la stat, întreg la minte, nelenevos, 
şi lucrul său ştia să-l acopere, şi unde nu cugetai, acolo îl aflai. La lucru de războaie, 
meşter, unde era nevoie, însuşi se vâra, ca văzându-l ai săi, să nu îndărepteze, şi pentru 
aceea, rar război de nu biruia. Aşişderea, şi unde îl biruiau alții, nu pierdea nădejdea, 
că, ştiindu-se căzut jos, se rădica deasupra biruitorilor”*. 

Şi, când era pe patul de moarte, adunat-a ţara la Dreptate, şi, lăsând de urmaş 


7 Cantemir, Ist(oria) Turciei, tom. I, pag. 139, în „Rev(ista) rom(ână)”, p. 527 [nota 
autorului articolului] 

7! 'Ţepeluș şi Vlad Călugărul care se uniseră cu turcii; Gr. Ureche în Cron(icile) Moldovei, 
Letopiseţe, p. 132 [nota autorului articolului] 

7 Biserica Sfântului Procopie, la Rădăuţi; id(em), p. 132 [nota autorului articolului] 

7% Cronica Moldovei în Letop(iseţ), p. 133, tom. |, cap. XII [nota autorului articolului] 

7 „Baiazethes, ut ignominiam et clades paternas, a Stephano acceptas, ulcisceretur, anno post 
Christum natum millesimo quadringentesimo octagesimo quator in Basarabiam et Moldaviam terra 
marique expeditionem fecit”, Cromer, in lib. XXIX, p. 439 [nota autorului articolului] 

75 În 1484 [nota autorului articolului] 

7 Şincai, vol. II, p. 94, Cronica românilor [nota autorului articolului] 

77 Cantemir, Ist(oria) imp(eriului) turc(esc), cartea I, cap. 5 [nota autorului articolului] 

% Cronicarul Gr. Ureche, p. 139, Letopiseţe [nota autorului articolului] 

*Idem, în p. 144 [nota autorului articolului] 

8% Vornicul Gr. Ureche, în Cron(ica) Mold(ovei), Letop(iseţe), t. I, p. 145 [nota autorului articolului] 

pe fiul său, Bogdan, îl sfătui ca mai bine decât să aibă a face cu nişte vecini zavistnici 
şi necredincioşi ca ungurii şi polonii, mai bine să se-nţelegă cu turcii care sunt mai 
puternici, însă, aşa fel încât, dacă va trebui, mai bine se moară cu arma în mână decât să se 
înstrăineze pământul, neamul și legea. „Îngropat-au pe Ştefan vodă în monastirea Putna, 
cu multă jale şi plângerea tuturor locuitorilor țării, încât plângeau toți ca după un părinte 
al lor, căci cunoşteau toţi că s-au lipsit de mult bine şi apărare. Ci, după moartea lui, îi 
ziceau «Şfântul Ştefan Vodă» nu pentru suflet, căci el este în mâna lui Dumnezeu, că el 
încă a fost om cu păcate, ci pentru lucrurile sale cele vitejeşti, carele nimenea din domni, 
nici mai înainte, nici după aceea, nu le-a ajuns. Domnit-a, Ştefan vodă, 47 de ani, 2 luni 
şi 3 săptămâni, şi a zidit 44 de monastiri şi biserici, şi era însuși ţiitor peste toată ţara”*!. 

Şi acum, după ce i-am amintit faptele, vitejiile şi cugetările lui, după ce am 
văzut strălucirea şi silinţele lui, nu ne rămâne decât să ne adunăm cât mai mulţi fii 
ai întregii românimi lângă al său august mormânt, locaş de vecinicie al neobositelor 
lui moaște, să-l cântăm, să-l mărim, să-l lăudăm cu toţii, depuind sărutarea noastră 
fiască pe ţărâna sa. „Domn al Moldovei de la plai până la mare, cum se intitula în 
viață, el fu unicul conducător al soartei românimii în secolul său, el fu acela despre care 
cronicarul Dtugosz exclamă: „O, bărbat vrednic de mirare, întru nimic mai prejos de 
generalii eroi pe care îi admirăm, carele în vremile noastre, cel dintâiu dintre principii 
din lume, repurtă o atât de măreaţă victorie în contra turcilor [...]! După credința mea, 
el e cel mai demn căruia se cuvine să i se dea domnia şi comanda întregii lumi, şi, 
mai cu deosebire, onoarea de genaral şi şef în contra turcilor, cu aprobarea, hotărârea 
şi învoirea tuturor creştinilor, lăsând pe cei alți principi catolici să se tăvălească în 
lenevire, desfrânări sau războaie civile!”*2. 

Figură măreaţă care lipsea istoricilor din secolul său, şi a cărei lipsă face 
inexplicabile pentru marele naţiuni din apus cele ce se petreceau în Orient pe acele 
vremuri, s-a dovedit că singur braţul lui era pârghia în jurul căreia se învârteau toate 
acele crunte evenimente. Naţiunile occidentale văd mişcându-se hoarde întregi şi diluvii 
fără seamă de turci, dar nu ştiu contra cui, nu ştiu unde li se împuţinează numărul, unde 
adesea se sting cu desăvârşire. Abia papa Paul II cunoaşte o mică parte din marele-i 
fapte şi vitejii, şi-l numesc „luptătorul lui Hristos”. Încolo, ignoranţa e completă, ba 
merge până a atribui toată vitejia lui tocmai acelora dintre principii ungaro-poloni pe 
care Ştefan îi bătuse. 

Cine altul oprea pe teribilul Mahomed II de a pătrunde până în inima Europei, 
decât el, „bărbat vrednic de a fi ţinut minte în toţi seculii pentru mărimea sa de 
suflet, pentru dibăcia-i militărească şi izbânzile fericite în contra turcilor, ungurilor 


5 dem, eod. loc. cit. [nota autorului articolului] 

8 „O virum admirabliem, heroicis ducibus, quos tantopere admiramur, nihilo inferiorem! 
Qui, sub nostra aetate, tam magnificam victoriam, inter principes mundi primus, ex turco retulit. 
Meo judicio dignissimus cui totius mundi principatus et imperium turcam, communi christianorum 
consilio, consenso et decreto, alliis regibus et principibus catholicis in desiviam et voluptates aut in 
bella civilia resolutis, commiteretur”; Dlugosz, lib. XIII, ad. annum 1474 [nota autorului articolului] 

8 „Christi atletha”. După bătaia de la Rahova. P. Cern., p. 369 [nota autorului articolului] 

şi polonilor” - precum se exprimă istoricul maghiar Cromer?*. Nimeni altul decât 
înfocatul apărător al întregii Europe, pentru a căruia calificare, puţinii istorici străini 
ce l-au cunoscut, nu găsesc cuvinte îndestul de strălucite spre a-l împodobi, al căruia 
nume tătarii şi ruşii de la Don nu-l pot uita în cântecele lor, şi căruia legenda română 
îi atribuie următoarea minune: 


Ştefan-vodă rătăcit 

Intră-n codrul înverzit 
Codru-i zice: Domn viteaz! 
Îti curg lacrimi pe obraz! 

- Da! Îmi plâng ostașii mei 
Morți, luptând ca nişte zmei! 


Codrul zise: Dragul meu! 
Mângâie sufletul tău 

Că din brazii mei trufaşi 
Face-ţi-oi voinici ostaşi! 

- Fă! răspunde mult voios 
Domnul nostru inimos. 


Codru 'ncepe a vui 
Brazii a-și însufleți 

Pe loc brazii mari şi mici 
Se schimbară în voinici 
Şi spre domn înainta 

- Să trăieşti, Măria Tal 


EI, bărbatul pios, care ştia să se înalțe umilindu-se, care, după cele mai 
nepomenite biruinţe, nu ospeţe făcea, ci biserici sânte clădea. EI e acela care acum 
405 ani, o lună şi 5 zile* călca cu credință pe acele locuri unde cu toţii, noi, ne vom da 
pentru prima oară îmbrăţişări frățeşti ca să zidească glorios şi nepieritor monumentul 
care până în ziua de azi ne vorbeşte misterios despre dânsul. 

Tocmai după ce 367 ani, o lună şi 13 zile* depus-au eternul lor sărut pe aceste 
falnice rămăşiţe din strălucitul nostru trecut, ne vom aduna cu frunţile plecate, cu 
sufletele înduioşate de iubirea strămoşilor şi cu inimile palpitânde de admiraţiune să 
ne închinăm cenușelor venerate ce le-au dat început! 


8 Cromer, lib. III, p. 452 [nota autorului articolului] 

sv, Alecsandri [nota autorului articolului] 

5 Monastirea Putna se zidi în 1466 (6974), în 10 iulie, după Gr. Ureche, p. 119, Letopiseţe; iar 
după Cronica putneană, p. 7, tom. |, „Arhiva istorică”, în 20 iulie [nota autorului articolului]. 

s7 Stefan muri la 1504, 2 iulie, după Gr. Ureche, p 145, Letopiseţe; iar după Miron Costin, 
la 2 iunie (Şincai, tom. II, p. 105) [nota autorului articolului]. 

Haidem cu toţii, frați români, haidem să cădem în genunchi, în genunchi, la 
mormântul sfântului care ne-a binecuvântat unitatea naţională, al unuia din „cei mai 
mari eroi care a fost mirarea stăpânitorilor şi popoarelor, cu mici mijloace făptuind 
mărime!” Geniul lui de-a pururea radiator ne priveşte din înălțime...! O! Să-l adorăm, 
să-l adorăm pentru ca bărbăţia şi patriotismul lui să ne întărească, pentru ca modestia 
şi credinţa lui să ne însufle. Să-l adorăm! Căci: 


Ștefan, Ştefan, domnul mare 
Seamâăn pe lume nu are? 


Lacrămi de bucurie ca roua inocentă şi mângâietoare să depunem cu 
recunoştinţă în sacra urnă ce viitorul generaţiunii prezente” dă ca omagiu memoriei 
geniului său nepieritor! În inimile noastre să-i rădicăm altare glorioase şi pe ele 
să aprindem prinoase dumnezeieşti, cele mai sincere binecuvântări şi laude întru 
numele lui. 

O! Zi fericită şi frumoasă în viața noastră! O! Zi de scumpă reamintire şi 
de dor pentru trecut, fă ca căldura ce se exală din mormintele eroilor şi martirilor 
românismului, să ne împrumute focul sacru al bărbăţiei şi vigorii lor de odinioară! 
Românimea de pretutindeni unească-se în a saluta memoria lui, simbolul cel mai înalt 
al simțimintelor patriotice şi naţionale! 

Cu respect, cu respect şi cu fală, haidem să depunem modestul nostru odor, 
şi... Sus flamura țării! Căci pentru apărarea ei s-au jertfit cu miile de mii părinții şi 
moşii noştri! 

Auziţi! Vocea lor ne cheamă şi ne binecuvintează! Sunt vii! Sunt vii prin faptele 
lor, sunt vii prin virtutea lor, sunt vii prin nemurirea geniului lor conducător, prin 
Sfântul Ștefan V cel Mare și cel Bun! 

Frați români juni de pretutindeni! Eroul nostru va reînviia în curând! Să jurăm 
că-i vom fi credincioşi, şi că-l vom urma pe cărarea naţională strigând: „Trăiască etern 
fericita şi ilustra-i memorie!”"! 

G. Dem. Teodorescu 


[„Românul”, Bucureşti, anul XV, duminică, 25 iulie/6 august; luni-marţi, 
26-27 iulie/7-8 august; miercuri-joi, 28-29 iulie/9-10 august 1871] 


s Karamzin, Istoria) Rusiei, tom. VI, pag. 248, ap(ud) „Rev(ista) rom(ână)” [nota 
autorului articolului] 

s Cântec popular [nota autorului articolului] 

% Aluziune la junimea română academică [nota autorului articolului] 

% Aici se încheie partea a treia a articolului (şi ultima), publicată în „Românul”, Bucureşti, 
anul XV, miercuri-joi, 28-29 iulie 1871. 

66 
Stimate domnule, 


Observaţiunile ce ni le faceţi la cuvântare, le recunosc, în parte, de bune, şi vă 
mulțămesc sincer pentru ele. Numai ceea ce priveşte la sacrificarea retoricii, nu mă 
împac, în idei, cu Domnia Voastră. 

De altmintrele, voi face modificările cerute, aceasta însă după ce mă voi fi 
înţeles personal cu Domnia Voastră, şi voi fi văzut locurile la Putna. Trebuie să vă 
amintesc că am scris cuvântarea fără a şti anume ce concurs au dat cutare şi cutare 
element a naţiunii noastre la realizarea serbării, şi fără a şti cum vin locurile la Putna. 

Despre tipărire, iată cum socot că ar trebui urmat. Eu cred că exemplarele ar 
trebui să se vândă cu un preţ unic, şi banii ce i-ar aduna, daţi la fondul pe care avem 
de gând a-l aduna pentru facerea unui monument lui Ştefan cel Mare. Eu renunţ la 
orice drept asupra broşurii. V-aş ruga numai să determinaţi numărul de exemplare 
ce trebuie tipărite, şi eu mă însărcinez, cu bucurie, de a îngriji tipărirea la „Junimea”, 
unde, desigur, vom avea lucru bun și ieftin. Eu cred că 2000 de exemplare nu sunt de 
ajuns; 3000 n-ar strica. Mai cred că ar fi bine să fie cuvântarera tipărită (î)nainte de 
serbare, pentru că tocmai la Putna vom avea ocazie de a trece mai multe. Înainte de 
a fi rostită însă, cuvântarea nu trebuie sub nici un mod să apară în public, tot efectul 
s-ar nimici. După serbare, voi căuta să determin pe redacțiunea „Convorbirilor” de a 
publica atât discursul cât şi o dare de samă despre nașterea şi împlinirea ideii serbării, 
dare de samă ce va fi lucrată de comitetul serbării. 

Eu voi căuta să vin la Putna cât se poate de curând. Am sosit abia acum acasă 
şi trebuie să mai stau câteva zile, atât pentru a-mi vedea familia şi cunoscuțţii, cât şi 
pentru alte împrejurări. 

Cu ocazie aceasta, Vă spun că sânt cu nerăbdare de a cunoaște urma studiului 
asupra maghiarilor pe care ne ajutaţi a-l publica în „Convorbiri”. 

În Cernăuţi, am vrut să mă întâlnesc cu Domnia Voastră, dar nu am reușit. 

Salutări frăţeşti, până la revedere. 


A. D. Xenopol 
P. S. Ştiţi că primăria de Iaşi a încuviințat 1000 lei noi pentru serbare. 


[Teodor Balan, Serbarea de la Putna..., p. 89-90, nr. XXIV. Data actului 
menționată de Balan: 25 iulie/6 august 1871] 

67 
Domnului Dumitru Brătianu, de la care m-am inspirat, dedic aceste versuri: 
La Putna 


Românime! O zi mare 
Va veni preste curând 
Nu sta, dar, în nepăsare 
Şi-adâncită dormitând! 


O zi mare de acele 

Când poporul se deşteaptă 
Dând uitării chinuri grele 
Ş-alte zile mari așteaptă. 


Zi superbă şi frumoasă 
Aspect dulce şi plăcut 
Ce aduc veste glorioasă 
Din măreţu-ne trecut. 


Dimineaţ-are să fie 

Mai candidă-n acea zi 
Când p-a Daciei câmpie 
Ştefan! Ştefan! s-o auzi. 


Orele-n a lor splendoare 
Ca secunde s-or părea 
Când gândirea cu ardoare 
Vechii seculi va vedea. 


Plin şi falnic de lumină 
Soarele din acea zi 

Sus, pre bolta cea senină 
Î(n)miit va străluci. 


Acea zi sămânță este 
Ce va da gigant stejar 
A reziste la tempeste 
A fi Daciei umbrar. 

Acea zi e o scânteie 

Ce-o zbura din loc în loc 
Ca tenebrelor să deie 

Un întins şi mândru foc. 


Nu va fi ca multe alte 

De adesea-n van s-a dus 
Făcând neamul să tresalte 
Ea va fi făr-de apus. 


Când un suflet se lumină 
Din alt suflet strălucit 
Prin acea rază divină 
Care încă n-a pierit. 


Când o inimă s-aprinde 
Arătând ca n-a uitat 
Cum în fală ea descinde 
Din trecutul lăudat. 


Când un sânge se-nfierbântă 
Căci aminte şi-a adus 

Că şi-ntrânsul se frământă 
Viaţa celor ce s-a dus. 


Când nepoţii se deşteaptă 
La anticul lor rămas 

Şi se duc unde-i așteaptă 
Al strămoşilor sânt glas. 


Oh! Atunci inimă, minte 
Se înalță prin eter 

Şi-a măririi voce simte 
Cum răsună pân-la cer! 


Români! Nu staţi în tăcere 
Şi în somnul cel fatal 

Când momentul de-nviere 
Ni se-anunţă prin semnal. 


Hai la Putna, sus, la munte 
Acolo unde Ştefan 

Îşi ascunde a sa frunte 
Şi puterea-i de titan. 


Haideţi, fraţi, la Bucovina 
La acel măreț mormânt 

La Suceava şi Cosmina 
Plecând fruntea la pământ. 


Şi mergând a noastră cale 
Războienii vom vedea 

Şi a Racovei dragă vale 

A privi-o vom putea. 


Cele râuri înspumate 

Ce alt-dată a văzut 

Mari oşteni cu braţe-armate 
Şi cum falnic s-a bătut. 


Cea movilă renumită 
Ce din oase s-a-nălțat 
Cea câmpie înverzită 
Ce cu sânge s-a-ngrăşat. 


Ce plaiuri şi coline 

Acel zid îmbătrânit 

Ce ascunde azi în sine 
Patru veacuri ce-a pierit. 


Fii ai Daciei mărite 

De la Istru, din Carpaţi 
L-aste locuri renumite 
Azi cu toţii alergați. 


Voi, din Tisa, de la Mureş 
De la Pontul Euxin 

De la Sameș, de la Timeş 
De la Prutul cristalin. 


De la Milcov, Moldovița 
De la Oltul zvăpăiat 
Din Siret şi din Bistriţa 
De la Nistru depărtat. 

Toţi cu glasu-ntr-o unire 
Ca vulturi vă repeziți 

La superba monastire 

Să daţi mâna fericiţi. 


Voi, acei, cu late spete 
Şi cu braţul vitejesc 
Voi, acei cu falnici plete 
Şi cu chipul românesc. 


Mergi bătrâne-a da viață 
Unui corp de ani slăbit 
Salutând umbra măreață 
A lui Ştefan cel mărit. 


Ca s-admiri, te du copile 
P-un erou nemuritor 

Şi memoria astei zile 

S-o transmiţi în viitor. 


La mormântul bărbăţiei 
Mergeţi, fraţi, a vă-nchina 
Şi la steagul vitejiei 
Genunchi, frunţi a vă pleca. 


La mormântu-acelui care 
Altădată a spăimântat 
Pre toți cei ce la hotare 

A veni a cutezat. 


Mahomezii şi vizirii 
D-al lui braţ se-nfiora 
Mateiaşii, Cazimirii 
D-al lui nume tremura. 


Când în jur cu căpitanii 
Şi cu ceata sa de lei 
Vedea năvălind duşmanii 
Ducea groaza printre ei. 


Alergaţi a lua tărie 
Din tăria bravului 


Luaţi curagiu din vitejie 
Suflet din suflet lui. 


Când pre falnica-i țărână 
Fruntea voastră veţi pleca 
Cu puternica lui mână 
Viaţă nouă vă va da. 


Chiar şi sângele prin vine 
Cum se schimbă veți simţi 
Şi-ale voastre inimi pline 
În extaz vor tresări. 


Veţi vedea cum se strecoară 
Acole, 'n al vostru gând 
Cetele d-odinioară 

Şi pre dânsul comandând. 


În a voastră-nchipuire 
Ca prin farmec veţi zări 
Uriaşa lui oştire 

Gata-n luptă a sări. 


Voi, poeţi, pentru-o secundă 
Lăsaţi lună, lăsaţi stele 

Lăsaţi cerul să s-ascundă 
Lăsaţi cupa şi pre ele. 


Acordaţi a voastre strune 
Şi cântând chemaţi şi voi 
Neam întreg să se adune 
A serba p-ai săi eroi. 


Pentru toţi acea zi este 

Un moment dezmierdător 
Căci ne-aduce buna veste 
Pentr-un falnic viitor. 


Auzind semnalul sânt 

În acea măreaţă zi 

Toţi „cu fruntea la pământ” 
Ori în ce loc ne-am găsi. 

Acel zgomot ce-nsemnează? 
Din ce loc vine un glas? 
Cine-n munte trâmbiţează? 
Simţ călcând un mare pas. 


N-auziţi în depărtare 
Sunând tare către toți 
Cornul lui Ştefan cel Mare 
Deşteptând pre strănepoţi? 


EI le zice: „Neamul nostru 
Unul este, fiii mei 

Şi voi, pentru dreptul vostru 
Vă luptaţi ca nişte lei. 


Înceteze dezbinare 
Între voi de a mai fi 
De la Tisa pân-la mare 
Doresc fraţi-a se uni!”, 


N. Scurtescu 


[„Ielegraful”, Bucureşti, anul I, nr. 94, marţi, 27 iulie/8 august 1871] 


68 
Domnule primar, 


Un popor, fie cel mai puternic din lume, este condamnat la moarte, şi va muri, 
desigur, dacă nu are cunoştinţa naționalității sale. 

Romanii, poporul rege, ne oferă cel mai frapant exemplu! Când „civis romanum 
sum” nu mai însemna nimic, Roma, cetatea eternă, se înclina către apus, şi dovadă 
mai eclatantă, simptom mai manifest că un popor a uitat cine este şi ce este nu poate 
fi alta decât ignoranţa trecutului său şi disprețul pentru părinți. Va muri acel popor, şi 
merită să moară, căci nimic nu mai rămâne care să justifice existenţa lui. 

Simţul de naţionalitate este cauza primară şi justificativă a vieţii unei naţiuni. 
Dispărând cauza, dispare cu necesitate şi efectul. 

Națiunea română afirmă astăzi acest mare adevăr prin inițiativa junimii. 
Ea merge şi depune pe mormântul celui mai ilustru bărbat al ei omagiile sale de 
recunoştinţă şi de respect. Actul acesta este afirmațiunea sentimentelor ei de 
naționalitate, afirmaţiunea, prin urmare, a dreptului său de a trăi. 

Sub via impresiune a unor asemenea credinţe, noi, studenţi ai Universităţii din 
Iaşi, care am făcut tot ce am putut pentru realizarea acestui scop, nu puteam privi cu 
indiferenţă votul dat de onor(atul) consiliu comunal, în şedinţa de la 16 ale curentei 
[luni], prin care s-a oferit cel mai puternic concurs spre îndeplinirea serbării de la 
Putna. De aceea, cu cel mai profund respect, venim a depune sentimentele noastre de 
gratitudine şi recunoştinţă onor(atului) consiliu comunal, şi, în particular, D(omniei) 
Voastre, D(omnu)le primar, care aţi fost iniţiatorul acestui vot. 

Cu care ocaziune Vă rugăm să binevoiţi a primi viile noastre expresiuni de 
stimă şi respect. 


C. Resu, G. Irimescu, N. Răşcanu, Gorgos Vidrighin, |. Moga, G. V. Gafencu, 
G. M. Ionescu, |. Simionescu, . |. Vrânceanu, D. Porfiriu, I. Nicolescu, M. Pompiliu, 
G. Giosan, V. Lateș, Mărgineanu, T. D. Mărdărescu, M. Vasiliu. St. Castroian, A. Gheţu, 
A. Gonciu, l. St. Bădescu 


[Teodor Balan, Serbarea de la Putna..., p. 90-91, nr. XXV. Data documentului 
menţionată de Balan: 28 iulie/9 august 1871] 

Domnul meu, 


Consiliul comunal al acestei urbe, în şedinţa de la 16 şi 22 ale curentei, votând 
în unanimitate ca Domnia Voastră, în unire cu domnul primar C. Cristodulo Cerchez, 
d(omnu)ul consilier Gh. Mârzescu şi dumnealor, domnii cetățeni notabili, Mihail 
Kogălniceanu şi Dimitrie Gusti, să reprezentaţi pe vechiul nostru municipiu Iaşi, la 
serbarea ce are a să face, în viitoarea lună august, la mănăstirea Putna din Bucovina, 
la mormântul lui Ștefan cel Mare. 

Subsemnatul, în respectul ce fiecare român datorește acestei solemnități și 
a rămăşițelor marelui erou român, de o eternă memorie, vă roagă, domnul meu, să 
binevoiţi a primi această importantă misiune, pe care v-o deleagă Consiliul comunal, 
spre a-l reprezenta la măreaţa serbare, de 15 august viitor. 

Primiţi, vă rog, totodată, încredințarea preaosebitei mele considerațiuni. 


Primar: [ss, indescifrabil] 
Secretar Şef: [ss, indescifrabil] 


Domnului cetăţean şi cavaler, Vasile Alecsandri 


[Anghel Popa, Serbările naţionale de la Putna, Câmpulung Moldovenesc, 2004, 
p. 47-48. Data documentului menţionată de A. Popa: 29 iulie/10 august 1871] 

Comitetul dd. studenţi de la Universitatea din Bucureşti, pentru serbarea de la Putna, 
în memoria lui Ştefan V cel Mare 


28 iulie/9 august 1871 
D(omnu)lui redactor al ziarului „Românul” 


Domnule redactor, 


Suma de una sută douăzeci (120) lei noi, din suptscripțiunea pentru serbarea 
la mormântul eroului Ştefan cel Mare, făcută la administrațiunea ziarului d(umnea) 
voastră, de la d(omnul) Dum. Brătianu, 100 lei, şi de la d(omnul) I. Râureanu, 20 
lei, primind-o şi expediind-o Comitetului central, actualmente la Monastirea 
Putna, Vă facem cunoscut şi d(umnea)voastră, rugându-Vă a publica aceasta, spre 
cunoştinţa generală. 

Tot deodată notăm că, din epistola Comitetului central pentru această serbare, 
sub. nr. 77, datată din Cernăuţi, la 1 august, st(il) n(ou), 1871, adresată acestui comitet, 
se constată că atât sumele trămise până acum prin intermediul nostru, cât şi epitaful 
pentru mormântul nemuritorului erou, expediat de d(oam)na Maria C. A. Rosetti, au 
sosit în bună stare la destinaţiunea lor. 

Primiţi, Vă rugăm, d(omnu)le redactor, împreună cu mulțămirile noastre, şi 
asigurarea, etc. 

Comitetul 


[„Românul”, Bucureşti, anul XV, sâmbătă, 31 iulie/12 august 1871] 


71 
Hohes k. k. Landesprăsidium! 


Das Comite der romanischen akademischen Jugend aus Wien hat an mich 
das Ansuchen gestellt, am 29. d[ieses] M[onates] in Putna eine Versammlung unter 
freiem Himmel mit nachstehendem Programme abhalten zu diirfen: 

1. Welche Richtung mut die gegenwârtige Generation einschlagen, um zur 
Verallgemeinerung der nationalen Kultur beizutragen? 

2. Auf welche Weise kânnte bei den Romanen der Grundstein einer 
wirtschaftlichen Entwicklung gelegt werden? 

3. Wann und wo hătte sich in Hinkunft die akademische Jugend zu versammeln? 

Ich habe diesem Ansuchen keine Folge gegeben: 

1. Weil als Unternehmer und Leiter der Versammlung auch Auslănder 
figurieren, was gegen den $ 8 des Gesetzes vom 15. November 1867 betreffend das 
Versammlungsrecht verstâft. 

2. Weil der Ort, wo die Versammlung in Putna abgehalten werden will, nicht 
genau bezeichnet erscheint, was umso nothwendiger ist, als die Gemeinde Putna ein 
Territorium von mehreren 4 Meilen enthălt und endlich. 

3. Weil der erste Programmpunkt zu allgemein gehalten ist. Hievon beehre 
ich mich das hohe k. k. Landesprăsidium achtungsvollst in die Kenntnis zu setzen. 


Der k. k. Bezirkshauptmann: 
Renney 


[Traducere:] 
Înalt Prezidiu al Ţării Bucovinei! 


Comitetul tinerimii academice române din Viena mi-a înaintat cererea de ai 
se permite să organizeze o adunare în aer liber la Putna, în data de 29 a acestei luni, 
cu următorul program: 

1. Ce direcţie trebuie să urmeze generația actuală pentru a contribui la 
răspândirea culturii naționale? 

2. În ce mod s-ar putea pune bazele unei dezvoltări economice la români? 

3. Când şi unde s-ar putea întruni tinerimea academică în viitor? 


Nu am dat curs acestei cereri: 

1. Deoarece, în calitate de organizatori şi lideri ai adunării apar şi persoane 
străine/ din străinătate, ceea ce contravine art. 8 al Legii din 15 noiembrie 1867 privind 
dreptul de întrunire. 

2. Deoarece locul în care se va ţine adunarea din Putna nu este specificat cu 
exactitate, fapt cu atât mai necesar cu cât comuna Putna ocupă o suprafață de mai 
multe mile şi, în sfârşit, 

3. Deoarece primul punct al programului are un caracter mult prea general. 


Am onoarea să informez înaltul Prezidiu despre toate acestea, cu cea mai 
mare atenţie. 


Prefect c. c.: 
Renney 


[Teodor Balan, Serbarea de la Putna, p. 94-95, nr. XXIX. Data documentului 
menţionată de Balan: 1/13 august 1871] 

Toate ziarele din România liberă, cât şi din Bucovina cotropită de Austro- 
Ungaria, s-au ocupat de serbarea ce junimea studioasă din Viena a proiectat să facă 
în memoria lui Ştefan cel Mare, la mormântul din Monastirea Putna, în Bucovina. 

În adevăr, ne-am măhnit în sufletul nostru de răceala cu care s-au îmbrățișat 
de presă această idee măreaţă a tinerimei. Nimic nu impresionează pe mari oameni 
de stat şi publicişti decât politica şi aceasta din punctul de vedere a intereselor străine 
patriei lor. În alte patrii a lumii se fac serbări nu la eroi așa de glorioşi ca Ştefan cel 
Mare, care va servi întotdeauna ca idealul patriotismului românesc şi manifestaţiunea 
devine imponentă prin concursul tuturor oamenilor cu iubire de trecutul frumos al 
patriei lor, fie în arme, fie în ştiinţă, fie în naţionale acte. 

La noi, de doi ani s-au pus în mișcare această sublimă idee şi indiferentismul 
cel mai înspăimântător l-am observat atât în provincial cât şi în capitală. Sentimentele 
româneşti au degenerat pe acest pământ din cauza torentului de idei străine ce au copleşit 
şi s-au aşezat la [...] intereselor vitale a ţării, pentru a prourma din ea un punct necesar 
la combinațiuni machiavelice a marelui om de stat ce inspiră întregul imperiul german. 

O! Condamnabili în prezent şi viitor sunt şi vor fi acei inițiatori şi realizatori 
a implantării în rărunchii şi inima poporului român a politicii germane. Asemine 
fapte nu sunt trecătoare, de aceea ele nu se uită, ele vor fi întotdeauna oglinda vie 
pentru posteritate a gradului de patriotism şi a sentimentelor naționale ce au condus 
pe oameni la [...] februarie. 

Cangrena cosmopolitismului înrădăcinată în sufletul acelor oameni a fost 
nenorocirea țării acesteia. Căci mai mare calamitate, va proba-o timpul, nu s-a putut 
azvârli asupra unui popor inocent şi [...] la jocul saltimbanţilor săi politici! 

Până la această stare de lucruri, n-aveam a ne lupta decât pentru reformele 
interne ce credeam de trebuinţă să dotăm această ţară. N-aveam decât discuţiuni 
asupra ideilor economico-sociale de introdus în organizarea infinitelor interese de 
satisfăcut poporului român [...]. Acei şcolari formează astăzi elita soldaţilor la lupta ce 
s-a încins între străinism şi naționalism, şi lor dătorim că s-a format o şcoală hrănită 
cu asemenea cugetări în contra căreia reacționarii au vrut să-i dea lovitura în adunarea 
actuală a deputaților. 

Ei vor conduce această mişcare, se vor agita până atunci până când va suna 
semnalul bândei. Va veni timpul când numele lui Bărnuţiu va deveni o semnificaţie 
politică şi se va uza [...] toate manifestaţiunile naționale. 

Noi, din acest punct de plecare, privim serbarea de la monastirea Putna ca o 
declaraţiune contra străinismului şi cosmopolitismului, facem urări profunde ca această 
serbare să aibă rezultate folositoare şi să pună stavilă sloiului ce caută a ne inunda. 

Când azvârli gândirea în trecutul plin de viață românească şi-ţi aduci aminte 
de bravura, mărinimia, patriotismul şi pietatea eroului pe a căruia mormânt tinerimea 
va pune lacrimile sale, [...] sale, speranțele şi viitorul său, sufletul şi inima se strânge 
de durerea celor prezente şi [...] îmbărbătează pentru lupte eroice. 

N-a putut fi concepțiune mai nobilă, idee mai înaltă, sublimă şi patriotică 
decât întrunirea junimei din tot pământul românesc, a-şi da mâna pe mormântul 
celui mai mare om ce au avut aceste țări în cursul secolilor, a se înfrăţi, a se lega sub 
jurământ: că cauza mai sântă şi mai [...]? acestui erou nu poate fi decât propagarea 
ideilor naționale şi stârpirea ideilor străine şi cosmopolite. 

Consiliul nostru comunal, ca întotdeauna inspirat de frumoase cugetări, a 
votat în unanimitate în 24 a curentei o sumă de cinci sute franci pentru serbarea de 
la Putna şi a decis ca să fie reprezentat la această serbare prin d(omnul) consilier şi 
agiutor, P. Armașu. 

Cu o zi după ăst lăudabil vot al consiliului bârlădean, aflăm din ziarele din Iaşi 
că consiliul comunal al vechii capitale moldovene a votat asemene, pentru serbarea de 
la Putna, una mia lei şi a însărcinat pe d-nii M. Kogălniceanu, V. Alecsandri, D. Gusti şi 
primarele municipiului, C. C-tin Cerchez, ca să-l reprezinte la această solemnitate [...]. 

Ar fi fost o dezonoare şi un fapt din cele mai regretabile ca reprezentanţii 
urbei Bârladului, una din cele mai patriotice cetăţi şi cu un trecut destul de glorios 
în respectul iubirii sale pentru libertăţile publice, să stea nemișcată și să nu ia parte 
activă la serbarea Marelui Erou, care în numeroase ronduri a călcat pe pământul său. 

Respectul faptelor mari repurtate de străbuni, cultivate de contemporani este 
cumpăna sentimentelor lor şi proba amorului ce ei le conservă. Ştefan cel Mare a fost 
inimicul neîmpăcat al străinilor ce căutau a inunda această ţară. De aceea, în timp 
de 40 ani s-a luptat cu vigoarea gigantelui în contra lor şi pentru religiunea creştină, 
lăsând nemuritorul său testament care ne-a servit ca evanghelie în toate nenorocirile 
ce au căzut asupra noastră. 

Iată semnificaţiunea ce dăm noi voturilor acestor două consilii gemene, a 
Iaşilor şi Bârladului [...]!” 


[Ion Filipciuc, Eminescu la Putna, Câmpulung Moldovenesc, 2006, p. 134-135. 
Articol preluat din „Semănătorul', Bârlad, 1/13 august 1871] 

Mit Beziehung auf das geschătzte Dienstschreiben vom Heutigen ZI. 3617 
theile ich dem hochwiirdigen Consistorium mit, daf Versammlungen oder Aufziige 
zur Ausiibung eines gesetzlich gestatteten Cultus nach $ 5 des Gesetzes vom 15. 
November 1867, No. 135, des R. G. Bl. nur dann den Bestimmungen dieses Gesetzes 
nicht unterliegen wenn sie in der hergebrachten Art stattfinden. 

Abgesehen nun, daf es durchaus nicht den Herkommen entspricht, daf 
Studierende aus verschiedenen Orten, als Comite konstituiert einen Einfluf auf die 
Abhaltung des in Putna bevorstehenden Kirchenfestes zu nehmen beabsichtigen, so 


% Neclar. 

ist nach dem mitgetheilten Berichte des Klostervorstehers Herr Czuperkowicz die 
Absicht dieser Studierenden nicht auf rein kirchliche Handlungen, sondern auf die 
Gedăchtnisfeier fiir Stefan den Grofen gerichtet. 

Bei deiser Sachlage kann diesen Studierenden ohne Genehmigung der 
Behârde kein Einfluf auf die Versammlung und auf die Feierlichkeiten in Putna 
gewâhrt werden und es wird der Herr k. k. Bezirkshauptmann in Radautz, gleichzeitig 
aufgefordert dariiber zu wachen, daf bei der in Putna bevorstehenden Kirchenfeier 
keine Uberschreitunger des Gesetzes vom 15. Nov. 1867 zugelassen werden. 

Hievon wolle das hochwiirdige Konsistorium den Kolstervorsteher in Putna 
in Kenntnif setzen. 


Fir den K. k. Landesprăsidenten, 
I. Wazl 


[Traducere:] 


Cu referire la adresa de astăzi, cu nr. 3617, comunic onoratului Consistoriu 
că adunările sau procesiunile prilejuite de celebrarea unui cult autorizat prin lege, 
conform art. 5 al Legii din 15 noiembrie 1867, nr. 135, publicată în „Reichs-Gesetz- 
Blatt”/ „Foaia legilor imperiale”, pot fi excluse de la prevederile acestei legi, dacă se 
desfăşoară într-o manieră tradițională. 

Făcând abstracție de faptul că, potrivit celor comunicate până acum, studenții 
din diverse localităţi, constituiți într-un comitet, intenţionează să-şi exercite influenţa 
asupra felului în care urmează să fie celebrată sărbătoarea religioasă de la Putna, 
conform raportului trimis de stareţ, domnul Ciupercovici, intenţia acestor studenţi 
nu vizează activităţile religioase, ci comemorarea lui Ştefan cel Mare. 

În această situaţie, studenţii nu pot avea vreun amestec în organizarea adunării 
şi a festivităților de la Putna fără aprobarea autorităţilor; în același timp, solicităm 
domnului prefect de Rădăuţi să nu permită ca în cadrul festivităţii religioase să fie 
încălcate prevederile Legii din 15 noiembrie 1867. 

Înaltul Consistoriu este rugat să aducă toate acestea la cunoştinţa starețului 
din Putna. 


Pentru preşedintele Ţării Bucovinei: 
I. Wazl 


[Teodor Balan, Serbarea de la Putna..., p. 97-98, nr. XXXI. Data documentului 
menţionată de Balan: 5/17 august 1871] 

74 
O ştire indignatorie 


Se aude că pentru cenzurarea Cuvântării ce se va ţine la festivitatea de la 
Putna s-ar fi ales de cătră comitetul arangiator d-nii T. Mariorescu, 1. Negruzi şi V. 
Pogor. Oare, să fie în stare Comitetul central din Viena, carele lua inițiativa la această 
frumoasă serbare naţională, ca acuma, aproape la realizare, însuşi să vină a profana 
memoria lui Ştefan cel Mare? 


[Albina Pesta, anul VI, nr. 63, joi, 5/17 august 1871] 

Subscripţiunea pentru Serbarea în memoria lui Ștefan cel Mare 


Pre lângă sumele ce s-au publicat în nr. 93, se mai publică şi următoarele: 
d(omnul) I. M. Polescu, lei noi, 20; [D(omnul)] A. Bajescu, [lei noi], 6; [D(omnul)] 
Dionisie Popescu, [lei noi], 4; şi George Niculescu, [lei noi], 4. 

Care primindu-se la redacţia acestui ziar s-au şi înaintat în primirea d-lor 
membri ai comitetului din Bucureşti. 


[„Ielegraful”, Bucureşti, anul I, nr. 102, joi, 5/17 august 1871] 

Învierea lui Ştefan cel Mare 


Români, de la Tisa până la Nistru, gătiţi-vă pentru serbarea Sântului Ştefan, 
precum l-a numit cu drept cuvânt d-nu(l) Dimitrie Brătianu, în articolul său pentru 
serbarea care are a se face la Putna, în ziua de 15 august, în ziua Sântei Marii. 

Tot românul trebuie să celebreze în acea zi numele sântului erou, asistând la 
sărbătoare cu ființa lui, cu inima şi cu gândul său, precum creştinul celebrează Învierea 
lui Hristos, asistând la mormântul Său din Ierusalim, sau cu fiinţa, sau cu inima şi cu 
gândul său. Căci este peste putință să meargă toți românii la Putna, precum este peste 
putință să meargă toți creştinii la Ierusalim. 

Pentru ca această zi să fie serbată de toți românii, trebuie ca Tedeum-ul de 
la Putna să se audă prin toate bisericile române, iară clopotele acestor biserici să fie 
ecou pretutindeni al sunetului clopotelor de la monastirea Putna. Ospăţul de la Putna 
întinză-se pe masa fiecărui român! Hora de la Putna cuprindă într-însa toată inima de 

român, spre a tresălta ca sub puterea magnetismului, căci este a se serba atâtea mari 
victorii ale neamului românesc sub conducerea sântului erou, căci este a se legitima 
sacrificiul pentru patrie şi în generațiunile noastre precum era odată legitimat în 
generaţiunile străbunilor noştri! 

Marii prelați ai Bisericii române, Preasfinţiile lor, mitropolitul primat al 
României şi al Moldovei şi Sucevei, ca şi mitropoliţii Transilvaniei, vor da negreşit 
ordine la toate eparhiile pentru ca în toate plaiurile, în toate satele, să se cânte Tedeum 
în biserici, unde tot românul să poată asista, lăsându-și chiar mortul pe masă. 

Dară cine, oare, ar putea opri Biserica, pe preotul Bisericii române, păstorul 
căminului familiei, să celebreze el, de-a dreptul, fără să mai aştepte înalte ordine, 
memoria sântului părinte al patriei şi adevărat părinte al Bisericii, care el singur a 
înălțat peste 50 de biserici, falnice monumente, atestând pietatea şi gloria românilor, 
el care şi-a dat o viaţă întreagă pentru Biserică şi pentru ţară, el care a murit 
apărându-le, el al cărui nume ar trebui să nu lipsească din gura preotului când 
slujeşte liturghia? 

Nu! Nu cred ca clerul român să mai aibă nevoie de ordine speciale spre a-şi 
face o sântă datorie ca aceasta, când exemplul îl are de la copiii săi chiar, care s-au opus 
până la moarte în contra străinului, s-au opus cu crucea în mână în Iaşi, îmbrăcați în 
vestmintele lui Hristos, până a fi străpunşi şi ei ca şi Hristos, în coastă, de baioneta 
vrăşmașşilor României. 

Unde sunteţi, mari poeţi ai României, Eliade, Rădulescu şi Bolintineanu, ca să 
concepeţi imnuri și cântări pentru această mare sărbătoare la care au să se închine toţi 
românii? Voi nu mai sunteţi! Şi alții n-au mai ieşit! Sfinte Ştefane, reanimă focul sacru 
în inimile românilor, şi-i întoarnă pe calea gloriei pe care-i duceai tu când băteai cu 
dânşii barbarismul, pe turci, pe tătari, pe maghiari, pe poloni, şi pe şvabi, care iarăşi 
au început a cotropi neamul tău! 

Cu această ocaziune, rog pe comitetul din Bucureşti însărcinat cu această 
serbare, să primească şi de la subscrisul 20 romanaţi. 

Ion Polescu 


[„Ielegraful”, Bucureşti, anul I, nr. 102, joi, 5/17 august 1871] 

Având comitetul de a porni la Bucovina spre a începe pregătirile cuvenite 
pentru serbare, doi membri, preşedintele d-l. V(asile) Bumbac şi d-l Belesiu își dădură 
demisiunea împiedicaţi fiind, parte prin împregiurări familiare, parte prin ocupaţiuni 
cu studiul pentru examene, de a pleca împreună. 

Comitetul central decise, așadară, încă în Viena, a alege îndată cu sosirea lui 
în Bucovina, alți membri, şi de a se constitui de nou, ce(ea) se şi împlini în şedinţa din 
1 august, st(il) n(ou), în Cernăuţi, alegându-se fostul secretar, d-l. Slavici, de preşedinte, 

d-l. M. Eminescu, de secretar, completându-se prin d-l. V. Morariu. Funcţiunile 
celorlalți membri rămaseră în vigoare. D-l. V. Bumbac a rămas ca agintele Comitetului 
central, în Viena, d-l. Belesiu, în asemene calitate, purcese în Crișiana. 

Fiind, aşadară, comitetul formal constituit, a început, cu 1 august, pregătirile 
cuvenite în Bucovina. 

Comitetul se află astăzi în pozițiunea plăcută de a înştiinţa pre onoratul public 
rom(ân) cum că toate pregătirile sunt îndrumate şi speră cu 13/25 august a fi cu toate 
gata. Nu-i rămâne acuma alta nimic decât a ruga pre toţi aceia ce numai simţesc 
adevărat româneşte, ca să înfrumuseţeze serbarea cu prezenţa lor, căci comitetul 
este de convingere că numai o participare vie poate rădica însemnătatea acestei 
serbări naţionale. 

O adunare numeroasă de români din toate provinciile române, însuflețită de 
unul şi același spirit, aceasta este podoaba, frumuseţea şi sublimitatea serbării, iar nu 
flamurile împlântate şi arcurile de triumf. 

Pentru ca participatorii la această serbare să nu rămână ca frunza pe apă, pe 
locurile necunoscute, pentru ca ei să afle grija cuvenită, pe o parte, pe alta ca comitetul 
conducător să-şi poată face calcul şi să purceadă în toate lucrările sale pe baza sigură, 
comitetul conducător a şi rugat de repetite ori ca toţi ce voiesc a lua parte la această 
serbare să binevoiască a înştiința până la 10 august, st(il) n(ou), sub adresa: Pamfil 
Dan, jurist, în Cernăuţi, pre comitet. 

Astăzi, comitetul este necesitat a lungi termenul până la 8/20 august, tot sub 
acea adresă, cu observarea că pentru persoanele ce nu se vor fi anunţat, el se va putea 
îngriji numai de-i vor ierta împregiurările. 

Totodată, comitetul simte îndatorire de a publica, deocamdată, următoarele 
informaţiuni: ultima staţiune de descălecare pentru persoanele ce vor veni pe calea 
ferată, este Hadicfalva (Bucovina). Trenul soseşte aci numai o dată pe zi şi anume pe 
la 2 ore după amiazăzi. La această stațiune comitetul va ordina o secțiune care are să 
îngrigească transportarea publicului la Putna — o depărtare de 5 ore. Preţul de persoană 
e 1 fl. şi 1 fl., 50 cr. 

Tot aici primesc oaspeţii o programă tipărită, în mână, în care va afla 
informaţiunile necesare mai clar şi apriat. 

Serbarea se ţine în 15/27 august, în ziua de Sânta Maria Mare, ziua hramului 
bisericii, şi în 16/28 august, în care se face parastasul pentru fondatorul bisericii. 
Oaspeţii din depărtare vor avea să sosească, aşadară, în 14/26 august. 

În Putna, comitetul conducător îşi are biroul său într-un loc acomodat aproape 
de cvartire, cătră care onoratul public va avea să se adreseze cu orice dorință. EI se va 
năzui a satisface dorințelor şi a îndestula pre onoratul public rom(ân), carele a ştiut 
îmbrăţişa ideea şi a sprigini junimea academică cu sacrificiu în întreprinderea ei. 

Comitetul conducător roagă pre onoratul public român de încrederea sa, 
dorindu-i fericită întâlnire la mormântul lui Ştefan cel Mare. 


Cernăuţi, 29 iulie/11 august 1871 

Ioan Slavici, m. p., preşedinte 
M. Eminescu, secret(ar) 


[„Albina', Pesta, anul VI, nr. 63, joi, 5/17 august 1871] 


78 
Bucureşti, 4 august 1871 


Suişul are şi pogorâş! 

Naţiunile conduse de imutabila lege a naturii, când ajung la apogeu, încetul cu 
încetul cad până nu se mai cunosc ce au fost. Ele n-ar peri dacă şi-ar aduce aminte de 
trecut. Scăldându-şi sufletul în suvenirea vitejiilor şi gloriilor câştigate, s-ar îmbărbăta 
cu acea scânteie de viață capabilă de fapte mari, şi şi-ar scutura capul din pulbere sau 
de sub jug! 

Prin suvenirea trecutului, națiunea se ridică. Din cadavrele eroilor săi se renaşte, 
din şoaptele mormântului îşi ia zborul de vultur spre un măreț viitor. Sacrificiul sângelui 
este fatalminte. Un neam nu se ridică dacă va sta pururea nemișcat, cu jugul pe cap şi 
cu braţele lănțuite, şi nu s-ar zbuciuma ca să sfărâme cătuşa şi nu şi-ar vărsa sângele 
ca să devie iarăşi liber. 

Istoria ne procură netăgăduite pilde de acest adevăr. Glorioasa naţiune sârbă, 
pentru a se putea ridica din pulberea în care căzuse, a trebuit să meargă la monastirea 
Remeta pentru ca acolo să sărute oasele cneazului Lazăr şi să-şi câştige viața adevărată. 

Tinerii români din Viena au ştiut acest adevăr, şi de aceea au conceput sublima 
idee a întâlnirii sămânţei viitorului în giurul mormântului lui Ştefan, ca de acolo, 
luminaţi cu lumina sântă a marelui străbun, să o împrăștie în toate părțile Daciei, și 
să prepare tărâmul unităţii neamului! 

O asemenea măreaţă idee trebuie să-şi găsească răsunet în piepturile tuturor 
celor ce-şi zic fii ai lui Traian. Aşa se cădea! 

Ruşine! 

Cei mai mulți rămaseră surzi la apelul făcut de a contribui la realizarea serbării, 
ocupați, fireşte, cu contribuţiuni pentru răniții francezi, fabuloasa capelă de la azil, şi 
multe altele. Chiar presa nu și-a îndeplinit toată datoria. Acum un an, când Comitetul 
din Viena cerea concursul de la toate gazetele româneşti, ziarul Românul, punând 
chestiunea neamului la coadă, strângea bani peste bani, colecte peste colecte, tributuri 
peste tributuri, pentru Piteşti şi Ploieşti. 

Guvernul nici n-a fost în stare să priceapă importanța serbării lui Ştefan cel 
Mare. EI, biet, recomanda prin Monitorul oficial pe jupânul Baer şi îndemna pe români 
să contribuiască pentru jidovii din Safet! Iaca simţul naţional al miniştrilor chemaţi 
de Măria S. a succede la cârma statului. 


153 


Telle maitre, telle valet! 

Guvernul nenaţional, primăriile nu puteau fi altfel. Au rămas nemișcate la 
strigătul tinerimii! Singur municipiul Iașilor a fost în stare să se miște puternic în fața 
măreţei umbre a Marelui rege al Moldovei, şi să dea 1000 lei pentru serbarea de la 15 
august viitor. Iaca ce zice Curierul de Iaşi pentru aceasta: „Am publicat în nr. trecut 
sumarul ședinței de la 16 iulie al consiliului comunal din lași. Am uitat însă a înregistra 
cu acea ocaziune şi între ştirile locale votul patriotic prin care onorabilul nostru consiliu 
comunal a subscris, din partea municipiului lași, suma de 1000 lei noi, spre a suplini 
la cheltuielile de la monastirea Putna, ce urmează a se ţine în viitoarea lună august, la 
mormântul lui Ştefan cel Mare. Tot cu această ocaziune, onor(at) consiliu a încuviințat 
în unanimitate ca d. primar Cristodulo Cerchez și d. consilier Gh. Mârzescu să reprezinte 
comuna laşi la acea serbare. Aplaudăm această faptă ce ilustrează atât de mult pe consiliul 
nostru comunal, cel întâi în toată România, care (deşi cam târziu) a votat atât ajutor 
material cât şi reprezentanța comunală pentru măreaţa serbare de la Putna”. 

Onoare acelor părinţi ai oraşului Iaşi care nu cruţă nici o ocaziune fără de 
a nu proba că simte şi lucrează româneşte! Onoare municipiului ieşan care a depus 
concursul său pentru realizarea celei mai mari idei a veacului român, şi care şi-a trimis 
reprezentanţi a îngenunchia pe mormântul Sf. Ştefan şi a-i zice: Tată al neamului! 
Scapă-ne de străin! 


[„Ielegraful”, Bucureşti, anul I, nr. 102, joi, 5/17 august 1871] 

Pentru serbarea de la Putna, în memoria Marelui Ştefan, d. Theodor N. 
Augustin a dat 20 franci. 


[„Ielegraful”, Bucureşti, anul I, nr. 103, vineri, 6/18 august 1871] 

Subscripţiune pentru serbarea „Ștefan cel Mare” 
De la persoanele publicate în nr. 102 şi 103 din „Telegraful” a mai incurs suma 


de 24 lei. 


[„Românul”, Bucureşti, anul XV, sâmbătă-duminică, 7-8/19-20 august 1871] 

81 
Comitetul central pentru serbarea de la Putna 


Pentru serbarea în memoria eroului Ştefan cel Mare, comitetul a primit până 
azi, 29 iulie /11 august, următoarele sume: 84 fl. v.a., şi 6 taleri. 
De la oaspeţii băilor din Zizin, cu cuvintele: „Mai bine mai târziu decât 


>» 


niciodată”, prin domnul C. A. Hrisoscoleu, 50 fl., v.a., şi anume: 


dd. C.A. Hrisoscoleu 3 fl., 20 cr. 
-- Hristofor Tabacovici 5 fl. 
--  I1.Zmeu 1 ÎL. 
--  P. Georgiade SA, 
-- N. Păclianu 4 ÎL. 
-- Lazăr Zădăriceanu 1 fl. 
-- 1. Vlahide 1 ÎL. 
--  G. Brătescu 1 ÎL. 
--  G. Gaudi 80 cr. 
--  M.N. Mihăescu 1 fl., 50 cr. 
-- CC. Râmniceanu 1 ÎL. 
--  Anast(asie) Rudeanu 2 ÎL. 
-- AL. Cair 1 ÎL. 
D-na Maria Cair 50 cr. 
[dd] Al. Butculescu 1 fl., 50 cr. 
--  I. Dragomirescu 1 fl. 
-- A. M. Seredeanu 1 fl. 
--  G. Tocilescu 1 ÎL. 
-- A, Rocarescu 1 fl. 
-- N. Avramovici 50 cr. 
-- 1. Șuşanu 2fl. 
-- A. Vepanu 2.fl: 
-- Ant. A. Paraschiva 2 ÎL. 
--  G.R. Georgiu pia 
--  S. Toma 2 ÎL. 
-- C.M. Aghemu pa 
-- IL. Filipescu 1 fl. 
-- A. S. Zaharia 1 ÎL. 
-- Ant. Tabacov 1 fl. 
-- A. Melidon 2 ÎL. 


-- B. Cuţarida 1 fl. 

De la onorab(ilul) comitet din Bucureşti: 620 franci. 

De la doamna Alexandrina Haralamb, din Craiova: 15 napoleoni, schimbaţi 
cu 146 fl., 46 cr., v.a. [valută austriacă] 

De la d(omnu)l G. Crăciunescu, din Arad: o colectă de 13 fl. 

De la domnul V. Popescu, din Sibiu: o colectă de 23 fl., v.a. 

Suma totală: 316 fl., 40 cr., v.a., 620 franci, 6 taleri. 


Exprimându-ne mulțămirile noastre către dd. contribuitori, rugăm pe toţi 
aceia care ne-au anunţat pân-acuma că au sume strânse să binevoiască a le înainta 
către comitet, supt adresa de până acuma: „Pamfil Dan, jurist, Cernăuţi”. 


Cernăuţi, 11 august 1871, nr. 105. 


Preşedinte: Ion Slavici 
Casier: Pamfil Dan. 
Secretar: V. Morariu 


[„Românul”, Bucureşti, anul XV, sâmbătă-duminică, 7-8/19-20 august 1871] 

Comitetul dd. studenţi de la Universitatea din Bucureşti, pentru serbarea în 
memoria lui Ştefan cel Mare 


Domnilor primari şi consilieri ai comunei, 
Domnule primar, 
Domnilor consilieri, 


În şedinţa de azi, 5/17 august, aţi votat suma de cinci sute lei pentru serbarea 
ce junimea română de pe la toate universităţile dă, în 15/27 curent, la monastirea 
Putna (Bucovina), în memoria nemuritorului erou al românităţii, Ştefan V cel Mare. 

Actul Domniei Voastre fiind dintre cele mai naţionale, ţinem a ne împlini 
o datorie imperioasă viind a Vă mulțămi în calitate de reprezentanţi ai junimii 
de la Universitatea din Bucureşti, aleşi în şedinţa de la 22 martie 1870, în numele 
tuturor confraților noştri, pentru lăudabilul act ce românescu-Vă patriotism V-a 
decis a-l face. 

Viaţa municipiilor, domnule primar şi domnilor consilieri, constituie viața 
națiunii, şi d-voastră aţi arătat că există viaţă în marea capitală a României. Deşi modest, 
în raport cu mărețul scop al serbării, a cărei iniţiativă am luat-o, darul d-voastră e 
dintre cele mai bine-primite, căci e oferit, credem, cu iubire către frumosul trecut al 
românilor, către nemuritorii noştri străbuni şi eroi. 

Binevoiţi a primi, Vă rugăm, domnule primar şi domnilor consilieri, asigurarea 
deosebitei noastre gratitudini şi stime. 


Bucureşti, 5/17 august 1871, nr. 30 


Membrii Comitetului: 
St. C. Mihăilescu 

Ion A. Brătescu 

G. Dem. Teodorescu 


[„Românul”, Bucureşti, anul XV, luni-marţi, 9-10/21-22 august 1871] 

Publicăm, cu plăcere, următoarele româneşti accente ale unei inimi june şi 
mişcată de însemnătatea serbării naţionale de la Putna: 


Către studenți 


Un farmec îmi uimi vederea când vrui a citi anunţul de plecare al comitetului 
nostru pentru serbarea de la Putna; același farmec, cred, v-a cuprins pe toţi în acel 
moment, căci toți suntem fii de români şi toți româneşte cugetăm. Numai nişte inimi 
împietrite, locaşe ale străinismului, ar fi putut sta nemișcate citind acest anunţ. 

Avui fericirea, fraților studenţi, ca în ajunul plecării să întind mâna la câţiva 
din reprezentanții noştri ce-mi păreau că zboară împreună, cu gândul meu, către 
eterna Putnă. După un «La revedere!» — şi o frățească sărutare, îşi îndreptară calea 
spre mormântul marelui erou. Către acele locuri unde odinioară, victorios, sta mândrul 
nostru domn, către acele locuri care astăzi zac supt jugul străinului, spre rușinea noastră, 
către acel mormânt care în sine închide moaştele atletului lui Hristos, al căruia nume, 
când îl pronunțăm, nu subînţelegem decât eroism, românism. 

În dimineţa de 6 august, de la gara Târgoviștei porniră frații noştri, studenţi ai 
academiei din Bucureşti, să depună sărutări fierbinţi, să verse lacrămi de entuziasm pe 
acel sânt mormânt, să invoce Providența ce acum patru seculi, din victorie în victorie, 
purta pe marele nostru domn, care, mai mult ca oricare altul, a înțeles cât e de frumos 
«Pro patria mori!», plecară acolo unde trebuie să meargă pruncul din leagăn spre a se 
bapteza, şi bătrânul spre a-și mărturi păcatele. 

Dea D(umne)zeu, frați de şcoală, ca din sânul nostru să iasă, mai des, juni ca cei 
ce au plecat la această serbare, care în tot anul să meargă a depune, cu fală, în numele 
generaţiunii ce acum reprezintă, omagii respectuose pe sacrul mormânt! 

Se ne unim, frați studenți rămaşi în Bucureşti, cu toții, într-o voce, şi să zicem: 
«Aşeze D(umne)zeu la dreapta Sa pe martirii şi eroii neamului românesc, şi facă ca 


157 


virtuțile lor să se reverse şi peste noi, ai lor strănepoți, şi ideile lor de unire, de românism, 
să domine pe câmpiile Daciei Traine, din coliba săracului până în palatele monarhului!». 

Salut, fraţi români, voiagiul vostru, cât și pe voi, şi termin repetându-vă 
patrioticele cuvinte ale marelui nostru cetățean, D. Brătianu: «Revărsaţi-vă, în toată 
splendoarea voastră, mândri zori ai zilei celei mari, şi facă cerul ca soarele vostru care 
este și al nostru, apus să nu mai aibă!». 


N. Alexandrescu, student 


[„Românul”, Bucureşti, an XV, luni-marţi, 9-10/21-22 august 1871] 

Consiliul comunal din Iaşi a invitat pe dd. Vasile Alecsandri, Mihai 
Kogălniceanu şi Dimitrie Gusti de a lua parte la serbarea de la Putna dimpreună cu 
bucurie, că toţi trei aceşti bărbaţi binemeritați de la patrie şi naţiune, au primit cu 
plăcere această invitaţiune. 


[„Românul”, Bucureşti, an XV, luni-marţi, 9-10/21-22 august 1871] 

Ziarul „Curierul de Iaşi” publică cele următoare: 

„Primăria din Bârlad, după cum ne informăm, asemenea a votat pentru serbarea de 
la Putna, suma de 500 lei. Aplaudăm acest patriotic vot al consiliului de Bârlad, care negreșit 
va fi primit de comitetul aranjator al serbării cu cea mai mare mulțămire şi recunoştinţă. 
Auzim, totdeodată, că şi primăriile din Roman, Bacău, Dorohoi, Botoșani și alte încă ar 
fi hotărât a da un asemenea vot. Dumnezeu să le ajute! S(finția) Sa, arhiereul Suhopan, 
este delegat pentru a reprezenta la serbarea de la Putna clerul român din Moldova”. 

Informaţiunile din Bucureşti, de ieri, publică asemene cele următoare: 

»D-nul Mihail Kogălniceanu va asista la serbarea de la Putna, ca delegat al 
comunei laşi. D-lui va bate, din suma ce publicăm mai sus, medalii comemorative de 
argint şi bronz. Comuna din Bucureşti încă a delegat pentru acea serbare pe d. Florescu. 
Ca să fi votat şi vreo sumă, nu știm. Dar bine că s-a făcut şi atâta pe urma patrioticelor 
comune din laşi şi din Bacău, care au dat exemplu şi comunei noastre”. 

Comuna din Bucureşti, am spus, că a votat 500 lei noi pentru serbarea de 
Putna. Mulțţămindu-i din nou, întrebăm pe d. Corlătescu ce a făcut și ce face cu fântâna 
sănătăţii şi a avuţiei. 


[„Românul”, Bucureşti, anul XV, luni-marţi, 9-10/21-22 august 1871] 

86 
Societatea „Junimea Română” din urbea Râmnicul Sărat, a dat 15 lei noi pentru 
serbarea de la Putna, în memoria lui Ştefan cel Mare. 


[„Ielegraful”, Bucureşti, anul I, nr. 105, marţi, 10/22 august 1871] 

Domnului redactor al ziarului „Telegraful” 


Domnule, 

Am zis în articolul comemoraţiunii lui Ştefan cel Mare ca serbarea de la Putna 
să se întindă peste toată România. Pentru acest sfârșit mă adresez la junimea studioasă 
şi, mai cu deosebire, la acei care redactează acest ziar, căci ei, mai mult decât oricine, 
sunt în drept de a lua iniţiativa pentru a se serba şi în Bucureşti această zi, ca nu tocmai 
capitala, unde se presupune a fi focarul naţionalităţii, să nu se resimtă de această 
măreaţă zi. 

La 15 august, când este a se face această serbare la Putna, este şi Sânta Maria, în 
care zi, la Cotroceni, este hram, şi, de abicei, se adună foarte mult popor de dimineaţă, 
petrecând acolo în veselie toată ziua neștiind pentru ce. 

Să profităm de această ocaziune şi, după ce se va săvârşi liturghia, să facem 
un 'Tedeum pe câmpia Cotrocenilor, în mijlocul poporului, în mijlocul corturilor, 
umbrelor şi al barăcilor care se fac pentru petrecerea acestei zile. 

Să întindem o masă lungă, de scânduri albe, cu pâine, miei fripţi şi oale de 
pământ româneşti, cu vin, precum ospătau străbunii noştri când se întorceau din 
glorioasele lor războaie. Masă simplă, căci astfel făceau şi străbunii noştri, dacii, chiar 
pe când aveau cele mai mari bogății. Iată exemplu: Dacii, după ce-au prins în răsboi 
pe unul din cei mai luxoşi împărați ai Romei, i-a dat şi lui, precum şi generalilor săi, o 
masă de lux care întrecea orice imaginaţiune de opulenţă. Iară ei şi-au întins o masă 
ca d(e)al-de-astea, şi mâncau la o parte, arătându-le că deși ei au mai mare lux şi mai 
mari bogății, dară prefer soleritatea, alungând departe de dânşii orice gânduri vanitoase. 

Vă rog, dară, domnilor, deschideţi o listă de subscripțiune pentru acest sfârşit, 
şi în care treceţi şi pe subscrisul, cu 10 romanaţi. 

Pentru ca să se poată realiza această subscripţiune mai repede şi mai cu efect, 
să se facă astfel, dacă s-ar putea, ca fiecare din membri comitetului d(umnea)voastre 
să ia câte o listă şi să plece prin prăvălii şi prin toate părțile, şi să fiți siguri că într-o zi, 
numai, se va aduna destui bani pentru realizarea acestei mari idei naționale. 

Salutare şi frăţie 


Ioan Polescu 

[„Ielegraful”, Bucureşti, anul I, nr. 105, marţi, 10/22 august 1871] 

Ştiri locale 


Delegaţi din partea I.P.S. Mitropolitului Moldovei şi Sucevei, ca reprezentant al 
clerului Moldovei, pentru serbarea [de] la Putna, sunt PS. lor episcopii Filaret Scriban 
şi Iosif Bobulescu, arhimandritul Ieronim Buţureanu şi arhidiaconul mitropoliei, 
Nectarie Apostoliu. 


x 


Delegații din partea comunei Vaslui au sosit în urba noastră, aducând cu sine 
şi stindardul făcut din partea acelei urbe. 


x 


Ajunul plecării la Putna fiind astăzi, vineri, în 13 august, toţi onor(aţii) cetăţeni 
precum și onor(atele) doamne a urbei noastre sunt invitaţi a asista la întrunirea ce va 
avea loc la biserica Sf(ântului) Nicolae cel domnesc, zidită de Ştefan cel Mare, la orele 
5 după amiază, când se va porni de acolo un conduct solemn, în frunte cu flamura 
femeilor române moldovene, făcută prin subscripţiunile mai multor doamne, şi cu 
flamura urbei Vaslui, înconjurată de 5 delegaţi, ducându-le în sunetul muzicii comunale, 
acordată de d(omnu)l primar, până la gara de Iaşi, unde se vor depune flamurile până 
mâine, sâmbătă dimineaţă, la 4 ore, când vor porni cu trenul atât delegații urbei Iaşi 
şi Vaslui, cât şi cetăţenii doritori de a participa la serbarea de la Putna. 


x 


Relativ la serbarea în memoria lui Ştefan cel Mare, după cum am fost arătat 
în numărul trecut al foaiei noastre, mai mulți cetăţeni din urba noastră, neputând a 
merge pănă la Putna, vor solemniza această serbare aice, la biserica Sf(ântul) Nicolae 
cel domnesc, duminică, în 15 ale curentei, unde va cânta şi muzica comunei, acordată 
gratis de on(oratul) primar. Cu ocazia acestei serbări memorabile, d(omnu)l loan 
Panait, epitropul bisericii Vovidenia, va împărţi, în aceeași zi, o sumă de păine şi 
vin la săraci. Tot, de asemenea, va face şi d(omnu)l Ioan Clement, epitropul bisericii 
Sf(ântul) Haralambie. 


x 
Societatea academică română, asemenea, va fi reprezentată la Putna printr-un 


membru al ei. Cine va fi acesta, nu ştim încă, dar e nobil, patriotic şi frumos ceia ce se 
face pentru prima serbare naţională, la care vor participa românii din toate unghiurile. 

x 


Comuna București, după cum anunță mai multe ziare, a votat şi dânsa o sumă 
de 500 lei noi, pentru serbarea de la Putna, delegând pe d(omnu)l G. Florescu, spre a 
o reprezenta la serbare. 


x 
La serbarea de la Putna se vor împărți medalii comemorative de argint şi 


bronz, parte făcute de cătră Comitetul central din Viena, parte de cătră d(omnu)l 
Mihail Kogălniceanu. 


[„Curierul de Iaşi”, Iaşi, anul IV, nr. 88, miercuri, 11/23 august 1871] 

România, Sânta Mitropolie a Moldovei şi Sucevei 


Cu frățească, în Hristos, dragoste, îmbrățişăm pe Frăția Voastră! 

Pentru a ne reprezenta la ceremonia destinată a se face în ziua de 15/27 
august curent în memoria lui Ştefan cel Mare, am delegat pe frăția Sa, arhiereul 
Filaret Stavropoleos Scriban, însoțit de frăţia Sa, arhiereul Iosif Sevastias Bobulescu, 
de Preacuviosul arhimandrit leronim Buţureanu şi de ierologhia Sa, arhidiaconul 
mitropoliei noastre, Nectarie Apostoliu; despre aceasta avem onoare a încunoștiința 
pe Frăția Voastră, şi Vă rugăm că, dacă nu veţi liturghisi singur la acea solemnitate şi 
ar cere necesitate, să le dați canonica permisiune de a şi liturghisi. 


Al Frăției Voastre, în Hristos, frate: mitropolit Moldaviei, 
P. direct. Mitropoliei: indescifrabil 


Frăției Sale, episcopului ducatului Bucovinei, Evghenie Hacman 
[Teodor Balan, Serbarea de la Putna..., p. 94, nr. XXVIII. Data documentului 
menţionată de Balan: 12/24 august 1871]. 
90 
Diverse 


D(omnu)l M(ihail) Kogălniceanu, aflăm că are să plece spre Bucovina pentru a 
participa la serbarea de la Putna, unde tot deodată va avea să reprezinte şi pe Academia 

ştiinţifică română din Bucureşti, fiind specialmente însărcinat pentru aceasta din partea 
acestei societăţi, care, de prezent, își ţine sesiunea sa anuală. 


[„Ielegraful”, Bucureşti, anul I, nr. 107, joi, 12/24 august 1871] 

Cetăţeni! 


După înţelegerea avută cu direcţiunea Căilor Ferate, am plăcerea a vă vesti 
că oricine doreşte a asista la serbarea ce are a urma la monastirea Putna, în memoria 
nemuritorului nostru domn Ştefan, va fi condus cu jumătate din preţ îndată ce va 
prezenta pentru aceasta bilete pe care le ţin la dispoziţia tuturor cetăţenilor şi pe care le 
voi elibera pentru mergerea până Hadig Falva şi întoarcere, în toate zilele, cu începere 
de astăzi, vineri 13, şi până joi, 19, a curentei, inclusiv. 


Primar, 
C. Cristodulo Cerchez 


Nr. 16996 
1871, august în 13/25 zile (s.a.). 


[Anghel Popa, Serbările naţionale de la Putna, p. 48-49] 

1871, august 14/26 
Domnule primar, 


Pentru splendoarea solemnităţii ce mâine urmează a se face în onoarea Eroului 
Moldovei, Ştefan cel Mare, şi la care ocaziune subsemnaţii au luat inițiativa a să face 
un mic banchet în grădinița primăriei, vă rugăm, cu adânc respect, să binevoiţi a face 
ca sentimentele de entuziasm ce se vor manifesta, cu ocaziunea acestui banchet, de 
către mai mulţi cetăţeni distinşi, să fie intonată de orchestra comunală, precum, nu 
mai puţin, să ne puneţi la dispoziţiune şi stindardul comunei, scut al cetăţii noastre. 


[Anghel Popa, Serbările naţionale de la Putna, p. 50) 

Programa 
după care s-a celebrat serbarea în memoria lui Ştefan cel Mare, la mormântul 
acestui erou, în mănăstirea Putna (Bucovina), în 15/27 şi 16/28 augustu 1871 


Sâmbătă, 14/26 august 1871 

La zece ore seara, începutul serbării, cu privegherea religioasă anunţată la 
intrarea în biserică, cu 21 de salve şi tragerea tuturor clopotelor sântei mănăstiri. 
Oficiul se împlineşte de cinci preoți şi un diacon. Iluminaţiune solemnă a bisericii şi 
a întregii mănăstiri. 


Duminică, în 15/27 august 1871 

De la opt până la nouă ore dimineaţa, trei rânduri de salve succesive anunţă 
adunarea oaspeţilor în porticul festiv. Comitetul, în corpore, îl bineventează*. 

Şase salve anunţă începerea Sântei liturghii, săvârşită de 7 preoţi şi 2 diaconi. 

La priceasnă, Preacuvioşia Sa, părintele egumen al mănăstirii Putna, Arcadie 
Ciupercovici, ţine o predică corespunzătoare hramului bisericesc. 

Procesiunea, la porticul festiv, fu salutată de salve. După descoperirea şi sânţirea 
urnei consacrative, epitaful doamnelor din Romania, a celor din Bucovina, a flamurei 
doamnei Haralambie, a doamnelor din Iaşi şi a Institutului de Belle-Arte, domnul 
A. D. Xenopol rosteşte cuvântul festiv. 

Corul junilor români intonează Imnul religios, compus anume de domnul 
V. Alecsandri, melodia de domnul A. Flechtenmacher. Se citesc inscripțiunile de pe 
daruri. Procesiunea se întoarce în biserică spre încheierea Sântei liturghii. 

Masa comună în portic. 

După vecernie, iluminațiunea mănăstirii şi foc bengalic pe culmile 
munților dinprejur. 


Luni, în 16/28 august 1871 

La opt ore dimineaţa, junimea academică, diferiţii domni reprezentanţi, clerul 
şi autorităţile publice se adună în portic şi apoi purced „in corpore” la biserică spre a 
asista la Sânta liturghie. 

După Sânta liturghie urmează ieşirea cu procesiunea pentru aducerea darurilor 
la biserică. 

Preacuvioşia Sa, părintele egumen al mănăstirii, dă citire Cuvântului de 
îngropăciune la moartea lui Ştefan cel Mare. Conductul festiv, în sunetul Bugii, clopotul 
lui Ştefan vodă. 

După intrarea în biserică, parastas de pomenire. 

La îngenunchierea generală, cu citirea rugăciunii de iertăciune, corul 


%Urează Bun venit! 

intonează Imnul lui Ştefan cel Mare, făcut anume de domnul V. Alecsandri, melodia 
de A. Flechtenmacher. 

40 de salve, ca reamintire de mănăstirile zidite de măritul erou, și sunetul Bugii 
anunță aşezarea darurilor pe mormânt. 

Ospăţ comun în portic (agapă). 

Serbarea se închide prin un discurs prezidenţial. 


[„Convorbiri literare”, Iaşi, anul V, nr. 12, ziua 15/27 august 1871, p. 186] 

„Dreptul va înflori ca finicul şi se va înmulţi ca cedrii Libanului” 
(Ps. 91, 12) 


Ce bucurie mare şi negrăită mă cuprinde întru acest moment sărbătoresc când 
mă văd înconjurat de o aşa frumoasă, demnă şi numeroasă adunare bisericească, şi 
încă la acest loc singuratic, unde, mai că prin curgerea anului întreg, ne întâmpinăm 
numai noi, frații acestui sobor monastiresc, noi care ne-am făgăduit logodnicului 
nostru, I(isus)s Hr(isos), a petrece pe viaţă întru acest sânt locaş, şi a ne ruga neîncetat 
pentru norocirea temporală şi mântuirea eternă a creştinilor. 

Şi, oare, care să fie cauza acestei adunări însemnate, cuprinzătoare, de persoane 
prea stimate, de stări felurite, de amândouă sexele? Care să fie acel puternic îndemn, și 
de unde izvorăşte? Ce a putut aduna la un loc întru această sfântă casă dumnezeiască 
aşa nişte persoane mult așteptate, dorite, care merită toată recunoştinţa noastră, şi care 
m-au surprins pe mine, singuraticul conducător, cu o nespusă plăcere şi mângâiere 
sufletească? Ce vrea să zică acea îndestulătoare bucurie care se poate ceti astăzi pe 
fețele tuturor acelor ce, conduși de un simțimânt adevărat creştinesc şi plin de pietate, 
îi văd adunaţi aici? Cum vine că, neprivind nici la depărtarea locului, nici la ostenelile 
şi zdruncinarea sănătăţii împreunate cu acelea, au grăbit aşa mulți, dorind a se îndulci 
tocmai astăzi de rugile săvârşite la Sânta liturghie, simțindu-se mângăiați că se află 
aici, înlăuntru, spre a-şi putea pune în lucrare omagiile de venerațiune faţă cu acest 
sânt loc, plin de interes creştinesc şi istoric? Cauza aceasta îmi este cu atăta mai mult 
cunoscută cu cât, privind eu, cu mândrie şi cu multă mulțămire, către persoanele cele 
adunate, cunoscându-le inimile cele nobile, simţimântele cele demne şi tendinţele cele 
binecuvântate, iubirea lor către Biserică şi națiune, cred, că de o parte, nu poate să fie 
alta decât onoarea şi venerarea Maicii Domnului, scutitoare tuturor creştinilor, în a 
cărei mutare cătră ceruri, cătră iubitul ei fiu şi Mântuitorul omenimii, serbăm noi astăzi 
hramul acestei străvechi monastiri, şi, de altă parte, acel mormânt duios împreunat 
nemijlocit cu această sărbătoare, adică pia aducere aminte, după un trecut de 400 de 
ani de acel nemuritor principe, carele, întrunind în sine în cel mai înalt grad virtuțile 
unui adevărat şi celui mai brav domnitor romăn, din râvnă creştinească şi învăpăiată 

iubire către Dumnezeu, a fondat din însuşi ale sale mijloace acest sânt locaş, în carele 
ne aflăm noi astăzi, închinându-l Maicii Domnului. Așa-dară, zic o fiască nenarabilă 
suvenire pentru fondatorul acestei sânte monastiri, cu drept cuvânt numit de istorie, 
pentru vetejiile şi vredniciile sale: Ştefan cel Mare, Ştefan cel Mare. 

Rostind numele acesta, mă cuprind fiori de veneraţiune, de iubire, adevărat 
fiască, şi cele mai adânci simțimânte de mulțămire şi recunoştinţă. Rostind numele 
său, numele „Ştefan cel Mare”, mi se înfăţişează ca într-o oglindă toate acele fapte 
strălucite şi binefaceri mărinimoase ce le-a împlinit acest bărbat mare şi domnitor 
al Moldo-României. Eu îl văd înaintea mea“, privesc la umbra lui cea măreaţă, erou 
a fost — cel mai bun şi drept domnitor -, cel mai învăpăiat apărător al credinței şi 
apostol al lui Hr(istos). Şi, fiind că providenţa m-a norocit întru atăta încât astăzi 
sunt conducător aici, unde păşesc în fiecare zi, în timpul rugăciunilor, spre acest sânt 
loc, în carele păusează osemintele acestui mare binefăcător al țării noastre, aflu de cea 
mai neaparată datorie a mea, să cuvântez întru această sărbătorească zi, îndeosebi 
pentru fondatorul acestei sânte monastiri, căci, pentru scurtimea timpului, nu pot 
vorbi şi despre dărniciile celorlalți fondatori monastireşti, cum este Alexandru cel 
Bun, leremia Movilă şi Anastasie Crimca. Mă voi restrânge numai la viaţa cea plină de 
vrednicii a lui Ştefan cel Mare, şi, cu privire la sfera mea cea preoțească, mă voi încerca 
a-l arăta pe acest mare domnitor mai ales din punctul de vedere ca creştin adevărat, 
fierbinte apărător al legii d(umne)zeieşti, şi cel mai mare sprijinitor al locaşurilor sânte, 
fondatorul norocirii ţărişoarei noastre. 

Dar, descoperind eu cuprinderea cuvântării mele înaintea prea onoratei 
adunări, simţesc cum slăbesc în putere, cum amorțesc cu totul, când mă încerc eu, 
carele mai înainte am fost numai un păstor sufletesc de rând, la ţară, şi prin un timp de 
19 ani m-am mişcat numai în mijlocul poporului silindu-mă a-l îndrepta, a-l moraliza 
şi a-l duce la credinţa adevărată a Mântuitorului nostru I(isu)s Hr(isto)s, şi acum, 
intrând în starea călugărească prin hotărârea proniei d(umne)zeieşti şi bunăvoința 
Excelenței Sale, preabunului nostru arhipăstor carele a primit şi a întărit alegera mea 
făcută de soborul frățesc al acestei sânte monastiri, denumindu-mă de egumen definitiv 
al ei, cum de mă încerc eu a cuvânta în lauda domnitorului Ştefan cel Mare, carele cu 
tot dreptul e de privit ca cea mai strălucită pagină a istoriei naționale! La așa ceva se 
cere o limbă mult cercată în cuvântare, un meşteşug foarte iscusit al retoricii, ca cel al 
unui Ciceron, al unui Demostene, ca doară aș fi în stare a descrie învingerile, virtuțile 
şi înţelepciunea acestui bărbat, cu care a adus patria, religiunea şi națiunea la aşa o 
înaltă culme a fericirii şi înfloririi! 

Deci, referitiv, apelez la binevoitoare indulgenţa a stimatei adunări, poftind o 
frățească cruţare dacă, cuvântând, nu voi corespunde așteptării îndreptăţite. Și aşa poftesc 
cuprinsul cuvântării mele a-l privi mai mult ca o încercare modestă şi a-l dejudeca 
în spiritul Bisericii noastre, cu spiritul blândeţii şi al dragostei, şi a-l primi de un glas 


” Cuvântătorul se afla, în decursul acestei cuvântări, față în față cu portretul domnului Ştefan 
cel Mare ce era anume împodobit pentru această sărbare (nota autorului cărții). 

umil, izvorât din cel mai sincer simţ al unei mulțămiri adânci a inimii mele pentru 
nenumăratele binefaceri pe carele starea clericală, îndeosebi, şi țara întreagă, în comun, 
are de mulțămit acestui neuitat fondator al monastirii Putna, pe carele eu îl privesc, după 
zisa regelui David, de „dreptul acela ce înfloreşte ca finicul” şi ale cărui fapte binefăcătoare 
„s-au înmulţit ca cedrii Libanului”. Rog, aşadară, înțelegându-mă în acest sens a-mi dărui 
la cele ce voi cuvânta eu astăzi, puţine momente de ascultare şi de răbdare. 

Patru sute de ani numărăm noi astăzi de când domnitorul Moldo-României, 
Ştefan cel Mare, a rădicat acest templu dumnezeiesc spre a mulțămi Creatorului cerului 
şi pământului pentru laurele de învingere câştigate asupra duşmanilor. Patru sute de 
ani a fost coperit cu vălul tăcerii acest s(ân)t loc, unde nimene n-a rădicat glasul în 
auzul tuturora ca semn de mulțămire în aducerea aminte acestui glorios bărbat, a 
căruia nume în noi toţi deşteaptă o adâncă recunoştinţă, o admiraţiune generală pentru 
faptele cele nemuritoare ce le-au adus pe altarul patriei, națiunii sale, şi a credinţei drept 
măritoare! Deci, cum mă simt de trei ori fericit, căci mi-a fost dat, cu sărbătoarea de 
astăzi, a întrebuința ocaziunea şi a vorbi după slabele mele puteri sufletești și trupeşti, 
în memoria glorioasă şi suvenirea neuitată a acestui domnitor, a acestei măriri străbune, 
care reînvie în noi simțimântul datoriei ce avem a-l da şi a-l păstra pentru viitorime 
patriei, credinţei și națiunii noastre. 

Nimeni nu poate tăgădui cum că domnia lui Ştefan cel Mare e de privit ca 
cea mai însemnată epocă a istoriei naţionale, căci el a fost, într-adevăr, eroul cel mai 
strălucit din neamul românesc. Deci, ţiindu-mi destina mea, nu mă iartă timpul ca să 
vorbesc mai pre larg de nenumăratele sale învingeri care le-a repurtat asupra statelor 
celor mai puternice, şi la care înălțime mare a rădicat el gloria armelor române. Prin ele 
şi-a meritat şi câştigat frumosul nume de „Cel Mare” pre carele i l-au dat contemporanii 
săi, cu tot dreptul, căci, luând el, ca june de 24 de ani, frâiele domniei, a domnit, cu 
ajutorul lui D(umne)zeu, 47 de ani. În decursul acestora, a dovedit el eroismul cel 
mai rar, repurtând învingeri pentru nedependenţa patriei sale, războindu-se cu turcii, 
neamicii Europei creştine, cu ungurii, cu polonii, cu tătarii şi cu muntenii, care toți 
sunt martori vorbitori în istoria naţională. E era barbat, în primejdii; suflet mare, 
în nenorocire; model de modestie, în fericire; el ocrotea virtutea; el a fost mirarea 
domnitorilor şi a popoarelor, având o viaţă plină de fapte strălucite! 

Prea slab îmi este graiul ca să pot ilustra, pe larg şi de ajuns, acea viaţă fericită, 
acele timpuri de aur şi stăpânirea dulce întru care au petrecut strămoșii noștri, sub 
Marele Ştefan. EI era drept, nepărtinitor, bun, generos, ştia a răsplăti meritul, virtutea şi 
curagiul; el gonea de lângă sine linguşitorii şi făţarnicii; el pretutindeni sprijinea săracii 
şi văduvele; el, şi după cele mai strălucite învingeri, alerga cu mâinele întinse la altarul 
lui D(umne)zeu, şi, îngenunchiind zicea: „Iu, Doamne, ai învins! A Ta e izbânda! Eu 
sunt o nimică înaintea Ta”. Căci speranţa sa nu o punea numai în sabie, ci şi în rugi; 
nu numai în tabără, ci şi în biserici. 

Văzându-se în primejdii, alerga el la casa lui D(umne)zeu! Aici îmi aduc 
aminte din istoria naţională, cum Ştefan Marele, în noaptea aceea când purta război 
cu turcii, a năzuit la un săhastru carele, lepădându-se de lume şi de poftele ei, se 

închisese într-un loc necălcat de urme omeneşti, în mijlocul pădurilor, în culcușul 
fiarelor sălbatice, spre a servi şi lăuda pe D(umne)zeu; cum acest domnitor mare, 
înaintea acestui umil servitor dumnezeiesc, a plecat armele sale glorioase, şi din 
codri a căutat să aducă biruință în tabără-şi. Aşa, căzând ca un om de rând pe faţa 
lui înaintea acelui slab, calugărul i-a zis: „Roagă-te, părinte, ca să biruim!. Şi, într- 
adevăr, a şi biruit. 

EI cunoştea prea bine că biruinţele nu sunt ale oamenilor ci ale lui D(umne)zeu. 
În timpul domniei lui, dreptatea era cea dintâi virtute; strâmbătatea era nădușşită şi 
legată; bogatul, săracul, sărmanul, nemernicul, toţi, sub domnia lui, se simțeau ferice. 
Dară nu-mi e destinat astăzi a vorbi într-astă parte. De aceea, voi căuta mai departe, 
după promisiunea-mi dată, a arăta cum că fondatorul nostru a fost un creştin adevărat, 
apărătorul legii dumne(zeieşti), şi cel mai mare făcător de bine al ţării noastre. 

Ela fost armat cu o nesmintită credinţă, cu o speranţă neschimbată în D(umne) 
zeu. EI isprăvea fapte bune şi multe; era un razem, stâlp tare şi acoperământ al religiunii 
noastre. El, credința nu o mărturisea numai cu buzele, ci din inimă şi cu căldură, 
întovărăşindu-i atari fapte, carele aduceau cele mai dulci şi mai mănoase frupte. 

E nutrea în nobilul său piept cea mai mare reverinţă către servitorii bisericeşti, şi 
dragoste întru împlinirea poruncilor d(umnez)eieşti. Păstra curăţenia vieții şi neîncetat 
se ruga lui D(umne)zeu. Iară când avea să mărească numele lui D(umne)zeu şi să rădice 
o biserică, nu da somn nici ochilor, nici genelor sale, până nu-şi împlinea scopul său. 

Prin toată curgerea vieţii sale, a purtat crucea lui Hr(istos) pe pieptul său, 
şi, cu speranţa în D(umne)zeu, făcea izbândele şi biruinţele sale. Bogăţiile sale nu le 
întrebuința pentru desfătări lumești, deşertăciuni şi dezmierdări omeneşti, precum fac 
cei mai mulți avuţi ai timpurilor noastre, ci spre întemeierea institutelor filantropice, 
pentru sprijinirea sărmanilor şi împodobirea locaşurilor d(umne)zeieşti. 

Veneraţiunea cea mai adâncă ne va cuprinde pre noi urmărind toate acelea 
care le-a făcut acest luceafăr între domnitori, spre lauda lui Dumnezeu. Cred că în 
pământul moldo-romănesc cu greu a lăsat un loc unde să nu fi rădicat altare lui 
D(umne)zeu: „pe cât sună izbânzile pe pământul moldo-românesc, pe atâta răsună și 
rugăciunile d(umne)zeieşti cântate în bisericile zidite de el”. 44 de biruinţe a repurtat, 
44 de locaşuri sânte a zidit, unde se aduc şi astăzi fierbinţi rugi pentru fondatorul 
domnitor, înflorirea Bisericii şi naţiunii. 

Între aceste sânte locașuri, ocupă locul cel dintâi S(ân)t(a) monastire Putna. 
S(ân)t(a) monastire Putna nu era ca în ziua de astăzi, neconsiderată şi dată uitării. 
Nu! Ci având cele mai mari drepturi, între altele şi dreptul de jurisdicțiune peste 
locuitorii moşiilor ei. Era cea mai bogată şi mai vestită în Moldo-România. Din 
această monastire s-au ales cei mai mulți mitropoliți şi episcopi pentru Moldova 
şi Bucovina, care, pe acele timpuri, trecea sub numele: „teritoriul Putnei”. Acestui 
institut monastiresc a dăruit principele Ştefan cel Mare, numai în Bucovina, 40 de 
moşii, afară de cele din Moldova, şi, după ce Bucovina s-a alăturat împărăției austriace, 
a aflat de bine împăratul Iosif II, la anul 1786, toate moşiile închinate monastirilor 
a le aduna la un loc şi a crea din venitele lor un fond sub numele de Fondul religionar 

pentru Biserica gr. orientală din Bucovina, în carele se cuprind şi acele 40 de moşii 
închinate S(ân)t(ei) monastiri Putna, şi totodată şi întreaga sumă câştigată prin 
vânzarea moşiilor din Moldova. 

Acest fond s-a luat sub administraţiunea împărătească, şi până în ziua de astăzi 
se administrează de prea bunul nostru împărat, Francisc Iosif I, cu iconomisire foarte 
înțeleaptă, asigurată şi bine controlată. Acest fond dispune acuma asupra mai multe 
milioane de florini, bani gata, afară de veniturile anuale ale moşiilor carele decurg în 
casa fondului acestuia. 

Ca fondatorul şi întemeitorul cel primar şi al acestui fond, e de privit, fără de 
îndoială, domnitorul Ştefan Marele, carele dinpreună cu strălucita sa familie păusează 
înlăuntrul acestui locaș sânt. Așadară, dărnicia acestui domnitor, pre cât de mare în 
răsboaie, pre atât de generos în executarea carității creştineşti, face partea cea mai 
însemnată, aşa să zic, cea mai esenţială, a Fondului nostru religionar din Bucovina. Deci, 
privindu-l pre el de cel dintâi urzitor al acestei averi bisericești, vor fi cu toţii cuprinși 
de un simţimânt de veneraţiune mulțămitoare față cu acest generos şi mărinimos 
ctitor, dacă vom considera de câte foloase materiale şi spirituale ne îndulcim noi din 
amintita avere fondatorească. 

Din aceste mijloace, mai întâi, s-a înființat în capitala țărişoarei noastre un 
Institut teologic, carele, cu privire la mulțimea şi însuşirea ştiinţelor propuse acolo, se 
poate numi, fără de greşală, Facultate teologică. Aici se cresc demni aspiranţi pentru 
starea preoțească, călugărească şi profesorală, înzestrându-se cu cele mai frumoase 
ştiinţe. Mai departe, școala cantorală, preparandală, cea capitală, cea reală superioară 
naţională din Cernăuţi, gimnaziul superior național din Suceava, şi nenumărate şcoale 
naţionale pe la sate. Toate aceste institute, cu susținerea profesorilor şi acoperirea 
celorlalte speze referitive, au de mulțămit înființarea şi sustarea lor înfloritoare, în 
partea cea mai mare, Marelui Ştefan, ca principalul întemeitor al Fondului religionar. 

Zidirea bisericii catedrale şi a multor altor biserici din ţară, zidirea caselor 
parohiale, lefile preoţeşti, sprijinirea văduvelor preotese şi orfanilor, toate acestea 
se fac cu acele mijloace. Dară ce să zic, ca un fiu al Bisericii, de acea măreaţă şi 
măiastră zidire nouă a reşedinţei episcopești din Cernăuţi, și care va cuprinde încă și 
Institutul seminarial şi teologic? Oare nu va rămăne, fraţilor, edificiul ca un monument 
binecuvântat şi grăitor prin seculi, pentru nepoții şi strănepoții noştri, şi ca o suvenire 
demnă pentru generosul fondator, Ştefan cel Mare, nu prin 400, ci de trei ori, 400 de 
ani? Urmaşii noştri nu se vor mulțămi aici numai cu privirea, ci se vor folosi şi sufleteşte 
prin ascultarea şi însușirea ştiinţelor înalte ce se vor propune acolo. Îmi place a crede 
cum că viitorul va privi cu tot dreptul această zidire ca o reprezentaţiune nemuritoare 
a predomnitoarei noastre naţiuni şi confesiuni în ducatul Bucovina. Însă, cine poate 
toate acele foloase, binecuvântări şi frupte dulci a le enumera, cu carile suntem dăruiţi, 
şi cu câte se va îndulci încă posteritatea noastră! 

Deci, fraţilor, din cele zise până acuma, puteţi cunoaşte îndestul cât de 
binefăcătoare au fost lucrările acestui dintâi urzitor al Fondului religionar. Căci, precum 
ştiţi, toate stările, chiar şi străinii, ba încă şi întreg popor bucovinean, a gustat din 

fruptele lui. La această din urmă amintire îndrept cuvântul meu cătră poporul acesta 
ce îl văd adunat aici, la această serbare. Voi, fraţilor, şi copiii voştri! Faceţi tuturor 
cunoscută mila şi ajutorul pre care l-aţi primit în anul trecut, în acel an al lipsei şi al 
durerilor, din această avere ctitorească! Căci de aici s-au împrumutat vouă 500.000 fl. 
pe timp de şase ani, şi într-acest chip s-a alinat vouă starea lipsei, aţi scăpat de foame şi, 
aşa să zic, din gura morții. Deci, fiți mulțămitori, şi rugaţi-vă neîncetat pentru fericirea 
cea eternă a ctitorilor! 

Iată cu aceasta, fraţilor, după slabele mele puteri sufletești şi trupeşti, v-am 
adus înainte o scurtă descriere despre vredniciile şi faptele cele strălucite, religioase, 
ale lui Ştefan cel Mare, ale fondatorului S(ân)t(ei) monastiri Putna, şi ale celui 
dintâi urzitor al Fondului religionar. Căci chiar prin a lui dărnicii vedem noi în ţara 
noastră dezvoltându-se ştiinţele, artele, literatura şi, în comun, cultura naţională. Noi, 
aşadară, să ne închinăm lui Ştefan cel Mare ca „dreptului ce înfloreşte ca finicul” şi ca 
binefăcătorului ale cărui faceri de bine „s-au înmulţit ca cedrii Libanului”. Să-l privim 
pre acest binefăcător de un arbore puternic, tare şi întins la rădăcină, umbros şi bogat 
în fruptele sale! 

Exemplul cel mai viu şi îndemnul cel mai sigur, cum trebuie a păşi, fraţilor, să 
putem vedea în floare Biserica şi națiunea, aflaţi în viaţa şi faptele lui cele măreţe! La 
aceste fapte, pare-mi-se, că provoacă chiar căutătura acestei umbre venerabile, căci e 
îndreptată spre pământ, adică spre noi, pământenii, urmaşii lui, arătându-şi îngrijirea 
cea părintească pentru norocirea viitorului nostru și dorind din inimă ca în toate să-i 
urmăm lui. Însă nu prin cuvănt, ci prin fapte să ne silim a ne face vrednici de mărirea, 
virtutea şi credința cea străbună, ca să merităm a ne numi strănepoții acestui domnitor 
prea glorios! Pentru aceea, poftesc: Pilduiţi-vă în faptele vieţii lui, lucrând şi făptuind 
toate acelea ce le cere de la noi Biserica, națiunea și patria! 

Deci dară, cu solemna zi de astăzi, să fie deviza bucovineanului: „înflorirea 
patriei, Bisericii şi naţiunii”, dară nu numai a bărbaţilor bucovineni, ci şi a damelor, 
respectiv a maicelor bucovinene. Ele sunt datoare a împlânta această deviză din fragedă 
copilărie în inimile fiilor şi fiicelor pre care îi poartă la sânul lor. Ele au o misiune sântă, 
de a impune acest fin însă foarte scump sâmbure a bunei creşteri în pieptul lor, şi așa, 
din fragedă tinerețe, a-i înzestra cu idei evlavioase, naţionale şi patriotice, şi poate 
numai atunci, cu aşa nişte fii şi fiice, va putea spera ţara la un viitor dorit şi ferice. 

Norocindu-mă cu o aşa prea onorată adunare a serba această mare serbătoare a 
Maicii Domnului, şi cu această aducerea aminte a fondatorului acestei sânte monastiri, 
după un răstimp de 400 de ani, şi convins fiind de ale lui îmbelşugate binefaceri, cum 
şi cu ce aş putea eu, astăzi, a da cuvenita mulțămire acestui glorios principe? Ce pot eu, 
ca un om slab şi călugăr nemernic, într-această serbătorească oră, a sacrifica? N-am 
nici aur, nici argint, nici pietre scumpe, căci în pozițiunea mea de astăzi, lepădându-mă 
de lume, toată a mea avere se cuprinde numai într-o inimă sinceră și plină de simţul 


% Este de amintit cum că toată prăznuirea s-au făcut cu spesele Precuv(ioşiei) Sale, părintelui 
egumen Arcadie Ciupercovici [nota lui S. Bodnărescul. 

mulțămirii şi a dragostei. Aşadară dragostea, acest adânc simțimânt de mulțămire, îţi 
oferez ţie, umbră glorioasă şi binefăcătoare a Marelui erou, cu acea îndatorire cum că 
eu, dinpreună cu servitorii la S(ân)t(ul) altar al acestui locaş d(umne)zeiesc, înălțat de 
religiozitatea ta, neîncetat ne vom ruga la Preaînduratul pentru fericirea şi mântuirea Ta. 

Totodată, vom îndrepta fierbinţi şi cucernice rugăciuni către Preabuna Maică 
a Domnului, căreia s-a consacrat acest S(ân)t locaş, ca să se îndure a soli înaintea 
Fiului său şi Mântuitorul lumii, ca să se primească sufletul tău şi sufletele celorlalți 
fondatori, miluitori şi adăugători a locaşurilor d(umne)zeieşti, la fericirea raiului, în 
locurile celor drepți şi sfinți. 

Primeşte încă, Preaiubită Maică, şi această umilă rugăciune, ca prin tine să ne 
asculte Fiul Tău, şi să deie Preaînaltului nostru împărat, carele îngrijește ca un părinte 
bun de averea ctitorească a Fondului religionar, ani mulți şi fericiţi, pace neîntreruptă, 
învingere asupra vrăjmaşilor! Binecuvântă-ne printr-însul Biserica și națiunea, cu 
fruptele adevăratei culturi şi propăşiri. Iară pe Excelenţa Sa, Preasfinţitul nostru episcop, 
carele poartă grijile necontenit de interesele noastre intelectuale, bisericeşti şi materiale, 
să-l păstreze întreg, sănătos şi îndelung înzilit, şi fraţilor adunaţi la această solemnă 
serbare să le dăruiască spiritul conţelegerii, luminării şi al unirii, ca prin puteri unite 
să poată îndeplini scopul cel de trei ori fericit al ctitorului nostru, adică înflorirea şi 
norocirea Bisericii, naţiunii şi patriei noastre! O, Apărătoare Doamnă, acoperământul 
şi ajutorul nostru! Pentru aceste ne rugăm cu lacrimi, căci în tine şi Fiul tău punem 
toată speranța noastră, fără de dânsul alt D(umne)zeu nu ştim, nu cunoaștem, Lui ne 
închinăm, acum şi în ceasul morţii noastre, amin. 


[S. Bodnărescu, Reminescențe din Putna, laşi, 1869%, p. 5-14. Data cuvântării, 
conform conţinutului: 15/27 august 1871] 

Cuvântarea festivă 
rostită la serbarea naţională pe mormântul lui Ştefan cel Mare. 
Putna, în 15/27 august 1871” 


Onorată adunare, 


Scopul pentru care ne-am adunat aici nu este de a face istoricul faptelor sau 
zugrăvirea caracterului mărețului bărbat, care, după patru sute de ani, este încă destul 
de puternic ca să adune pe mormântul său reprezentanţi din toate țările unde trăiesc 


% Acest an, menţionat pe foaia de titlu a cărţii, nu este real. 

” Această cuvântare a d-lui Xenopol a fost judecată de Comitetul central al serbării naționale 
ca cea mai bună dintre cele prezentate la concurs, şi opinia comitetului a fost aprobată de dd. [domnii] 
Alecsandri, Maiorescu şi Pogor, constituiți în juriu literar [nota revistei „Convorbiri literare”]. 

români. Faptele lui sunt păstrate, mai bine decât în cărţile ce pomenesc de ele, în cel 
mai mândru din izvoarele amintirii: în sufletul poporului însuși, învelite în o comoară 
de nesfârşită poezie. Tot astfel se înalță în amintirea noastră şi inima lui curăţită 
de greşelile întâmplătoare ale vieții omeneşti, şi înțeleasă de pornirea sufletească a 
poporului întreg în ceea ce era ea într-adevăr. Nici pentru faptele, nici pentru caracterul 
lui nu am avea, deci, la urma urmelor, decât a rezice ceea ce ştie orice român: că acest 
suflet ales, cu drept a dobândit de la poporul său mândra denumire de „Mare şi Bun”. 
În astă judecată rostită de un neam întreg, în decurs de secoli, stă dreapta măsură a 
mărimii lui Ştefan. Şi chiar cercetarea cea mai lămurită a istoriei, nu va putea decât să 
întărească ceea ce poporul au cuvântat. 

Dar să nu credem, onorată adunare, că numai trecutul ne atrage aici. Că numai 
atâta voim noi, a ne împrospăta amintirea apropiindu-ne de lăcașurile unde mai văzute 
urme pare a fi lăsat eroul de la Războieni, unde piatra ce acoperea moaştele lui loveşte 
încă privirile noastre. Nu! Venim aici şi pentru viitorul după care năzuieşte orice suflet 
mai nobil al poporului nostru. Venim aici pentru a suge puterea ce susține pentru bine 
şi adevăr“, putere ce izvorăşte pe la mormintele oamenilor mari. 

Cu patru sute de ani aruncăm noi gândirile şi simţirile noastre înapoi, şi, totuşi, 
de vom privi bine în sufletul nostru, vom vedea cum se amestecă în acel îndepărtat 
trecut, farmecul viitorului; cum fiece faptă a lui Ştefan cel Mare e cu atâta mai măreață 
cu cât noi, astăzi, putem să ne-o amintim împreună pe mormântul lui, cu cât simţim că 
în această împreună-amintire stă sâmburele unor puteri de viață ce pot să ne întărească 
în propăşirea pe calea dreptului şi a adevărului, care susţin și înalță pe popoare. 

În astă împreunare a amintirii trecutului cu năzuinţele şi speranțele în viitor, 
figura lui Ştefan cel Mare încetează de a fi eroul unei părți a ţărilor locuite de români, 
şi devine un centru pentru toți de același neam. 

Apărând Moldova de asupririle duşmanilor, el apără o parte din poporul 
nostru. El împlini aici aceea ce alți bărbaţi mari împliniră aiurea. Marginile politice 
îi opriră de a înrâuri de-a dreptul asupra întregului popor. Dar fiecare din ei, lucrând 
pentru o parte din același întreg, lucra pentru întregul însuşi. Să nu oprim, deci, când 
cătăm la bărbaţii cei însemnați ai trecutului nostru, privirile noastre pe sfera în care ei 
au trebuit să-și mărginească lucrarea lor. Să nu vedem în ei cauze de mândrie sau de 
gelozie pentru o parte sau alta din poporul nostru, ci să-i privim, pe toţi, ca pe un bine 
obştesc al neamului întreg, căci şi ei, cu toţii, tot de un gând au fost pătrunşi: apărarea 
şi înălţarea poporului român, în sfera în care ei trăiau. Astăzi marginile despărțitoare 
au început a cădea, şi astăzi, în speranţa viitorului, toți românii sunt datori să depună 
semnul de amintire şi de recunoştinţă pe mormântul fiecăruia din eroii lor. Învingători 
sau martiri în luptele ce au luptat, ei au, cu toţii, dreptul la recunoştinţa neamului 
întreg, pentru că prin braţul lor şi, mai mult încă, prin puternica amintire împlântată 
în sufletul poporului, ei au lăsat un izvor de vârtute din care cu toţii au dreptul să se 


%În „Telegraful”, Bucureşti, anul, nr. 117, miercuri, 25 august/6 septembrie 1871: „...puterea 
ce susține în luptă pentru bine şi adevăr”. 

întărească pentru viitor. Oamenii cei mari ai unui popor nu sunt ai cercului în care ei 
fură siliți să-şi mărginească lucrarea; ei sunt ai neamului întreg, pe cât răsună aceeaşi 
limbă, pe cât se întâlnesc aceleaşi obiceiuri, pe cât se întinde legătura mai strânsă pusă 
de fire între sufletele omeneşti. Ba ei trec chiar peste cercul poporului lor şi devin 
binele întregii omeniri. 

Pe mormântul lui Ştefan cel Mare, pe astă amintire comună tuturor, venim noi, 
deci, astăzi, cu credința în un viitor comun. Acest ţel de care atârnă tot lanţul speranţelor 
noastre trebuie să avem şi inima de a-l spune în faţa lumii, fără sfială, fără încâlcire, 
cu deplină încredere în dreptate şi adevăr, în mersul lucrurilor lumești. Căci, fir-ar 
oare cu putință ca acest popor ce atâta a luptat, apoi, atât a suferit, astăzi, când îşi ia 
avântul pe calea propăşirii, să fie strivit la pasul cel dintâi? De am fi fost noi meniţi 
numai a opri cu piepturile noastre năvălirile barbarilor şi ale mahomedanilor, ne-am 
fi şters de pe fața pământului odată cu încetarea acelor năvăliri, ca fiinţe ce ne-am fi 
fost împlinit menirea. Dar nu a fost astfel. Ci, după o lungă noapte şi grele schingiuiri, 
pierit-au şi întunericul, şi stafiile lui, şi noi iarăşi am revenit la viaţă, cu o putere nouă 
şi plină de încredere în lungul viitor. Avem acea putere, avem acea încredere, pentru 
că sufletul acestei părţi a omenirii ce se numește poporul român, încă nu şi-a revărsat 
în lume comoara cuprinsului său sufletesc. În adâncul lui se mișcă noi armonii în sfera 
frumosului, noi descoperiri în aceea a adevărului, noi tipuri de caractere ce trebuie 
să iasă la lumină, să rămână în amintirea omenirii. În acea fierbere interioară a căreia 
urmări stau încă ascunse în sânul viitorului stă dreptul nostru la trai, îndreptăţirea 
speranţelor ce ne încântă. Căci asta e legea cea mare a naturii care domneşte atât în 
neamurile de plante şi vietoare cât şi în neamurile omeneşti: că fiecare are drept la trai 
şi dezvelire, cât timp nu a desfășurat toată puterea de întindere cu care e înzestrat de 
vecinicul izvor al naturii. Odată, însă, ce aceasta s-a împlinit, atunci trebuie să se stingă 
pentru totdeauna, lăsând locul liber pentru alte ființe. Fiindcă noi, românii, încă nu am 
desfăşurat tot cuprinsul nostru sufletesc, avem dreptul de a trăi, şi putem spera în viitor. 

Dar să nu credem că această lege ne asigură atât de puternic un viitor de 
propăşire încât fără de nici o muncă, fără de nici o silință, am putea ajunge la el. Nu 
doară că împlinirea însăși a legilor mersului omenirii ar atârna de la voința oamenilor, 
căci precum e cu neputinţă ca să se zdruncine mersul corpurilor cereşti, tot așa este 
de cu neputinţă a se clătina măcar câtuşi de puţin acel al lucrurilor omeneşti. Dar, 
între dezvelirea naturii şi a omenirii este următoarea mare deosebire: că, pe când 
legile naturii se împlinesc orbiş şi fără de alegere, deci, totdeauna, cu același efect şi 
în acelaşi fel, acele ale omenirii se împlinesc prin mijlocirea omului însuşi, care are 
puterea de a lucra după ele sau în contra lor. Când el lucrează după cerinţele legilor 
omenirii, atuncea împlinirea lor se face sub forma binelui, a fericirii, a propăşirii. Când 
el lucrează în contra lor, atunci împlinirea aceloraşi legi se face sub forma răului, a 
nenorocirii, a decăderii. Libertatea omenească nu hotărăşte nimica asupra împlinirii 
însăși a legilor. Aceasta merge de sine înainte și nestrămutat. Libertatea omului este, 
însă, marea putere care hotărăşte asupra modului împlinirii acelor legi neclintite, ca 
izvor de viață mândră sau de moarte schingiuitoare. 

Poporul, deci, ce vrea să propăşească, cât timp are încă putere de trai, va trebui, 
cu mintea lui, să caute a pătrunde în înşirarea lucrurilor şi să recunoască cum trebuie 
el să făptuiască pentru a sta în armonie cu legile omenirii. E va trebui să-şi pună toată 
silința pentru împlinirea celor ce va fi recunoscut a fi de trebuință. Agerimea minții 
şi tăria inimii sunt condiţiile neapărate a vieții mai depline. Știința şi puterea morală 
sunt stâlpii fericirii popoarelor. Aceste fiind bunuri ce omul, poporul, poate a şi le 
agonisi, urmează că de la el atârnă ca să intre, în adevăr, pe calea propăşirii, şi să-şi 
câştige recunoştinţa omenirii, precum tot de la el atârna ca, rămânând în neştiință 
şi aruncându-se în neorânduială şi desfrânare, să se ucidă pe sine însuşi. Pentru 
noi, românii, care începem abia a ne dezveli, calea spre bine e cu atâta mai uşoară 
cu cât ştiinţa izvorăşte atât de mănos din lucrarea omenirii întregi trecute şi a acelei 
contemporane ce ne înconjoară, iar puterea morală stă atât de mândră în multe părți 
a istoriei noastre, străluceşte în suflete atât de măreţe ca acele a unui Ștefan, Mihai sau 
Horia, şi în sufletele tuturor acelor ce se bătură şi pieriră împreună cu ei, încât nu am 
avea decât să ne apropiem de ambele acele bunuri pentru a simţi în sufletele noastre 
înrâurirea lor cea binefăcătoare. 

Oricine simte, deci, în sine, un cuget ce năzuieşte mai presus decât spre 
trebuinţele zilnice, poate, dar, să se bucure astăzi, într-adevăr, de gândirea ce ne-a 
adunat aici. Căci, în întoarcerea aceasta înspre trecut, în simţimântul ce ne împinge 
a încorda inimile noastre pe mormântul unui bărbat ce luptă o viață întreagă pentru 
poporul său, şi tăriei căruia, sufleteşte, datorim noi astăzi, în mare parte, existența 
noastră însăşi, în astă întoarcere, zic, se arată o creştere a puterii morale în sufletul 
nostru, o mai mare năzuinţă spre bine şi adevăr, o mai mare ură contra răului şi a 
minciunii! Oricare din cei ce de aproape sau de departe vor simţi răsunetul ce amintirea 
veacului de atunci va produce în suflet, lovindu-se de starea de astăzi, se va vedea mai 
înălțat în cugetul său, va voi mai mult şi va lucra mai mult. Tot acel ce va simţi în sine 
o agerime mai mare a spiritului, o tărie mai mare a inimii, îşi va aduce aminte că prin 
muncă neobosită şi jertfiri spre binele obştesc, e dator să se facă vrednic de părtinirea 
cu care firea l-a înzestrat. 

Căci să fim drepţi, onorată adunare! Nu tot poporul lucrează deodată spre 
viaţa şi propăşirea sa! Este în el o parte activă, în mâinile căreia stau ursitele poporului 
întreg. Ea îl duce spre propăşire sau decădere, după elementul ce predomneşte în dânsa, 
cel bun sau cel rău, în luptă totdeauna, în luptă neîmpăcată ca lumina cu întunericul. 
Către apusul vieții unui popor, predomneșşte elementul rău ce se îndesește necontenit 
ca umbra în înserare, semn că se apropie noaptea mormântului. Dar şi la zori nu e 
lumina fără de amestec. De la început până la sfârşit, datoria elementului bun este 
de a lupta în contra răului. Prin silinţele sale, prin exemplul cugetului şi a faptei 
curate, prin îndreptarea celor ce nu ştiu sau nu vreau pe calea binelui şi a adevărului, 
elementul bun introduce viaţa în sânul poporului, o înalță până la culmea ei, şi chiar 
în timpul decăderii, prin o luptă necurmată, aruncă raze de strălucire asupra nopții 
ce se coboară. Dacă partea mai aleasă a naţiunii rămâne în nelucrare, atunci aceasta 
urmează, în întuneric, o cale necunoscută, prada tuturor elementelor rele ce pot să-și 

ia zborul în mijlocul nopţii. Atunci se lăţeşte crima de care e cotropită fapta frumoasă 
ce fuge şi se ascunde; linguşirea ce caută câştig din orbirea celor linguşiţi, şi înaintea 
căreia puterea de a susține privirea adevărului slăbeşte din ce în ce; îngâmfarea asupra 
propriilor merite şi lauda cu meritele altora, căreia urmează lenevirea de a mai lucra, 
şi care împreună ucid silinţa de a recunoaşte starea adevărată în care te afli şi iubirea 
de muncă prin care poţi scăpa de ea. Astfel se târâie atunci un popor în o umbră 
îndoielnică, un timp oarecare, până la ivirea unor zori noi sau, ce e mai sigur, până 
la stingerea lui. Deci, împlinirea legii naturii, că un popor are putinţă de a trăi şi a 
se dezvolta până ce a revărsat în lume tot cuprinsul său sufletesc, atârnă de condiția 
neapărată a luptei necurmate a elementului bun în contra celui rău. 

Sufletelor nobile şi înțelepte ale românilor din toate țările le este, dar, impusă 
greaua, dar frumoasa sarcină de a mijloci acuma şi a realiza în viitor ultimul ţel al 
speranţelor noastre. Pentru aceasta, însă, o înțelegere și o lucrare comună a elementului 
bun este condiția neapărată a reușitei. Nu mulţimea puterilor, ci îndreptarea lor spre 
acelaşi ţel, şi opintirea lor împreună hotărăşte mărimea izbânzilor. Cu cât elementul bun 
se întăreşte mai mult prin strânsa legătură şi lucrarea împreună a celor ce-l înfăţişează, 
cu atâta puterea celui rău slăbeşte, cu atâta orânduiala și propăşirea înlăuntrul țării, 
neatârnarea ei în afară este mai asigurată. Cu cât, din contra, elementul bun se răzlețeşte 
şi se desface deolaltă, cu atâta puterea lui se micşorează, orişicât ar creşte numărul 
acelora în a căror suflet este sădit; cu atâta se lăţeşte răul, minciuna, desfrânarea, 
cu atâta predomnesc înlăuntru patimile şi iubirea de sine, iară în afară siguranţa şi 
respectarea țării slăbesc din ce în ce. Să nu credem vreodată că un popor când se 
coboară în cumpăna lumii, nu poartă el însuși vina acelei coborâri. Totdeauna un 
popor ce slăbeşte în afară arată că e slab înlăuntrul său. Un popor ce se stinge de pe 
faţa lumii [arată] că a fost mort înlăuntrul său. 

Ferice sunt timpurile în care elementul cel bun al unui popor găseşte un centru, 
un suflet mare în jurul căruia cu toţii se adună şi cu toţii lucrează duşi de un gând, o 
simţire comună, spre binele şi înălțarea patriei! Atunci, puterea creşte înmiit. Atunci, 
o ţară mică, o mână de oameni fac fapte ce răsună departe de locul unde s-au petrecut. 
Atunci se văd lucruri ce par neînțelese în timpurile mai slabe. Astfel, astăzi cădem în 
minunare dinaintea faptelor de viteaz ale lui Ştefan cel Mare. Şi pentru ce, oare? Pentru 
că astăzi simțim prea bine că astfel de fapte ar fi cu neputinţă. Şi, iarăşi, pentru ce 
aceasta? Oare nu suntem tot atâţia, ba poate mai numeroşi decât pe timpul lui Ștefan cel 
Mare? Oare nu sunt şi astăzi bărbaţi ce-şi iubesc ţara, şi toate le-ar jertfi spre fericirea 
ei? Sunt elemente bune, onorată adunare, şi în mare câtime, dar ele stau răzleţite, nu 
lucrează împreună, şi, deşi tind spre acelaşi ţel, spre înălțarea neamului și fericirea lui, 
nefiind unite prin împreună-înţelegere, aruncă adeseori unele asupra altora grozava 
acuzare de trădător de ţară! Nu este un centru care să le unească, un ochi fermecător 
care să le insufle în inimă dorinţa şi puterea de a lucra împreună, un ochi ca acela ce 
aprindea în războaie sufletele viteze ale ostașilor români. 

Dar astăzi, cu toate tulburările timpurilor, nu e atâta vorbă de războaie şi de 
lupte sângeroase. Răul nu este atâta în afară cât înlăuntrul nostru, şi în contra acestuia 

este de luptat. Nu voiesc a vă zugrăvi această stare a noastră dinlăuntru, în toate părțile 
unde trăiesc români, nici aceea a legăturilor dintre românii din toate aceste părți 
împreună. Oricine, însă, ştie că ea este departe de a fi astfel precum ar cere-o ideea 
propăşirii noastre spre unul şi același viitor. În dezbinarea dinlăuntru stă slăbiciunea 
tuturor. În această nearmonie a inimilor şi spiritelor stă rădăcina mai adâncă a relelor 
ce ne bântuie, a pericolelor ce ne amenință. De aceea, pe mormântul bărbatului ce a 
ştiut a concentra în sine toate razele de bine ale poporului său, să cugetăm la o apropiere 
a tuturor din toate părțile spre o împreună-lucrare. "Toţi cei mai buni să caute a avea 
credinţe, speranţe, şi năzuințe comune, şi să caute a se înțelege asupra mijloacelor 
prin care s-ar putea aduce realizarea acestora în viitor. Aceste credinţe şi principii 
comune să caute cu toţii a le răspândi cât se poate mai mult, pentru ca fiece român ce 
are o inimă, ce simte legătura adâncă pusă de natură între inima sa şi inima celui de 
același neam, între soarta sa şi pământul în care sunt sădite amintirile străbunilor și 
speranţele copiilor săi, să ştie că are ceva de aşteptat de la sudoarea frunţii sale, că are 
un bine mai mare de apărat decât interesul traiului său însuşi. 

Lăsaţi marginile măiestrite ce şirul istoriei le-au rădicat între noi! Istoria le va 
desface cu încetul, precum a şi început, şi să nu grăbim nimica în astă privință. Deşi 
unirea politică este țelul ultim al oricărui neam şi singurul mijloc de a dezveli tot 
cuprinsul sufletesc al său, să nu credem niciodată că aci este totul, şi, mai cu seamă, nu 
că aci e începutul. Unirea oamenilor, dacă e să fie cu trai, trebuie să se facă întâi prin 
gând şi inimă, apoi, după ce astfel de înţelegere va fi aruncat adânci rădăcini în sufletul 
celor ce vor să-şi unească și alte interese, să pășească şi la aceasta. Unirea politică este 
şi o unire de interese de toate zilele, o unire a acelor sfere unde mai uşor se jigneşte 
omul de aproapele său. Deci, starea îmbucăţită cu care ne aflăm este într-un înțeles 
priincioasă. Să lucrăm, cu toţii, împreună, la răspândirea aceloraşi credinţe şi speranțe, 
să legăm românul din Ardeal cu cel de lângă Prut, prin cuget şi simţire, şi să lăsăm 
mersului istoriei apropierea tuturor intereselor. Când tot românul va tinde spre un ţel, 
când unirea minţii şi a inimii va fi încheiată, atunci acea politică va urma numaidecât 
de însuşi mersul lucrurilor! Aceasta, deci, să fie gândirea ce să ne lege împreună, aici, 
pe mormântul lui Ștefan cel Mare: Că toți românii care simt în sine un suflet mai osebit, 
o inimă mai nobilă, fie ei din orice sferă, fie ei din orice ţară, să lucreze neobosit, fiecare 
în parte şi cu toţii împreună spre aflarea şi răspândirea mijloacelor care vor putea să 
înlesnească înrădăcinarea credințelor, năzuinţelor şi speranțelor noastre comune în unul 
şi același viitor, şi să asigure împlinirea acelui viitor însuşi. 

Aceasta să fie ideea cea mai presus de orice interese, de orice deosebire în 
gândire şi simţire. Câştigând astfel un mijloc puternic de înţelegere, să căutăm a 
întinde această înţelegere din ce în ce mai mult în sufletele noastre, de la principiul 
acel mare, rădăcina vieţii însăşi, până la ramurile, frunzele şi florile ei, restrângând 
deosebirile între gândiri, simţiri şi năzuinţe numai la atâta pe cât e de nevoie pentru 
însăşi propăşirea unui popor. Această idee, deci, să nu rămână numai ca o amintire în 
sufletele noastre, ci, despărțiți de aici, să rămână ca o legătură adâncă ce îndată să ne 
împingă spre o lucrare comună. Să cercetăm mijloacele prin care s-ar putea aduce la 

împlinire întruniri periodice ale românilor de pretutindeni, dacă nu din toate clasele 
societăţii, cel puţin ale tinerimii studioase. Să nu încetăm de a dezbate prin grai şi 
scrisoare, fără patimă personală ci numai cu ţinta spre adevăr, toate întrebările cele 
mai însemnate ale vieţii noastre sociale, politice, economice, pentru a se putea ajunge, 
cu timpul, la un adevăr asupra lor! Să ne silim cu toţii întrucât e cu putinţă și să ne 
înţelegem asupra mijloacelor pentru cultivarea ţăranului - temeliei națiunii - pentru 
ca elementul bun, atât de mănos răspândit în el, să poată ieşi la lumină şi întrebuința 
puterile spiritului şi ale inimii în folosul poporului întreg, iar nu numai în acel al micii 
sfere a satului în care s-a născut! Să căutăm de înalţarea şi întinderea Teatrului Naţional, 
care este până acuma, în mare parte, mai mult un institut de înjosire decât de înălțare 
morală, şi, chiar astfel precum e, restrâns numai pentru o mică parte din poporul 
întreg. Dar aceste(a) numai spre amintire, căci destul ar fi de a ne îndepărta de aici cu 
conştiinţa clară a ideii ce ne-a adunat. Ea este destul de mare şi de frumoasă pentru 
a umplea sufletele noastre, şi mijloacele pentru împlinirea ei sunt tocmai roadele ce 
aşteptăm să le producă. Cu toate acestea, onorată adunare, nu ne putem despărţi de 
pe mormântul marelui bărbat fără a cere de la amintirirea lui o învăţătură, o povăţuire 
pentru lupta ce avem de luptat, căci este o asemănare ascunsă, dar adâncă, între starea 
de atunci şi aceea în care ne aflăm, între lupta ce luptă Ștefan cel Mare şi aceea pe care 
trebuie să o lupte astăzi partea cea bună a poporului român! Era şi atunci ca şi acuma o 
mare mișcare spre neatârnarea şi înaintarea poporului; erau şi atunci pericole cumplite 
dinlăuntru şi dinafară ce amenințau aceste scumpe bunuri. Iată pentru ce, în bucuria 
nespusă ce împle sufletele noastre, totuși simţim trecând o umbră de durere, precum 
trecea prin sufletul marelui viteaz când, întorcându-se învingător din lupte, ştia că-i în 
ajunul unor noi bătălii! Iată pentru ce ne adunăm noi astăzi pe mormântul lui Ştefan 
cel Mare! Căci este o pornire a sufletului nostru care, înțelegând asemănarea stării de 
astăzi cu starea de atunci, ne împinge a întări legăturile naturii pe mormântul acelui 
bărbat ce fu mai puternic decăt amenințările timpului său. Dar pe timpul lui Ştefan, 
elementul cel bun predomina înlăuntrul țării, căci acesta era unit în jurul unui centru, 
astfel că putea menţine înlăuntrul țării unitatea, şi că lupta se concentra în contra răului 
din afară. Astăzi, răul e mai mult înlăuntrul nostru, din cauză că elementul bun rămâne 
răzleţit, nefiind un suflet mare în jurul căruia să se concentreze tot ce este mai ales 
în națiunea noastră. Totuşi, să avem speranţă, fraților români! Dacă elementul bun 
se uneşte în jurul unei idei, dacă puterile de viaţă aleargă la întrunire pe mormântul 
eroilor naţiunii spre a lucra cu un gând, cu o inimă, spre binele obştesc, atunci să nu 
ne temem! Predomnirea binelui și a adevărului va urma în curând lucrării întrunite a 
elementului bun, şi o stare mai liniştită, mai regulată, şi mai puternică a interiorului 
ne va mijloci în curând respectarea în afară a naţiunii române şi propăşirea ei spre 
unul şi același viitor. Dacă nu este eroul viu, în fruntea noastră, este ideea pentru care 
s-a luptat. Ea este un soare vecinic arzător pentru oglinzile curate ce pot a-l răsfrânge. 

Ştefan cel Mare avea mai mult a se lupta contra pericolelor din afară. Arma sa 
era fierul. Puterea sa - virtutea inimii şi braţul neobosit. Victoriile sale erau repurtate pe 
câmpul stropit cu sângele bravilor români. Timpul de astăzi a schimbat totul — şi răul, 

şi lupta în contra lui. Noi avem să ne luptăm mai mult contra dezbinării, neînțelegeri 
interioare. Arma noastră este pana şi graiul. Puterea noastră - virtutea inimii, nu 
mai puţin trebuincioasă decât pe câmpul de război, şi spiritul neobosit. Victoriile 
noastre se vor urma în tăcere, în sfera cea ascunsă a gândurilor omeneşti. Dar, cu 
toată această deosebire, rămâne adâncă asemănare a luptei, acuma, ca şi atunci, în 
contra unui rău care amenință existenţa şi propășirea poporului nostru. Adevărurile 
fundamentale, însă, rămân aceleaşi pentru toate timpurile, întrucât se reproduc în 
împrejurări asemănătoare. Când o putere mai mică luptă pentru bine în contra unui 
mare rău, atunci aceleaşi adevăruri vor trebui aplicate pentru a reuși, fie lupta pe 
câmpul de război, sau în câmpurile minţilor. Ştefan cel Mare a reuşit în lupta sa pentru 
că geniul său a pătruns mijloacele adevărate ce puteau să-l ducă la o bună izbândă. 
Mijloacele noastre vor fi deosebite. Caracterul lor, însă, va trebui sa fie în totul acelaşi 
dacă voim să încununăm şi noi cu glorie şi reuşită lupta ce vom lupta. 

Ştefan cel Mare ajunse la țelul său prin neatârnarea sa de alții şi încrederea 
în propriile sale puteri; prin conştiinţa lămurită a stării în care se afla; în fine, prin 
lucrarea adânc meditată şi totdeauna măsurată după îndemnul împrejurărilor. Când 
Ştefan cel Mare îşi apăra ţara, el îşi punea speranța, mai înainte de toate, în propriile 
sale puteri, căci în curând se încredințase cât de puţin tare e acel ce-şi sprijină viața pe 
puterea şi ajutorurile altora. Acest caracter de neatârnare să-l introducem în spiritul 
nostru. Să fim ceva prin lucrarea noastră şi nu numai prin ajutorul lucrărilor altora. 
Să nu aşteptăm pururea lucrări gata de la alte popoare! Să nu introducem în poporul 
nostru pentru a mulțămi trebuinţele lui, aşezăminte străine ieşite din munca şi osteneala 
altor popoare! Să nu traducem vecinic cele de nevoie pentru întinderea şi adâncirea 
cunoştinţelor noastre, ci să căutăm a scoate din creierii noştri înşişi cele de trebuință 
pentru propăşirea poporului, precum scotea Ștefan cel Mare din mușchii poporului 
român însuşi puterea pentru apărarea lui! Şi, dacă uneori trebuie împrumutat ajutorul 
străin, cum altfel nici că se poate, atunci iarăși să facem ca Ştefan cel Mare, mulțămindu- 
ne cu cinci mii de secui şi două mii de leși, când noi înșine luptăm în număr de 
patruzeci de mii. Astfel, întărind puterea spiritului şi a inimii noastre prin însăşi a 
noastră osteneală, vom câştiga tot atât de sigur lupta în contra elementelor contrare 
propăşirii noastre, precum câştiga Ștefan bătăliile sale asupra duşmanilor din afară. 

A doua condiţie neapărată a reușitei este ca să nu ne înșelăm asupra stării în 
care ne aflăm! Să nu ne orbim noi înşine prin linguşiri şi înălțări peste aceea ce suntem 
în adevăr. Când Ştefan cel Mare îşi scăpa poporul întreg prin vitezele sale lupte, când 
întregul popor înălța rugi fierbinţi către cer pentru măritul voievod, acesta, departe de 
a se mândri de propriile fapte, petrecea după obiceiul timpului de atunci, zile întregi în 
post şi rugăciuni, şi nu se orbea asupra primejdiilor ce-l aşteptau, şi, de acolo, înainte, 
asupra muncii ce avea încă de muncit pentru a ajunge la țelul său. Să facem asemenea, 
astăzi, şi noi, în felul nostru. La cea mai mica izbândă a faptelor sau spiritului nostru, 
să nu ne îngâmfăm cu o neiertată zădărnicie! Să înțelegem totdeauna unde ne aflăm, 
cât am lucrat, cât avem de lucrat pentru a ajunge la scopul dorit, şi a merita de a fi 
trecuţi cu semnul recunoştinţei în analele lucrurilor omenești! 

În fine, şi aceasta răsună din depărtare peste ruinele secolilor trecuţi, ca o 
sfătuire trămisă poporului iubit de înţelepciunea lui Ştefan cel Mare, să nu ne grăbim 
întru realizarea scopului nostru. Să nu pripim prin o lucrare nesocotită mersul 
împrejurărilor, pentru a nu arunca în o vecinică noapte mândrul viitor ce începe a 
ne luci. Să lăsăm, pe cât se poate, timpului şi împrejurărilor a lucra pentru noi în astă 
privință, iară noi să ne silim a fi gata prin puterea şi înălțarea dinlăuntru a primi ceea 
ce viitorul ascunde în sânul său. Viaţa întreagă a lui Ştefan cel Mare şi testamentul său 
politic conţin această învățătură. Niciodată Ştefan cel Mare nu se aruncă în orbiş în 
luptă, ci totdeauna aşteptă ca timpul şi împrejurările să asigure rezultatul lovirii sale, 
care atunci urma ca un fulger. Niciodată el nu se îndoi a sacrifica un bine mai mic 
pentru scăparea bunurilor celor mari ale onoarei şi existenţei poporului său. Lucrarea 
înceată în interiorul poporului, concentrarea elementului bun, luminarea părții pasive 
a naţiunii noastre, înțelegerea asupra mijloacelor de propăşire, asupra mijloacelor 
de îndepărtare a dezbinărilor ce ne sfâşie, a relelor materiale şi morale ce se lățesc 
molipsitoare înlăuntrul nostru, iată lucrarea ce este menită a așeza temeliile pe care 
timpul va rădica odată viitoarea Românie. Lucrarea înceată, dară nesfărmată, ca aceea 
a polipilor ce rădică insule din sânul oceanului, pe care apoi viaţa îşi aşterne covorul 
său, iar nu ca aceea a furtunilor mării ce înălță într-o clipă cumpliții munţi de spumă, 
ca iarăşi să-i cufunde în latul ocean! 

Deci, fraţilor români! Să avem speranţă în viitorul nostru şi să lucrăm întru 
împlinirea lui! Să lucrăm împreună la unirea spiritului şi a inimii tuturor celor de 
acelaşi neam, la îndepărtarea relelor ce ne sfâşie înlăuntrul nostru! Să fim cu iubire 
pentru dreptate şi adevăr! Să avem puterea de a le aduce la împlinire şi să luptăm fără 
încetare contra răului şi a minciunii! Să fim neatârnaţi în cugetul şi spiritul nostru, şi 
să nu ne mândrim de rezultatele dobândite, ci să tindem necontenit a le mări şi a le 
întinde! În fine, să nu grăbim, periclitându-l, un viitor ce va fi sigura urmare și răsplată 
a unei munci neobosite pentru bine şi adevăr [...]! 

Iară tu, umbră măreaţă a lui Ştefan cel Mare, coboară-te în sufletul poporului 
tău, şi cu puterea ta de fier încoardă-i voința spre împlinirea acelor datorii pe care 
natura le impune oricărui popor ce năzuieşte către nemurire! 


A. D. Xenopol” 


[„ Convorbiri literare, Iaşi, anul V, nr. 12, ziua 15/27 august 1871, p. 186-192] 


” Reproducţiunea rămâne oprită până la vinderea exemplarelor tipărite, în profitul unui fond 
pentru monumentul lui Ştefan cel Mare [nota revistei „Convorbiri literare”]. 

Domnului Dumitru Brătianu 


Stimate Domnule, 

Prin articolul d(umnea)voastră publicat în Nr. din 23 iulie, a. c., al jurnalului 
„Românul”, aţi împrumutat serbării de la Putna acea strălucire pe care prestigiul unui 
nume şi a unei inteliginţe însemnate i-o dă unei fapte neînsemnate chiar. 

Dacă, însă, serbarea s-ar întâmpla într-adevăr ca să aibă acea însemnătate 
istorică pe care i-o doriți d(umnea)voastră, dacă ea ar trebui să însemne piatra de 
hotar ce desparte, pe planul istoriei, un trecut nefericit de un viitor frumos, atunci 
trebuie să constatăm tocmai noi, aranjatorii serbării, cum că meritul acesta, eroismul 
acestei idei, nu ni se cuvine nouă. 

Dacă o generaţiune poate avea un merit, e acela de a fi un credincios aginte 
al istoriei, de a purta sarcinile impuse cu necesitate de locul pe care îl ocupă în 
lănţuirea timpilor. Şi istoria lumii cugetă, deşi încet, însă sigur şi just: istoria omenirii e 
desfăşurarea cugetării lui Dumnezeu. Numai expresiunea exterioară, numai formularea 
cugetării şi a faptei constituiesc meritul individului ori al generațiunii. Ideea internă 
a amândurora e latentă în timp, e rezultatul unui lanţ întreg de cauze, rezultatul ce 
atârnă mult mai puţin de voinţa celor prezenţi decât de a celor trecuți. 

Cum la zidirea piramidelor, acelor piedici contra pasurilor vremii, fundamentele 
cele largi și întinse purtau deja în ele intenţiunea unei zidiri monumentale, care e menită 
de a ajunge la o culme, astfel, în viaţa unui popor, munca generaţiunilor trecute, care pun 
fundamentul, conține deja în ea ideea întregului. Este ascuns în fiecare secol din viața unui 
popor complexul de cugetări care formează idealul lui, cum în sâmburele de ghindă e 
cuprinsă ideea stejarului întreg. Şi oare omenii cei mari ai României, nu-i vedem urmărind 
cu toții, cu mai multă ori mai puţină claritate, un vis al lor de aur, în esență acelaşi la toți 
şi în toți timpii? Crepusculul unui trecut apus aruncă prin întunericul secolilor razele 
lui cele mai frumoase şi noi, agenţii unei lumi viitoare, nu suntem decât reflexul său. 

De aceea, dacă serbarea întru memoria lui Ştefan va avea însemnătate, aceea 
va fi o dovadă mai mult cum că ea a fost cuprinsă în sufletul poporului românesc, 
şi s-a realizat pentru că a trebuit să se realizeze. Dacă, însă, va trece neînsemnată, 
atunci va fi o dovadă cum că a fost expresiunea unor voințe individuale, necrescute 
din sâmburele ideilor prezentului. 

E o axiomă a istoriei, că tot ce e bine e un rezultat al cugetării generale, şi tot 
ce e rău, e productul celei individuale. De aceea, meritul nostru va consista numai în 
formularea ideilor şi trebuinţelor existente ale poporului, nu în crearea unor altora. 
Ne vom lăsa îndreptaţi de cugetarea şi trebuințele poporului nostru, nu de ale noastre 
proprii recepute poate de la străini. Ne vom lăsa conduși de curentul ideilor naţiunii, 
şi nu vom pretinde rolul de a conduce noi prin ideile noastre individuale. 

Prin numele şi inteligența d(umne)voastră aţi aruncat asupră-ne razele cele 
mai curate ale generaţiunii căreia îi aparțineţi. De aceea, primiți mulțămita noastră, nu 

pentru noi, a cărora nu-i nici ideea, nici condiţiunile de realizare, ci pentru sânţenia 
cauzei, a cărei flamură o urmăm cu toţii, şi a cărei un moment e şi serbarea aceasta. 


Cernăuţi, în 3/15 august 1871 
Pentru comitet: 
Mihai Eminescu, Pamfil Dan 


[„Românul”, Bucureşti, anul XV, duminică, 15/27 august 1871] 

Domnii mei, 

Permiteţi-mi, Vă rog, să Vă ofer aci expresiunea simţimintelor mele de 
gratitudine pentru patriotica epistolă cu care aţi bucurat inima mea. În frumoasa voastră 
epistolă, îmi ziceţi: „Numai expresiunea exterioară, numai formularea cugetării şi a 
faptei constituiesc meritul individului ori al generaţiunii. Ideea internă a amândurora 
e latentă în timp, e rezultatul unui lanţ întreg de cauze. 

Aşa este, toţi câți am fost, câţi suntem, şi câţi vom fi, toţi facem istoria. Cu 
credinţa, cu suferințele, cu luptele, cu cugetările şi cu actele noastre, toţi românii 
răsucim firul vieţii noastre naţionale. Mici şi mari, toți luăm parte. Și fiecare zi, fiecare 
secundă îşi aduce contingentul său la marea operă ce de două mii de ani se urmăreşte 
fără întrerupere pe pământul anticii Dacii, cu toate viforele şi eclipsurile ce de atâtea ori 
au încercat credinţa noastră. Sunt, însă, epoci în viaţa popoarelor, epoci mari, în care 
lucrarea misterioasă a secolilor, ca picătura ce alunecă pe pereţii peşterilor, ia o formă, 
se cristaliză supt suflarea aleşilor lui Dumnezeu [...]. Şi apucăturile voastre, junii mei 
fraţi, spun inimii mele că o aşa epocă va fi epoca voastră, urzitori ai serbării de la Putna. 

Îmi mai ziceţi: „Meritul nostru va consta numai în formularea ideilor şi a 
trebuinţelor existente ale poporului”. Inima mea nu m-a înşelat. De aceea, am văzut 
în serbarea comună tut(ur)or ţărilor române proiectată de voi, evenimentul timpilor 
moderni cel mai însemnat, cel mai fecund în rezultate măreţe pentru români. De aceea, 
România liberă, până aci înmărmurită, deodată tresări în preziua serbării voastre. De 
aceea, chiar fiii săi cei mai sceptici, oameni care n-au nici cultul trecutului, nici speranţe 
în viitorul României, şi ei, ca magii Sântei Scripturi, aleargă să se închine şi să ducă 
daruri la locul sânt al întâlnirii voastre. Speranţe sau temeri, toată suflarea română este 
cuprinsă de un fior ce produc numai crizele cele mari şi care nu s-ar putea explica de 
n-ar fi presimțţit sufletele noastre că o taină mare, o taină sântă are să se celebreze în 
altarul bisericii Sântului Ştefan al românilor. Da! Ceea ce voi numiţi un parastas, este 
celebrarea unei mari naşteri, este pentru întregul Orient învierea poporului, Mesia. 
Ochii sufletului meu văd deja columna de foc ce are să înalțe până la cer a voastră 
credință. Căldura şi lumina inimilor voastre vor încinge inimile tut(ur)or românilor, şi le 
vor arăta calea mântuirii deschisă urmașilor săi de Ștefan, domnul tut(ur)or românilor. 

Fie lăudat, numele Tău, Doamne, Dumnezeul părinților noștri, Care ai dăruit 
inspirațiuni demne de dânsa junimii școalelor noastre! Continuă-i, Doamne, darul 
Tău! Fie ca mobilul tut(ur)or actelor ei să fie iubirea patriei şi ca tot patria pururea se 
fie ţinta vieţii sale! 


D. Brătianu 


Domnilor membri ai Comitetului central pentru serbarea de la Putna 
Bucureşti, 11/23 august 1871 


[„Românul”, Bucureşti, anul XV, duminică, 15/27 august 1871] 

Ştefan cel Mare 


Multe şi măreţe fapte au săvârşit românii în veacurile de demult. Mari au fost 
nevoile în care au trăit, și de o sută de ori mai mari au fost gloriile lor. De câte ori 
răsfoim paginile istoriei trecutului, ne simţim cuprinşi de o viaţă nouă, reînsuflețiți de 
izvorul sacru al virtuţilor, bărbăţiilor, patriotismului şi devotamentului bravilor eroi. 
Nu este un munte, un deal sau colină, o câmpie, un râu, un zid sau o piatră dărâmată, 
un locaș sânt, un mormânt, care să nu ne vorbească de crâncenile lupte ale strămoşilor 
şi de nemuritoarele lor biruințe. 

Limbă, datine, obiceiuri, patrie, naţionalitate, credință, drepturi sânte, toate 
acestea, cu sacrificiul sângelui lor, le apărară şi le păstrară în timp de atâtea veacuri. Şi 
câte vitejii, câte năvăliri, câte hoarde de duşmani nu au înfrânt ei? De câte ori gladiul!% 
lor n-a fost ascuţit, tăind în carne şi sânge? De câte ori munții, văile, apele, nu s-au 
cutremurat la vederea giganticelor lor fapte? Nu este minte aşa de avută în gânduri, 
nu este limbă așa de îndestulată în cuvinte, nu este artă așa abilă care se poată descrie 
în toată adevărata mărire pe fiecare erou, fiecare faptă, fiecare biruinţă. 

O! Timpuri de mărire şi de bărbăţie! O! Nepreţioase tezaure ale gloriei 
naţionalității noastre! Sub ce neguroasă lespede zăceţi? 

Pe voi, sacre izvoare ale mântuirii neamului românesc, pe voi, noi nenorociţii 
v-am trădat uitării! Căci unde este calea ce conduce la mormintele voastre spre a vărsa 
o lacrimă de recunoştinţă pentru că v-aţi luptat şi ați murit pentru lege şi ţară? Unde 
sunt monumentele ce trebuiau să se ridice întru glorificarea numelui vostru? Nimic 
nu se vede. Pare că aţi ştiut că strănepoții voştri vă vor uita şi v-aţi ridicat singuri cruci, 
movile, locaşuri sfinte, care să ateste nemurirea voastră! 


x 


1% Sabia 

În istoria trecutelor veacuri de mărire se află strălucind ca un soare luminos 
unul din cei mai mari eroi ai neamului românesc. Acest erou este Ştefan V (1456-1503), 
supranumit, pentru eroicele sale fapte, Ştefan cel Mare. 

În decursul unei glorioase domnii de 47 de ani pe scaunul Moldovei, Ştefan 
cel Mare, prin mărimea sufletului său, prin înţelepciunea profundă a minţii sale, 
prin arta dibace de a conduce şi comanda oștile, prin curagiul său eroic, în fine, prin 
acele rare virtuţi şi calități ce disting pe oamenii extraordinari, izbuti a birui în 26 
bătălii însemnate pe toți duşmanii patriei sale, a apăra sântele ei drepturi, şi a străluci 
neamul românesc. 

Când se sui Ştefan cel Mare pe tronul Moldaviei, află ţara bine organizată după 
urmele lui Alexandru cel Bun, care întocmise legi drepte, ierarhia bisericească neatârnată, 
aşezăminte bisericeşti, şi ridicase foarte mult putererea morală a poporului său. 

Ţara, cu toate acestea, era ameninţată de din afară. Vecinii ei, ungurii şi polonii, 
pusese gând rău de a-i ridica independenţa. Un alt inamic mult mai puternic, turcii, 
înspăimântătorii creștinătății, deschiseseră nu demult porțile Bizanțului, și cu acestea 
ale întregii Europe, de unde îndreptau fulgere îngrozitoare contra tuturor națiunilor. 
Românii, ca vecini de aproape, erau mai mult ameninţaţi, şi aveau a se lupta cu înzecite 
forţe contra unui inamic atât de formidabil. Ştefan cel Mare veni tocmai la timpul 
său ca să opună un mur de oțel furiei atâtor hoarde de barbari asiatici şi să înfrângă 
semeția şi pofta de supremație a ungurilor şi polonilor. 

Văzând, dar, Ştefan pericolul în care se află ţara, socoti că este trebuință să 
înceapă a trage brazda în inamici şi a curăți mănoasa sa holdă de lăcustele ce o inunda. 
În al cincilea an al domniei sale (1463), Ştefan trece în Ardeal, prădă ţara secuilor, şi, 
după multă pradă ce făcu, se întoarse, cu pace, înapoi. Dar turcii ocupaseră cetatea 
Chilia de la Vlad V Ţepeş, domnul Munteniei, şi Ştefan hotărî a-i izgoni. În patru zile 
de luptă crâncenă izbuti a lua Chilia, şi, mai apoi, Cetatea Albă. Turcii, iritaţi, deteră 
năvală în ţară dar fură respinşi. 

În 1467, Ştefan repurtă una din cele mai frumoase biruinţe, la Baia, în contra 
lui Mathias Corvin, regele Ungariei. Acesta intrase în Moldova, în fruntea a 40.000 
de oameni, şi ardea şi pustia tot ce-i ieşea înainte. „Dar, după ce regele Mathias a sosit 
la oraşul Baia şi l-a întărit cu şanţuri şi care, Ştefan Vodă, care se aşezase cu oastea 
între râurile Moldova şi Someşul, gândind că a venit timpul când, cu puţini, să bată 
pre mulți, lăsând caii şi sarcinele în locul taberii, numai pedestru şi uşor a venit în 
Baia, şi, aprinzând oraşul de câteva laturi, a năvălit peste unguri, şi a ţinut bătaia 
amestecată până în revărsatul zorilor. Peste 10.000 de unguri au căzut în această bătaie, 
şi regele Mathias, rănit în trei locuri, abia a scăpat prin facerea de bine a unui român”. 
Cronicarul român zice asemenea despre marea pierdere a ungurilor: „Deci, îi vâna 
țăranii în zăvoaie şi prin munţi, unde vreo 12.000 pieriţi s-au aflat. Mai apoi, şi singur 
craiul, rănit de săgeți foarte rău, abia a hălăduit prin poteci de au ieşit la Ardeal”"%. 

191 Dtugosz, lib. XIII, citat în „Revista română” de D. Radu Ionescu, vezi an I, pag. 524 [nota 

Astfel fulgeră Ştefan, cu spada sa, pe fălosul Mathias Corvin. Erau eroi, românii, 
de la mic şi până la mare. Râvna de neatârnare le da suflet, şi ori că învingeau, ori 
că mureau! 

O a doua mare şi strălucită biruință repurtă Ștefan în anul 1475, la Racova, 
lângă râul Bârlad, în contra turcilor. Numai cu 40.000 ostaşi români, cu 2000 poloni şi 
5000 secui, spulberă peste 120.000 turci. Lupta a fost înverşunată, dar ce putea rezista 
înaintea valorosului braţ al lui Ştefan? Trei movile mari se ridicară din oasele celor 
căzuţi în luptă, care atestă pentru vecie bravura oștenilor români. Ştefan cel Mare nutrea 
în sine ingeniosul plan de a uni sub sceptrul său Muntenia. Măreaţa idee de unitate 
şi independenţă a românilor îl puse în trista poziţiune de a căuta să-şi execute planul 
prin forță, deoarece pre alte căi vedea că este imposibil. Astfel, Ştefan începe luptele 
detestabile dintre frați şi fraţi. Mult sânge românesc se vărsă în luptele cu Vlad V Ţepeş 
şi Radu cel Frumos, fără însă ca uniunea muntenilor cu a moldovenilor să se poată 
face. Din contra, se aprinse un vulcan de ură şi se stoarse puteri, care au costat foarte 
mult pe ambele țări. 

În anul 1476, Ştefan cel Mare repurtă cea mai eroică luptă în contra turcilor, 
comandaţi de însuşi sultanul Mahomed II. Această biruință este cea mai mare din câte 
a avut Ştefan, singură îi glorifică numele până la ceruri. Mahomed II, înfuriat contra 
lui Ştefan pentru învingerea păţită la Racova, se determină a-şi pune toate forțele şi a 
preface în paşalâc toată Moldova. 

În capul unei formidabile oştiri strânsă din Europa şi Asia, şi ajutat de Radu IV, 
domnul muntenesc, precum şi de tătarii care năvăliseră în țară, Mahomed II trecu 
Dunărea. Ştefan, ca un leu, strânge oștile sale, aleargă la Nistru, şi bate, mai întâi, pe 
tătari. Apoi cheamă la consiliu pe toți boierii săi, şi, printr-o înţeleaptă chibzuinţă, 
socotiră favorabil a se retrage toți locuitorii spre munți şi a căuta ca, din strâmtori, să 
lovească pe inamic. 

Cum chibzuiră, aşa şi făcură. „Ştefan se trase cu oștile spre munţi unde au ales 
loc de răzbel la Valea-Albă, la strâmtoarea unde este acum satul Războieni, chemat 
după acel răsboi”. În acest loc ajunseră turcii, slăbiți de foame și hărţuiţi de moldoveni. 
„Ştefan, pedestrând oastea ca să nu nădăjduiască în fugă ci!% în arme, dat-a război luni, 
iulie 26, care război, trăind mult timp neales de ambe părţile, ostenise, până când s-a 
biruit Ştefan de mulțimea turcilor. Şi turcii, tot adăugându-se cu oaste proaspătă, iară 
moldovenii obosiţi şi neviindu-le ajutor nici de o parte, au picat nu fieştecum; ei, până 
la moarte, se apăra, nici biruiţi de arme, ci stropşiţi de numărul turcilor. Turcii, atâta de 
mulţi au pierit, cât au 'nălbit poiana de trupurile celor pieriţi unde a fost războiul. În acel 
război au căzut Ştefan vodă de pre cal, şi D(umne)zeu I-a ferit de nu s-a vătămat”. După 
această crâncenă bătălie în care victoria părea că părăsise armele bravilor moldoveni, 
Ştefan căută a se retrage şi a intra în cetatea Neamţului. Dar aici fu întâmpinat, la porţile 
castelului, de muma sa, care, oprindu-l de a intra, i-a adresat aceste vorbe că: „Pasărea 

în cuibul său, piere! Ci să se ducă în sus, să strângă oaste, că izbânda va fi a lui!%. 

Tot nişte asemenea frumoase şi patriotice cuvinte care ne arată până în gradul 
cel mai mare virtutea femeilor române de atunci, ni se raportează de către Cantemir: 
„— Ce trebuie să te văd astăzi întors de la război, fără să fii întovărăşit de biruinţă? 
Pentru întâia-şi dată, fiule, îmi ai înşelat nădejdile! Uitat-ai, oare, că porţi nume de 
viteaz? Fugi departe dinaintea mea, şi să nu te întorci decât biruitor. Mai bine e să te 
ştiu mort de mâna dușmanului, decât să te văd că ţi se impută drept defăimare că o 
femeie ţi-a scăpat viața”. 

Fericite timpuri când mumele române ştiau a încuragia astfel, la fapte mari, pe fiii 
lor. Fericite timpuri când mumele române imitau pe mumele eroilor spartani şi romani. 
Viguroasele expresiuni cu care fu întâmpinat Ştefan de către muma sa, îi reînsufleți 
curagiul, îi aprinse inima, ca fulgerul se repezi înapoi la sfărâmata lui oştire, şi, ca leul 
înflăcărat de mânie, alergă după turci, îi ajunge, îi zdrobeşte, şi se întoarce victorios. „În 
goana turcilor - zice Cantemir —, Ştefan câstigă însuşi cortul împărătesc al sultanului 
şi avu gloria să învingă pe acel împărat care era odinioară groaza lumii, şi acum fusese 
preafericit că putu să scape teafăr la Adrianopol, însoţit numai de o mică suită”. 

Astfel, marele erou, Ştefan, în această nemuritoare bătălie, scăpă ţara de 
turci şi de mormântul ce i se pregătea. Gloria ce acoperă fruntea lui Ştefan este mai 
presus decât toate celelalte glorii ale domnilor Moldaviei dinaintea şi de pe urma lui. 
Eroismul său extraordinar, dibăcia sa rară de a comanda şi a conduce la biruinţă oștirile, 
devotamentul său fără limite, înțelepciunea sa în administrarea ţării şi în politică, toate 
aceste calități făcu din Ştefan un adevărat semizeu al românilor. 

Afară de luptele cu Radul IV şi, în urmă, cu Vlad Ţepeş, pe care i-a învins şi 
le-a răpit viaţa, Ştefan cel Mare mai avu şi alte războaie cu polonii, turcii şi tătarii. 

Impietuosul sultan Baiazid II, supranumit Fulgerul, speriat de succesele 
neaşteptate ale lui Ştefan, spre a şterge ruşinea păţită, în două rânduri, de Mahomed II, 
se hotări a cuprinde Moldova. 

La 350 de corăbii, fură pornite pe apă şi o nenumărată armată pe uscat. 
Moldovenii apărară eroiceşte Chilia şi Cetatea-Albă, dară nu putură să reziste mai 
mult furiei şi mulțimii acestor barbari, deşi Ştefan făcuse tot ceea ce putea brațul şi 
mintea omenească. Nu fu, însă, învins eroul! Un mic ajutor de la poloni fu de ajuns 
a sosi pentru ca armatele îngrozitoare ale lui Baiazid să fie măcelărite şi aruncate 
peste Dunăre. Astfel, Ştefan fulgeră şi pe Baiazid Fulgerul, care simţi în mai multe 
rânduri „ce poate un popor mic, care, povăţuit de un comandant viteaz, se luptă 
pentru păstrarea religiei şi a libertăţii sale”, Întreagă Europa a răsunat la învingerile 
lui Ştefan şi însuşi papa a orânduit o sărbătoare universală pentru Ștefan, numindu-l 
„apărătorul creştinătăţii”. 

În anul 1497, Ştefan cel Mare câştigă o nouă victorie strălucită la Codrul 
Cozminului în contra polonilor. Printr-o manoperă identică cu aceea a cavalerilor 
moldavi de la Marienburg, din 80.000 poloni abia scăpară ca la 15.000. Toţi cei(l)alţi 

fură omorâţi în bătaie. Erau zdrobiţi de trunchiurile şi ramurile copacilor din pădurea 
Cozminului sau prinşi şi ucişi de către țărani. Vreo 15.000 poloni, care scăpară cu viața 
din nepomenitul masacru, fură prinşi la jug şi siliți a ara, în lung, două mile, şi, în lat, 
o milă de pământ, în care arătură leşii au semănat două păduri, care şi până astăzi 
se numesc de poloni Bucovina, iară de moldoveni Dumbrava roșie sau Pădurea roșie, 
pentru că s-au semănat şi sădit cu sânge leşesc!%. 

Astfel pedepsea Ştefan cel Mare pe cei aprinşi de pofta de a cuceri şi a jefui 
O ţară care nu era a lor! Unde eşti, eroule, să tragi încă o dată brazde adânci cu acei 
mişei ce vor peirea neamului tău şi care astăzi voiesc, în amiaza mare, să ne sugrume? 

Ştefan cel Mare intră după aceea în Polonia, cuprinse Podolia şi Pocuția, şi 
puse stăpânire pe şesurile Basarabiei ce se numesc Bugiac. 

Astfel, Ştefan, viteazul cel mai mare din timpul său, înfrânse pe toţi duşmanii 
măririi şi independenţei patriei sale! EI, printr-o iscusită diplomaţie, bătu pe unguri cu 
ajutorul polonilor, pe poloni cu ajutorul ungurilor, şi pe turci cu ajutorul amândurora 
acestor vecini invidioşi şi periculoşi. El împinse faima numelui său şi a gloriilor sale 
până în apusul depărtat al Europei, care îl salută cu fruntea plecată și care îl privi ca 
scut al creştinătăţii, dându-i, în schimb, acest meritat nume. 

Dară nu trecu mult şi oboseala unei lungi şi neadormite bătrâneţi cuprinse 
viguroasele braţe ale lui Ștefan. Încărcat de ani, bolnav de podagră, continuu ocupat 
cu susținerea atâtor războaie, neliniştit în tot momentul şi îngrijat de soarta țării după 
moartea sa, Ştefan cel Mare îşi simţi puterile slăbindu-se din ce în ce, şi chemă, în 
vara anului 1503, în Suceava, capitala țării, adunare generală. Şi, după Sânta liturghie, 
înturnându-se la palat, în ființa de față a boierilor şi oamenilor săi, rosti către fiul său, 
Bogdan, aceste cuvinte: 

„Fiul meu, Bogdan, şi voi, toţi, ai mei prieteni şi compatrioți de atâtea triumfuri! 
Vedeţi-mă astăzi aproape de a înturna naturii tributul ei. Toată mărirea trecutei mele 
vieţi este asemenea unei năluciri ce se pierde în întunericul nopţii. Un muritor nu se 
mai poate înturna pe urmele sale, care, asemenea unui vierme de pământ, şi-a petrecut 
vremelniceşte cărarea vieţii, când, iată, vine moartea ca să-şi ia drepturile sale. Însă nu 
este acesta cuvântul înspăimântării mele, căci ştiu că minutul naşterii a fost cel întâi 
pas ce am făcut către mormânt. Ceea ce mă tulbură este trista îngrijire de a vedea în 
giurul nostru pre Soliman sultanul ce amenință soarta acestei țări, şi care, ca să o poată 
supune, va întrebuința toată puterea sa. EI, prin arme, a cuprins cea mai mare parte 
a Ungariei precum şi Crâmul ce nu cunoştea mai înainte nici un domnitor străin, 
introducând într-însul legea mahomedană. 

Basarabia a fost teatrul învingerilor lui, şi românii (din România), care deşi sunt 
ai noştri duşmani, totuşi, însă creştini ca şi noi, s-au supus sceptrului lui. Cu un cuvânt, 
cea mai aleasă parte a Asiei şi a Europei ascultă de legile lui. El, nemulțămindu-se cu 
tronul împăraților romani, nu-şi mărginește dorința de a mai câştiga ţări, cuprinzând 
în inima sa domnia a tot pământul. După ce a supus atâtea provinţe şi a depărtat 

toate împiedicările, oare credeţi că va cruța pe Moldavia ce se află înaintea porții 
lui şi încongiurată din toate părţile cu provincii de sub domnia lui? Mai ales, este de 
temut ca nu îndată ce va supune toată Ungaria, să cadă asupra patriei noastre cu toate 
puterile sale. La vecinii noştri nu pot căuta fără a lăcrima: de la poloni, ca de la nişte 
nestatornici şi fără putere, nu se poate aştepta ca să stea împotriva turcilor. Ungurii, de 
sine s-au aruncat în fiere. Germania este atâta de învăluită cu grijile dinlăuntru încât 
nu-i rămâne nici voinţă, nici putere de a se împărtăşi de cele ce se întâmplă pe din afară 
de hotarele ei. Așadară, cumpănind trista stare a tuturor țărilor dinpregiurul nostru, 
pare-mi-se că nu rămâne alt mijloc mai înţelept decât ca, între relele ce ne ameninţă, 
să alegem aceea ce se va părea mai de suferit. Înțeleptul corăbier nu întindea nici 
odinioară vintrelele sale împrotiva vânturilor şi a furtunilor. Noi nu ne putem încrede 
în puterile noastre. Ajutoarele străine sunt departe şi nesigure, iară pericol(ul) este 
aproape şi neapărat. Drept aceea, se cuvine mai bine a alege să îmblănzim asprimea 
soartei decât, prin freamătul armelor, să trezim leul. Supunerea noastră va fi asemenea 
unei ape vărsate, la timp, asupra acestei flacăre ce o vedeţi aproape de a izbucni. Afară 
de aceasta, eu nu văd altă scăpare spre a întâmpina dărâmarea noastră, pentru care, în 
aceste după urmă minute ale vieții mele, vă sfătuiesc cu toată dragostea unui părinte 
şi frate ca să vă sârguiţi a încheia tocmelile cu Soliman sultanul încât, de veţi putea 
dobândi de la dânsul păstrarea legilor noastre bisericeşti şi politice, aceasta va fi o 
pace cuviincioasă, măcar de ar fi şi sub titlul de suzeranitate. Căci mai de folos va fi 
pentru voi a cerca îndurarea decăt sabia lui. Iară dacă dimpotrivă, vi s-ar propune 
alte condiţii, nu pregătiţi nicicum, mai bine a muri cu arma în mână, apărând legea şi 
libertatea patriei voastre, decât pe ambe(le) a le lăsa în prada nenorocirilor veghiate, 
şi a fi privitori defăimaţi ai dărâmării patriei. Încât să nu vă îndoiţi cât de puţin că 
Dumnezeul părinților noştri, singurul izvor al luminilor, nu se va îndupleca odinioară 
şi nu se va îndura de lacrimile închinătorilor săi, şi, revărsând cu îmbelşugare darul 
său preste voi, vă va trimite odinioară mângâiere, vindecând rănile şi statornicind pe 
totdeauna viitoarea voastră soartă!” 

Auziţi, românilor, sfătuirile înțelepte ce acest mare erou dete fiului, prietenilor 
şi compatrioţilor săi! Auziţi glasul pătrunzător şi viguros al aceluia care, albit în 
mijlocul războaielor şi luptelor politice, a rădicat gloria armelor române la punctul 
de splendoare, de admiraţiune generală! Vedeţi cât de profund cugetător şi abil 
prevăzător este acela care a îngrozit pe cel mai îngrozitor duşman, pe înfricoşatul şi 
cumplitul Baiazid, de al căruia nume numai, tremura întreaga creştinătate. El cunoştea 
atât de bine pe vecinii săi cât nu voia a-și da ultima suflare fără ca o ultimă a sa 
povăţuire să nu arate posterităţii cine sunt şi ce scopuri au ei, fără ca să nu înfiereze 
pe acele nesocotite neamuri ce ca jigăniile înflămânzite se azvârleau a suge sângele 
din neamul românesc. Înţeleptele lui sfaturi, mult timp au ţinut soarta Moldovei. Ea 
a fost încă mare pe cât urmaşii tronului lui au ştiut a prețui şi păzi sacrele cuvinte: 
„Iară dacă dimpotrivă, vi s-ar propune alte condiții, nu pregătiți nicicum, mai bine 
a muri cu arma în mână, apărând legea și libertatea patriei voastre, decât pe ambe(le) 
a le lăsa în prada nenorocirilor veghiate, şi a fi privitori defăimaţi ai dărâmării patriei”. 

De îndată, însă, ce uitară că sunt moştenitori ai numelui şi ai faptelor lui, Moldova, 
încet, încet, decăzu. 

Nu putem vorbi despre strălucirea lui Ştefan cel Mare şi despre finitul!” său fără 
a cita câteva pasage pline de frumuseţe, de stil înflorit, de poetice imagini, de elocință 
şi patriotism, din Cuvântul de îngropare vechiului Ştefan V cel Mare. 

Numele autorului acestui cuvânt, care merită a fi pus în rândul operelor celor 
mai perfecte din câte avem în literatura noastră, şi care, în felul său, este unic până 
acum, din nenorocire, nu se cunoaşte!%, 

Oratorul anonim arăta mărimea subiectului său, prin aceste cuvinte: „Dar ce 
minte aşa de bogată în gânduri, ce limbă aşa de îndestulată în voroave, ce meşteşug 
aşa de iscusit la împlinirea cuvântului, să poată împodobi atâtea risipe a vrăşmaşilor, 
atâtea zidiri de locaşuri sânte, şi atâta înţelepciune a acestui bărbat care cu vitejie ne-a 
apărat, cu înţelepciune ne-a ocârmuit, şi încât a trăit voinicia noastră, şi fericirea a 
înflorit! Care voievod, mai multe războaie a avut? Care domn, mai mari biruinţe a 
făcut, şi aceste, în deosebite vremi şi locuri, cu deosebite neamuri? Ca fulgerul, de la 
răsărit, la apus, a străluminat. Martori sunt leşii care, cu sângele lor, pământul nostru 
au cruşit!!% Martori, ungurii, care pe satele şi cetăţile lor, de foc, potopite, le-au văzut! 
Martori sunt tătarii, care, cu iuțimea fugii lor, de fierul lui n-au scăpat! Martori sunt 
muntenii, care, de la călărimea noastră, s-au zdrobit! Martori sunt toate neamurile de 
prin prejur, care ascuţitul sabiei lui au cercat. Vitejii luminate, izbânde vestite, fapte 
lăudate, biruinţe slăvite a unui domn săvârşit! Dară, cu toate acestea, ce a rămas? Au 
numai un nume deşert? Au numai o gândire de lucruri mari de care au fost şi s-au 
trecut? Aşa este că toate lucrurile lumii sunt deşarte, o umbră, un vis, o apă care curge 
şi nu se poate opri, nici a se întoarce, şi toate putrejunii supuse? Unde-i Ciru(s), groaza 
lumii? Unde-i Scipion, tunetul Romului? Unde-i Cezar, fulgerul războaielor? Unde 
sunt puterile, avuţia, slava şi vâlva lor? Ce s-au făcut? Au nu se par că au fost un vis şi 
o nălucire? Până au trăit acei vestiți bărbaţi, răsuna lumea de războaiele lor. Au murit, 
s-au îngropat, abia numele lor le auzim. Cine ca dânsul, toată isprava lucrurilor lui, 
Dumnezeu o da? Cine mai mult asuda ca să nu lase nimic dintr-acele ce omeneasca 
silință ar putea face? Era trebuinţă de sfat bun? Gata era ale tuturor să le asculte! Folosea 
graba? Somnul nu-l ţinea, odihna nu-l încâlcea, zbura ca pasărea! Era îndrăzneala de 
ajutor? Viaţa nu cruța, cu sabia în mână însuşi moartea înfrunta! Pre voi, locuri roşite 
de sângele vrăşmaşilor, vă chem martori! Voi spuneţi mărimea sufletului său! Voi, ale 
lui trebuinţe! Voi, a lui vrednicie arătați!”. 

În faţa unor atât de elocinte cuvinte, în faţa unui așa de mare și glorios şir de 
biruinţe, în faţa unui trecut pe care nici un alt popor nu l-a mai avut, nu ne putem 


1%7 Sfârşit, moarte 

1% Autorul panegiricului a fost identificat, între timp, în persoana ierodiaconului Gherasim 
Putneanul din Roman, fost administrator al episcopiei și egumen al mănăstirii Precista din acelaşi 
târg, v. N. A. Ursu, Un scriitor necunoscut din secolul al XVIII-lea, în „Anuarul Institutului de Istorie 
şi Arheologie A. D. Xenopol”, Iaşi, anul XXIII, 1986, nr. 1, p. 251-254. 

'% Înroșit 

opri de a nu striga cu nemuritorul istoric, Nicolae Bălcescu: „O, timpuri de o memorie 
glorioasă! Timpuri de credinţă şi de jertfire! Când părinţii noştri, credincioşi sublimi, 
îngenuncheau pe câmpul bătăliilor, cerând de la Dumnezeul armatelor laurele biruinţei 
sau coroana martirilor, şi, astfel îmbărbătaţi, ei se aruncau unul împotriva a zece în 
mijlocul vrăşmaşilor, şi Dumnezeu le da biruința, căci El ajută pe cei drepți, căci el a lăsat 
libertatea pentru popoare, şi cei ce se luptă pentru libertate, se luptă pentru Dumnezeu. 
Moştenitori ai drepturilor pentru păstrarea cărora părinţii noştri au făcut atâtea jertfe 
în veacurile trecute, fie ca suvenirea acelor timpuri eroice să deştepte în noi simţimântul 
datoriei ce avem de a mări şi de a păstra pentru viitorime această moştenire părintească”. 

Astăzi, mai mult decât oricând, români, este timpul de deşteptare, de reînviere! 
Astăzi, mai mult decât oricând, români, este timpul de a scutura de pe noi pulberea 
ce străinii ne-au aruncat-o de ne-au astupat vederile! Astăzi, mai mult decât oricând, 
români, este timpul de a sfărâma laţurile ce inamicii noştri ni le-au întins! Astăzi, mai 
mult decât oricând, români, este timpul de a arunca vălul de doliu ce ne acoperă și 
a ne investi cu veșmintele strămoșului nostru Ştefan cel Mare! Lăsaţi pe nemernici a 
trăi în braţele moliciunii, a se întina cu mocirla degradării, a se desfăta în palaturi şi 
avuţii, a se prosterna la picioarele străinului: 


Dar noi, căror viţiul, căderea, trândăvia 

N-au veştejit puterea şi viaţa pe pământ 

Să mergem cu arma-n mână, să facem datoria 
Să apărăm țărâna străbună din mormânt. 


“Colo, anticul Ister şopteşte de mărire 
Şi-ntreabă: Ce se face acel viteaz popor? 

Mai dincolo, Carpatul vorbeşte de unire 

Să treacă-armata noastră, ei pleacă piscul lor! 


“Nainte! Orice: viaţă, mărire, libertate 

Prin arme se câştigă; decât acest pământ 

Să nu mai nască oameni; decât cu frunţi plecate 
Mai bine să se schimbe într-un întins mormânt!i!! 


George G. Tocilescu 


[„Ielegraful”, Bucureşti, anul I, nr. 110, duminică, 15/27 august 1871] 


1 Campania românilor în contra turcilor de la anul 1595. „Magazin istoric pentru Dacia”, 
vol. 4, pag. 3 [nota autorului articolului] 
1! Poezie de D. Bolintineanu intitulată „La români” [nota autorului articolului] 

99 
15 august 1871: Serbare la Putna 


Sunt 367 de ani de când osemintele aceluia care odinioară umpluse lumea cu 
faptele sale zac uitate sub lespedea unui mormânt. Nenumărate și felurite fură vremile 
ce au trecut de atunci şi până azi. 

De la Ştefan cel Mare trece un veac, şi alt gigant asemenea lui, şi la al căruia 
nume Dacia tresărise, se ascunde într-un mormânt mic lăsând un nume mare. 

De la Mihai Viteazul trece un veac, şi mărirea ţării cade, eroii amorţesc, armele 
se sfărâmă, brațele se slăbesc, şi luminosul soare al trecutului se ascunde sub întunecosul 
nor al străinismului. 

De la începutul domniei Fanarului trece încă un veac şi glasul falnicelor 
morminte, unit cu disperarea descendenților acelor romani de altă dată, deşteaptă 
leul amorţit. 

De atunci, mai trece o jumătate de veac, şi iată, că azi, strănepoții aceluia al 
cărui nume sta ascuns în cronici şi devenit semizeu în cânturile poporului, îşi aduc 
aminte de el, de acela a cărui urmă n-a uitat-o Nistrul, Carpatul şi Danubiul. 

15 august 1871 a sosit. lată şi această zi care trebuie să fie scumpă oricărui 
suflet românesc. O aşteptăm de mult. O aşteptăm cu dorul cerbului însetat care, după 
ce a parcurs un câmp steril, aleargă a se potoli în limpedele izvor al văilor. O aşteptam 
cum un copil rătăcit în locuri sălbatice aşteaptă pre muma sa, al cărui glas l-a auzit 
în depărtare. 

Nenumărate generaţiuni s-au strecurat, dară nici una n-a avut fericirea a saluta 
o zi de felul aceleia ce era rezervată nouă a o saluta. 

15 augustu 1871 a sosit, şi falnicele morminte pare că se deschide, şi din ele apar, 
aruncând linţoliul mortal, umbrele uriaşe ale străbunilor, ca să dea o reprezentațiune 
ai cărei spectatori sunt strănepoții. 

Români! Cortina s-a ridicat! Priviţi-i! Ce teatru mare și impozant! E Dacia 
întreagă, iar actori sunt vitejii atâtor seculi ce au dispărut. 

Cine este acel mare împărat care împlântă stindardul Romei în Sarmizegetusa? 
Cine este acel venerabil bătrân care smereşte pe superbul rege în strâmtorile Carpaţilor? 
Priviţi pre acel căpitan care îmbărbătează pe oştenii săi în câmpia Rovinelor! Vedeţi voi 
colo, în depărtare, pre agerul duce cum se luptă ca un leu sub zidurile Singidunului? 
Cine este acel răzbelnic care împrăştie moartea în văile Bârladului? ÎI cunoaşteţi voi? 
Dară acel uriaș care înainteză triumfal în Alba Iulia, cine este el? Priviţi-l bine! 

15 august 1871 a sosit, şi strănepoţii Traianilor, Gelilor, Marioţilor, Negrilor- 
Basarabi şi Dragoşilor, aleargă, în grămadă, la mormintele părăsite. Ce caută ei acolo? 
Se duc ei ca să plângă? Nu! Acei ce odihnesc în acele morminte nu lacrimi şi suspine 
aşteaptă de la noi, sânge din sângele lor, ci adoraţiune, entuziasm, veselie şi imitare. 
Ei sunt mai presus de plânsul ce se cuvine numai acelor fiinţe care trec prin lume fără 
a lăsa o urmă, cel puţin, care să ateste că a existat. Ei nu merită plâns, dovadă că n-au 

murit, ci au înfruntat nimicirea. Generaţiunile a trecut pe lângă ei şi a dispărut, după 
cum trec şi dispar frunzele toamnei pre lângă bătrânul şi gigantul stejar. 

15 august 1871 a sosit, şi junimea română de azi realizează aceea ce părinţii 
săi văzuse în sublimele lor vise. 

O, ce fericire! Juni din toate părțile Daciei adunaţi a da mâna pe mormântul lui 
Ştefan. Noi, cei de aici, ne gândim numai şi inimele noastre tresar, dară ei, care acum 
vor fi întinzând hora frățească la divina cadență a glorioaselor suveniri din trecut? 

Veseliţi-vă, fraţi, şi închipuiţi-vă că şi noi am fi în mijlocul vostru, după cum 
noi ne închipuim că voi aţi fi în mijilocul nostru. Acolo ca şi aici, ca şi în orice parte 
a Daciei, această zi trebuie să fie mare şi veselă pentru toți. 

Văd acolo pre fraţii după ţărmii Siretului, Ialomiţei şi Oltului. Iată-i! Pe fruntea 
lor se citeşte mulțămirea şi bucuria, căci s-a născut sub dulcele soare al libertăţii. Văd 
pe fraţii după țărmii Timeşului, Sameşului şi Crişului. Cu toate că sufletele lor sunt 
vesele pentru veselia acestei zile, dară în urma lor se aud suspinele şi gemetele maicii 
lor. Vedeţi colo pe fratele Timeşan, într-o grupă de juni! El povesteşte frumoasa legendă 
a lui Paul Chinezu. El spune că în drumul său de la Tisa până la Putna, a trecut pe la 
Şelimberg, Goroslău, Baia, şi cu cât entuziasm pronunţă el aceste mărețe nume. Priviţi 
pe fratele după țărmii Nistrului! EI participă bucuros la marele banchet. Dar de aţi 
putea pătrunde până în inima lui, ca să ascultați lamentele ce-l chinuiesc gândindu-se 
la nefericitul său cămin! 

O! Priviţi! Priviţi pe toţi aceşti frați cum se îmbrățișează cu transport! Pare că toţi 
sunt născuţi din aceeași mumă şi au acelaşi gând, aceleaşi sentimente şi aceeaşi limbă. 

Salutare vouă, iubiţi fraţi, care astăzi vă daţi mâna, fericiţi, pe ţărâna 
divinului erou! 

Onoare, vouă, studenţi, care aţi luat iniţiativa acestei serbări naţionale, dară 
de aţi fi avut mai multă abilitate în conducerea marii întreprinderi, meritul şi onoarea 
voastră ar fi fost la culme. Cine și-ar fi putut închipui că demonii vor ajunge odată a 
păzi sântele porți ale paradisului? Cine şi-ar fi putut închipui că principalii actori în 
acestă zi de măreaţă festivitate au să fie Maiorescu, Pogor, Negruzi, Slavici? Noi, însă, 
credem că v-aţi amăgit, iară n-aţi făcut din precugetare o atât de rău nimerită alegere. 
Şi, dacă notăm chiar în această solemnă ocaziune, eroarea voastră, o facem, mai întâi, 
ca un protest contra acelora pe care i-aţi rădicat unde nu meritau, şi, apoi, să ne serve 
de lecţiune pe viitor. 

Trebuie să ne dați dreptate dacă în sacrul nostru entuziasm amestecăm 
amara indignaţiune. 

Cu toate acestea, speranța noastră e încă mare. Credem că au mers destui 
juni acolo care au înţeles chemarea lor, care vor şti să eclipseze pe aceia ce, după ce 
au insultat tot ce e românesc, azi duc profana lor prezență înaintea sântelor umbre 
strămoşeşti. Vor fi destui juni care vor face ca această zi să fie la înălțimea sa, spre a nu 
O lăsa pe mâna acelora a cărora patrie este lumea întreagă şi înaintea cărora românul 
şi cel de alt neam este tot una. 

Aşteptăm mult de la congresul ce junii români din toate părţile Daciei au a 

ţine după terminarea serbării. Mari sunt greutăţile neamului românesc, circumstanţele 
în care se află încă sunt grele. Noi nu ne îndoim despre prudenţa cu care ei vor păşi 
în executarea marelor fapte. Vor şti a supune la cumpăna raţiunii entuziasmul şi 
impetuozitatea inimii lor. Sunt sublime speranțele ce ascunde în sine această zi, şi 
braţele deschise ale viitorului aşteaptă mărirea cu nerăbdare. 

Neuitat fie anul 1871, cu memorabilele zile, 6 iunie şi 15 august, în care 
generațiunea ce se ridică azi voieşte a imortaliza glorioasele generațiuni ce zăceau 
acoperite de negura veacurilor. 

Sperăm că studenţii din România liberă, prin o nobilă emulaţiune, vor lua şi 
ei inițiativa a face o serbare marelui Mihai. Fie ca anul 1872 să mai strălucescă încă 
prin o zi în care toţi se fim adunaţi pre ruinele vechii capitale a României, Târgovişte. 

Ne-am unit pe câmpia Cotrocenilor. Azi ne unim la monastirea Putna. Ne 
vom uni, apoi, la monastirea Dealului. Și de unde ştim, după aceea, dacă o frumoasă 
zi nu ne va uni în 1873, în capitala Transilvaniei. Să mergem, fraţi români! Să nu ne 
rămână nici un loc, unde stă ascunsă gloria trecutului, pre care noi să nu-l salutăm şi 
să nu ne plecăm genunchii acolo! 


Mii şi mii de glasuri se ridică din morminte 

Vă vorbesc Danii şi Mircii, Bogdanizii vă vorbesc 
Vă vorbesc Mihai şi Petru şi ceilalți de mai-nainte 
Vă vorbesc toţi cavalerii din neamul basarabesc. 
Sus, nepoți! Sus, la viaţă, sânge din sângele nostru! 
Suflet dintr-al nostru, suflet arătaţi că mai aveţi! 
Pe ale noastre urme, astăzi, aripaţi piciorul vostru 


Aruncaţi-vă ca şoimul prin furtune şi prin ceţi!!!? 


Astăzi e 15 august 1871 şi mii de voci se aud la Putna și în toată Dacia. Fie, 
pentru veci, nepieritoare aducerea aminte a marelui voievod Ştefan! 


Trăiască şi prospere neamul românesc! 
N. V. Scurtescu 


[„Ielegraful”, Bucureşti, anul I, nr. 110, duminică, 15/27 august 1871] 


12], Lepădatu [nota autorului articolului] 


191 


100 
Ştiri locale 


Aviz. Din cauza sărbătoarei naţionale de la Putna, numărul viitor al foaiei 
noastre nu va apare. 


x 


Ajunul plecării la Putna s-a serbat, în Iași, cu frumoasă solemnitate. Vineri, în 
13 aug(ust), pe la orele 5 după amiază, s-au pornit de la primărie trei flamure, aceea 
a femeilor române moldovene, a elevilor de Belle-Arte şi a urbei Vaslui, în frunte 
cu muzica primăriei şi urmate de d. primar, d-nii consilieri Gusti, Papazopulo și 
Antoniadi, dinpreună cu un frumos număr de cetățeni. Conductul a înaintat crescând 
până la biserica Sf. Nicolai cel domnesc, zidită de Ştefan cel Mare, unde s-a celebrat 
sfințirea flamurelor de cătră P. S. Sa arhiereul Suhopan, care prin un discurs scurt dar 
călduros, ţinând în mână flamura femeilor române, a accentuat însemnătatea gravă a 
serbării de la Putna, îndemnând pe cetăţeni a lua parte la acea serbare în număr cât 
mai mare, având a se glorifica acolo memoria celui mai mare român și a se face unirea 
în cugete şi simţiri a tuturor românilor. La care, d. primar a dat următorul răspuns: 
„P(rea)sf(inţite) Părinte! Tari prin binecuvântările cerului pe care glasul vostru i-a atras 
asupra noastră, tot atât de tari prin amorul patriei care bate în inimile noastre, vom 
închina, cu fericire, aceste drapele pe mormântul lui Ştefan cel Mare, al cărui nume, 
în curs de patru secole, arereori ne-a fost permis a-l rosti!” După aceasta, flamurele 
fiind scoase afară, mulțimea le-a condus, tot în sunetul muzicii şi urmate de consilieri 
şi de un număr frumos de trăsuri, mai ales cu dame, până la gara de Iaşi, unde, după 
depunerea flamurelor, muzica a cântat mai multe piese, până când mulţimea începu 
a se împrăştia încet, ducând cu sine o dulce suvenire de la această serbare. 


x 


Serbarea „Ştefan cel Mare” având loc astăzi la mănăstirea Putna, după cum am 
mai anunţat, cetăţenii iaşeni rămaşi acasă vor solemniza această zi prin un serviciu 
divin la biserica Sf. Nicolai cel domnesc, şi se va împărți pâne şi vin gratis de cătră 
epitropiile a două biserici. Totodată auzim că mai mulţi proprietari ar fi convenit 
pentru a serba aceasta zi printr-o masă mare la Copou. Nu ştim, însă, întrucât este 
adevărată această știre. 


x 


Şcoala de Belle-Arte din Iași încă este reprezentată la Putna prin d. director 
Panaiteanu şi câţiva elevi care au pregătit pentru acest scop o flamură prea frumoasă, 
pe de o parte, cu inscripțiuni, pe de altă parte, cu un tablou ce reprezintă învierea lui 
Ştefan cel Mare. Publicăm mai la vale şi lista de subscrieţiuni prin care s-au acoperit 
cheltuelile acestei flamure. 

x 


Studenţii Universităţii din Iaşi sunt reprezentaţi la Putna în număr de peste 
20 inşi. 


x 


Solemnitatea tragerii la semn a judeţului Iaşi, având loc astăzi, de la 12-4 ore 
postmeridiane, pe şesul de la Frumoasa, sub Cetăţuie, ar fi o idee prea nimerită dacă 
cei ce se vor distinge în tragere ar pleca mâine la Putna unde să reprezinte la serbarea 
națională de acolo pe arcașii lui Ştefan cel Mare. 


x 


Se zice că mai mulți cetăţeni şi tineri s-au convorbit ca să facă în seara de 
miercurea viitoare, la gară, pentru primarele şi cetățenii urbei care se vor rentoarce 
de la Putna, o primire cu muzică şi cu făclii. Ideea este cu atât de frumoasă încât nu 
o putem în destul aproba. Asemenea demonstraţiuni de un caracter cu totul inocent 
fac a se mai redeștepta în noi sentimentele de viață după monotonia în care am căzut. 
Am dori numai ca d-nii iniţiatori să se adreseze în privinţa aceasta la cât mai mulți 
cetățeni, pentru ca astfel solemnitate să fie cu atât mai impunătoare. 


[„Curierul de Iaşi”, Iaşi, anul IV, nr. 90, duminică, 15/27 august 1871] 

15 august 1871 


„Aceasta este ziua pe care a făcut-o Domnul, 
să ne bucurăm şi să ne veselim într-însa!” 
[Ps. 117, 24] 


Astăzi viitorul naţiunii române își decide pasul spre glorie şi mărire! Astăzi, 
după un lung curs de patru sute ani, pentru întâia oară se glorifică, prin votul comun 
al naţiunii, cenuşa acelui mare erou şi bărbat de stat, care „măreț în şirul luptelor, şi-n 
pace-a fost măreț”. 

De patru secoli națiunea română a dormit adâncită în somnul nepăsării. 
De-atunci şi până azi, multe rele s-au îngrămădit asupra ei. Nu mai avea nici istorie. 
Faptele măreţe a bravilor de odinioară se înfățișau înaintea ei cu atâta splendoare, 
încât nu cuteza a-şi mai recunoaşte într-însele, trecutul său. Ce decadenţă! Deodată, 
o voce puternică o deşteaptă din letargia indiferentismului, chemându-o la viață. Era 
vocea viitorului născută pe buzele a câtorva tineri. Multe voci patriotice au răsunat 
în van pentru români. Aceasta însă şi-a produs efectul căci „sunt anume timpuri în 

care o idee îşi află un răsunet, şi atunci ori niciodată ia foc dintr-o scânteie, suspinul 
naşte tunet!” 

Un moment de aşteptare şi sublimei voci răspunse românimea întreagă prin 
un acord simpatic. Din acest moment, deviza sufletelor române fu: „Mormântul lui 
Ştefan cel Mare”. Un moment fericit a fost de ajuns pentru ca un mormânt părăsit 
în curs de patru secoli să nască o deviză care să pue în mișcare pe tot natul român. 
Astăzi acel mormânt deveni izvor de viaţă, la care s-adună inimile române pentru a-şi 
curăţi petele ce-nveninează virtuțile străbune dintr-însele. Astăzi, acel mormânt este 
încongiurat de tinerimea română care constituie baza viitorului națiunii, adumbrită 
de flamurele femeilor române din toată lumea română. Și cu ea dinpreună se închină 
țărnei strămoşeşti delegaţii tuturor municipiilor române. Ce tablou măreț! E ziua 
solemnă în care se glorifică mormântul lui Ştefan cel Mare. Să serbăm această zi, căci 
ea este ziua în care se glorifică națiunea română. 

Noi, cei care din nefericire nu putem înconjura acel mormânt sacru pentru a 
ne inspira de mândrie şi glorie, noi, să petrecem această zi în meditațiuni asupra stării 
noastre naționale, dar meditaţiunile să fie sincere, căci numai astfel putea-vor să ne 
dea inspiraţiuni pentru fapte nobile. 

Şi voi care în acest moment încongiuraţi cu pietate vechiul mormânt de la Putna, 


„Voi, ţărna strămoşască fierbinte-o sărutaţi 
De-a lui curagiu, virtute aduceți-vă aminte 
Şi voi patriotismul de-acolo-l învăţaţi!” 


Iar 'Iu: 
„Ceresc Atotpotinte, o Creator sublime 
Tu Care ţii la dreapta-Ţi pe Ștefan, erou sfânt 
Fă-n lume să străluce iubita-i românime 
Glorie Ţie-n ceruri, glorie pe pământ! 


Bădescu 


[„Curierul de Iaşi”, Iaşi, anul IV, nr. 90, duminică, 15/27 august 1871] 

Serbarea zilei de 15 august la Bârlad, în memoria eroului Ștefan, 
domnul cel Mare al românilor 


Cetăţenii bârlădeni, junimea studioasă, consiliul comunal nu putea sta în 
amorțire la apropierea acestei sânte zile. Nu puteau fi indiferenți la ideea când astăzi, la 
Monastirea Putnei, la mormântul marelui erou, românimea adunată din toate punctele 

cele mai îndepărtate ale Daco-României serbează cu respect şi devotament memoria 
lui Ştefan vodă. Deci, dacă reprezentanţii urbei noastre, prin votul lor românesc de 
mai deunăzi, au transmis o sumă de 500 lei noi în ajutorul comitetului serbării de la 
Putna, delegând şi pre un membru al consiliului ca să reprezinte Bârladul la această 
serbare, apoi negreşit că la apropierea zilei de 15 august nu putea decât să prepare tot 
într-un mod spontan inițierea unei serbări şi în urbea noastră, astfel cum o simţesc în 
inimile lor românii adunaţi la sacrul mormânt de la Putna, cum să poată fi manifestată 
şi în sufletul bârlădenilor prin o serbare românească locală. 

La 15 august dar, şi în urbea Bârladului, descendenţii anticei Palode, în onoarea 
şi repectul serbării universale între români, a memoriei Marelui Erou Ştefan, vor serba 
această strălucită zi. Cetăţenii se vor aduna la biserica catedrală domnească unde se 
va celebra serviciul divin, după care firul electric va comunica sentimentele de respect 
dictate de inimile bârlădenilor către preşedintele sărbării de la Putna. 

Fie ca ziua de 15 august, scumpă şi prețioasă românilor, de astăzi înainte 
să cimenteze, să consolideze în ideile naţionalităţii pre toţi fiii Daco-României, şi 
să-i unească în etern pentru a lupta şi a conserva neînstrăinat sacrul principiu al 
românismului, conservat și transmis din secoli de nemuritorul geniu al Sântului şi 
Marelui nostru Ștefan. 

Lăsăm să vorbească aici, mai la vale, sentimentele dictate de fragedele inime 
ale junimii noastre studioase, şi să sperăm că România nu mai poate peri, că va fi 
mare, că va fi glorioasă, căci are o istorie pe care o ilustră în paginile aurite şi neşterse 
faptele eroilor săi, a căror memorie a prins rădăcini adânci în sufletul fraged al junimii 
- viitorul, speranţa şi sprijinul nestrămutat al românismului! 

Să serbăm, să serbăm! 


[Ion Filipciuc, Eminescu la Putna, p. 135. Articol preluat din „Semănătorul”, 
Bârlad, 15/27 august] 

Medalie în memoria Serbării de la Putna 


D(omnul) M. Kogălniceanu, delegatul Academiei Ştiinţifice şi a Comunei 
Iaşi, aflăm că, înainte de a pleca la serbarea de la Putna, a dat să se bată câteva mii de 
medalii în memoria acelei serbări memorabile, care se vor împărți la locul destinat. 

Noi încă am avut norocirea să vedem una dintre aceste medalii. Ea este de 
aramă şi argint, în mărimea unui ban mare, pe față, cu inscripţiunea: Memoriei lui 
Ştefan cel Mare. Râvinitorii gloriilor străbune, iară pe partea cealaltă: Monastirea Putna, 
15 august 1871. 


[„Ielegraful”, Bucureşti, anul I, nr. 110, duminică, 15/27 august 1871] 

Imn religios 
cântat la serbarea lui Ştefan cel Mare, în 15/27 august 1871 


Eterne, atotputernic! O, creator, sublime! 
Tu, ce-ai dat lumii viaţă şi omului cuvânt 
În tine crede, speră întreaga românime 
Glorie ȚŢie în ceruri, glorie pe pământ! 


Sub ochii Tăi, în lume, lungi valuri de omenire 
Pe marea veciniciei dispar ca nori în vânt 

Şi-n clipa lor de viață, trecând, striga-n uimire: 
Glorie ȚŢie în ceruri, glorie pe pământ! 


Tu, din sămânța mică, înalți stejarul mare, 
Tu, junelor popoare dai un măreț avânt 
Tu, în inimile noastre ai sacre, vii altare: 
Glorie ȚŢie în ceruri, glorie pe pământ! 


În Tine-i viitorul, trecutul şi prezentul 

Tu duci la nemurire prin tainicul mormânt 
Şi numele-Ţi cu stele lumină firmamentul 
Glorie ȚŢie în ceruri, glorie pe pământ! 


Etern, atotputernic! O, Creator, sublime! 

Tu, Care ţii la dreapta-Ţi pe Ştefan, erou sfânt, 
Fă în lume să străluce iubita-i românime 
Glorie ȚŢie în ceruri, glorie pe pământ! 


V. Alecsandri 


[„Convorbiri literare” Iaşi, anul V, nr. 12, ziua 15/27 august 1871, p. 192-193] 

Imn la Ștefan cel Mare 
cântat la serbarea junimii academice române, dată în memoria nemuritorului erou, 
la monastirea Putna, în 16/28 august 1871 


La poalele Carpaţilor 

Sub acest vechi mormânt 
Dormi, erou al românilor 
O, Ştefan, erou sfânt! 

Ca santinele falnice 
Carpaţii te păzesc 

Şi de sublima-ţi glorie 
Cu seculii șoptesc! 


Când tremurau popoarele 
Sub aprigii păgâni 

Tu le apărai cu sângele 
Vitejilor romăni 

Cu drag, privindu-ți patria 
Şi moartea cu dispreţ 
Măreţ în sânul luptelor 
Şi-n pace ai fost măreț! 


În cer apune soarele 
Stingând razele lui 

Dar într-a noastre suflete 
Etern tu nu apui. 

Prin negura trecutului, 
O, soare-nvingător 
Lumini cu raze splendide 
Prezent şi viitor! 


În timpul vitejiilor 
Cuprins de un sacru dor 
Visai Unirea Daciei 

C-o turmă ş-un păstor. 
O, mare umbră, eroică 
Priveşte visul tău: 

Uniţi suntem în cugete, 
Uniţi în Dumnezeul! 

La poalele Carpaţilor 
Lâng-al tău vechi mormânt 
Toţi, în genunchi, o, Ştefane 
Depunem jurământ: 

„Un gând s-avem în numele 
Românului popor 

Aprinşi d-amorul gloriei 
Ş-al patriei amor!” 


V. Alecsandri 


[„Convorbiri literare”, Iaşi, anul V, nr. 12, ziua 15/27 august 1871, p. 185] 

La mormântul lui Ştefan cel Mare 


I 


Aici e, dar, mormântul 
Ce-ascunde în sânul său 
Un sânt, mai sânt ca sântul 
Pe eroul semizeu. 


Aici odihneşte 

Acel ce s-a luptat 
Atât de vitejeşte 

Că lumea l-admirat. 


Aici înmormântară 
Pe-acel bun domnitor 
Ce-a fost cu-ardoare rară 
Tot pentru al său popor. 


II 


În aste locuri sfinte 
Sunt sacrele-oseminte 
A domnului lăudat 
Ce pentru libertate 
Cu sântă pietate 

Zi, noapte, s-a luptat. 

III 


Parcă o umbră triumfală 
Ar deschide acest mormânt 
Umbra lui Ştefan cel Mare 
Iată apare surâzând! 


În genunchi, acuma, dară 
Umbrei lui să ne-nchinăm 
Căci măreaţa nostră fală 
Azi aici o reaflăm. 


În genunchi, mic şi mare, 
Fraţi, părinţi şi dulci surori 
Domnul Ștefan iată apare 
Ca un înger păzitor. 


Cu o vie mulțămire 

Stă, priveşte preste toți 

Parcă ar zice cu uimire: 
„Aştia-s bravii-mi strănepoţi!” 


În genunchi, cu umilință 
Şi-mpreună să jurăm: 
Că vom fi tot cu credinţă 
Ţara să ne-o liberăm! 


IV 


„Ce! Această mândră ţară — 
Zice Ştefan înuimit — 

S-a făcut, dar, tributară 

Sau chiar sclavă a devenit?!” 


În moşia strămoşească 
Ce eu vouă v-am lăsat 
Doară oastea vrăjmăşescă 
Cu trufie s-a-ncuibat?! 


Ale mele oseminte 

Azi sunt în pământ străin, 
Şi nu este un braţ potinte 
Să mă scape d-acest chin?! 


Mii de voci atunci răsună 

Şi mulțimea exclama: 
„Pentru patria străbună 
Pân-la moarte ne-om lupta!” 


V 


Voce sântă şi divină 

Se extinde pe pământ 
Că-n curând are să vină 
Libertatea triumfând. 


Ca o tainică şoptire 

Se extinde lin, uşor 
Deşteptând o presimţire 
De un splendid viitor. 


I. Grozescu 


[„Ielegraful”, Bucureşti, anul I, nr. 110, duminică, 15/27 august 1871] 

Serbarea de la Putna 


Auziţi cel zgomot mare ce din lunci în văi răsună? 
Auziţi cum mii de glasuri răzbat codrii și vuiesc? 
Parcă-s valurile mării, parcă-i geamet de furtună 
Parcă stâncile din munte în abis se prăvălesc. 


Şi spre cer, ce armonie dulce, sântă şi duioasă 

Parcă îngerii, în coruri, celebrează cu iubire 

O zi mândră şi divină ori vreo faptă glorioasă 

Se petrece-n românime într-ast neam plin de mărire? 


O! Aşa e ziua mare, cea mai mare dintre toate 

Azi românul se deşteaptă, azi românul a-nviat! 

Şi de-acuma veneticul să subjuge nu mai poate 

Viţa noastră românescă... fruntea hidrei am sfărâmat! 

Ştiţi, români, soarele astăzi de ce luce cu mândrie? 
Este ziua renvierii, este ziua lui Ştefan, 

A acelui Ştefan cel Mare, de a cărui vitejie 
Tremura leahul, maghiarul şi trufaşul musulman. 


Azi, români, e serbătoare în străvechea monastire 
De la Putna unde zace osul marelui bărbat 

Moaşte sfinte, glorioase, la a cărora privire 

Se deşteaptă-n pieptul nostru veacurile ce-am uitat. 


Înălţa-vor azi, românii, pe câmpia înflorită 
Respectuasele lor ruge către Sântul Dumnezeu, 
Înclinându-şi lata frunte sub ţărâna strălucită 
A viteazului războinic, a lui Ştefan — semizeu! 


Astăzi este ziua mare, cea mai mare dintre toate 

Azi românul se deşteaptă, azi românul a-nviat! 

Şi de-acuma veneticul să subjuge nu mai poate 

Viţa noastră românescă... Fruntea hidrei am sfărmat! 


H.C.V. 


[„Ielegraful”, Bucureşti, anul I, nr. 110, duminică, 15/27 august 1871] 

Cântecul lui Ştefan-vodă 


Ştefan, Ştefan, domn cel Mare 
Seamăn pe lume nu are 
Decât numai mândrul soare. 


Din Suceava când el sare 
Pune pieptul la hotare 
Ca un zid de apărare. 


Braţul lui fără-ncetare 
Bate hoardele tătare 
Bate cetele maghiare. 

Bate leşi din fuga mare 
Bate turci pe zmei călare 
Şi-i scuteşte de-ngropare. 


Pe tătari îi căsăpeşte 
Pe unguri îi pârjoleşte 
Şi pe turci îi răsipeşte. 


Iar pe leşi cu chica tare 
Ii avântă-n spânzurare 
Şi-i înjugă ca să are. 


Lumea-ntreagă stă-n mirare 
Ţara-i mică, ţara-i tare 
Şi duşmanul spor nu are! 


[„elegraful”, Bucureşti, anul I, nr. 110, duminică, 15/27 august, 1871] 

Cronica săptămânii (de la 8-15 august) 


În România, săptămâna s-a petrecut mai mult în convorbiri asupra serbării 
de la Putna, ce are loc astăzi, în 15 august, şi la care mai toate municipalitățile țării au 
trimis reprezentanţi. Prin mai multe oraşe se serbează această zi şi de cătră cetățenii 
ce n-au putut merge la Putna. Constatăm cu fericire, din cele petrecute pân-acum, că 
această zi este menită a deveni foarte importantă în viaţa naţiunii române. Deie Cerul 
ca din acest eveniment mare naţional să nască un viitor falnic pentru poporul român! 

Scipione 


[„Curierul de Iaşi”, Iaşi, anul IV, nr. 90, duminică, 15/27 august 1871] 

Serbarea de la Putna 


Credem că la gloriosul mormânt a lui Ştefan cel Mare s-a serbat cu o splendoare 
şi grandiozitate epocală, despre care în curând vom publica descrieri interesante, dar 
nu încape nici o îndoială că şi în alte unghiuri ale Daciei se vor fi arangiat parastase 
de festivitate în onoarea zilei măreţe de 15 august. 

Aici, în Capitală, însă, cu ştirea noastră, n-a fost nici o celebrare publică, dar 
fiecare român adevărat a serbat această ziuă măreaţă aprinzând candela de cea mai 
sacră pietate pe altarul inimilor lor. 

Mai toate ziarele române au consacrat cel puţin o părticea din coloanele lor 
memoriei glorioase a lui Ştefan. „Telegraful, însă, a consacrat în această zi toate coloanele 
sale în memoria serbării de la Putna, eschizând orice chestiune politică-socială care ar 
fi profanat candoarea acestui modest sacrificiu ce l-am oferit cu devotament. 

Publicul român a întâmpinat cu o călduroasă părtinire prinosul ce l-am adus 
în memoria zilei de 15 august, deoarece foaia noastră, în această zi, s-a împărţit în 
5.000 exemplare, şi astăzi furăm siliți a trage o a doua ediţie. 


[„Ielegraful”, Bucureşti, anul I, nr. 111, miercuri, 18/30 august 1871] 

Glasul românului sub domnia lui Ştefan vodă cel Bun şi Mare 
Ştefan vodă și Burcel 


Într-o zi de sărbătoare 
Într-o zi cu mândru soare 
Care lumea-nveselea 

Şi cu aur o-nvelea. 

lată mări se ivea 

Ca alt soare strălucea 
Domnul Ştefan cel vestit 
Domnul cel nebiruit. 

EI pe cal încăleca 

Şi cu mulţi voinici pleca 
De la scara curţii lui 

La biserică-n Vaslui. 
Clopotele răsuna 
Steagurile-i se-nchina 
Armăsarii spumega 
Frâiele şi le mușca 

Iar poporul tot striga: 

— Să trăieşti, Măria Ta! 
Când aproape de intrare 
Ce s-aude în depărtare? 
Glas de om chiuind tare: 
- Hai! Ho! Ţa! Ho! Bourean 


Trage brazdă pe tăpşan. 
Ştefan vodă se oprea 

Şi din gură aşa grăia: 

- Auzit-aţi auzit 

Glas de român necăjit? 

Într-o clipă să-l găsiţi 

Şi cu el aici să fiți! 

Cinci panţiri se alegea 

Pe Vaslui, în sus, mergea 
Pân-zărea într-o movilă 

Un român arând în silă 

Şi movila brăzduind 

Şi din gură chiuind: 

- Hai! Ho! Ţa! Ho! Bourean 
Trage brazda pe topşan! 

Cei panţiri descăleca 

Pe român îl fereca 

La Vaslui îl aducea: 

- Măi, române, să n-ai teamă! 
Spune nouă cum te cheamă? 
- Teamă n-am, că sunt român 
Teamă n-am, că-mi eşti stăpân! 
Tu eşti Ştefan, domn cel mare 
Care-n lume seamăn n-are 

Şi eu sunt Şoiman Burcel 
Puișor de voinicel 

— Să trăieşti dacă n-ai teamă! 
Dă-ne nouă bună seamă 
Cum de te-ai păcătuit 

Să te-apuci de plugărit 
Tocma-n zi de sărbătoare 
Tocma-n timp de închinare? 
- Doamne, pun mâna la piept 
Şi mă jur să-ţi spun cu drept 
Pân-a nu-ajunge plugar 
Aveam falnic armăsar 

Şi o ghioagă nestrugită 

Cu piroane ţintuită 

Care, când o învârteam 
Proaşcă prin duşmani făceam 
Cât opt, pe loc, turteam! 
Alelei! Pe când eram 

Om întreg de mă luptam 
Mulţi păgâni am mai stricat 
Multe capete am sfărmat 
De tătari şi de lifteni 

Şi de falnici ungureni. 

Iar în foc la Războieni 

Mi-a căzut ghioaga din mână 
De o sabie păgână 

Dar n-a căzut numai ea 

A căzut şi mâna mea 

Cu păgânu-alăturea! 

De atunci n-am ce să mă fac 
C-am agiuns un biet sărac 
Nici n-am casă, nici n-am plug 
Nici giuncani ca să-i îngiug. 
Toată vara m-am rugat 

De bogaţii cei din sat 

Să-mi dea plugul ca să ar 
Mi-a fost ruga în zadar. 
Atunci, Domne, mă-ntorsei 
La tătari că mă dusei 

Un plug mare că prinsei 

Şi cu-n bou îl îngiugai 

Şi de lucru m-apucai. 

Că saracul n-are soare 

Nici zile de sărbătoare 

Ci tot zile lucrătoare! 
Domnul Ştefan îl asculta 

Şi din gură cuvânta: 

- Măi, Burcele, fătul meu 
lată ce hotăresc eu: 

Ia-ţi un plug, şase boi 

Şi mergi bogat de la noi 
Ia-ţi movila răzășie 

Că s-o ai de plugărie. 

Dar în vârfu-i să te-aşezi 
Ca stejar se priveghezi 

Şi tătarii de-i vedea 

C-au intrat în ţara mea 

Tu să strigi cât vei putea: 

- Sai, Ştefane, la hotare 

C-a intrat sabia-n ţară! 


205 


Atunci eu te-oi auzi 

Ca un zmeu m-oi repezi 
Şi nici urmă-a rămânea 
De tătari în ţara mea! 


[„elegraful”, Bucureşti, anul I, nr. 111, miercuri, 18/30 august 1871] 

Telegramă 


Putna, 15/27 aug(ust) 1871 

Serbarea în memoria lui Ştefan cel Mare e strălucită. Sunt la 3000 de oaspeți. 
România e foarte reprezentată. Report detaiat va urma. 

Dubău 


[„Albina, Pesta, anul VI, nr. 67, joi, 19/31 august 1871] 

1871, august 16 
Serbarea, la Brăila, în memoria lui Ştefan cel Mare 


Domnule redactor, 

În ziua de 15 ale curentei, zi destinată a se serba întru memoria lui Ştefan cel 
Mare, cetăţenii români din Brăila au făcut un parastas în biserica catedrală, după care avu 
loc o întrunire publică în care se ţinură mai multe dizertațiuni despre importanţa zilei. 

Însărcinat, însă, de a da publicităţii descrierea acestei serbări, până ce voi putea 
aduna toate amănuntele și a le trămite, cred că veţi da loc în coloanele stimabilului 
d-voastră ziar, telegrama ce, cu această ocaziune, se expedui comitetului de la Putna, 
şi pe care am onoare de a o vă alătura pe lângă aceasta. 

Primiţi, domnule redactor, consideraţiunile mele! 

I. G. Apostoleanu 


Iată şi telegrama amintită: 

Regretând că n-au putut asista la serbarea naţională ce se face la Putna în memoria 
marelui erou Ştefan, românii din Brăila, adânc pătrunși de însemnătatea zilei, au făcut 
un parastas şi o conferință publică în care îşi manifestară sentimentele pioase ce datoresc 
eroului părinte. Dacă, dar, românii de aici n-au putut depune pe piatra mormântală a 
lui Ştefan cel Mare cununile lor de flori, noi, unind sentimentele noastre cu ale voastre, îi 

aducem următoarea rugă: „Părinte şi eroule! Primeşte în concertul de glorificaţiuni ce-ţi 
înalță fii tăi, şi pe ale noastre. Fă ca faptele tale să fie vii, de acuma, în inimile românilor, 
iară mormântul tău, imaginea românismului! Eternă fie-ţi memoria, părinte!”. 

Apostoleanu, Zamfirescu, Mărgăritescu avocat, Perlea, Teodor Dobrescu, 
Dr. Ionescu, A. Dimitriu, V. Ionescu, Mihăilescu, Costache Petrescu, D. Ionescu, Vestinian, 
G. Niculescu, S. R. Câmpiniu, Marinescu, Munteanu, Greceanu, Rudeanu, Romanovici, 
Orășanu, Stănescu, Ştef. Manolescu, Ştefănescu, S. Blidărescu, Veropulo, Greceanu, 
A. Blidărescu şi C. Varon 


[„Ielegraful”, Bucureşti, anul I, nr. 112, joi, 19/31 august 1871] 

Către Comitetul conducător al serbării de la mormântul lui Ștefan cel Mare 


Spiritul secolului în care trăim a dat un avânt nou simțului de naționalitate, şi 
toți suntem datori a conlucra la progresul acestui spirit. Naţionalitatea română, înecată 
un moment supt jugul barbarilor, s-a deşteptat după multe suferinţe. Era, dar, natural 
ca românii să se gândească la eroii lor, ca să lege prezentul cu trecutul, să înfrățească 
tradiţiunile naţionale cu aspiraţiunile către viitor. 

Capitala României şi națiunea întreagă, de la un cap până la celălalt, recunoaşte 
fără rezervă şi împărtăşeşte acea comunitate şi acea solidaritate de idei şi de simțimânte 
ce urmează a provoca în inimile fiecăruia acea solemnitate ce ni se oferă astăzi prin 
lăudabila iniţiativă a studenţilor din Viena. Aceşti tineri merit omagiile noastre! Lor 
li se cuvine onorurile acestei zile, căci ei, cei dintâi, au avut inspiraţiunea de a fonda 
această aniversare şi a ne transporta, cu memoria şi cu inima, în glorioasele timpuri 
de adevărată mărire naţională. 

Interpretă fidelă a simțimântelor cetăţenilor bucureşteni, tineri bravi şi nobili, 
voi, care aţi deschis mormântul până ieri mut a lui Ştefan cel Mare, capitala României 
vă onorează şi vă binecuvintează. 

Trăiască România una și nedespărţită! 


[„Românul”, Bucureşti, anul XV, joi, 19/31 august 1871] 

Congresul presei române 


În mijlocul gravelor ameninţări care se rădică în contra noastră şi a pericolelor 
care ne împresoară, oamenii de bine, animați de puternicul impuls al conservaţiunii 

naţionale, a independenţei şi a autonomiei statului român, toţi acei care au o pană 
în mână şi se luptă pentru ţară în contra lăcomiei violente a străinilor, trebuie să se 
urce mai sus cu cugetarea şi să privească cu sânge rece toate pericolele situaţiunii ce 
ni s-a făcut. 

Că trădarea urzeşte la întuneric planuri dușmane românilor, nu mai poate fi 
îndoială. Aceasta se simte, aceasta se învederează pe fiecare zi. Că în această critică şi 
delicată situaţiune suntem dezarmaţi, ca stat, în faţa străinilor, este asemenea evident, 
fiindcă la cârma afacerilor noastre sunt tocmai oamenii cei mai discreditaţi şi mai 
compromişi din țară şi cei mai antipatici opiniunii româneşti, a căror fiinţă la putere, 
în timpii normali, este un scandal public, dar care, în aşa critice momente, constituie 
un pericol mai mult pentru România. Ei nu sunt miniştrii statului român, ci agenţii 
servili ai străinilor şi care, prin surprindere, rea-credinţă și violență s-au emperat de 
guvernământul țării, unde se menţin cu sila prin favoarea protecțiunilor lor din afară [...]. 

Aşadar, în această grea extremitate, care-i forța poporului? Pe ce se reazemă el 
spre a susține astăzi lupta crâncenă ce s-a încins cu atâția duşmani puternici? 

Este presa! Şi numai presa! Presa singură, înconjurată de simpatia publică şi 
susținută de încuragierile țării, formează acum speranţele poporului. Negreşit, presa 
poate mult, foarte mult. 

Dar, pentru ca acţiunea ei să-şi dea tot efectul său util, pentru ca din puterea 
sa să nu se risipească nimic în deşert, trebuie să urmeze o înțelegere matură între toţi 
conducătorii săi, trebuie un plan uniform bine conceptat şi care să prevadă toate fazele 
prin care va trece chestiunea română, precum şi toate peripeţiile luptei. 

Situaţiunea este prea gravă pentru ca ea să poată fi salvată prin guerillas şi 
franci-tirori, fără o organizare sistematică şi o disciplină înțeleaptă care să utilizeze 
toate energiile şi toate bunele-voinţi de care dispunem. 

Duşmanii se concertă în secret şi în public, fac întruniri şi conferinţe ca să-şi 
unească mai bine puterile în contra noastră. Şi noi stăm inerți, şi privim cu nepăsare 
silinţele lor? 

Pentru ce presa noastră nu ar face şi ea un mare congres de ziarişti români, în 
care să se discute mijloacele de acţiune precum şi chestiunile cele ardinţi de actualitate 
care se agită, pentru ca apoi să se unească şi să adopte prin deliberațiuni luminate 
un sistem de apărare practic şi chibzuit? Multe lucruri bune ar ieşi de la o asemenea 
întrunire, de la un asemenea congres. Ideea aceasta nu o împărtăşim numai noi. O 
vedem anunţată în mai multe ziare din capitală şi din judeţe. De ce, dar, nu se realizează 
mai curând? 

„elegraful”, „Românul”, „Semănătorul” şi „Uniunea liberală” în mai multe 
rânduri au promovat această bună idee. Cu toţii simţim necesitatea unei uniri pentru 
luptă. De ce nu întreprindem realizarea ei? De ce nu se provoacă o mare întrunire, un 
fel de congres al presei? 

Să ne întrunim, dară, cu toţii, căci ocaziunea este favorabilă! Să ne întrunim 
după pelerinagiul ce vor face românii la Putna, la mormântul Sântului Ștefan! Şi atunci, 
animați de o nouă vigoare, inspirați de sânta umbră a eroului, vom proba că ştim, ca şi 

străbunii noştri în pericolele cele mari, să părăsim micile dezbinări intestine şi, uniţi 
cu toții, cu o inimă şi cu un suflet, să apărăm legea, credinţa şi moşia noastră. 

Dacă românii au căzut adesea în amare nenorociri, a fost numai prin dezbinări. 
Şi dacă părinţii lor au realizat fapte mari şi glorioase, a fost numai prin unire în 
sentimentul național. 

Oare fiii să nu mai aibă credinţa vie a drepturilor pe care le-au apărat eroicii 
lor părinţi, cu viaţa şi sângele lor, în secoli de lupte turbate contra barbarilor Asiei şi 
ai Europei? Să probăm lumii că acelaşi nobil sânge curge şi în vinele noastre! Să ştie 
Europa că nu suntem o turmă degenerată, ci un popor plin de viaţă, de inteligență şi 
de energie, voind a trăi, şi atunci vom fi respectaţi. 

Rolul presei române nu se mărgineşte numai aici. Ea trebuie să lumineze 
opiniunea şi în afară. Datoriile sale sunt mari, şi de aceea ea trebuie să cugete să le 
împlinească în totul, cu demnitate şi devotament. 

Simţim pretutindeni, în România, o deşteptare, o renaştere a opiniunii. Pare că 
un curent magnetic a zguduit societatea noastră amorțţită şi enervată, şi a rădicat-o din 
apatia unde zăcea. Nu este destul atât! Trebuie mişcarea vieții şi activitatea inteligentă 
să-şi ia tot avântul lor. 

Presa singură poate dirige şi încuragia acest început de mişcare. Presa, am 
mai spus-o, este a treia putere politică într-un stat liber. Dară, însă, la noi, ea nu s-a 
convins pe deplin despre înrâurirea ce trebuie să exercite asupra afacerilor publice, că 
nu are o cale determinată şi unanimă. 

Acuma sau niciodată este timpul să intrăm în toată deplinătatea datoriilor 
noastre. Avem, noi, o politică proprie? Statul nostru urmează el o politică adevărat 
românească? Şi dacă nu avem, ce trebuie să facem spre a o avea? Unde vom ajunge cu 
dezordinea şi anarhia în care stau cufundate toate interesele noastre politice? Astăzi 
guvernatorul țării pare că-i un preţ destinat imbecilităţii relei credinţe, demoralizării 
publice şi private şi, mai presus de toate, dușmăniei încercate contra românismului. 

Acei care ar trebui să zacă jos şi în întuneric, sunt urcați sus, la lumină, şi 
guvernează societatea onestă. Este o mare batjocură! Suntem ca o pradă expusă în 
drumul mare, la discrețiunea banditismului contra căreia societatea nu cugetă să 
organizeze nici o poteră. Este bine să se tolereze infinit această deplorabilă stare 
de lucruri? 

Mâine, poate o schimbare de guvernământ să se facă, şi iarăşi să ne trădăm cu cel 
întâi imbecil venit în capul ministerului şi înconjurat cu cine ştie cu ce altă consorterie 
mai aprigă şi mai flămândă decât aceasta de astăzi. Nouă nu ne trebuiesc schimbări de 
indivizi, nici simulacre de concesiuni făcute opiniunii, ci schimbări radicale în ideile 
de guvernământ şi de politică externă. Și, mai presus de toate, moralitate în oamenii 
politici care pretind a ne conduce. Noi voim să nu se mai urce nime la cârma statului 
decât rădicat pe adevărate merite şi sprijinit de marea majoritate a ţării. 

Presa, în toate acestea, trebuie să aibă o influență decisorie şi preponderentă, 
şi să facă simțită înrâurirea ei. 

Să facem, dar, o mare întrunire de ziarişti la Bucureşti sau Iaşi, oriunde, îndată 

după serbarea de la Putna! Să ne convocăm din toate părțile țării, şi să ne întâlnim cu 

toţii la ziua hotărâtă şi la locul fixat. Ziariştii bucureşteni să ia iniţiativa convocării. 
Noi [...]'* cu impacienţă convocarea lor. Acum este timpul să dovedim în 

faptă dacă ştim să voim binele public pentru patria mumă şi dacă iubim poporul său. 


Uniunea liber(ală) 


[„Ielegraful”, Bucureşti, anul I, nr. 112, joi, 19/31 august 1871] 

Bucovina, Monastirea Putna, 9/21 august 


E aproape un secol trecut de când o nedemnă arogare de drepturi vând Austriei 
cea mai frumoasă parte a țării: Bucovina. 

De la 1777 până azi, noi nu făcurăm nimic pentru redobândirea ei, şi azi nu 
ne mai preocupă decât conservarea pământului [strămoşesc care ne-a mai rămas]'!*. 

Și înşişi bucovinenii, până la un oarecare punct, cu spiritul lor de prea mare 
timiditate şi cu puţina-le inițiativă de a uza de micuţele drepturi ce li s-au acordat, ca 
spre exemplu, de a vorbi româneşte în parlamentul Bucovinei, chiar şi ei nu dau multe 
speranţe pentru o mai apropiată împlinire a aspiraţiunilor noastre naționale. 

Patria lui Dragoş-vodă, întemeietorul principatului Moldovei, vecină cu 
provincia în sânul căreia ne aflăm, suferă şi mai mult jugul înstrăinării, iar restul 
ținuturilor care o încongioară pare că şi-au uitat de strălucita-le origine română. 

Dea cerul ca măreaţa serbare de la această Sfântă monastire zidită pe malurile 
Putnei de gloriosul domn a cărui memorie nemuritoare o serbăm, să redeştepte în 
inimile tuturor focul sacru al măririi şi înfloririi tut(ur)or părților Daciei. 

Ne aflăm între munţii frumoasei Bucovine, ai țării despre care, cu drept cuvânt, 
cântăm cu iubire: 

Dulce Bucovină 
Vântul ce alină 

Cu aripa lui 

Floarea câmpului 
Duce prin gândire 
Dalbă suvenire 
De-un trecut frumos 
Scump şi glorios. 


13 Neclar 
"4 Citire nesigură 

Oricine te vede 

Chiar în rai s-ar crede 
Orice trecător 
Suspină cu dor.1!5 


Şi-n adevăr, că numai cel ce vede frumoasele-i câmpii, abundentele recolte, 
suprafața-i presărată de coline şi munţi, numai acela își poate forma o idee exactă 
despre româneasca provincie ce ni s-a răpit. Dar bogatele venituri ce sânu-i fertil 
varsă în tezaurul nemților? Numai domeniile clericale, donaţiuni pioase ale măriților 
noştri domni şi strămoşi, produc peste şapte milioane de florini, pe când monastirile, 
strâmtorate în toate privinţele, sufăr, ca şi poporul, apăsarea străină. Însă şi renumita 
şi seculara Putna nu mai numără decât doisprezece călugări. 

În această localitate, pozițiune superbă şi răpitoare, unde în fiecare culme 
găseşti o legendă, unde în fiecare vale se suspină o doină, unde fiecare loc respiră o 
amintire falnică de faptele trecutului, în această localitate junimea din universități 
decise a se face serbarea în memoria lui Ştefan cel Mare, fondatorele monastirii Putna 
şi întemeietorele neamului nostru. 

Numele acestui erou e venerat și pomenit de popor în poveşti și în narațiunea 
istorică despre pitoreştile piscuri de prin prejur. „Bătrânii spun - zice bucovineanul 
întrebat despre locuința săpată în piatră şi locuită de un sihastru acum patru sute de 
ani — că în vremea lui Ştefan vodă, întâmplându-se să (ră)mâie cu oştile pe aici, a auzit 
colo, în vale, nişte glasuri ca de îngeri, şi, după sfatul sihastrului, a clădit pe malul 
Putnei biserica care se vede”. Apoi, gloriile marelui bărbat, splendoarea ţării, pe când 
Suceava era scaunul domniei, toate sunt păstrate și transmise prin tradițiune, din tată 
în fiu, din moş în nepot, şi fiecare şi le comunică cu mândrie şi [cu] ... vai, şi cu durere. 

Suntem, dar, la Putna. 

În momentul când scriem aceste linii, preparativele pentru o serbare cât se 
poate de solemnă şi de splendidă se activează cu putere, şi, în genere, sperăm a o 
realiza după dorinţele noastre. 

Favorizată de o localitate impuitoare, de o temperatură dulce, ca în orice 
poale de munte, şi de luminatul concurs al părintelui egumen al monastirii, Arcadie 
Ciupercoviţă, festivitatea are sorți de a fi la înălțimea aspiraţiunilor tut(ur)or inimilor, 
în adevăr, române. 

Comitetul central din Viena, devenit Comitet conducător e completat, până 
azi, numai cu noi, reprezentanţii şi membrii comitetului Universităţii din Bucureşti, 
în număr de trei!!$. 

Porticul festiv e aproape pregătit, stindarde şi transparente, salve, în număr 
de mai multe sute, date de înşişi junii de prin licee, praznic pentru popor, procesiuni 
solemne, discursuri şi predici. Iluminaţiuni pe culmele munţilor, nimic nu vor lipsi. 


"5 Vasile Alecsandri [nota autorului articolului] 
15], A. Brătescu, Gr. Tocilescu, şi G. Dem. Teodorescu [nota redacţiei ziarului] 

La timp, vom comunica programa serbării care s-a stabilit, pe cât s-a putut, în 
corelațiune cu ritualul religios inerent zilei de 15/27 august, în care e şi hramul monastirii. 

După serbare se va ţine un congres de junii prezenţi, ale căruia deciziuni nu 
vom lipsi a le comunica cititorilor. 

Contribuirile de până acuma, deşi, în parte, îndestulătoare, sunt, cu toate 
astea, modeste, când s-o gândi cineva la enormele spese ce au a se cheltui cu porticul, 
cu serviciul mesei, cu spezele pentru înlesnirea transportului oaspeţilor de la cea 
mai apropiată gară până la Putna, şi toate acestea transportate într-un loc muntos, 
împresurat de păduri şi locuri râpoase. 

Acestea deocamdată. În curând, amănunte mai pe larg spre ştiinţa tuturor 
românilor şi, în specie, a confraților studenţi de la Universitate şi a celor care au avut 
nobila bună-voinţă de a contribui pentru realizarea frumoasei şi memorabilei serbări. 


G. Dem. 1.” 


[„Românul”, Bucureşti, anul XV, vineri, 20 august/1 septembrie 1871] 

Ştiri locale 


Ziua de 15 august a fost serbată de cătră cetăţenii iaşeni într-un mod care 
le face onoare. Pe la 10 ore dimineaţa, biserica Sf(ântul) Nicolai cel domnesc, zidită 
de Ştefan cel Mare, era deja plină de mulţimea cetăţenilor ce se adunaseră pentru 
a asista la serviciul divin, celebrat de cătră P(rea) Sf(inţia) Sa, arhiereul Suhopan, 
dinpreună cu corul vocal al Societății filarmonice române, [în] amintirea gloriosului 
domn al Moldovei, Ştefan cel Mare. După terminarea ceremoniei divine, un frumos 
conduct se înşiră de-a lungul stradei mari, cu orchestra comunei în frunte, după care 
urmă portretul lui Ştefan cel Mare purtat de doi cetăţeni, între două flamure, urmate 
de cătră un public numeros, până în grădina primăriei. Aici, oprindu-se conductul, 
d-nul Holbanu (fost deputat) şi d-nul Gheorghianu au ţinut câte un discurs despre 
însemnătatea zilei, făcând istoricul epocii lui Ştefan cel Mare şi binecuvântând memoria 
mărețului erou şi bărbat de stat al trecutului nostru. După aceasta a urmat un mic 
banchet în bufetul grădinii, la care s-au rădicat mai multe toaste potrivite, iar la sfârşit, 
unul în onoarea d-lui Ştefan Vasilianu care, prin neobositele sale activităţi dezvoltate în 
interesul aranjamentului serbării, a meritat toată recunoştinţa publicului. S-a împărțit 
apoi vin şi mâncare unui număr însemnat de oameni din clasa inferioară a societăţii, 
după care publicul s-a împrăștiat ducând cu sine un sentiment de pietate şi mândrie 
națională de la această serbare. 


17 G. Dem. Teodorescu 

De la Putna nesosind încă referintele nostru, nu putem da lectorilor o relatare 
mai detailată până în n-rul viitor. Atâta însă putem înregistra că serbarea a reuşit pe 
cât se poate mai bine, deşi ziua întâi a fost bântuită de o ploaie rece, care a făcut să se 
reîntoarcă unii dintre vizitatori. Cu toate aceste, atât a doua cât şi a treia zi, publicul 
a fost foarte numeros, peste o mie persoane, în privința cărora comitetul aranjator a 
întrebuințat toate mijloacele posibile spre a le mulțumi. Mesele, în tot timpul serbării, 
s-au dat în mod gratuit. S-au împărțit şi puţine medalii, numai acele făcute de d-nul 
Cogălniceanu, nefiind încă gata cele comandate de comitet. Provinciile române au 
fost foarte slab reprezentate, ceea ce e destul de dureros. Singura Moldova a fost 
reprezentată în mod demn, astfel încât s-ar putea zice că serbarea a fost frecventată 
numai de moldoveni. Junimea academică s-a purtat foarte bine, astfel că a excitat 
sentimentele de recunoștință și admiraţiune în inimile tuturor. Ornamentele depuse 
pe mormântul lui Ştefan cel Mare sunt cele mai splendide, încât merită ca Putna să fie 
vizitată de cătră români, dacă nu din alt motiv, cel puţin pentru a admira frumuseţa 
acestor ornamente. În sfârşit, nu putem a ne exprima, în destul, bucuria pentru buna 
reuşire a acestei serbări căreia i s-a opus atâta obstacole nu numai din partea străinilor, 
ci - durere —, şi din partea unei părți a românimii. Terminăm, deci, şi astă dată cu 
dorinţa: „Să deie cerul ca din acest eveniment mare, naţional, să nască un viitor falnic 
pentru întreg poporul român!”. 


[„Curierul de Iaşi”, Iaşi, anul IV, nr. 91, vineri, 20 august/1 septembrie 1871] 

Serbarea de la Putna 


Ne sosi tocmai acum o epistolă cu data de 8 august, de la acel loc către care 
toate minţile sunt îndreptate, toate inimile româneşti palpită. 

Sufletul nostru însă este cuprins, pentru moment, de amărăciune şi de temere 
ca nu cumva speranţele românilor să fie nimicite chiar în acel loc unde scânteia vieţii 
românităţii întregi se reaprinde. Căci, abia momentele de deşteptare, de reînviere a 
neamului românesc, sosi, şi fiara blasfemiată reuşi a se strecura printre junii români, 
a-i înşela şi a ameninţa sfărâmarea lespedei destinate a purta gloria şi nemurirea 
românilor din secolul al 19-lea. 

Fiarele cosmopolite, având în capul lor pe d. Titu L. Maiorescu, izbutiră a 
profita de o imprudenţă a junilor români din Viena şi a smulge din mâinile lor un loc 
pe care nu meritau nici chiar a-l privi. Un loc sânt rămăsese nepângărit de dânşii, şi 
acesta fu amenințat de ucizătorii gloriei străbune şi a tot ce este românesc! 

Aflăm că d(omn)nu(l) Titu Liviu Maiorescu, ca cenzor al discursurilor 

ce trebuiau a se ţine în nepieritoarea zi de 15 august 1871, dintre mulțimea atâtor 
discursuri prezentate de junii români, alese pe acela al d-lui Xenopulos. După cât ne 
aducem aminte, acest nume l-am văzut adeseori figurând în „Convorbirile literare” 
al d-lui Maiorescu. Era de trebuință ca un Xenopulos să aibă rolul însemnat de a ţine 
discursul de festivitate? Nu disperăm cu totul. Avem încredere şi speranţă în bărbaţii 
şi junii români de aici, care acum se află la Monast(irea) Putna. Ei vor fi îndreptat, 
desigur, lucrurile. 
Noutăţi mai îmbucurătoare aşteptăm. 


G. 


[„Ielegraful”, anul I, nr. 113, vineri, 20 august/1 septembrie 1871] 

Varietăți 


Medalie comemorativă pentru serbarea de la Putna 

D-l. Kogălniceanu a făcut pre spezele sale a se bate moneta comemorativă de 
argint şi de bronz destinată a se împărți între cei ce vor acurge a-și depune omagiile 
lor la mormântul marelui erou. Moneta este în mărimea unui florint de argint austriac, 
valoarea ei reală, 3 lei noi, iară preţul lucrării 6 lei n(oi), bucata de argint, iară cea de 
bronz, 2 lei noi. 

Lucrarea foarte scumpă şi se explică numai prin împregiurarea că a fost forțată 
deoarece fabricantul primise ordine de a face numai în joia trecută (12/24 aug(ust). 
D-l Kogălniceanu n-a cruțat spezele şi merită recunoştinţa pentru această generozitate 
şi act de înalt patriotism. 

Inscripţiunea monetei este: pre avers, în giur, şi trei linii paralele, în mediu: 
Memoriei lui Ştefan cel Mare. Râvnitorii gloriilor străbune; iar pe revers, în linii drepte 
paralele: Monastirea Putna, 15 august 1871. 


[„Federaţiunea”, Pesta, anul IV, nr. 88 (556), sâmbătă, 21 august/2 
septembrie 1871] 

Serbarea de la Putna 


Corespondenţă particulară a „Românului” 
Bucovina, Monastirea Putna, marți, 10/22 august 


Până azi, oaspeţii pentru serbarea de duminica viitoare n-au început încă să 
sosească la Putna. Cei prezenţi sunt parte din membrii comitetului şi juni bucovineni 
de prin licee. Deşi comunicaţiunea e dificilă pe timpurile precese de ploi, noi, cu toate 
astea, așteptăm o numeroasă asistenţă pentru care trebuie, de timpuriu, să ne îngrijim 
de locale şi de alimente. 

Afară de stindardul doamnelor din Iași, flamura doamnelor din Bucovina, 
şi a doamnei Haralambie, s-a mai promis un frumos şi costisitor stindard din partea 
d-lui B. G. Popovici din Viena. Urna consacrativă ce se va depune pe mormântul 
viteazului Ştefan cel Mare, turnată în argint pur şi lucrată cu destulă artă şi bun gust, 
are următoarea inscripţiune: „Eroului, învingătorului, apărătorului existenței 
române, scutului creștinătății, lui Ştefan cel Mare, junimea română academică, 
MDCCCLĂX". 

Epitaful trămis de doamna Maria C. A. Rosetti şi acela al doamnelor din 
Bucovina, unul lucrat pe catifea albastră-închis, şi altul pe catifea roşie-conabilă, sunt 
nişte odoare în adevăr prețioase şi depunerea lor pe veneratele morminte ale unor 
domni renumiţi, ca Ştefan cel Mare, Bogdan şi Petru Rareş - îngropaţi în interiorul 
monastirii e, pe de o parte, o meritată onoare, iar pe de alta, o generoasă recunoştinţă 
către eroicele umbre care ne-au păstrat neamul şi legea. 

Comunele care au adoptat scopul serbării, prin contribuiri băneşti, votate în 
mod oficial, sunt cele din Iaşi, Bucureşti, Bacău şi Bârlad, până azi. Sperăm, însă, ca 
exemplul lor se fie imitat şi de celelalte numeroase surori, mari şi mici, din România. 

Arcul de triumf ce se înalță pe calea ce conduce la monastire e dedicat 
„Memoriei lui Ștefan cel Mare, mântuitorul neamului”. Pe frontispiciile laterale vor fi: 

În stânga, versurile cântate de poporul român: 


Ștefan, Ştefan, domnul mare 
Seamâăn pe lume nu are 
Decât numai mândrul soare! 


iar în dreapta, următoarele şire cântate de poporul tătarilor de la Don, încă pe timpul 
lui Ştefan, ca semn de strălucitele lui izbânzi, după cum raporta istoricul Bielski: 


Stefan, Stefan voevoda 
Biel turkov, tartarova 
Biel uher, poleakova! 

şi care se traduc, din dialectul slavono-tătar vechi: 


Ștefan, voievodul Ştefan 
Bate pe turc, pe tătar 
Bate pe leah, pe maghiar! 


Stindardele principale vor purta numele celor mai însemnați fondatori ai 
țărilor şi neamului român, ca Traian, Dragoş, Radu-Negru, al celor mai devotați bărbaţi 
pentru românitate, ca Iancu, Horea, Cloşca, Crişan, Tudor Vladimirescu, etc, ca 1848, 
1859 etc!!8, Celor asistenţi la serbare li se vor distribui cele două imnuri, făcute anume 
pentru serbare, de d(omnul) V. Alecsandri, muzica de d(omnul) Flechtenmacher, şi 
medalii de argint bătute, pentru aducere aminte de această serbare. 

Guvernul austro-ungar n-a lipsit de a se îngriji de sărbătorirea ce de astă 
dată se va face — sperăm - cu orice preţ, aicea. Autoritatea de primă instanță pare 
a se neliniști în mod serios, şi, pe supt mână, sfătuieşte şi recomandă, în particular, 
moderaţiune şi prudenţă, ca şi cum scopul întrunirii ar fi de a cuceri Bucovina şi de 
a răsturna fericitul imperiu cu două capete. Această îngrijire însă nu ne surprinde. 
Până şi întrunirea ce proiectasem a o realiza la Sinaia, în august 1868, compusă de 
junimea română de pretutindeni, agitase în mod destul de curios pe bine-crescuțţii şi 
mult-naţionaliştii noştri vecini de peste munți. Și, apoi, ea e un „ce” firesc. Într-un 
stat care constă din elemente eterogene, unele urâte altora, şi totuşi nevoite a trăi supt 
presiunea aceleiaşi mână de fier, silite să tragă unul şi acelaşi jug, într-un asemenea 
stat fiecare mişcare inspiră fiori. Clătinatul frunzelor e luat drept zgomotul tropăitor 
al armatelor de invaziune! Şoapta fiilor cu umbrele strămoşilor e bănuită şi tratată 
drept conspirațiune! Plânsetul şi zdrobirea inimii, dorul şi oftatul, sunt cântărite în 
cumpăna cu care se drămuiesc adausele de noi persecuţiuni, de noi nevoi pentru aceia 
care din când în când își permit a-şi aduce aminte de ce-au fost şi ce pot fi! Cu toate 
acestea, însă, scopul lor nu va fi ajuns. Drepturile popoarelor, până în cele din urmă, 
vor triumfa. Şi, pe cât timp o Românie autonomă va trăi la Dunăre, nu vom înceta de 
a asculta vocea dreptăţii care ne strigă: 


Astăzi eşti liber, fă-ţi voia toată 
Scrie, vorbește drept, ce ştii 
Spune Europei ce-ai fost odată 
Ce ești acuma, ce poți să fii! 


G. Dem. IT.” 


[„Românul”, Bucureşti, anul XV, sâmbătă, 21 august/2 septembrie 1871] 


118 Deciziunea din şedinţa comitetului de la 9/21 august (nota autorului articolului) 
115G. Dem. Teodorescu 

Bucovina, Monastirea Putna, 13/25 august 1871 


Cu drept cuvânt, serbarea în memoria lui Ștefan cel Mare a ocupat, continuu, 
o parte din presă şi din public, iar, mai în specie, junimea română de pe la universități. 
Amânarea făcută anul trecut, un nenorocit accident în privința fondului depus la o 
casă de bancă, dificultatea transportului, toate acestea au fost o întreagă sorginte de 
bănuieli şi de interpelaţiuni care de care mai eronate şi mai întristătoare. În fine, o 
deciziune energică puse capăt tut(ur)or acestor piedici: Serbarea se va realiza! 

Fiind în ajunul zilei celei mari, care va rămâne - credem - scrisă pentru secole 
în paginile frumoase ale istoriei naţionale, avem o imperioasă datorie de împlinit către 
junimea de la Universitate şi către toţi românii din România liberă: datoria de a le 
comunica programa serbării atât de așteptată. Iat-o, dar, în rezumat, pe cât ocupaţiunile şi 
timpul ne permit a o schița! Ne rezervăm a reveni asupră-i, vorbind despre însăși serbarea. 

Începutul oficial al festivităţii se face de sâmbătă, 14/26 august, la 10 ore seara, 
prin privegherea religioasă. Douăzeci şi una de salve, sunetul tut(ur)or clopotelor, şi 
splendida iluminaţiune a bisericii şi întregii monastiri, anunţă Bucovinei că numele 
eroului care a învins la Baia s-a pomenit în sfânta zidire rădicată în urma strălucitelor 
sale victorii. Cinci preoţi şi un diacon îndeplinesc oficiul religios. 


Duminică, 15/27 august, de la 8-9 ore dimineaţa, trei rânduri de salve succesive 
anunţă adunarea oaspeţilor, în porticul festiv, unde comitetul îi felicită de bună-venire. 
De aci, adunarea intră în biserică, unde şapte preoţi şi doi diaconi oficiază Sânta 
liturghie, iar la priceasnă, părintele egumen al Putnei, Arcadie Ciupercoviţă, ţine o 
predică corespunzătoare hramului bisericii. De aci se întinde o maiestoasă procesiune 
- salutată de salve - până la porticul festiv, construit în apropiere de aleea ce conduce 
la monastire, unde se descopăr şi se sfințesc urna de argint, epitaful doamnelor din 
România, al celor din Bucovina, flamura doamnelor din Iaşi, a doamnei Haralambie, 
a institului de Belle-Arte din Iaşi şi a d-lui Popovici din Viena. Lumea asistentă e 
stropită cu aghiazmă şi după aceea se rosteşte cuvântarea festivă de către d(om)nu(1) 
A. D. Xenopol, al cărui elaborat s-a admis la concurs. 

Corul junilor teologi intonează Imnul religios, compus anume de d(omn)nu(l) 
V. Alecsandri, muzica de A. Flechtenmacher: 


Etern, atotputernic! O, Creator, sublime! 
Tu ce-ai dat lumii viață şi omului cuvânt 
În Tine speră, crede întreaga românime 
Glorie ȚŢie în ceruri, glorie pe pământ! 


După sfârşirea liturghiei, iarăşi în biserică, se dă masa comună în portic, iar 
seara — după vecernie - monastirea şi culmile munţilor sunt iluminate. 

Luni, 16/28 august, junimea academică, diferiții d(om)ni reprezentanţi, clerul 
şi autorităţile publice se adună în portic şi apoi proced la asistarea în biserică la Sânta 
liturghie, după terminarea căreia Preacuvioşia Sa, părintele egumen al monastirei, 
dă citire Cuvântului de îngropăciune la moartea lui Ştefan cel Mare. Conductul festiv 
păşeşte în sunetul Bugii, clopot turnat încă de pe timpul lui Ştefan. După intrarea 
în biserică, se ţine parastas de pomenire, la care are loc îngenunchierea generală şi 
intonarea imnului de aceleaşi menționate persoane, care se sfârşeşte cu: 


Măreaţă umbră eroică 
Priveşte visul tău 

Uniţi suntem în cugete 
Uniţi în Dumnezeu! 


După ce se pun donurile'* preţioase şi se citesc inscripţiunile de pe dânsele, 
patruzeci şi şase de salve — ca reamintire de monastirile zidite de măritul erou - și 
sunetul Bugii anunţă aşezarea darurilor pe mormânt, şi serbarea se termină prin 
praznic dat poporului. 


Aceasta este schița ce putem da, pe scurt, despre programa serbării. Ar fi multe 
de zis în privinţa celor alte detalii, armonia conductului festiv şi cele alte amănunte care 
completeză frumusețea solemnităţii. Acestea, însă, cu ocaziunea serbării. Deocamdată, să 
adnotăm că consiliul general al districtului Suceava şi primăria de Fălticeni au votat câte 
300 lei noi pentru serbare. Cel dintâi va fi reprezentat prin d(omnul) Dimitrie Văsescu, 
deputat. Oaspeţii au început a sosi încă de ieri. Numărul lor va fi enorm. Cu toate astea, 
sperăm a face față tut(ur)or dificultăţilor care sunt destul de numeroase prin depărtarea 
locului şi dificila comunicaţiune. Trăsuri pentru transportul oaspeţilor aşteaptă la gara 
Hatig-Rădăuțţi, iar în ajunul zilei o grupă de călăreți îi va primi şi escorta până la Putna. 


În rezumat, dar, serbarea ce avem a realiza e demnă de interesul ce marea 
parte din românime i-a arătat, şi a meritat, pe de o parte, silințele ce junii din comitet, 
însărcinaţi cu săvârşirea ei, i-au consacrat, iar pe de alta, atențiunea binevoitoare ce 
presa română şi publicul i-au arătat. 

Vom vedea ce au să mai zică necredincioşii care nu se pot sătura cu denigrările 
şi discreditările false, în fața măsurilor luate şi, mai ales, când serbarea va deveni un 
act împlinit. 


G. Dem. 1.2 


[„Românul”, Bucureşti, anul XV, sâmbătă, 21 august/2 septembrie 1871] 


1% Darurile 
11 G. Dem. Teodorescu 

Importanţa serbării în memoria lui Ştefan cel Mare 
Monastirea Putna. Eroii românilor. Monumentele străbune. Dor de trecut. 


Peste puţine ore, bubuitul salvelor, repercutat şi transmis de umbroşii munţi 
prin care străbunii noştri au găsit adăpostire şi salvare, va spune tut(ur)or românilor 
de orice etate, de orice sex, de orice condiţiune socială şi de orice idei politice că 
monastirea Putna tresare cu fală în mijlocul adoraţiunii strănepoţilor fondatorelui ei, la 
aducerea aminte despre apusa-i strălucire, despre nepieritoarea-i nobilitate de origine. 

Peste puţine ore, vetustatea şi impuitoru-i aspect vor vorbi cu o elocinţă proprie 
monumentelor strămoşeşti despre faptele apărătorului lumii răsăritene în secolul 
al XV-lea, vor vorbi sufletului de român, simţimântului de naţionalitate. 

Peste puţine ore, o sfântă pomenire va răsuna în biserica ce conține depozitul 
preţios al rămășițelor eroului celui mare, şi numele-i preamărit va trece ca un fior din 
inimă în inimă, inundând piepturile de bucurie, mişcând cugetele de durere. 

Bucurie, pentru că vesel trebuie se fie oricine în ora solemnă în care, pentru 
prima oară în viața naţiunii, se depun lauri de iubire, recunoştinţă şi venerațiune pe 
mormintele străbunilor. Durere, pentru că țărâna pe care călcăm e înstrăinată pe 
nedrept de sânul iubit al surorilor sale, cu toate sacrificiile, valinţa şi vărsările de sânge 
ale românilor conduși de „atletul lui Hristos”. 

Am avut eroi mari! Avem monumente grandioase rămase de la dânşii! 

Cu toate astea... 


De când urmaşii Romei, Carpaţii străbătură 
Umplutu-s-a cu valuri de sânge vitejesc 
Pământul ce se cheamă: „pământul românesc”. 


Dar, unde-i calea sacră, umbroasă bătătură 
Ce duc ochii mulțimii, plecaţi, religioşi 
Să plângă pe mormântul străbunilor virtuoşi?!? 


Acea cale rămas-a uitată, uitată patru secole pline de vicisitudini şi de nevoi. 
Acea cale conduce la redobândirea vechii străluciri, la refacerea brațelor noastre 
moleşite cu care atât de mult am servit, ca sclavi, un amarnic şi împilător regim fanariot, 
şi cu toate astea n-am văzut-o până acum, n-am căutat-o pe nicăieri, n-am găsit-o 
decât prea târziu. 

Culpa e cu atât mai mare cu cât, mai mari decât toate pipernicitele noastre 
fapte sunt documentele istorice care ne atestă neamul, mărirea trecutului şi 
capacitatea eroismului. 


2N, Niculeanu [nota autorului articolului] 

Ele sunt frumoase, ele sunt prezente, ele sunt admirate de străini, pe când noi, 
pierzându-ne în umbra ce ele fac cu maiestoasa lor frunte, nu ne putem înălța nici 
chiar până la gradul posibilităţii de a încerca se le imităm. 

În faţa acestei stări de lucruri, inimile june care au răsfoit paginile aurite ale 
istoriei neamului, nu pot sta indiferente. 

Haidem la Mecca românităţii — şi-au zis ei — ca să ne reîntărim sufletele, să 
ne oțelim puterile, pentru ca în lupta gigantică ce străinismul ne pregăteşte, să putem 
fi biruitori! 

Iată importanța serbării în memoria lui Ştefan cel Mare! Iată mobilul care 
ne-a împins a ne aduna de prin toate unghiurile, ca nişte pui supt aripile protectoare 
ale mamei lor iubite! 

Îngenunchia-vom pe recea piatră a mormântului, săruta-vom locul unde 
repausează rămăşiţele lui! Şi, străbătând trecutul acestui neam al nostru românesc, 
dintr-o repede privire vom repeta suspinul nostru: 


Ce mari faptele străbune 

Ce români! 

Dar de la noi ce rămâne? 
Câte-aveam, câte-am pierdut!!% 


G. D. Teodorescu 
Putna, 12/24 august 1871 


[„Românul”, Bucureşti, anul XV, duminică, 22 august/3 septembrie 1871] 


123 
Serbarea de la Putna întru memoria lui Ștefan cel Mare 


Orice popor, pentru a se putea întări şi a pune baza unei existenţe durabile, 
mai-nainte de toate are trebuință neapărată de o patrie, de un pământ de care să se lege 
cu sângele şi viața sa, la care să ţină din toată puterea şi dragostea inimii sale. Istoria 
veacurilor trecute ne arată că neamurile care nu s-au lipit de o asemenea patrie, a 
cărora ţel şi tendinţe au fost numai cuceriri şi năvăliri deprădătoare, fără a găsi un colț 
în lume în sânul căruia să plânteze sâmburele fecund al unei vieţi strălucite în viitor, 
zicem toate acele neamuri s-au şters de pe fața pământului ca colbul suflat de vânt. 

Dar dacă prima condiţiune a constituirii şi consolidării unui popor este patria, 
nu mai puţin important pentru dânsul şi pentru traiul său sunt luptele şi frământările 
ce trebuie să susţie în fața sămânţiilor străine care îl încongiură şi-i ameninţă pe tot 


'% Monumentelor străbune, No. 1 din „Foia societ(ăţii) Românismul” [nota autorului articolului] 

momentul cu pieire clădirea ce şi-a făcut. Aceste lupte şi frământări se conduc şi se 
operează de oameni mari, care la romanii şi grecii antici se numeau semizei, iar la 
noi viteji şi voinici. Mai târziu braţul începe să obosească, duşmanii ameninţători, de 
asemenea slăbiţi, contenesc agresiunile lor. Puterea vitală din popor trebuie consumată 
într-alt chip. Atunci începe mai cu mare vigoare agitarea inteligenţei. Acesta este 
momentul cel mai solemn. Acest stadium se numeşte deșteptarea poporului. Atunci 
te întrebi: Cine sunt? Unde mă găsesc? Ce trebuie să fac? 

Fericită naţia care prin faptele şi lucrările sale răspunde nimerit la aceste vitale 
întrebări! De la începutul secolului nostru, mai ales, românii încă au simțit trezindu- 
se în sufletul lor nedumeritul dor de regenerare şi renaştere. Popor tânăr şi plin de 
viață, oţelit în cumplitele suferinţe ale timpurilor, aprins de emulaţie în fața celorlalte 
popoare, el s-a aruncat c-un entuziasm nespus pe calea propăşirii, a alergat ars de setea 
cea mai crudă la izvoarele dorite ale culturii. Dar nenumărate şi grele sunt lucrurile ce 
trebuie împlinite pentru a face fericirea unei naţii. Chiar un individ, până s-ajungă bine 
crescut, asigurat în existenţa sa, luminat la minte, c-un cuvânt bine preparat pentru a 
duce o viață demnă şi folositoare, de câte ajutoare nu are trebuinţă?! Dar încă o nație 
întreagă, şi mai ales o nație ca a noastră! 

„La lucru, dar, bărbaţi şi femei, tineri şi bătrâni!” ne strigă puternica voce 
a secolului al nouăsprezecelea. Departe de noi odihna zădamică! Departe de noi 
îndeletnicirile frivole şi stricăcioase intereselor noastre naționale! Să lucrăm, dar, să 
lucrăm inspirați de sântul glas al patriei! Să asudăm! Dar sudoarea noastră să se scurgă 
pentru interesele neamului românesc! 

Un model de lucrare pentru binele poporului nostru este Serbarea de la Putna, 
care a reîmprospătat în mintea fiecăruia român memoria Sfântului erou, Ştefan cel 
Mare, şi groaznicului trăznet al duşmanilor doritori de viaţa şi leagănul nostru. lată 
serbarea, iată măreţul spectacol despre al căruia însemnătate şi curs ne-am propus a 
prezenta lectorilor noştri o scurtă dare de samă! 

Dar înainte de a face istoricul serbării şi a solemnităţilor ei, credem de interesul 
publicului ce n-a avut norocirea să călătorească la mănăstirea Putna a-i face încâtva 
cunoscută poziţia topografică a acestui sfânt lăcaş sfânt, mândră şi duioasă suvenire 
a timpului depărtat. 'Tot aci va fi locul nimerit pentru descrierea acelor podoabe şi 
pregătiri artificiale pe care comitetul aranjator le-a făptuit spre trebuinţele oaspeţilor 
şi spre mărirea sărbătoarei. 

Când pleci de la Hadikfalva cătră Putna, pe un drum a căruia împrejurime, 
dotată de natură şi de oameni cu cele mai bogate daruri, cu cele mai frumoase podoabe, 
îți răpeşte vederile şi-ţi dezmiardă sufletul, zicem, când pleci spre Putna, zăreşti în 
depărtare înălțându-se cătră cer falnicile coame şi spete a munţilor Carpaţi. Pe de o 
parte, ţi-ar plăcea să ajungi cât de curând la țelul călătoriei, pe de altă parte ai dori să 
treci perpetuu pintre aceste holde înflorite, pintre aceste dumbrăvi răcoroase, unde 
ochii nu se satură de privirea impozantelor aleie de plopi şi a mănoaselor ţarini din 
Bucovina cea drăgălașă. După o călătorie de 4-5 ore, în fine, regiunea vegetaţiunii 
bogate dispare, poalele munţilor se arată, un vânt rece te abureşte, o tăcere sfântă 

te împresoară, şi puţin câte puţin te trezești adâncindu-te în creierii munților. Aici, 
la capătul satului, pe genunchii unei grupe de munţi acoperiţi cu brazi seculari, se 
rădică mănăstirea cu turnurile ei măiestoase. De toate părţile împresurată cu munţi 
sfâşieți de crăpături şi văi adânci şi înguste, în apropierea unor mici plaiuri de verdeață 
încântătoare, cu drept cuvânt a fost aleasă de locaşul etern a celui ce n-a avut răgaz să 
se odihnească toată viaţa sa cum se cuvine. 

Mănăstirea se compune dintr-o biserică destul de spațioasă, care într-una din 
despărţiturile sale cuprinde mormintele domnilor Ştefan cel Mare, Bogdan şi Rareş şi a 
mai multor doamne din epocile gloriei noastre militare. În jurul bisericii sunt rădicate 
în formă pătrată odăile destinate pentru călugări, odăi dintre care cele mai multe sunt 
adevărate saloane. La intrare, deasupra zidului este aşezata clopotniţa cu un turn înalt, 
înlăuntru din partea dreaptă o altă clopotniță mai mică, ce conţine clopotul lui Ştefan 
cel Mare, numit Bugea. Spaţiul dintre biserică şi edificiul cu chiliile este acoperit de 
verdeață şi de-o grădină plină de flori, organizată după gustul cel mai bun. 

Lucrările făcute de comitetul aranjator întru scopul serbării au fost următoarele: 

Din sat până la mănăstire de amândouă părțile şoselei, pe lângă arborii naturali 
erau împlântate în pământ cetine de brad în două şiruri paralele. Ici şi cole, în direcția 
acestor aleie artificiale, erau aşezate lampioane mari şi mici pentru luminaţie. La 
mijlocul drumului, considerat din sat până la mănăstire, se înălța un impozant arc de 
triumf, construit din crengi de brad şi decorat cu o mulțime de flamuri. Pe frontispiciul 
arcului se cetea cuvintele: „Memoriei lui Ştefan cel Mare, mântuitorul neamului”. De 
partea dreaptă a acestui arc, pe un plai ce nu se rădică mult peste nivela drumului, 
era situat colosalul portic, o construcție într-adevăr minunată, încăpătoare de 1500 
persoane. Înlăuntrul acestei clădiri erau aşezate de-a lungul mese și laviţe de brad. Pe 
stâlpii din mijloc atârnau marcele țărilor române şi o sumă de flamure mici. În fine, 
aranjamentul dinaintea porticului, stătător din mai multe şiruri de cetine înplântate 
în pământ, împodobite cu drapele, era de o frumseță rară. 

Acum, după ce-am dat lectorilor noştri o idee palidă despre situaţia 
maiestoasă a mănăstirii şi despre aranjamentele comitetului, rămâne să facem tabloul 
măreței festivități. 

Sâmbătă sara, la 10 ore, un imens număr de oaspeți se îndrepta cătră biserică. 
Era momentul începerii serbării. De-abia preoții intrase în altar, de-abia se începuse 
sfintele ceremonii, când, la pomenirea numelui neuitatului erou, clopotele se clătină, 
salvele de tunuri vuiesc de două părţi de pe vârfurile munţilor [...]. Este imposibil 
de exprimat bine prin cuvinte acea impresiune înălțătoare ce te pătrundea la auzirea 
acelor vuiete. Sunetele clopotelor împreunate cu trozniturile bubuitoare ale sacălușelor 
parcurau munţii departe, departe, şi mult în urmă auzeai clocotind ecourile repețite. Mai 
adauge la aceste splendida luminaţie din mănăstire şi strălucitoarele focuri aprinse pe 
piscurile de prin-prejur, şi o fericită iluzie te răpeşte şi te transportă în timpurile când 
viteazul pe care-l celebrăm după patru secole, sta cu fierul în mână, ca un zid de apărare 
al creştinătăţii contra furiei musulmane. Târziu noaptea oaspeții se retrag, reprezentanții 
şi damele în odăile din mănăstire, iar ceialaltă parte a publicului pe la casele țăranilor. 

Duminică, la 8 ore dimineaţa, câteva rânduri de salve anunţă adunarea 
publicului în porticul festiv. Preşedintele comitetului arată în puţine cuvinte energice 
scopul ce-a adunat atâți români la mormântul preamăritului erou al naţiunii, şi exprimă 
mulțămirea cea mare de care se simte pătruns comitetul şi întreaga junime academică, 
în faţa concursului ce i-a dat națiunea întru realizarea măreţei idei. Apoi, publicul intră 
în biserică pentru a asculta Sfânta liturghie. 

Aici, în tot decursul Sântului servici divin, patru tineri academici stau lângă 
mormântul lui Ştefan. Pe la preceasnă părintele egumen al mănăstirii, d. Arcadie 
Ciupercovici, ţine o predică corespunzătoare hramului, prin care eminentul preot 
ştiu atât de bine să vorbească la sufletele auditorului sub formă religioasă, încât dacă 
ni s-a încălzit sufletul de sentimente religioase, nu mai puțin am simţit inima noastră 
mişcându-se de patriotism şi însufleţire. Săvârşindu-se liturghia, publicul cu preoții în 
frunte se aranjază într-o procesiune maiestoasă care se opreşte la portic. La mijlocul 
porticului, pe o masă, se vedeau urna consacrativă, epitaful lucrat pe catifea albastră 
închisă a d-nei Maria C. A. Rosetti, epitaful pe catifea roşie a d-nelor din Bucovina, 
iar lângă masă, rezemate de stâlpi, străluceau în toată pompa lor frumosul stăndard al 
d-nelor din Iași şi măreţele flamure a doamnei Haralambie şi a Şcoalei de Belle-Arte 
din Iaşi, provăzute cu portretul lui Ştefan cel Mare, ornate cu diferite simboluri de 
aspirație şi glorii în viitor, şi înzestrate cu inscripții nimerite şi demne de memoria 
marelui domn român. 

Toate aceste odoare se sfințesc de cătră clerul oficiant, în urmă lumea să 
stropeşte cu aghiazmă şi apoi, în mijlocul unei tăceri adânci, d(omnul) Xenopol 
rosteşte cuvântarea festivă. Acest cuvânt întrunește în sine toate elementele ce constituie 
un adevărat op de elocinţă, şi nu-i de mirare dacă mintea fiecăruia era fixată cu toată 
puterea asupra pasagelor instructive ce se desfăşurau într-însul, asupra învățăturilor 
potrivite ce oratorul făcea să se reflecteze din faptele lui Ştefan cel Mare asupra stării 
noastre de față. După aceasta veni corul compus din teologi bucovineni şi intona în 
cvartet Imnul religios a lui Alecsandri, compus anume pentru serbare. 

În fine, lumea se înturnă în ordinea de mai-nainte la biserică pentru a se 
continua şi sfârşi Sfânta liturghie, şi astfel se fini serbarea hramului şi festivitatea zilei 
dintâi întru amintirea domnului Ştefan. 

A doua zi, luni dimineaţă, publicul iarăşi se adună în portic şi plecă ca în ziua 
precedentă la biserică pentru ascultarea Sfintei liturghii. După liturghie, procesiunea 
cu preoții oficianţi reîntorcându-se la portic, iau darurile adică urna, epitafurile şi 
stăndardele şi le transportă în biserică, unde se depun pe mormântul aceluia pentru care 
le destinară dăruitorii lor. Dar înainte de a rădica darurile din portic, Preacuvioşia Sa, 
părintele egumen al mănăstirii, se suie la tribună şi dă cetire Cuvântului de îngropăciune 
la moartea lui Ştefan cel Mare. Această oraţiune funebră este un monument literar 
găsit în Basarabia, de Hurmuzachi. Când şi de cine s-a compus, nu se ştie, dar că nu 
s-a rostit la îngroparea lui Ștefan cel Mare, cum ne spune titlul, este constatat. Fie însă 
compus de oricine, acest cuvânt, cu drept, se priveşte aproape de un model de elocință 
română, şi până azi el te pătrunde până în adâncul sufletului şi te farmecă prin stilul 

său plăcut şi energic. Bună idee a avut dar comitetul a-l pune în programă, căci cel 
ce l-a ascultat a trebuit să mărturisască că rostirea lui a fost unul din momentele cele 
mai însemnate ale serbării. Unde se descrie mai bine eroismul lui Ştefan decât în acest 
necrolog eminent? „Ca fulgerul de la răsărit la apus a străluminat: marturi sînt leşii, 
care cu sângele lor au roşit pământul nostru; marturi ungurii, care îşi văzură satele 
şi cetăţile potopite de foc; marturi tătarii care cu iuţimea fugii n-au scăpat de fierul 
lui; marturi, turcii, care nici în fugă nu-şi putură afla mântuirea; marturi sunt toate 
neamurile de pe-mprejur, care au cercat ascuţişul săbiei lui!” 

Unde se face mai drept şi mai deplin panegiricul iubitului erou, ca-n aceste 
cuvinte: „Dar ce minte e atât de bogată în gândiri, ce limbă e aşa de îndestulată în 
vorbe, ce meşteşug aşa de iscusit la împlinirea cuvântului, ca să poată împodobi atâtea 
risipe ale vrăjmaşilor, atâtea sfărmări de cetăţi, atâtea zidiri de locaşuri sfinte şi atâta 
înțelepciune, şi încât au trăit, au înflorit şi voinicia şi fericirea noastră, şi care toate 
lucrările sale şi le-a pecetluit cu credința în Iisus Hristos? În războaie, biruitor smerit; 
în pace, domn drept şi bun; iar în viața sa credincios adevărat!” 

În fine, iată ce spune necrologistul despre Ştefan pe când se afla ţara în zile 
de pace: „Departe de curtea lui toată minciuna; zavistia, legată; pizma, ferecată; 
înşelăciunea, izgonită; strâmbătatea, împilată de tot; dreptatea împărăţea pe scaun; şi 
nu ea lui, ci el era supusul ei şi şerbitor! De apuca armele, de ea se sfătuia; de judeca, 
pe dânsa o asculta; de cinstea, ei îi urma; şi toate le făcea ca un şerb din porunca ei! 
Cei vechi băznuia că dreptatea a fugit dintre oameni, iar noi putem adeveri, că la noi 
stăpânea! O, viaţă fericită! O, obiceie de aur! O, dulce stăpânire întru care au petrecut 
străbunii noştri! Oare-ţi mai veni vrodată? Oare ne vom învrednici şi noi a vă avea? 
Oare aţi fost numai şi aţi trecut, lăsându-ne nouă numai o amară aducere aminte de 
voi? Atâta-i de dulce dreptatea la o stăpânire şi atâta-i strâmbătatea de amară, încât 
noi, după atâtea veacuri, plângem pe un domn drept atunci când pe cei strâmbi sau îi 
uităm sau nu ne aducem aminte de ei fără nu să-i hulim!”. 

Tot înainte de a depune darurile prețioase pe mormânt, se ţine parastas de 
pomenire şi se cântă frumosul Imn a lui Ștefan cel Mare executat de corul teologic. 
Cu ocaziunea aşăzării darurilor, se cetesc cu glas tare toate inscripţiunile de pe ele. 

În fine, trebuie să amintim că la toate momentele mai solemne din cursul 
serbării se trăgeau clopotele dimpreună cu Bugea şi se dau mai multe rânduri de salve, 
care toate împreună împrumutau serbării o față mai solemnă şi mai maiestoasă. 

Pân-aici ne-am încercat a schița partea festivă şi partea religioasă a serbării, 
rămâne să informăm publicul despre partea veselă, despre petrecerile şi îndeletnicirile 
ce au urmat în ambele zile festive, cu ocaziunea meselor comune în portic şi începând 
de sara până adânc în noapte. 

La ospăţul comun de duminică după amiază, cel dintâi toast l-a ţinut 
preşedintele comitetului, în sănătatea şi lunga viaţă a imperatorului Austriei. După 
aceasta au urmat o serie de toasturi întovărăşite de discursuri patriotice şi naţionale, 
în care se revela sentimentele aprinse şi entuziasmul viu al vorbitorilor, care nu puteau 
înăduşi în sufletul lor nobila pornire a focului patriotic, pe lângă toată privegherea 

riguroasă a comisarului rânduit din partea guvernului. Cele mai mari emoţiuni au 
produs discursurile înfocate şi adânc simţite ale d-lor Silaşi, prefect la seminarul gr. 
cat. din Viena, Sbiera, redactorul foaiei Societății pentru cultura poporului român din 
Bucovina, Mureşanu, reprezentantul din Transilvania, şi Procopeanu, preot din Dorna. 
Nu mai puţin au fost aplaudate toasturile d-lor Costinescu, Stănescu, reprezentant 
din Arad, a Preasfinţiei Sale, episcopului Filaret Scriban, şi a venerabilului egumen al 
mănăstirii, Ciupercovici. 

După scularea de la masă, atât duminică cât şi luni, se începură improvizările 
adevăratei petreceri comune. La sunetul armonios a unei excelente orchestre din 
Suceava, în mai multe părţi ale porticului se încinseră danţurile cele mai aprinse, 
atât naţionale, cât şi străine. Era frumos a privi hora jucată de juni şi de domnişoare 
române din diferite provincii. Pentru variaţie, în intervalele danţurilor, câțiva tineri 
cu vocea melodioasă intonau solo cântece naţionale ce erau ascultate şi aplăudate de 
publicul obosit de dan, cu mare frenezie. Nu trebuie să uităm a mai aminti că luni 
de cătră sară toţi oaspeţii au ieşit afară din portic şi au improvizat pe plaiul umed de 
ploaie un şir de danţuri. Într-o parte danţau grupele de oaspeţi, în ceialaltă poporul. 
Așa erau de înveseliți cu toţii încât nici ploaia ce picura din când în când nu putea să 
întrerupă cursul danțurilor. 

Pentru ca şi poporul adunat la serbare, atât din satul Putna, cât şi din căteva sate 
din apropiere, să ducă o amintire vie în inima sa, n-au lipsit măsurile cuvenite pentru 
a-i insipra şi lui interes cătră însemnătatea sărbătoarei. Astfel, câțiva din inteligență 
au adunat pe țărani în sat, de acolo punându-se în fruntea lor i-au condus în sunetul 
marşului în monastire, unde au îngenunchiat de mai multe ori şi au făcut închinăciuni 
înaintea arcului de triumf și a fațadei monastirii, pomenind numele marelui Ștefan. 
Apoi, intrând în curtea bisericii au fost întâmpinați de venerabilul egumen, care şi de 
astă dată le-a adresat cuvinte pline de învățătură şi de sfaturi adevărat părinteşti. Încât 
pentru ospăț pentru popor comitetul s-a îngrijit de un bou, care s-a fript întreg şi s-a 
împărţit pe movila de lângă portic în regula cea mai bună. 

Astfel se fini acea serbare, a căreia amintire va rămânea neștearsă din inimile 
române şi de la care, credem, fiecare s-a întors cu mai multă tărie de suflet, cu mai 
mult respect pentru eroii trecutului nostru şi cu mai multă abnegare în ceea ce priveşte 
interesele noastre naţionale. 

Oricine ce va zice, această serbare a ieşit pe cât se poate de bine mulțămită 
energiei şi zelului comitetului arangiator, mulțămită acelora care prin concursul 
material au făcut posibilă ţinerea ei. Să deie cerul ca să ajungem asemine momente 
mai adeseori, să ne întâlnim pe mormintele strămoşilor noștri plini de virtute, şi să ne 
legăm de suvenirea lor cu credinţa şi aspiraţiile vieţii noastre! Numai cu chipul acesta 
vom putea conserva patria ce avem! Numai cu chipul acesta neamul românesc poate 
spera slavă şi pomenire în viitor! 


[ „Curierul de Iași”, Iaşi, anul IV, nr. 92-93, duminică şi miercuri, 22 şi 25 
august/ 3 şi 6 septembrie 1871] 

La mormântul lui Ştefan cel Mare 
- cu ocazia serbării de la Putna — 


Muza mea, ia-ţi lira-n mână, să cântăm o zi frumoasă 
A Moldovei veche slavă și al țării viitor 

Amintirea unui erou din mormântul său e scoasă 
Odor scump, nepieritor! 


A lui Ştefan, domn cel Mare, veac de aur ne revine 
Lumea-i plină de-al lui nume, saltă munţi, codri răsun 
Braţul său ştia să-nfrunte multe sumeții vecine 

Baia, Racova ne spun. 


De la plaiuri pân-la mare se-ntindea a lui domnie 
A lui spadă în războaie patruzeci au învârtit 

Şi românul cu mii barbari au ştiut pieptul să ţie 
Neînvins, neîngrozitor. 


Dacă astăzi Europa a ajuns la înflorire 

Prin tăria de lumină şi prin simţul de creştin 
Numai sabia lui Ştefan i-a dat timp de întocmire 
În acel moment de chin. 


Dar căzu marele erou, ca stejarul de pe munte 
Viscoli grele şi furtune peste noi mii au trecut 
Pe al secolilor luciu, fără barcă, fără punte 
Pierduţi poate ne-am crezut. 


Însă, nu...! Iată că Ştefan din cenușa sa re-nvie 
Şi la vocea lui românul, în picioare s-a sculat 
S-a sculat şi-ntreaga lume, va să simţă, va sa ştie 
C-al său drept e nesecat. 


Dar aşa să ştie lumea că va fi o Românie 

C-avem ţară, c-avem drepturi, că avem mândru trecut 
Că suntem un popol vrednic ce-mplineşte o solie 
Neclintit, neabătut. 


Salutare, sicriu sfinte unui domn al nostru mare 
Ce reverşi raze de slavă pe pământul ăst iubit 

În ăst timp de grele valuri, de-ndelungă grea cercare 
Numai tu ne-ai re-ntrunit! 


George Radu Melidon 


[Curierul de Iaşi”, Iaşi, anul IV, nr. 92-93, duminică şi miercuri, 22 şi 25 august/ 
3 şi 6 septembrie 1871] 

Serbarea de la Putna 


Ziarul Albina” publică următoarea telegramă cu data din 15 august: Serbarea 
în memoria lui Ștefan cel Mare e strălucită. Sunt la 3000 de oaspeți. România e 
foarte reprezentată. 


[„Ielegraful”, Bucureşti, anul I, nr. 116, marţi, 24 august/5 septembrie 1871] 

Din colecţiunea de poezii a doamnei Maria Flechtenmacher!%, despre care am 
vorbit, reproducem următoarea poezie, care este cel mai frumos prospect ce putem 
face acelei producţiuni literare a distinsei noastre artiste. 


La Moldova 


O! Moldovă! Scump tezaur 
Astru dulce şi iubit 

Câmp bogat, munte de aur 
Cu brazi mândri împodobit. 


Hrănitor îţi este sânul 
Căci pământul ţi-e fertil 
Şi în tine tot românul 
Îşi găseşte un azil. 


Eşti scânteia înfrăţirii 
Eşti căminul glorios 


124 Soţia lui Alexandru Flechtenmacher. 


227 


Dulce fală-a nemuririi 
De ce-i mare şi frumos. 


Limba-ţi este românească 
Blândă, dulce, la vorbit 
Inima ţi-e îngerească 
Suflet mare de iubit. 


Râuri limpezi, dulci izvoare 
Te adapă ca pe-un crin 

De la Tisa pân-la mare 

Sub un cer cald şi senin. 


Eşti frumoasă cât şi bună 

Şi ai fii, mândri oșteni 
Înfrăţirea te-ncunună 

Cu-ai tăi fraţi, bravii munteni. 


[„elegraful”, Bucureşti, anul I, nr. 116, marţi, 24 august/5 septembrie 1871] 

Serbarea de la Putna 


Epocile ce, în genere, istoria scrie cu litere de aur, sunt din acelea pe care lumea 
le-a stropit mai mult cu lacrimi. Câte nevoi, câte amaruri, câte vieți n-au costat pe 
naţiuni seculii pe care posteritatea i-a onorat cu numele de „Mari”! 

Din numărul acestora e şi secolul al XV[-lea]. Bărbaţi de o rară valență l-au 
împodobit cu fapte neuitate, iar generațiunile ce se succeseră de atunci până azi îl 
tot admiră fără a-l putea egala. Românimea îşi avu cel mai frumos rol în cruntele-i 
evenimente, rol spre care astăzi se concentră aspiraţiunile naţionale. 


Lumea-ntreagă stă-n mirare 
Țara-i mică, țara-i tare 
Și duşmanul spor nu are! 


Da! Era mică ţara Moldovei, era neînsemnat ţinutul apărătorului creştinătăţii, şi 
de aceea şi cronicarii străini îl numeau regulus Moldaviae, însă braţul care o conducea 
era viguros şi hotărât, prin urmare, respectat de străini. 

Ţara era mică, dar tare, pentru că tăria ei consta în iubirea de independenţă, în 
ardoarea de înflorire a neamului, în conștiința că românul e o ginte de viteji războinici. 

Era mică ţara, însă tare, pentru că se îndeletnicea nu cu pompoasele fraze ale diplomaţiei 
şi cu politica de partid - şi aceea rău înţeleasă - ci cu ascuţișul sclipitor al spadei, ci cu 
vârful străpungător al săgeţii. Spectacol de mirare: o mână de bravi uniţi, zdrobeşte 
mii de hoarde furioase! 

Ţara era mică, dar tare, căci iubirea către conducătorul lor însufleţea pe 
oşteni, şi pentru că oșteni erau toţi românii, toți strămoșii noștri. Ţara era mică, dar 
cu atât mai tare, cu cât luceafărul destinelor sale, adăpat de o nestrămutată credinţă, 
îşi pleca genunchii la sfinţirea altarelor în loc de a pleca grumazul națiunii sub jugul 
năvălitorilor, pentru că toată speranța o punea în propriile puteri ale țării, pentru că ştia 
[a] precumpăni împrejurările, iubea munca şi agitările sufletului, iar nu lenea şi plăcerile! 

Toate aceste reamintiri nu puteau lipsi din cugetul acelora care se deciseră a 
serba memoria eroului de acum patru secole. Această frumoasă festivitate concepută 
încă din anul trecut, de astă dată se realiză anume pe aceste baze! Și realizarea ei are 
cu atât mai multă însemnătate, cu cât zgomotul şi senzaţiunea ce produse, pe de o 
parte, preocupă de ajuns ţara ce pretinde a avea în posesiune Bucovina, iar, pe de alta, 
împinse la Putna români de prin toate unghiurile Daciei. 

Dificultăţi de toată natura, zgomote şi discreditări, rumori false şi malevole 
fierbeau în(lă)untru şi în afară. Azi, toate trebuiesc să-şi oprime violenţa, căci 
serbarea de la Putna e un fapt împlinit, şi împlinit astfel precum reclamau așteptările 
şi dorinţele noastre. 

Viitorul ne va spune de câtă valoare vor fi binefăcătoarele-i fructe! 

La 13/25 august expuserăm, pe scurt, schița programei acestei serbări. Azi, când 
ea s-a realizat, avem dreptul și, mai cu seamă, datoria de a aşterne o dare de seamă despre 
modul îndeplinirii ei. Și, mai întâi de toate, câteva cuvinte în privința preparativelor. 

Comitetul conducător publicase de mai înainte, mai prin toate ziarele, şi rugase 
pe familiile şi persoanele ce vor să asiste la serbare, a se anunţa de mai înainte, până la 
20 ale lunii, st(il) nou. Abia vreo treizeci de epistole sosiseră în sensul acesta, pentru 
care se aprovizionaseră locuinţele necesare. 

Când însă sosi ajunul zilei de solemnitate, o enormă mulțime de trăsuri se 
îndesau spre Putna, şi numărul oaspeţilor crescu atât de mult încât trecu peste toate 
aşteptările comitetului conducător. 

Dificultăţile ivite la improvizarea, în interiorul monastirii, de paturi rustice, 
şi îngrijirea de locuinţe pe la sătenii români din comună, ne deteră mult de lucru. 
Graţie cerului, mulțimea oaspeţilor putu dobândi adăpost în contra recii clime de 
la munte. Am putut constata cu satisfacțiune că marea majoritate dintre cei veniţi, 
animată de frumoasa idee ce o întrunea, se mulțămi pe deplin cu modestele înlesniri 
ce i se procurau. 

Una din dificultăţile cu care mai avu să se lupte comitetul conducător fu reaua 
voinţă şi panica sătenilor din comună care, la ivirea primului stindard, începură a 
se îngrozi şi a răspândi vorba că Putna va fi teatrul unui sângeros război. Se zice că 
nişte intrigi, provenite de la cei ce voiau ca serbarea să cadă, agitaseră de mai înainte 
spiritele din Bucovina. 


229 


Dacă, însă, unele împregiurări erau nefavorabile, trebuia să se găsească o 
mână de ajutor. O găsirăm. Sf(inţia) Sa, părintele Arcadie Ciupercovici, superiorul 
monastirii, erudiţiune și inimă cu excelente simţimânte româneşti, se poate numi, 
cu drept cuvânt, patronul serbării. Fără puternicu-i sprijin şi luminatu-i concurs, nu 
ştiu ce-am fi putut realiza în privinţa serbării. Nu am putea, apoi, să nu mulțămim în 
public doamnei Aglaia Dimitrovici, născută Ciupercovici, şi familiei Giurgiuveanu 
din Bucovina, de toate ajutoarele şi înlesnirile ce, cu o bunăvoință exemplară, oferiră 
în interesul acestei serbări. 

Membrii comitetului conducător al serbării'%, ajutați de junii studenţi din 
Bucovina, fură singurii arangiatori ai festivităţii. Lor le încumbe toată răspunderea, 
toate neajunsurile ce s-ar fi putut pe ici-colo strecura, toată onoarea pentru zelul şi 
ostenelile ce, cu toată modestia, trebuie să le-o recunoaştem unora dintr-înşii, şi, mai 
cu seamă, celor prezenţi de timpuriu la Putna. 

Sâmbătă, 14/26 august, fu ziua în care sosi marea parte din oaspeţi. Doi membri 
ai comitetului!?$, cu însemne tricolore, îi întâmpinară călări la punctul Vicov, şi, la 
sosirea în monastire, fură salutaţi cu câte trei salve. 

Până noaptea târziu, oaspeţii se îmbulzeau mereu. Serbarea, însă, se începea 
prin serviciul religios, anunțat de salve!”. 


În seara sâmbetei de 14/26 august, câteva zecimi de salve date la un anume 
semnal de către sătenii români aşezaţi pe culmile dealurilor învecinate vestiră 
începutul marii sărbători care, prin proporțiunile ce luă, merită cu drept cuvânt a se 
numi națională. 

Privegherea religioasă începu pe la 10 ore. Oficiară cinci preoți şi un diacon 
în asistenţa călugărilor monastirii, a sfinţiilor lor, episcopii Filaret Scriban şi Iosif 
Bobulescu, arhimandritul Ieronim Buţureanu, delegaţii Mitropoliei din Iaşi, a altor 
clerici, prefectului țării şi a multitudinii oaspeţilor, între care diferiți reprezentanți. 

Arcul de triumf şi aleea de brazi ce conducea de la porticul festiv până la 
monastire, erau iluminate. Răpitoarea frumuseţe a admirabilelor poziţiuni ce se 
prezenta ochilor avizi ai vizitatorilor, favorată de o lună strălucitoare, făcu ca acest 
mic început să dureze până târziu, în noapte, când numeroase trăsuri cu noi oaspeți 
urmau de a sosi la monastire. 

Mai înainte de a expune partea principală a serbării, să dăm o mică idee despre 
portic şi arcul de triumf. 


12 Membrii comitetului din partea Universităţii din Viena - dd.: Slavici, M. Eminescu, 
Gribovschi, Pamfil Dan, Cocinschi, V. Moraru, Steriu Ciurcu şi Luţia. Membrii din partea Universităţii 
din Bucureşti: 1. A. Brătescu, G. Dem. Teodorescu, Gr. G. Tocilescu. Membrii din partea Universităţii 
din Iaşi: dd. Resu, Irimescu și Maroneanu. Din Berlin: d(omnul) A. D. Xenopol. Cu toţii, cincisprezece 
la număr [nota autorului articolului] 

12%Dd.: G. Dem. Teodorescu din Bucureşti, și St(eriu) Ciurcu din Viena [nota autorului articolului] 

127 Aici se încheie partea întâi a articolului, publicată în „Românul”, Bucureşti, anul XV, 
miercuri, 25 august/6 septembrie 1871. 

De la poarta monastirei!%, împodobită cu cetină sau crăci de brazi, de lăturele(a) 
căreia se înălțau două stindarde cu culorile naționale, şi pe care se observă, de departe 
chiar, săpată în piatră, marca domnilor Moldovei, cu bourul tradiţional, delfinii'%, luna 
şi soarele, de la această poartă se întindea aleea de brazi care conducea la porticul festiv. 

La mijlocul aleei se rădica un verde arc de triumf cu inscripţiunea în litere 
aurite: „Memoriei lui Ştefan cel Mare” şi ornat cu o frumoasă marcă aurită a domnilor 
Moldovei. Apoi, în mod simetric cu diferite stindarde, între care tricolorul naţional 
fâlfâind în mijloc, la locul de onoare, întocmai după spusele baladei: 


Românescul steag, cu fală, 
Fâlfâie falnic în cer! 


În apropiere, pe un şes la poalele muntelui umbrit de mii de mii de brazi 
care seamănă cu tot atâţia viteji oşteni, se întindea, pe coline, porticul festiv, acoperit 
asemenea cu ramuri verzi de cetină, împletit cu ghirlande şi presărat cu flamure. 
În frunte, la intrarea principală, strălucea marca României libere, dulce simbol al 
aspiraţiunilor tut(ur)or românilor, cum şi alte diferite mărci ale țărilor române ce 
compun Dacia, steme datorite penelului distinsului nostru pictor român, E(paminonda) 
Bucescu. Aspectul acestor decoruri, combinat cu impuitoarea înfăţişare a pozițiunilor 
şi variat de colorile flamurelor ondulătoare, formau un spectacol din cele mai plăcute 
în mijlocul munţilor şi costişelor călcate odinioară de şiruri compuse din cei mai bravi 
oşteni ai celui mai viteaz domn. 

Toate acestea vor forma un tablou neuitat în memoria acelora dintre noi 
care avurăm fericita ocaziune de a lucra cu propriile noastre mâini la aşezarea şi 
înfrumusețarea lor. 

Duminică, în 15/27 august, între orele opt şi nouă dimineaţa, întreite rânduri de 
salve anunțau întrunirea oaspeților în porticul festiv. Membrii comitetului, încinși cu 
eşarfe tricolore, purtând cocarde naționale şi în ţinută de gală, înconjurați de junimea 
academică care, de asemenea, purta cocarde, felicitară de bună-venire pe vizitatori, 
al căror număr crescuse şi mai mult. Preşedintele comitetului rosti de pe tribună, sub 
cerul liber, în faţa porticului, cuvântarea sa inauguratoare, serioase consideraţiuni 
asupra cauzelor existenţei noastre naţionale şi a mobilului ce atrăgea, la Putna, atâtea 
mii de inimi: „Bine aţi venit, fraţilor! Vă salut la mormântul lui Ștefan cel Mare!” 

Adunarea intră apoi în biserică, aşezându-se după ordinea de mai înainte 
stabilită: clerul, comitetul, d(om)nii reprezentanţi, cel(ăl)alt public etc. Nouă salve 
salutară începutul Sântei liturghii, oficiată de Sf(inţia) Sa egumenul, de clerul monastirii, 
şi cel de prin comunele învecinate. 

Înainte de priceasnă, Sf(inţia) Sa, egumenul Arcadie Ciupercovici, cu 
figura-i afabilă dar şi impuitoare, cu vocea-i sonoră şi vibratoare, ţinu o excelentă 


'2%Turnul de la intrarea în incintă, zidit de mitropolitul Iacov în anul 1757 
1% Confuzie. Autorul se referă la gâtul bourului din stemă care, într-adevăr, este foarte alungit. 

predică corespunzătoare hramului bisericesc, în care accentuă pioasele simțimânte 
ale strămoşilor noştri, credința urmată totdeauna de victorii a marelui fondator al 
monastirii, şi bunele exemple urmate de merituoşii şi demnii urmași din familia lui 
Ştefan, şi termină demonstrând că cultivarea şi luminarea inimii şi minții românești 
este cea mai puternică condiţiune de natură a ne rădica la splendoarea frumosului 
nostru trecut. 

În tot timpul serviciului divin, mormântul venerat al marelui Ştefan, împodobit 
cu ghirlande de flori şi făclii, era custodiat de o gardă de onoare, compusă din patru 
din membrii comitetului conducător. 

După predică, clerul, în veşminte sacre, purtând icoane, evanghelii, cruci şi 
stindarde ale bisericii, urmat de membrii comitetului, de diferiți reprezentanţi!*, de 
numerosul public, de domni şi doamne, mai ales din Bucovina şi Moldova, între două 
şiruri de juni academici, procese, în bubuitul salvelor şi sunetului jelitor al clopotelor, 
proceseră spre porticul festiv unde, pe o masă spațioasă, se aflau învelite cu crep negru 
urna consacrativă de argint, cele două magnifice epitafe şi stindardele, între care al 
doamnei Haralambie din Craiova se distingea prin frumosul portret al marelui Ştefan, 
prin bogăţia şi inscripțiunile cu care era ornat. 

Aceste prețioase daruri se sfințiră, asistenţa fu stropită cu aghiazmă, d(omnul) 
Xenopol rosti pe tribună cuvântarea festivă publicată în coloanele acestui ziar, şi corul 
teologilor intonă următorul imn religios făcut anume pentru această ocaziune — şi încă 
de anul trecut — de d(omnul) V. Alecsandri, muzica de A. Flechtenmacher: 


Eterne, atotputernic! O, Creator sublime! 
Tu, ce-ai dat lumii viaţă şi omului cuvânt 
În Tine crede, speră întreaga românime 
Glorie ȚŢie în ceruri, glorie pe pământ! 


Sub ochii Tăi, în lume, lungi valuri d-omenire 
Pe marea veciniciei dispar ca nori în vânt 

Şi-n clipa lor de viață, trecând, strigă-n uimire: 
Glorie ȚŢie în ceruri, glorie pe pământ! 


Tu, din sămânța mică, înalți stejarul mare 
Tu junelor popoare dai un măreț avânt 
Tu, în inimele noastre ai sacre, vii altare 
Glorie ȚŢie în ceruri, glorie pe pământ! 


În Tine-i viitorul, trecutul şi prezentul 
Tu duci la nemurire prin tainicul mormânt 
130Dd.: Crist. Cerchez, primarele de Iași, Dem. Gusti, Mih. Kogălniceanu, Sbierea, D. Lupaşcu, 


Hociung, D. Văsescu, Cananău, Docanu, V. Adrian, Bosie, Mihăileanu, Ionescu, Costinescu şi alții 
mulţi ale căror nume nu le mai ţinem minte [nota autorului articolului]. 

Şi numele-Ţi cu stele lumină firmamentul 
Glorie ȚŢie în ceruri, glorie pe pământ! 


Eterne, atotputernic! O, Creator, sublime 
Tu care ţii la drepta-Ţi pe Ştefan, erou sfânt 
Fă-n lume să străluce iubita-i românime 
Glorie ȚŢie în ceruri, glorie pe pământ! 


Procesiunea, iarăşi în ordinea dintâi, se reîntoarce în biserică, spre sfârşirea 
liturghiei şi binecuvântare, după care, apoi, oaspeţii merg a se aşeza pe băncile construite 
în portic spre a prânzi la masa comună. Membrii comitetului, în ţinutele oficiale, 
serveau la această masă de onoare pe care o onora cu prezenţa lor președintele țării, 
d(omnul) Reni, clerul, parte din reprezentanți, cei(l)alţi asistenţi, şi la care participară, 
aproximativ, peste 1000 oaspeţi. 

Primul toast fu rădicat de preşedintele comitetului în sănătatea imperatorului 
Austriei, după datina autoritară a ţărilor de sub dualism. D. Reni, administratorele 
Bucovinei, român de naționalitate, mulțămi din partea guvernului austro-maghiar 
comitetului şi întregii adunări, despre frumoasa atitudine, ordine şi aspiraţiunile 
ce manifestau. 

Diferitele toaste ţinute de bărbaţi ca dd. [domnii] Sbierea, Bosie, Lupaşcu, 
Silagi!*!, Em. Stănescu etc., pentru prosperitatea poporului, a națiunii române, a 
luptătorilor pentru revendicarea drepturilor străvechi, făcură să dureze până târziu 
acest ospăț, şi, cu toată bura de ploaie ce udase pământul, hori vesele se întinseră pe 
câmpia de la dreapta porticului, la poalele muntelui înnegrit de umbrele serii, animate 
şi întreţinute de sunetul muzicii. 

Țăranul bucovinean, de un secol izolat de ceilalți fraţi ai săi, se vedea alături 
într-o horă de unire cu aceia pe care, uitând că-i sunt egali, se silise până aici mai mult 
a-i respecta decât a-i iubi. Şi unde până aici se temea de serbare ca de un ce funest, 
acum putneanul se grăbea a întreba: „Când o să se mai facă de-alde astea? Bătrânii 
noştri nu ne-au spus să fi mai văzut o asemenea de pomenire!” 

Astfel, această frumoasă şi memorabilă zi se termină cu veselia cea mai sinceră 
abia pe la miezul nopţii, luminată de razele îndepărtate ce trămiteau focurile de răşină 
aprinse pe diferitele culmi ale munţilor!?. 


În toţi anii se face la monastirea Putna praznic pentru pomenirea Marelui, 
Bunului şi Sântului Ştefan-vodă, întemeietorul acestui aşezământ religios, la 16/28 
august, a doua zi după hramul bisericii. 

Comitetul conducător, stabilind programa în coînțelegere cu Sf(inţia) S(a) 
egumenul, nu putea să nu facă din această tradițională pomenire o parte din cele mai 

151 Rectorele facultăţii teologice din Viena [nota autorului articolului]. 


1% Aici se încheie partea a doua a articolului, publicată în „Românul”, Bucureşti, anul XV, 
joi, 26 august/7 septembrie 1871. 

însemnate ale serbării, dându-i un caracter pe cât se poate de religios, dar şi popor(an), 
după cum vom vedea. 

Luni, dar, la 16/28 august, junimea academică şi numeroşii oaspeţi adunaţi, pe 
la orele 8 de dimineaţă, în portic, păşiră in corpore la biserică, spre ascultarea Sfintei 
leturghii, în timpul căreia mormântul preţios era mereu custodiat de 4 din membrii 
comitetului. După săvârşirea oficiului religios, clerul, în veşminte sacre, cu darurile 
bisericeşti, cu stindardele monastirii şi urmat de mulţimea prezentă în ordinea mai 
sus menţionată, înaintă până la portic pentru aducerea în biserică a preţioaselor 
donaţiuni făcute de românime, cu ocaziunea serbării. Aceste daruri, deja sfinţite din 
ziua precedinte, erau păzite în portic de o „gardă de foc” compusă de 4 membri ai 
comitetului, aleşi câte unul din fiecare provincie română principală: un muntean, un 
moldovean, un transilvănean şi un bucovinean. 

După oficierea religioasă, Cuvioşia Sa, părintele egumen Arcadie Ciupercoviţă, 
cu minunatul talent de a accentua şi cu frumoasa declamaţiune, dete citire Cuvântului 
de îngropăciune la moartea lui Ştefan cel Mare, de un autor încă necunoscut, copiat de 
vechiul logofăt al Mitropoliei, Grigoraş, şi despre care ne permitem a împrospăta în 
memoria cititorilor câteva pasage relative la eroul nostru din secolul al XV-lea: 

„Ce minte aşa de bogată în gânduri, ce limbă aşa de îndestulată în voroave, 
ce meşteşug aşa de iscusit la împlinirea cuvântului, să poată împodobi atâtea risipe 
ale vrăşmaşilor, atâtea sfărâmări de cetăţi, atâtea zidiri de locaşuri sfinte, şi atâta 
înţelepciune a acestui bărbat, carele cu vitejie ne-a apărat, cu înţelepciune ne-a 
ocărmuit, şi, în cât a trăit, voinicia noastră şi fericirea a înflorit? [...] Cine ca dânsul, 
toată isprava lucrărilor, lui Dumnezeu o da? Cine mai mult asuda ca să nu lase nimic 
dintr-acelea ce omenească silință ar putea face? Era trebuință de sfat bun? Gata era ale 
tuturora să le asculte! Folosea graba? Somnul nu-l ţinea, odihna nu-l încălcia: zbura ca 
pasărea! Era îndrăzneala de ajutor? Viaţa nu cruța, cu sabia în mână, însuşi moartea 
înfrunta! Pre voi, locuri roşite de sângele vrăşmaşilor, vă chem marture! Voi spuneți 
mărimea sufletului său! Voi, ale lui biruinţe! Voi, a lui vrednicie arătaţi! [...]. Când o 
lină tăcere după turburarea viforelor se făcuse, atunci se aduna norul cel ponegrit şi 
gros, şi puterea vânturilor se strângea ca, deodată izbucnind cu răpejune, întunecata 
vijelie asupra noastră iute să o pornească [...]. Iată acea groaznică fiară — împărăția 
turcească — asupra noastră se năvălește. Acum trecuse Dunărea și în pământ, cu 
sânge, ne amesteca şi, cu cât mai slabi ne găsea, cu atât mai cumplit zdrobea. Spaima, 
inimile tuturora îngheţase! Cutremur mare pe toţi cuprinsese şi era potop de obşte, o 
surdă tăcere în toată țara. Moartea în feţele tuturora zugrăvită se vedea. Grija era nu 
să trăim, ci cum să murim! Durere amară, suspinuri duioase, jale ascuţită din toate 
părţile se vedea şi se auzea! [...] Acela Care pre toţi priveghiază şi în mâna Lui frâul 
împărăţiilor ţine, din mijlocul înaltului cer, pe scaunul Său cel de foc şezând, Acela 
Care toate lucrurile cumpăneşte şi pe cei mândri surpă, pe cei puternici ai pământului 
sfărâmă, pe cei răniţi şi slabi, din mijlocul pieirii, rădică, Acest Înalt Dumnezeu, Carele 


1% Dd.: |. A. Brătescu, Xenopol, St. T. Ciurcu, şi Pamfil Dan [nota autorului articolului] 

vântură ca pleava coroanele împăraţilor, ia pre Ştefan, sluga Sa, de mână, îmbărbătează 
inimile norodului celui până la moarte înspăimântat, şi pune biruinţa în mâna lui 
Ştefan. Purcede cu toţi ai săi, întâmpină pe vrăşmaşi, lovesc fiara, o sparie, o rănesc, 
ne mântuim! [...] Vedeţi mărirea acestui domn! Vedeţi ale lui cugete sânte! Vedeţi a 
lui cuvioşie creştinească! Deşteptaţi-vă stăpânitorii noroadelor! Ascultaţi, îndemnaţi- 
vă, urmaţi! [...] 

Dar ce vom zice pentru a lui dulce milostivire? Ce casă, ce familie, în pământul 
acesta, din pricina lui s-a cernit? Plânsul şi lacrimile erau pentru vrăjmaşii noştri, iar 
noi, ca nişte fii în casa părintească, în bucurie petrecea(m)! Neputinţele noastre ajutând, 
slăbiciunile noastre rădicând, cu durere de maică pe acela mustra, pe acesta încălzia, pe 
alţii hrănia! [...] În zilele lui, strâmbătatea era năbușită şi legată; dreptatea săracului, 
cel bogat nu o putea îneca; cel puternic nu o putea călca; cel de un neam, nu o putea 
ponegri! Cumpăna, prin care se cumpănea, era la mijloc, de faţă. Curtea lui deschisă; 
sărmanul, asupritul și văduva, dreptatea lor lui o arătau! O, vreme fericită! O, stăpânire 
luminată! O, ţară norocită, unde dreptatea sa, nu mai puţin decât Domnul, stăpâneşte! 
Departe de curtea lui, toată minciuna! Zavistia, legată; pizma, ferecată; înşelăciunea, 
izgonită; strâmbătatea, de istov, împilată; dreptatea pe scaun împărăţea, şi nu ea lui, ci 
el ei supus şi slujitor era! [...] O, viaţă fericită! O, obiceiuri de aur! O, dulce stăpânire 
întru care strămoşii noștri au petrecut! Oare-ţi mai veni vrodată? Oare ne vom mai 
învrednici şi noi a vă avea? Oare aţi fost numai și aţi trecut, lăsându-ne nouă numai o 
amară pomenire de voi? Atâta-i de dulce dreptatea la o stăpânire şi atâta-i strâmbătatea 
de amară încât noi, după atâtea veacuri, pe un domn drept plângem, atunci când pe 
cei strâmbi sau îi uităm, sau nu ne aducem aminte de ei fără numai să-i hulim!” 

După ascultatea acestei apoteoze, cu inimile pătrunse de fiori, pe care dorul de 
splendoarea trecută îi produce în inimile cu simţiminte adevărat naţionale, întreaga 
adunare se înşiră într-un impuitor conduct festiv, de la portic până la monastire, în 
modul următor: stindardele bisericii, urmate de cuvioşii călugări, în vestminte de 
oficiere; stindardul din Vaslui şi Arad, între care strălucea marea cruce cu Hristos 
răstignit; preoţii, cu icoanele şi evenghelul, căruia măritul Ştefan se devotase; flamura 
doamnelor din Iaşi şi a Institutului de Belle-Arte; părintele egumen împresurat de celalt 
cler şi diaconi; urna consacrativă de argint, purtată pe umeri de cei patru membri ai 
comitetului; apoi, în două şiruri formate de membrii comitetului, epitaful doamnelor 
din Bucovina, şi al celor din Bucureşti, purtate de cele patru colțuri de câte patru fete 
îmbrăcate în alb, având cocarde, după care urma stindardul doamnei Haralambie. În 
urmă, reprezentanţii şi imensul public care, cu săteni cu tot, credem că trecea peste 
numărul de 3500 persoane. Aspectul armonios al acestei procesiuni, seriozitatea tuturor 
feţelor, ici-colo, poate, suspinul interior al sufletului agitat, tăcerea religioasă, întreruptă 
prin melancolica cântare bisericească şi prin plângerosul şi impuitorul sunet cadențat 
al Bugei, clopotul turnat de pe timpul lui Ștefan cel Mare'**, mersul încet al mulțimii ca 
nişte valuri clătinânde ce se mișcau cu respect printre alei și se întindeau maiestos pe 


15 După cum atestă inscripțiunea de pe dânsul [nota autorului articolului]. 

vale, toate acestea trasporta inima şi răpeau privirea, aducând aminte falnicul moment 
când Ştefan cu oştenii săi veni să-ngenunche la acest altar, şi când balada spune că: 


„Să trăiască domnul Ştefan! 
Mii de glasuri întonează 
Iar poporul, jos pe vale 
Umilit îngenunchează”. 


O, momente unice în viața tinerilor şi a bătrânilor! Cât de mare e puterea 
voastră asupra întregii ființe omeneşti! Trecutul cel splendid era înaintea noastră, un 
viitor măreț părea că vedeam urmându-i, și cu toţi erau transportaţi! 

După intrarea în biserică, urna fu depusă pe un piedestal negru, în fața 
mormântului; epitafele așternute pe suprafața superioară a pietrei tumulare; stindardele, 
legate de coloanele pe care se sprijină bolta de marmoră de deasupra mormântului. 

Patruzeci de salve, ca reamintire de monastirile zidite de măritul erou, şi 
sunetul Bugii, anunţară depunerea din partea junimii academice a preţioaselor odoare 
pe preţiosul mormânt. 

După sfinţirea colivei şi a colacilor, sfârşindu-se binecuvântarea prin vorbele 
Vecinica pomenire!, d-l locotenent-colonel Boteanu (fiul), în deplină uniformă, luă un 
stindard în dreapta sa şi, cu o voce din cele mai emoțţionate, manifestă simţimintele bravei 
armate române pe care o reprezenta, şi sărută cu devoțiune mormântul marelui erou. 

La îngenunchierea generală, cu citirea rugăciunii de iertare, corul intonă 
următorul Imn al lui Ştefan cel Mare, de d-l Alecsandri, muzica de d(omnul) 
A. Flechtenmacher: 


La poalele Carpaţilor 

Sub acest vechi mormânt 
Dormi, erou al românilor 
O, Ştefan, erou sfânt! 

Ca santinele falnice 
Carpaţii te păzesc 

Şi de sublima-ţi glorie 
Cu seculii șoptesc! 


Când tremurau popoarele 
Sub aprigii păgâni 

Tu le-apărai cu sângele 
Vitejilor români. 

Cu drag, privindu-ţi patria 
Şi moartea cu dispreţ 
Măreţ în sânul luptelor 
Şi-n pace-ai fost măreț! 

În cer apune soarele 
Stingând razele lui 

Dar într-a noastre suflete 
Etern tu nu apui. 

Prin negura trecutului 

O, soare-nvingător 
Lumini cu raze splendide 
Prezent şi viitor. 


În timpul vitejiilor 
Cuprins de-un sacru dor 
Visai Unirea Daciei 

C-o turmă ş-un păstor. 
O mare umbră, eroică 
Priveşte visul tău: 

Uniţi suntem în cugete, 
Uniţi în Dumnezeul! 


La poalele Carpaţilor 

Lâng-al tău vechi mormânt 
Toţi, în genunchi, o, Ştefane 
Depunem jurământ: 

„Un gând s-avem - în numele 
Românului popor — 

Aprinşi d-amorul gloriei 

Ş-al patriei amor!” 


După această solemnitate care întrecu — prin mulțimea asistenţilor şi admirabila 
regularitate cu care se executa - toate aşteptările celor ce concepuseră ideea serbării, 
după această solemnitate începu praznicul poporar!*?. 


Între altele, scopul principal al serbării de la mormântul lui Ștefan cel Mare 
era triplu: 

A da omagie şi venerațiune eroului naţiunii române pentru gloriile nemuritoare 
şi fără seamăn în istorie ale timpului în care trăi, făcându-ne pe toţi românii să ne 
aducem aminte că nu totdeauna am trăit în apatie, ci că am fost avut un trecut, pe care, 
vai, mulţi nu l-au cunoscut ieri și poate că nu-l cunosc nici azi! 

Cel din Bucovina - de un secul sub o străină stăpânire. A nu-şi uita originea, 
a-şi reaprinde sacra scânteie de naţionalitate ce zace în fiecare piept de român; a-şi 


155 Aici se încheie partea a treia a articolului, publicată în „Românul”, Bucureşti, anul XV, 
vineri, 27 august/8 septembrie 1871. 

săpa în minte, cu litere nepieritoare, că ţara în care locuieşte e floarea cea mai fragedă 
şi mai frumoasă smulsă pe nedrept din buchetul Daco-României libere, ţară stropită 
cu sânge inamic, luminată ca de un soare puternic de Suceava-capitală, țară sfințită 
prin moaştele unui Ştefan, unui Petru Rareş. 

A întruni pe junii de pe la toate universitățile, pe unde studiază români, la 
cel mai sfânt loc, acolo unde umbra eroului semizeu al națiunii le putea inspira cele 
mai generoase simţiminte, cele mai nemerite cugetări, spre a lucra împreună pe calea 
naționalități şi a cultivării neamului lor, a-i face să se identifice cu nobilele țel pe care 
gigantele bărbat l-a urmărit cu atâta vigoare, a-i face să asculte și să înțeleagă suspinul 
bardului care le strigă: 


Uniţi-vă cu Ştefan, principele cel Mare 

Ce-l recunoaşte-ntreaga Europa de erou 

Sub care românimea, scăpată d-apăsare 
Putea cu drept să zică, c-a re-nviat din nou. 


Din cele expuse în articulele precedenţi, sperăm că oricine s-a putut pe deplin 
convinge că, în ce priveşte primul pun(c)t, serbarea a fost la nălțimea ideii care a 
conceput-o, atât prin importanţa ce i s-a dat, cât şi prin preţioasele amintiri depuse 
pe mormântul eroului. 

Vom vedea și în privinţa celorlalte pun(c)te. 

În ziua de parastas şi de praznic, 16/28 aug(ust), toată poporaţiunea română 
din comuna Putna, cât şi cea de pe la comunele învecinate, se adună la biserică spre a 
se închina la pomenirea de veci a lui „Ştefan vodă împăratul, cum îi zic ţăranii. 

În anul trecut, când se proiectase a se face această festivitate — care apoi se 
amână - Sf(inţia) S(a), părintele egumen al monastirii, nu lipsi de a face cu propriile-i 
speze onorurile acestei zile, una din cele mai însemnate pentru putneni. Comitetul 
conducător nu putea trece cu vederea aceste consideraţiuni şi, prin urmare, destină un 
aşa numit praznic pentru poporațiunea rustică. După ce, dar, se termină solemnitatea 
depunerii odoarelor pe mormânt, publicul se reîntoarse în porticul festiv spre a-şi 
ocupa locul la ospăţul comun, la agape. Un bou fript, întreg, pe frigare, şi căruia i se 
lăsase coarnele şi partea anterioară a picioarelor, simbol de abundanţă şi reamintire 
de vechiul obicei cu care domnii cei mari ospătau pe popor, fu transportat, în mirarea 
publicului, pe colina ce se nălța în fața porticului, unde se dete ospăţul poporar. 

Părintele egumen - în asistenţa clerului, corului teologilor, a doamnelor, a 
guvernatorelui Bucovinei, a celui alt public, toţi sculaţi în picioare - binecuvântă masa, 
şi ospăţul începu, servit iarăşi de membrii comitetului. 

Noi toaste se rădicară din partea a diferiţi vorbitori, până când - conform 
programei imprimate - serbarea se declară închisă printr-un discurs din 
partea preşedintelui. 


155 Andrei Mureşeanu, Către martirii români, [în] Poezii, p. 73 [nota autorului articolului] 

Cu toate acestea se continuă în mod neoficios până târziu, când junimea 
academică întrunită într-una din salile monastirii îşi începea conferințele. 

Mai nainte de a da seamă despre acest din urmă subiect, să ni se permită a face 
câteva clarificări şi unele aprecieri personale asupra serbării, descrisă sub impresiunea 
unor dulci suveniri, de la începere până la încheierea ei. 

Caracterul dominant al solemnităţii fu curat naţional, cu formă însă religioasă. 
Mai multe motive ne conduceau la adoptarea ei: mai întâi, însuşi primul scop al serbării, 
o pioasă reamintire de un domn căruia posteritatea i-a dat numele de „Sfânt”, de 
„Mare”, de „Bun; apoi, unele scrupuluri rituale ale autorităţii clericale superioare din 
Bucovina; în fine, necesitatea de a combina o festivitate ca aceasta cu hramul bisericesc 
şi praznicul de pomenire. 

Modul cum ea se îndeplini, am mai spus-o şi o repetăm, fu demn şi conform 
aspiraţiunilor celor ce o întreprinseră. Și, fiindcă diferite rumori circulă prin unele 
părți, şi mai cu seamă, prin Bucureşti; fiindcă diferite zgomote false au inventat unele 
neorânduieli, unele scandale sau amenințări de turburarea solemnității, să spunem 
aci — în modul cel mai formal — că toate acestea sunt curate falsităţi. 

Şi, mai întâi de toate, deoarece ne-am propus a-i face o dare de seamă completă, 
să luăm partea morală a serbării: 

„Serbarea a fost o serbare cosmopolită, antinaţională, de natură a compromite 
o idee măreaţă” — se zice de către unii indivizi care nu cunosc nici mersu-i preparator, 
nici persoanele din comitet, care, cu 9-10 zile mai nainte de 15/27 august, au lucrat 
spre realizarea ei la faţa locului. 

Aceste bănuieli sunt inspirate de faptul regretabil — de ce, oare, să nu o spunem 
lămurit? — de faptul regretabil al unora din membrii comitetului din Viena de a fi ales o 
comisiune examinatoare a elaboratelor ce s-au trămis ca Cuvântare festivă, compusă din 
oameni tasaţi de antinaţionali, urâţi mai de toată lumea, după câte personalmente am 
văzut şi auzit, din oameni cărora li se contestă titlurile ce ar fi trebuit să aibă membrii 
unei asemenea comisiuni.!*” 

Fără a comite vreo indiscreţiune, căci lucrul a devenit public, să spunem că 
junimea academică din Viena, îndată ce a auzit de această alegere, a protestat şi blamat 
purtarea comitetului său central, fără a vrea însă să-i diminue puterea de a realiza 
serbarea din cauza timpului prea naintat. Misiunea acelei comisiuni odată terminată, 
asemenea oameni n-au avut nici un amestec la îndeplinirea festivităţii, şi nici nu s-a 
pomenit să asiste la serbare. 

O altă rumoare priveşte autoritățile austriece care ar fi împiedicat realizarea ei. 

Asemenea, inexact! Ca autoritate a guvernului austro-maghiar, n-a fost decât 
d-l Reni, guvernatorele țării, şi şase soldaţi, care şi aceia erau români, și pe care avu 
amabilitatea de a-i pune la dispozițiunea comitetului. D(omnul) Reni nu numai 
că n-a împedicat nici una din formalităţile serbării, dar încă a participat la toate 


'% D(omnul) Titu-Liviu Maiorescu, V. Pogor şi |. Negruzzi, de la „Convorbiri literare” [nota 
autorului articolului] 

procesiunile şi ospeţeţe date în portic şi, atât cu ocaziunea răspunsului său la toastul 
ținut pentru imperatore, cât şi cu ocaziunea vizitei ce comitetul i-a făcut, şi când a asistat 
la conferințele junimii academice, d(omnia) sa mulțămi, ca român şi funcționar al 
guvernului, mulțămi comitetului de modul exemplar cum s-a petrecut aceste frumoase 
zile şi a binecuvântat „deşi nefiind popă” — cum se exprima d(omnia) Sa - lucrările 
şi aspirațiunile junimii. 

Încetaţi, dar, cei conduşi de pasiuni, pe care timpul şi locul nu ne permit a le 
sonda! Încetaţi de a plăsmui fel de fel de presupuneri, care, toate, tind nu a diminua 
demnitatea serbării, ci a face ca nici această măreaţă întreprindere să nu fie scutită 
de bănuieli!!5%8 

De mai mulţi ani se agitează ideea ca junimea academică de pe la toate 
universităţile pe unde se află studiind români să-şi dea o întâlnire comună și să se 
lege în mod solemn a merge toată pe una şi aceeaşi cale în ceea ce priveşte susținerea 
şi înflorirea naţionalităţii. 

Salutar din mai multe puncturi de privire, germenele unei asemenea întruniri 
generale se aruncă încă din 1868, şi locul destinat era munţii Carpaţi, anume Sinaia. 
Preocupările din partea guvernelor român şi austro-ungar, diferite alte dificultăți, şi, 
mai presus de toate, puţina rumegare a ideii concepute, lipsind timpul de a o putea 
bine studia şi plănui, făcură ca această încercare să cadă. 

Ea însă renăscu din nou, cu ocaziunea serbării de la Putna, sub numirea 
de „Congresul studenţilor români academici de pretutindeni”. Chestiunile de 
discutat, după cum figurau în proiectul formulat de Comitetul central din Viena, 
erau cele următoare: 

1. Prin ce s-ar putea, întreaga junime română academică, dezvolta omogen? 

2. Prin ce ar putea generaţiunea prezentă contribui la generalizarea culturii? 

3. În ce direcţiune să proceadă junimea română spre a putea crea condiţiunile 
unei dezvoltări sigure şi permanente? 

4. Care ram al dezvoltării trebuie să atragă, mai cu deosebire, atenţiunea junimii? 

Îndată, dar, ce serbarea se termină, luni seara, 16/28 august, junii prezenți, în 
număr numai de vreo 30-35, se adunară într-o sală spre a dezbate aceste propuneri şi 
a le da soluţiunea ce vor crede-o mai utilă. 

După formalităţile obicinuite, adunarea se declară constituită, şi prima 
dezbatere fu asupra întrebării dacă un număr atât de restrâns putea lucra în numele 
academiilor respective sau dacă deciziunile ce se vor lua vor fi obligatorii numai pentru 
cei de față. Ultima rațiune prevală, şi ea se şi adoptă. 

Dezbaterile deschise, apoi, asupra primului punct umplură nu numai această 
şedinţă, dar şi pe cea din ziua următoare, marți, 17/29 august. Ele avură de obiect 
înființarea de societăţi pe la academiile unde se află români, fondarea unui organ comun 
literaro-ştiinţific al tuturor junilor academici, şi întrunirea mai repeţită a studenţilor 

1% A'jci se încheie partea a patra a articolului, publicată în „Românul”, Bucureşti, anul XV, 


sâmbătă, 28 august/9 septembrie 1871. 
15 Art. 4 din primul proiect de programă al serbării [nota autorului articolului] 

în congrese. Opiniunea predominantă fu, după îndelungi, serioase, dar şi înfocate 
discuţiuni, ca scopul pe care să-l urmărească foaia junimii să fie „naţionalitatea”, fără vreo 
restrângere care se poată da naştere la controverse ca, spre exemplu, ideea vagă susținută 
de unii dintre vorbitori de „naţionalitate în limitele adevărului”, ca şi când ar putea să 
existe o naţionalitate care să nu fie în limitele adevărului. Foaia, apoi, se decise să apară 
în Viena unde se pot afla destule elemente spre ajungerea scopului pentru care se crea. 

Acesta este, pe scurt, rezumatul dezbaterilor din cele două conferinţe, rezultat 
care, apoi, rămase a se supune junilor de pe la universități, în parte. 

Numărul cel cu totul restrâns, oboseala unor foarte lungi discuţiuni, şi cele alte 
osteneli ce, fireşte, trebuiau să ajungă mai cu seamă pe cei care de timpuriu merseseră 
să lucreze materialmente și moralmente spre realizarea serbării, puţina studiere, în 
cercuri separate, pe la fiecare academie, a soluțiunilor ce se propuneau fiecărei serioase 
chestiuni, în fine, graba unora de a pleca, reclamaţi de diferite interese, toate acestea 
făcură ca dezbaterile să se amâne până la un viitor congres, şi ca aceste conferinţe să 
serve ca un început, ca o binefăcătoare inaugurare a celor ce mai târziu avem speranța 
că se vor împlini. 

După ce, dar, un ultim prânz, dat de Sf(inţia) Sa egumenul în trapeza monastirii, 
întruni, marți 17/29 august, pe toți membrii comitetului, pe junimea academică, pe 
doamnele şi domnii vizitatori ce mai rămăseseră, prânz la care se rădicară noi toaste 
între care a-l d-lui Gr. G. Tocilescu din partea societăţii Românismul, junimea se 
despărți miercuri, 18 curent, veselă că şi-a putut împărtăşi simţimintele, fericită că 
a putut realiza pentru întâia oară în viața naţiunii, întâia serbare de reamintire în 
memoria unuia din cei mai mari eroi. 

Unul dintre junii de inimă ai generațiunii prezente', strigase cu inima plină 
de amărăciune: 


De când urmaşii Romei Carpaţii străbătură 
Roşitu-s-a cu rîuri de sânge vitejesc 
Pământul ce se cheamă pământul românesc. 
Dar, unde-i calea sacră, umbroasa bătătură 
Ce duc ochii mulțimii, plecaţi, religioşi 

A plânge pe mormântul străbunilor virtuoşi? 
Nu, nu vă plâng destinul, ci trista nepăsare 
Şi somnul ce ne ţine de moarte leşinaţi 
Plâng laurii virtuţii în noapte îngropați 

Şi vecinica rușine şi cruda disperare 

Căci n-avem nici morminte pe care să venim 
Cu umbrele străbune să plângem, să vorbim! 


149Nic. Nicoleanu, În memoria celor morţi pentru patrie şi libertate, [în] Poezii, p. 7-8 [nota 
autorului articolului] 

Trebuia dar, era imperios ca junimea să venereze din nou memoria mult timp 
lăsată în uitare a atâtor eroi, să celebreze mărinimia şi valența strămoşilor, să plângă 
pe mormântul lor şi să vorbească cu dânșii, suflet cu suflet, dorință cu dorință, despre 
aspiraţiunile trecute care s-ar putea îndeplini pe viitor. 

Trebuia şi va mai trebui încă ca, prin frăţeşti îmbrăţişări, tinerimea să înveţe 
respectând și iubind trecutul strămoşilor şi al părinţilor săi, să înveţe a lucra numai și 
numai pentru naționalitate şi prosperarea ei. 

Astfel fu serbarea de la Putna. Astfel se împlini actul pe care, dintr-o fericită 
inspiraţiune, tinerimea română îl concepu anul trecut, act spre a căreia desăvârșire 
toată românimea probă, pe de o parte, solidaritate şi solicitudine, iar pe de alta, respect 
şi iubire, susțiindu-l, încuragiindu-l şi onorându-l cu încrederea şi prezenţa sa. 

Va fi, va fi istoric momentul acesta pentru toată națiunea. Şi dacă, cu toate 
preocupările ce i s-au consacrat de presă şi de public, el rămase tot în proporţiunele-i 
modeste de la început, totuşi, peste câtăva trecere de timp, când o nouă solemnitate 
ne va da ocaziunea de a reînviia în minte-ne şi memoria altor glorioşi domni și eroi, 
atuncea actul junimii din 15/27 august de la Putna va servi ca model și ca început 
ferice şi, în tot cazul, neuitat, al redeşteptării conştiinţei naţionale. Şi redeşteptarea 
va fi deplină când se vor reproduce din timp în timp asemenea serbări de reamintire, 
tablou viu şi palpabil despre întreaga-ne istorie naţională. 


G. Dem Teodorescu!“ 


[„Românul”, Bucureşti, anul XV, miercuri, 25 august/6 septembrie; joi, 26 
august/7 septembrie; vineri, 27 august/8 septembrie; sâmbătă, 28 august/9 septembrie; 
duminică, 29 august /10 septembrie 1871]. 

[...] Apropos! Tocmai când era să încheiem această revistă, ne vine „Românul” 
care ne aduce ştirea că serbarea de la Putna în memoria eroului român, Ștefan cel 
Mare, ce se arangia în 15/27 aug(ust), a fost un spin în ochii ungurilor, şi dacă li se 
putea, dânşii împiedicau arangiarea acestei nalte sărbători, dar Magyarorszagul cel 
mare al lui Arpad nu mai cuprinde astăzi în sine Bucovina, precum pretind juriştii 
maghiari a-şi fi extins odată supremaţia lor şi asupra acestei țări române, şi, fiindcă 
Galiţia, căreia - după învățații maghiari - Bucovina s-a anectat la 1777, sub Maria 
Tereza, se socotea ca parte feudală a Magyarorszagului, consecinţa logică, deci, este 
că şi Bucovina a fost a lor odată. Nici nu vreau dânşii să abdică de recuperarea acelor 


141 Ajci se încheie partea a cincea a articolului (şi ultima), publicată în „Românul”, Bucureşti, 
anul XV, duminică, 29 august/10 septembrie 1871. 

țări feudale când li se va da ocaziunea. Dar, vă rugăm, fraţilor unguri, încetaţi a trăi 
în iluziunea de a vă mai extinde o dată supremaţia asupra Cumaniei, Serbiei, Bosniei, 
Galiției, Lodomeriei, etc., precum nici nu puteţi dovedi că în adevăr aţi fi domnit odată 
asupra lor, căci provocarea voastră cumcă cutare rege ar fi denumit voevod în țările 
amintite, sunt numai visuri de un fost Magyarorszag, de la Carpaţi până la Adria, de 
la Moldavia până dincolo de Austria, şi de la Cracovia până jos de Turcia, sunt numai 
fanfaronade maghiareşti. 


[„Albina', Pesta, anul VI, nr. 69, joi, 26 august/7 septembrie 1871] 


129 
Bucureşti, 28 august 1871 


S-au strecurat 400 de ani de când uriașul Daciei, ilustrul erou al viței latine 
de la Dunăre, Ștefan cel Mare, încăpu într-un cot de pământ, el, pe care lumea toată 
nu-l putea încăpea. Şi de atunci până azi, furtuni neîndurătoare, palme grozave veniră 
peste neamul lui Traian, licărind abia în vecinica noapte câţiva sori, ca Rareş, Ion vodă, 
Mihai- Viteazul, şi dispărând pentru a nu mai reveni după dânşii decât pitici de suflet 
şi mişei de caracter. 

Şi acei 400 de ani de amare nevoi, care au răsturnat imperii şi regate, au 
schimbat faţa globului, ridicând şi scoborând neamurile în depărtatul cătun al divinului 
învingător dacic, nu fură în stare o clipă să şteargă memoria sublimului Ștefan cel 
Mare. Şi, de atunci până acum, deşi pieptul românului înecat de suspine şi suferințe, 
dară tot a scos şi va scoate glasul măririi străbune, făcând a răsuna codrii şi văile de 
acest bătrânesc cântec: 


Ştefan, Ştefan, Domn cel Mare, 
Seamâăn pe lume nu are 
Decât numai sântul soare. 


Ticăloşia vremilor şi nemernicia cârmacilor putură smulge una câte una pietrele 
preţioase ale coroanei Daciei, făcând astăzi că dulcele basarabean să se topească în 
plânset pe marginile Prutului, iară fratele bucovinean să se zvârcolească în gheara 
jidovească şi nemţească. Putut-a vremurile acelea de decădere morală, când braţele 
erau amorțţite, sufletele căzute şi străinismul înveninase totul, pentru ca strănepoții 
lui Ştefan cel Mare să nu mai ridice pala şi buzduganul şi să gonească peste hotare 
duşmanii ce năvăleau. Dară ce n-a putut face vremea de 400 de ani, suflarea străină 
şi decăderea grozavă de o sută şi mai bine de ani este tocmai aceea de a nu şterge din 
sufletul poporului român imaginea lui Ştefan cel Sânt, luptătorul lui Hristos, tunetul 
războaielor, coroana vitejiilor. El trăieşte viu în inimile a 11 milioane de români, de la 

Tisa la Nistru, din Carpaţi la Dunăre, el, sublimul apărător al întregului neam, nu al 
unei părți din Dacia, el, mărețul opintător al unităţii coloniei lui Traian, el, fala tut(ur) 
or popoarelor şi admiraţiunea lumii întregi. Această viață după moarte a fiului lui 
Bogdan!*, această aducere aminte de vremurile trecute făcu pe junimea universitară 
română de peste Carpaţi a lua sublima iniţiativă a unei serbări pe mormântul celui 
mai ilustru erou al românilor, în Bucovina, la M-rea Putna. 

Doi ani au trecut de atunci, şi, în 15 august 1871, trei mii cinci sute de români 
din toate unghiurile Daciei, de la Bugeac până la Maramureş, alergară la sublima 
chemare cu inimile bătânde şi sufletele aprinse de mărețele suveniri ale unui veac 
depărtat, când amărăciunea nu înăsprise pe români şi glasul lor zicea cu fală: 


Țara-i mică, țara-i tare 
Și duşmanul spor nu are. 


Atât de puternic este reflectul soarelui care a apus de 400 de ani pentru a 
chema în giurul unui cot de pământ atâtea mii de inimi româneşti şi de a-i face să 
îngenunche pe mormântul marelui bărbat al veacului XV. Numai acela care a fost în 
mijlocul serbării, la Putna, în memorabilele zile de 15 şi 16 august, poate să simţă pe 
deplin culmea entuziasmului în care se găseau acele valuri de copii, tineri, bătrâni, 
femei, popor, veniţi din toate părțile răsfirate ale Daciei, pentru a plânge pe mormântul 
lui Ştefan, a-şi spune păsurile şi a invoca printr-o obştească rugă pe divinul erou ce 
stă de-a drepta lui Hristos şi priveşte neamul pentru a cărui fericire 47 de ani a luptat 
vitejeşte şi a murit ca un sfânt. 

Se refuză penei puterea de a aşterne pe hârtie aceea ce a simţit fiecare român 
în acele nepieritoare zile, când sufletele erau transportate de bucurie, şi divinul Ştefan 
cu toţi eroii neamului, aruncând privirile peste acele capete plecate de venerațiune, 
le acopereau cu aureola sfântă a unor strănepoţi vrednici de strămoşii lor! Cercul de 
fier al neînduratului spațiu cerut de o revistă ne împiedică de a trăda tribunalului 
cititorilor noştri tot ce s-a petrecut la acea serbare, rămânând a face aceasta într-o 
dare de seamă detaliată. 

Pentru astăzi, ne mulțămim a considera serbarea, în totalul ei şi, când vorbim 
cu atâta entuziasm de dânsa, înecăm suspinul ce-l scoate pieptul şi indignațiunea ce 
zbuciumă inima când ne vine în minte spiritul ce a condus pe unii din arangiatorii 
serbării, şi cutezanţa lor nemărginită de a vărsa venin până şi peste lacrimile ce uda 
mormântul eroului! Dar!* nu câţiva francmasoni erau chemaţi a decide de serbarea 
lui Ştefan cel Mare, nu absurditatea ridicolă de românism în marginile adevărului, 
nu batjocora lui Barnuţiu şi a tut(ur)or marilor bărbaţi ai noştri, nu comparaţia 
naţionalismului cu obiala, nu disprețul pentru naționalitate, nu desfrâul!“* maiorescian, 


14 Porțiune de text corectată, în forma aceasta, de către redactorii ziarului, în nr. 122, din 31 
august 1871, la rubrica: „Erată” 
'% Cuvânt înlocuit de către redactorii ziarului, în nr. 122 din 31 august 1871, la rubrica: „Erată” 


':Cuvânt adăugat de către redactorii ziarului, în nr. 122 din 31 august 1871, la rubrica: „Erată” 

nu râsul diabolic [al] Convorbirilor literare, nu pângărirea străbunilor, nu acestea 
domina marea majoritate a celor de la serbare care lăsaseră acasă urile personale și 
veniseră cu inima curată şi fruntea senină a săruta mormântul lui Ştefan şi a se prezenta 
înaintea străbunilor lor! 

De aceea, noi, unii, zicem că serbarea în memoria lui Ştefan cel Mare s-a făcut, 
şi ziua de 15 august 1871 va fi alăturea cu cea de la 6 iunie, același an, când cetatea lui 
Bucur, prin vigurosul braţ al societăţii Românismul, a serbat memoria mântuitorului 
neamului de leprele străine, memoria marelui oltean, Tudor Vladimirescu. 

6 iunie şi 15 august vor fi punctele strălucite în giurul cărora se grupează atâtea 
măreţe suveniri, şi totdeauna cei doi eroi ai neamului ne vor inspira puterea şi bărbăţia 
în viitor, dându-ne netăgăduite pilde că nu vom putea apăra cuiburile străbune până ce 
nu ne vom scăpa de străini şi până nu vom stoarce din însuși muşchii noştri forța care 
să înarme brațele şi mintea şi să ieşim în lumea cea mare, ca vrednici români. Ştefan 
şi Tudor, doi sori depărtaţi unii de alţii, au aprins sufletele atâtor mii de români, şi i-a 
condus unul la nemurire, altul la viaţă, unul la glorie, altul la națiune. Trăiască vii în 
memoria tut(ur)or românilor nepieritoarele zile de 6 iunie şi 15 august 1871. 


x 


Partea cea rea din serbarea lui Ştefan cel Mare, făcându-ne a cugeta la d-nul Titu 
Liviu Maiorescu, acest ilustru personagiu inimic declarat a tot ce este românesc [...]. 


[„Ielegraful, Bucureşti, anul I, nr. 121, duminică, 29 august/10 septembrie 1871] 

Serbarea de la Monastirea Putna 
Domnule redactor, 


Am fost unul din vizitatorii Monastirii Putna, la 15 şi 16 august. Am asistat 
la întreaga serbare, am luat parte la toate emoţiunile produse de cele mai frumoase şi 
glorioase suveniri a neamului românesc. Pot, dar, să vă dau relaţiunile cele mai întinse 
şi exacte asupra acestei solemne serbări pentru ca atât dv. cât şi lectorii ziarului dv. 
să se pună în contact şi să ia parte dimpreună cu cel ce a asistat la cea mai sublimă şi 
binefăcătoare idee ce a născut în timpul prezent în creierii junimii române. 

Dacă aş fi putut îndeplini această datorie [...], recunosc că rezultatul 
descripțiunii mele asupra serbării de la Putna ar fi avut îndoit merit. Sperez cu toate 
acestea că şi acum va fi citită cu interes. Ziarele iaşane au făcut cunoscut că la 13 august, 
în vechia capitală a Moldovei, s-au făcut un Tedeum la biserica Sf. Niculai, unde erau 
depuse flamurele pregătite anume, epitafele şi urna destinate a se aşeza pe mormântul 
lui Ștefan cel Mare. Aci, un public distins şi numeros a asistat, care, în procesiune 

imponentă, cu muzica în frunte, au parcurs strada principală a oraşului până la calea 
ferată, unde s-au aşezat cu toate onorurile cuvenite. 

A doua zi, un tren expres cu prețurile înjumătăţite a primit pre toţi setoşii 
vizitatori şi pre diverşi reprezentanţi ai comunelor urbane din giosul Moldovei, 
până la mica stațiune Hadik-Falva. La acest punct ne-au întâmpinat doi membri ai 
comitetului diriguitor, ambii studenți academici vienezi, care ne-au procurat trăsure 
pentru transportarea noastră la locul mult dorit. 

Percurând partea de sus a ţării, nu poate să nu se strângă inima vizitatorului 
de durere pentru copleşirea celui mai frumos pământ de hoardele cele mai murdare 
şi corupătoare ale neamului lui Israel. Trecând frontiera în Bucovina, aci, în loc de a 
vedea pământul ei călcat de cei mai mari eroi şi mai iluştri oameni politici ai poporului 
român, presărat numai de fiii şi seminţele acelor mari bărbaţi, durere(a) ce se produce 
în sufletul călătorului covârșeşte puterea omenească. Doreşti a zări un român, cauţi 
a afla prin cetăţi un magazin, un speculant, un proprietar care să-ţi şoptească dulcele 
nume al patriei, fără ca să-ţi poţi potoli această sete. Căci, în Suceava, vechea și ilustra 
capitală a Moldovei, renumită prin scaunul celor mai însemnați bărbaţi atât în răzbele 
cât şi în Biserică, elementul poporului românesc s-a nimicit, a dispărut cu totul. Cetatea 
cea mai bogată în suveniri istorice, ea care singură ar fi în stare să deştepte sufletul 
amorțit al contemporanilor noştri pentru opere naționale şi patriotice, ea, fructul 
valoarei celor mai mari domni aflaţi în cartea nemuririi poporului român, au agiuns a 
fi oraşul de predilecţiune al jidovilor. Biserica catedrală şi palatul metropolitan servesc 
de hambare pentru grâu jidovilor, şi de grajduri pentru cazarmele soldaţilor ce cu 
nelegiuire stăpânesc acest sănt pământ. 

Marele poet naţional a căntat în versurile sale Bucovina, a cântat frumuseţile 
cu care au înzestrat-o natura, s-au găndit la suvenirele istorice ale pământului ei şi din 
ele s-a inspirit, dar starea sa actuală, din punct de vedere naţional şi politic, nu poate 
să inspire decât durere și suspin. Pe acest pământ, la orice pas, vezi o urmă măreață 
care răspunde de trecutul frumos şi glorios al neamului nostru. Cetatea Sucevei, în 
ruinele sale, monastirile Suceviţa, Dragomima, Putna etc. atestează că viața noastră 
de astăzi este departe de a corespunde timpilor de aur din acei secoli. 

Monastirea Putna face parte din districtul Rădăuţilor. De la mica staţiune 
Hadik-Falva, vizitatorul se opreşte la Rădăuţi, oraş frumos şi însemnat prin negoțul său 
cu cai. De aici, percurând câmpiile cele mai frumoase, plantaţiunile cele mai regulate, 
ochiul nu se opreşte decât la munţii ce încep a forma un lanţ, întinzându-se spre locul 
unde Ştefan a zidit biserica cea mai scumpă sufletului său şi locul de retragere mai 
sigur planurilor sale strategice. Trei ore este distanța din Rădăuţi la monastirea Putna, 
din care ca două ore se întrebuințează la şerpuitul văii formată de cătena maiestoasă 
a munților, vechi companioni şi singurii care astăzi şi-aduc aminte de eroul care i-a 
vizitat şi i-a iubit. Unde catena acestor înalți munţi formează un cer şi se mişcă în 
forma unei elipse, la un mic spaţiu de pământ descoperit, udat de cristalinul râului 
Putna, ieșită din creasta Carpaţilor, Ştefan cel Mare a construit Monastirea Putna, 
una din cele mai mari, mai solide şi mai frumoase biserici din câte el le-a pus temelie. 

Pe această întindere de pământ se află satul Putna, locuit de două sute şi mai bine de 
familii române, din care aproape de treizeci familii sunt nemți şi un jidov. 

Poziţiunea topografică este din cele mai încântătoare, natura a dăruit tot ce a 
trebuit ca din acest loc Ştefan cel Mare să-şi poată forma punctul său de retragere şi 
de rugăciune. În o parte a munţilor ce se uită drept la monastire este o stâncă uriașă, 
în care tradiţiunea spune că schimnicul Daniil prin muncă supranaturală și-a avut 
locuința şi biserica sa. În adevăr, vizitatorului această stâncă atrage toată curiozitatea 
şi-l împinge la cercetări proprii pentru a se încredința dacă tradițiunea este verisimilă. 
Schimnicul Daniil, sătul de lume, a imitat vulturii în retragerea lor, căci el a ales locul 
cel mai ascuns și mai puţin accesibil ochiului și mânii omului. În stânca muntelui, de o 
mărime extraordinară, udată la poale de un mic părăiaş, acoperită la vederea oamenilor 
prin nalți brazi, el a săpat prin agiutoriul unui mic instrument tăios atăt căt i-era necesar 
pentru locuinţa sa. După un timp, neobositul religios a săpat în aceeaşi stâncă, deasupra 
locuinţei sale, o bisericuţă naltă de 6 palme, largă de 8 şi lungă aproape de 16 palme. 
Aci-şi depunea rugile sale continue către Cel Atotputernic, când Ştefan cel Mare, atras 
de serviciul divin, se prezentă secularului eremit. Ștefan, retras de nereuşita luptelor 
sale, comunică schimnicului preocupările şi grijile ce purta şi-l întrebă ce să facă. 
Acesta-i zise să ridice o biserică lui Dumnezeu în acele locuri, luând în agiutor sprijinul 
său. Trei arcași trag cu săgetele lor din locuința schimnicului spre a şti locul unde să 
construiască săntul lăcaș [...]. Privind locul de unde tradiţiunea spune că Ştefan cu 
arcaşii săi au tras cu săgetele, nu se poate decât să se recunoască ca verisimilă această 
descriere, căci din nici un punct nu se poate mai bine privi monastirea decât din acesta. 

La intrarea satului Putna, stindarde tricolore ne-au anunţat că acum intrăm în 
locul uitat, mai niciodată vizitat de românii din locuri depărtate. La mijlocul satului, 
un membru al comitetului studenților aștepta la o masă pre vizitatori pentru a le da 
bilete de locaţiune la monastire pentru reprezentanţii comunelor, în sat pentru celelalte 
persoane. Continuând de aci drumul spre monastire, observai un portic festiv, format 
cu cel mai distins gust, vast ca să cuprindă una mie persoane, acoperit numai cu brazi, 
încongiurat de stindarde tricolore, situate pe o ridicătură de pământ, în giurul căruia 
se întindea un mic şes acoperit în urmă de coline și mai apoi de munţi, [ce] prezenta 
o alegere şi o chibzuinţă din cele mai plăcute. 

De la acest portic începea o alee toată de brazi tineri, până la jumătatea distanţei 
dintre portic şi monastire, unde s-au înălțat un arc mare şi maiestos, acoperit cu frunze 
şi crengi numai de brad, aşa că nu se zărea lemnul, încât se părea că este format din 
frunze şi crengi de brad. Pe frunte erau lipite litere aurite: Memoriei lui Ştefan cel Mare. 
De ele stătea spânzurate în toate părțile lampioane mici și mari de hârtie tricoloră, 
care produceau o lumină plăcută, înfrumuseţată de numărul cel mare al stindardelor 
aşezate în toate părțile pe el. Trecând pe sub arc, intrai în curtea monastirei pe sub o 
poartă mare asupra căreia este marca țării din timpul zidirii bisericii şi care se cunoaşte 
destul de bine. Biserica este încongiurată de un mur mare care servea şi ca mur de 
cetate, căci se observă punctele unde s-ar putea ataca. În mijlocul curții stă biserica, 
care [...] vechii biserici a Sântei Mitropolii din Iași, precum e aproape de ea clopotnița 

unde se află clopotul cel mare din timpul lui Ștefan, anume Buga. În faţa bisericii este 
palatul egumenului, la două ronduri, construcțiune solidă şi de gust, la coasta căruia 
este un paraclis făcut de mitropolitul lacob, în locul care-l rezervase Ştefan cel Mare 
pentru retragerea sa la această Sântă monastire. Deasupra uşii acestui paraclis iarăşi 
se observă marca Moldovei, care se cunoaşte foarte bine. La est de biserică!” sunt 
chiliile călugărilor, zidiri foarte frumoase şi foarte bine conservate, cu grădina de 
flori în faţa lor. La vest!“ sunt odăile rezervate pentru şederea la masă a călugărilor 
şi a vizitatorilor monastirii. La sud!“ nu este decât murul care încongiură biserica, în 
mijlocul căruia este un turn. 

Intrînd în biserică, în pridvor sunt mormintele mitropolitului Iacob, a părintelui 
şi mumei sale, în întru bisericii, în întâia despărțitură, se află mormintele lui Bogdan, 
Petru Rareş şi Maria, a doua soție a lui Ştefan cel Mare. În a doua despărțire, spre strana 
episcopală, este mormântul nemuritorului nostru erou. 

Sâmbătă seara, la 10 ore, au început serviciul divin în biserică. Salvele de tunuri 
arangiate în curtea bisericii şi pe două piscuri a munților din giurul monastirii şi 
clopotele anunţară vizitatorilor începerea Sântului serviciu. Pentru întâia dată, sunetul 
clopotelor cu al tunurilor a căror sunet se repercuta în nemărginitele păduri ce acopereau 
crestele Carpaţilor și se pierdeau pentru a se reîntoarce în un spăimântător ecou, aducea 
aminte acele timpuri când strălucitul erou la al cărui mormânt ne adunasem spre a-l 
vedea, cu iuţeala sa de fulger şi cu vitejia puterilor sale înspăimântase şi vârea groaza 
în inimicii pământului şi Bisericii țării sale. 

Inima noastră se transportă în leagănul frumos al faptelor trecutului, şi nimicia, 
desperarea şi [...] suferințelor produse de fiii vitregi ai neamului românesc. Cu sfială 
intrai în biserică, mă apropiai de săntele locuri unde zac cei mai fericiți muritori, le 
contemplai şi, pierdut în poetice reflecțiuni asupra faptelor noastre istorice, stătui în 
timpul serviciului în biserică. La ora tărzie, tot publicul retrăgându-se pe la locuinţele 
destinate doamnelor şi reprezentanţilor comunelor în monastire, celorlalți la casele 
sătenilor, s-a gătit această zi. 

A doua zi, la opt ore, duminica, tunurile anunță adunarea publicului în porticul 
festiv. Aci, preşedintele comitetului, d(omnul) I. Slavici, cu o voce sonoră şi energică 
arătă scopul serbării pentru care ne adunasem din toate unghiurile unde se vorbeşte 
şi se simte româneşte, stăruințele puse de comitet în realizarea acestei serbări şi ne 
doreşte bună sosire. După aceasta publicul procede în [...] la biserică, însoţit de întregul 
corp al studenţilor academici, care se distingeau prin eşarpe tricolore. Serviciul Săntei 
liturghii s-a oficiat de egumenul monastirii, arhimandritul Arcadie Ciupercoviţă, cu 
colegiu de cinci preoţi. Aproape de finele serviciului, părintele egumen ţinu o predică 
pentru aniversarea patronului bisericii, având de subiect din evanghelistul Marcu aceste 
cuvinte: „Căile şi cărările mele le-am încredințat întotdeauna Domnului”. Inspirată de 
ideile cele mai înalte religioase şi de sentimentele celui mai pur naționalism, părintele 

145 Nordul incintei 


'1sÎn partea de sud a incintei 
1 La est, unde era intrarea în incintă 


248 


egumen a descris în un mod viu întreaga viaţă a lui Ştefan cel Mare. EI a făcut să se 
cunoască sentimentele de care a fost nutrit acest mare domn român şi prin ce mijloace 
întotdeauna a avut izbânda eroicelor sale întreprinderi. Terminându-se liturghia, 
preoţii, în frunte cu egumenul şi publicul în expresivul său număr, procede spre portic. 
În fruntea porticului este așezat portretul martirului domn, în întrul lui, la mijloc, 
era o masă pe care erau depuse epitafele, lucrate, unul, la d-na Maria C. Rosetti, pe 
catifea vişinie, şi altul de doamnele din Bucovina, în mătase roşie, şi asupra lor era 
urna consacrativă de argint, lungă [...], realizată [...] doamnelor din Iaşi, a d-nei 
Haralambie, născută Magheru, din Craiova, şi a Vasluiului. 

După ce părintele egumenul face serviciul pentru sânţirea apei, se sânţesc 
odoarele depuse pe masă, precum şi stindardele, d(omnul) A. Xenopol se urcă la tribună 
şi, în tăcerea cea mai adâncă, citeşte cuvântarca festivă, admisă de comitetul studenţilor 
în programul serbării. Acest discurs, fructul unei adânci cugetări asupra trecutului lui 
Ştefan cel Mare şi a stării de lucruri din acel timp, precum şi asupra viitorului întregului 
neam românesc, este o operă din cele mai însemnate, încât se atinge de expunerea 
sentimentelor autorului și a stilului ce a întrebuințat. În el putem zări perspectiva 
viitorului nostru, îmbrățăşând învăţăturile ce ne prescrie, ca să nu periclităm prin o 
precipitată acţiune întreaga noastră existență. După citirea acestui discurs, corul vocal 
compus din tineri teologi din Cernăuţi a intonat imnul compus pentru ocaziune de 
d(omnul) V. Alecsandri şi arangiat pe muzică de d(omnul) A. Flechtermacher, în urma 
căruia publicul dimpreună cu preoţii s-au reînturnat în biserică. 

Aci s-a terminat Sânta liturghie şi s-a retras publicul la masa ce se pregătise 
în portic. Peste 600 persoane asistau la masă, şi afară din portic se întinsese pe colină 
un bou fript în întregul lui, care se distribui împreună cu [...]!*% şi vin la sătenii ce 
erau adunaţi din medieşele comune. Întâiul toast l-a ţinut preşedintele comitetului, în 
sănătatea M. I. S. Imperatorului Austriei, care a fost urmat de mai multe alte toasturi 
ţinute de d-nii Sbiera, Mureşanu, Stănescu, Silaşi, Costinescu, toate inspirate de 
sentimentele cele mai patriotice şi naţionale. După ridicarea mesei, muzica adusă din 
Suceava a executat cele mai frumoase arii naționale şi în urmă o horă s-a încins pe 
plaiul din giurul porticului, compusă din juni şi bătrâni, femei şi fete, preoți şi laici, în 
un număr de peste [...] dănțuitori, încât ochiul se nemicia la vederea unui asemene 
încăntator spectacol. Bucuria, frăţia şi frenezia era la culme, nu se mai găndea nimene 
decât la întinderea acestui lanţ peste întreg neamul românesc. 

A doua zi dimineaţă publicul iarăşi se adună la portic, unde un rond de 
salve [...], tunuri, anunţa începerea Sântei liturghii. Toţi au ascultat serviciul [...] cel 
mai adânc, după care preoţii cu egumenul în frunte şi cu publicul, în masă, au mers la 
portic spre a lua darurile. Înainte de a se îndeplini acestea, părintele egumen se urcă 
la tribună şi citeşte Cuvântul de îngropăciune la moartea lui Ştefan cel Mare, găsit de 
d(omnul) Hurmuzachi. Acest [...] e un cap de operă cea putut produce oarecând [...] 
noastră. În el se vede în corp viu fizionomia eroului, caracterul lui, devotamentul lui 

pentru moșie şi Biserică, în un cuvânt nu credem că atât stilul și expresiunile lui să 
poată fi egalate prin alta discripţiune. 

După citirea acestui cuvânt s-a ridicat darurile şi în o procesiune din cele 
mai frumoase ce ne-au văzut ochii, s-au dus în biserică. În fruntea procesiunii erau 
[...], viniau crucea, prapurele şi fanarele, în urmă stindardul Vasluiului, purtat de 
un student academic, stindardul în formă de prapur al d-nei Haralambie, stindardul 
femeilor din Iaşi, dus de o fată de sătean de o frumuseţă deosebită, urna consacrativă 
purtată pe umeri de doi membri din comitet, epitafele ţinute fiecare de câte patru fete 
îmbrăcate în alb şi cu cordele tricolore. Egumenul cu Evanghelia în mână, colegiul 
a şepte preoţi cu crucea şi alte daruri sânte, reprezentanţii comunelor, şi, la urmă, o 
apă întinsă care forma masa publicului, un soare frumos, intonările corului vocal al 
junilor teologi, tunetul salvelor, sunetul lui Buga şi a celorlalte clopote, bubuitul produs 
de ecoul munţilor forma această maiestoasă şi tristă procesiune până la ușa bisericii. 

Acolo s-a ţinut serviciul divin pentru prohod, s-au împărţit lumânări şi în 
urmă, după intonarea Imnul(ui), s-au aşezat pe mormântul Sântului Ştefan toate 
darurile dimpreună cu buchetele de flori. La mormânt, d(omnul) colonel în neactivitate, 
Boteanu, din laşi, în mare ţinută, a rostit câteva cuvinte în numele armatei, celui mai 
mare general ce a avut pământul românesc. Finindu-se serviciul divin, s-a întins în 
portic masa de pomenire, şi afară s-au distribuit iarăși spre amintirea zilei acestui 
mărit domn. Aproape de sfârşitul mesei, s-au ridicat câteva toasturi, după care muzica 
a cântat cele mai expresive bucăţi naționale şi în urmă o horă mare şi frumoasă, care 
s-au continuat peste miezul nopţii, a pus capăt acestei serbări, care sperăm va produce 
în viitor salutare şi binefăcătoare rezultate. 

Astfel s-a finit această serbare, unica până astăzi, unde toate inimile din cele 
mai îndepărtate unghiuri ale neamului românesc şi-au dat mâna şi s-au angajat de a 
lupta în frumosul viitor pentru înfrăţirea celor de aceeaşi limbă şi origine, credem că 
nu se va uita această serbare ca să rămână neştearsă în inimile poporului român și se 
va sili ca să realizeze alte serbări la mormintele altor mari domni. Să dea Domnul să 
avem fericirea să ajungem acele zile când, înfrățiți, întăriți şi îmbărbătaţi de virtuțile 
acelor inimi ce au zăcut în corpurile acelor domni ce stau astăzi în morminte, să ne 
inspire pentru lupta tenace şi înțeleaptă la viitorul comun ce ne aşteaptă, şi umbrele 
lor să ne fie protectori în greua noastră întreprindere! 

P. Armaşu 


[Ion Filipciuc, Eminescu la Putna, p. 128-133. Document preluat din 
„Semănătorul, Bârlad, 29 august/10 septembrie 1871] 

Serbarea de la Putna, în memoria lui Ştefan cel Mare, precum aflăm, a reieşit 
foarte splendid, participând un public numeros. 

Începutul serbării s-a făcut sâmbătă, în 14/26 august, la zece ore seara, cu 
priveghierea religioasă anunţată la intrarea în biserică, cu 21 de salve, tragerea tuturor 
clopotelor Sântei mănăstiri, şi splendida iluminaţiune a bisericii şi întregii mănăstiri. 
Cinci preoți şi un diacon îndepliniră oficiul religios. 

Duminică, în 15/27 august, de la optpână la nouă ore dimineaţă, trei rânduri de 
salve succesive anunţară adunarea oaspeților în porticul festiv, unde comitetul îi felicită 
de bună-venire. Şase salve anunțară începerea Sântei liturghii. Adunarea întreagă intra 
în biserică, unde şapte preoți şi doi diaconi celebrară Sânta liturghie, iar la priceasnă, 
părintele Ciupercovici, egumen al mănăstirii Putna, ţinu o predică corespunzătoare 
hramului bisericii, o cuvântare aceasta care face onoare talentului oratoric al Sfinţiei 
Sale. De aci, se-ntinse o maietoasă procesiune salutată de salve, până la porticul 
festiv, construit în apropiere de aleea ce conduce la mănăstire, unde se descoperiră 
şi se sânţiră urna de argint, epitaful doamnelor din România, al celor din Bocovina, 
flamura doamnelor din Iași, a doamnei Haralambie, a Institutului de Belle-Arte din 
Iași, a d-lui Popovici din Viena, a damelor române din Crişiana etc. După aceste, 
d-l A. D. Xenopol, al cărui elaborat s-a admis la concurs, rosti cuvântarea festivă, 
frumoasă şi bine simțită, în care a exprimat într-un stil corect şi românesc simțăminte 
nobile şi cugetări de înalt patriotism. Terminându-se cuvântarea, corul teologilor 
români intonă acest „Imn religios” compus anume de d-l V. Alecsandri, muzica 
de d-l A. Flechtenmacher: „Eterne Atotputernic [...]”. Apoi se cetiră inscripțiunile 
de pe daruri, şi procesiunea se întoarse în biserică spre încheierea Sântei liturghii. 
Se dede o masă comună în portic. Preşedintele comitetului purta toastul primu(l) 
pentru împăratul, apoi se cântă „Gott erhalte!” Urmară apoi o mulţime de toasturi, şi 
preşedintele numai de la doi inși luă cuvântul: d-nii Tocilescu (București) şi Mureşianu 
(Gherla). Seara, după vecernia mănăstirească, se ilumină şi se făcu foc bengalic pe 
culmile munţilor din pregiur. 

Luni, în 16/28 august, la opt ore dimineaţă, junimea academică, diferiții domni 
reprezentanţi, clerul şi autorităţile publice se adunară în portic şi apoi merseră în 
biserică să asiste la Sânta liturghie, după care urmă ieşirea cu procesiune pentru 
aducerea darurilor în biserică, şi părintele egumen al mănăstirii dede cetire „Cuvântului 
de îngropăciune la moartea lui Ștefan cel Mare”. Conductul festiv păşi în sunetul Bugei, 
clopotul turnat încă de pe timpul lui Ştefan cel Mare. După intrarea în biserică, se ţinu 
parastasul de pomenire, la care avu loc îngenunchierea generală cu cetirea rugăciunii 
de iertăciune, apoi corul teologilor intonă „Imnul lui Ștefan cel Mare” făcut anume de 
d-l V. Alecsandri, muzica d-l A. Flechtenmacher. Acest imn sună astfel: „La poalele 
Carpaţilor [...]”. Patruzeci de salve, ca reamintire de mănăstirile zidite de măritul erou, 
şi sunetul Bugei, anunțară așezarea darurilor pe mormânt. În fine, serbarea se termină 
prin un ospăț comun cu un discurs prezidenţial. După serbare, junii prezenţi ţinură 

un congres unde, între altele, se decise a se eda un ziar al junimii. Acesta va apărea la 
Viena, sub titlul „Naționalismul! 

Acuma să ne reîntoarcem la unele detaiuri! Urna consacrativă ce s-a depus 
pe mormântul viteazului Ştefan cel Mare, turnată în argint curat şi lucrată cu destulă 
artă şi bun gust, are următoarea inscripţiune: „Eroului, învingătorului, apărătorului 
existenţei române, scutului creştinătăţii, lui Ştefan cel Mare, junimea română academică, 
MDCCCLXX”. Epitaful trămis de d-na Maria C. A. Rosetti şi acela al doamnelor din 
Bucovina, unul lucrat pe catifea albastră închis, şi altul pe catifea roşie-canabie, sunt 
nişte odoare, în adevăr, preţioase. Arcul de triumf ce se-nalță pe calea ce conduce 
la mănăstire, fu dedicat „Memoriei lui Ştefan cel Mare, mântuitorul neamului!” Pe 
frontispiciile laterale au fost, în stânga, versurile: „Ştefan, Ştefan, domnul Mare/ Seamăn 
pe lume nu are/ Decât numai mândrul soare”; iară de a dreapta: „Ștefan, voievodul 
Ştefan/ Bate pe turc, pe tătar/ Bate pe leah, pe maghiar!” Stindardele principale au 
purtat numele celor mai însemnați fondatori ai ţărilor şi neamului românesc, ca 
Traian, Dragoş, Radu-Negru, al celor mai devotați bărbaţi pentru românitate, ca 
Iancu, Horia, Cloşca, Crişian, Tudor Vladimirescu etc. Sub decursul serbării s-au 
împărțit şi nişte medalii de bronz şi argint, bătute anume penru fastivitatea aceasta, 
cu următoarea inscripțiune: „Putna, 15 august 1871", iar pe cealaltă parte: „Memoriei 
lui Ştefan cel Mare, râvnitorii gloriilor străbune”. La această serbare, România fu mai 
bine reprezentată, mai multe oraşe trămiseră anume delegați, întocmai ca societatea 
academică. Dintre somităţile literare, numai d-nii Kogălniceanu și V. Alecsandri 
participară, dar şi aceştia numai jumătate de zi. Boierimea Bucovinei, din cauze mai 
înalte, politice, excelă prin absenţa sa admirabilă. Transilvania fu reprezentată prin 
trei inşi, Ungaria, asemenea. 


[„ Familia”, Pesta, anul VII, nr. 35, 29 august/10 septembrie 1871] 


132 


La mormântul lui Ştefan cel Mare 
(15/27 august 1871) 


Şi strunile plesnite, şi harpa desfăcută 
În salcia pletoasă de care atârna 

La Isterului râpe, acuma este mută 

Şi cântul ei de aur nu pot a-l deștepta. 


Ce vânt, trăgând, s-aude sub crângile plecate 
Spre unda cristalină ce fuge şopotind 

Şi umbrele din apă tot rânduri înecate 

Se par că las în urmă o voce suspinând? 

Durere! Şi-i profundă când România plânge 
Cu fruntea-nfășurată de doliu la mormânt 
Durere-i pretutindeni, durerea se răsfrânge 
În valea şi Carpatul ce-i românesc pământ. 


Ca valurile mării ce-n sânu-i se frământă 

Şi spre un țărm sau stâncă se-mping a se opri 
Aşa durerea sparge o ţară şi s-avântă 

Colo spre monastire, la Putna a lovi. 


De printre munţi, câmpie, din unghiuri depărtate 
Din târguri, municipii, cătune, un popor 
De-acelaşi curat sânge se scoală să ia parte 

La zi de sărbătoare, la rugăciune-n cor. 


Cu a naţiunii cruce, de seculi ferecată 
Ca pelerin păşeşte la noua Golgota 
Unde eroul zace şi ţărâna-i fu uitată 
Tăcere! Este ora acum a ne ruga! 


Mărire ţie Domne! O lehova mărire! 

Că verşi în noi durerea ca balsamul ceresc 
Să cureţi moliciunea, nedemnă moștenire 
La pragul casei Tale, palat dumnezeesc. 


Virtutea românească, virtute strălucită 
De patrie şi legile, aice, în sanctuar 

Se ştie-nmormântată. O dalbă zi-i sosită 
Poporul stă-n genunchi s-o-nveţe a altar. 


Şi imn de rugăciune sub bolțile bătrâne 
Vibrează cu putere şi fum maiestuos 
De smirnă, de tămâie, din vasele divine 
Se urcă către tâmplă în nour luminos. 


Stă sus martirul lumii, ce-i Dumnezeu putinte 
Iar jos, l-a Lui picioare, mormântul umilit 

Al omului în care un snop de oseminte 

E-o mână de cenuşă, odor nepreţuit. 


Din astă catacombă şi mucedă şi rece 
Din ăst'sicriu de gheaţă de noapte-nfăşurat 

Cu giulgiul nepăsării, un fulger iaca trece 
Şi de-a-virtuţii raze tot templu-i decorat. 


În nimb ce în cunună mormântul se zăreşte 
Lipniţul, Grumăzeştii şi Balta şi Ciceu 
Dumbrava-Roşie, Baia, şi cum îngălbeneşte 
Făloasa semilună la Racova de greu. 


Dar printre fum de lupte, în cercul de lumină 
Se văd cereşti casteluri de-a lui Hristos tării 
Şi între ele-i Putna în care adânc se-nchină 
Lui Ştefan-Vodă astăzi ai României fii. 


Aice e fântâna cea plină de mărire 

De sânta pietate, de-al patriei amor 
Aice-i eroismul ce trăsnet de-ngrozire 
Fu duşmanilor țării sfărmând trufia lor. 


O, mamelor române! Aduceţi-v-aminte 
Că dintre voi fu una: Elena, ce ne-a dat 
A patriei mărire! Şi când lipiţi fierbinte 
La sânul vostru pruncul, îi dați un sărutat! 


Un sărutat de mamă, extaz de bucurie 

Ce numai sus, în ceruri, se poate repeta 

În numele lui Ștefan îl daţi să reînvie 

Şi duceţi pruncul vostru la Putn-a-l închina! 


Iar tu junime verde, la ăst izvor de viață 

Cu unde de virtute ce-i al măririi loc 

Învața iubi ţara, a o iubi învață 

Şi-n el inimă, suflet, căleşte-ţi ca într-un foc! 


Aşa junime scumpă, frumoasă auroră 
A patriei române, al nostru viitor 

Şi al naţiunii soare, din a virtuţii horă 
Se naște, vă surâde, vă caută cu amor. 


În leagănul de moarte, vederea nu pătrunde 
Că-i noaptea fără ziuă, că-i soarele apus 

Dar spiritul sondează şi-n mușchiul lui, fecunde 
Seminţi de laur zice: că Ştefan v-au depus. 

Din turnul monastirei, cu fruntea-ncărunţită 
De patru seculi cântă un glas armonios 

Şa lui vibrare dulce de-aramă curăţită 

Prin flăcări întreite, e imn religios. 


E-a clopotului Buga suspin şi lamentare 
Ce-a munţilor ecouri de freamăt le-a umplut 
Ah! Cântă la mormântul ce astăzi e-n serbare 
Că glasu-ţi pentru lume şi cer este făcut. 


Te leagănă pe vânturi, ş-a ta melancolie 
Misterioasă limbă în inimă lovind 

Fă lacrime să curgă, colo fă-n vecinicie 
Eroul să tresalte, al tău glas auzind. 


Şi strunile plesnite, şi harpa desfăcută 
În salcia pletoasă, de care atârna 

La Isterului râpe, acuma este mută 

Şi cântul ei de aur nu pot a-l deștepta. 


O munți şi văi profunde! O, daţi-mi pentr-un nume 
Sublima voastră voce, că-i trist sufletul meu 

Dar bardul, nu, nu cântă...; el plânge ş-apoi spune: 
O Ştefan! Tu eşti mare şi la mormântul tău! 


D. Gusti 


[„Ielegraful, Bucureşti, anul I, nr. 121, duminică, 29 august/10 septembrie 1871] 


133 
Diverse 


Delegații Universităţii din Bucureşti pentru serbarea de la Putna, d-nii 
Tocilescu, Brătescu şi Teodorescu - zice Cur(ierul) de Iaşi — după o petrecere de două 
zile în urbea noastră, au plecat zilele acestea, reîntorcându-se spre capitală. 


x 
Un pompos album va apare în curând, compus şi litografiat de d-nul P. Verussi, 


profesor de Belle-Arte la liceul de Iași. Acest album va conţine momentele principale de 
la serbarea „Ştefan cel Mare”, şi anume: Mănăstirea Putnei, Sihăstria Putnei, mormântul 

lui Ştefan cel Mare, sfinţirea darurilor depuse pe mormânt, hora frăției pe pământul 
Bucovinei, diverse tipuri de ţărani şi țărance, în fine, un tablou care va reprezenta 
procesiunea ducerii darurilor la mormânt, pentru care sfârşit autorul a făcut apel la 
delegaţii municipiului şi la toate persoanele notabile care au fost de față, de a-şi trămite 
portretele spre a se putea întrebuința la completarea tabloului. Suntem siguri că acestu 
album nu va lipsi unei familii cu sentimente adevărat româneşti. 


x 


Citim în Semănătorul de la 22 august: „În numărul nostru din duminica 
trecută am fost anunţat dispoziţiunea luată de consiliul nostru comunal ca, pe lângă 
delegaţiunea trămisă din sânul său spre a reprezenta urbea noastră la serbarea religioasă 
de la monastirea Putna în memoria ilustrului domn român, Ştefan cel Mare, să se facă 
un serviciu bisericesc şi în catedrala din Bârlad. Acest serviciu religios s-a săvârşit în 
ziua de 15 august. Astfel, chiar în acele ore când la monastirea Putna reprezentanţii 
românilor din diverse localităţi înălțau rugile lor fierbinţi şi voturile lor naționale în 
fața mormântului marelui erou, cetăţenii bârlădeni putură, din depărtare, a uni vocea 
inimilor lor în celebrarea acestui măreț fapt naţional de o mare însemnătate în aceşti 
timpi de mari îngrijiri şi de mari încercări”. 


[„Ielegraful”, Bucureşti, anul I, nr. 122, marţi, 31 august/12 septembrie 1871] 

Uniunea liberală din Iaşi, în numărul său 20, de la 12 august a.c., se ocupă cu 
tot adinsul de ideea importantă a unui mare congres de ziarişti români. Ea desfăşoară 
în culorile cele mai vii chemarea cea grea şi mare a presei române în fața situațiunii 
critice şi delicate în care se află astăzi România, arată că forța pre care se poate rezema 
poporul spre a susține lupta crâncenă cu duşmanii săi puternici şi neîmpăcaţi este 
presa şi numai presa. Presa singură, încuragiată de simpatia publică şi susținută de 
încuragierile ţării, formează acum speranţele poporului. Presa este a treia putere 
politică într-un stat liber. Dar, pentru ca acţiunea ei să aibă efectul dorit, se cere un 
plan uniform de activitate, un sistem practic de apărare. Acesta însă îi lipseşte. Ea 
n-are una cale determinată şi unanimă spre a-şi exercita înrâurirea asupra afacerilor 
publice. Drept aceea, Uniunea liberală eschiamă: „Să ne întrunim după peleringiul ce 
vor face românii la Putna, la mormântul Sântului Ştefan, şi atunci, animați de noua 
vigoare, inspirați de sânta umbră a eroului, vom proba că ştim, ca şi străbunii noştri în 
pericolele cele mari, să părăsim micile dezbinări intestine şi, uniți cu toții cu una inimă 
şi cu un suflet, să apărăm legea, credinţa şi moşia noastră. Acum ori niciodată este 
timpul să intrăm în deplinătatea datoriilor noastre. Să facem, dar, una mare întrunire 

de ziariști în Bucureşti sau în Iași, oriunde, îndată după serbarea de la Putna, să ne 
convocăm din toate părțile țării şi să ne întâlnim cu toții la ziua hotărâtă și la locul fixat. 
Ziariştii bucureşteni să ia iniţiativa convocării. Acum este timpul să dovedim în faptă 
dacă ştim să voim binele public pentru patria mamă şi dacă iubim poporul său. Astfel 
vorbeşte Uniunea liberală, astfel vorbesc celelalte foi naţionale româneşti, Românul, 
Telegraful, Semănătorul, Columna lui Traian etc. Deie Dumnezeu ca să vedem cât mai 
curând realizată această salutară idee, ca cu toții să ne putem bucura de binefacerile 
şi rezultatele îmbucurătorie ale unei coînţelegeri între capii presei române, care este 
în atâtea părți sfâşiată. 


[„Federaţiunea, Pesta, anul IV, nr. 91 (559), miercuri 1/13 septembrie 1871] 


135 
Serbarea de la Putna, 15 şi 16 august 1871 


Un neam dă semne de viaţă atunci când, amintindu-și trecutul, merge la 
mormântul eroilor săi [pentru] a soarbe aburul sângelui vărsat pentru existenţa şi 
fericirea sa. Şi acea viață este în adevăratul simţ al cuvântului, căci şi planta trăieşte, 
dară dânsa are traiul vegetației. Şi acea naţiune vegetează care nu-şi aduce aminte de 
trecutul său glorios, neştiind ce s-a petrecut şi ce se petrece în jurul ei. 

Luaţi individul, pe omul singur, şi ce aţi zice când inima lui împietrită ar 
disprețui mormântul părintelui său şi l-ar lăsa în uitare, neducându-se vreodată a 
îngenunchea pe dânsul şi a se ruga pentru fericirea în ceruri a genitorelui său? Ingrat, 
nemilos! 

De la omul-individ, la omul-popor, diferenţa nu e mare. Merită, oare, a purta 
acest titlu de națiune, neamul care îşi nesocoteşte străbunii şi care, coborându-se până 
la vită, nu mai ştie că cuibul în care odihneşte, pământul care îi dă hrană şi avuţie, 
numele ce poartă și cu care se mândreşte, toate acestea se datorează numai şi numai 
acelor străbuni care au îngrăşat holdele cu sănge păgân, şi într-o viaţă întreagă au fost 
necurmaţi la luptă, şi au murit până în sfârşit pentru a lăsa urmaşilor un nume, o ţară, 
o lege, un Dumnezeu? 

Pătrunsă de acest adevăr și ca o consecinţă a spiritului din veacul român în 
care trăim, junimea academică din Viena, luând sublima iniţiativă a unei serbări în 
memoria lui Ștefan cel Mare, la mormântul eroului, în M-rea Putna, tinerii români din 
universităţile Europei s-au grăbit a răspunde la apelul fraţilor lor din Viena, hotărând 
ziua de 15 august 1870, ca moment de întâlnire în giurul oaselor eroului creştinătăţii. 

Teribilul duel de la Sequana între cei doi uriași ai veacului, furtuna grozavă ce 
ameninţă toată Europa, fierberea cea mare în care se află popoarele și, mai cu seamă, 
imperiul austriac, făcură ca serbarea să devie imposibilă în acel an, şi se amână pentru 
15 august 1871. 

Plecând cineva din Rădăuţi, oraș scump al Bucovinei, care, mai acum 50 de 
ani, nu avea într-însul decât doi ovrei, şi astăzi este înnegrit de la un cap până la altul 
de stolurile lepădăturilor leşești, şi, dirigându-se spre munţii scumpi ai Bucovinei, un 
aer curat al naturii virgine începe a respira, şi câmpii întinse şi aurite cu semănături, 
presărate de dealuri şi vâlcele se înfăţişează ochiului avid de a cunoaște acest pământ 
rupt din inima Moldovei de o hoţească mână. 

Patru ore de drum sunt destule pentru a ajunge la Meca Daciei, la locaşul sânt 
al eroului Ştefan, şi, când te apropii de dânsul, ochii nu-şi pot stăpâni lacrămile, inima 
nu îşi poate stăpâni bătăile, şi priveliștea îţi transportă sufletul în acele vremuri fericite 
când românul era adevărat român! 

Înaintea m-rii, în mijlocul aleei, se afla un arc de triumf lucrat cu eleganță 
în care se vedea de departe scrise cu litere aurii, cuvintele: „Memoriei lui Ștefan cel 
Mare”, iară mai jos, bourul tradițional al Moldovei, fâlfâind la fiecare latură a arcului 
steagul tricolor, iară la dreapta, un întins portic înveşmântat cu brazi şi împodobit cu 
ghirlande şi flamuri, era destinat a fi locul de sfințirea darurilor şi ospătarea vizitatorilor. 

Sâmbătă seara, 14 august, serbarea începu. 

Iaca programa făcută de Comitetul arangiator al serbării, şi după care s-a urmat 
întocmai în zilele de 14, 15 şi 16 august: 


Sâmbătă, în 14/26 august 1871 

La zece ore seara, începutul serbării, cu privegherea religioasă anunţată la 
intrarea în biserică, cu 21 de salve şi tragerea tuturor clopotelor sântei monastiri. 
Oficiul se împlineşte de cinci preoţi şi un diacon. Iluminaţiune solemnă a bisericii şi 
a întregii monastiri. 


Duminică, în 15/27 august 1871 

De la 8până la 9 ore dimineaţa, trei rânduri de salve succesive anunţa adunarea 
oaspeţilor în porticul festiv. Comitetul, în corpore, îi binevintează!*. 

Şase salve anunţa începerea Sântei liturghii, săvârşită de şapte preoţi şi 
doi diaconi. 

La priceasnă, Preacuvioşia Sa, părintele egumen al monastirii Putna, Arcadie 
Ciupercovici, ţine o predică corespunzătoare hramului bisericesc. 

Procesiunea la porticul festiv salutat de salve. După descoperirea şi sânțirea 
urnei consacrative, epitafului doamnelor din România, a celor din Bucovina, a flamurei 
doamnei Haralambie, a doamnelor din Iași, şi a Institutului de Belle-Arte, d(omnul) 
A. D. Xenopol rosteşte cuvântarea festivă. 

Corul junilor români intonează Imnul religios, compus anume de d(omnul) 
V. Alecsandri, melodia de d(omnul) A. Flechtenmacher. Se citesc inscripţiunile de pe 
daruri. Procesiunea se întoarce în biserică spre încheierea Sântei liturghii. 

Masă comună în portic. 


1% Le spune Bun venit! 

După vecernie, iluminațiunea monastirii şi foc bengal pe culmile munţilor 
din pregiur. 


Luni, în 16/28 august 1871 

La 8 ore dimineaţa, junimea academică, diferiţi d(om)ni reprezentanţi, clerul 
şi autorităţile publice se adună în portic, şi apoi purced în corpore la biserică spre a 
asista la Sânta liturghie. 

După Sânta liturghie urmează ieşirea cu procesiunea pentru aducerea darurilor 
în biserică. Preacuvioşia Sa, părintele egumen al monastirii, dă citire Cuvântului de 
îngropăciune la moartea lui Ştefan cel Mare. 

Conductul festiv, în sunetul Bugii, clopotul lui Ştefan-vodă. 

După intrarea în biserică, parastas de pomenire. La îngenuncherea generală, 
cu citirea rugăciunii de iertăciune, corul intonează Imnul lui Ştefan cel Mare, făcut 
anume de d(omnul) V. Alecsandri, melodia de A. Flechtenmacher. 

40 de salve, ca reamintire de monastirile zidite de măritul erou, și sunetul Bugii 
anunță aşezarea darurilor pe mormânt. 

Ospăţ comun în portic (agape). 

Serbarea se închide prin un discurs prezidențial!*. 


Privegherea religioasă de sâmbătă seara se oficie de cinci preoți şi un diacon, 
în prezenţa sfinţiilor lor, episcopii Filaret Scriban şi Iosif Bobulescu, arhimandritul 
Buţureanu, delegaţii mitropoliei din Iaşi. 

Un soare strălucitor ce răsărise a doua zi vestea lumii serbarea lui Ştefan cel 
Mare, şi, prin puternicile lui raze, pare că voia să soarbă lacrimile de pe serbedele feţe 
ale odraslelor lui Ştefan! 

La ora 9, lumea se strânge înaintea porticului. Preşedintele, d(omnul) Slavici, 
cu un ton grav, rosti de pe tribună cuvântul de deschidere a serbării, arătând, în scurt, 
fazele prin care a trecut neamul latin de la Dunăre, şi ajungând la adevărata concluziune 
că: Românul nu piere! 

»— Vă salut, fraților, la mormântul lui Ştefan cel Mare!”, fură ultimile cuvinte 
ale preşedintelui, și toate inimile mişcate în adâncul lor, porniră la biserică. 

Aci, înainte de priceasnă, Sf(inţia) Sa, egumenul Arcadie Ciupercovici, căruia 
se datorează în cea mai mare parte realizarea serbării, ţinu o minunată predică în care 
prelatul desfăşură auditorilor viaţa întreagă a strămoşilor, pioasele lor simțimânte, 
credinţa lor tare în Dumnezeu, făcând a răsuna templul de faptele lui Ştefan cel Mare 
şi cel Sfânt. 

„— Să ne cultivăm mintea şi inima — zice eruditul prelat — căci numai astfel vom 
ajunge să vrednicim memoria lui Ştefan cel Mare!”. 

După terminarea cuvântării, în sunetul clopotelor, clerul, în veşminte sacre, 


150 A ici se încheie partea întâi a articolului, publicată în „Telegraful”, Bucureşti, anul I, nr. 124, 
joi, 2/14 septembrie 1871. 

urmat de toți românii care veniseră la serbare, procese la portic unde pe o masă se 
aflau acoperite cu negru, darurile: urna consacrativă de argint, două epitafe admirabil 
lucrate, al doamnelor din România, al celor din Bucovina, flamura doamnelor din Iași, 
a doamnei Haralambie, a Institutului de Belle-Arte din Iași, a d(omnu)lui Popovici 
din Viena, a damelor române din Crişana, al urbei Vaslui. 

După ce se descoperiră aceste nestemate daruri şi se sfințiră cu aghiazmă, 
d(omnul) Xenopol citi, cu un accent sonor, recele său discurs adus la concurs de d-nii 
Maiorescu, Pogor şi Negruţi, cei trei logofeţi de la Convorbiri [literare]. 

Nu e locul aci a arăta valoarea lui literară. E destul a zice că s-a publicat în 
foaia francmasonilor, şi că se putea rosti tot aşa de bine la serbarea lui Carol Magnus 
şi Por împărat, precum s-a rostit la a lui Ştefan cel Mare, nefiind la acel cuvânt nici o 
cugetare românească, nici un semn deosebit, ci numai abstracțiuni peste abstracțiuni, 
idei vagi peste idei vagi. 

Terminându-se cuvântarea, corul teologilor intonă următorul Imn religios 
compus anume de d(omnul) V. Alecsandri, muzica de d(omnul) A. Flechtemacher: 


Eterne, atotputernic! O, Creator sublime! 
Tu, ce-ai dat lumii viaţa şi omului cuvânt 
În Tine crede, speră, întreaga românime 
Glorie Ţie-n ceruri, glorie pe pământ! 


Sub ochii Tăi, în lume, lungi valuri d-omenire 
Pe marea veciniciei dispar ca nori în vânt 

Şi-n clipa lor de viață, trecând, strigă-n uimire 
Glorie Ţie-n ceruri, glorie pe pământ! 


Tu, din sămânța mică, înalți stejarul mare 
Tu, junelor popoare dai un măreț avânt 
Tu-n inimele noastre ai sacre, vii altare 
Glorie Ţie-n ceruri, glorie pe pământ! 


În Tine-i viitorul, trecutul şi prezentul 

Tu duci la nemurire, prin tainicul mormânt 
Şi numele-Ţi cu stele lumină firmamentul 
Glorie Ţie-n ceruri, glorie pe pământ! 


Eterne, atotputernic! O Creator sublime! 
Tu care ţii la dreapta-Ți pe Ştefan, erou sânt 
Fă-n lume să străluce iubita-i românime 
Glorie Ţie-n ceruri, glorie pe pământ! 

Procesiunea se întoarce iarăși în biserică şi, după sfârșirea oficiului divin, 
oaspeţii merg la portic unde o masă întinsă pentru două mii oameni îi așteptau. 

Primul toast se ridică de preşedinte, în sănătatea împăratului Austriei. După 
dânsul urmară mai multe altele între care nu putem trece cu vederea pe al d-lui 
Costinescu, acest bun român, care n-a uitat opinca română şi care a ştiut să smulgă 
din partea tuturor vii şi meritate aplauze. 

Entuziasmul era la culme. Copii, tineri, bătrâni, femei, popor, toţi erau 
transportaţi de bucurie şi, lacomi de a-şi scălda auzul şi a-şi înviora sufletul, ascultau 
cu nesaţ pătrunzătoarele cuvinte ale d-lor Sbiera, Bosie, Em. Stănescu. 

A trebuit însă să vină un Mureşeanu pentru ca toate inimile să se rănească 
adânc, pentru ca toate piepturile să înăbușească în suspine, pentru ca toate feţele să se 
acopere de lacrime. Acest român adevărat, vrednic de numele poetului Transilvaniei, 
vorbi cu bărbăţie şi fără temere de păsurile şi suferinţele fraților noştri de sub pajura 
austro-ungară, spunând verde că d-lui n-a venit aci ca să audă toaste în sănătatea 
împăraţilor ci toaste pentru unitatea Daciei, pentru dezrobirea românilor, pentru 
curmarea nefericirilor lor. 

Nu suntem în stare de a descrie starea sufletească a auditorilor în aceste scumpe 
momente, când sublimul orator avea curagiul să descopere rănile frățiorilor noştri, şi 
să roage umbra eroului Ștefan ca să le vindece. 

Ploaia curgea de sus, pământul era alunecos de apă, dar românii, nemaiputându- 
şi stăpâni transportul, întinseră o horă mare care nu s-a văzut de mult în dulcea Bucovină 
şi, la un loc, tinerii cu bătrânii, fraţii moldoveni, munteni, bănăţeni, bucovineni, crişeni, 
transilvăneni, cântau beți de bucurie „marseillesa” românilor, Deşteaptă-te române. 

Răsunau văile şi accentele sonore mergeau a vesti lumii că fraţii de acelaşi 
sânge şi cu acelaşi nume, împrăștiați sute de ani de vitrega soartă, şi-au dat mâna pe 
mormântul lui Ştefan cel Mare şi au jurat să moară pentru rădicarea capitoliului şi 
unitatea neamului! 

Astfel se termină ziua de 15 august, abia pe la 12 ore noaptea, şi toți oaspeţii 
merseră a-şi odihni corpul obosit de mişcare, sufletul obosit de emoţiune!*!. 


Luni, la 16 august, ziua obişnuită pentru praznic. După terminarea oficiului 
divin, clerul cu toți oaspeţii merseră la portic pentru aducerea darurilor în biserică. 
Aci, ilustrul prelat român, Arcadie Ciupercovici, cu sonoru-i glas, dete citire Cuvântului 
de îngropăciune la moartea lui Ștefan cel Mare, acest cap de operă datorit vestitului 
logofăt al mitropoliei, Grigoraş, ce trăia pe la 1783. 

Pentru a vedea oricine câtă comoară de frumuseți originale, de cugetări înalte 
se găsesc în orațiunea funebră a lui Grigoraş, care lasă la o parte pe Bossuet al Franciei, 
vom cita aci câteva pasagii numai: 

„Care voievod, mai multe războaie a avut? Care domn, mai mari biruinţe a făcut, 


151 Aici se încheie partea a doua a articolului, publicată în „Ielegraful”, Bucureşti, anul |, 
nr. 125, vineri, 3/15 septembrie 1871. 

şi aceste(a), în deosebite vremi şi locuri, cu deosebite neamuri? Ca fulgerul de la răsărit, la 
apus, a străluminat. Martori sunt leşii, care, cu sângele lor, pământul nostru au cruşit!* 
Martori, ungurii, care, pe satele şi cetățile lor, de foc potopite le-au văzut! Martori sunt 
tătarii, care, cu iuțimea fugii lor, de fierul lui n-au scăpat! Martori sunt turcii, care, în 
fuga lor, nu putură afla mântuire! Martori sunt muntenii, care, de călărimea noastră s-au 
zdrobit! Martori sunt toate neamurile de prin pregiur, care ascuţitul săbiei lui au cercat! [...] 

Vitejii luminate, izbânde vestite, fapte lăudate, biruinţe slăvite a unui domn 
săvârșit! Dară, cu toate acestea, ce au rămas? Au, numai un nume deșert? Au, numai 0 
gândire de lucruri mari, dară care au fost şi s-au trecut? Aşa este, că toate lucrurile lumii 
sunt deşarte, o umbră, un vis, o apă care curge şi nu se poate opri, nici a se întoarce, şi 
toate putrejunii supuse? Unde e Cyrus, groaza lumii? Unde e Alexandru care a răsturnat 
Persia? Unde e Scipion, tunetul Râmului? Unde e Cezar, fulgerul războaielor? Unde sunt 
puterile, avuţia, slava şi vâlva lor? Ce s-au făcut? Au, nu se par că au fost un vis şi o 
nălucire? Până au trăit acei vestiți bărbaţi, răsuna lumea de războaiele lor. Au murit, 
s-au îngropat, abia numele lor le auzim! [...]. 

Cine ca dânsul toată isprava lucrărilor, lui Dumnezeu o da? Cine mai mult asuda 
ca să nu lase nimic dintr-acele ce omeneasca silință ar putea face? Era trebuinţă de sfat 
bun? Gata era al tuturor să-l asculte! Folosea graba? Somnul nu-l ţinea, odihna nu-l 
încâlcia, zbura ca pasărea! Era îndrăzneala de ajutor? Viaţa nu cruța, cu sabia în mână 
însuşi moartea înfrunta! Pre voi, locuri roşite de sângele vrăjmașilor, vă chem martori! 
Voi spuneţi mărimea sufletului său! Voi, ale lui biruinţe! Voi, a lui vrednicie arătaţi! [...] 

Când o lină tăcere după turburarea viforilor se făcuse, atunci se aduna norul 
cel ponegrit şi gros, şi puterea vânturilor se strângea ca deodată izbucnind cu repegiune, 
întunecata vijelie asupra noastră iute să o pornească. [...] 

Spaimă! Inimile tuturor înghețase, curtemur mare pe toți cuprinsese, şi era potop 
de obşte, o tăcere surdă în toată țara. Moartea în feţele tuturor zugrăvită se vedea. Grija 
era nu să trăim, ci cum să murim! Durere amară! Suspinuri duioase, jale ascuțită din 
toate părţile se vedea şi se auzea! 

Acela Care pe toți priveghează și în mâna Lui frâul împărăţiilor ține din mijlocul 
înaltului cer, pe scaunul Său cel de foc șezând, Acela Care toate lucrurile cumpănește 
şi pre cei mândri surpă, pe cei puternici ai pământului sfărâmă, pe cei răniţi şi slabi, 
din mijlocul pieirii, rădică, acest Înalt D(umne)zeu Carele vântură ca pleava coroanele 
împăraţilor, ia pe Ştefan, sluga sa, de mână, îmbărbătează inimile norodului celui până 
la moarte înspăimântat, şi pune biruinţa în mâna lui Ştefan. Purcede cu toți ai săi, 
întâmpină pe vrăjmaşi, lovesc fiara, o sperie, o rănesc! Ne mântuim!""*. 

După rostirea acestei apoteoze a sublimului erou, urmă conductul festiv de la 
portic, la monastire. 

Mai întâi, clerul cu stindardele bisericii înainte, apoi, flamurele Vasluiului, 
Aradului, a doamnelor din Iași, şi a Institutului de Belle-Arte, urna consacrativă 


'5Înroșit 
'5 Cuvânt de îngropare, „Archiva românească”, t.1, p. 51, Iaşi, 1841 [nota autorului articolului] 

de argint purtată de doi membri ai Comitetului, epitafele doamnelor din Bucovina 
şi Bucureşti, duse fiecare de câte patru fete îmbrăcate în alb, şi stindardul doamnei 
Haralambie, având, pe o parte, portretul lui Ştefan cel Mare, datorit artei distinsului 
nostru pictor român, E(paminonda) Bucescu. 

După acestea venea imensul public, care trecea peste 4000 persoane, cu săteni 
cu tot. Capetele plecate spre pământ, fețele acoperite de lacrimi, piepturile înăbușite 
de suspine, tăcerea generală întreruptă prin candențatul sunet al Bugii şi prin cântarea 
religioasă a preoților răpeau inimile tuturor, transportându-i într-o lume nouă, unde 
mizeriile şi nefericirile încetaseră, şi unde Ştefan cel Mare strălucea, pe tronul său de 
aur, de-a dreapta lui Hristos, binecuvântând poporul său! 

Se făcu depunerea darurilor pe mormânt! D(omnu)l locotenent-colonel 
Boteanu (fiul), în plină uniformă, vorbi din partea armatei române îngenunchiind 
înaintea mormântului strălucitului domn! După căntarea Imnului lui Ştefan cel Mare, 
datorit d-lui Alecsandri, urmă praznicul poporan. 

Un bou întreg, fript pe frigare, atrăgea în giuru-i mai multe sute de săteni, şi 
strigătele de « Vecinică pomenire lui Ştefan-vodă împăratul» făceau a răsuna codrii şi a 
da de ştire secularilor duşmani, că românul încă nu a uitat pe mântuitorul său! 

Venim la ospăţul din portic!**. 


Ospăţul începu. 

Aci suntem, cu destulă părere de rău, forţaţi a declara că d(omnu)l care a făcut 
darea de seamă a serbării în ziarul Românul, şi care a mers cu mania detalierilor de 
a nu trece cu vederea până şi frivolitatea aceea că d(omnia) Sa a ieşit călare înaintea 
oaspeţilor, cu eşarfă şi cocarde, acel domn, zicem, nu a voit intenţionat să arate că 
în ziua de 16 august, comisarul austro-maghiar, d(omnul) Reni, călcând autoritatea 
preşedintelui serbării, a luat cuvântul reprezentantului societăţii Românismul, care 
abia rostise trei cuvinte din discursul său. 

Aceasta, iaca cum a urmat: 

După ce vorbi dd. [domnii] Sbiera, Bosie, dr. Silassi, al căruia discurs îl vom 
publica într-un număr viitorr, reprezentantele societății Românismului, după şase cereri 
continui de la d(omnul) preşedinte, pentru a-i acorda cuvântul în prima zi sau, cel 
puţin, a doua zi, înaintea ospăţului, acesta, ezitând mai întâi, îi permise, în fine, a vorbi. 

Nu mai mult decât un moment trecu de la aceasta şi vocea pătrunzătoare a 
comisarului austro-maghiar impuse tăcere reprezentantului, care cale de atâtea zile 
venise la serbarea lui Ștefan cel Mare pentru a-şi îndeplini misiunea ce i s-a încredinţat, 
şi care rămase stupefăcut, cu toți asistenții, în faţa acestui afront adus preşedintelui şi 
tuturor românilor. 

Reprezentantele Românismului ceru cont d-lui Reni pentru această neașteptată 


154 Aici se încheie partea a treia a articolului, publicată în „Telegraful”, Bucureşti, anul, nr. 139, 
miercuri, 22 septembrie/4 octombrie 1871. Nota autorului articolului, la începutul acestei părți: „Am 
întrerupt pentru câtva timp publicarea articolului despre serbarea în memoria eroului Ştefan cel Mare. 
Reluăm şirul naraţiunii”. 

dispozițiune, dară i se răspunse că interpelațiunea fiind nelegală, nu poate nimic 
răspunde. Nici 10 minute n-a mai trecut după acest scandal, în care timp mulțimea 
fierbea de indignaţiune, şi preşedintele, fără a se conforma programei, fără a întreba 
pe vre-unul chiar din colegii săi, la singura invitaţiune a comisarului, închise serbarea 
subit, în stupefacțiunea tuturor. Discursul preşedintelui, prevăzut în programă, nu 
mai avu loc. Astfel, o serbare aşa de măreaţă avu un sfârşit puţin satisfăcător, din toate 
puncturile de vedere. 

Dară ea se făcuse, şi orice român a plecat mulțămit în sufletul său că a putut 
să îngenuche pe mormântul eroului şi să se îmbrăţişeze cu fraţii despărțiți de vitrega 
soartă, şi aduși acolo prin boldul divin: românismul! 

Lăsând mărunţișurile, trecem la partea morală a serbării. Comitetul provizoriu 
pentru realizarea serbării, în apelul ce făcu, la 25 decembrie 1869, către studenții 
români de la Universitatea din Bucureşti, între altele, zice: „Este o necesitate imperioasă 
pentru conlucrarea la acelaşi scop, ca să ne coadunăm din toate unghiurile spre a ne 
cunoaşte unii pre alţii, a ne uni în cuget şi simţiri, a ne co-nţelege despre interesele 
noastre comune, pentru care suntem şi existăm: pentru progres şi cultura naţională. 
Această necesitate a născut încă demult ideea de o întrunire a românilor din toate 
părţile, într-o serbare naţională”. 

Acelaşi comitet, transformat în central, prin scrisoarea ce o făcu preşedintelui 
societăţii Românismul, la 1 iulie 1870, arăta şi mai limpede acest scop: „Scopul festivități 
este, de o parte, amintirea seculară de 400 de ani de când fu sânţit acel monument de 
glorie şi pietate străbună (Putna), iară, de alta, efectuirea unei coînțelegeri şi păşiri 
solidare a întregii junimi române academice în cauza progresului şi a culturii naţionale. 
Scopul dintâi, a crezut junimea arangeatoare, a-l ajunge prin o festivitate religioasă 
națională, al cărei punct de culminaţiune va fi depunerea unei urne consacrative de 
argint, în stil antic roman, pre mormântul lui Ştefan. Al doilea, prin ținerea unui congres 
al studenților academici a doua zi de festivitate”. 

Fiecare, acum, își pune întrebarea: Realizatu-s-au aceste scopuri? 

Primul, adică amintirea seculară de 400 ani, s-a împlinit astfel precum nu se 
aştepta nimeni, căci trebuie a mărturisi adevărul: mai toate districtele ţării, sau au 
trămis reprezentanți, sau au venit în ajutor bănesc, într-un cuvânt, au luat parte la 
serbarea aceea unde mâinele nevinovate depuseră o mică urnă pe mormântul marelui 
Ştefan, spre semn de recunoştinţă. 

Cine lipsea? Cine lipsea, însă, la Putna, în ziua de 15 august? 

Lipsea capul statului, acela care este astăzi pe tronul lui Ştefan şi Mihai Viteazul, 
aceşti doi giganți ai veacurilor trecute a căror memorie pluteşte deasupra sutelor de 
ani, fără ca o clipă să piară din inimile românilor! 

Lipsea M. S. Carol de Hohenzolern cu toți guvernanţii săi, căci nu s-a crezut 
de cuviință ca mormântul eroului Ştefan să fie sărutat de ceia care dispun de aceste 
țări apărate de braţul herculian al viteazului şi marelui domn! 


15 Traian”, an II, nr. 3 [nota autorului articolului] 

Dară, dacă lipseau aceste ilustre personagii, nu lipsea armata română! Nu lipsea 
junimea română, nu lipsea, într-un cuvânt, națiunea română! 

Ne mulțămim! Umbra divinului Ștefan poate că ar fi tresărit când înainte-i 
s-ar fi înfăţişat oamenii d-lui de Radovitz! 

De trei ori ne mulțămim!!56 


Scopul al doilea, şi cel principal, adică Congresul junimii, realizatu-s-a? 
Să vedem! 

Chiar în seara de 16 august, deşi oboseala zilei cuprinsese pe toţi tinerii, 
junimea academică se strânse într-una din sălile monastirii şi începu dezbaterile sale. 
Abia se făcu formalităţile cuvenite de constituire şi expunerea punctelor asupra cărora 
comitetul din Viena crezuse de cuviinţă a se pronunța congresul, şi, fiind trecut de 
miezul nopţii, şedinţa se ridică, amănându-se pentru a doua zi, 17 septembrie, la orele 
10 dimineaţa. 

Prima cestiune fuse asupra mijloacelor prin care junimea română din toate 
părţile s-ar putea dezvolta omogen. Majoritatea decise: 1) Înfiinţarea de societăţi pe la 
toate universităţile europene unde se găsesc români; 2) Publicarea unei foi literare şi 
ştiinţifice. După o discuţiune îndelungată asupra scopului acestei foi, în care discuțiune 
avurăm ocaziunea de a vedea cu câtă înverşunare se loveşte direcţiunea națională, de 
unii din adepţii francmasonicului club Maiorescu-Gablitz, şi cu câtă căldură se susține 
frivolitatea de „românism în marginile adevărului”, majoritatea decise că scopul ziarului 
este naționalismul. 

Timpul ospăţului dat de Sf(inţia) Sa, egumenul, întrerupse şedinţa. La ospăț, 
reprezintantele societăţii Românismul, rugat de părintele egumen şi de toţi ceialți juni, 
în număr de 400, ţinu discursul său. După aceasta, onor(at) d-nu(1) Popescu, avocat din 
Iaşi, ridică un toast bine simţit pentru prosperitate societăţii Românismul, în aplauzele 
unanime, exprimând dorinţa ca la anul viitor, o nouă serbare în memoria viteazului 
Mihai să ne găsească pre toți uniţi şi strânşi la Târgovişte. 

La orele 9 şi jumătate seara se începu a treia şedinţă a congresului. Cestiunea 
era: Unde să se publice ziarul? O cestiune delicată, menită a da naștere la susceptibilități 
vătămătoare. Discuţiune aprinsă! Patru ore nu sunt în stare a convinge pre studeții din 
Viena că nu este bine, nu e demn ca foaia junimii române să iasă într-un oraş nemţesc, 
acolo unde nu se poate susține cu destulă tărie şi curagiu ideea unităţii naționale, și 
unde junii studenţi nu sunt stabiliți în permanenţă, ci îndată ce-şi dobândesc titlul 
de doctori, se întorc pe la locurile lor natale. Toate au fost în deşert! Tinerii din 
România liberă, excepţie cei care studiază la universitățile noastre dară sunt născuţi 
în România subjugată, susținură ca foaia să apară la Iaşi, acolo unde străinismul este 
mai amerinţător, acolo unde simţul de naţionalitate este mai năbuşit, acolo, în fine, 
unde este cuibul şcolii cosmopolite şi unde acest cuib batjocoră(sc), prin organul 


156 Ajci se încheie partea a patra a articolului, publicată în „Telegraful”, București, anul 1, 
nr. 140, joi, 23 septembrie/5 octombrie 1871. 

său, „Convorbiri literare”, măreţele umbre ale martirilor cauzei române, ale unui 
Şincai, Petru Maior, Barnuţiu, Cichindeal! 'Toate au fost în deşert pentru fraţii noştri 
de peste Carpaţi, căci luaseră o rezoluţiune de mai nainte şi, după 5 votări, se hotări, 
în fine, cu trei voturi plus, ca foaia să apară în Viena. Această deciziune se luă pe la 
1 oră din noapte. 

O mulţime de membri se retraseră obosiţi de atâta discuţiune, rămânând abia 
16. Dară congresul nu era finit. Cestiuni însemnate, precum aceea de redactarea foaiei, 
de viitorul congres şi serbare, cerea noi şedinţe. Ele nu se puteau ţine. Junii, reclamaţi de 
interesele lor locale, nu puteau sta. Preşedintele, onor(at) d(omnul) Slavici, văzând că 
au rămas numai 16 membri, susținu că, de vreme ce majoritatea studenţilor s-a retras 
şi această majoritate dovedeşte că nu se interesă de congres, cei 16 membri prezenți 
pot nu numai a continua dezbaterile, dară chiar a reveni asupra votului luat, ca adică 
scopul ziarului să nu fie naționalismul ci românismul în marginile adevărului. A trebuit 
un protest energic al subscrisului pentru ca d(omnul) preşedinte să înțeleagă că nu e 
loc de glumă, şi să-şi retragă calificațiunea ce a dat românismului de „obială”. 

Era 2 ore noaptea. 

Ne despărțirăm fiecare fără ca biroul să aibă grija ca pentru aceste trei şedinţe să 
se facă cuvenitele prescripte verbale spre a fi semnate de toți membrii. Astfel, congresul 
nu s-a realizat precum doreşte orice român. 

Totuși, s-a pus un început bun. Şi credem că la anul, mai prudenţi, mai convinşi 
de ideile naționale, mai întăriți de experienţă, mai înţeleşi asupra scopului comun, vom 
putea pune capăt lucrărilor începute, pentru a realiza odată sublima idee a publicării 
unei foi române în care să scrie junimea întreagă din toate părţile Daciei. 

Încheiem cu zisele noastre din revista de la 28 august 1871: „Ne mulțămim a 
considera serbarea, în totalul ei şi, când vorbim cu atâta entuziasm de dânsa, înecăm 
suspinul ce-l scoate pieptul şi indignaţiunea ce zbuciumă inima când ne vine în minte 
spiritul ce a condus pe unii din arangiatorii serbării şi cutezanţa lor nemărginită de a 
vărsa venin până şi peste lacrimile ce uda mormântul eroului. De nu câţiva francmasoni 
erau chemaţi a decide de serbarea lui Ştefan cel Mare, nu absurditatea ridiculă de 
românism în marginile adevărului, nu batjocura lui Barnuţiu şi a tuturor marilor bărbaţi 
ai noştri, nu comparaţia naţionalismului cu obiala, nu disprețul pentru naționalitate, 
nu maiorescian, nu râsul diabolic [al] Convorbirilor literare, nu pângărirea străbunilor, 
nu acestea domina marea majoritate a acelor de la serbarea care lăsaseră acasă urile 
personale şi veniseră cu inima curată şi fruntea senină a săruta mormântul lui Ştefan 
şi a se prezenta înainte străbunilor lor! 

De aceea, noi, unii, zicem că serbarea în memoria lui Ştefan cel Mare s-a făcut, 
şi ziua de 16 august 1871 va fi alăturea cu cea de la 6 iunie, același an, când cetatea lui 
Bucur, prin vigurosul braţ al societăţii Românismul, a serbat memoria mântuitorului 
neamului de leprele străine, memoria marelui oltean, Tudor Vladimirescu! 

6 iunie şi 15 august vor fi punctele strălucite în giurul cărora se grupează atâtea 
măreţe suveniri, şi totdeauna cei doi eroi ai neamului ne vor inspira puterea şi bărbăţia 
în viitor, dându-ne netăgăduite pilde că n-om putea apăra cuiburile străbune până ce 

nu ne-om scăpa de străini, şi până n-om stoarce din însuşi mușchii noştri forța care 
să înarme braţele şi mintea, şi să ieşim în lumea cea mare ca vrednici români! 
Ştefan şi Tudor, doi sori depărtaţi unii de alţii, au aprins sufletele atâtor mii de 
români şi i-a condus, unul la nemurire, altul la viață, unul la glorie, altul la națiune. 
Trăiască vii, în memoria tutor românilor, nepieritoarele zile de 6 iunie şi 15 
august 1871! 


Ţ, 157 


[„Ielegraful”, Bucureşti, anul I, nr. 124, joi, 2/14 septembrie; nr. 125, vineri, 3/15 
septembrie; nr. 139, miercuri, 22 septembrie/4 octombrie; nr. 140, joi, 23 septembrie/5 
octombrie; nr. 144, marți, 28 septembrie/10 octombrie 1871]. 


136 
Diverse 


Un nou ziar a apărut zilele acestea sub numele de „Opiniunea publică”. Din 
primul n(umă)r, nu am putut pricepe ce voieşte. „Ne vom sili a face să dispară urmele 
durerosului trecut şi să renască, în locu-i, virtutea străbună! Crepusculul pentru 
această zi s-a arătat, a fost măreaţa zi în care s-a adunat floarea națiunii la mormântul 
marelui erou”. 

Rugăm pe domnii de la „Opiniunea publică” a ne explica: cum va face să dispară 
urmele durerosului trecut şi să renască virtutea străbună? Când, dacă nu în trecut, a fost 
virtutea străbună? Apoi, în giurul mormântului cărui erou s-a adunat floarea națiunii? 
Voiesc a vorbi domnii redactori ai „Opiniunii publice” despre mormântul lui Ştefan 
cel Mare? Atunci de ce le e ruşine a spune numele? [...] 


[„Ielegraful”, Bucureşti, anul I, nr. 125, vineri, 3/15 septembrie 1871] 

Domnule primar, 
Primind de la membrii Comitetului aranjator pentru serbarea de la Putna, 


rămași la Putna, o câtime de medalii comemorative despre această serbare, pentru 
a împărți o parte din ele pe la autorităţile şi persoanele private care au contribuit 


157 Aici se încheie partea a cincea (ultima) a articolului, publicată în „Telegraful”, anul 1, nr. 144, 
marți, 28 septembrie/10 octombrie 1871. 

la realizarea serbării, Vă rog, domnule primar, să primiţi alăturatele douăzeci şi 
patru medalii (patru aurite şi douăzeci de amalgam), spre a le împărți între membrii 
onorabilului Consiliu comunal şi alte [sic] persoane din personalul primăriei, ce veţi 
găsi de cuviinţă. 

Primiţi, Vă rog, Domnule primar, asigurarea respectului ce vă păstrez. 


A. D. Xenopol 
Membru al Comitetului aranjator p(entru) serbarea de la Putna 


Iaşi, în 9 sept. 1871 
Domniei Sale, domnului primar al urbei Iaşi 


[Anghel Popa, Serbările naţionale de la Putna, p. 50-51] 


138 
Serbarea de la Putna 


În darea de seamă despre frumoasa serbare de la Putna, am amintit că toasturile 
ţinute la mesele comune ce s-au succes au fost numeroase. Între cele mai principale 
am notat pe ale d-lor Sbiera, Stănescu, Bosie, Silaşi etc. 

Curierul de Iaşi, care şi-a propus a le publica pe rând până la aparițiunea 
broşurii oficiale ce va conţine toate discursurile, reproduce pe cel din urmă pe care 
grăbim a-l reproduce. 


Toastul d-lui dr. Gr. Silaşi, v. rectorul Seminarului teologic din Viena, rostit cu 
ocaziunea serbării de la Putna 


Onorabilă adunare! 

Ca pe român din Transilvania, ca pe unul dintre reprezentanţii veniţi din centrul 
şi inima Daciei traiane la acest festin etern-memorabil pentru întreaga românime, inima 
mea română nu mă lasă să nu vă rostesc înainte de plecare la toți și la toate un frăţesc 
şi cordial: „Rămas bun!” 

Noi ne-am adunat aici din toate unghiurile româneşti, de pretutindeni unde 
răsună dulcea limbă strămoşească, unde palpită o fibră a inimii române. Am peregrinat, 
conduși de vii simțimânte patriotice, la „Sântul mormânt” al românilor, care vărsăm 
deasupra lui o lacrimă de recunoştinţă, să-l reverim şi să dăm onoare aceluia care, cu 
onoare şi mărire, a încoronat numele românesc. 

Am peregrinat la locul de repaus al acelui principe erou despre care nu numai 
simțimântul nostru românesc ne măgulește, ci şi scriitorii străini contemporani atestează 

cum că singur ar fi fost demn să fie ducele, să poarte sabia Europei întregi contra inimicului 
comun al creştinătăţii. 

Însă noi n-am celebrat, prin prezenta sărbătoare măreaţă, în Ştefuan-vodă cel Mare 
numai pe principele erou, ci şi pe principele religios, cum trebuie să fie toți domnitorii 
adevărați, şi, înainte de toate, pe principele român, naţional şi patriotic. 

Da, frați români! Patriotismul, naționalitatea sau românismul şi religiozitatea 
sunt marile virtuţi care strălucesc şi se răsfrâng din toate faptele, din întreagă viață 
lui Ştefan cel Mare. Totdeauna, când cerul s-a îndurat spre bunul nostru popor, i-a 
trămis din când în când atari [...]'*%, atari străluciți bărbaţi şi principi care, înzestrați cu 
acele virtuți alese, s-au năzuit a reînălța ginta noastră românească la acea pozițiune în 
concertul popoarelor ce-i compete după numărul, după însemnătatea şi multele însuşiri 
eminente, ce cu frunte înălțată putem zice că le posedă. Acestor năzuinţe eminente avem 
mare parte de a mulțămi noi, că conştiinţa națională, în corpul națiunii române, putem 
zice că niciodată n-a încetat cu totul, că-n butul tuturor restriştelor din trecut, în butul 
tuturor opintirilor adversarilor noştri seculari, toți românii am rămas una: una în limba 
noastră, una în datinele noastre, una în credințele și aspirările noastre. 

Şi acum, la despărțire, ce să luăm de suvenir de la sântul nostru mormânt? Ce 
alta decât aceea ce ne-a lăsat ereditate Ştefan cel Mare, decât patriotismul, românismul 
şi religiozitatea, astă trinitate de virtuţi care le putem învăţa din întreaga viață, persoana 
şi faptele lui Ştefan. Astea să le luăm şi să le ducem cu noi întru memoria acestor zile 
neuitate, să le nutrim cu scumpătate în piepturile noastre, să le Lățim în tot modul între 
conaționalii noştri, să le plantăm, de s-ar putea, până şi în inimile românaşilor din 
leagăn! Credeţi, fraţilor, că numai pe temeiul acestora vom putea ajunge la ținta dorită 
de noi! Drept ce să şi tindem în ăst' mod a ajunge la ea, năzuindu-ne din răsputeri a 
rădica cultura intelectuală şi buna stare materială a poporului român! 

Cum că spre acest scop, religiozitatea e condițiune neapărată, n-am lipsă să 
demustru. Deschideţi istoria şi veţi vedea că gintele cele mai glorioase şi mai putinți, 
îndată ce au nesocotit morala purtată și păzită de religiune, au veștejit, s-au uscat, şi 
au căzut din culmea măririi lor, întocmai ca stejarul de pe piscuri, pe care viermele 
stricăciunii a început a-l roade din rădăcină! Însă condiţiune nu mai puţin necesară 
e şi iubirea de patrie şi naționalismul. Ideea naționalității a fost, este și va fi de-a 
pururea una din miezele cele mai puternice, care sunt în stare a oțeli forțele unui popor, 
în totalitatea sa luată, sunt în stare a i le potenţa spre o activitate corespunzătoare 
marii probleme de cultură, prosperare şi înflorire ce dânsul se născuse a rezolvi. Din 
această cauză aflăm la cele dintâi națiuni ale vechimii, la greci şi la romani, ideea 
naționalității şi a patriotismului nutrindu-se cu atât de mare grijă în familie şi stat, 
prin scrieri şi prin fel de fel de aşezăminte publice. Da, să nu ne amăgim, iubiții mei 
confraţi! Niciodată vreun popor n-a trăit altă viaţă decât o viaţă națională! Un popor, 
la care orice împregiurări fatale ale timpului a reuşit a întuneca conştiinţa naționalități, 
acel popor ori s-a șters din cartea vieţii popoarelor, şi încet pe încet s-a stins de pe fața 


15 Cuvânt neclar 

pământului sau, dacă a mai viețuit câtva, viața aceasta n-a fost decât o nefericită 
dormitare, un somn premergător al morţii. 

Facă cerul ca, după o asemenea dormitare, mai mult sau mai puțin generală a 
românimii, solemnitatea prezentă se fie un bun augur al deşteptării noastre universale, 
să aibă pentru românimea întreagă rezultatele cele mai îmbucurătoare! Facă cerul ca 
bătrânii noştri, părinţii patriei române care cu atâta generozitate au sprijinit realizarea 
acestei festivități şi, în parte, au concurs la ea, să aibă a se bucura încă de numeroase 
manifestări de acestea ale concordiei frăţești dintre români şi să ajungă a vedea cu ochii 
lor proprii mântuirea traianizilor! Facă cerul ca națiunea română să poseadă totdeauna 
O junime aşa de bravă şi filă chemării sale, cum e junimea academică, care a conceput 
şi realizat cu atâta înţelepciune astă frumoasă și memorabilă serbare! 

Veniţi, sfinți părinţi, dulcilor frați români şi dulci surori române! Veniţi să 
rădicăm cu toții împreună pocalul nostru, dar să rădicăm şi să înălțăm totodată și vocea 
inimii noastre române, și să strigăm în armonie: «Să trăiască în vecii vecilor românismul!» 


(Urări entuziastice, oratorele fu rădicat pe umere de către mulțimea auditorilor — red.) 


[„Românul”, Bucureşti, anul XV, joi-vineri, 9-10/21-22 septembrie 1871] 

Foileton 
Cuvântarea d-lui 1. Slavici, președintele Comitetului aranjator al serbării întru 
memoria lui Ştefan cel Mare, rostită cu ocazia manifestării de la Putna 


Fraţilor români! 

Au trecut 1765 de ani, de când, sub conducerea bunului Traian, romanii Italiei 
au descălecat în Orientul Europei! Lung au curs timpul de atunci până acuma, lung, 
trist şi viforos! Jalnică a fost soarta fiilor părăsiţi de muma căzută! Roma falnică, Roma 
măreaţă, Roma care odinioară purta lumea întreagă pe umerii săi atleți, Roma a căzut, 
şi sub ruinele ei s-au îngropat o lume întreagă! Şi mii de ani au trebuit să lucreze până 
ce miliarde de mâni au dezgropat comoarele de sub ruinele lumii bătrâne! 

Aceasta a fost ora naşterii noastre. Pierirea ne-a produs, și contra pieririi ne-am 
luptat în lunga noastră viaţă de optsprezece seculi. Părăsiți de Roma, muma, furăm siliți 
a ne dezvolta de aici înainte ca popor de sine stătător, lipsiți însă de orice sprijin atunci 
când lumea se revoltase contra sa însăși. Vasta noastră viaţă nu a fost decât o țesătură 
de lupte izolate, de lupte pentru trai şi viitor. Ce trist tablou! Ce trist acest trecut adânc! 
O viață de acuş de două mii de ani, şi nici un fir în lucrare, nici o idee organică. Am 
fost şi am trăit un trai greu! 

Geniul goților, barbarismul hunilor, mişelia avarilor, eroismul longobarzilor, 
întreaga lume pierită, nu a putut însă afla condițiunile pieririi noastre, nu ne-a putut 

trage cu sine în mormânt. Şi pentru ce? Pentru că noi am avut chemare, pentru că ne-a 
fost dată o funcţiune organică în viaţa Europei renăscute. A trebuit să fim bariera lumii 
june contra Orientului decăzut. 

Și ce rezultat a avut pentru noi această viaţă vivace? Ce au produs aceste lupte 
necurmate? Doina sună la Nistrul sălbatic, la Dunărea lină, la Şomeşul „cu apă dulce”, şi 
răsună Carpații cărunţi de vocea romană: „Noi suntem!” Timpul a dărâmat piramidele 
Eghipetului, iară noi, noi ne-am revoltat contra pieririi universale. Am fost și suntem! 

E merit, însă, pentru noi, cum că suntem? Suntem noi cauza existenţei noastre? 
Am fi noi dacă nu ar fi fost alţii care să ne fi dat condițiunile de existență? Viitorul 
purcede din trecut! Negru, Dragoș, Mircea, Bogdan, Ştefan, Mihai şi câţi alți eroi bărbaţi 
au trebuit să se lupte, au trebuit să rabde martiriu, făcând cu trupurile lor bariere spre 
scutirea viitorului. Suntem pentru că au fost aceştia. Ei sunt temelia existenţei noastre. 
Să le dăm acestora tributul de recunoştinţă, manifestându-ne voinţa de a fi! 

Unul dintre cei mai mari, ba cel mai mare, a fost Ştefan al V I-lea], domnul 
Moldovei bătrâne. Poporul său îl numeşte „Mare” şi „Bun. Istoricul obosit în rătăcirile 
sale prin tulburările trecutului nostru află la apărarea lui un repaus sufletesc, o adâncă 
mulțumire, şi lumea care i-a urmat se adapă din rezultatele faptelor lui. Ştefan a fost 
Ştefan cel Mare, nepotul lui Alexandru cel Bun, fiul unui Bogdan, acest Ştefan a fost, pre 
care şi neamicii săi l-au admirat, despre care chiar şi păgânii au cântat cântări de glorie. 

Numai timpurile mari nasc, însă, oameni mari, şi numai ideile mari fac timpurile 
de a fi mari. Ştefan a fost Mare fiindcă lumea în care el a trăit a fost puternică, ideile care 
l-au condus au fost măreţe. O idee pierdută în tulburările timpurilor de atunci, o idee 
care a fost puterea morală a acestui timp mare, o idee ca o stea conducătoare îşi revarsă 
razele prin întunericul adânc al trecutului nostru de 400 de ani. 

Rădicaţi prin ideile mari ale lumii de azi, trecutul ni se pare ca un vis plin de 
năluci grozave. Numai o rază lungă vedem, care, începând de la acest templu, se trage 
neîntrerupt până în zilele de azi: conștiința despre puterea noastră de existență. Iată: 
aceasta e comun în timpul nostru şi al lui Ştefan cel Mare. Zăcem sub influența unui 
timp mare. Sunt aceste(a) razele de zori ale unei epoci noi? Ori sunt suvenirile mitice 
ale unui vis deșert? Sufletele noastre să ne deie răspuns la aceasta! Noi simțim în noi 
putere! Noi sperăm, voim a fi, voim a ne împlini chemarea ce avem ca popor latin, ca 
națiune jună în Orientul Europei! 

Numai conştiinţa comună a acestei puteri, numai speranţele şi aspiraţiunile 
comune ne-au adunat la acest locaș sfânt, la mormântul celui mai mare bărbat al nostru. 
Aici voim a rădica imn atotputernicului Creator, aici a ridica ruga, aici a depune semnele 
recunoştinței noastre faţă cu trecutul! 

Vă salut, dar, fraților! Vă salut, surorilor! Vă salut, românilor, din câte-și patru 
unghiurile. Vă salut, la mormântul lui Ştefan cel Mare! Umbra eroului să privegheze 
peste noi şi să ne conducă la adevărul speranțelor noastre! 


Această cuvântare a fost primită cu cele mai vii aplauze. Cu această ocazie, mai 
facem încă o dată invitare tuturor onorab(ilelor) persoane competente de a ne trimite spre 

publicare discursurile d(umnea)lor rostite cu ocazia memorabilei serbări - Red(acția). 


[„„Curierul de Iaşi”, Iaşi, anul IV, nr. 102, vineri, 17/29 septembrie 1871] 

Ce a lipsit la serbarea de la Putna? 


Sub acest titlu, ziarul umoristic din Iaşi, Nastratin Hogea, publică mai multe 
reflexiuni asupra acelei serbări. După ce demonstră cu ardoarea juneţii că nu e pană 
care să poată depinge cu culori destul de vii entuziasmul, emoţiunile românilor la acea 
serbare, reviind la chestiune sfârşeşte: 

„Dar ne-am luat cu vorba, şi, din una în alta, am spus tot, afară de ceea ce 
ne-am propus a spune: «Ce lipsea la serbarea de la Putna?» Luaţi seama bine! Am zis: 
«Ce lipsea la serbare? », iar nu «Ce lipsea serbării?”, căci serbării nu-i lipsea nimic, 
entuziasmul era la culme. Ceea ce a lipsit la serbarea de la Putna, ceea ce am fi dorit 
noi să nu lipsească la serbarea de la Putna, este aceasta: am fi dorit ca acel ce stă astăzi 
pe tronul lui Ştefan - şi ce zicem pe tronul lui Ştefan; cu un picior numai pe acest tron, 
iar cu cel(ăl)alt pe al lui Mihai - am fi dorit, zicem, ca acela să fi fost şi el, în zioa de 
15-16 august, la mormântul Sântului Ştefan. 

EI ar fi învăţat acolo care este adevărata fericire a unui domn. EI ar fi aflat că 
fericirea domnitorilor nu o fac nici apanagele, nici florile doamnei, nici lingușirile ciocoilor 
şi a ciocoaicelor. Ci amoarea poporului câştigată prin fapte în interesul acelui popor. El 
ar fi văzut cum nici după patru secole un popor n-a uitat recunoştinţa ce o datoreşte 
acelui domnitor care a lucrat numai pentru patrie şi religiune. 

Da! După patru secole se serbează încă memoria lui Ştefan cel Mare! Câţi secoli 
nu vor uita românii pe Carol I? A! Concesiunea Strusberg îi asigurează memoria neuitată 
pentru un secol! 

Pe Erostrat încă nu l-a uitat lumea... 


Glumă, dar nu prea! 


[„Ielegraful”, Bucureşti, anul I, nr. 135, vineri, 17/29 septembrie 1871] 

Serbarea de la Putna 


Comitetul pentru arangiarea acestei serbări memorabile ne trămite o scurtă 
dare de seamă, din care vedem că, din contribuirile pentru acoperirea spezelor, s-au 

adunat, cu totul, 4.156 florini, 6 cruceri v.a. Afară de aceasta, se află încă la comit(etul) 
damelor române din Bucovina un rest de 280 florini v.a., precum şi la urbea Buzău 
200 franci votaţi pentru serbare. Mai departe, comitetul promite că va da o broşură, 
desfăşurând în ea, pe larg, istoricul, scopul şi decurgerea serbării, împreunând totodată 
o dare de seamă peste toată activitatea sa, ca organ executoriu al dorințelor junimii 
române academice şi a întregii naţiuni. Mai departe, a decis ca să facă o garnitură de 
sticlă pentru întregul mormânt, unde se vor conserva darurile preţioase depuse de 
întreaga naţiune pe mormântul eroului. Restul banilor, precum şi venitul de la vânzarea 
monedelor comemorative, al cuvântărilor festive, şi colectele ce se vor mai adresa 
comitetului de aci încolo, se va întrebuința pentru fondul destinat spre editarea unei 
foi române, comune tuturor junilor academici. 


[„Telegraful”, Bucureşti, anul I, nr. 136, sâmbătă, 18/30 septembrie 1871] 

Anunţ 


Spre perpetuarea măreţei serbări a depunerii recunoştinţei românilor pe 
mormântul celui mai mare erou, Ștefan, domnul Moldovei, subsemnatul, dorind a 
reprezenta, într-un tablou, una din cele mai frumoase scene ale acestei serbări — 
procesiunea sau ducerea darurilor la mormânt - roagă pe toţi domnii şi doamnele care 
au asistat şi, specialmente, pe domnii delegaţi ai diferitelor părți române, să binevoiască 
ca de azi până la 25 septembrie, cel mult, să trimeată fotografiile d(umnea)lor, sub 
adresa: P Verussi, pictor, profesor la Şcoala de Belle-Arte și la liceu, la Iaşi. 

Rog pe toate ziarele române de a publica acest anunţ. 

P. Verussi 


[„Telegraful”, Bucureşti, anul I, nr. 136, sâmbătă, 18/30 septembrie 1871] 

Anunţ 


S-au pus în lucrare litografică tabloul cu solemnitatea depunerii darurilor 
oferite de români şi românce pre mormântul lui Ştefan cel Mare, la monastirea Putna, 
desemnat de d-l. pictor şi fotograf C. Satmări, carele într-adins au fost dus acolo. 

Pre tablou se arată splendidul cortegiu, cum doamnele române duc frumos urna 
consacrativă, elegantele epitafe oferite de doamnele române şi bucovinene, flamurile 

oferite de doamna Haralambie şi de doamnele din Iaşi, cum şi acela al Institutului de 
Belle-Arte. Asemenea s-au desemnat tot personagiul asistent, măreţul arc de triumf 
aridicat la poarta monastirii, cum şi pitoreasca situaţiune a S(fin)tei monastire Putna, 
fondată la anul 1465. 

Dd. doritori de a poseda acest memorabil tablou naţional sunt cu onoare rugaţi 
a adresa cererile lor la subsemnatul, dimpreună cu prețul de 5 franci pre un exemplar, 
şi le vor primi prin poştă, bine îngrigite. 

Domnii redactori ai jurnalelor ce vor binevoi a publica acest anunţ important 
vor primi câte un tablou îngrigit. 

Major, D. Papasoglu, Bucureşti, Calea Văcăreşti, nr. 151 


[„Albina”, Pesta, nr. VI, nr. 76, duminică, 19 septembrie/1 octombrie 1871] 

Serbarea de la Putna 
Domnule redactor, 


Încheindu-se lucrările pentru serbarea de la Putna, din 15/27 şi 16/28 august 
1871, întru memoria lui Ştefan cel Mare, comitetul simte îndatorirea a raporta detailat 
onor public român despre întreaga sa lucrare, de la urzirea ideii până la momentul în 
care ea se priveşte de realizat, cel puţin, special, pentru această ocaziune. 

Comitetul crede a-şi împlini această datorință față cu suveranul, onor public 
român, şi față cu cauza, dacă va eda o broşură, desfăşurând în ea, pre larg, însă, 
istoricul, scopul şi decurgerea serbării, împreunând totodată o dare de seamă preste 
toată activitatea sa, ca organ executator al dorințelor junimii române academice şi a 
întregii națiuni. 

Aceasta însă nu se poate întâmpla mai curând decât până ce comitetul nu va 
subscerne raportul și socotelile adunării generale a junilor români din Viena, de la care 
comitetul a fost ales spre dejudecare. Deocamdată, Comitetul central dă publicităţii 
sumele incurse în anul 1871, pentru realizarea acestei sânte şi memorabile serbări: 


Onoratul consiliu comunal al urbei 


Valut(ă) austr(iacă) 


flor(ini) cruc(eri) 
Iaşi, 1000 fr. 480 -- 
Bucureşti, 500 240 25 
Bârlad, 500 241 -- 


Botoşani, 500 241 25 

Fălticeni, 300 144 
Bacău, 200 96 
Piatra, 200 95 
Comitetul permanent al județului: 
Roman, 300 144 
Suceava, 300 144 
Neamţ, 200 95 
De la redacţiunea jurnalelor: 
Românul, colectă 1043 fr., 54 cent. 502 
Curierul de Iaşi, 700 337 
Dreptatea, 14 galbeni 80 
De la Ploieşti, colectă prin redacţiunea Românului, 220 105 


Latus 


De la comuna Dorna Candreni (Bucovina) 

Poiana Stampei (Bucovina) 

Doamna Alexandrina Haralambie, născ(ută) Magheru, 
15 napoleoni 

D. dr. Alexandru Mocioni 

D. dr. Eugeniu Mocioni 

D. Nico de Cârstea, proprietar mare (Costina) 

D. Axentie Seves din Tovis 

D. Adam Cambureanu 

D. l. Stamati 

D. T. Dobrescu, avocat, 30 fr. 

D. 1. Brăteanu din Lipsca, 6 tal. 

D. Lascar Radu, 1 npl. 

D. Vasile Burla, 2 galb. 

D.G. Mihculescu, 1 npl. 

D. B. Baiulescu, paroh 

D-nii teologi din Caransebeş, 10; V. Burla, 5 fl.; 

I. Brătescu, 1; G. Dan, st. gimn., 1; D. Marcescu, 1 fl. 
La un loc: 


69 
75 
50 
71 


Valut(ă) austr(iacă) 


flor(ini) 
9 
12 


146 
50 
50 
50 
50 
15 
10 
14 
10 


13 


cruc(eri) 


20 

Lista nr. 2 
prin d-l |. Crăciunescu 


D-nii: M. Stănescu, 2 fl.; E. M. Misiciu, 1 fl.; 

D. lorgovici, 1 fl.; N. Păcurariu, 2 fl.; |. Raduianţiu, 

preot gr. or. 1 fl.; G. Dogariu, 2 fl.; V. Palcu, 2 fl.; 

I. Beleşiu, 1 fl.; 1. Crăciunescu, 1 fl.. La un loc: 13 -- 


Lista nr. 3 
prin d-l 1. N. Adrian? 


37 galb. 213 49 


Lista nr. 26 
prin d-l Iosif Miescu 


D-nii: T. Papu, 2 fl.; Ianculescu, 2 f.; P. Catnisda, 1 fl.; 
A. Damaschin, 1 fl.; E. Pascu, 1 fl.; dr. A. Maniu, 2 fl.; 
T. Neagoe, 1 fl.; I. Miescu, 1 fl. La un loc: Il -- 


Lista nr. 39 
prin d-l loan Rusu, protopop gr. cat. 


D. Ioan Rusu, 3 fl. L.u.]. [la un loc:] 3 -- 


Lista nr. 43 
prin d-l Isidor Procopeanu, paroh gr. or. Dorna Candreni 


D-l Isidor Procopeanu, 25 fl. L.u.l. [la un loc:] 25 -- 


Lista nr. 46 
Prin d-l N. Leviţchi, paroh. gr. or. din Sinanţi 


Doamnele: Eufrosina Petrescu, 2 fl.; Maria Petrescu, 

1 fl.; Eufrosina Patraşcu, 1 fl.; Susa Ciupercovici, 1 fl.; 

Ecaterina Leviţchi, 1 fl.; Cleonia Hostiuc, 1 fl.; 

Iuliana Patraş, 2 fl.; [...]'% gr. cat. catehet din Siret, 1 fl. 

L.u.]. [la un loc:] 10 -- 


'5 Rugăm a ne trămite şi lista spre a publica numele contribuitorilor P. D. [Pamfil Dan] (nota 
autorului articolului) 
150 Lipsă 

Lista nr. 49 
prin d-l Samuil Petrescu, paroh gr. or. din Crasna 


D-nii: Teodosiu Iliuţ din Ciudei, 5 fl.; |. Braha, silvier 
din Crasna, 4 fl.; I. Patraş, 5 fl.; S. Petrescu, 5 fl. 
L.u.]. [la un loc:] 19 -- 


Lista nr. 56 
prin d-l cav. G. de Giurgiuvanu, proprietar mare din Molnița 


D-l G. de Giurgiuvanu, 20 fl. L.u.l. [la un loc:] 20 -- 


Lista nr. 64 
prin domnul C. Bădulescu 


D-nii: N. Şoimescu, 5 1. v., 16/40; D. Bădulescu, 27 1. v.; 

M. Andreivici, 6 1. v., 10 par.; C. D. Bădulescu, 54.1. v.; 

P. Pieptanu, 41. v., 20 par.; Dimitrescu, 5 |. v., 16 par.; 

I. Stănculescu, 13 |. v., 20 par.; P. Chiavici, 27 1. v.; 

M. Pascali, 10 1. v., 32 par.; L. Nichitovici, 12 1. v.; 

An. Porumb, 5 |. v., 16 par.; Nedelcovici, 12 |. v.; 

I. Panaitescu, 5 |. v., 10/40. 

La un loc: 188 lei vechi şi 20 parale. 28 -- 


[Lista nr.] 70 
prim domnul Sp. S. Carandino 


D-nii: N. A. Cumpar, 20 fr.; C. 1. Zitti, 10 fr.; 

P. Stoicescu, 5 fr.; Sp. Carandino, 20 fr.; S. Zavitziano, 
10 fr.; P. Stettin, 5 fr.; |. Sava, 2 fr., 50 bani; A. Sumio, 
4 fr.; $. Fierariu, 10 fr.; S. Constantinescu, 2 fr.; 
Iconioneter, 2 fr.; S. Petrorjanu, 3 fr.; |. Roman, 5 fr.; 
d-na Cecilia Canesca, 20 fr.; C. Caneca, 20 fr.; |. 
Catturich, 3 fr.; C. Polizu, 2 fr.; D. Nicolau, 2 fr.; S. 
Pasaretz, 10 fr.; d-na Aneta Pauzaretz, 10 fr.; 

S. Zorogho, 5 fr.; E. Zarogho, 5 fr.; |. Celepiu, 2 fr.; 
M. Popovici, 2 fr.; C. Măldărescu, 5 fr.; Posnaru, 5 fr.; 
Stoenescu, 2 fr.; Al. Derde, 5 fr. 

L.u.]. [la un loc:] 196 fr. 50 bani. 84 32 


Lista nr. 85 


prin domnul Codru Drăgoţeanu din Făgăraş 


D-nii: 1. St. Siulaţiu, 1 fr.; N. Retsei, 1 fr.; 

I. Roman, 2 fr.; S. Florea, 1 fr.; St. lovescu, 1 fr.; 
I. Grama, 1 fr.; St. lovescu, 1 fr; Grama, 1 fr.'%; 
C. Drăguşeanu, 3 fr. 

L.u.]. [la un loc:] 


Lista nr. 101 

prin domnul Ilie Ciuntuleac, teolog. gr. or. 


D-nii: E. Danielovici, 1; 1. Baruriu, 2 fl. 30 cr; 

E. Bodnărescu, 1; I. Polonie, 2; I. Ciuntuleacu, 1; 
A. Daşcheviciu, 2; |. Bendas, 1; |. Vorotchevici, 

I. Cărăuşu, 1 fl.; D. Popescu, 1; St. Lisai, 1 fl. 
L.u.]. [la un loc:] 


Lista nr. 102 
prin domnul C. A. Hrisoscoleu 


D-nii: C. A. Hrisoscoleu, 3 fl., 20 cr.; Ch. Tabacovici, 5; 
I. Zmeu, 1; P. Gheorghiade, 3; N. Pâcleanu, 4; 

L. Zădăriceanu, 1; |. Vlahide, 1; G. Brătescu, 1; 

G. Gaudi, 80 cr.; M. Mihăescu, 1 fl., 50 cr; 

C. Râmniceanu, 1; A. Rudeanu, 2; Al. Cair, 50 cr; 
Maria Cair, |; Alexandrina Butculescu, 1 fl., 50; 

I. Dragomirescu, 1; Al. M. Seredeanu, 1; G. Tocilescu, 1; 
A. Rucărescu, 1; N. Avramovici, 50 cr.; |. Susan, 2; 

A. Parascheva, 2; G. Gheorghiu, 2; S. 'Toma, 2; 

C. Agem, 2; |. Filipescu, 1; A. Zaharia, 1; A. Tacor, |; 
A. Melidon, 2; B. Cuţarida, 1 fl. 

L.u.l. [la un loc:] 


Colectă prin domnul V. Popescu 


De la G. Laslu, 6; |. Parascheva, 17 fl. L.u.]. [la un loc:] 


15: Nume repetate 


14 


50 


23 

Colecte!” făcute în Putna, într-a 17 august, a. c. 
Au produs suma de: 131 89 
Colectă prin domnul D. Raţiu din Purda 


D-nii: P. Raţiu, 1; |. Mereilanicu, 1; |. Papu, 60 cr. 

St. Poruţiu, 1; I. Balint, 50 cr.; |. Crișan, 1; V. Crişan, 1; 

S. Rusu, 1; V. Păteanu, 1; N. Tomas, 1; V. Balint, 1; 

I. Medanu, 1; o subscriere neciteaţă, 4; D. Raţiu, 5. 

L.u.]. [la un loc:] 20 10 


Colectă prin domnul Alexandru Lupaşcu 


D-nii: A. Spirescu, 10 fr.; P. Popescu, 11 fr., 76 bani; 

G. Ioanide, 10 fr.; A. Lupaşcu, 10 fr.; A. Teodor, 1 fr.; 

PT. Ioniţă, 5 fr.; G. Ştefănescu, 3 fr.; C. Rădulescu, 4; 

A. Luchide, 96 bani; N. Ioanide, 10 fr.; 

E. Protopopescu, 10; C. Arion, 10. 

La un loc: 87 fr., 71 bani 42 10 


Suma totală incursă până acum: 4.157 fl. 60 cr. 


Afară de această sumă, se află încă la onor(at) comitet al damelor române din 
Bucureşti un rest de 280 fl. v.a., aproximativ, precum şi la primăria urbei Buzău 200 
fr., votaţi pentru serbare de către onor(at) consiliu comunal. 

Ivindu-se, după licitarea lucrurilor rămase, un plus, şi contând pre aceste două 
sume numite, comitetul a decis să le întrebuinţeze pre o garnitură de sticlă pentru 
întregul mormânt [al lui Ştefan cel Mare]. Darurile preţioase depuse de întreaga 
naţiune pre mormântul eroului comun nu se vor putea păstra în frumuseţe şi prețul 
lor, posterităţii, de nu vor fi scutite de pulbere şi alte influenţe exterioare. Ele trebuiesc 
păstrate în loc închis, dară trebuie totodată să rămână pre mormânt, pentru ca oricine, 
privindu-le, să fie pătruns de acea însuflețire, acel entuziasm, acea bucurie şi, totodată, 
acea durere sfâşietoare de care au fost pătrunşi peregrinătorii de la Putna, din 15/27 
august 1871, pentru ca să vadă, se creadă, şi să năzuiască. Drept aceasta, comitetul a 
început astă lucrare şi speră că în decurs de vreo câteva săptămâni va fi găti(tă). 

Restul banilor, precum și venitul de la vânzarea monedelor comemorative!S, 


1% Neputându-se descifra iscăliturile onoraţilor contribuitori, se publică suma întreagă. 
P(amfil) D(an) [nota autorului articolului]. 

1% A se adresa: ]. Slavici (iria Crişana), P. Dan (Cernăuţi), St. Ciurcu (Viena), G. D. Teodorescu 
(Bucureşti), A. Xenopol (lași). Prețul, fără a pune margini [neclar]: sort. I: fraci 3; sort. II: [lipsă] franci; 
sort. III: franci 1. P(amfil) D(an) [nota autorului articolului]. 

al cuvântărilor festive şi colectele ce n-au ajuns încă la adreasa comitetului se va 
întrebuința pentru fondul destinat spre edarea unei foi române comune tuturor junilor 
academici. Prin această foaie, ce va avea să propage idei adevărat naţionale, ce are să fie 
mijlocul culturii naționale omogene a generațiunilor noi, şi nu va apune cât românii 
vor avea o junime studioasă, junimea română academică reprezentată la Putna, va 
eterniza mai bine memoria părintelui său, Ştefan cel Mare. 

În fine, roagă comitetul pre d(omn)nii colectanţi să trămită colectele, şi'** în 
cel mai scurt timp, la adresa: Pamfil Dan, jurist, Cernăuţi. 

Domnii care au contribuit şi nu li s-a publicat acuma contribuirea, binevoiască 
a înştiința despre asta pre comitet, adresa de mai sus. 


Cernăuţi, 6/18 septembrie 1871 


Pentru comitet: casierul Pamfil Dan 
Membru: V. Morariu 


[„Trompeta Carpaţilor”, Bucureşti, anul IX, nr. 942, duminică, 26 septembrie/8 

octombrie 1871] 
145 

Medalie de la Putna 

Comitetul arangiator a serbării de la Putna ne-a trămis o medalie comemorativă 
pe care cetim următoarele inscripțiuni: 

Pe faţa principală — În memoria lui Ştefan cel Mare. Junimea română academică. 
Putna, 15 august 1871. Pe faţa cealaltă se vede, în relief, columna lui Traian, cu 


inscripţiunea: Uniţi suntem în cuget, uniți suntem în Dumnezeu. 


[„Ielegraful”, anul I, nr. 143, duminică, 26 septembrie/8 octombrie 1871] 

Întru memoria lui Emanuil Logotheti (+ 1 noiembrie 1871) 


Abia a fost ascuns pământul Bucovinei, în sânul său, viața unui june plin de 
speranţă (dr. George Vasilco, fratelui vrednicului căpitan actual al ţării), şi nesățioasa 


1%Din 102 liste împărțite, s-au retrimis numai 18, deşi comitetul acuma, a patra oară, repețeşte 
rugămintea. P(amfil) D(an) [nota autorului articolului]. 

moarte vine să secere o nouă victimă din șirul celor mai bravi şi mai talentaţi tineri, 
asupra căruia privea cu mândrie atât părinţii şi numeroasele sale rudenii cât şi, cu tot 
dreptul, întreaga țară. 

Parcă s-a conjurat şi tiranul Orcului spre a ne împiedeca în dezvoltarea națională 
şi a ne îngreuia revendicarea poziţiunii ce ni se cuvine în vechea noastră patrie, tocmai 
unde avem atâta lipsă de bărbaţi luminaţi, în genere şi, în special, de oameni cu caracter 
şi devotați patriei şi binelui poporului. Cât de mare pierdere este moartea acestui june 
pentru cauza bucovineană o pot prețui pe deplin numai cei ce i-au cunoscut mai de 
aproape spiritul, intențiunile şi năzuinţele inimii şi a voinţei sale rezolute. 

Fie-mi, deci, iertat de a-mi împlini, în numele celorlalți amici ai săi, o datorință 
mică şi ultimă de amic și compatriot, aducând aici puţine cuvinte întru amintirea lui. 

Emanuel Logotheti, unicul şi ultimul fiu al familiei conteşti române de acest 
nume, fu născut în Şirăuţii de Jos, în Bucovina, la anul 1848. Prima creştere o primi de 
la instructori străini, după cum era datina în Bucovina. Totuși, conducerea înţeleaptă 
a mumei sale, unei fiice demne din familia Costineştilor, restrânse toate influenţele şi 
încercările instructorilor săi şi, mai târziu, ale profesorilor gimnaziali de a-l înstrăina 
de națiunea sa. 

Studiile gimnaziale le făcu în gimnaziul din Cernăuţi, distingându-se în anii 
din urmă prin traducerea în româneşte a unor piese teatrale şi prin compunerea mai 
multor dizertaţiuni istorice şi filosofice, care însă nu le dede la lumină. De asemenea, 
dedu el primul impuls spre formarea unei societăţi de lectură a stud(enţilor) rom(âni) 
gimn(aziali) cernăuţieni şi contribui foarte mult la înființarea ei. 

După absolvirea cu succes excelent a studiilor gimnaziale, în 1860, intra la 
Facultatea juridică din Viena, dedicându-se ştiinţei cu cea mai mare sârguință. Cu 
toate acestea, nu uita de datorințele sale naționale, căci națiunea şi-o iubea mai presus 
de toate. Astfel, fu unul din motorii principali la unirea celor două societăţi române ce 
existau la venirea lui în Viena. Astfel, fu unul din cei trei concepători ai ideii serbării din 
Putna, şi lucrătorul cel mai exact şi mai sincer întru realizarea ei. Nopți întregi petrecea 
lucrând cu câţiva amici ai săi din Comitetul central al anului întâi. Prin stăruința lui, 
incurseră în fondul serbării 3000 fl. întreprinzând anume o călătorie în Bucovina. 
Ca preşedintele primei delegaţiuni, dezvoltă o activitate şi o abnegaţiune admirabilă. 

Mai departe, fu el unul din cei puţini studenţi români care proiectară şi efectuiră 
o alianţă între stud(enţii) români şi slavi din Viena în contra aroganţei şi egemoniei 
studenţilor germano-maghiari, care alință a adus deja şi aduce cele mai frumoase 
fructe în toate afacerile comune ale studenţilor academici de aici. 

Însă şi în afacerile speciale bucovinene a lucrat junele Logotheti cu același zel şi 
bărbăţie exemplară. La universitatea din Viena se afla peste 100 stud(enţi) bucovineni, 
din care aproape de jumătate români. Anul trecut era să se înființeze sub auspicii ultra- 
germane o societate academ(ică) bucovineană, o mică Bucovină, în înţeles străin. O 
parte din studenţii români erau aproape să se alunece în tabăra nouă, care şi-a fost 
pus ca deviză cuvintele mascate: patriotism, umanitate, cultură. Emanuil Logotheti 
fu acela carele sfărâmă acel nou cuib de corupţiune naţională și laşitate. Neuitate vor 

rămâne cuvintele ce le rosti în adunarea studenţilor bucovineni români, conchiamaţi 
de dânsul spre acel scop: „Nu vedeţi, fraţilor, că cu frazele puse ca deviză în fruntea 
societăţii înfiițânde, ne-au călcat străinul şi ne calcă în picioare chiar drepturile cele 
mai sacre? De voiesc patriotism, înveţe istoria şi datinile ţării, respectând drepturile 
ei străbune! De voiesc umanitate, arate-se mulțămitori pentru ospitalitatea ce le-am 
dat-o în casa şi la masa noastră! De voiesc cultură, înveţe-ne limba, căci altcum nu 
pricep eu cultura decât ceea ce trece şi prinde rădăcini în popor! Nu prostituaţi istoria, 
legea şi limba voastră predându-vă scopurilor străinului, şi nu uitaţi că aveţi datorință 
şi răspundere înaintea patriei şi naţiunii care v-a născut şi v-a crescut!” Urmarea a fost 
formarea unei falange solide a studenților rom(âni) bucov(ineni) şi dizolvarea completă 
a partidei străine compuse din tot felul de elemente eterogene. 

Emanuil Logotheti a fost un june de caracterul cel mai nobil, cu purtările cele 
mai exemplare, şi devotat cauzei patriei şi a naţiunii sale, în înţelesul cel mai obiectiv 
al cuvântului. Sincer cătră amicii săi, pe care nu-i alegea după pozițiunea socială; 
drept cătră contrari, la care se bucură de cel mai mare respect; precaut, însă rezolut şi 
consecvent în întreprinderile sale; exact în împlinirea datorinţelor; cu inima cea mai 
bună şi mai nobilă cătră popor, căruia şi-a fost dedicat activitatea şi viaţa sa; modest şi 
fără pretensiuni. Iată însuşităţile care îl făceau distins şi plăcut tuturora! În armonia cea 
mai frumoasă cu acestea era figura şi făptura lui clasică şi ființa-i simpatică ce insuflă 
încredere şi farmec tuturora care veneau cu dânsul în atingere. 

Înainte de câteva săptămâni după depunerea examenului de stat, purcese în 
patrie sănătos şi asociat de speranţele şi dorinţele cele mai frumoase ale amicilor săi. 
Moartea lui subită prin tifos, în urmarea unei răceli, comunicată prin telegraf, produse 
nemărginită durere şi întristare în sânul amicilor săi, condolenţia nefățărită între 
contrari. Aceste simțăminte le-au manifestat şi unii şi alții prin asistarea numeroasă 
la serviciul funebru ce s-a celebrat la 7 1.c., în biserica gr. or. de aici [...]. 


Fie-i [...] memoria neuitată! 
Viena, în 9 noiemvre 1871 


Gabriel Baleanu 


[„Albina, Pesta, anul VI, nr. 92, joi, 11/23 noiembrie 1871] 

Înaltpreacinstit episcopesc consistoriu, 
Cu prilejul serbării hramului monastiresc de la Putna, la 15/27 şi 16/28 august, 


anului 1871, junii români academici şi a. referițiv aranjator comitetului central din 
Viena, întru eterna memoria lui Ştefan cel Mare, celui mai însemnat apărător a 

cristianismului, binefăcătorul fago-ţării noastre şi ctitorului sf(in)tei monastiri Putna, 
au închinat mai multe şi foarte scumpe daruri acestei sfinte biserici care, necunoscând 
încă prea-plecata monastire specializatul preț al acestor odoară n-au putut îndată cu 
sfârşitul anului a arăta îndatinat întrebătoarele daruri Înalt preavrednicului consistoriu, 
nefiind încă preţuite şi fixat cunoscute. Drept aceia s-au adresat relativ la Comitetul 
central a junilor academici români de la Viena şi, primind în săptămâna trecută afixatul 
preţ a fiecărei bucate din închinatele daruri, se află acum preasupus subscrisul în 
acea mult plăcută poziţie, aceste daruri detailate a le face cunoscute și preacinstitului 
episcopesc consistoriu, care sunt următoare: 


fl. v.a. 
1 Ournă de argint a junilor români academici, de o greutate 1400 
de patru sute (400) loţi austrieci, în preţ de: 
2 Un piedestal de marmoră, în preț de: 120 
3 Un epitaf a damelor din România, în preţ de: 1200 
4 Un epitaf a damelor române din Bucovina, în preţ de: 500 
5 O flamură de doamnei Alexandrina Haralambie, în preţ de: 600 
6 O flamură a femeilor române din Moldova, în preț de: 240 
7 O flamură a urbei Vaslui, în preţ de: 250 
8 O flamură a junilor români!“ din Crisiana, în preţ de: 150 
9 Scrinul de sticlă în jurul mormânului lui Ştefan cel Mare, în preţ de: 307 


Preţul darurilor închinate memoriei lui Ştefan cel Mare, a căruia oseminte 
odihnesc înlăuntrul sfintei biserici din Putna, este în suma totală de 4987 fl., adecă 
patru mii nouă sute, optzeci şi şapte florini, valută austriacă, care capital pre deplin 
dovedeşte însemnatul preţ a închinatelor specializatelor daruri sau odoare din partea 
junilor români academici. 

Cred că o închinare de aşa nişte prețuivere şi scumpe daruri nu s-au bucurat încă 
până acuma nici o biserică pravoslavnică din Bucovina, precum Sfânta monastire Putna. 

Preasmeritul conducător împreună cu tot soborul monahal au exprimat 
înaintea tuturor junilor români academici adunaţi cu prilejul acestei serbări, gural, cea 
mai fierbinte mulțumire pentru adusele sus numitele daruri, spre a emula şi în viitori 
inimile cele tinere la iubirea de credinţa cea adevărată şi la dragostea de a împodobi 
asemene bisericile noastre dreptmăritoare. 

Despre aceasta întâmplată afacere bisericească înștiințează prea umilit 
subsemnatul pe Înalt, Preavrednicul episcopesc consistoriu, spre graţioasă, binevoitoare, 
mai departe, lucrarea slujbei. 


Arcadie Ciupercovici 
igumen 


15 Eroare. Pe flamură este scris: „Junele române”. 

[Teodor Balan, Serbarea de la Putna..., p. 98-99, nr. XXXII. Data documentului 
menţionată de Balan: 14/26 februarie 1872] 

Sf(ăn)ta monastire Putna supune însemnarea asupra închinatelor daruri 
întru memoria lui Ştefan cel Mare, ctitorului monastiresc, din partea junilor români 
academici, cu prilejul serbării hramului monastiresc a Adormirii Maicii Domnului, 
la 15/27 şi 16/28 august 1871. 

Primit la 2/14 april [1]872, ad 36. 


NI" 1135 

Se dă mănăstirii Putna, cu orănduire ca votatele obiecte să să înscrie la 
înventariul mănăstirii. 

Den comitiul consistor-episcopesc. 


Cernăuţi, la 20 martie / 1 aprilie 1872. 
Pe demand excelenţei Sale, Domn episcop 


[....]256 


[Monah Alexie Cojocaru, Mărturii documentare privind patrimoniul religios 
al Mănăstirii Putna în perioada 1775-1918 (11), în „Analele Putnei”, anul X, 2014, 2, 
p. 176, Anexa, nr. 79]. 

Comitetul central pentru Serbarea dela Putna 


Se va mira on(orat) public român că Comitetul pentru serbarea dela Putna până 
acuma nu şi-a dat seama despre manipularea cu banii incurşi pentru asta festivitate. 
Cauza însă este că încă n-au fost încheiate socotelile, având de a se fini lucrările dela 
mormântul lui Ştefan cel Mare care erau împreunate cu diferite piedice şi dificultăți. 
Astfel, geamurile de sticlă de cristal au fost comandate la fabrică din Boemia și a durat 
lung timp până ce s-a putut transporta gata la Putna. 

Astăzi, toate cele necesare sunt procurate şi adunate la locul destinat şi, fiind 
socotelile încheiate, Comitetul se află în poziţiune plăcută a-şi putea împlini datorința sa 
față cu on(orat) public român, dând controlării şi dejudecării publice următorul raport: 


15 Semnătură neclară 

YIN 


SIN U p 


O O% 


10 
11 


RO= 


NUP 


A. Intrate 


Sumele publicate prin ziarele române, în august 1870 
Sumele publicate prin ziare, în 18 septemvre 1871 
Au incurs, în urmă, dela comuna Buzău, sub data 

12 octombre 1871, 200 fr. 


Un rest din Bucureşti, sub data 31 oct. 1871, 95 fr., 2b. 


Un rest din colecta junilor rom(âni) din Viena 
Venitul secţiunii a II [-a] pentru ospătarea poporului 
[Venitul secțiunii a] III [-a] pentru] transportarea 
oaspeților 

[Venitul secțiunii a] IV [-a]'” pentru] locuinţe 
Venitul din licitarea obiectelor rămase 

Din cuvântările festive vândute la serbare 

Proviziuni primite la schimbarea aurului 

Suma intrată până [la] 1 noemvre 1871 


B. Speze 
Speze publicate în august 1870 


Spezele secțiunii I, pentru aprovizionarea oaspeţilor cu 


bucate 


[Spezele secțiunii] II [pentru] băutură și ospătarea poporului 


[Spezele secţiunii] III [pentru] transport 
[Spezele secțiunii] IV! [pentru] locuinţe 


[Spezele secțiunii] V [pentru] arangiament şi rădicarea 


edificiilor trebuincioase 


[Spezele] prezidiului: expedit, cancelaria, administrațiune 


şi preţioase 
Suma spezată până la 1 noiemvre 1871 


A, B, Bilanţ 
Suma intrată 
Suma spezată 
Rămân în casă 


Această socoteală a fost discutată în adunările generale a junilor români 
academici din Viena şi, aflându-se în consunare cu actele și adeverinţele alăturate, ea 


a fost verificată în întregul său sens. 


1% Eroare de tipar. Corect: VI. Pentru confruntare, v. „Federaţiunea”, Pesta, anul VI, nr. 62 (187), 


duminică, 3 septembrie 1873). 


1% Eroarea de tipar. Corect: VI. Pentru confruntare, v. „Federaţiunea”, Pesta, anul VI, nr. 62 (187), 


duminică, 3 septembrie 1873). 


Florini 
4181 
4157 


95 
44 
7 
202 


148 
12 
147 
27 


9026 


1464 


1653 
825 
317 
108 


904 
1028 


6302 


9026 
6302 
2723 


Cr. 
12 
06 


61 


27 
40 
67 
86 


67 


02 


50 


00 
50 
50 


(55) 


Pentru comisia verificatorie: I. Pop, m. p.; M. Grigorovici, m. p. 


x 

După verificarea socotelilor acestora, au mai intrat unele sume, altele s-au mai 
spezat după cum urmează: 


A. Intrate 


Restul colectei damelor române din Bucovina, 450 fl., 
obligaţiuni rur., schimbate cu: 

Din monetele com(emorative) vândute prin I. Slavici 

[Din monetele com(emorative) vândute prin] P. Dan 

[Din monetele com(emorative) vândute prin] Teodorescu, 
81 fr. 

Suma intrată 


B. Speze 


Restul spezelor pentru furnituri la mormântul lui 
Ştefan cel Mare 

Speze pentru spedițiuni și transport 

Speze de cancelarie şi pentru administraţiune 
Suma spezată 


Bilanţ general 


Adunându-se sumele incurse după verificare către 
9026 verificate, face: 

Adunându-se sumele spezate după verificare cătră 
6302 fl., 50 cr. verificate, face: 

Rămâne un plus 


Alocarea sumei de 2726 fl., 9 cr. 


S-au depus în casa de păstrare încă în noemvre 1870 

Se află la d-l Nic. Teclu, fost preşedinte al Comitetului 
centr(al), una oblig(aţiune) de 

Se afla în casa curentă a Comitetului centr(al), în bani gata 
Se afla în casa curentă a Comitetului centr(al) 

o obligaţiune a d-lui Slavici 

Laolaltă 


florin. 


341 
23 
12 


38 
415 


florin. 


299 
109 

4 
413 


9441 


6715 
2726 


2500 


70 
98 


57 
2726 


cruc. 


38 
60 
44 


25 
67 


cruc. 


37 
53 
13 
03 


67 


58 
09 


72 
09 

Două mii şapte sute douăzeci şi şase florini v.a. [valută austriacă], şi 9 cr., care 
sumă atât la obligaţiuni cât şi bani gata s-au predat Societăţii acad(emice) „România 
Jună”. Se observă numai cumcă suma de 2500 fl. s-a delapidat de d. Mureşianu, fost 
comerciant în Viena, cu care societatea va avea să poarte proces. 

Pentru chiarificarea socotelilor de față, comitetul priveşte de necesar a face 
următoarele observări: 

1. În spezele secţ(iunii) I, sunt cuprinse şi acelea făcute pentru cumpărarea 
serviciului de masă pentru 800 persoane, plata servitorilor pe 3, 4 şi 5 zile, şi pentru 
transportul bucatelor dela târguri. S-au dat, în răstimp de 5 zile, 5600 porţiuni de 
mâncare. Afară de asta, 5 membri ai comitetului şi 23 adjuncţi au fost întreținuţi în 
răstimp de 18 zile. După ce comitetul n-a aflat întreprinzător pentru aprovizionarea 
oaspeţilor cu bucate, el s-a văzut silit a lua această sarcină asupra sa. În preseara serbării, 
silit de împrejurări, comitetul în şedinţa plenară a decis ca să dea mesele gratis. 

2. În spezele secț(iunii) II sunt cuprinse şi acele pentru ospătarea poporului: 
preţul unui bou, care s-a fript întreg; 500 pâni; şi 10 vedre de vin ars. Tot de aici s-a 
dat şi plata muzicii. 

3. În spezele sect. V sunt cuprinse și acelea pentru portic, bucătărie, magazin 
şi altele, flamure, arcul de triumf şi decoraţiunile în genere. 

4. În spezele prezidiului sunt cuprinse toate acelea care nu se ţin de resortul 
celor 5 secţ(uni), precum: transportul, în genere; pedestalul de marmură, urna, etc.; 
monetele, com(emorative) s. m. a. 

5. Actele justificatoare şi cvitanţele, precum, în genere, toate actele Comitetului 
centr(al), se află depuse la societatea academică „România Jună” în Viena. Ele stau la 
dispozițiunea fiecărui român. 


Cu acest raport, Comitetul central îşi fineşte activitatea sa ca atare, cedând 
toate drepturile sale Societăţii acad. „România jună”. El aduce adânc simțita mulțămire 
mumelor şi junelor române, bărbaţilor şi junilor bravi pentru căldura cu care au 
îmbrățișat această idee şi au dat sucursul lor la realizarea ei, cerând totodată scuză 
pentru unele şi altele scăderi. 

„Am făcut ce am putut!” 


Viena, în 31 iulie n. 1873 


|. Slavici, m. p. [manu propria], preşedinte 
V. Morariu, m. p., pentru secret(ar) 

P. Dan, m. p., cas(i)ar 

I. Cocinschi, m. p., controlor 


[„Albina”, anul VIII, nr. 56, joi, 26 iulie/7 august 1873] 

150 
[Antet:] Societatea academică „Romania Jună), în Viena; Neubadgasse 6, II stk. 
Preacuvioşia Vo(a)stră, 


Predând Comitetul central pentru serbarea de la Putna, cu datul din 
5 august 1873, N* 103/73, toate actele şi agendele sale comitetului Societății acad(emice) 
„Romania jună”, subsemnatul comitet (î)şi ia libertatea a se adresa catră Preacuvioşia 
Vo(a)stră cu întrebarea, ori de sunt gata furniturile de la mormântul lui Ştefan cel 
Mare, pentru care încă în faur(ar) a. tr., s-au trămis sticlele, iară ramele încă, de ani, 
se află gata la stoleriul Benedict Hohenecker din Rădăuți. 

În caz dacă această lucrare, pentru care s-au cheltuit atâtea parale, n-au fi finită, 
Vă rugăm pre Preacuvioşia Voastră a înrâuri cu toată autoritatea Preacuvioşiei Voastre 
asupra stoleriului, în cazul cel mai rău chiar prin judecătorie, ca să-şi împlinească 
obligațiunile sale contractate. 

Fiind noi siguri despre bunavoinţa cu care spriginiți, ca amic al Junimii, şi ca 
membru onorariu al societăţii no(a)stre, interesele ei, sperăm că ne veţi îmbucura în 
curând cu un răspuns favorabil în cestiunea amintită. 


Primiţi încredințarea devotamentului ce Vi-l păstrăm! 
Viena, în 9 martie 1874 

Pentru comitet, 

N. Fogărăşianu, preşed(inte) 

Eugeniu Sucevanul, secr(etar) 


Primit la 8/20 martie [1]874 


Ad NI*! 9 [...]15 
N* 41/74. 


[Monah Alexie Cojocaru, Mărturii documentare..., p. 176-177, Anexa, nr. 80]. 

151 
Mult onorat comitet, 


Înalt Preavrednicul Consistoriu mitropolitan din ducatul Bucovina - primind, 
cu reportul monastiresc din 14/26 noiembrie 1872, nr. 71, acea mult plăcuta şi 
îndestulata ştire cum că Comitetul central a studenţilor academici din Viena, pentru 
serbarea de amintire la mormântul lui Ştefan cel Mare, în Sânta monastire Putna, 
în ocaziunea prăznuirii hramului monastiresc a „Adormirii Maicii Domnului”, la 
15/27 august 1871, au închinat Sântei biserici, înlăuntrul căreia pauzează osemintele 
celui mai mare binefăcător a ducatului Bucovinei, urzitorului Fondului religionar, 
şi ctitorului acestei străvechi monastiri, mai multe daruri, însă atât de frumoase, 
memoriale şi scumpe, urcându-se preţul lor efectiv până la acea însemnată sumă 
banală!” de 4.987 flor(ini) v.a. [valută austriacă], care sunt depuse pe mormântul lui 
Ştefan cel Mare, în numele întregii națiuni române, ca semn de pietate şi venerațiune 
- au binevoit, cu Înaltul emis consistorial din 14/29 august 1873, nr. 3830, a mă 
împuternici, în numele Preaonoratului Consistoriu, mult stimatului Comitet central, 
care au aranjat şi executat serbarea prin depunerea darurilor sus amintite, a exprima 
mulțămita cea cu tot dreptul câştigată, considerând această circumstare, îmi ţin, întru 
adevăr, de cea mai mare onoare, plăcere și sânta datorie, mult onoratului Comitet 
central din Viena, îndeosebi, iar junilor români de la toate academiile şi universitățile 
române şi străine, îndeobşte, a exprima cea mai profundă, călduroasă şi cordială 
mulțămire şi recunoştinţă la toți care au conlucrat, sprijinit şi participat la acest generos, 
în analele istoriei naționale, pururea grăitor, de orişicare creştin român şi patriot 
imitaver, tribut de recunoştinţă, devotat acelui adevărat creştin, acelui erou român, 
acelui apostol a lui Hristos, care, cu braţul său puternic, au fost apărătorul cel mai mare 
a naţiunii române în Orient şi a civilizaţiunii creștine în secolul al XV-lea, nimicind 
incursiunele barbare nu numai spre gloria şi fericirea naţiunii române, dar şi spre binele 
Europei întregi, unde, în fine, îmi place a nutri acea credință cum că junimea noastră 
cea română este şi va remâne privită ca o speranţă sigură — reflectând la constatatul 
zel, osteneala sacrificatoare, devotamântul patriotic, comportarea religios-morală, 
amoarea şi aplecarea de a aminti bărbaţii cei mai mari ai naţiunii noastre, de a împodobi 
sântele locașuri dumnezeeeşti, prin măreţul și neuitatul act a serbării aniversare după 
un trecut de 400 de ani, la mormântul lui Ştefan, în Putna - cred şi zic cum că junimea 
română în viitorime va păstra şi ține în floare religiozitatea, moralitatea, naționalitatea 
şi cultura poporului, privindu-le ca virtuțile cele mai salvatoare a omenimii — şi aceea, 
cu pilde vii şi faptiv -, soborul întreg putnean a Sântii monastirii lui Ştefan, nicicând 
nu va interlasa a trimite fierbinţi rugi cătră preamilostivul Dumnezeu, care, cu mâna 
Sa, direge toate destinele oamenilor pentru norocirea şi fericirea a junimii române şi 
realizarea dorințelor drepte şi sânte. 


17 Bănească 

Primiţi asigurarea deosebitei mele stime şi consideraţiuni, 
Arcadie Ciupercovici, igumen 


[Teodor Balan, Serbarea de la Putna..., p. 99-101, nr. XXXIII. Data 
documentului menţionată de Balan: 14/26 aprilie 1874]. 

Societatea academică „România jună”, în Viena 
Ne 71/[1]874 


Prea stimate domnule reverendissime, domnule archimandrit, 


Cu toate că propunerea Sfinţiei Voastre ce ni-aţi binevoit-o a o comunica prin 
stimata-Vă epistolă din 10 aprilie a a.c., relativă la înlocuirea boltiturei de marmoră 
asupra mormântului lui Ştefan [cel] Mare, prin un dulap artificios lucrat din lemn 
a la Sviţieria, a făcut să ne convingă pre fiecare din noi despre avantagiul ce-l va obține 
Sf(ântul) mormânt prin frumuseţă şi lucrurile pe el depuse prin o conservare mai bună, 
totuşi, comitetul nu se află în poziţiunea să accepteze aceasta mult stimată propunere 
a Sfinţiei Voastre. Căci nu numai cât că societatea noastră nu posedă bani disponibili 
pentru acoperirea unor atari spese neaşteptate, dar ea nici nu se crede obligată, se- 
nţelege, din pun(c)t de vedere juridic, pentru purtarea de grijă a susţinerii obiectelor 
menţionate donate de cătră întreaga junime studioasă română din anul 1871, pentru 
că, cu momentul consacrării lucrurilor donate, trec aceste ca pertinenţie a Sf(ântului) 
mormânt, şi care-s consacrate în proprietate, deci şi administrarea Sf(intei) mănăstiri, 
fără ca să aibă donatorul, mai departe, oarecare dătorință cu donatoriul. 

Admitem, însă, şi recunoaştem, şi asta ne dictează măreaţa idee a serbării 
la Sf(ântul) mormânt, ne dictează umbra glorioasă a eroului nostru, că numai căt 
junimea română prezentă şi cea viitoare este şi va fi îndatorată să se îngrijască astfel 
pentru conservarea donurilor, ca ele să remâie grai viu la posteritate, pentru ideea 
serbării de la Putna. 

Vorbim despre întreaga junime romănă, pentru că ei ascriem aceasta dătorință 
morală, şi chiar dacă societatea noastră, în numele junimii întregi române studioase, 
ar face acest pas pentru înfrumuseţirea Sfântului) mormânt, factul ei ar fi, desigur, 
aprobat de cătră toţi, dar - şi aice venim la primul motiv carele a facut să se amâne din 
parte-ne acceptarea şi realizarea propunerii Sfinţiei Voastre - fondul societăţii noastre 
ajunge de abia pentru viața materială a societăţii. 

În caz însă, dacă înlocuirea respectivă se prezintă de neamănaveră şi de 
necesitate imperativă, noi nutrim dulcea speranţă că venerabilul convent, în frunte 
cu Sfinţia Voastră, nu va cruța spesele nici pentru acest lucru, care, desigur, ar fi şi o 
podoabă pentru Sf(ănta) mănăstire. 

Ne place mult a pute(a) profita de aceasta ocaziune de a reînnoi expresiunea 
deosebitei noastre stime şi considerațiuni ce o păstrăm pentru Sfinția Voastră. 


Viena, în 5/17 mai 1874 
Pentru Comitet 


Preşedintele, 
[...] Dan 


Secretarul 
Lupu 


| Monah Alexie Cojocaru, Mărturii documentare... p. 181-182, Anexa, nr. 82]. 

Ni:9! 10 
[Preacinstit] Consistoriu, 


Prin Înaltul emis consistorial din 17/29 august [1]873, N" 3850, sunt eu 
împuternicit ca în numele Preavrednicului Consistoriu să mulțămesc junimii academice 
din Viena şi anume Comitetului central al studenţilor academici pentru serbarea de 
amintire la mormântul lui Ștefan cel Mare, în Sânta Monastire Putna, pentru darurile 
închinate Sântei biserici care s-au depus pe mormântul ctitorului monastiresc, cu 
acea povăţuire ca mai întâi să propuneţi un referitiv proiect de mulțămire în scop de 
a servi Preavrednicului Consistoriu de evidenţă şi spre examinare, urmând acestei 
ordinaţiuni înalte, aflu de bine următor proiect de mulțămire, în speranța adoptării 
Înalt Preavrednicului consistoriu mitropolitan a propune: 


Mult onorat comitet 


Înalt, Preavrednicul Consistoriu mitropolitan din ducatul Bucovina, primind, cu 
raport monastiresc, din 14/26 noemvrie [1]872, N!*! 71, are mult plăcuta şi îndestulata 
ştire cum că Comitetul central a studenților academici din Viena pentru serbarea de 
amintire la mormântul lui Ştefan cel Mare, în Sânta Monastirea Putna, cu ocaziunea 
prăznuirii hramului monastiresc a Adormirii Maicii Domnului, la 15/27 august [1]871, au 
închinat Sântei biserici, înlăuntrul căreia pauzează osemintele celui mai mare binefăcător 
a ducatului Bucovinei, urzătorului Fondului religionar şi ctitorului acestei străvechi 
monastiri, mai multe daruri, însă atât de frumoase, memoriale și scumpe, urcându-să 

prețul lor efectiv până la acea însemnată sumă [...]!”! de 4.987 flor(ini), v.a., care sunt 
depuse pe mormântul lui Ştefan cel Mare, în numele întregii naţiuni române, ca semn de 
pietate şi venerațiune. Au binevoit, cu Înaltul emis consistorialnic din 17/29 august [1]873, 
Ni! 3850, a mă înputernici în numele Preaonoratului Consistoriu, mult stimatului Comitet 
central care au arangiat şi executat serbarea prin depunerea darurilor sus-amintite, a 
exprima mulțămita cea cu totu(l) drept câstigată, considerând aceasta circumstare [...]!?, 
întru adevăr, de cea mai mare onoare, plăcere şi sântă datorie, mult onoratului Comitet 
central din Viena, îndeosăbi [...]'”* junilor români de la toate academiile şi universitățile 
române și străine, îndeobşte a exprima cea mai profundă, călduroasă şi cordială mulțămire 
şi recunoştinţă la toți care au conlucrat, spriginit și participat la acest generos, în analele 
istoriei naționale, pururea grăitor, de orişicare creştin român şi patriot, imitarer tribut de 
recunoştinţă devotat acelui adevărat creştin, acelui erou român, acelui apostol a lui I(isu) 
s Hristos, care, cu brațul său puternic au fost apărătorul cel mai mare a naţiunii române 
în Orient şi a civilizațiunii creştine în secolul a XV-lea, nemițind incursiunile barbare, 
nu numai spre gloria şi fericirea națiunii române, dar şi spre binele Europei întregi, unde, 
în [...]'4, imi place a nutri acea credinţă cum că junimea noastră cea română este şi va 
rămâne privită ca o speranţă sigură, reflectând la constatatul zel, osteneala sacrificatoare, 
devotamentul patriotic, comportarea religios-morală, amoarea și aplecarea de a aminti 
bărbaţii cei mai mari ai națiunii noastre, de a împodobi sântele locașuri dumnezeești, prin 
mărețul şi neuitatul act a serbarii aniversare după un trecut de 400 de ani, la mormântul 
lui Ştefan, în Putna, cred, adică, cum că junimea română, în viitorime, va păstra şi ține, 
în floare, religiozitatea, moralitatea, naționalitatea și cultura poporului, privindu-le ca 
virtuțile cele mai salvatoare a omenimii, şi avea ca pilde vii şi faptice. Soborul întreg 
putnean a Sântei monastirii lui Ştefan, nicicând nu va interlesa a trimite fierbinţi rugi 
către Preamilostivul Dumnezeu Care, cu mâna Sa, direge toate destinele oamenilor pentru 
norocirea și fericirea a junimii române şi realizarea dorințelor drepte şi sânte. 

La mormântul ctitorului n-are să se facă nici o schimbare, numai că va fi 
adică [...]'%5 închis cu sticlă de cristal, fiind că înlăuntru se vor păstra lucrurile demne 
de a fi văzute de spectatori. În alăturare, urmează două modeluri spre a așeza o barieră 
de spiră [...]'* în prejma mormântului, ca norodul pietos să nu să atingă de sticlă. Deci, 
placă Preacinstitului consistoriu un model a alege. Ce va atinge despre întrosorierea 
darurilor la inventarul monastiresc, aceasta s-au urmat [...]!” în anul 1872. 


Primiţi asigurarea deosebitei multe stimei şi considerațiuni. 
S(ânta) M(onastire) Putna 


11 Neclar 
172 Neclar 
173 Neclar 
174Neclar 
175 Neclar 
17 Neclar 
177 Neclar 

Sfănta Monastirea Putna, la 19/31 mai [1]874 
Arcadie archimandrit 


Consistoriul, prin Înaltul emis din 17/29 august [1]873, NI” 3850, înputerniceşte 
pe nacealnicul Monastirei Putna a propune un proiect de mulțămire spre evidenţă și 
examinare în scop, apoi a se trimite Comitetului central de Viena care au arangiat 
serbarea întru amintirea lui Ştefan cel Mare, la 15/27 august [1]871, pentru darurile 
închinate Sântei mănăstiri. 


Rebrum, 

Catră Înalt, Preaonorat Consistoriu mitropolitan, Arcadie Ciupercovici, 
nacealnicul Sântei Monastirei Putna, supune, întru smerenie, proiectul de 
mulțămire [...]!% Înaltul emis consistorial din 17/29 aug(ust) [1]873, Ni"! 3850, spre 
libera binevoitoare hotărâre. 


[Monah Alexie Cojocaru, Mărturii documentare privind patrimoniul religios 
al Mănăstirii Putna în perioada 1775-1918 (11), în „Analele Putnei”, anul X, 2014, 2, 
p. 182-183, Anexa, nr. 83] 

Viena, 18 august n(ou) 1874 


Comitetul Societăţii academice „România jună” din Viena, încredinţat de către 
Comitetul central pentru Serbarea de la Putna, prin scrisoarea dd. 5 august 1873, cu 
agendele acestuia, îşi împlineşte plăcuta datorință a aduce la cunoştinţa junimii române 
studioase de la toate universităţile şi institutele academice, venerabililor municipalități 
şi tuturor celor ce au contribuit la realizarea memorabilei Serbări de la Putna, din 15/27 
august 1871, întru memoria lui Ştefan cel Mare, actul Preacuvioşiei Sale, a domnului 
arhimandrit Arcadie Ciupercovici, egumenul (a)stei monastiri din Putna, adresat 
comitetului, subsemnatul, în urma lăudabilelui emis consistorial al arhiepiscopii gr. or. 
din Bucovina, dd. 12/24 iulie 1874, nr. 2806, în tot cuprinsul său, după cum urmează: 


Prea onorat comitet! 

Preavenerabilele Consistoriu al diecezei gr. or. arhiepiscopale din Bucovina, 
primind cu raportul de aici, dd. 14/26 noemvre 1872, nr. 71, mult plăcuta știre 
cumcă Comitetul central al junimii academice din Viena pentru serbarea de amintire 


la mormântul lui Ştefan cel Mare, a cărui oseminte venerabile pausează în beserica 


17 Neclar 

monastirii Putna, cu ocaziunea serbării aniversaria din 15/27 august 1871, a depus în 
semn de pietate şi venerațiune la mormântul acestui fondatore al locașului dumnezeesc 
şi făcător de bine al (a)stei beserici a naţiunii române prea frumoase şi scumpe daruri, în 
prețul efectiv de o sumă de 4.987 fl. v.a. [valută austriacă], a binevoit cu emisul din 12/24 
iulie 1874, nr. 2806 a mă împuternici de a exprima Preaonoratului Comitet central, ca 
reprezentant a tuturor celor ce au ostenit și au conferit la această serbare memorabilă, 
mulțămita şi recunoştinţa deplină şi călduroasă. 

Devenind, deci, în mult plăcuta pozițiune de a fi organul Înaltei autorități 
bisericeşti din Bucovina, în asta misiune onorifică, mânec împreună cu conventul 
acestui de Dumnezeu scutit locaş de a mă adresa cătră Preaonoratul comitet al Societăţii 
academice „România jună” din Viena cu expresiunea celei mai adânc simţite mulțămiri, 
atât pentru arangiarea strălucitei activități aniversare în memoria de Dumnezeu 
însuflețitului fondator al monastirii Putna, Ştefan cel Mare, cât şi pentru oferirea şi 
depunerea unor daruri mult preţioase pe mormântul Marelui Erou şi Apărător al 
creştinătăţii şi civilizațiunii în Orientele Europei contra incursiunilor oardelor barbare. 

Asemene de fierbinte este mulțămita şi deplina recunoștință de care sum pătruns eu 
împreună cu conventul pentru junimea academică română de pre la toate universităţile 
precum şi pentru toţi patrioții şi fiii națiunii române de pretutindenea care, cu apelul 
făcut de Comitetul central din Viena, avură bunăvoința de a participa şi a [...]!? 
la splendoarea acestei serbări de patru sute de ani, prin închinarea omagiului de 
admirațiune şi devotament pentru marele făcător de bine, nu numai al Bisericii gr. or. 
bucovinene, prin donaţiuni numeroase, ci şi al întregului neam românesc, prin apărarea 
şi salvarea creştinismului contra fanatismului islam. 

Bucovina este, întru adevăr, mândră pentru că conservă în sânul său reliciile 
Marelui bărbat al românilor din Orient şi adevăratului apostol al creştinătăţii, 
al cărui nume glorios a răsunat şi răsună de patru veacuri încoace în toate părțile 
continentelor, şi conventul monastirii Putna este într-adevăr ferice de a fi custodele şi 
conservatorele unui tezaur mai prețios decât mii de mii de aur şi de argint. 

Cu atât mai mândră şi mai ferice poate fi Junimea academică română care, 
condusă de o însufleţire adevărat patriotică şi creştină, dede impuls la o preregrinare 
numeroasă din toate părţile locuite de români şi la festivitate demnă de numele lui Ştefan 
cel Mare şi de junimea academică română. 

Cele ce junimea academică română - marea măreție a națiunii şi a Bisericii — 
a cooperat, în mod strălucit şi demn de neuitare, cu ocaziunea serbării de patru sute 
de ani la mormântul strălucitului domn al Moldoviei, Ştefan vodă cel Mare, sunt o 
arvună secură cumcă națiunea şi Biserica va câștiga întru dânsa cei mai învăpăiați şi 
mai numeroşi apărători ai credinţei, purtători de lumină ai culturii şi stâlpi neclintiți ai 
naționalităţii române, şi conventul Monastirii Putna, întru rugele sale din toate zilele, 
va adauge neprecurmat ruge şi cereri fierbinţi ca Bunul Dumnezeu, Care, după a Sa 
înțelepciune şi putere nemărginită, direge destinele popoarelor, să reverse cu prisosinţi 


179 Neclar 

a Sa graţie părintească peste junimea română întărindu-o întru toate năzuinţele sale 
salutare pentru binele şi fericirea Bisericii şi poporului român. 

Pre lângă care consideraţiune eminentă, trec al Preaonoratului comitet devotat 
şi rugător cătră Dumnezeu. 

S-ta Monastire Putna, la 18/30 iulie 1874 

Arcadie Ciupercovici, m. p. Imanu propria], arhimandrit şi egumen 


Ne-am ţinut de datorința a aduce acest act de interes general la cunoştinţa 
onoratului public român. Rugăm totodată cu tot respectul celelalte p. t. redacţiuni 
române să binevoiască a-l reproduce. 

Pentru comitetul societăţii academice „România jună”: 


P. Dan, m. p., preşedinte 
Matei Lupul, m. p., secretar 


[„Albina”, Pesta, anul IX, nr. 64, duminică, 25 august/6 septembrie 1874] 


II. Amintiri şi restituiri 

Cuvânt de îngropare, 
ce să zice greceşte epitafion, vechiului Ştefan voievod al 5-le, domnul Ţării Moldovii, 
cel ce s-au numit Mare, pentru marile vrednicii şi vetejii ale sale 


„Omul ca iarba, zilele lui... [ca floarea câmpului]!” 
[Ps. 102,15] 


Întru acesta chip prorocul și împăratul Dăvid, uitându-se la nestatornicia vieții 
noastre, îngreoiat de ani, în puţină rămăşiţa zilelor sale, în mulțimea supărărilor şi 
a scârbilor, plângea ticăloşia firii omeneşti, şi acu cu un fum ce suflarea vântului îl 
împrăştie, acu cu o umbră ce să întinde, fuge, şi de soare să goneşte, mai apoi cu florile, 
care dimineaţa să deşchid, pe amiazăzi slăbăsc şi să pleacă, şi în apusul soarelui să 
veştejăsc, să usucă şi cad, întru durerea sa o asamănă. Şi văzând adesele ale lucrurilor 
prefaceri şi primenele, iuţile şi oțărâte ale întâmplărilor lovituri, bucuriele cu suspinuri 
amestecate, puterile slăbiciunii supuse, veseliele cu scârbe sfârşite, suirile, pogorârile 
şi necontenitele învârtituri ale vieții, mai apoi pământul cu gura deşchisă, ca pre toți, 
fără alegere, să ne inghiță, de orbirea noastră cea întunecată minunându-să că trăim 
ca cum n-ar fi să murim, strigă: „Omul ca iarba...!”. 

Aşa căind ticăloşia vieții omeneşti, sorțul celora ce fără de lege şi păcătoşi 
mor cu adevărat tânguieşte, iar pre cei credincioşi, carii în toate lucrările lor frica lui 
Dumnezeu păzăsc, poroncele legii le cinstesc şi le fac, întorc ochii lor de la strâmbătate 
şi de la rău, pre sărac și pre văduvă ocrotesc, întru nevinovăție și curăţie petrec, şi pre 
cei asupriţi sprijinesc, ca pre nişte finici înfloriţi, de holburile vânturilor nescuturaţi, 
puternici pre pământ, plini de mărire şi bogăţie, săminţia lor blagoslovită, pomenirea 
lor lăudată, în veac neclătiţi şi cu nemurire îmbrăcaţi ni-i arată. Că adevărat, auzitorilor, 
pentru fiii legii cei plăcuţi lui Dumnezeu nu este moarte, ci, ca dintru o temniţă, de aice 
la desfătatele locuri celor cuvioşi gătite călătorindu-se, merg unde în veac să bucură. Ci 
dar pre acei ce sînt fără de lege, când nemilostiva moarte curmă zilele lor, să cade a-i 
plânge, încă şi cu amar a-i tângui, carii, îmbătaţi de pohte urâte, în braţele trândăvirii, 
cufundaţi în spurcăciuni, îngrețoşata lor viață dormitând au petrecut-o, pre carii, zic, 

murind, gheena şi pântecele iadului îi aşteaptă. Iar noi, laudă lui Dumnezeu, întăriți 
pre credința lui lisus Hristos, în făgăduinţa Lui nădăjduim. În plinirea poruncilor 
Lui sprijiniți, nu avem a plânge şi a suspina de moartea fraților noştri, ce mai vârtos 
să ne bucurăm că, scăpând din mrejele păcatelor, au mers la sânurile lui Avraam, ca 
să să bucure în desfătarea cea nesfârşită a raiului. Au doară socotiți, o, auzitorilor, că 
am venit aice să plâng pe vreun om lumăsc, ce în toată viața după măriri deşarte s-au 
zăbovit, pohtind mai ales o umbră de slavă, decât adevărata mântuire să dobândească? 
Vai mie, când, denaintea acestui sfânt oltari, unde să rădică Jărtva cea fără de prihană, 
în lăcaşul lui Dumnezeu, aş îndrăzni deșărtările lumeşti să laud şi mincinoasăle măriri 
a acestui trecători veac cu credinţa lui Hristos să le alăturez! Nu este nicidecum acesta 
scoposul meu, ce, depărtând de la mine toată minciuna, pre tine, cerescule adevăr, întru 
ajutoriul meu te chem! Tu, la lauda preaînălțatului, prealuminatului, preaveteazului 
domn Ștefan voievod, graiurile mele să cumpăneşti şi, cu pecetea ta însămnate, să 
le adevereşti, pentru ca aceasta nu numai lauda unui mort, ce şi pildă de îndreptare 
celor vii să fie! 

Dar ce minte aşa de bogată în gânduri, ce limbă aşa de îndestulată în voroavă, 
ce meşteşug aşa de iscusit la împlinirea cuvântului, să poată împodobi atâte răsipe a 
vrăjmaşilor, atâte sfărmări de cetăţi, atâte zidiri de lăcaşuri sfinte şi atâta înțălepciune 
a acestui bărbat, carele cu vetejie ne-au apărat, cu înțălepciune ne-au chivernisit şi, în 
cât au trăit, volnicia şi fericirea noastră au înflorit, şi carele pe toate lucrările lui, cu 
credinţa lui lisus Hristos le-au pecetluit? La războaie, biruitori smerit; la pace, domn 
drept şi bun; în viața sa din parte, credincios adevărat! Să luăm dar aceste cuvinte, care 
or fi împărțirea cuvântului acestuia al nostru, şi să alcătuim laudele lui. 


Partea dintâi 


Obiceiul ritorilor, când laudă, este neamul între laudele cele strălucite să 
puie. Iar noi de aceasta nu avem trebuință, pentru că mărimea faptelor acestui domn 
covârşaşte înălțimea neamului din care au ieşit. Cine nu ştie că Ștefan dintr-acea 
domnească rădăcină au odrăslit care pe pământul Moldovei cu înalte vrednicii l-au 
umbrit? Dar în loc că neamul cel luminat aţâţă trufia altora, acesta cu cât s-au văzut 
mai de neam, cu atâta mai vrednic să să facă au silit, căci judeca că, din fapte, ori să 
întunecă, ori să străluceşte neamul. Pentru aceasta, nime de acest nume a neamului 
să să trufască l-au văzut, depărtându-se cu totul de socoteala acelora carii, moşi şi 
strămoşii lăudaţi numărând, celor mai necuvioase fapte urmează, supt acel nume 
strălucit, gândind că hărnicia părinţilor este a lor! Iar acesta, uitând acelea a moşilor, 
de era niscareva fapte lăudate, nu-şi aducea aminte fără numai ca să le facă ori să le 
întreacă. Aşadar, la osteneală, fără preged; la odihnă, fără desfrânare; la primejdii, fără 
de frică, s-au făcut acela ce au cinstit pre a sa săminţie, iar nu pre dânsul strămoşii. 

Aduceţi-vă aminte, auzitorilor, de acele vremi turburate, când nu veniia domnii 
în Moldova fără numai cu puterea armelor, intrând ca întru o ţară streină, ce ştia că 
nu va să le rămâie, nu să caute să ocârmuiască, ce jăfuia şi apuca care cum putea, 

făcând-o un theatron a ticăloşielor vrednic de lacrămi! Dar aceste lacrămi duioase, 
aceste suspinuri ale patriei şi plânsuri, după ce s-au întărit în vrâstă Ștefan, ştergându- 
le, le-au potolit şi, ca într-o tulburare de valuri şi de vifor, cu sine lineşte au adus şi 
drept fiiu al patriei, bun domn şi adevărat creştin prin fapte s-au arătat. Pe ţară au 
uşurat-o, obiceiuri bune au întărit şi pravoslăvia au păzit. Dar atuncea când el toate le 
aşăzase şi rădăcina pricilor rupsese, şi să gătiia să guste o pace iubită lui Dumnezeu 
şi oamenilor, când zic, începuse ţara şi supușii lui să înflorească, şi veacul cel de aur 
să să înnoiască, iată dimonul gâlcevilor, cu făclia zavistiei aprinsă, arde inemile celor 
de prin pregiur megieşi, carii, cu ochi lacom sfăzile domnilor mai denainte privind, 
sta gata să ne înghită. Şi văzând că au luat cârma domniei acela pre carele nu numai 
volburile şi mânioasele valuri nu-l sparie, ce şi furtunile potoale, şi drept ţiind drumul 
său, cătră scopos aleargă, sar cu toţii, răsună trâmbiţa, fulgeră armele şi, ca o apă din 
munte, să ne înece cu mulțimea oştilor să pornesc. 

Dumnezeule sfinte! Tu eşti împărţitoriul biruinţelor, şi voind, Tu ştii alege 
organ prin care să aperi pre cei iubiţi ai Tăi, şi să răsplăteşti acelora carii n-au plăcut 
Ţie! Aşa Ștefan, ca un alt Macaveu, strângea ostaşii săi lângă sine şi, prin singură a lui 
vetează îndrăzneală, şi inemile tuturor alină, şi de nădejdea biruinţii le umple, iesă 
înaintea celor ce nădăjduia braţului lor şi pre noi cu ochii mai-nainte ne înghițea, bate 
pe unii cu tărie, opreşte pre alţii cu chibuzuiala sfatului, pre ceilalţi ca pre o pulbere îi 
împrăştie şi rămâne biruitori. 

Oare ce socotiți că după biruinţa aceasta au făcut? Au urmat [oare] acelora carii 
zic: „Eu izbândii! Cu puterea mea am biruit! Sabia mea pre vrăjmaşi au răsturnat!”. Să 
strige în bencheturi şi să chiuiască? N-au făcut aşa Ștefan voievod, ce îndată aleargă cu 
mâinele întinse la oltariul lui Dumnezeu, îngenunche şi zice: „Iu ai biruit, Doamne! 
A Ta este izbânda! Eu sînt o nemica înaintea Ta!” Căci știa că în zadar să osteneşte cel 
ce privighează, dacă nu păzeşte Domnul cetatea. 

Veniţi acum, o, voi carii vă lăudaţi în puterea braţului vostru, şi vedeți cum 
veteazul acesta este mai groznec cu rugăciunea în gură decât voi cu sabia în mână! Şi 
mai apoi vedeţi, zic, trupurile celor asemenea vouă mâncare câinelor, şi sufletele lor 
la iad triimise. 

Dar această biruinţă, o, auzitorilor, nu fu decât ca zorile de zică, care lumina 
soarelui ne vestește. La altele şi mai mari, şi mai strălucite, dumnezăiasca Pronie îi 
păziia, vrând printr-însul, ca oarecând în vremile de demult, lumii să arate că mulțimea 
şi tăria împrotiva dumnezăieştii puteri nemica nu folosesc, ce miluieşte pre carele vra şi 
nu să îndură de carele îi este milă. Departe de aice toată măgulirea care dă voievodului 
lauda biruinţii şi uită pricina cea mai dintâi şi ajutoriul de Sus, fără de care nemică 
nu să poate isprăvi. Însă şi prea acea mișea slăbiciune şi lene să o gonim, care, toată 
zioa trândăvindu-se, mâncarea fără de osteneală o cere, ca când lui Dumnezeu n-ar fi 
mai urâţi cei leneşi decât cei obrazneci. Aşadar, puind temei nădejdea în Dumnezeu 
şi adăugând spre sporirea lucrului şi omeneasca sâlință, vom face acea creştinească 
biruinţă, care pre armele nevăzuţilor vrăjmaşi zdrobeşte şi, ca un vânt iute, pre cei mai 
înrădăcinaţi copaci a simeției lumești rumpând îi răstoarnă. 

Întru aceste cuvinte ce am zis nu aţi cunoscut chipul veteazului ce plângem? 
Cine ca dânsul toată isprava lucrărilor lui Dumnezeu o da? Cine mai mult asuda ca 
să nu lase nemică dintr-acele ce omeneasca sâlință ar putea face? Era trebuință de sfat 
bun? Gata era a tuturor să le asculte! Folosea graba? Somnul nu-l ţinea, odihna nu-l 
încâlcea, zbura ca pasărea! Era îndrăzneală de ajutori? Viaţa nu cruța, cu sabia în mână 
pre însăşi moartea înfrunta! Aşadar, cu picioare de-a pururea pre piatra ajutoriului de 
Sus, măselele vrăjmașilor săi zdrobiia. Şi ce trebuiesc cuvinte? Însăşi întâmplările au 
dovedit. Pre voi, locuri cruşite de sângele vrăjmaşilor, vă chem marturi, voi spuneţi 
mărimea sufletului său, voi ale lui biruinţe, voi a lui vredncie arătaţi! Biruitori l-aţi 
văzut, dar niciodată mândru, atuncea însăşi când călca cerbicea vrăjmașului şi, cu 
sabia în mână, junghiia pre neprieteni, plin de smerenie, nu de poftă a vărsa sânge. ci 
pentru că îndărăptnicia neprietenilor săi îl sâliia. 

Dar ce vom zice pentru a lui dulce milostivire? Ce casă, ce famelie în pământul 
acesta din pricina lui s-au cernit? Plânsul şi lacrămile era pentru vrăjmaşii noştri, iar 
noi, ca nişte fii în casa părintească, în bucurie petreceam. Acum la neputinţele noastre 
ajutând, slăbiciunele noastre rădicând, cu durere de maică pre cela mustra, pre cesta 
mângâia, pre unii încălziia, pre alţii hrăniia! Dar, ah, aceste obşteşti bune norociri, 
această dulce liniște, n-au fost statornice pentru noi, căci pre dânsul tăinuitele cele de 
Sus orânduiele ducându-l cătră vârful măririi, dulceaţa odihnei de la noi o goniia. Şi 
când o lină tăcere despre turburarea viforălor să făcuse, atuncea să aduna nuorul cel 
ponegrit şi gros, şi puterea vânturilor să strângea, ca deodată, izbâcnind cu răpejune, 
întunecata vijălie asupra noastră iute să o pornească. 

O, fraţi! O, maice! O, părinţi ticăiți! Câte dureri şi lacrămi pentru voi să gătesc! 
Să apropie vremea când pre voi o amară jale va să vă cuprindă. Soseşte ceasul când 
ai voştri prea iubiţi, prin simcea de sabie perind, vor să să despărțască de voi, şi să-i 
plângeţi în zadar. Dar vine şi civertul adaogerii slavii voastre, căci sfaturile Celui 
Preaînalt să plinesc, şi cu sânge biruința cumpărăm. Atuncea, zic, când în toată liniştea 
ne bucuram de milostiva şi înțăleapta chivernisire a veteazului nostru domn, iată acea 
groaznecă fiară, împărăţia turcească, asupra noastră năvăleşte. Acum trecuse Dunărea 
şi în pământ cu sânge ne amesteca, şi cu cât mai slabi ne găsea, cu atâta mai cumplit ne 
zdrobiia. Şi era potop de obşte, o tăcere surdă în toată ţara. Moartea în feţele tuturor 
zugrăvită să vedea. Grijă era nu să trăim, ce cum să murim. Durere amară, suspinuri 
duioase, jale ascuţită din toate părţile să vedea şi să auziia! 

Însă Acela Carele pentru toți priveghează şi în mâna Lui frâul împărăţielor ţine, 
din mijlocul înaltului ceri, pre scaonul Său cel de foc şăzând, Acela Care toate lucrările 
cumpăneşte, şi pre cei mândri surpă, pre cei puternici ai pământului sfarmă, pre cei 
răniți şi slabi din mijlocul peirii rădică şi-i duce ca să zdrobească capetele celor buieci, 
să cunoască toată făptura că nu să împlinesc toate câte-şi făgăduieşte luişi omul, acest 
înalt Dumnezeu, zic, Carele vântură ca pleava coroanele împăraţilor, ia pre Ștefan, 
sluga Sa, de mână, îmbărbătează inemile norodului celui pănă la moarte înspăimat, şi 
pune biruinţa în mâna lui Ștefan. Purcede cu toţi ai săi, întâmpină pre vrăjmaşi, lovesc 
fiara, o sparie, o rănesc, ne mântuim! 

Cine ar putea crede, auzitorilor, de nu aşa s-ar fi întâmplat, că o ţară mică ca 
aceasta ar fi putut birui acea împărăție care preste multe scaone răsturnate puterea 
sa au întărit? Nu să poate asămăna biruința aceasta cu cele mai strălucite izbândiri a 
norodului lui Dumnezeu? Nu să poate zice că şi aicea îngerul nevăzut pre cei streini 
de feli i-au răsipit? Nu să cunoaşte mâna Celui Înalt în inema povăţuitorului oştirii? 
Nu să vede ca lumina zilii bunătatea Acelui Ce s-au învrednicit ajutorului de Sus? Aşa, 
auzitorilor, şi mila Aceluia Ce au ajutat mare, şi bunătatea celui ajutat, de socotim şi 
smerenia lui, de rădicat la ceri! 

O, cât este de greu, auzitorilor, în mijlocul biruinţelor a să păzi smerenia! 
Atunce când sufletul, îmbătat de norocirea izbânzii, plin de sine însuși, vesălit de 
împlinirea sfatului, mai apoi sunetul armelor, groaznecele strigări a biruitorilor, 
duioasele glasuri şi vaiete a celor biruiți lovesc pe atâtea părți sufletul biruitorului, 
cât nu-i cu putinţă a nu-l mişca, mai ales când pre dânsul unul pricină biruinții îl 
socotesc, şi întru aceeași vreme însăși când pre puterea cea nevăzută o cunoaște și 
pleanul ostaşilor lui Dumnezeu îl închină, cu greu este, zic, atuncea pre ascuns în 
inema sa să nu rămâie vreo gândire pentru sine. În vremi ca acestea cei fără de lege, 
buiucindu-se, la ceri cu mândrie caută: „Noi sîntem! zic ei. Şi cine poate a ne sta 
împrotivă?” Iar cuvioasa iscusință atuncea mai tare razile sale sloboade, când nebunia 
mai desfrânat aleargă. Aceea saltă, joacă, de trufie umplându-se pierde judecata, iar 
aceasta, smerită, cu mâini rădicate cătră ceri, de sfințenie îmbrâcându-se, agoniseşte 
plăcerea lui Dumnezeu. 

Aşa făcu Ștefan, veteaz biruitori, voievod pământean. Dincolo biruieşte mândria, 
dincoace pre vrăjmaşi sfarmă. Oastea, pe de altă parte, cu mare sâmţire povăţuieşte şi, 
peste toate, ca o pavăză țării sale să face, de toate loviturile sprijinindu-o şi apărând-o. 
Şi în loc ca din izbânde să să înalțe, dintru acestea mai mult slăbiciunea ominească 
cunoaşte. Nu săbiei, ci rugii, nu taberii, ce Besericii nădăjduieşte şi, cunoscând fântâna 
biruinţelor, cătră ea aleargă. Au nu vă aduceţi aminte că în noaptea cea despre bătălie 
la acel om care, lepădându-se de lume şi de pohtele lumeşti, în pustii, numai spre a lui 
Dumnezeu laudă să închisese, la acel loc, zic, necălcat de urme omeneşti, în mijlocul 
pădurelor, în culcuşul fiarălor sălbatece, cătră acel săhastru Ștefan au năzuit şi, plecând 
armele petrahilului, din codri caută și aduce biruinţe în tabere? Vie acum aceia carii 
în puterea brațului lor să nădăjduiasc, vie aceia carii numai armele cred, vie aceia 
carii zic că vitejia n-are amestec cu legea şi vază pre cel mai mare biruitori căzut pre 
faţa lui denaintea unui om prost, pre cel puternic denaintea celui slab îngenuncheat, 
cu lacrămile pe obraz zicând: „Părinte, roagă să biruim!, şi cunoască că biruinţele nu 
sînt ale oamenilor, ce ale lui Dumnezeu! 

Văd, auzitorilor, că nu este cu putinţă biruinţele veteazului acestuia să le sfârşim, 
că ce curgere de voroavă poate fi aşa de îndestulată ca pre toate să le cuprinză? Pentru 
aceasta nici eu n-am gând ca pre toate de-a măruntul să vi le zugrăvisc, ce numai, 
pomenindu-le, să vi le aduc aminte mă mulțămăsc. Care voievod mai multe războaie 
au avut? Care domn mai mari biruinţe au făcut? Şi acestea în deosăbite vremi şi locuri, 
cu deosăbite neamuri, ca fulgerul de la răsărit la apus au străluminat. Marturi sînt leşii, 

carii cu sîngele lor pământul nostru au crușit, marturi ungurii, carii pre satele şi cetățile 
lor de foc topite le-au văzut, marturi sînt tătarâi, carii cu iuţimea fugii lor de fierul 
lui n-au scăpat, marturi sînt turcii, carii în fuga lor nu putură afla mântuire, marturi 
sînt muntenii, carii de călărimea noastră s-au zdrobit, marturi sînt toate neamurile 
de prin pregiur, care ascuţitul săbiei lui au cercat, marturi sînt iar aceste neamuri, nu 
mai puţin biruinţelor, cât şi bunătăţilor lui! Dar să lăsăm acestea, să nu mai lungim a 
însângeratelor arme voroave, că măcar că, în mijlocul lor, el ca denaintea oltariului lui 
Dumnezeu au petrecut, însă acea idee care din spunere să face ne umple de cutremur 
şi de oțărâre. Ce să vă arătăm că n-au fost numai la biruinţe smerit, ce şi la pace drept. 
Şi aceasta este partea al doilea ce vom să urmăm. 


Partea a doua 


Cea mai dintâi poruncă ce dă Dumnezeu stăpânitorii pământului să păzască 
este dreptatea, prin care toate folosurile supușilor, ca printr-un foc petrecându-le, să 
le lămurească. Şi aşa de ades le-o aduce aminte, cât, de să vor abate de la ea, că să vor 
osândi cunoscut să face, după cum şi celor ce au păzit-o, prin multele fericiri ce le-au 
dăruit, că nemică nu este mai plăcut înaintea Lui decât un stăpânitori drept, deşchis 
în vedere au lăsat. Și aceasta nu numai celor unşi, nu numai celor mari și puternici, ce 
şi celor proşti şi săraci învățătură au dat, în toate lucrările noastre dreptatea să căutăm 
şi după ea curgerea traiului nostru să o îndreptăm, şi numai singură aceasta făcând, 
putem şi înaintea Înfricoşatei a Lui judecăţi fără frică să mergem, şi aicea în odihnă 
să petrecem, de nu fericiţi, dar mulțămiţi, de nu lăudaţi, dar îndestulaţi. Și de nu vom 
avea deplin norocirea lumească, încă ne vom mângâia de fericirea sufletească. Fiind 
încredințaţi de acea făgăduinţă, drepţilor dată, că vor moşteni pământul şi săminţia lor 
să vă blagoslovi, în bucurie petrecem. Însă, cu toate amerinţările lui Dumnezeu asupra 
strâmbilor că-i va sfărâma, cu toate făgăduinţele că pre cei drepți îi va ferici, nu ştiu 
cum, atuncea când cu gura înălțăm dreptatea până la ceruri, cu inema la strâmbătate 
ne plecăm şi, uitând ale noastre, căutăm ale vecinului, care ne par mai frumoase decât 
acele ce avem, şi îndată lăcomia cuprinzându-ne, zavistia orbindu-ne, vălătuc cătră 
strâmbătate ne trag, uităm omenia, legea călcăm, pre Dumnezeu nu-L socotim, şi aşa 
fii periciunii ne facem. 

O, voi carii v-aţi spurcat în jafuri şi în strâmbătăți, carii v-aţi învățat a dezbrăca 
sărăimanul, carii v-aţi deprins a scurge pre nemernici, şi sângele săracilor scurgeți, 
spuneţi-mi, spuneţi-mi ce aşteptaţi? Ce nădăjduiţi? Aicea sînteţi îngrețoşarea firii, 
dincolo prada nemilostivilor dimoni. Spuneţi-mi, zic, denaintea Acelui înfricoşat 
judecători, Carele pre cei drepţi încoronează, ce veţi răspunde? Câtă va fi ruşinea 
voastră şi, dimprotivă, ciuda, când veţi vedea pre cei drepţi moşteni împărăției lui 
Dumnezeu şi veţi aduce aminte că aceia și pre pământ lăudaţi şi cinstiți au fost! 

Căci așa este, auzitorilor! Drepţii, nu numai dincolo viaţa veșnică dobândesc, 
ce şi aicea lăudaţi, și numele lor de cinste pănă la cei mai de pe urmă buciunat este. Şi 
ce ne trebuie nouă altă pildă, că, osăbit de dovada istoriei a trecutelor veacuri, destul 

este însuşi acesta pre carile astăzi îl plângem, carele, în cât au stăpânit pre norodul 
acesta, nu domn volnic, stăpânitori cu putere, ca ce-i va fi voia, ci drept giudecători, 
ca ceea ce să cuvine să facă, s-au cunoscut! În zilele lui strâmbătatea era înăduşită şi 
legată, dreptatea săracului cel bogat nu o putea întuneca, cel puternic nu o putea călca, 
cel de neam nu o putea ponegri. Cumpăna prin care toate să cumpănea era la mijloc 
de faţă. Şi ce mă zăbovesc eu după acestea mici? Însuşi şi pănă astăzi țara aceasta cu 
dreptele lui aşezări să ţine. Departe de la el era toată măgulirea. Minciuni, în curtea 
lui, nu putea intră. Năpăstuitoarele pâri şi clevetiri era izgonite. Acei oameni fățarnici, 
carii să lipăsc pe lângă domni şi, printru o răutate ascunsă, voroavele lor cumpănind, 
să arată ca nişte slugi drepte, iar în gândul lor nu este alt fără numai să înşale pe stăpân, 
şi pentru ca să poată spori în meşteşugurile lor, prin cuvinte dulci şi zugrăvite întră în 
inema domnilor şi gonesc pre cei buni şi drepţi, şi mai pre urmă, robind pre stăpân, 
încep a lucra la ivală răutăţile lor, şi nu numai că ei să îngraşă de jafuri şi de bunurile 
celor buni, ce încă şi numele stăpânului îl strică, şi acel stăpân, care ar fi bun din fire, 
având slugi ca acestea, tiran să socotește; acest feli de oameni, zic, lângă el nici o trecere 
nu avea, nici înaintea lui să afla. Curtea lui deşhisă; sărăimanul, asupritul şi văduva, 
dreptatea lor lui o arăta. O, vreme fericită! O, stăpânire luminată! O, ţară norocită, 
unde dreptatea ta nu mai puţin decât domnul stăpânește şi unde fieştecarele, rândul 
său ştiind, din cărarea orânduită nu să poate abate! 

Cu greu este, auzitorilor, stăpânitorii să fie drepți, dar cu cât este mai grea, cu 
atâta este la ei mai de laudă dreptatea! Păgânii, pentru că Minos, împăratul Critului, să 
socotise că au fost drept judecători, zicea cum că dumnezeii lor l-au făcut giudecători 
sufletelor în ceea lume, atâta de mare lucru le păru judecata dreaptă la un împărat. 
Dar noi, pentru Ștefan, ce vom zice, atuncea când îl ştim drept judecători, şi dreptatea 
de Dumnezeu cel nemuritori lăudată? Oare nu l-am socoti, mai cu încredințare decât 
aceia, că este în sânurile lui Avraam? Cu adevărat, auzitorilor, nu trebuie altă faptă unui 
stăpânitori, ca să intre în iad, decât strâmbătatea, pentru că ce sabie tâlhărească atâta 
sânge poate să verse, ce otravă atâtea morți poate să facă, decât strâmbătatea la unul ce 
de nime nu să sfieşte, ce tuturor frâul în mâinele sale ţine? Căci, de poate un judecători 
strâmb multe răutăți a face, dar pentru un stăpânitori nedrept, ce socotiți? Au nu poate 
omori, nu poate jăfui, nu poate asupri, nu poate necăji fără de frică, şi cu atâta mai amar 
cu cât nici a te jălui n-ai cui? Aşa, auzitorilor, un stăpânitori strâmb, facă toate faptele 
celelalte a legii (măcar că în strâmbătate nemică nu este bun!), umple lumea de milostenii, 
beserici zidească cât de multe, acelea nu numai că nu-i folosesc, ce încă întru pomenirea 
urâciunii rămân, şi pe toate bunătăţile lor lacrămile și suspinurile celor asupriţi le şterg, le 
înăduşăsc, şi la răsplătirea osândirii fără întoarcere îl duc, după cum şi sângură dreptatea 
pe toate celelalte păcate le şterge şi curat înaintea lui Dumnezeu îl pune! 

O, împărați! O, crai! O, domni! O, stăpânitorii noroadelor! Ţineţi urechile 
voastre deschise şi Scripturile ascultați, când strigă: „lubiţi dreptatea, cei ce judecaţi 
pământul!” auziţi, zic, şi de o faceţi, vă bucuraţi, dar cutremuraţi-vă când nu o faceţi, 
şi să nu aşteptaţi alt fără numai cumplitele munci ale vecinicului iad! Luaţi pildă de pre 
acesta, carele puternic ca şi voi au fost, dar puterea lui n-au slujit spre alt fără numai 


302 


spre razimul dreptăţii, au fost fericit pentru ca pre cei buni fericiţi să-i facă. Atâta au 
vrut să poată şi atâta au putut, ca pre mulți să mângâie şi să ajute. 

Ştiţi, auzitorilor, că de mai multe ori cei temători de Dumnezeu sînt ruşinoşi 
şi neîndrăzneți. Ei ştiu pre domni să-i slujască, dar să-i măgulească n-au deprins. 
Pentru aceasta sînt depărtaţi, goniţi şi cu strâmbătate părăsiți, căci cei răi, mincinoși 
şi obraznici cu unii ca aceştia, a cărora viaţă este mustrarea năravurilor lor, la un loc 
nu pot trăi. Iar Ștefan pre aceştia nu i-au lăsat depărtaţi, ce au făcut dreptate darurilor 
lor, i-au scos de la întunerec, din ticăloșie i-au scuturat, şi cu atâta domnia lui au fost 
mai fericită, cu cât pre cei buni pre lângă sini slugi, prietini şi sfetnici îi avea. Departe 
de curtea lui toată minciuna, zavistia legată, pizma ferecată, înşălăciunea izgonită, 
strâmbătatea de istov împilată. Dreptatea pre scaon împărăţea, şi nu ea lui, ci el ei 
supus şi slujitori era. De apuca armile, de la ea să sfătuia; de judeca, pre dânsa asculta; 
de cinstiia, ei urma; şi toate, ca o slugă, din porunca ei le făcea. Cei vechi că dreptatea 
dintre oameni au fugit băsnuia, iar la noi că stăpânea putem dovedi. O, viaţă fericită! 
O, obiceiuri de aur! O, dulce stăpânire întru care strămoşii noştri au petrecut! Oare mai 
veniţi vreodată? Oare ne vom mai învrednici şi noi a vă avea? Ori aţi fost numai şi aţi 
trecut, lăsându-ne nouă numai o amară pomenire de voi? Atâta-i de dulce dreptatea 
la o stăpânire, şi atâta-i strâmbătatea de amară! Noi, după atâtea veacuri, pre un domn 
drept plângem, atuncea când pre cei strâmbi sau îi uităm, sau nu ne aducem aminte 
de ei fără numai să-i hulim. 

Însă, auzitorilor, acestea ce le-am zis pănă acum, întrebu-vă, ce sînt? Toţi mi-ţi 
răspunde: „Vitejii luminate, izbânde vestite, fapte lăudate, biruinţe slăvite a unui domn 
desăvârşit!” Nici eu nu zic amintire. Toate faptele lui Ștefan, ori despre care parte să 
vor căuta, sînt minunate, toate darurile lui covârşitoare. Dar, cu toate aceste, ce au 
rămas? Au numai un nume deşărt? Au numai o gândire de lucruri mari, dar care au 
fost şi s-au trecut? Aşa este, că toate lucrurile lumii sînt deșarte, o umbră, un vis, o 
apă care curge şi nu să poate opri, nici a să întoarce, şi toate putrejunii supuse! Unde-i 
Chiros, groaza lumii? Unde-i Alexandru, carele au răsturnat Persia? Unde Schipion, 
tunetul Râmului? Unde Chesar, fulgerul războaielor? Unde sînt puterile, avuţia, slava 
şi vâlfa lor? Ce s-au făcut? Au nu să par că au fost un vis şi o nălucire? Pănă au trăit 
acei vestiți biruitori, răsuna lumea de războaiele lor. Au murit, s-au îngropat, abia 
numile lor le auzim! 

O, moarte, moarte, cât eşti de lacomă! Pre atâția nenumărați ai înghițit şi 
înghiţi, şi nu te mai saturi. Și iarăşi: O, moarte amară! O, moarte groaznecă! O, moarte 
înfricoşată, însă pentru cei necredincioşi, că după această viață nemică nu le rămâne. Iar 
noi, laudă lui Iisus Hristos, de tine nu ne temem, că prin tine, nu ca ciia cătră osândă, 
ci, ca drepți fii legii, după credinţă şi după fapte cătră fericire mergem. 

Aşadar, de rămâne pe Ștefan numai pentru faptile lui cele lumeşti să-l lăudăm, 
puţină este lauda, care, curund trecând în întunerecul uitării, să vindecă. Dar cu atâta 
mărirea lui mai vecinică este şi mai luminată, cu cât nu dintru a lumii, ci din plinirea 
poruncilor lui Hristos, Împăratul veacurilor, au agonisit-o. Şi toate acele care pănă 
acum le-am văzut, fericite odrasle a acei rădăcini sfinte au fost, căci legea nu ca alții, 

pentru că de la părinți au apucatu-o, ci încredințat fiind de a ei folos au ţinut-o. Și 
aceasta ne-au rămas care v-am făgăduit să vă arătăm. 


Partea a treia 


Nu ştiu cum, că Sfintele Scripturi, pomenirea norodului celui oarecând ales în 
scris lăsându-o, pre cei puternici veteji mai supt tăcere îi lasă, în loc că pre împărații 
cei binecredincioşi cu toată desfătarea voroavei ni-i arată, pănă şi cele mai mici a lor 
lucrări zugrăvindu-ni-le. Căci cărțile ci să numesc „ale împăraților”, întăi, a doua şi 
a treia, numai pre Saul, pre David şi pre Solomon ni-i arată, iar în cea de pe urmă 
rânduiește pre atâţia, arătându-le numai numele și istorisind viaţa lui Ilie sau Elisei. 
Dar oare pentru ce? Pentru că Dumnezeu aceste vetejii mari, puteri silnice, avuţii 
desfătate, dacă nu purced din izvorul credinţii, nici lăudate, nici priimite le are. Aşadar, 
mai toată împărăţia lui Saul cuprinde lauda lui Samuil şi al lui David, iar cartea a doua 
este numai a lui David. Dar să vedem, oare cum îl laudă? Că au sfărmat cetăţi? Că 
au dobândit războaie? Ba! Ci întăi pune temei şi zice: „Prealăudat este înaintea Mea 
copilașul!”, şi mai pre urmă arată şi celelalte a lui fapte strălucite. 

Oare, aicea, auzitorilor, n-am făcut noi o greşală văzută că, lăudând ale 
domnului Ștefan lumeştile fapte, ale credinţii, care sînt şi mai mari, le-am tăcut pănă 
acum? Însă ce face aceasta? Noi am mirosit florile, nelepădând pomul. Dulceaţa 
rodurilor am mărit, şi cu atâta mai mult pre rădăcină am lăudat. Și macar că la lauda 
veteazului acestuia am purces îndărăpt, însă numai să nu lăsăm ceva, greşala nu va 
fi de cap. Dar aicea sâmt că puterea mea slăbeşte, amorțăsc cu totul, greutatea mă 
atârnă şi, pe acest câmp lat şi desfătat a credinţii acestui biruitori, nu să alerg, ci cu 
frică păşăsc. O, de s-ar da mie duhul înţălegerii, duhul priceperii, ca să poci avea acel 
meşteşug nu numai laudele, ce şi credinţa lui în inemile voastre să zugrăvesc! Mare 
Împărate, de a Căruia clipală spânzură lumea, ce este cu neputinţă la Tine? Şi de nu-mi 
dai mie acea iscusință, rogu-mă, Stăpâne a toată făptura, auzitorilor acestora o mică 
parte din înțălepciunea Ta dă, ca dentru al meu prost cuvânt nu aceea ce zic, ci aceea 
ce-ar trebui să auză, să înțăleagă! Dar să începem, macar că cu greu este, şi dincotro 
caut noian văz, însă să începem. 

Pare-mi-să, creştinilor, că patru lucruri mai întăi trebuiesc să să afle la un creştin: 
credință nesmintită, nădejde în Dumnezeu neschimbată, fapte bune necontenite, grijă 
de sfârşit bun şi după lege. Acestea sînt pre care toată legea razimă, acestea, de le vom 
avea, ne vom mântui, iar de nu, ne vom osândi. Acestea sînt razimul, stâlpii, întărirea, 
acoperemântul şi temeiul legii noastre. Să le căutăm deci pre fieştecare dintr-acestea 
şi să vedem de s-au aflat în Ștefan. 

Dar ce îndoială de credinţa lui putem avea, carele pe creştinătate nu cu cuvinte 
numai, ci din inimă, cu căldură, au mărturisitu-o? Să întoarcem puţin ochii noştri 
spre faptele lui şi să vedem: nu sînt toate roduri ale unii credințe fierbinţi? Însă pre 
care întăi să pomenim? Evlavia ce avea cătră slujitorii lui lisus Hristos, ori dragostea 
cu care să aprindea cătră împlinirea poruncilor Lui? Curăţenia vieții în care petrecea, 

ori rugile lui cele neîncetate cătră Mântuitoriul? Dar pentru acea râvnă ce avea spre 
întărirea legii ce vom zice? Că nu da somn ochilor săi, nici genelor sale dormitare. 
Aceasta gândiia, aceasta cugeta, cătră aceasta să nevoia, ca Beserica lui Hristos să să 
mărească şi să să lăţască. Apuca armele nu ca să-şi lăţască domnia, ce ca să apere legea. 
Însă ce ne trebuiesc atâtea cuvinte, ca când ar fi vreo îndoială asupra credinţii lui, cu 
care s-au adăpat din curatele şi neamestecatele izvoară a pravoslavnicii Beserici din 
copilăria lui? Şi nici eresurile cele înşălătoare, nici focul vrâstei tinereşti, n-au putut-o 
sminti, ci au rămas întărit pre piatra care este Hristos (după Apostol), pre a Căruia 
cruce de-a pururea îmbrăţoșată la pieptul lui ţinând, viaţa sa Lui au închinatu-o, 
nădejde nesmintită printr-însul la Părintele veacurilor având, prin Care pre toţi 
vrăjmașii săi au gonit, au înfrânt, au surpat. Aduceţi-vă, mă rog, aminte ce zisem la 
izbânzele lui. Au nu l-aţi văzut diznădăjduidu-se de ajutoriul omenesc? Au nu, cu 
singură nădejdea ce avea în Dumnezeu, cu puțini ieşiia înaintea celor mulți? Au nu 
biruinţa de la slujitorii oltarilor lui Dumnezeu o cerea? Orb trebuie să fie cineva şi 
să nu le cunoască aceste! 

Dar pentru că ştiţi, creştinilor, că credinţa fără de fapte este ca un trup fără 
de suflet, şi el singur ştiind-o aceasta, cu dorire era pentru fapte şi cu nevoinţă era 
ca să le săvârşască. Şi cu cât mântuirea sufletească îi era dorită, cu atâta silința lui era 
aprinsă şi de-a pururea căuta orice loc, orice vreme i s-ar întâmpla îndămână să n-o 
lase în deşărt să treacă, şi cu cât norocul îi dedese putere, cu atâta credința îi însuflase 
voirea ca să facă bine. Ştia bogăţiele cât rău sufletului pot să aducă, când ne stăpânesc 
ele pre noi, şi, dimpotrivă, cât folos ni să câştigă, când le cheltuim bine. Aşadar, dând 
lumii cât să cădea, cu totul spre sporirea duhovniceştilor fapte să întorcea şi, ca o 
apă limpede și rece, pre cei topiţi de arşiţile lipsii răcorea. Pre câţi de aceia pre carii 
norocul i-au pus într-un loc înalt, dar în lipsă, pentru ca mai tare să-i necăjască, căci 
aceia a lucra să agonisească sînt nedeprinși, a cere să să chivernisască le este ruşine, 
şi cu atâta starea lor este mai grea, cu cât nevoia şi lipsa lor este mai ascunsă, pre câţi, 
zic, dintr-aceştia ajuta! Câte fecioare sărace de părinţi mângâiete! Câte famelii hrănite! 
Din sânul lui ca dintr-un izvor nesfârşit milele curgând, pre cei ce avea trebuinţă îi 
adăpa. Însă acestea, potrivindu-se cu acele ce au făcut pentru Dumnezeu, sînt foarte 
mici şi pier din ochii noştri. 

Ce loc au lăsat în pământul acesta unde să nu fi rădicat oltare lui Dumnezeu? 
Pre cât de izbânzele lui pământul acesta suna, pre atâta de slujbele ce să cântă în 
besericile ce au zidit răsună. Şi de câte [ori] pre vrăjmaşi au împilat, de atâtea ori spre 
mulțămită case lui Dumnezeu au zidit. Patruzăci de lăcaşuri sfinte, de unde neîncetat, 
în toate zilele, buna mireazmă a rugilor cătră Dumnezeu pentru pământul acesta să 
rădică. Aşa Ștefan, în cât au trăit, cu armile ne-au apărat, şi după moarte sfintele acelea 
rugi pănă astăzi ne ţin. O, fericit suflet, pentru carele atâtea jărtve să rădică spre iertarea 
păcatelor, şi curăţit lângă Mintuitoriul lăcuieşti! O, pământean blagoslovit, că aşa ai 
trăit, ca viaţa aceasta să-ţi fie o lesne mijlocire prin care nemurirea să agoniseşti! O, 
stăpânitori cuvioşi, căruia puterea şi averea spre împlinirea legii lui Hristos în toată 
viaţa grija sfârşitului celui bun i-au fost! 

Acestea, iubiții mei auzitori, trebuie să fie în gândul și cugetul nostru: nu cum 
să trăim, ci cum să murim, că de aceasta razimă toată mântuirea noastră! Au nu și la 
lucrurile lumești, de sfârşit spânzură toată isprava trebii? De unde şi acel iscusit cuvânt 
au născut: „Sfârşitul încoronează lucrul”. Și, de vreme ce buna cuviinţă la aceste fragide 
şi putrede o păzim, cu cât mai vârtos la ale sufletului să cade? Aceasta, aceasta în ochii 
săi avându-o Ștefan, viaţa sa toată era o curgere spre bunul sfârşit. De câte ori în mijlocul 
taberii, atuncea când puţină odihnă are un voievod, neclătindu-să şi nemișcându-să 
de apropierea oştilor vrăjmăşăşti, statornic întru sine, triimeţând tămâia rugilor sale 
la Dumnezeu, cum ar birui păcatul cugeta! De câte ori, zic, cu posturi lungi şi seci îşi 
zămora trupul şi-şi curăţiia sufletul, ca să-l dea fără de prihană în mâna Aceluia de la 
Carele l-au luat! Dar ce voi zice pentru acel dor şi dragoste ce avea mai de-a pururea cu 
Sfântul şi Preacuratul trup şi sânge a lui Hristos să să cuminece? Însă nu din nesimţire, 
ca mulți alții, ci din căldura ce avea ca, gătit, fără de frică şi cu tărie, lovitura morții să 
priimască. Şi pentru că nu ştia ceasul acela care pre mulţi când nici gândesc îi înghite, 
pentru aceea de-a pururea priveghea ca să fie gata. De mergea la oaste, ca o oaie cătră 
cuţit era! De petrecea în pace, cu smerenie şi tăcere poronca Celui de Sus aştepta! De-a 
purure urechea lui la glasul Besericii era, ca să asculte şi să facă cele pentru bun sfârşit. 

Sfinţii lui Dumnezeu, voi ştiţi de câte ori vouă să ruga! Nu cerea viaţă 
îndelungată, nu avuţii multe, nu izbânde luminate, ci cum să săvârşască bine. Voi, sfinți 
îngeri, auziiaţi suspinurile şi plânsurile lui! Voi l-aţi auzit, zic, şi legheoanele voastre 
cele nevăzute împrejurul lui aţi pus, şi dintr-atâte primejduioase războaie l-aţi scos 
nevătămat! EI au cunoscut ajutoriul vostru şi după cum v-au făgăduit au făcut. Acum, 
îngreoindu-l anii şi blândeţele viind preste dâns(ul), neputințele trupeşti adăogându- 
i-să, în post şi în lacrămi zioa cea straşnică aştepta. „Veniţi — zice - fiii mei! Veniţi, şi 
să vă zic vouă: în calea lui Dumnezeu umblaţi, pre supușii voştri apăraţi, dreptatea 
păziţi, pre cei slabi ajutaţi!” O, învăţătură, care nu numai cu slove de aur să să scrie 
prin toate oraşele să cade, ce şi pre lespidea inemii sale fieştecare domn să o tipărească! 
Vedeţi mărimea inemii acestui domn! Vedeţi a lui cuvioşie creştinească! Deşteptaţi-vă, 
stăpânitorii noroadelor, ascultați, îndemnaţi-vă, urmaţi! 

Acestea după ce zice, pleacă grumazul său şi priimeşte lovitura morţii. Au 
murit! Aşa de în grabă la acest loc de îngropare sosim? Atâtea laude, slave, măriri 
întru aceasta să încheiară? Aicea să obârşiră toate lucrările lui? Acest veteaz nebiruit, 
acest domn vestit, acest stăpânitori puternic, au doară țărnă va să să facă? Într-acest 
mormânt să să închiză toate vredniciele lui? Acest trup, carele cu armele fulgera 
preste vrăjmaşi şi ca un trăsnet îi cobora, ce, acum, pro năsălie, fără de mişcare, 
gătit spre putrejune şi mâncare viermilor? O, ceas groznic! O, stâncă primejduioasă 
de care toţi ne lovim, unde nădejdile noastre cele dulci pentru puterea noastră să 
sfărâmă, şi norocirea cade! Moarte nemilostivă, care pre toţi ne cerneşti, ne rumpi 
întăi inemile, răpind pre fii, pre fraţi, pre părinţii noştri, şi mai pre urmă şi pre noi 
ne îngropi în pământ! Viaţă amăgitoare, care ne îndulceşti toate sâmţirele, ca mai 

cu amar să te pierdem! Dar [...]'% deştepta să cunoaştem că cei ce fac faptele legii, 
trăind şi murind întru Hristos lisus, să învrednicesc nesfârşitei bucurii, întru a Sa 
cerească Impărăţie, Amin. 


Ierodiaconul Gherasim Putneanul (f 1797) 


[Cuvânt de îngropare vechiului Ştefan voievod, domnul țării Moldovii, cel ce s-au 
numit „Mare”, ediţie şi studiu istorico-literar de N. A. Ursu, în „Mitropolia Moldovei 
şi Bucovinei”, LXVI, 1990, nr. 4, p. 136-149]. 

Adevărul rămâne unul şi același. A-l nimici nu există putere; nu răutate a-l 
depărta din inima pătrunsă de el. Încercarea a i se opune cu cuget îndărăpnic este 
o iluziune vană. Conceputul ei este neadevărul. Când mă aflu pe malul unui râu şi 
privesc la cursul său, mi se reprezintă icoana după amândouă părțile ei. Cât pentru a 
doua, să-mi închipuiesc că pune cineva stavile colo mai în vale, în ştirbătura unde stau 
doi munţi cap la cap şi-i dispărțeşte numai apa râului. Mă întreb: Ce s-ar întâmpla? 
Curând, mândra vale ce se deschide în față-mi, cu oraşele ei, cu satele ei, cu grădinile 
şi câmpiile ei fructuoase, ar dispăre sub undele apei, şi conchiderea mi-ar fi: că pentru 
un spectacol s-a pierdut mulțimea frumuseţelor ce mi le reprezinta valea înainte. 
Fugind de aice, aş râde de vanitatea acelui puternic, şi, aşezându-mă pe un munte, aş 
deplânge nimicirea întâmplată. 

Asemenea râului vecinic curgător, nestăvilit, este adevărul. Stăvileşti râul, îneci 
o vale, stăvilești adevărul, însetezi o lume. Şi, dacă am adus această icoană înainte, 
am adus-o pentru că am văzut-o nu în fantazie, ci în realitate. Fie-mi permis aici a o 
descrie; ea câştigă interesul oricărui bine-cugetător, cu atăta mai mult cu cât atinge, 
mai cu deosebire, progresul adevărat naţional. 


x 


Sunt acuma deja doi ani de când răsuna în una din văile Carpaţilor bucovineni, 
imne neauzite până atunci, cântări neîntâmpinate poate de patru sute de ani. Lângă 
un altar monastiresc îşi luau ele începutul. Şi care era cauza? Orişicine cunoaşte că 
lăngă altarul monastirii Putna zac osemintele marelui erou al romănilor, ale lui Ştefan 
cel Mare. 'Trecuse nu ani, dar veacuri peste tristul său mormânt, şi nime, nime nu-și 
aduse aminte de el. Însă, adevărul rămâne unul și același; a-l nimici, nu există putere; 
inima pătrunsă de el se încântă, şi ce era dat uitării se împrospătează în memoria 
generaţiunilor. Acea zi era zi de îndoită sărbătoare: Adormirea Maicii Domnului pentru 
creştini, pentru confrații de un simţ răsărirea unui soare după un apus lung şi trist 

lung, căci patru sute de ani fusesem de el părăsiți. Trist, fiindcă păruse că nu-şi va 
mai lua finit întunericul. Unica mângâiere acelor timpuri era că ici şi dincoace tot se 
afla ştiinţă despre reîntoarcerea sa. Pentru prima dată izbucneşte ea din ascunsul său 
în acea zi; cântările soborului monastiresc sunt dovada izbucnirii. Creştinii adunaţi 
respiră mai fericiţi, îndoita serbare pătrunde sufletul lor. 

Oare, dacă se pusese până acuma nouri în calea luminii; oare, dacă se stăvilise 
cursul adevărului până în acea zi, nu este un merit deosebit al acelei inimi sincere 
ce pătrunse de puterea adevărului, aduce spre știința tuturor, reîntoarcerea luminii 
şi dispărerea nourilor? Este! Şi cu drept cuvânt. Ce-i pentru muma simţitoare, 
întâiul ei născut. Familia se adună atunci şi fiecare aduce rodini. Aice a fost rodini 
inimile confraţilor de un simţ. Şi acuma, fie-mi permis a mă întreba: Cine a fost 
acea mumă? Şi care i-a fost pruncul? Voi răspunde: aruncaţi privirea în monastirea 
Putna, de n-ai fost atunci față la îndoita sărbare! Plin de năzuinţi, adevărat creștin 
şi național, vei afla acolo pe un bărbat ce s-a jertfit stării monastice. Credincios 
Bisericii, credincios statului este Precuvioşia Sa, părintele egumen, alesul unanim de 
către acel sobor. Arcadie Ciupercovici. Despre vredniciile sale nu trebuie să vorbesc 
aici, căci onorabilul public le cunoaşte deja din foaia Societăţii literare şi ştiinţifice 
din Cernăuţi. Îndată ce a fost introdus ca egumen actual în monastirea Putna, 
gândul ce îl încănta era a-i reda acestui loc momentuos în istoria românilor, vaza 
pierdută în decursul timpurilor. Și tocmai acest gând este pruncul, să mă exprim 
aşa, pentru care a îngrijit cu dragoste părintească. Stavilă în calea adevărului poate 
fi numai cugetul îndărăptnic. În luptă, ades ambiguă, dispare însă, căci puterea este 
legea primă, puterea adevărului cea mai sublimă. Precuvioşia Sa, părintele egumen 
Arcadie Ciupercovici, conștiut şi convins de acest principiu, rupe stavila pusă de 
cugetul îndărăptnic, decizându-se a aranja serbarea unui jubileu în amintirea marelui 
erou naţional, Ştefan. Greutățile ce le întâmpină sunt asemene trebilor impuse lui 
Hercules. Fără de sfială însă, şi condus de o răbdare nespusă, împlineşte lupta la 1867, 
serbează acel jubileu. 

Sigur că nu a rămas neîncântată nici o inimă bine-simţitoare ce a părtinit la 
această serbare, cu atât mai mult că fapta în sine are o însemnătate atât de mare, atât de 
gravă, că arareori vreuna, când ne gândim la cele naţionale ale noastre, printr-însa s-a 
deschis o câmpie până acuma părăsită. Prin ea va rămâne monastirea Putna, un centru, 
un focus puternic pentru români. Aice era dată uitării floarea vieţii noastre politice 
religioase până acuma. Eroismul lui Ștefan cel Mare, adormit în decursul a patru sute 
de ani, tot aici, după trecerea acelui timp vitreg, se redă ea iarăşi memoriei noastre, se 
deşteaptă, el iară în inimile confraților. Valea Putnei! Pe ea zăcea negura uitării! Valea 
Putnei! Imaginea de inundațiune ce am descris-o mai sus, erai tu! Se urcă românul pe 
vârful muntelui şi îţi deplângea nimicirea întâmplată! Valea Putnei! Astăzi stavilele s-a 
rupt, frumuseţile tale se ivesc iară. Şi mulțămită cui? Dacă soarta nu îi dă monastirii 
Putna pe un conducător demn și vrednic, cum este Precuvioşia Sa, părintele egumen 
Arcadie Ciupercovici! Valea Putna! Încă, imnul deşteptării nu I-ai fi auzit cântându-se, 
ecoul tău încă nu l-ar întâmpina pe cercetătorul acestui loc cu cuvintele: „Pilduiţi-vă 

în faptele vieţii lui (Ştefan cel Mare), lucrând şi făptuind toate acele ce le cere de la noi 
Biserica, patria, națiunea! Nu, nici cu întreaga cuvântare ce urmează aici!$.. 


x 


Durere! Că nu s-a putut efectui acest jubileu în lungul şi latul hotarelor 
României! Ca o amintire acelei zile momentuoase zboară însă aceste pagini şi peste 
hotarul Bucovinei - suvenire scumpă -, celor ce a luat parte la această serbare, ştire 
îmbucurătoare celor ce n-au ştiinţă despre ea. Adevărul rămâne unul şi același! 


S. Bodnărescu 


[Samson Bodnărescu, Reminescenţe din Putna, laşi, 1869'%, p. 1-5, 14. Data 
cuvântării, conform conţinutului acesteia: 15/27 august 1871] 

Serbarea de la Putna 


D-l. Ion A. Rădulescu-Pogoneanu a publicat în numărul de la 1 aprilie al 
„Convorbirilor literare” începutul unui articol scris de M. Eminescu în noiemvrie 1871, 
când adunarea societății „România jună” din Viena dezaprobase purtarea noastră 
ca organizatori ai serbării de la Putna. Eminescu terminase acel articol pe care voia 
să-l publice în „Românul” dar, în urma stăruinţelor noastre, l-a nimicit. El avea însă 
obiceiul de a-şi face dispozițiunea articolelor pe care voia să le scrie, şi ceea ce d-l. 
Rădulescu a găsit între manuscriptele rămase de la Eminescu nu e în adevăr articolul, 
ci numai dispoziţiunea concretizată, dar încă neredactată. Chiar aşa, scrise din fuga 
condeiului, cele câteva pagini aruncă o viuă lumină asupra fazei în care se afla atunci 
dezvoltarea noastră culturală; ele însă prezintă pe autorul lor cum el în adevăr nu era. 
Citind aceste pagini, ni-e parcă Eminescu se simţea în mare strâmtorare şi-şi dedea 
silința să se apere. Adevărul este că el n-avea nevoie de a se apăra. 

Mai trăiesc încă mulți dintre cei ce i-au fost colegi la Viena şi toţi ştiu că el se 
bucura de iubirea tuturora şi că nimeni nu punea la îndoială sinceritatea lui. Chiar 
şi acel Ioniţă Bumbac, care „scuipa” în „Junimea”, îi era lui Eminescu, personal, bun 
prieten. Dacă n-ar fi fost aşa, Eminescu n-ar fi intervenit. Noi, cei ce l-am cunoscut 
de aproape, ştim cu toţii că el era om căruia puţin îi pasă dacă alţii îl socotesc bun ori 
rău, prost ori deștept şi care niciodată nu simţea nevoia de a se apăra. EI a intervenit 
dar numai ca să acopere pe alţii, care aveau nevoie de apărare, cu simpatiile de care 
se bucura. De aceea zice el: „Repet că asta a fost numai pretextul, cauza adevărată a 


'5.V. supra, doc. nr. 93. 
1% Acest an, menționat pe foaia de titlu a cărţii, nu este real. 

declaraţiunii d-sale (a lui Bumbac) nu merită a fi adusă înaintea publicului”. Nu merita 
atunci şi nu merită nici azi, după treizeci şi doi de ani. Tocmai de aceea am stăruit să 
nu fie adus înaintea publicului nici pretextul, căci s-ar fi produs discuţiuni care ar fi 
scos la iveală acea cauză adevărată. 

Azi, acele discuţiuni nu se mai pot produce. Vor mai fi trăind, ce-i drept, 
unii dintre cei ce-şi ridicaseră atunci glasul alăturea cu Ioniță Bumbac, ei sunt însă 
oameni neştiuţi, care nu mai au ambiţiunea de a salva națiunea şi care vor fi uitat 
de mult cele petrecute, sunt acum treizeci şi doi de ani. Am fost dar viu emoţionat 
când am citit paginile publicate de d-l. Rădulescu, căci eram şi eu între aceia pe care 
Eminescu voia să-i acopere, şi mai ales că eu am stăruit ca articolul să nu fie publicat. 
Discuţiunile din cele două şedinţe ale societăţii „România jună” şi articolul scris de 
Eminescu în urma acestor discuţiuni sunt încheierea unei lungi frământări, care 
încetul cu încetul coprinsese întreaga tinerime universitară română şi care a culminat 
în congresul de la Putna. 

Eminescu n-a fost între iniţiatorii serbării, dar ideea congresului de la el a pornit 
şi serbarea nu s-ar fi făcut dacă el n-ar fi stăruit ca ea să se facă cu orice preț, pentru 
ca congresul să fie cu putinţă. Ştiindu-l poet, chiar şi mulţi dintre cei ce l-au cunoscut 
personal s-au deprins a-l lua drept un visător inaccesibil pentru preocupările zilnice. 
Aşa însă el era numai în ceea ce priveşte propria lui existență; când vorba era de durerile 
neamului românesc, el ardea în foc nestins şi devenea om de iniţiativă şi de acţiune, 
stăruitor neînduplecat, care nu ne dedea răgaz, ci ne mâna mereu înainte. Patriot nu 
era Eminescu, dar era naţionalist, pentru care România numai ca centru firesc al vieţii 
naţionale româneşti merita să existe.În frunte nu-i plăcea să iasa, dar împingea pe alţii 
înainte, şi era gata să meargă şi singur când alții nu voiau să-l însoţească. 

Aşa-l vedem cu ocazia serbării de la Putna. Serbarea am pus-o la cale mai ales 
noi amândoi. Socotindu-l însă cum nu era și cum un om ca dânsul nici nu poate să 
fie, Ioniță Bumbac şi soţii lui mă luaseră pe mine drept cap al tuturor răutăţilor, căci 
eram preşedinte atât al societăţii „România jună, cât şi al comitetului care aranjase 
serbarea. Eminescu nu era în gândul lor decât un biet de băiat naiv, care să lăsase să 
fie amăgit de mine. Mi s-a făcut dar în prima şedinţă un straşnic rechizitoriu, în care 
s-a dat pe față „cauza adevărată”, care nu merita să fie adusă înaintea publicului şi-n 
urma căreia noi ne-am retras. 

Prin retragerea noastră s-a dezorganizat şi biroul central al congresului, care 
avea să ducă mai departe lucrarea începută la Putna. Nemângăiat din cauza aceasta, 
Eminescu a intervenit ca să salveze biroul și a propus o listă în care luase pe Ioniță 
Bumbac ca președinte, iară noi eram trecuţi ca membri în comitet. Ioniță Bumbac 
însă şi soţii săi se temeau ca nu cumva această îngăduinţă să fie o cursă pe care le-o 
puneam ca să-i ducem la peire. Având puternice cuvinte de a presupune că eu sunt 
vândut „străinilor” şi plătit de „Junimea, ca să întreţin pentru prostirea tinerimii 
române legăturile stabilite la Putna, ei se simțeau chemaţi a salva națiunea şi au făcut 
pregătirile de care vorbeşte Eminescu, ca să ne silească din nou a ne retrage, ceea ce 
am şi făcut, spre marea durere a lui Eminescu. 

Nu e dar în gândul meu să fac descrierea serbării de la Putna în toate amănuntele 
ei. Trebuie să se facă lucrul acesta, dar eu nu pot să-l fac şi e destul ceea ce s-a publicat 
atunci prin ziare și mai ales în coloanele Românului. Mă mărginesc la punerea în 
evidență a amănuntelor privitoare la partea pe care a avut-o Eminescu în punerea la 
cale a serbării. 


I. La Viena 


Se înființase după multe frământări Societatea Academică „România jună, şi 
noi, fericiți ei întemeietori, aşteptam cu viuă nerăbdare sâmbetele, când ne întruneam 
ca să petrecem câteva ceasuri împreună, lucru pentru toți plăcut şi pentru cei mai 
mulți totodată și folositor, căci ne adunaserăm din toate țările în care soarta i-a risipit 
pe români, şi numai puţini dintre noi ştiam bine, ba unii abia aici aveau să învețe 
româneşte. Eminescu era unul dintre cei mai zeloşi membri ai societăţii şi secretarul 
ei!%. Copilărise în Moldova, îşi făcuse studiile secundare la Cernăuţi, la Sibiu, la Blaj şi 
la Beiuş, stătuse la Timişoara, unde avea un frate mai mare; petrecuse timp îndelungat 
la București, cutreierase tot pământul românesc şi ne considera pe toți compatrioți, 
ne era tuturora apropiat. Era însă un cerc mai restrâns, în care îl vedeam în fiecare 
zi, oameni mai potoliţi, ca Vasile Bumbac şi Grigoroviţă din Bucovina, Stamati din 
Basarabia, T. Nica de la Braşov, dr. Maier, D. Barcianu şi câtva timp I. Bechnitz de la 
Sibiu, Tancu şi Ciocan de la Năsăud, V. Lucaciu din părțile Satmarului, N. Oncu din 
Zarand, |. Hosanu de pe Mureş, I. Neagoie de la Blaj şi Caragiani din Macedonia, 
tinerii bătrâni, care aveau pentru el o afecțiune mai mult decât colegială şi pe care el 
nu-i punea în rând cu ceilalți. 

Deşi tânăr, ştia din propria lui experienţă cât de mult se deosebesc românii 
unii de alţii în ceea ce priveşte felul de a gândi, de a simţi şi de a vorbi, cât de anevoie 
se înţeleg între dânşii şi cât de greu e a-i face să lucreze împreună. „Nu există poporul 
român - ne zicea el adeseori în felul lui paradoxal - ci numai putinţa de a-l închega” 
Noi ceilalți am recunoscut acest adevăr numai în timpul frământărilor prin care a 
trebuit să trecem ca să putem înființa „România jună”. De aceea am ales drept deviză 
a societaţii versul lui A. Mureşanu: „Uniţi-vă în cuget, uniți-vă-n simţiri!” 

Aceeaşi convingere comună a noastră am exprimat-o şi în apelul pe care 
în ajunul serbării de la Putna l-am adresat publicului român. „Nu junimea română 
academică a produs ideea serbării — ziceam noi în apel — ea purcede din conştiinţa 
naţională română. Națiunea română voieşte cultură, şi cultura ei trebuie să fie una, 
omogenă la Prut şi la Someş, omogenă în sânul Carpaţilor cărunţi şi pe malurile 
Dunării bătrâne”. 

În gândul nostru dar, serbarea de la Putna era începutul unei conștiente lucrări 
pentru restabilirea unităţii în viaţa culturală a românilor. De aceea, în apelul pe care 
la 12 iunie 1871 l-am adresat colegilor noştri de la alte universităţi ziceam: „Pierdem 

un an din viața noastră comună dacă mai amânăm serbarea”. Nu tot aşa înțelegeau 
însă lucrurile şi cei ce luaseră inițiativa pentru punerea la cale a serbării. La 1870 
se împlineau - așa se zicea - patru sute de ani de la urzirea mănăstirii Putna, şi dr. 
Aronovici din Botoşani făcuse propunerea ca să profităm de ocaziunea aceasta spre a 
pune la cale o serbare națională la mormântul lui Ştefan cel Mare. La 15/27 august, în 
ziua de Sf. Mărie, când se serbează hramul bisericii, se adună în toţi anii multă lume la 
Putna; n-aveam dar decât să stăruim ca de astă dată să vie deputaţiuni din toate ţările 
locuite de români şi să facem astfel o mare manifestaţiune naţională. 

Ideea era frumoasă şi ademenitoare. Noi însă ne ţineam şedinţele în prezența 
unui comisar de poliţie, de cele mai multe ori un oarecare domn Toma, român din 
Munţii Apuseni, care se stabilise la Viena. Dădăcirea aceasta ne era cu atât mai nesuferită 
cu cât mai vii erau în noi pornirile de a face lucruri mari, ca lumea să vorbească despre 
noi, căci d(omnul) Toma, om tăcut şi potolit, îşi dădea silința să ne ţie în limitele trase 
de statutele societăţii şi astfel era adeseori nevoit a ne sfătui să ridicăm şedinţa şi să 
continuăm discuţiunile în vreo cafenea, unde el nu era însărcinat a ne însoţi. Când 
cestiunea serbării a fost pusă în discuţiune, d(omnul) Toma era foarte strâmtorat, 
şi eu, preşedintele societăţii „România jună”, ţiind seamă de strâmtorarea aceasta, 
am declarat că statutele nu permit ca asemenea cestiuni să fie discutate în şedinţele 
societăţii. Era în interesul societăţii de curând înfiinţate ca să o fac aceasta, şi cei mai 
mulți dintre membrii societăţii au aprobat hotărârea pe care o luasem în înţelegere cu 
Eminescu şi cu alții membri din comitet. Unii însă trăgeau din buna noastră chibzuinţă 
concluziunea că suntem contra serbării. 

Adevărul era numai că ne temeam ca nu cumva prin manifestaţiunile proiectate 
să fie compromisă societatea, şi astfel ne țineam în rezervă. Nu am luat dar parte 
nici la „adunarea generală” a studenţilor români din Viena care a ales comitetul de 
acțiune. Puindu-se comitetul acesta în întelegere cu ceilalți studenţi români, s-au 
format comitete la Bucureşti, la Iaşi, la Graz, la Pesta, la Paris, la Berlin, la Lipsca, la 
Liege şi s-au pornit agitaţiunile prin presă şi prin întruniri. Publicul a primit ideea 
cu însufleţire şi, în timp scurt, comitetul central din Viena a primit peste cinci mii de 
florini pentru cheltuielile serbării. 

Timp de câteva luni de zile preocuparea noastră constantă a fost viitoarea 
serbare naţională, și la discuţiunile urmate în colţul ştiut al cafenelei luam şi noi 
parte. În urma acestor discuţiuni a stabilit comitetul central, în înţelegere cu celelalte 
comitete, programul serbării. S-a hotărât ca o urnă de argint să fie aşezată drept prinos 
pe mormântul marelui erou naţional. Femeile din București şi cele din Cernăuţi 
aveau să trimită la Putna câte un epitaf lucrat în fir de catifea, iar deputaţiunile 
aduceau fiecare câte un steag cu inscripţiuni votive. D-na general Haralambie, născută 
Magheru, comandase pentru Oltenia un prețios prapor, în care pictorul Bucescu 
pictase portretul marelui erou. Se mai plănuiseră un portic festiv, arcuri de triumf 
şi multe lucruri frumoase mai aveau să fie născocite. Pe noi însă ne încânta mai ales 
hotărârea de a pune cu ocaziunea aceasta la cale un „congres general al studenților 
români de pretutindeni”. 

Eminescu era om de o neistovită energie intelectuală. Căzut odată sub stăpânirea 
vreunui gând, el nu mai dormea şi nu mai mânca zile întregi de-a rândul şi ştia să 
transmită şi asupra altora neastâmpărul din sufletul lui. Îmi făceam anul de serviciu 
militar la un regiment de infanterie, care se afla peste drum de la palatul de atunci al 
Universităţii, în cazarma „Francisc Iosif”. Dimineţele, Eminescu asista dimpreună cu 
mine la lecţiunile lui Rudolf Ihering şi la ale lui Lorenz Stein, pentru ca între lecţiuni 
să putem discuta cestiunile ce urma să fie rezolvate în congres. După-amiazăzi îmi 
făceam exerciţiile în largul din fața cazărmii. EI ştia că abia pe la cinci o să scap; cu 
toate acestea, adeseori pe la două se ivea pe cheiul canalului, plimbându-se în sus și 
în jos. Călca rar, îşi ţinea capul plecat şi dat puţin la stânga, ridica din când în când 
mâna la gură şi se juca cu buza de din jos, strângând-o între degete, şi eu ştiam că iar 
e dus cu gândul la congres. Nu o dată am fost, pentru lipsă de atenţiune, chemat la 
„raport”, căci d-nul locotenent, un sârb cu inima neagră, nu putea să înţeleagă de ce 
fac eu Halb links, când el comandase Halb rechts. 

Pe la cinci, când scăpam de tortura militară, ieşeam din cazarmă ca sticletele 
din colivie şi ne plimbam apoi, mereu ne plimbam până înspre nouă, când se suna de 
retragere şi eu trebuia să mă întorc în cazarmă. Ne plângeam de răutatea oamenilor, 
care nu pot să trăiască în pace, afuriseam toate regulamentele militare, dar ne întorceam 
amândoi până la poarta cazărmii. Dacă caporalul de gardă era un om de înţelegere, mă 
prezentam, îl rugam să nu mă noteze în raport şi ne plimbam mai departe prin fața 
cazărmii până la schimbarea gardei, când ieşea la poartă alt caporal. Dacă acesta era om 
de o fire mai aspră, ne despărțeam cu vorba ruptă în gură. Se întâmpla însă adeseori că 
ne strecuram toată noaptea printre caporali şi zorile de zi ne prindeau plimbându-ne 
pe stradele tăcute, în care paşii noștri răsunau a pustiu prin liniştea nopții. 

Când primea bani de acasă, 12-15 şi mai mulţi galbeni pe lună, Eminescu îşi 
plătea datoriile şi-şi cumpăra cărţi, apoi se retrăgea în cortul lui. Sta închis şi citea până 
ce i se sfârşeau banii. Nu-l mai vedeam acum nici la Universitate, nici la cazarmă, nu 
mai făceam Halb links, petreceam serile citind la masa de brad şi nu-mi mai băteam 
capul cu cestiunile pe care urma să le rezolvăm în congres. Peste vreo opt zile iar se 
ivea însă Eminescu, şi azi, om mai mult bătrân decât tânăr, adeseori mi-l aduc aminte 
când îmi reîncep lecţiunile după vacanțele de serbători prin recapitularea celor învățate 
în trimestrul trecut. Aşa făcea şi el: o lua de unde o lăsasem şi recapitula întreaga 
discuțiune mai-nainte de a merge mai departe. 

Multe erau preocupările lui şi felurite; aceasta era însă constantă, de la care 
se abătea numai precum pământul sub înrâurirea celorlalți planeţi se abate din când 
în când din drumul ce de veci i s-a croit împrejurul Soarelui. Voiam la început să ne 
dumirim care sunt propunerile ce avem să facem în congres şi cum avem să susţinem 
aceste propuneri. Am căutat dar să ne dăm seamă care sunt neajunsurile prezentului, 
care sunt cauzele acestor neajunsuri şi ce ar trebui să se facă pentru înlăturarea lor. 
Discutând astfel, am ajuns în cele din urmă la convingerea, îndeosebi pentru mine fatală, 
că desfăşurarea vieții sociale se urmează cu necesitate organică, că timpurile viitoare 
sunt cuprinse în prezent ca pădurea de stejar în ghindă şi că sunt zadarnice silințele 

individului care voieşte ceea ce nu este în natura lucrurilor să se întâmple. „Nu ne 
ducem, nu ducem, ci suntem duşi”, ziceam noi, şi de aci înainte ne frământam spre a ne 
dumiri cum au să urmeze, cum trebuie neapărat să urmeze lucrurile în viața poporului 
român, şi e lucru firesc că toate nopţile erau scurte pentru o asemenea discuţiune. 

E de mult de atunci, mi-e însă parcă-ar fi fost numai ieri, căci viața mea întreagă 
a fost croită în discuţiuni. Pierduţi în iluziunile pe care ni le făceam despre viitorul 
neamului nostru, ne iubiserăm amândoi pe noi înșine, şi azi, după treizeci şi doi de 
ani, când îmi dau seama despre cele ce s-au petrecut, îmi reamintesc iluziunile ce ne 
făceam atunci şi mi se impune gândul că era ceva profetic în acel neastâmpăr al lui 
Eminescu. El vedea în adevăr cum au să vie lucrurile și de aceea era aşa de violent 
față de cei ce nu vedeau ca dânsul şi se puneau împotriva desfăşurării fireşti a vieții 
noastre naţionale. 

În timpul când noi ne pierdeam astfel în discuţiuni a izbucnit războiul franco- 
german, şi comitetul central a fost nevoit să amâne serbarea. „Iată cum se pierde un 
an din viaţa noastră comună!” a exclamat Eminescu. Preşedintele comitetului central, 
d-l. Nicolae Teclu, a achitat preţul urnei votive, un frumos obiect de artă în argint, 
care a costat 1468 fl., 61 cr., iar restul banilor adunaţi pentru serbare l-a depus la casa 
de păstrare. Pentru deplina siguranţă, libretul de la casa de păstrare a fost încredințat 
unei case de bancă ca să-l ţie în casa de fier. Jucând la bursă pe hârtii franceze, această 
casă şi-a perdut întregul avut şi a riscat în cele din urmă şi libretul ce i se încredințase. 
Silinţele ce a depus comitetul spre a determina pe această casă să se reabiliteze restituind 
banii au rămas zadarnice, şi astfel comitetul a fost nevoit să mărturisească tristul adevăr. 

Socotindu-se compromis în urma acestui abuz de încredere şi neîndrăznind să 
facă un nou apel la public, comitetul a convocat în martie 1871 „adunarea generală” şi 
i-a făcut propunerea ca să renunțăm la executarea hotărârii ori, cel puţin, să amânăm 
din nou serbarea. În faţa acestei propuneri a rostit Eminescu vorbele pe care le-am 
trecut în apelul adresat colegilor noştri. Nu ne puteam împăca cu gândul ca să pierdem 
încă un an din viaţa noastră comună. Erau oameni serioşi cei ce făcuseră propunerea 
şi-şi dădeau bine seamă despre greutăţile pe care aveau să le învingă spre a-şi putea 
împlini însărcinarea. 

Situaţiunea era pretutindenea schimbată. În România luaseră conservatorii 
puterea şi se înăspriseră luptele dintre junimişti şi fracțiunea independentă. În regatul 
ungar pasiviştii porniseră o nouă luptă contra şaguniștilor, care stăruiau pentru 
activitate. În Austria, Hohenwarth stârnise o viuă agitaţiune, în faţa căreia fruntașii 
românilor din Bucovina se simțeau în grea strâmtorare. Sâmțământul general era că 
guvernul va opri serbarea. Stăpâniţi de dorinţa ca legăturile odată stabilite să nu fie 
rupte şi ca congresul să se întrunească cu orice preţ, noi nu voiam să ţinem seamă de 
nici una din aceste considerațiuni de oportunitate. Timp de un an se făcuseră agitațiuni 
ca să producem iluziuni în inimile românilor, şi ne era nesuferit gândul că lumea va 
rămânea dezamăgită când va vedea că nu mai îndrăznim să mergem înainte. Oameni 
ca Kogălniceanu şi V. Alecsandri, ca fraţii Brătieni, ca Goleştii, ca generalul Adrian şi 
ca C. A. Rosetti ne încurajau, şi era lucru neiertat să nu mergem înainte. 

Am stăruit deci ca serbarea să se facă cu mijloacele de care vom putea să 
dispunem. Deşi, fiind dintre cei mai tineri, nu aveam autoritate, ne rezemam pe cercul 
mai restrâns al colegilor noştri cu trecere şi ne aflam în fața unui auditoriu care uşor 
se încălzeşte şi se avântă. Le-am vorbit colegilor noştri despre mama Roma şi despre 
divul Traian, despre Mucius Scaevola şi despre neînduplecatul Decebal, despre Rovine, 
despre Războieni şi despre Călugăreni, despre Ştefan, eroul sfânt, şi despre mama lui: 
ușor se înflăcărează tinerimea când are străbuni ca ai noştri. „Nu va îndrăzni guvernul 
- ziceam noi — să oprească serbarea. Chiar însă dacă am fi siguri c-o va opri, noi trebuie 
să mergem înainte câtă vreme n-a oprit-o”. Ne-am bătut în cele din urmă în piept, am 
declarat că vom face ca fraţii noştri de la 1848 pe Câmpul Libertăţii, că vom merge cu 
desagii în spinare la mormântul lui Ştefan cel Mare, şi adunarea a luat cu însuflețite 
aclamaţiuni hotărârea că, da, serbarea are să se facă, neapărat, cu orice preţ. 

Comitetul central a declarat că ia şi el parte la însuflețirea obştească, dar sarcina 
de a executa această hotărâre şi onoarea de a face pregătirile serbării ni-o lasă nouă, care 
atât de bine am ştiut să susţinem cauza. Această hotărâre nu ne-a turburat câtuși de puţin. 
Eram oameni cu inima curată şi n-am fi stăruit dacă n-am fi fost pătrunşi cu desăvârşire 
de convingerea că sarcina aceasta e uşoară, că lucrurile se fac ele de ele, că n-avem 
decât să mergem înainte pentru ca toţi să vie după noi şi că comitetul îşi va schimba şi 
el gândul îndată ce va fi văzut că e încurajat şi că iar se adună bani. „E greu să porneşti 
o mişcare - zicea Eminescu - dar după ce s-a pornit odată, ea merge de sine înainte”. 

Ne-am învoit dar să punem la cale un nou apel către public, să adunăm bani, 
apoi să constituim prin adopţiune comitetul în care deocamdată nimeni nu mai voia 
să intre. Am făcut două apeluri deosebite, unul către public, iar altul către tinerimea 
română universitară îndeosebi. Timpul trecea însă şi publicarea acestor apeluri nu 
se putea face, fiindcă noi, fiind membri în comitetul societăţii „România jună”, nu 
îndrăzneam să le subscriem. În cele din urmă, V. Bumbac s-a învoit să le subscrie 
ca preşedinte, eu le-am subscris ca secretar şi publicarea s-a făcut. Ni s-a imputat că 
publicarea astfel făcută e un act de rea-credinţă, fiindcă V. Bumbac nu fusese ales 
preşedinte, iar eu eram preşedintele societății „România jună”. Imputarea nu era însă 
întemeiată, căci noi fuseserăm autorizaţi să facem tot ceea ce vom crede de cuviinţă ca 
serbarea să se facă. Nu am mai subscris cu toate aceste nimic, ci am rugat pe E. Luţă 
să subscrie ca secretar. 

Efectul apelurilor publicate au întrecut toate aşteptările noastre. Publicul nu mai 
cerceta cine e V. Bumbac, cine e 1. Slavici şi cine e E. Luţă, nici dacă au ori nu calitatea 
în care i se prezentă, şi curgeau adresele de aderenţă şi de încurajare şi răspunsurile la 
numeroasele scrisori pe care Eminescu şi eu le adresarăm persoanelor ce, după toate 
actele primite de la comitetul central, ţineau să ia parte la serbare. În toate aceste scrisori 
eram vestiți că se adună bani prin subscripțiune. În același timp, consiliile comunale 
din cele mai multe oraşe din România votaseră pentru serbare sume mai mult sau mai 
puţin însemnate, de la 200 până la 2000 lei. În timp de vreo două săptămâni am ajuns 
să avem peste 2000 de florini şi aproape 14000 lei, bani încă neprimiţi, dar pe deplin 
asiguraţi, şi listele circulau înainte. 

Am stăruit dar pe lângă membrii comitetului central să primească iar sarcina 
de a aranja serbarea, ceea ce noi nu eram în stare să facem tot atât de bine ca dânșii. 
Le-am arătat adresele şi scrisorile, dar nu puteam nici să le numărăm bani, nici să-i 
asigurăm că guvernul nu va opri serbarea, şi silințele noastre au rămas zadarnice, unii 
dintre colegii noştri plecaseră, alții se pregăteau de plecare, mulți promiteau că vor 
veni la Putna ca să ne dea ajutor, dar nici unul nu era dispus să pună umărul chiar de 
pe acum. 

Abia acum a sosit pentru mine timpul de strâmtoare. Eram băiat sărac. Venisem 
la Viena ca voluntar pe cheltuiala statului, iar după ieşirea mea din cazarmă, mă 
susțineam dând lecţiuni la un institut privat. Fiind anul şcolar pe sfârşite, mă sfâşiau 
şi lecţiunile mele şi nu-mi rămânea decât să mă duc acasă, unde eram aşteptat cu mare 
nerăbdare. N-aveam bani ca să mai fac călătoria de la Viena la Putna, n-aveam haine 
în care m-aş fi putut prezenta la o serbare naţională, nu eram de felul meu om făcut 
pentru reprezentaţiune. 

Eminescu, însă, îmbărbătat de însuflețirea generală ce se dedea pe faţă în 
coloanele ziarelor şi în adresele ce primeam, plutea în regiuni înalte, privea încântat 
în viitor şi nu voia să ştie de asemenea nimicuri, nici să înțeleagă cum eu mă simţeam 
din ce în ce mai strivit de conştiinţa răspunderii ce primisem în o clipă de avânt asupra 
mea şi cum întreaga ființă mi se zguduia când mă cuprindea temerea ca nu cumva 
această însufleţire generală să ducă la o şi mai mare dezamăgire. 

Trebuia neapărat să merg înainte! Văzând că nimeni nu voieşte să primească 
sarcina de casier şi că comitetul numai în Bucovina se va constitui, am luat dispozițiunea 
ca toate sumele să se trimeată la Cernăuţi pe adresa lui Pamfilie Dan, un om de diamant, 
care ne promisese că va intra în comitet şi nu putea să nu să ţie de vorbă. Am rugat 
apoi pe Vasile Alecsandri să ne dea un imn ocazional, iar pe Flechtenmacher şi pe 
Caudella să ne facă câte o compoziţiune pentru acest imn. 

Comitetul central hotărâse ca discursul festiv să fie ţinut de un student şi ca 
manuscriptele acestui discurs să-i fie trimise. Noi ne-am sfiit să ne facem judecătorii 
colegilor noştri şi am rugat mai întâi pe V. Alecsandri, apoi, după sfatul lui, pe dnii 
T. Maiorescu, I. Negruzzi şi V. Pogor să examineze împreună manuscriptele şi să facă 
alegerea. În coloanele mai multor ziare se ivise ştirea că guvernul a oprit serbarea şi se 
ridicau voci contra serbării. Adevărul era numai că un necunoscut, pe care-l socoteam 
agent secret al poliției, ne urmărea cu multă stăruință. Eram cu toate acestea tari în 
credinţa că serbarea nu va fi oprită şi am invitat pe celelalte comitete să-şi trimită la 
Putna delegaţii pentru întregirea comitetului central, apoi Eminescu a plecat în ţară 
ca să conducă „campania” în presă. Peste câteva zile am fost poftit la poliţie. Eminescu 
şi eu, deşi unul moldovean, iar altul ungurean, eram în toată sinceritatea „şagunişti”, 
deci aderenţi ai pajurei cu două capete, şi nu admiteam că cineva în lumea aceasta ar 
putea să pună la îndoială lucrul acesta. Pe noi guvernul austriac nu putea să ne oprească 
de a face serbarea: m-am dus dar cu inima voioasă la poliția cezaro-regească. Şi într- 
adevăr m-am încredințat că eram cunoscut la poliție şi nu rău notat ca preşedinte al 
societăţii „România jună”. 

Mi-ar fi fost foarte greu să arăt care anume e calitatea în care mă prezint. Când 
mi s-a cerut însă socoteala despre corespondenţa pe care o port cu întreaga Europă, 
am spus că nu port corespondenţa aceasta ca preşedinte al societăţii „România jună” 
şi am mărturisit cu inima deschisă ceea ce ştiam că este adevărat. Domnului cu care 
vorbeam îi era, aşa se vede, indiferent dacă sunt ori nu preşedinte. El ţinea seamă 
numai de aceea ce îi spuneam. 

- Bine, tinere, mi-a zis el zâmbind, toate cele ce spui d-ta sunt foarte frumoase, 
dar d-voastră v-aţi avântat la lucruri pe care n-o să fiți în stare să le faceţi. Crezi d-ta 
că guvernul Bucovinei vă va da voie să faceţi la Putna manifestaţiunile pe care le- 
ați plănuit? 

Privind lucrurile din punctul de vedere al intențiunilor noastre sincere, 
obiecţiunea aceasta îmi părea nemotivată, şi-a urmat o discuţiune mai lungă, în care 
mi-am dat silința să arăt că guvernul austriac e interesat să cultive simpatiile românilor 
şi nu are nici un cuvânt de a-i jigni pe români oprind serbarea. Am fost poftit să vin 
peste două zile ca să mi se deie un răspuns mai lămurit. Răspunsul a fost că guvernul 
nu va opri pe românii din Ungaria, nici pe cei din România ori din Basarabia de a 
veni la Putna, dar numai autorităţile locale vor putea să se pronunţe dacă pot sau nu 
să fie permise manifestaţiunile proiectate de noi. Probabil e, mi s-a adăogat, că, în 
sensul expunerilor făcute de mine şi pe răspunderea personală a mea ori a vreunei alte 
persoane care inspiră încredere, serbarea se va putea face dacă vom şti să conducem 
lucrurile astfel ca să nu ne punem în conflict cu autorităţile locale. 

Mi-am dat în urmă seama că răspunsul acesta era nu numai chibzuit, ci totodată 
şi binevoitor. Atunci eram însă indignat şi nu puteam să înţeleg cum unui om ca mine 
i se poate da un răspuns atât de-n doi peri. Nu mai eram acum sigur că serbarea nu va 
fi oprită, ba mă cuprindea din când în când temerea că în Bucovina voi fi arestat ca 
agitator primejdios, ceea ce pentru mama, o femeie plăpândă, ar fi fost o grea lovitură. 
Astfel, cu inima îndoită şi cuprinsă de temeri, am plecat la Cernăuți. 


II. În Bucovina 


Sosit la Cernăuţi, am înţeles mai bine cuvintele pentru care comitetul central 
stăruise ca serbarea să nu se mai facă. Pamfilie Dan nu ridicase de la poştă banii ce 
sosiseră şi nu credea că vom putea să punem la cale serbarea. Fruntaşii românilor 
din Bucovina, oameni cumpăniţi şi preocupaţi de interesele locale și actuale, nu erau 
accesibili pentru vederile noastre, se temeau că-i vom compromite prin agitaţiunile 
pornite în vederea serbării şi erau hotărâți să nu ia parte la serbare. Îndeosebi Alecu 
Hurmuzaki, cel mai cu trecere dintre dânşii, stăruia să renunțăm la executarea hotărârii, 
luate în o clipă de avânt juvenil, ori, cel puţin, să ne mărginim a depune urna pe 
mormânt, fără de steaguri naţionale, fără de discursuri, fără de portic şi arcuri de triumf. 

Ce puteam să fac eu? Ce trebuia să fac?! Eram convins că tocmai pentru românii 
din Bucovina serbarea are să fie punctul de plecare al unei nouă epoci culturale: fără de 
bucovineni, însă, ba chiar contra voinţei lor, nu se putea face serbarea şi colegii noştri 

din Bucovina nu îndrăzneau să intre în comitet. Dacă ar fi existat dar un comitet, l-aş 
fi convocat, aş fi obținut de la el hotărârea de amânare şi aş fi scăpat şi de răspunderea 
grea ce mă apăsa şi de munca incalculabilă ce mă aştepta; eram însă eu singur şi nu 
puteam decât să fac tot ceea ce e cu putinţă ca programul stabilit de comitetul central 
să fie executat în toate amănuntele lui. Am vestit deci atât pe public, cât şi pe celelalte 
comitete că comitetul s-a stabilit la Cernăuţi, şi nu mi-a rămas de astă dată decât 
să subscriu ca preşedinte, luând pe I. Luţă ca secretar. Mi s-a cerut acuma să nu fac 
nici o pregătire mai înainte de a mă fi încredinţat că guvernul provincial nu va opri 
serbarea. Voiam şi eu s-o fac aceasta, dar mai multe zile de-a rândul m-am plimbat 
zbătându-mă pe ulițele Cernăuţilor şi discutând cu Pamfilie Dan, care mă primise 
în gazdă, şi în cele din urmă m-am dumirit şi am luat hotărârea de a pleca şi singur 
la Putna, dacă nu va fi voind nimeni să mă însoţească. Ştiam prea bine că întrunirea 
nu se va putea face decât cu voia autorităţilor locale şi în prezenţa unui comisar; 
n-aveam însă să fac arătare decât în termen de trei zile, iar până la 15/27 august mai 
erau câteva săptămâni, şi pentru facerea pregătirilor n-aveam nevoie decât de învoirea 
egumenului, care mă aştepta cu nerăbdare. Ar fi fost o indirectă mărturisire că stau 
la îndoială asupra dreptului nostru de a face serbarea dacă aş fi cerut voie chiar de pe 
acum. N-aveam nici o daraveră cu guvernul Bucovinei; nu eu aveam să mă duc să-i 
dau, ci el avea să vie să-mi ceară explicaţiuni, dacă avea nevoie de ele. Acest fel de a 
vedea era neobicinuit în Bucovina şi a încălzit pe mulţi dintre bucovineni și mai ales 
pe întru fericire pomenitul S. Andreevici- Moraru, atunci ales preot şi membru în 
consistoriu, suspendat în urma conflictelor pe care le avuse cu metropolitul Hacman. 
Sub ocrotirea lui am ajuns în cele din urmă să constituim comitetul, în care au intrat 
mai mulţi dintre colegii noştri din Bucovina, întru care cei mai zeloşi Pamfilie Dan, 
Vasile Moraru, fiul mentorului nostru, 1. Luţă, Gribovschi şi Cocinschi. De aici înainte 
am răsuflat şi eu mai uşor, căci acum nu mai vorbeam în numele unui comitet care nu 
exista şi nu mai purtam eu singur răspunderea. 

Primul act emis de acest comitet a fost subscris de mine ca preşedinte, de Dan 
ca casier şi de Moraru ca secretar, şi n-am mai plecat la Putna, cum fusese vorba, cu 
desagii în spinare, ci în căruţa părintelui Dan, tatăl lui Pamfilie, care, primind sarcina 
de casier, tremura când punea mâna pe bani şi a devenit torturatorul nostru. Voind să 
profităm de ocaziune ca să ne punem în legătură cu fruntaşii de la ţară şi mai ales cu 
preoţii, am făcut călătoria cu mare înconjur şi ne-am oprit pretutindeni unde speram 
să ne putem găsi agenţi. Toţi se bucurau că serbarea se va face, şi mai ales la Siret, unde 
Teodor Stefanelli făcuse o viuă propagandă, am ţinut chiar o mică întrunire. 


III. La Putna 


Părintele arhimandrit Arcadie Ciupercovici, egumenul mănăstirii Putna, era 
unul dintre cei mai călduroşi sprijinători ai noştri şi astfel şi povăţuitorul nostru firesc 
în executarea lucrărilor de pregătire. În situaţiunea în care ne aflam, nu ne rămânea 
decât să executăm în toate amănuntele lui programul stabilit de comitetul central la 

Viena, deci fără ca să-şi fi putut da seama despre greutăţile ce se vor fi ivind la fața 
locului. Mănăstirea Putna se află în fundul unei văi, din sus de Vicov, la depărtare de 
câteva ceasuri de la Rădăuți, cel mai apropiat orăşel, şi încă mai departe de Hadikfalva, 
atunci cea mai apropiată staţiune a liniei ferate Cernăuţi-Iţcani. Deoarece prin ziare se 
menținea ştirea că serbarea va fi oprită şi noi nu puteam s-o dezmințim, mulți steteau 
la îndoială şi numai de la puţini primiserăm înştiințarea că vor veni la serbare. Ne 
aşteptam la vreo 2000 de persoane. Aveam deci să facem pregătiri ca să transportăm 
lumea aceasta de la Hadikfalva la Putna, s-o adăpostim în sat şi în mănăstire şi s-o 
hrănim timp de două zile. 

Nefiind în mănăstire încăpere, trebuia să clădim porticul festiv pe un tăpşan 
din fața mănăstirii, şi el trebuia să fie bine acoperit şi destul de mare, ca să se poată 
întinde în el mese pentru două mii de tacâmuri. După planurile făcute de pictorul 
Bucescu pentru portic, pentru arcurile de triumf şi pentru decoraţiunile din curtea 
mănăstirii ne trebuiau vreo 200 de steaguri, iar pentru iluminaţiune, cel puţin 500 
lampioane de hârtie, 5000 de candele şi 100 ştiubeie de răşină, care aveau să fie aprinse 
pe culmile dealurilor de dimprejur. Pentru ca serbarea să fie mai impozantă, trebuia să 
adunăm cât mai multe treascuri, ca să descărcăm salve în seara sosirii oaspeților şi în 
timpul ceremoniei religioase. Deoarece numărul oaspeţilor era incalculabil, ni se putea 
întâmpla să nu avem în ziua serbării destulă hrană ori să adunăm prea multe proviziuni. 
Nu ne-a rămas dar decât să zidim la Putna câteva cuptoare, pentru ca pâinea să ni se 
poată coace după trebuinţă. Tot astfel măcelarul era învoit să aducă la Putna 20 de vite 
şi să taie din ele după cum va fi cerând trebuinţa. Pentru gătirea bucatelor se zideau în 
apropierea porticului festiv mai multe vetre, la care aveau să lucreze bucătăresele sub 
conducerea unei gospodine. Pentru popor îndeosebi prevăzuserăm două cazane de 
tocană şi un bou fript întreg la o frigare de cinci metri. Toate aceste se plănuiesc uşor, 
dar nu se pot executa fără de încurcături. Comitetul a mobilizat atât pe seminarișştii 
din Cernăuţi, cât şi pe băieţii de la cele două gimnazii din Bucovina, şi zece vieți dac-aş 
trăi, tot n-aş uita niciodată zelul neobosit, îndelunga răbdare şi spiritul de disciplină 
al acestor muncitori, care adeseori se mulțumeau cu mămăligă goală, căci pâine eram 
nevoiţi să cumpărăm de la Rădăuți şi adeseori ne lipseau banii. 

Avuserăm, Eminescu şi eu, dreptate când am zis că totul se va face de la sine. 
Pe când unii purtau socotelile ori scriau în biroul comitetului, alții făceau muncă de 
salahori, iar alţii cutreierau satele, ca să angajeze căruţe pentru ziua de 14/26 august, 
ori să adune velinţe, cearșafuri şi perini pentru așternuturi, farfurii, tacâmuri şi fețe 
de masă pentru banchetul festiv, şi până în ziua de astăzi mi-a rămas inexplicabilă 
încrederea cu care românii din Bucovina ne-au încredinţat avutul lor. Grija noastră 
a tuturora era să nu ne punem în conflict cu autorităţile locale, şi nici nu ne-am pus. 
Bucovina e însă plină de evrei, iară noi luaserăm hotărârea ca, nici în timpul pregătirilor, 
nici mai ales în ziua serbării, să nu calce picior de evreu la Putna. Evreii dădeau însă 
năvala ca să le facă concurenţă antreprenorilor noştri, şi astfel băieţii îi luaseră în mai 
multe rânduri la goană, ceea ce era lucru plin de haz, dar nu tocmai potrivit cu silințele 
noastre de a nu ne pune în conflict cu stăpânirea locală. Prostiţi de evreii furioși, sătenii 


319 


de la Putna au început să creadă că noi am venit ca acum, după o sută de ani, să luăm 
iar Bucovina şi să o alipim de Moldova şi că mari vărsări de sânge se vor face. În ziua 
când ni-au sosit dar steagurile, mulți dintre dânşii au fugit din sat şi s-au ascuns prin 
pădurile de brad ce se întind până la hotare. 

Nu ne-a fost greu să-i liniştim şi să-i aducem iar la vetrele lor, dar vestea 
acestei spaime trecătoare s-a lăţit şi ne-a adus o întrerupere de două zile în lucrările de 
pregătire. Se adunase la Putna multă lume şi pădurile dimprejur răsunau de zgomotul 
ce se făcea la mănăstire. Pe când dulgherii lucrau ciocănind la porticul festiv şi la 
arcurile de triumf, iar zidarii se certau cu salahorii la cuptoarele de pâine şi la vetre, 
oamenii plătiţi cu ziua cărau citină pentru decoraţiuni şi ştiubeie pline de răşină pentru 
iluminaţiune, unii dintre băieţi lucrau la ghirlande şi la lampioane, alţii turnau seul 
topit în paharele de candelă şi așezau fitilurile în paharele pline, iar alții descărcau 
proviziuni şi fel de fel de lucruri adunate mai ales de pe la preoți. 

În mijlocul acestei lucrări febrile ne-am pomenit cu o ceată de jandarmi, al 
căreia comandant ne-a invitat să încetăm lucrările. Acum era rândul băieţilor să se 
risipească prin pădurile de dimprejur. Deoarece jandarmii primiseră ordinul de a 
sta în permanenţă la Putna şi de a aresta pe orişicine care ar fi voind să lucreze mai 
departe, nu ne-a rămas decât să întrerupem lucrările, și eu am plecat la Rădăuți, ca 
să rog pe căpitanul districtului să dea ordin pentru retragerea jandarmilor, căci ziua 
de serbare se apropie şi trebuia să grăbim pregătirile. Căpitanul, d-l Renei, român şi 
el, ţinea în toată sinceritatea să nu ne facă greutăţi, dar avea ordine şi se plângea că-i 
facem noi greutăţi prin împrotivirea noastră. Nu mi-a fost greu să-l liniştesc. I-am 
declarat că primesc răspunderea pentru cele ce se vor mai face, am luat angajamentul 
că voi înceta cu lucrările şi-i voi trimete pe băieţi acasă îndată ce voi fi primit o nouă 
invitațiune în acest sens, şi jandarmii au fost retraşi, iar noi am urmat lucrările cu zel, 
dar şi cu inima îndoită. 

Peste câteva zile a apărut în „Czernowiczer Zeitung”, organul oficios al 
guvernului, o notiță binevoitoare despre pregătirile ce se făceau pentru serbare, notiță 
care a fost reprodusă în coloanele celor mai multe dintre ziarele române, între care şi 
„Românul”. Nu voi face încercarea de a descrie manifestaţiunile de bucurie cu care 
băieții au primit notița aceasta. Plângeau unii, chiuiau alții, iar alții se adunaseră ca să 
cânte în cor Gott erhalte şi nimeni nu mai era în stare să lucreze. Era acum mai presus 
de toată îndoiala că vom putea să ne adunăm la mormântul lui Ștefan cel Mare şi să ne 
manifestăm în toată libertatea sâmțămintele de pietate, şi eu mă sâmţeam nemângâiat 
că unii dintre fruntaşii fraţilor mei din Bucovina stăruiau şi acum în hotărârea lor de 
a nu lua parte la serbare. Nu are hotar lipsa de încredere a omului. Pe când noi luam 
bunăvoința aceasta drept dovadă de înţelepciune politică, ei ziceau că guvernul ne dă 
voie să aranjăm serbarea numai pentru ca să-i pună pe dânşii la încercare. 

Dar noi, tinerii, nu mai scrutam intenţiunile, ci ne bucuram de faptele 
neîndoioase. Frumoase zile am petrecut la Putna şi nu pot să mi le reamintesc fără ca 
să fiu cuprins de viuă înduioşare. Văzând multele şi marile mizerii ale vieţii noastre 
comune, stau adeseori şi eu cum stetea Eminescu la îndoială şi mi-e parcă nu mai poate 

să meargă înainte viața noastră naţională, în care mişeii şi neputincioşii atât de uşor 
pot să-şi deschidă drum larg; mi-e însă destul să-mi aduc aminte de băieții aceia, ca să 
mă ruşinez de propria-mi slăbiciune şi să mă pătrund iar de încrederea cu care atunci 
priveam în viitor. Nu era greutate din fața căreia se dedeau îndărăt, nu osteneală care-i 
obosea, nu sarcină pe care n-o purtau cu mulțumire, şi toate le făceau cu voie bună, 
mereu glumind şi cântând mereu. Aceia dintre dânşii care mai trăiesc încă îşi vor fi 
aducând şi ei cu mulțumire aminte de acele zile pline, când lucrau ziua și noaptea, 
dormind cu rândul, mâncând pe apucate şi adăpostindu-se claie peste grămadă în casa 
derăpănată ce se afla în fața mănăstirii. 

Fericiţi noi care avem parte de asemenea amintiri din tinerețele noastre, şi 
încă mai fericiți am fi dac-am şti că li-e dat copiilor noştri să le aibă. Eminescu, venit 
cu vreo opt zile înainte de serbare, a luat şi el parte la mulțumirile noastre. Tot atunci 
a sosit şi delegațiunea colegilor noştri din Bucureşti, G.D. Teodorescu, loan Brătescu 
şi Gr. Tocilescu, toţi trei băieţi inimoși şi plini de focul sacru al tinereţelor. Unul 
dintre dânşii, Gr. Tocilescu, nu ne-a fost de mare ajutor. Prea erau multe la Putna 
inscripțiunile şi antichitățile, pentru ca tânărul arheolog să poată avea destulă inimă 
şi pentru steaguri şi lampioane ori pentru cazanele de tocană. Nepreţuit ne-a fost însă 
ajutorul pe care ni-l dedea I. Brătescu, care ştia să conducă lucrările şi să pună mâna 
când era nevoie. Mai ales în seara de 14/26 august, când publicul a dat năvală asupra 
mănăstirii, cel mai activ dintre membrii comitetului de primire era el. Răposatul G. D. 
Teodorescu, atunci tânăr foarte simpatic, vioi şi zelos, alerga iute ca piperul de ici până 
colo, observa cu ochi ager toate neajunsurile, nu trecea cu vederea nici un amănunt 
şi astfel se făcuse în curând indispensabil. Tocmai de aceea însă ne supăram pe el 
când ne pomeneam c-a dispărut şi stă ascuns în vreun colţ retras, ca să-şi scrie dările 
de seamă pentru „Românul”. Abia azi am ajuns să-i dau dreptate căci, fără dările de 
seamă făcute de dânsul, multe din cele petrecute atunci ar fi fost date uitării, şi avea 
Gr. Tocilescu dreptate când zicea că abia peste o sută de ani va putea să ne spună dacă 
au ori nu vreo valoare steagurile noastre. 

Ieșenii au sosit mai târziu, dar la timp şi mai numeroşi. N-au luat parte la 
lucrările de pregătire, dar au ostenit cu atât mai vârtos în seara primirilor şi în ziua 
serbării. Stâlpii lor erau Maroneanu, unul dintre cei mai buni prieteni ai lui Eminescu, 
şi C. Istrati, tânăr înalt nu numai la făptură, ci totodată şi la fire, şi om pe care timpul 
îl lasă neschimbat în trecerea lui. Deasupra tuturora se ridicau doi oameni scurți şi 
îndesaţi, pe care toţi îi socoteau mai chibzuiţi decât noi, T. Nica şi A. Xenopol, atunci 
cu treizeci şi doi de ani mai tânăr decât astăzi. Împrejurul nostru steteau în sfârșit 
adunaţi vreo cincizeci de „băieţi” împărţiţi în secțiuni, fiecare cu rostul lui. 

D-l căpitan Renei fusese însărcinat să asiste el însuși ca comisar la serbare 
şi s-a învoit să oprească pe jandarmi la Vicov, iar poliţia să fie ţinută de studenţi în 
timpul serbării. La Putna au venit numai şase dintre jandarmi, români şi aceştia; 
ei au fost puşi la dispoziţiunea noastră. Eu încă de mult eram de prisos. Munceau 
ceilalți, mai ales Dan, casierul, tuturora nesuferit pentru zgârcenia lui, şi V. Moraru, 
care primise sarcina purtării de grijă pentru hrană. După ce au sosit dar bucureştenii, 

profitam de ocaziune ca să mă plimb cu tânărul arheolog pe la icoane şi pe la ruinele 
de prin împrejurimi. Acum, în sfârşit, când erau toți la Putna, nu-mi mai făceam nici 
o mustrare când îi lăsam pe ceilalți să facă ceea ce vor. Oaspeţii, așa le ziceam noi, au 
sosit în ziua de 14/26 august, mulți în trăsuri, chiar şi unii din Moldova; cei mai mulți 
au venit însă pe calea ferată până la Hadikfalva, iar de acolo în căruțele adunate de 1. 
Luţă de prin împrejurime. 

Începutul serbării a fost în amurgul serii, când căruțele aceste au sosit la 
mănăstire. Câţiva dintre membrii comitetului plecaseră la vale, ca să primească pe 
oaspeţi la arcul de triumf pe care-l ridicaserăm la hotarul satului Putna şi să le ureze 
„Bun venit!” Restul comitetului şi băieții, vreo patruzeci de inşi, aşteptau la poarta 
mănăstirii, ca să-i primească pe oaspeţi şi să-i ducă pe la adăposturile pregătite pentru 
dânşii. Arhondăria era rezervată pentru deputaţiunea din Moldova, în fruntea căreia se 
aflau M. Kogălniceanu, V. Alecsandri şi Chr. Cerchez, primarul Iaşilor; celelalte încăperi 
din mănăstire erau pline de paturi rustice pentru cocoane, iar restul publicului avea să 
fie adăpostit parte pe la săteni, parte într-un mare pătul, pe care băieţii îl prefăcuseră 
într-un vast şi foarte frumos dormitor. Deoarece oaspeţii nu soseau deodată, ci într-un 
lung şir de căruţe, despre o primire în toată regula nu putea să fie vorba. 


IV. Masa festivă 


Întâia oară românii din cele patru unghiuri s-au adunat la un loc, ca să 
preamărească împreună numele unuia dintre marii susțiitori ai neamului românesc, 
să se îmbărbăteze unii pe alţii şi să-şi întărească credinţa în viitor, şi mulţi ochi s-au 
umplut de lacrămi când corul a intonat imnul: 


„Etern, atotputernic, o Creator sublime, 
Tu dai lumii viaţă şi omului cuvânt, 

În Tine crede, speră întreaga românime: 
Glorie Ţie-n ceruri, glorie pe pământ!” 


Urna votivă a fost aşezată la căpătâiul mormântului pe un piedestal de marmură 
neagră; cele două epitafe au fost întinse pe mormânt; steagurile aduse de deputaţiuni au 
fost lăsate ca decoraţiune la mormânt, asistenții au îngenuncheat în fața mormântului. 

În acest moment suprem al serbării, un ofiţer român, maiorul Boteanu, care 
se întorcea din Franţa, unde luase parte la război, a rostit plin de viuă emoţiune câteva 
vorbe, apoi şi-a descins centurionul de la brâu şi l-a lăsat drept prinos din partea 
tinerei oştiri române pe mormântul marelui căpitan. Acest act de spontaneitate a dat 
nota întregei serbări; oricine a putut să-şi manifeste în toată libertatea sâmțămintele. 
Acolo însă unde sunt mulţi oameni e şi multă lipsă de pricepere şi astfel se ivesc şi 
multe nemulțumiri. Nu toţi înțelegeau că libertatea de care ne bucuram ne obliga să ne 
stăpânim noi înşine pe noi şi să păstrăm buna rânduială. Când bubuitul treascurilor 
ne-a vestit că primele căruțe au sosit la arcul de triumf, Eminescu şi eu am plecat de 

la poarta mănăstirii şi ne-am urcat pe deal, ca să vedem în toată liniştea desfăşurarea 
acestei prime faze a serbării. 

Rămăseseră acolo alţii, care ştiau să facă lucrurile mai bine decât noi. Treascurile 
bubuiau, steagurile fâlfâiau, vestitul taraf de la Suceava, vreo treizeci de lăutari îmbrăcaţi 
în antirie, cânta Marșul lui Mihai Viteazul, transparentele erau luminate, lampioanele şi 
miile de candele ardeau, mulţimea izbucnea la sosirea fiecărei trăsuri în urale, şi ni se 
cuvenea, lui Eminescu şi mie, să ne bucurăm în toată liniştea de priveliștea aceasta, pe 
care n-ar fi putut nici ceilalți s-o aibă dacă noi am fi fost tot atât de slabi în credință şi 
tot atât de puţin stăruitori ca dânşii. Peste puţin ne-am încredinţat că a venit prea multă 
lume şi nu o să putem găsi adăposturi destule. La poarta mănăstirii învălmăşeala era 
din ce în ce mai mare, căci toți dedeau navală asupra mănăstirii, toţi protestau contra 
dispoziţiunilor luate de comitet. Adevăraţii vinovaţi erau însă, cum G. D. Teodorescu 
zicea în darea sa de seamă, numai cei ce veniseră fără ca să se fi anunţat. 

În mijlocul acestei gălăgii a sosit şi deputaţiunea din Moldova. Pe drum, 
membrii deputațiunii aflaseră că unii dintre fruntașii bucovinenilor stăruie şi acum 
în hotărârea lor de a nu lua parte la serbare, şi V. Alecsandri s-a despărțit la Hadikfalva 
de deputaţiune şi a urmat drumul spre Cernăuţi, ca să se întâlnească cu Hurmuzaki. 
Sosind dar la Putna, Kogălniceanu era neliniștit şi dorea să vorbească cu mine, ca să 
afle cum stăm cu stăpânirea şi dacă poate ori nu să ieie parte la serbare. Alergau dar 
băieţii în toate părţile ca să mă găsească, şi alergătura aceasta a produs un fel de panică 
în mulțimea şi altfel agitată. N-are prostia omenească margini, şi de mintea multora era 
apropiat gândul că, văzând primejdia, Eminescu şi eu am fugit. lar noi făceam filosofie 
la marginea pădurii de brad. ÎI ştim cu toţii pe M. Kogălniceanu, omul totdeauna scurt 
şi clar, vioi şi tânăr până la adânci bătrâneţe. Nu-l mai văzusem, dar îl ştia Eminescu şi-l 
aveam sus în gândul meu. I-am spus cu inima deschisă că amicii săi din Bucovina văd 
lucrurile rău, că guvernul nu face nici o greutate şi că căpitanul districtului va asista şi 
el la serbare şi va închina la masă pentru poporul român. A rămas. Tot atunci s-a ivit 
altă greutate. Din Moldova veniseră doi arhierei cu mare suită, Bobulescu şi Filaret 
Scriban. Ţineau să celebreze la sfinţirea urnei şi a steagurilor şi era lucru firesc că aşa 
să fie. Egumenul însă nu putea să le dea voie, iar nouă, comitetului, nu ni se cuvenea 
nici un amestec în cestiunea aceasta. S-a cerut pe cale telegrafică voie de la mitropolitul 
Hacman, şi noi nu eram de vină dacă rusneacul a zis: „Nu!”. Greutatea cea mare s-a ivit 
insă în ziua următoare. După alegerea făcută de d-nii T. Maiorescu, I. Negruzzi şi V. 
Pogor, cuvântarea festivă a fost rostită de A.D. Xenopol, atunci student la Universitatea 
din Berlin. O avem cuvântarea aceasta, şi nu tăgăduia atunci, cum nu tăgăduieşte nici 
astăzi nimeni că ea este o lucrare de valoare şi una din cele mai frumoase opere ale 
unui scriitor care atunci ne era tuturora simpatic şi pe care azi toți îl socotim între cei 
de frunte. Alegerea fusese însă făcută de nişte „francmasoni”, de cei mai primejdioşi 
complotiști, şi asta era o vină pe care adevărații naționaliști nu ne-o puteau ierta. 

A urmat apoi masa festivă. Aceeaşi îmbulzeală ca la poarta mănăstirii. Deşi 
puseseră peste 1 600 tacâmuri, o parte din public trebuia să mai aștepte. Toţi însă 
voiau să ocupe loc la primul rând și numai cu anevoia şi după multe supărări s-a putut 

începe servirea bucatelor. Proclamaserăm preşedinte pe M. Kogălniceanu. D-l Renei, 
comisarul, a declarat însă că numai la o masă prezidată de mine poate să asiste, îmi era 
afară din cale greu să mai primesc şi sarcina aceasta, dar e învederat că nu puteam s-o 
refuz. Kogălniceanu el însuşi mi-a fost povăţuitor în purtarea ei şi a stăruit să limitez 
numărul toasturilor şi să cer textul de la cei ce voiau să vorbească. Primul pahar l-am 
închinat eu pentru împăratul şi pentru prosperitatea monarhiei. Nu are însă G.D. 
Teodorescu dreptate, când zice c-am făcut-o aceasta de nevoie, numai pentru că aşa 
trebuia să fie. N-aş fi fost atât de stăruitor dacă n-aş fi fost pătruns de convingerea că 
pot românii să se bucure sub stăpânirea împăratului meu de toată libertatea dacă ştiu 
să-l ajute în silințele lui de a înăbuşi pornirile celor ce vor să-l siluiască, iar acum, când 
îmi vedeam gândul împlinit, îmi era plină şi inima de o sinceră recunoştinţă. Aceasta 
am simţit-o cu toţii, şi G.D. Teodorescu, prietenul afectuos, care o ştia şi el, a pus-o la 
îndoială numai ca să mă scuze în faţa celor ce nu admiteau felul nostru de a vedea. Tot 
atât de sincer a fost şi comisarul când a ridicat paharul pentru prosperitatea poporului 
român şi ne-a mulțumit pentru silinţele noastre de a păstra buna rânduială la această 
serbare. Sinceri au fost şi ceilalți vorbitori, ba unii chiar de tot sinceri, ceea ce m-a silit 
să-i rog a fi mai scurți la vorbă. E învederat că nu ne întruniserăm să vorbim despre 
partea răpită din Moldova ori despre făşia ruptă din trupul sângerând al României, 
şi azi toată lumea îmi va da dreptate şi va recunoaşte că bine am făcut dacă nu am 
lăsat să vorbească pe cei ce nu voiau să se supună cenzurei ori spuneau, vorbind, şi 
ceea ce nu era scris în textul pe care mi-l prezentaseră. Atunci se supăraseră mulți, 
dar a trecut şi supărarea aceasta după-masă, când s-a întins hora mare pe iarba din 
faţa porticului festiv. 


V. Congresul 


Seara s-a întrunit, în sfârşit, mult doritul congres. Când ne-am adunat însă 
în sufrageria mănăstirii, dispoziţiunile nu erau deloc potrivite pentru o discuțiune 
chibzuită. Oameni tineri cu toții, eram oarecum ameţiţi de viile emoţiuni prin care 
trecuserăm în timpul zilei, porniţi mai mult spre ceartă decât spre sfat şi cu desăvârşire 
indisciplinabili. Ţinea fiecare să-şi spună în toată libertatea părerea şi să-şi dea pe 
faţă sâmțămintele şi iluziunile, mai ales iluziunile. Ne-ndesuiam în sufrageria prea 
strâmtă pentru noi, bâjbâind ca roiul de albini în stup, şi era parcă peste putință ca 
cineva în lumea aceasta să ne mai poată potoli. Ca prin farmec ne-am astâmpărat 
însă când s-a ivit în mijlocul nostru comisarul, pe care trebuia neapărat să-l invităm 
la congres, deşi țţineam mult ca discuţiunile să se urmeze ca-n colțul ştiut al cafenelei. 
D-l Renei înțelegea şi el lucrul acesta. Şi-a exprimat dar mulțumirea pentru silințele 
ce ne-am dat în timpul zilei să-i uşurăm sarcina, ne-a sfătuit să păstrăm şi acum buna 
rânduială, apoi a încheiat: „Deşi nu sunt preot, binecuvântez lucrările d-voastre, şi vă 
las să discutaţi în toată libertatea!” 

Acesta a fost răspunsul pe care reprezentantul guvernului austriac l-a dat 
celor ce se plângeau că li se înăbuşe glasul. Rămaşi noi între noi, ne-am constituit 

sub conducerea unui birou ales ad-hoc, apoi am început discuţiunile. Noi, vienezii, 
eram încă de mult dumiriți asupra celor ce urmau să se stabilească în congres. Gândul 
nostru era să se aleagă un birou permanent, care îi convoacă pe studenţi când ici, 
când colo şi-i ţine strânşi la un loc, ca să facă o întinsă şi stăruitoare propagandă 
pentru restabilirea unității în viaţa culturală a poporului român, un gând pe care l-am 
exprimat cu toată claritatea şi în apelul adresat publicului. Mijloacele de propagandă 
aveau să fie o bibliotecă poporală ieftină şi bine aleasă, o foaie literară ilustrată, un 
ziar naţional, concrete date de celebrități române, reprezentațiuni teatrale date de cei 
mai buni actori români, întruniri şi serbări naţionale ca cea de la Putna, toate aceste 
fără de nici o tendinţă politică. Cestiunile aceste nu puteau să fie discutate într-un 
congres care trebuia să se mărginească la cel mult trei şedinţe. Aveam deci să stabilim 
o ordine de zi mai scurtă şi să alegem, înainte de toate, biroul permanent. După ce 
publicul deduse navală asupra mănăstirii, noi, membrii comitetului, ne-am retras în 
clopotniță. Aduseserăm, ce-i drept, câteva braţe de fân, pe care le-am aşternut pe jos, 
ca să dormim pe ele aşa gătiți de sărbătoare cum eram; era însă peste putință ca-n 
nişte momente atât de solemne să ne pierdem timpul dormind, şi am petrecut noaptea 
parte făcând inspecţiune prin mănăstire, unde unele cocoane începuseră să fumeze, 
parte discutând şi puind lumea la cale. Aici s-a stabilit ordinea de zi a congresului în 
cele patru puncte publicate de G. D. Teodorescu în darea lui de seamă. 

După ce s-a deschis şedinţa, ne-am încredinţat că va mai fi încă mult până la 
intrarea în această ordine de zi. Toţi aveau dreptul de a vorbi şi puţini erau care nu 
ţineau să se folosească de dreptul acesta. S-a pus o cestiune de principiu şi s-au rostit 
cuvântări multe, lungi şi des întrerupte, care ne-au trecut peste miezul nopții fără ca să 
ajungem la rezolvarea cestiunii prealabile. Luând drept punct de plecare apelul adresat 
de noi publicului, un sfătos a pus întrebarea dacă unitatea culturală, asupra căreia 
stăruiam noi, e cauza celei politice ori efectul ei. Unii susțineau că unitatea culturală 
nu se va putea realiza decât după ce se va fi făcut unitatea politică, alţii voiau să ne 
convingă că numai unitatea culturală poate să ne ducă la cea politică, iară noi ziceam 
că ne e indiferent care e cauza şi care efectul şi considerăm unitatea culturală ca scop, 
ceea ce multora le părea foarte abstract. Pe la două după miezul nopții am hotărât că 
vom continua discuțiunea mâine şi ne-am risipit la noroc. 

Eminescu iar era dus cu gândul. Ascultase retras într-un colţ întreaga discuţiune, 
adunase mereu în el şi acum trebuia neapărat să răsufle. 

- Măi, mi-a zis el, acela care vrea să facă ceva nu discută, ci lucrează. Să vezi că 
n-o să ajungem la alegerea biroului central permanent. O să rămânem tot noi şi e mai 
bine aşa. Mergem înainte, îi lăsăm să discute, facem ce ştim şi lumea vine după noi. 

- Dar dacă alţii ţi se pun în cale? 

- Dai fără de milă în ei! 

Cu câteva săptămâni de zile mai-nainte eram şi eu de părerea aceasta; încetul 
cu încetul, însă, am fost stăpânit de sâmțământul că participarea la viața comună e o 
jertvă grea, şi-mi părea lucru cu desăvârşire învederat că e o prostie să aduci jertva 
aceasta când nimeni nu ţi-o cere. 

Toate prin oameni se fac, iar oamenii sunt mulţi şi de multe feluri, cei mai mulți 
târzii la minte şi nu puţini porniţi spre răutate. Adevărul dar numai încetul cu încetul şi 
numai după multe frământări poate să străbată. Și multe din acele pe care noi le vedem 
nu numai sigure, ci totodată şi apropiate, abia după moartea noastră vor putea să intre 
prin lucrarea comună în ființă. Zadarnic ne-am zbuciuma dac-am voi să le facem mai- 
nainte, și lucru cuminte e să așteptăm petrecându-ne viața în o lucrare pe care putem 
s-o săvârşim şi singuri. Nu mă încânta dar câtuşi de puţin gândul că voi avea să port mai 
departe sarcina pe care o luasem asupra mea. Vedeam desluşit că atunci şi cu oamenii 
care discutaseră asupra cestiunii prealabile nu se poate face ceea ce noi voiam, şi firea 
mă împingea spre alte treburi. Eminescu însă, mai ales în momentele lui de neastâmpăr, 
privea toate lucrurile din punctul de vedere al omului care nu moare niciodată şi vedea 
în fiecare clipă întreaga desfăşurare a vieţii noastre naţionale ca actualitate. În gândul lui 
toate curgeau repede una dintr-alta, şi de aceea el îşi perdea bunul cumpăt când îi ziceam: 

Stai pe pace, c-o să vie, dar mai târziu! Nu ne-am mai întors dar în clopotniță, 
şi zorile de zi ne-au prins iar plimbându-ne ca nişte lunatici de-a lungul văii umede. 
Lucrurile au venit precum le prevăzuse el. 

A doua zi au plecat unii dintre studenţi, cei rămași însă, deşi mai puţini, tot 
n-au ajuns să rezolve cestiunea prealabilă. S-a hotărât numai că naționalismul are să 
fie propagat fără de nici o restricțiune şi a rămas ca noi, cei din Viena, să conducem 
mai departe mișcarea. Noi, membrii comitetului, eram stăpâniți de sâmțământul că 
am făcut destul şi că nu vom putea să mai facem nimic. Spre a ne îmbărbăta, s-a dat 
„în saloanele” părintelui egumen o serată în onoarea noastră, şi nota caracteristică a 
stării sufleteşti în care ne aflam n-o pot da mai bine decât mărturisind că eu, persoană 
atunci importantă, am adormit în jeţul ce mi se destinase alăturea cu stăpânul casei. 


VI. Descurcarea 


Vasilică Moraru, om totdeauna vesel şi glumeţ, îi scosese lui Dan, casierul 
nostru, vorba: „Ce va să zică casier? Casier va să zică un om care n-are casă”. Această 
glumă nu era o figură poetică, ci un adevăr foarte prozaic. Pentru ca să executăm 
programul stabilit de comitetul central, care se retrăsese, a trebuit să facem cheltuieli 
mari pe cât îmi aduc aminte, peste 35 000 de florini. Aveam această sumă în catastifele 
noastre; pe când însă noi trebuia să grăbim cu lucrările, banii soseau numai încetul, 
picătură cu picătură. „De! — zicea Vasilică - suntem sub stăpânirea nemţească şi avem 
să plătim după călindarul nemţesc, dar banii ne vin din ţară unde socoteala se face 
după călindarul românesc”. 

În urma acestei deosebiri de călindar ne aflam în strâmtorare necurmată. Cu 
antreprenorii, cu măcelarul şi cu brutarul încheiaserăm contracte, în care erau hotărâte 
termenele de plată, pe căruţași îi arvuniserăm şi urma să-i achităm după serbare, iar 
celelalte cheltuieli se făceau plătind de la mână la mână. Îndată dar ce primeam bani, 
îi şi dădeam, şi casierul n-ajungea niciodată să se poată ţine de termenele hotărâte 
în contracte. 

După serbare abia am putut să achităm pe căruţaşii veniți de la depărtări mai 
mari şi mai rămăseserăm datori cu peste 8 000 de florini, pe care aveau să-i primească 
antreprenorii, măcelarul şi brutarul în virtutea contractelor subscrise de Dan şi de 
mine, „oameni solvabili pușcă”, cum zicea Vasilică. 

- Ce facem acum, Mihalache? 

— Să mai aştepte şi ei, ne răspundea Eminescu. 

- Eu sunt de părere că pot să plece - întâmpina Vasilică - şi să nu se mai 
întoarcă niciodată, căci nu mai avem nevoie de dânșii! 

Nu plecau însă şi nu ne lăsau nici pe noi să plecăm. Nu ne-am fi avântat dacă 
nu ne-am fi răzămat cu toată încrederea pe cei ce ne încuragiaseră. Nu ne îndoiam dar 
nici acum că vom putea să achităm în cele din urmă suma, care ne părea neînsemnată. 
Creditorii se căiau însă de a fi pus temei pe subscrierile unor oameni care nu pot să dea 
nici o garanţie materială şi steteau în permanenţă la Putna, iar casierul, un prototip de 
om scrupulos, umbla nemângâiat de ici până colo şi se căia de a fi intrat în o încurcătură 
din care nu ştia cum va putea să iasă. Eminescu își da silința să-l încredinţeze că mulți 
au întârziat cu trimiterea sumelor încasate fiindcă steteau la îndoială dacă nu cumva 
serbarea va fi oprită, dar acum, după ce serbarea a reuşit atât de bine, ei vor grăbi să 
trimeată banii; Dan însă era convins că tocmai acum, post festa, toţi vor socoti că e de 
prisos să mai trimită banii. 

Am făcut deci lista „restanţierilor” şi Eminescu a plecat în ţară, ca să facă 
„execuţiunile”, cum zicea Vasilică. Aceasta a fost o mare ușurare atât pentru noi, cât şi 
pentru creditori, căci efectele intervenirii lui Eminescu nu puteau să urmeze decât după 
câteva zile. În timpul acestor zile de aşteptare liniştită banii ne sosesc întruna, și peste 
vreo săptămână, când am primit scrisoare de la Eminescu, scăzuserăm datoriile la mai 
puţin decât jumătate şi Dan îşi bătea joc de Vasilică, repetându-i mereu vorbele: „Casier 
va să zică un om care are casa plină”. Nu mă mai oprea acum nimeni la Putna şi puteam 
să mă întorc la Viena şi să plec de acolo acasă. Banii au intrat mereu până pe la sfârşitul 
lunei octombrie. Şi casierul nu numai a achitat toate datoriile, dar a mai şi despărțit 
mormântul de restul bisericii printr-un geamlâc aşezat în cercevele de fer ciocănit, 
un fel de cutie pentru conservarea urnei şi a celorlalte prinoase. Socotelile trebuie să 
se afle în arhiva societăţii „România jună”, care a oprit pentru sporirea fondului ei şi 
excedentul rămas la încheierea definitivă. Mai rămânea însă să ne descurcăm şi cu 
colegii noştri de la Viena. 

Încă în ajunul serbării se iviseră semne de furtună. Aflând că am rugat pe d-nii 
T. Maiorescu, |. Negruzzi şi V. Pogor să se pronunţe în cestiunea cuvântării festive, 
naționaliștii sinceri stăruiseră ca tinerimea română să spele prin o protestare publică 
în toate ziarele ruşinea aceasta. Se credea însă că serbarea va fi oprită. Când a apărut 
clar notița din „Czernowitzer Zeitung”, s-a învederat că pe noi guvernul ne sprijineşte. 
Dovada vinovăţiei noastre era dată cu prisos şi am fost păscuţi de aci înainte cu toată 
străjnicia. Controlorii noştri luaseră notițe despre toate. Ştiau cum am luat înțelegere 
cu polițaiul de la Viena şi cu cel de la Rădăuți, ba le ştiau toate chiar mai bine decât 
mine; ştiau cum mi-am dat silința să amăgesc pe fruntaşii românilor din Bucovina, 

ştiau cum ne ascunseserăm Eminescu şi eu în ajunul serbării, cum am oprit pe arhiereii 
din Moldova de a celebra şi cum, după serbare, am umblat cu minciuni, ca să dosim de 
la Putna fără de a fi achitat datoriile; toate le ştiau şi le pătrundeau cu agera lor minte 
de apărători ai marilor interese naționale. 

Vacanţele erau pe sfârşite când m-am întors la Viena; eram însă nevoit să plec 
acasă, căci nu se deschisese încă institutul privat unde dedeam lecţiuni. De acasă nu 
am putut să mă întorc la timp şi astfel lecţiunile pe care le avusem au fost luate de 
alții. Petreceam dar pe la culesul viilor fără ca să-mi pot da seamă cum şi când voi 
putea să mă întorc la Viena ca să-mi urmez studiile, iar cei de la Viena erau convinși 
că conştiinţa vinovăţiei nu mă lasă să mai dau faţă cu dânşii. 

În timpul acesta, Eminescu trecuse pe la Iași şi luase parte la seratele „Junimii”. 
În urma stăruinţelor lui, mai mulţi dintre membrii „Junimii” au luat între dânşii 
înţelegere să-mi deie un ajutor ca să-mi pot termina studiile. Cu primii 15 galbeni 
primiţi prin mijlocirea lui Eminescu m-am întors apoi la Viena. Acum era chiar şi 
pentru cei mai naivi lucru învederat că sunt vândut şi că am abuzat de prostia lui 
Eminescu ca să mijlocească târgul infernal. Încă de mult se remarcase intimitatea 
suspectă în care mă aflam cu compatriotul meu 'Toma, infamul spion al poliţiei din 
Viena. Erau cu mult mai deştepţi naționaliștii sinceri decât să nu pătrundă întreaga 
țesătură de intrigi în care voiam să-i încurcăm pe nevinovaţii noştri colegi. Clar ca 
lumina zilei era că guvernul austriac ne-a dat voie să aranjăm serbarea fiindcă eram 
agentul lui secret şi avea încredere în mine. De aceea Renei, zbirul austriac, nici n-a 
asistat la congres, ci m-a lăsat pe mine să fac poliţia şi să denunţ pe cei ce nu se sfiesc 
a spune adevărul. Fiind dat pe față întreg complotul până în cele mai mici amănunte, 
s-au stabilit cu toată preciziunea punctele de vinovăţie şi eu am trebuit, îndată după 
întoarcerea mea, să convoc adunarea, ca să dăm seamă despre faptele noastre. 

Casierul nostru muncise din greu ca să-şi facă socotelile şi să justifice cu acte 
în regulă toate cheltuielile până la cea din urmă mămăligă cu brânză. Nici că i s-a 
făcut vreo critică. Pentru banii pe care mi-i deduse însă mie, vreo 150 florini, nu avea 
acte justificative. Erau cheltuielile mele personale, pe care nu puteam să le justific nici 
eu decât mărturisind că le-am făcut călătorind la Putna şi înapoi şi procurându-mi 
obligata îmbrăcăminte de sărbătoare. 

A urmat apoi rechizitoriul: 

Cum ai îndrăznit d-ta, domnule, să abuzezi de încrederea noastră şi să pui 
în primejdie existenţa societăţii „România jună”, subscriind ca secretar un apel către 
public, când ştiai că societatea n-a luat niciodată hotărârea de a face un asemenea apel? 
Cine te-a autorizat, mă rog, să te faci preşedinte al unui comitet pe care nimeni nu 
l-a ales, să faci agitaţiuni în numele nostru şi să emoţionezi întreaga națiune pentru 
satisfacerea ambiţiunii d-tale nesăţioase? Cum ai îndrăznit să te pui în conflict cu 
fruntaşii Bucovinei, să compromiţi prin atitudinea d-tale interesele acestei mici 
țărişoare şi să insulți astfel memoria marelui erou? N-ai văzut că V. Alecsandri el 
însuşi te-a dezarmat lipsind de la serbare? De unde ai luat tupeul de a da în timpul 
mesei festive la o parte pe M. Kogălniceanu, marele om de stat, ca să prezidezi d-ta 

şi să te poţi insinua prin toastul pe care l-ai rostit şi prin serviciile de polițist pe care 
le-ai făcut cenzurând pe oamenii sinceri? Cine ţi-a votat cheltuielile de zeci de mii 
pe care le-ai făcut şi cum ai ajuns să faci călătorii de plăcere şi să te înţoleşti din bani 
adunaţi pentru scopuri naţionale? 

Unde e, mă rog, procesul-verbal încheiat în toată regula şi subscris de toţi cei ce 
au luat parte la congres, actul fundamental în virtutea căruia d-ta şi cei prostiţi de d-ta 
vă pretindeţi birou permanent al congresului? Cam astfel erau formulate întrebările 
la care trebuia să răspund. 

Ce puteam să fac? Am recunoscut că toate sunt adevărate, că n-am fost ales de 
nimeni nici preşedinte, nici secretar, că am constituit comitetul după nevoile momentului 
şi am făcut ceea ce am putut să fac, mi-am mărturisit păcatele şi căința şi am declarat 
că voi vărsa, când voi putea, în casa societăţii suma ce cheltuisem pe drumuri și în 
timpul petrecerii mele la Putna. Prin această capitulare necondiționată națiunea ar fi 
fost salvată dacă vorba ar fi fost numai de mine singur şi dacă amicii noştri, aproape 
unanimitatea societăţii, n-ar fi ţinut să ne dea satisfacțiune proclamând lista care atât de 
demult l-a supărat pe Ioniță Bumbac. Pentru şedinţa viitoare s-au făcut dar pregătirile, 
despre care vorbeşte Eminescu în articolul său, şi la ședința aceasta Ioniţă Bumbac s-a 
prezentat însoţit de o mulţime de tovarăşi de luptă, care s-au înscris ad-hoc în societate. 

Văzându-se puși în minoritate, mulți dintre amicii noștri s-au retras prin 
colțuri, şi noi am fost nevoiţi să ne retragem şi să renunțăm de a duce mai departe 
lucrarea începută la Putna. Aceasta era situațiunea în care Eminescu şi-a scris articolul. 
Ceea ce-l durea era că continuarea lucrării nu mai era cu putinţă și că oamenii care 
munciseră cu toată inima, ca Dan, ca V. Moraru, ca Luţă și ceilalți, se aleseseră cu 
ruşinea de a fi luaţi drept nişte nemernici. 

„Cine oare - zicea el — să se mai avânte, să ostenească şi să se expună pentru 
cauza noastră dacă asemenea mişelii sunt cu putință?”. El voia să mângâie şi să 
îmbărbăteze pe cei ce pierduseră pofta de a mai lua parte la mișcările naţionale. Azi îi 
dăm cu toţii dreptate; atunci însă cel mai cuminte lucru era tăcerea. 


VII. Încheiere 


Reamintindu-mi azi, după treizeci şi doi de ani, preocupările noastre de atunci 
şi dându-mi seamă despre faptele petrecute în urmă, sunt cuprins de sâmțământul că 
rău am făcut de am stăruit ca Eminescu să nu-şi publice articolul. 

Mulțimea a rămas, ce-i drept, şi e și azi tot cum era atunci, parte târzie la 
minte, parte pornită spre răutate, şi de ruşinea care am păţit-o noi n-ar scăpa nici azi 
cei ce ar voi s-o ieie prea repede înainte, dar ceea ce noi voiam s-a şi făcut încetul cu 
încetul, şi deplina restabilire a unităţii în viaţa noastră culturală e numai cestiune de 
timp. Restabilirea se făcea însă şi mai curând şi mai bine dacă, organizându-ne, noi, 
tinerimea de atunci, ne-am fi deprins a lucra împreună şi a ne mărgini la urmărirea 
scopului pe care-l precizaserăm atât de bine în apelul adresat publicului, şi organizarea 
s-ar fi făcut dacă noi am fi fost atât de stăruitori ca Eminescu. 

Constataserăm un adevăr când am zis că ideea serbării nu de la noi a pornit 
şi că românii vor ca cultura lor să fie națională şi pretutindeni aceeaşi. Nu am fi fost 
încurajați şi sprijiniți dacă dorul de unitate culturală nu s-ar fi ivit în toate inimile; 
nicăiri însă dorul acesta nu se deduse pe față cu atâta energie şi în o formulare atât de 
raţională şi de clară ca în „Junimea” de la Iași. 

În toamna anului 1869, când am fost trimis pe neașteptate la Viena, eram 
lipsit de cunoştinţe literare şi nu ştiam dacă sunt ori nu în lumea aceasta „junimişti” şi 
„bărnuţieni”, „şagunişti” şi „bariţieni”. Răposatul meu tată, om cu slăbiciuni de cărturar, 
era, ce-i drept, abonat la Gazeta şi în urmă la Albina, avea o mică bibliotecă şi ţinea să 
citesc ca să mă luminez. Am şi citit, când eram mai mic, cu plăcere Alexandria, Isopia, 
cartea lui Leonat din Lombardia şi alte cărţi vechi, pe care ni le aduceau goştinarii de 
la Sibiu. Când a venit însă rândul la publicaţiile lui Papiu Ilarian, la ale lui Moise Bota, 
la Mugurul din Arad şi la alte opere mai moderne, nu eram în stare să urmez lectura 
şi ascultam de mama, care zicea că aceste sunt cărți păpistăşești, care smintesc mintea 
celor ce le citesc. Cu mult mai frumoase erau poeziile lui Petofi, ale lui Etvâs ori ale lui 
Vârâsmarty, romanele lui JOkay ori novelele lui Kisfaludy. Am ajuns dar la universitate 
fără ca să fiu în stare a gusta productele literare române, care-mi păreau afectate, lipsite 
de avânt şi scrise în o limbă pocită. Şi tot cam astfel eram toţi cei ce ştiam româneşte, 
dar nu ne făcuserăm studiile gimnaziale la Blaj, la Braşov, la Beiuş, la Năsăud ori sub 
dăscălia lui Pumnul. Bună şi frumoasă era pentru noi numai limba pe care o învățaserăm 
fiecare în satul său: trebuia dar să ne simţim ademeniţi de „Junimea”, care stabilise 
principiul că limba cea bună vieţuieşte în graiul poporului şi că unitatea culturală nu se 
poate restabili decât exprimând în limba aceasta adevărul, care e pretutindeni acelaşi. 

Pe când dar Eminescu, care le ştia toate şi judeca în cunoştinţă de cauză, 
susținea noua direcțiune din convingere, noi ne orientam potrivit cu neputințele 
noastre. În curând s-au format la Sibiu, la Braşov, la Arad şi la Năsăud cercuri junimiste 
şi erau şi în Bucovina susţiitori ai noii direcţiuni. Aveam la Sibiu Telegraful român, pe 
care-l redacta Nicolae Cristea, iar la Arad s-a înființat mai întâi Speranța, apoi Biserica şi 
școala, sub redacțiunea părintelui C. Gurban mai întâi, apoi sub a d-lui Gherasim Serb 
şi, în cele din urmă, sub a părintelui V. Mangra, unul din cei mai zeloşi propagatori. 
În faţa noastră se afla însă Blajul, care ţinea la tradiţiunile sale şi avea multe legături în 
România. Eminescu, care trecuse pe la Blaj, îşi dăduse seama că pentru uniţi susţinerea 
direcțiunii date din Blaj e chestiune de conservare. Fruntaşii bisericii greco-catolice 
voiau să aibă conducerea în viața noastră intelectuală şi în cea politică, pentru că 
numai astfel puteau să se susțină în mijlocul poporului român şi să se întărească făcând 
prozeliți. Din gândul acesta pornise lupta contra lui Șaguna, şi cestiunea culturală se 
perdea în dosul celei politice, care era complicată şi ea cu cea religionară. 

Pe când apoi blăjenii şi cei de o seamă cu dânşii, crescuți anume pentru 
luptă, erau stăruitori, neobosiţi şi fără de cruţare în alegerea mijloacelor, noi ceilalți, 
nefiind mânaţi de convingeri puternice înainte, ne dedeam sfiicioşi la o parte îndată 
ce adversarii ni se puneau cu oarecare îndrăzneală în cale, şi îndrăzneala nu le 
lipsea niciodată. 

Eminescu nu și-a scris dar articolul ca să combată prin el lipsa de scrupule a 
celor ce ne siliseră să ne retragem şi să renunțăm la continuarea lucrării începute, ci ca să 
ne convingă pe noi că e bună calea ce apucaserăm, să ne deie un fel de satisfacţiune şi să 
ne îmbărbăteze a merge înainte. Dacă vorba ar fi fost numai de literatură, lucrul acesta 
ar fi fost de prisos. Eminescu publicase în „Convorbiri literare” o poveste frumoasă. 
Noi eram însă de părere că el n-o scrisese bine. 

- Scrie tu alta mai bine, ca la voi la Şiria, mi-a zis el. 

Am scris Zâna zorilor şi am trimis-o la redacțiunea Convorbirilor, deşi mă 
îndoiam că ea va fi publicată. D-l 1. Negruzzi însă nu numai mi-a publicat-o, ci a ţinut 
totdeodată să-mi facă împărtăşirea că îndeosebi lui V. Alecsandri i-a plăcut mult limba 
şi felul meu de a povesti. Nu se putea să nu iubesc şi să nu pun sus în gândul meu pe 
oamenii mie necunoscuţi, care, deşi trăiau la Iaşi, găseau că e frumoasă şirieneasca 
noastră şi bun felul de a povesti pe care-l învățasem de la bunicul meu. Și aşa ca mine 
simțeau toți. Simpatiile noastre erau fireşti şi sincere. Eminescu nu se mulțumea 
însă cu atât numai, ci stăruia să lucrăm şi să luptăm. Acesta e rostul articolului scris 
de Eminescu în noiembrie 1871, şi d-l I. Rădulescu a judecat bine lucrurile când a 
luat hotărârea de a publica azi, după treizeci şi doi de ani, acele fragmente găsite în 
manuscriptele rămase de la Eminescu. 

Publicaţiunea aceasta aruncă o viuă lumină nu numai asupra tinereţelor lui 
Eminescu, ci şi asupra unei întregi şi foarte întinse lucrări, care se urmează şi astăzi. Toţi 
noi cei ce stăteam atunci în legătură, fie directă, fie indirectă, cu dânsul am rămas ceea 
ce eram atunci, n-am încetat niciodată a lucra pentru realizarea programului stabilit 
după impulsiunile primite de la dânsul şi am profitat fiecare, potrivit cu putinţele 
sale şi cu temperamentul său, ca să facem ceea ce la Putna hotărâsem a face. Mulţi au 
lucrat pentru restabilirea unităţii în viaţa culturală a poporului român, noi însă am 
lucrat numai pentru aceasta, şi, dacă unii dintre noi au luat ori iau încă parte la viața 
politică, au făcut-o ori o fac aceasta numai pentru că în lumea în care trăim succesele 
culturale atârnă de la cele politice. Totdeauna şi pretutindeni preocupările noastre au 
fost culturale şi numai culturale, căci în tinerețele noastre ne-am deprins a privi toate 
cestiunile din punctul de vedere cultural. 

Am avut, în timpul celor treizeci şi doi de ani care au trecut de când cu serbarea 
de la Putna, adeseori ocaziunea de a mă convinge că nimeni dintre contimporanii 
mei nu a ajuns, în ceea ce priveşte ideea naţională, la o concepțiune atât de clară ca 
Eminescu, iar clarificarea aceasta s-a făcut în timpul frământărilor sufleteşti prin care 
am trecut în timpul petrecerii noastre la Viena. 

Adunați din toate țările în care soarta i-a risipit pe români, noi ne-am deprins 
a privi toate lucrările din punctul de vedere al întregului popor român şi a căuta 
pretutindeni numai ceea ce se potriveşte cu interesele tuturora. Pe când Eminescu 
repeta mereu în coloanele Timpului că România nu e o expresiune geografică, ci centrul 
vieţii naţionale româneşti, noi repetam mereu în Tribuna şi în Gazeta Bucovinei că 
soarele pentru toți românii la Bucureşti răsare. 

Adeseori a mai trebuit dar să păţim ruşinea pe care o păţiserăm după întoarcerea 

noastră de la Putna, căci trebuia neapărat să intrăm în conflict cu interese particulare 
ori cu susceptibilităţi individuale. Mișcarea pentru restabilirea unităţii în viața culturală 
a românilor nu însă de noi fusese pornită, şi astfel a mers şi merge înainte şi fără ca noi 
să luăm parte la ea, căci e, cum prevăzuserăm noi, în natura lucrurilor ca prin cultură 
să ne apropiem unii de alții. 


[loan Slavici, Amintiri, Bucureşti-Chişinău, 2003, p. 50-88.] 

Societatea academică România jună era pe atuncea o societate tânără, 
închegată în urma stăruinţei patriotului bucovinean Alecu Hurmuzachi din cele două 
societăţi anterioare studenţeşti, adică din România şi Societatea literară şi ştiinţifică. 
Ea avea foarte mulți membri din toate ţările locuite de români şi era, deci, lucru 
firesc că la început nu domnea acea unitate de vederi ce am fi dorit-o, deoarece 
tinerii din deosebitele țări doreau, fiecare în felul lui, să impună timbrul lor particular 
mersului societății. 

Cea mai însemnată cauză de fricțiune era ortografia şi direcția nouă, croită prin 
criticile lui T(itu) Maiorescu şi susținută şi propagată prin revista Convorbiri literare. 
Pe acest câmp se dădeau cele mai dese lupte în societate, studenții fiind despărțiți în 
două grupuri. În fruntea grupului ce susţinea direcţia nouă în ortografia românească şi 
lupta pentru ortografia Convorbirilor literare, sta Eminescu şi I(oan) Slavici, şi aderenţii 
lor erau studenţii cei din România și cei din Bucovina, afară de Ioniţă Bumbac. Acesta, 
împreună cu cea mai mare parte a studenților din regatul Ungariei, combătea cu cea mai 
mare înverşunare direcţia nouă şi ortografia societăţii Junimea din Iaşi, numindu-i pe 
junimişti şi pe aderenţii lor, cosmopoliţi lipsiţi de orice patriotism. Conflictele acestea 
se resimţeau la toate întâlnirile studenţeşti şi chiar la lucrările pregătitoare pentru 
serbarea comemorării lui Ştefan cel Mare ce avea să se ţină în anul 1871, în Putna. Se 
mai iviră, în anul 1870, şi certe din cauză că firma românească din Viena, Mureșeanu 
şi Perlea!**, dispăruse cu banii adunaţi de România jună pentru serbarea din Putna, şi 
se discuta cu mare înfierbântare a cui este vina că banii au fost depuşi la această firmă 
şi că nu s-au luat măsuri de urmărire în contra defraudanților. 

Grupul căruia aparținea Eminescu era mai puternic pentru că avea mai mulţi 
aderenţi, şi astfel concluziunile votate în şedinţă erau deocamdată în favoarea acestui 
grup, şi astfel sub patronajul lui s-a făcut şi serbarea din Putna, în vara anului 1871. 

Eminescu, aderent însufleţit al direcţiunii noi şi al serbării din Putna, a luat 
parte activă la toate aceste lupte, dar, în modul lui liniştit, lipsit de orice pornire violentă 
şi de acuzaţiuni duşmănoase, şi, când era să se aleagă comitetul pentru serbarea din 


184 Acestei firme aparținea şi un Zehetbauer, dar banii au fost depuși acolo numai de dragul 
românilor Mureşeanu şi Perlea [nota lui Teodor V. Stefanelli]. 

Putna, el a stăruit din toate puterile ca să iasă aleşi tinerii din grupul direcţiei noi, şi a 
dat concursul său acestui comitet al cărui preşedinte era Ioan Slavici. 

Spre acest scop a plecat ella Cernăuţi şi de acolo au dirigiat împreună cu Pamfil 
Dan lucrările preparative pentru serbarea din Putna, până la sosirea prezidentului 
Slavici. De la Cernăuţi a plecat apoi la Putna şi a luat acolo parte activă la toate lucrările. 
Activitatea lui Eminescu pentru reuşita serbării din Putna o descriu în un capitol 
deosebit. Aici vroi să arăt numai că conflictele iscate între România jună, din cauza 
ortografiei şi a direcţiunii noi, se resimţeau nu numai la şedinţele literare ale acestei 
societăţi, dar şi la cele sociale. 

Şedinţele sociale se ţineau totdeauna într-un restaurant şi erau menite a 
întări legăturile de prietenie între studenți şi a dezvolta gustul pentru limbă, muzică, 
declamaţiune şi cântarea românească. Erau, deci, un fel de serate muzicale-declamatorii. 
Dar tot începutul e greu, şi de aceea şi aceste serate erau adesea plicticoase dacă nu ne 
cânta medicinistul loan Hosanu frumoasele sale doine ardeleneşti, şi dacă nu ne zicea 
din vioară medicinistul O. Blasianu sau conservatoristul Th. Micheru. 

Eminescu venea rar la aceste şedinţe şi când l-am întrebat odată de ce nu vine, 
mi-a răspuns cam în sensul acesta: „Păcat de vreme, mă plictisesc. Membrii nu produc 
nimic original. Imitează pe studenţii nemți fără să cugete că deprinderile acestora se 
sprijinesc pe o vechime istorică seculară şi că au rostul lor în vechimea de sute de ani 
de existenţă a universității din Viena, şi nu se potrivesc cu deprinderile românului, și 

nici nu se vor lipi vreodată de sufletul nostru [...]”. 
Eminescu și serbarea de la Putna 1871 


Serbarea de la Putna din 15/27 august 1871 a fost una din cele mai frumoase 
şi valoroase serbări aranjate de societatea academică România jună din Viena. Toată 
suflarea românească a primit cu cea mai mare însufleţire ideea aranjării acestei serbări 
în Putna, la mormântul marelui erou, spre a se închina la acest sfânt mormânt şi a 
aduce omagii de pietate şi venerațiune aceluia ale cărui rămășițe pământene, timp de 
peste trei secole şi jumătate se odihneau în vechea mănăstire zidită de dânsul. Era întâia 
serbare la care au luat parte românii din toate țările locuite de dânşii. 

Şi ideea aceasta a purces de la Eminescu'3. În nopţile nedormite, cufundat în 
citirea vechilor cronici şi cuprins de un fior de pioasă admiraţiune faţă de umbrele 
mari ce se închegau înaintea ochilor săi visători şi luau minunatele forme plastice ce 
le admirăm mai cu seamă în satirele sale, în astfel de nopţi tăcute va fi plăsmuit el şi 

1% Eminescu mi-a spus-o singur că el a „clocit” această idee, şi când l-am întrebat de ce retace 
aceasta şi nu o spune ca să o ştie toţi, nu numai cunoscuțţii săi cei mai de aproape, mi-a răspuns că nu 
ar fi recomandabil să ştie guvernul austriac că românii din România, adică supușii străini, au propus 
aranjarea acestei serbări, dar el (Eminescu) a sugerat ideea în mai multe părți, așa că nu se mai ştie de 
la cine anume vine. Şi, în adevăr, în toate discuţiunile şi actele privitoare la serbare, nu se menţionează 
cine a fost acela de la care a venit ideea. În scrisoarea sa adresată lui D. Brătianu [...], Eminescu rămâne 


consecvent numai ca să nu sufere serbarea. De altfel, şi modestia prea cunoscută a lui Eminescu ne 
explică de ce nu-şi asumă el ideea serbării [nota lui Teodor V. Stefanelli]. 

ideea de a sărbători memoria celui mai mare erou al neamului său, a o sărbători în acel 
falnic locaş pe care îl ridicase eroul întru mărirea Cârmuitorului tuturor biruințelor, 
îl dăruise cu atâtea odoare, îl înfrumuseţase cu atâta splendoare şi pe care, în sfârșit, 
îl hotărî să fie locaşul vecinicei sale odihne. 

Timid şi sfios va fi împărtăşit Eminescu dintru început această idee unuia și 
altuia din colegii săi, timid şi sfios din pricină că realizarea ei, atât din cauze politice 
cât şi materiale, nu era uşoară, şi visul său, poate cel mai frumos, lesne putea numai 
vis să rămâie. Dar, când văzu că ideea sa este acceptată cu mare însufleţire de colegii 
săi, atunci sfiosul şi puţin energicul Eminescu începu să dezvolte o deosebită activitate 
pentru realizarea ideii sale. 

Studenţii din Bucovina, al căror număr pe atuncea era la universitatea din 
Viena foarte mare, apoi, toți ceilalți membri ai României june originari din România, 
Transilvania, Ungaria, Banat şi Macedonia, şi mai cu seamă loan Slavici, un bun prieten 
al lui Eminescu, se puseră pe lucru, şi de acu, Eminescu şi Slavici şi noi bucovinenii, 
care prin cunoştinţele noastre locale eram mâna dreaptă a întregii întreprinderi, stăm în 
fruntea memorabilei mişcări susținuți cu cea mai mare căldură de ceilalți colegi ai noştri. 

Astfel am putut păşi în public uniţi şi însuflețiți de ideea ce o urmăream cu 
toţii. Apelurile îndreptate către publicul român au avut rezultatul dorit. Scrisorile de 
aderenţă soseau din toate părţile şi banii veneau cu prisosinţă căci aveam nevoie de 
mulți bani spre a da serbării acea splendoare ce i se cuvenea, ca unei serbări a întreg 
neamului românesc. 

Dar, dintru început, aveam a ne lupta cu mari greutăţi, şi chiar întreaga noastră 
serbare era în pericol de a nu se realiza când cea mai mare parte din banii adunaţi 
şi depușşi la firma comercială Perlea și Murășeanu din Viena se pierdură în urma 
dispariţiunii acestor comercianţi de pe piaţa din Viena. 

Îmi aduc aminte ce fierbere era atunci între studenţi când se lăţise această 
veste amară. Eminescu era cel mai deprimat și mai abătut decât toți. Când ne-am 
întâlnit şi l-am întrebat ce zice la toate acestea, lung timp nu mi-a răspuns nimic, ci 
a stat tăcut şi cu capul plecat, apoi zise: „Ce va zice lumea? Ce vor zice contribuenţii? 
Toată serbarea e primejduită căci publicul nu va mai avea încredere în noi! Şi tocmai 
o firmă românească a trebuit să ne aducă o decepţiune atât de amară! Ce calamitate!” 

Se institui o comisiune de anchetă care avea să cerceteze afacerea şi să stabilească 
responsabilităţile. Când această comisiune veni să raporteze, toată studențimea era 
adunată în o sală mare a universității. Raportor al acestei comisiuni era loan Slavici. 
Cea mai mare tăcere domnea în sală, când începu Slavici să citească fazele afacerii şi 
rezultatul la care a ajuns comisiunea de anchetă. Concluziunea acestui raport era că, 
faţă de împrejurările date şi având în vedere că nu s-a putut afla urma lui Perlea şi 
Murăşeanu, iar depunătorii având pentru dânşii cea mai bună credinţă, nu se poate 
face nimica. 

După citirea raportului a urmat o discuţie foarte animată, dar, în sfârşit, 
concluziunile convingătoare ale raportului au fost primite. Eminescu a fost de față 
la această şedinţă dar nu a luat parte la discuţiune. După şedinţă m-am întâlnit cu 

Eminescu, cu Pamfil Dan şi cu alți colegi într-un restaurant. Toţi eram foarte abătuţi şi 
stam sub penibila impresie a nenorocirii ce ne-a lovit. Dar Eminescu a fost întâilea care 
ne-a încurajat şi ne-a zis că opera începută trebuie să o ducem la capăt. Ne-a spus că, 
după dispariţiunea lui Perlea şi Murăşeanu, au mai încurs bani, că vor mai încurge şi 
de acu, căci mare parte din liste încă nu sunt înapoiate şi multe corporaţiuni şi institute 
publice nu au trimis încă ofrandele lor. Şi prevederea lui Eminescu s-a adeverit, iar el 
şi Slavici lucrau din toate puterile pentru realizarea operei începute. 

Se alese un nou comitet aranjator în fruntea căruia sta Ioan Slavici ca prezident. 
Pamfil Dan a fost ales casier. Eminescu, după cât îmi aduc aminte, formal, a refuzat 
să facă parte din acest comitet, pentru că el, ca totdeauna, modest şi sfios, nu râvnea 
niciodată să steie în fruntea unei întreprinderi, dar, de fapt, a lucrat foarte mult în 
acest comitet. Sub conducerea noului comitet lucrările înaintară repede. Sosiră şi 
banii adunaţi prin colecte care acum erau administrați de Pamfil Dan cu deosebită 
precauţiune şi chiar avariţie. Astfel s-a putut, în scurt, răscumpăra urna de argint 
comandată la o fabrică din Viena, şi se putură întâmpina marile cheltuieli îmbinate cu 
această serbare, care a costat cam 35.000 de florini, sau 70.000 de coroane. 

Sosind vara, lucrările înaintau mereu, şi cel mai bucuros dintre toţi era Eminescu, 
care, la oricare ocazie ne întâlneam, repeta cu deosebită mulțumire sufletească că 
serbarea e asigurată. Câtva timp înainte de serbare, comitetul aranjator s-a mutat la 
Cernăuţi ca să poată dirigea de aproape lucrările. Era şi Eminescu acolo, şi, ca unul 
ce cunoştea Cernăuţiul așa de bine, lucra din răsputeri împreună cu comitetul. El era 
ales şi în delegațiunea ce avea să reprezinte la serbare pe studenţii din Viena. De la 
Cernăuţi, comitetul se stabili apoi în Putna. 

Eu am sosit la Putna cu trei zile înainte de serbare. Eminescu sosise cu câteva 
zile înaintea mea, avea acu cunoştinţă locală şi mă informa despre toate. Mişuna 
curtea mănăstirii şi satul Putna de studenţi şi de lumea ce sosise înainte de serbare, 
iar în preziua serbării sosiră delegaţiunile şi restul oaspeţilor, primiţi cu multă pompă 
la arcul de triumf, ridicat la hotarul satului Putna. Eminescu era cunoscut cu cei mai 
mulți studenţi și cunoştea cea mai mare parte din oaspeţii sosiți din România. 

- Uite, acela-i Mihai Kogălniceanu şi celălalt lângă dânsul e Cerchez, primarul 
Iaşilor! Ei stau de vorbă cu colonelul Boteanu. Astfel îmi arătă el mai multe persoane pe 
care le cunoştea. Ne îndreptarăm spre mănăstire şi intrarăm întâi într-o casă dărăpănată 
ce se afla înaintea zidurilor mănăstirii. Aici se sălășluise mulțimea de studenţi. Apoi, 
intrarăm în curtea mănăstirii unde întâlnirăm iarăşi foarte mulţi studenți, tot în 
grupuri. Întrebându-l pe Eminescu despre unul și altul, el îmi arătă pe câţiva. 

- Vezi-l, cel cu mustaţa rasă, e Alexandru Xenopol, venit din Berlin, şi dincolo, 
cel ce vorbeşte este Grigore Tocilescu din Bucureşti. Mergând mai departe întâlnirăm 
doi studenți. 

- Uite, cel mai bătrân, cu barbişon, este loan Brătescu, şi cel mai tânăr, scos 
ca din cutie şi chitit ca o fată mare, este Ghedem, delegaţi ai studenţilor din Bucureşti, 
împreună cu Tocilescu. 

Întrebându-l pe Eminescu ce nume e Ghedem, el râse şi-mi spuse că acesta 

se iscăleşte Gh. Dem. Teodorescu!*, dar studenţii îl poreclesc Ghedem. EI este şi 
corespondent al ziarului Românul. 

Am trebuit să-l părăsesc atuncea pe Eminescu, căci şi eu şi el aveam mult 
de lucru, dar când soarele începu să se ascunză după piscurile păduraticilor munți, 
atunci iarăşi ne-am întâlnit. Acuma avea un teanc de hârtii subsoară și îl purta cu 
sine. L-am întrebat ce fel de hârtii sunt acelea şi mi-a răspuns că este o poezie ce 
are să o împărțească a doua zi. Mi-a dat îndată un exemplar din acea poezie pe 
care începui să o citesc cu glas. Se vede că lui nu i-a plăcut cum o citesc, căci îmi 
luă repede poezia din mână şi, punând teancul jos, începu să o citească el însuşi cu 
o deosebită însufleţire, încât şi eu stăm nemișcat privind la dânsul şi ascultându-i 
glasul frumos cu care întona el deosebitele strofe ale acestei poezii. Las să urmeze 
aici câteva strofe dela începutul poeziei şi, apoi, cea din urmă, pentru ca să se poată 
judeca însufleţirea lui Eminescu. 


Şi strunile plesnite, și harpa desfăcută 
În salcia pletoasă de care atârna 

L-a Isterului râpe, acuma este mută 
Și cântul ei de aur nu pot a-l deştepta. 


Ce vânt trăgând s-aude sub crengile plecate 
Spre unda cristalină ce fuge şopotind 

Și umbrele din apă tot rânduri înecate 

Se par că lasă-n urmă o voce suspinând? 


Durere! Şi-i profundă când România plânge 
Cu fruntea 'nfăşurată de doliu la mormânt 
Durere-i pretutindeni, durerea se răsfrânge 
În valea şi Carpatul ce-i românesc pământ. 


Ca valurile mării ce-n sânu-i se frământă 

Şi spre un țărm sau stâncă se-mping a se opri 
Așa durerea sparge o țară şi s-avântă 

Colo spre mănăstire, la Putna a lovi. 


De printre munţi, câmpie, din unghiuri depărtate 
Din târguri, municipii, cătune, un popor 
De-același curat sânge, se scoală să ia parte 

La zi de sărbătoare, la rugăciune-n cor. 


18 Ulterior, ministru de culte (nota editorului) 


336 


Cu a naţiunii cruce, de secoli ferecată 
Ca pelerin păşește la noua Golgota 
Unde eroul zace şi tărna-i fu uitată 
Tăcere! Este ora acum a ne ruga: 


„Mărire Ţie, Doamne! O, Iehova, mărire! 
Ce verși în noi durerea ca balsamul ceresc 
Să curăţi moliciunea, nedemnă moştenire 
La pragul casei Tale, palat dumnezeesc!” 


Virtutea românească, virtutea strălucită 
De patrie şi lege, aici în sanctuar 

Se ştie-nmormântată. O dalbă zi-i sosită 
Poporul stă-n genunche s-o-nvețe la altar. 


Şi imn de rugăciune sub bolțile bătrâne 
Vibrează cu putere, şi fumul maiestuos 
De smirnă, de tămâie din vasele divine 
Se urcă către tâmplă în nour luminos. 


O, munți şi văi profunde! O, dați-mi pentru-n nume 
Sublima voastră voce, că-i trist sufletul meu 

Dar bardul, nu, nu cântă...sel plânge şi-apoi spune: 
O, Ștefan! Tu eşti mare şi la mormântul tău! 


Adâncul sentiment cu care citise Eminescu poezia îl emoţionase astfel încât nici 
nu observase că în jurul nostru se strânse mai multă lume care asculta și ea în tăcere, 
cuprinsă de farmecul frumoasei declamaţiuni a lui Eminescu. Când sfârşi Eminescu, 
isbucni „Bravo!” şi „Minunat!” din mulțime. Eminescu îşi veni în fire, şi am putut 
observa că era foarte nemulțumit de aplauzul mulțimii. Repede îşi ridică teancul de 
jos şi se depărtă spre partea opusă mănăstirii, în direcţie spre sat. Eu mă ţineam de 
dânsul şi acuma îl întrebai de cine-i poezia? 

- Nu ştiu, zise el scurt, mai că brusc, dându-mi să înţeleg că doreşte să curm 
cu întrebările. 

Şi astăzi, după atâţia ani, scriind aceste rânduri şi având înaintea mea același 
exemplar de poezie ce mi l-a dat atunci Eminescu, mă întreb cine-i autorul acestei 
poezii pe care a împărțţit-o Eminescu. Eram atunci convins că-i de Eminescu, care, 
în modestia sa, nu voește s-o mărturisească, dar, cu toate cercetările mele la Slavici 
şi alţii, nu am putut afla autorul nici până azi. Poezia este tipărită în tipografia 
Buciumului român din Iaşi şi are 24 de strofe. Eminescu a împărțit-o în ziua serbării 
între public, dar în dările de seamă ce au apărut asupra serbării în ziarele din România, 

nu am aflat-o nicăieri reprodusă sau amintită”. 

Sosi memorabila zi a serbării, o zi minunată care a favorizat ceremonia 
deschiderii serbării. În porticul festiv, ridicat aproape de mănăstire, loan Slavici, ca 
prezident al comitetului aranjator, rosti în fata publicului cuvântul de deschidere, apoi 
se formă convoiul care plecă în lungă procesiune spre mănăstire. În frunte mergeau 
membrii comitetului, învestiţi cu late eşarfe tricolore. Ei purtau urna de argint şi două 
minunate văluri, una de catifea roşie şi alta albastră, cu măiestre cusături de aur care 
erau lucrate, una, de damele române din Bucovina, iar alta, de cele din România. Aceste 
daruri aveau să se depună pe mormântul eroului sărbătorit. Era impunătoare această 
mulțime compusă din inteligență şi popor, care încet şi tăcută înainta pios spre locaşul 
unde se odihneau osămintele marelui domn. Eu mă aflam lângă Eminescu. El era tăcut 
şi înainta cu capul plecat. Îţi făcea impresia că gândurile sale planau în depărtări ce 
numai €l ştia să le pătrundă. Aşa am ajuns la mănăstire şi am intrat în sfântul locaş unde 
la dreapta se află mormântul eroului. De o parte şi de alta a mormântului sta comitetul, 
iar lui Eminescu şi mie ne succese să stăm în fața mormântului la o depărtare cam de 
doi paşi. Se ţinură cuvântările, se depuseră darurile pe mormânt, apoi urmă solemna 
închinare a delegațiunilor şi a altor credincioşi înaintea mormântului. Moment înălțător 
care ne transporta şi ne umplea de tainice fioruri, nesimţite până atuncea! Această 
însuflețire a ajuns însă la culme când colonelul Boteanu, în mare ținută, păşi înaintea 
mormântului şi ţinu o scurtă cuvântare în memoria celui ce se odihneşte aici de peste 
trei secole, dar al cărui geniu veghează şi azi asupra scumpului său popor. lar când, 
apoi, îşi plecă Boteanu genunchii înaintea mormântului, când îşi descinse centironul 
de aur de la brâu şi-l depuse pe mormânt rostind cu adâncă emoţiune cuvintele că în 
numele oștirii române îl depune în semn de admirare şi pioasă veneraţiune pe mormântul 
marelui căpitan și cârmuitor de lupte, atuncea parcă trecu un fior prin cei de faţă şi toți 
erau aşa de emoţionaţi încât vedeai că fără voie Li se furişau lacrime în ochi!s. Acuma 
îmi făcu Eminescu semn să ieşim şi-mi zise afară că acesta a fost cel mai sublim și 
mişcător moment al întregii serbări. Adânc impresionați, am ieşit din curtea mănăstirii 
şi am îndreptat paşii noştri spre un grup de poporeni. 

Acolo se frigea un întreg bou pe o uriaşă frigare de lemn așezată pe două 
furci înţepenite în pământ. Câte patru oameni o învârteau de ambele părți, iar jarul 
de sub frigare era aşa de mare de nu te puteai mai că apropia. Cu deosebită plăcere se 
uita Eminescu la acest pitoresc tablou şi-mi zise că întâiaşi dată vede un bou întreg 
pe frigare. Începu să ploaie şi ne despărțirăm. Această ploaie răcoritoare ţinu cam o 
oră, dar apoi se făcu iarăşi timp minunat de frumos şi nu împiedică de fel serbarea, 
adică masa festivă în portic, cu 1600 de tacâmuri, la care Alexandru Xenopol a ţinut 
cuvântarea festivă. Nu a fost împiedicată nici ospătarea imensei mulțimi a poporului, 
nici petrecerile poporale şi hora mare ce se încinse după amiază pe iarbă verde lângă 
porticul festiv. Cu toate că iarba era încă udă şi ici colea mici băltoace, hora se învârtea 


187 De aceea, dau aici textul şi acelor strofe ce nu sunt cuprinse în descrierea de sus: [v. infra, 
doc. nr. 132]. 
1% Acest centiron se află şi astăzi pe mormântul lui Ştefan cel Mare (nota autorului). 

cu mult foc, şi când domnii luară la joc şi pe fetele şi nevestele din popor care priveau 
cum joacă domnăriile, se auzeau aplauze de clocoteau codrii, la ale căror poale se 
desfăşura acest încântător tablou de înfrățire între inteligență şi popor. 

Începutul îl făcuse Alexandru Xenopol care trase la joc pe o fată minunat de 
frumoasă din Putna, şi lui îi urmară şi ceilalți dansatori. Pe Eminescu nu l-am observat 
la horă şi când ne-am întâlnit seara la congresul studenţilor, mi-a spus că a privit din 
depărtare la joc. 

La congresul studenţilor care s-a întins până târziu după miezul nopții, a luat 
parte şi Eminescu, dar nu a vorbit nimica. El îmi spuse că cele patru teme puse în 
discuțiune nu erau de mai înainte cunoscute celei mai mari părţi din studenți, că prin 
urmare nu erau studiate şi nici nu vor putea fi rezolvate aşa de ușor. Şi, în adevăr, acest 
congres nu a avut nici un rezultat practic. Eminescu şi eu am părăsit congresul foarte 
târziu, după miezul nopții, înainte de ce se închisese discuţiunea, şi, obosiţi cum eram, 
ne întrebarăm unde vom dormi în noaptea asta. Cercarăm întâi să aflăm adăpost în 
vreo chilie de călugări, dar toate chiliile erau ocupate de oaspeți. 

Pentru cei ce nu erau studenți se îngrijise, dar studenţii erau lăsaţi în voia 
Domnului. Stând așa nedumeriţi în poarta cea mare din zidul mănăstirii, vedem 
că un flăcău se coboară din turnul deasupra porţii cu o sarcină de fân în spate. 
Eminescu îl întreabă de unde aduce fânul, şi acesta îi spune că din turn, căci acolo 
este fân mănăstiresc. 

- Eureka - strigă atunci Eminescu - avem acu' unde dormi! Și amândoi ne 
suirăm în turn să cercetăm mai de aproape localitatea ce avea să ne adăpostească peste 
noapte. Luna strălucea prin obloanele turnului şi lumina interiorul. 

- De minune! zise Eminescu. Fân proaspăt şi aer curat. Liebchen, was willst 
du noch mehr? 

Dar ne era grozav de foame. Ne coborârăm, deci, din turn ca să mâncăm ceva 
şi ne duserăm în casa dinaintea zidurilor mănăstirii, despre care am vorbit. Acolo 
mâncau mai mulți studenți. Am mâncat amândoi pâine, slănină afumată şi brânză, şi 
am băut câte un pahar de vin. Aproape de noi mâncau cei doi studenţi despre care îmi 
spusese Eminescu că sunt Brătescu şi Gh. Dem. Teodorescu. Aceştia aveau mâncări 
bune, căci îi vedeam mâncând bucate alese, ce desigur şi le-or fi adus cu dânşii. Când 
să ne ducem la culcat, se adresează Teodorescu către noi, întrebându-ne unde dormim. 
Eminescu îi răspunse: 

- În turnul lui Ştefan cel Mare! - şi-i descrise locul descoperit de noi. Se născu 
acu! o dispută între Brătescu şi Teodorescu, să doarmă și ei în turn sau ba. Brătescu se 
vede că era ceva bolnav, căci veşnic era învălit într-un pled. În sfârşit, numai Teodorescu 
se hotări să vie cu noi în turn, dar trecu timp îndelungat până se găti, căci îşi aduna 
lucrurile, un geamantan, un palton, un pardesiu, o păreche de ghete de lac, care se 
vede că nu aflase loc în geamantan. Toate acestea le dete unui servitor ca să i le suie 
în turn. Ajunși acolo, aprinserăm un capăt de lumânare ce-l adusesem de jos, şi ne 
pregătirăm culcuşul. Teodorescu alese lung timp locul de culcare, potrivi fânul, îşi 
făcu un căpătâi învelind fânul în pardesiu. Îşi dezbrăcă jacheta şi o aşternu sub dânsul, 

apoi îşi puse în cap o şapcă neagră în forma unei tichii, îşi scoase gulerul, se îmbrăcă 
în palton şi se întinse astfel pe patul improvizat. Eminescu şi eu puserăm câte un braţ 
bun de fân sub cap, ne scoaserăm jeletcile, le întinserăm pe căpătâi, şi ne culcarăm 
îmbrăcaţi cum eram. 

— Acu, să am o cafea neagră aş crede că sunt rege, zise Eminescu. Se făcu apoi 
tăcere. După un timp îl mai aud pe Eminescu zicând: 

— Câte n-a văzut acest turn în decursul atâtor sute de ani şi câte ar putea povesti! 

Poate că Eminescu ţesea în gândul lui întâmplările al căror martor prin secole 
fusese acest vechi turn, dar eu şi Teodorescu am adormit, obosiţi de căldura şi munca de 
peste zi, şi cu toţii ne trezirăm abia dimineața când clopotul Buga chema pe credincioşi 
la rugăciune. Mai cercarăm să dormim, dar nu era cu putinţă, şi când soarele se ivi la 
obloanele turnului, ne scularăm. Teodorescu avea mare supărare că nu-şi afla ghetele 
de lac ce le adusese în turn. Am răscolit tot fânul şi am căutat în tot ungherul dar în 
zadar. Se vede că un bun creştin ne vizitase noaptea şi, plăcându-i ghetele cele frumoase, 
le şterpelise. Eminescu făcea haz de necazul lui Teodorescu şi-i zise: 

- Vezi, aşa ceva nouă nu ni s-ar putea întâmpla! 

— Şi de ce nu? — întrebă Teodorescu supărat. 

- Pur şi simplu! pentru că avem numai câte o păreche de ghete, şi din picioare 
nu ni le poate fura. 

Ce a făcut Teodorescu în acea zi fără ghete de lac, nu ştiu, căci l-am lăsat în 
turn, iar Eminescu şi eu ne-am coborât în jos. 

Ne-am despărțit la poarta mănăstirii, mergând fiecare la lucrul său, căci şi în 
această zi aveam multă treabă. Avea, adică, să se oficieze parastasul în biserică, avea 
iarăşi să fie masă mare în portic, şi egumenul mănăstirii avea să citească vechiul şi 
frumosul necrolog privitor la Ştefan cel Mare, alcătuit de Vartolomei Măzăreanul, iar 
după eventualele cuvântări ale oaspeţilor, prezidentul Slavici avea să declare serbarea 
oficială de închisă. 

Toate s-au petrecut programatic, dar, pe la sfârşite, Eminescu s-a supărat pe 
prefectul Orest Renei care la această serbare împlinea funcţia de comisar al guvernului. 
Eminescu mi-a spus că Renei s-a opus la intenţiunea multor oaspeţi de a ţine discursuri 
libere şi neanunţate de cu vreme, și că Slavici, în urma intervenţiunii comisarului, a 
fost silit să nu admită mai multe cuvântări, şi să declare mai repede decât ar fi dorit, 
serbarea oficială de închisă. 

După amiază au plecat cei mai mulţi oaspeţi, şi au fost petrecuţi cu aceeași 
pompă ca la sosire. În această noapte am aflat loc de mas în chiliile mănăstirești. 

A treia zi am fost invitaţi în beciul mănăstiresc, vechi ca şi mănăstirea, să gustăm 
vinurile mănăstirii şi să facem un mic dejun. Era şi Eminescu de faţă. Îşi poate fiecare 
închipui cât de impresionați eram când ne văzurăm în pivnița aceasta, sub niște bolți 
minunate şi atât de bine conservate, ca şi când ar fi fost nu demult zidite. Am dejunat 
cu toții şi egumenul mănăstirii, Arcadie Ciupercovici, ne-a dat să gustăm din toate 


1% rază foarte obicinuită la Eminescu [nota autorului] 

butoaiele ce erau acolo până ne-a oprit la un minunat vin de Nicoreşti. Am petrecut 
mult timp acolo până am fost poftiţi la masă, la egumen. Aici a urmat, apoi, toast după 
toast, recapitulându-se cursul serbării şi impresiile câştigate de fiecare. 

Eminescu a ascultat mult timp aceste cuvântări dar, când se servi cafeaua 
neagră, se retrase într-o odaie laterală. Eu mă aşez lângă dânsul, şi-acuma Eminescu, 
sorbind din cafeaua neagră şi fumând din tutunul bun ce ni se puse la dispoziţie, era 
foarte mulțumit. 

Îşi spuse şi el impresiile sale de la serbare, dar liniştit, fără exagerări, fără a lăuda 
şi fără a mustra. Zise că serbarea, în total considerată, a reuşit foarte bine şi că comitetul 
are cauză să se mândrească cu acest rezultat. A avut serbarea şi defecte parțiale, dar 
acestea nu s-au putut înlătura când, într-un sat mic ca Putna, ai să adăposteșşti şi să 
ospătezi mai multe mii de oameni. 

Cel mai important lucru pentru Eminescu era însă rezultatul moral al serbării. 
Se va ridica — aşa argumenta el — se va ridica simţul național, aproape adormit până 
acuma, şi va lua alt avânt, iar studenții ce au sosit din toate părţile şi au făcut cunoştinţă 
şi legături de prietenie între dânşii, vor lua cu sine impresii neşterse şi vor fi pe vremuri 
propagatorii cei mai zeloşi ai ideii că, lucrând uniţi şi conduşi de același ideal, vor 
contribui la deşteptarea şi mărirea neamului lor în provinciile de unde se trag. 

A luat şi atâta amar de inteligență parte la serbare, tot bărbaţi marcanți, din 
toate țările locuite de români. Şi ei s-au cunoscut mai de aproape. Şi între dânşii a urmat 
un schimb de vederi. Și ei s-au apropiat, în simțţirile lor, unii de alţii, şi nu se poate ca 
acest fapt să nu influenţeze activitatea lor publică şi să nu aibă urmări binefăcătoare 
pentru neamul întreg. Studenţi, popor şi inteligență au văzut, au simțit şi au înţeles 
cu toţii că hotarele nu pot împiedeca manifestările entuziaste ale unui popor pentru o 
idee pe care a urmărit-o şi serbarea dela Putna. Deşi despărțiți prin hotare politice, toți 
ştiu că sunt unul și același neam, şi această convingere va mări puterea de rezistență 
şi îi va oțeli în lupta pentru neam, lege şi țară. 


[T. V. Stefanelli, Amintiri despre Eminescu, în „Eminescu şi Bucovina”, Cernăuţi, 
1943, p. 47-49; 68-82] 

15 AUGUST 1571 
SERBARE LA PUTNA 


Santa 367 de ant de cândă os 
mintele aceluia, care odiniâră umpluse 
lamea cu faptele sl, zacă uitate sub 
lespedea unui mormintă. Nenumerate 
şi felurite fară vremile ce aa trecută 
de stanci şi până adi. 

De la Stefan-cela-Mare trece ună 
viei şi alti gigantă asemenea lui, 
şi În ala câraia nume Dacia iresâri- 
se, se ascunde intr'un morientă mică 
lasânda und nume mare. 

De în Mihaia Vitâzala trece und 
vâcă, şi mărirea ţărel cade, ervit a 
morțesc, armele se sfăramă, brațele 
se slăbescă şi luminosulă sâre al 
trecutului se ascunde sub intunecosal 
soră ala străinismulul. 

De În incepatală domniret Fanaru- 
lut trece Incă und vâcă şi glasula 
falniceloră morminte, mnită ca dispe- 
marea descendințiloră aceloră Homânt 
de altă data, degtepta leula amorțită. 

Te atuner mat troca o jumztate de 
vea şi ctă că aq! strimepoţii aceluia 
ala căra! nume sia ascunsi lu cro- 
nice şi devenită seinigea în cântarile 
poporalui, îşi aducă aminte de elo, 
de acela a cărul urmă n'a ditato 
Nistruld, Carpatula şi Dannbiulo, 

13 Augusta 1971 a sosită, Bata şi 
actstă gi care trebue se BA scumpă 
orl-cărul safeta românescă. O aştep- 
tâma de multa. O aşteptăm cu do- 
rald cerbalui insetaţo, care, după ce 
4 percursă und câmpă sterilo, alârgă 
a se potoli în limpedela istoră ald 
Tâilero, O așteptama, cum und copil 
Tităcita în locuri selbatice, aşteptă 
pre muma sa, ad cărui plasă la a 
vită tn depărtare. 

Nenumăraţe genermiuni s'a0 streca- 
rat0, dâra piei una n'a avută feriei- 
tes a salata o gi da felulă aceleia 
ce era reservată nous a 0 salula. 

15 Aogosta 1571 a sosită, şi fal- 
ticela morminte pare că se deschide 
i din ele apară, arancând linţoliula 
mortala, umbrele uriaşe ale străbuni- 
lord ca să dea o representaţiune al 
cărei spectatori santa strivepoţii. 

Român! cortina s'a ridicata, pri- 
Siţi-l.. Ce teatra mare și imposanta! 
E Daia intrigă... cră actori santa 
Titejii atatoră seculr ce ad dispărut. 





Cine esta acelă mare impărată care 
Implântă stindardală Romei în Sar- 
mizegetusa?... Cine este acela vene- 
rabilă bitrână care smeresee pe su- 
perdala rege în strimtorile Carpaţi- 
lord... Pririţi pro acela capitan 
care imbărbătiză pro ostenii să! în 
câmpis Rorinolora... Vedeţi var colo 
îndepărtare pro ageruli due cum se 
luptă ca ună eo sub zidurile Singi- 
danulal?.... Cine este acela resbelnică 
care imprăştiă mârtea în văile Bar- 
Indalui, 110 cundseaţi vel? Dică a- 
cela uriașa caro inuinteză triumfală 
in Alba-Iulia, cine este ela? Privi- 
ți 10 bine... 





mile a trecuta pre lângă ci şi a dis- 
părută, dupe cumă trecă şi dispară 
frunzele țâmner pre lângă bătrânald 
şi gizantulă stejară, 

15 Angusta 1571 a sosită, şi ju- 
nimea română de adi realisiză accea — 


STEFAN.CELU-MARE 


15 Angosta 1571 a sosită, şi stră- 
nepoți! Traianiloră, Goliloră, Mario- 
ţilora, Negriloră-Basaraii şi Dragoşi- 
lord Alârgă in grămadă la mormin- 
tele pârâsita, Ce caută «i acolo! Se 
ducă ei ca să plângă? Na, Acel ce 
cdihneseă in acele morminte, na la- 
erimi şi suspine aşteptă da la net, 
sânge din sângele lord ; ci adoraţiuna, 
entesiasmi, veseliă şi imitare. EI sont 
mat presusă de plânsala ce se cavine 
numai aceloră fiinţe cari trecă prin 
lume fară a lâna 0 urmă cel puţio 
care să ateste e'a esistată, EI nu mo- 
rită plânsă, dovadă că n'a murit; 
! că ad înfruntat nimicirea. Generaţia- 





Paula Chinezu. FIA spune că în dra- 
mală stă de În Tisa până la Putna 
a trecută po ln Şelimbergza, Goroslod, 
Baia, şi cu câtă entusinsmd pronunţă 
slă aceste mârețe nume. Priviţi pe 
fratele după ţirmit Nistrului; ela par- 
țicipă bucurosă la marele bancheta, 
dâră de aţi putea pâtravde până în 
anima lut ca să ascultați Iamentele 
ce-la chinueseă gândindu-se la nefe- 
ricitala s30 camin. 

0! Priviţi, priviţi pe toți acesti 
frați cumă se imbrăcisiză cu trans 
porta! Pare că toți santa năsenți din 
acad muma; şi ad acela-ş! gând, 
acelea-şi sentimente şi aceea-şi limba, 

Salutare vouă, iabiţi fraţi, cart as- 


IDR tăi vă dați mâna, fericiţi, pe ţerina 


| dapă cumA not me închipuimă că roi | 








aţi fi în migilocald nostra, Acolo ca | 
şi aici, ca şi în ort-ce parte a Da 
cet, aeâstă gi trobuo să fie mare şi | 
veselă pentru toţi. 
|. V&ţa acolo pe fraţii, după ţărmit | 


livinulur eroă, 
Oatre vouă studenţi, cari aţt luata 


E! iniţiativa acoste! serbări naţienale, 
| dâră de aţi fi avuta mat multă abi- 


ditate In eonducerea maret intreprin- 


Ă| der, moritula şi ouârea vâstra ară fi 


tosta la culme Cine ş'ara fi pututa 
inchipui că demozi! tor ajunge o 
dată a păzi sântele porţi alo paradi- 


| sulai?.... Cine ş'ară (i putută inehi- 


pui că principalit actori în acestă di 


| de mârița festivitate aa să fie Majo- 


resen, Pogoră, Negrnzi, Slavicia?.... 


[| Noi inst eredema ca vaţi amigita, 


dă n'aţi facuta din precugetare o a- 


Ş| tată da reă nemerită alegera. Şi dica 


potămh chiară în acâstă solemnă cea- 


UI | siune erbrea vâstra, o facemă mat An- 


taia ca ună protesta contra mtelora 
pe cari 1 aţi rădicata unde pu me- 


| ritaa, şi apel, st ne serve de lecţiune 
| pe fiitora, 


Trobue să ne dați dreptate dca în 
sacraln nostra entusiasmă amestecămă 
amara indignaţiane. 

Ca tâte acestea speranța nâsiră e 
încă mare, Credem că să mersi de- 


| stur jan acolo cari a înţeles chis- 


marea lord, cari vor sci să eclipsoza 


ce părinții sir sâda-se în sublimole | Siretului, Talamiţet şi Oltului, Eta-4; | pe aceia ce, după ca al insultat tota 


lord vise, 


pe fruntea loră se citesce mulțămirea | 


ce e românesc, adi ducă profana loră 


O eo foricire! Junr din tâte par- | şi bucuria, căct s'a născută sub dul- | presinţă inaintea sânteloră umbre stri- 
țile Daciei adunaţi a da mâna pe | cele soro ala libortăţar, Vega pe fraţii | mosese]. Voră fi destul juui cari vor 
mormântulă lui Stefan. Not cet d'ale! | dapă țărmi! Timgului, Sameșulut şi | face ca aedată di să fie ln Inâițimea 


ne gândimă numai şi ânimele nistre 


Crigulat, Cu tota că sufletele lor sunt | 


sea, spre A mu 0 lăsa po mâna ace- 


tresară, dâră e, cari acum voră fi | vesele pentra veselia acestet dile, dâră | lora a cârora patria esto lumea în- 
întingtnda hora fraţiscă la divina ca- | în urma lor se anda saspinele şi ge- | indgă şi 'naintea cărora Românula şi 


denţă s gioridseloră suveniri din trecuta. | matale matceţ lori. Vedeţi colo pe | cela de alta ntmn esta tota una. 


Veseliţi-vă, fraţi, şi închipuiţi-ve că 
şi mot am fi dn midilocul vostra, 


| fetele Timeşaud, într'o grupă de juzi, | 
| elă porestesce frumbsa legendă a lui | 


Asteptămă multa de la congreseld 
ca juni! români din tote părţile Da 


Ziarul „Telegraful” (Bucureşti), 15 august 1871. 
Începutul articolului dedicat Serbării de la Putna 

15 Augustu 1871. 


„Aceasta este ţiua, pre care-a făcut'o Dum- 
nul, să ne mcurămu și să ne vesclima în 
trănsa!* 

Astăji viitorul națiunei romăne îşi decide 
pasa) spre glorie şi mărire, 

Astăţi, dupa unu langu cursa de patru sate 
ani, pentru anteia oară se gloritică —prin vo- 
tul comunn al naţiuuei—— cenuşa acelui mare 
erou și bărbatu de Statu, care „mărețu în 
şirul luptelor, şi 'n pace-a fosta măreţu.““ 

De patru secoli națiunea romănă a dormitu 
adăucită in somnul nepssărei.  De-atunei și 
pănă aţi malte rele s'av ingrămădita asupra 
ei. Nu moi avea nici istorie, Faptele mă- 
rețe a bravilor de odinioară se înfățișau îna- 
intea si cu atita splendeure, incât nn cuteda 
ași mul recunoasca in trensele—trecutul său. 
Ce deradență!.., 

Deodată o voace puternică o desceptă din 
Jetargia indiferentismului, chemăndu-o la viață. 
Era voacea viiturului, născută pe bugele a 
€ătar-va tineri, Multe voci patriotice aa re- 
supatu În vanu pentru romăni. Aceasta ânsă 

produzu efectul, căci „sunt anume timpuri 

carii o idee își află unu rtsuneta, șatunci 
ori nici odată ia foca dintr'o schintee, sas 
pinul nasce tunetu!“* 


Unu moment de asceptară și sublimei voci 
respunsă Roinănimea intreagă prin anu acorda 
simpaticu, Din acestu momentu devisa su- 
Betelar române fn „„Mormăntni lui Stefana cel 
Mare', Unu momentii fericita a fc-tu de ajunsu, 
pentru ca unu mormiata părăsitu în cursu de 
patru secoli, să nască o devisă, care să pue 
în mișcare pe tot batul româna, 

Astăţi acela mormentu dereni isror de vi- 
aţă, la care adună inimele române, pentra 
şi corăți petele ce! iau virtuțile străbu- 
ne din trinsele. .. 


Astăţi acelu mormăntu este incungiuratu 
de tinerimea română, care corstitue basa vii- 
torului națiunei, sdumbrită de flawarele fe- 
meilor ramăne din toată lumea români. Și 
cu ea diupreună se inchină ţărnei strămo- 
sesci delegații tutaror, municipiilor comâne,. 
Ce tablou mârețu! . 

„. E ion <olemuă, în care se plorifică mor- 
mentul lui Stefann cel mare, SE serbămu | 
această gi, căci ea este dioa in care se glo- 
vifică națiunea română. 

Noi, cel cari, din nefericire, nu puteniu în- 
cunjura acel mormănta sucra, pentru a ne 
inspira de mândrie și glorie, noi, să petre- 
cemu această ţi în meditaţiuni asupra stărei 
noastre naţionale; dar meditațianule să fie 
sincere, căci numai astfelu paten-vor să ne 
dea inzpirațiaui pentru fapte nobile. 

Și vol, cari în acestu momenta, ineungiu- 
rați cu pietate vechiul mormâata de la Patna, 
Voi pirna strămosaacă fecbinte-o sărutați, 
De-a lui curagiu, virtute alreoți-ve-aminie, 

Şi vei patriotismul do-acolo-lu 'mvăţaţi.* 

Ear Tu 

Ceresen Atot era LI] ura sublime, 

fa care ţii la iii pe eroa «fata, 

FA'a lume să seră] iii ic rad 


Glorie ție'n ceruri, dntu! 
jie'n glove pe pâmântu! 


| 


Depeși telegrafice. 


Algier, 20 Augusta. Mai toate gintele s'au 
relntorsu În ordine. Scirile ce sosescu de la 
colonele espedițiunei arată, că pretutindene 
se va termina in corțnd rescoula, 

Neapăe, 21 Angustu, S'au făcatu perchi- 
siţie prin localitățile Comitetului Internaţio= 
nalei.  Hartiile aftate s'au confiseatu și au ar- 
mata mai multe arestări. Comitetul san di- 
solvatu. 

Aschaffenburg, 21 Augusta, Eri d.a.a 
Fatu locu o neaorocire mare pe drumul de 

feru Prohuhofen, desfăcându-se vr'o căte-va 
vagoane de la una trenu cu obiecte, care fa- 
ia inapoi ca văntul au isbitu intr'unu trenu 
cu persoane. Din persoanele remase moarte 
vant deja constatate Comiteie Szapary din Un- 
dizdi un Rusu și 5 amploiaţi de la drumul 


ine 22 Augusta. Regele Greciei a s0- 

situ eri de la Petersbarg aice și a continuata 
călttoria sa spre Francofurt. 

„22. Angst. Unu decreta al 
Ministrului Internelor iea măsuri sanitare în 
privinţa corabiilor, ce vinu din Marea Azonă, 

Madrid, 22, August. Prințul ereditara 
al Italiei Umberto a situ aice și a plecata 
cu Regele la Castelul Escurial, 

Paris, 22. August. A apărutu aice o bro- 
şură, care poartă titlal „Prușii in Orientu“, 
Aceasta argumenteaţă, că Anglia este a- 
menințată pentru șiitoriu de unu ruina mai 
mare, decătu acela, prin:care a fost atinsă 
Frunţa de câtră Germania. 

Acestu ruinu al Angliei este necesara pen- 
tra realisarea plannrilor lui Bismark, care 
se teme incă de o alianță anglo-franceză, 
Droșura Qice, ci Franţa nu se va dobori 
nici-odată, pe cămn va fi Anglia puternică, 
şi adaoge: Bismark, aliatu cu Rusia, va lua 
Egyptul, Triesta, și Antwerpen, pe când Rusia 








a a ea 


FOILETON, 


La mormiatal lat 
STEPANU CEL MARE. 
fi strunile plesnite și harpa dentăcută 
In maleia pietoasă de care atârna 


Lia Iaterului rize, mean ate mută 
Să căutul si de auru au potu al dnscepta. 


Ce vântu trigindu vaude mab erragile plecate 
poerige eenileir dand = 
umbrele din apă tot răuturi inecat 

Ea paru că Inmu în srmă o voce esapinani 


Durere !., pi-i profuzădă căsd România plânge 
Cu fruntea 'ufiparata de doliu În mormăntu, 


Ca valurile mărci ex'n sinu-i se frămzată 

fi spre ans țermu mau stână npinu 8 ma opri 
Asa durerea sparge e fară și savâniă 

Cale ape monantize, la Putaa-a lori. 


pe rr munţi, câmpie, dia unghiari depărtate, 

Din târguri, municipii, cetane, ana popare 
De-acelaşi carain slage, sm mocală să ln parta 
La și de mrbitoare, În rugăcicas'a cora. 


Ziarul „Curierul de Iaşi”, 





Cu-a naținaei ersee de meuli fericată 
Ca pelerina păpence În ema Golgata, 
Vade eronl pace și țersa-i fn aliată; 
Tăcera |. ale ora acuni a me ruga, 


„Marire ție Doamne! O Lehova, mărire! 
Ca verși îm mei durerea ca imlsamul cerescu 


| Sa curăţi malioiuuta medemnă moștenire, 


La pragul canei tale, palat Dusmmieeetu,* 


Virtutea românească, virtute striTacită 


Poparel stă'ogenanche soare la aliara, 


îmau de rugăciune sub bolțile bitrăna 
ea patare, şi fuma seajistuosu 
din vasele diviue 
maur luminoan. 


4 


da tâmăe din 
cătră tă 

saneedă și rece, 

d noapte 'afinurita 
maca trece 
decorata. 

mormântul se Gârgte: 
Grumădagtii și Baita și Ciceu, 


[ 


15 





Dumbrava Rosă, Daia, şi cum ingălbiznece 
Paleara semilană în Mama de prea, 


Dar pintre fomu de lupte ln cercul de lusisa 
Be vida ceresei rasteluri de-a lei Cristea tării, 
Şi intre ele-i Patna în care-adănen a'uchină 
Lui Stefan Vodă matidi ni României fi. 


Mica e fântâna cea plină: de mărire, 
De sânta pintate, de-al patriei azaru; 

Aicai emninmnl ce țriamatu de 'predire 
Fa dutmaniloe țerei afirmând trata lor. 


0 mamelor române! aduceţi-vă aminte 

Ca dintre voi fu una: Plena, te ne-a data 
A patriei mărire ! Și căaăd lipiţi ferbinte 

La vinul vostru pruneal, îi dați unu săratata, 


Uau săratata de mamă, ecatavu de bucurie, 
Ce numai mas în cerinri îm paste repata; 
In numele lai Stefan îi dați să reinvie, 
Și duesţi prancal vostru ln PutnsT inchina. 


Par ta jamime verde, În întu muza de viață 
Ce 





imvaţă 
Şi'a «1 inimă, sufeina căleme-ţi ca'ntr'ann focu. 


Ami jinlme scampă, frumoasă aureză 
A zateiei române! Al nostra viiteru, 
Pal maţiunei soare, din a virtaței horă 
Be mamee, vi aride, vi cata en amara. 


august 1871. 


Începutul articolului dedicat Serbării de la Putna 


CURIERUL DE IASSI. 





Lista de subseripțiune a diarului 
„CURIERUL DE IASSL* 
Pentra realarea verbărei de avmatire ln meemlatul îmi 
„STEFAN CEL MARE“ 
care urmează u se ține in diva de Sănta- Maria, 
15 (37) Amgustu amul 1570, la 

Putna (Butorina,) 
NASSI. 
Da Pure Campia aa IE 
„Nicolae Clătinosu, (barbieru,) 
Dimitrie Zarafii . 


-—ubnuut poa aha 





m D. Autonesea 
vaca Lalig. , 
Părintele Gavril Urma , 
Arhidiacon XA... 
D-au Cost. Cindinia . . . 
„Vasilie Grossa (stadeata) 
n Dimitrie Costeasa, idem 


m Damaa . . 


Mateiu Haumga . 
1eosomal Gh. A. Nemţasa |. 
D-ua Ilarie Iuşana, profes. . 

m Gb. T. Mani ctg 

Sterianu Nicolau 

Uceă tasza cute că posesorii de porumbu vechiu ee 
toate faţă ea pimatisfăcătoarea joninna a acestei 
semioltsre..Vioaca eate tare simțită peulra această sei 
ăiari. Tetagi Arsă căteva plai abradenta ar patna se ie: 
Soarcă totul — mau csi cea mai mare parte — în 
starea sormali 





Li 
mă leit; ra vinderea materialul grajăialai 
de rari ppt Palatulai alministrațivu, 
licitaţia se va ţine la Ofeiul Stata Majorului de 
Geniu, (Palatal admin.) oarele 1 după amiadă, 
unde doritorii potu vedea condițiunile de vânițare 
în toate dilele de la cara 9-A. 

Se face cunoscuta tatarur doritorilor că în di. 
oa de 22 lnlie are a se ține licitație la Oficiul 
Btatu-majorulul de Geala vara 12 din din di, 1) 
asupra reparațiilor easarmii de la Copou. 2) a- 
supra rcperațiiler fastănelor de la Copoa, 3) a- 
supra reparații radicale la grajdiurile de la Copoa. 
4) asapra reparației easarmei Golia.  Divizarile 
şi caotale de imsărcinări a aratatelor lucrări să 
ae vedea în toate vilele de doritori În acesta 

ein, de la 94. 

Direcţianea scoalei militare din Lassi, 

La 25 lalie carent este a se ține licitaţie la 
scoala militară pentru darea în antreprisăi a ila- 
m aisaini şi bărbieritalai —Candiţiele se pot vedea 

scol 





Lăsta pasagerilor intraţi 








Preţurile din orașului 
De în Parti 1570 

(după retutimnile Sea 
isa îi „0180 
Gama. . . . - . - — 





a. 

Avis pentru Modici 
Siropul de Dr. 
Simon Gu deprredurferemeă foeiroeee e 
D-PORGET tg 
corneei d 
ajunge — ata, Da. Cable, 3, rue Virieaoe 


pezinu grberalu la lamai În farmacia A. dasrineti, lne 
[m aria LL 





0 moşie mai mare caută de 
a cumpăra îi ci aaa aaa e pre 
țul ceruta să se d la administrațianea ace- 
stei foi. Cu telali au se va intra cara sr 





TITI atu de Eleea te 
DEP OLE: n buzor minerale de a te lui 


PLUS DE Mie tiee ă na 
COPA H U Ep ere ia 
Vswazavăaaa și injecțianile inele și eceăula autiţa de trac. 


tare traia bine, 
Telati mini Daria îocasât hemoratdulă, Pista de: 





TE ECE Pta me, tm 
Di 
doara au 







| Lilionese sa: 
| incretieanile pri, drlibareauă pe 
gelteur. Garanti în] 
În depotitul geaeraln 
seu Moldova, în farmaria A, dan 
lasti, Jimgă Curtea desmnenică. 
Otelul de Moldavie, 
Namitu și Hanul Isi Pay ictate a E» 
foriei Comanităţei pi Papedopele, proprietate aj 
a se arenda pe timpu de trei anl, incepatori 
de la 2) Octomvrio 1570, și pănă ba 20 etom- 
vie 1473, după coadițiuaile ce se voru vede la 
licitaţii; doritorii de al Ina in urenda, sanda invi- 
taţi a se presata În camera acestei Etorii, la 5, 
6 şi 7 a viitoarei luni Asgoste, unde urmeață a 
sc ține licitaţia. (4118—6.) 
andane din via Pravealai 1a Paz: 
De vendare cia, 9000 vedre vina roțu 
și alba de cea mai bană calitate și lucrata nis- 


tematic, Sa viuile cu grea și en il ca vase 
sau fără, transportata mas pe locu; a se adresa 
la D. C. Prunce, Cafă de Paris. | (113)-—5) 





Pra, o a 

De datu in arendă moşia 

Seurt din districtal Putna, pe timpa de 3 

E azi sau nai malți ca incepere de 

la 25 Oetomvrie viitoru, anul curent, Infurmaţi: 

usile se potu afla la aie (isa moșie Wan la D, 
Lipanu, în Focșani. 1136) 
SUBGARANȚIA ARTICULILOR SEPALSIPICATE, 
Evaminata dv în Coneilra meiicala rigesca pra- 








mn. pecemendatu se medicii cei mai mar a 
uropei pi a Amerieei. 

Mii de serisori de mnlțemire care se peimescu dia 
toate părțile lumel, care lesă din dimrrțiaae nn te 
pabâică, atestă bunbtasea ţi ptăcerea a 
Articulelor temădultoare a Iul LONSE, 


Xa mat există chistrel, părlitere de soare, 

pole, ralbrae, semne de verzata, roșaţă. faltarele, 

inu bântuit A predeal ae, pastra fra 

musca aceata ve ate Buta ia, 
trcdmințare în toată huma vestite isa 

AU DE LYB DE LOHSE, 
de lilie patru imframoseţare, 
remedia recammeata Matra- 


părteaaă toate pe dimua, butărenee nezrele 
m intreboitata ln fede, cr ganiemal lu 

» putere miracaleaai. ate neapărata 

peatra cuanervazea și iaramesațarea jelei 


1 ealupa, A Îl 
Bepeaita] 





iecicaa 


neneral pratru  Maidora la Farmxela 
A. LASSINSEL, în lam 





APA DORAT. 
Eta una reaptăia de romanu emanscati, și fbarte ten 
mita, (ză cea mai miză lutiaiaetera anapra ALR; are 
punerea de a peda părului căraita fața parazali, Să sia 


„cară exil pi vine 
deca cele erupțiani pe pete. a 


Se at în ranit la Dama Dorat Na IM itrada fre) 
diDauerille ; îm Faleiecti în farmacistul C. Womel. (iți 


Moşia Pribeşti districte! Vasluia, 


termina de b ani, cu în “ Li Apr 
ina ani, eu îneej e la 21 Ş 
LA itorii 4 As 





1571. Doritorii sunt poftiți a se adresa la 
subserisa, ea locuința in easele Comtesel ră 
Balţu, straia Jonsănă. (04 — 

Comtesa, Elisa Balţu, 


Ziarul „Curierul de Iaşi”, 12 iulie 1870. 
Liste de subscripţie din oraşele Iaşi şi Bârlad 





h lnlă Pomâaă Ve, |. = Strada Coliea, Ne. 42. 


a 29 NARBA 
Error 
ee rm e ete, e 
m EEE bee 
TA 
men aer DEE free ma 
ta 


em mg Butoane i te 
Ediţiune de stra 


ce ad bine-voită se atunța dechi-[he ireaaite din ce în ce mat tare și selenală din seoparile ce urmâreseă este |ăeciadazitoră saropene ard evatarba pe- 
derea subeeripțiuniloră, se reprodu- [spulbere pe cul carii e credeai tunisi, [d'a deschide cestlinea Orintelai ? trecea la MAI a diplemației, atesel de: 
că după Rominală numele d-Jocă |iescută: uelat. ȘI ea derbiă cata creda dașă airti [rima ia pețhuă lucra eblară, E dp 
lcontribuitort Iri, adaegă domala-eea, de ee a'atÎni! se dămă evvâatelă orgasmului dietă 





















































































"ui aia >: 1 jale Con cea ea se se deponă să dată capelă na au 
staţi, inta ua, n Primiţi, ve rogămb, ete. piei i Di a a orce topi. jest Andra, dani Petr [aus uneia dnuă Dac Remăntă ear, 

rdactore ală pianului ROMANUL Comitotulă. — |atea cămă poti eaudace acela polua acei el pi jeeăriet en. Comutiiniemea!. Ca tite 
cari! aă fostă adept În putere mâptea, act] «Urepiă aeea-a e na mna! fa gize-laceste dun ma teebale atmsă pri tare 

Demnale reâaatere,, a carii tară aleşi de domiziaara bn armalrălt de der, ca principele Carti se se[uregaală pezersbui romană de a decide 
mamă de nl 400. +8 rogi Bucuresei, ;; Copteră. otov0 ingagiaminte mart? âectia a rtmâsă, ci intă-iet-ANă se de-lussoap drepte sletea mea. nlat 2 vittae 


Pesiru ce panel et actulă de luvolalajINMUre și cesti pantă Bpecială vilă com 
e “veepemt prin n face canaecuta căhta deabateera peieă și ea veură m facu] letal cu Camera. Adeptenese sia man 1 elecezi tag acea 
ehitmarea getastelut Homânului la pi-la se vota prin surprindere? Coma daab]o7i2eă ptizeipelut Bamask. mă persc- [uri W/sce elemata, cart să făculă impe- 
dechlerele de inattciiane a fostă, patemă|patesă et crede că post £ ment cazit]Teraita *uă parola de amize pesta prio-jubile vert-oe guvernare și să impedecată 
(lee, ma! malta să giu be uascnite erdeăe d-lu de Radoviel, ca]eipeie Carl, nu 'sospe uict mă 'adevăilă. [art-ee hcereare de a stabili ardiaea. Ex- 
în lasa înt Fevrunriă, Jemâmulă arlpetn A coareiiețe carii n: se tenete pi[eă SA maevare 4 miadarialu! diu aces [rapa incriga, și tn apeciă Austro-Ungaria, 
lt erăeua pe d. loa Ghiea ră mințioelee poe onicea ţi interesele caianăt mană Pi pestra plăcerea lui Sireseberg, lume iatereuă a vedă fa Romănia ab atare 
para cetpliutecă fciari sumiţi delpreamaă de vina mtrăizitară ? ubia te pice prini peotra elă de uă €-luieară i firmă, relațiaat amicale și dame 
gzvernele trecate, pestra, sarrkiele a-] De ce ta afigiăiaa tăevră dia aeita 2470 AeMehiă Maistainlă omearnaică, [e (me avieinuta ln lalesulă ocedtea 

iese ea membrii a! bandelari electorale. [de taveială mă eeatiuaa ministeriale? Diră] In Înpiă cela mat basa i celt mat 
Intre acei oâclisi Homânntă ar fi va-lde ce de și d. Radorie! mu lm-a dată |PUPONă Priccipelut, cut sia avută Me-Jeincuratecele stadie ale unei coctlegeri 
min și po d, Pavel Chirienea. Acesi arenă erâină cis'e legtzată, ea qi dânşii, [RH de mal ant, — Ie va 'varebaiuța[eurepene ca privire la Prikicipatele De- 
tomiuă a reclmală dneă datanet ccotra[ia ereâlața eă Romăzii nat altă vimţi. [49 Mcoră tită infzina dala rețină delaâreoe ma peta f urmarite de nat ala 
porni bla pi cere în jode- [mână de câtă acela ali filet, și taţi e em tisă ȘI In tota rea Pt leamă, de călăi ca cea mal mare grije 
pe €. Evgpeniă Caruda, De ce va Almaată în atare vest voii cozscii tari an apripaăă totâ-di-ta 7&-Îj ateațiane. Deciderea amepra Romislet 
dorind pe d. Carada nu meimă, dirâlbazi, pe an portale, rotisor căi enizerea Isi, dacă ar trebui me ema ol de vlcuritate a cestianit ori- 

b Ș intimă eneiata este cererea că a ficulă,| Petru ce ta afirțiia ei car ta A[I0 favieea ul cu autoritatea leră morale, [e 

[O Di, Geesge Maalu 20 în, C. Pagsoila câret ecaseeiață mu pite faita decâtăleară dia actul de larelala ai enim det A afacere intr adevăr seziiaă, bonă 

Ecă dâră că guveraulă setuale are dreptă 


se-roiţi n face se se tiâmâă desi. 
îi mile, Binăă colectată de în per- 


Putnei de lingt Sucâra, 
D-lui Stefanâ-celi- Mare. 
actata poblicităţi, vă rogă, se 
a primi ameurarea decsebiței 


AM rebăie sea 
LISTA 
ce ati smbacrini aer. 


ce se face la menastirea Puteai 
pă Suctea la mormântulă Dlui 
Mefaniincelt- Mare. 


Celonmlă D. Leca 20, Capitaaă Di-lpresiatare de dovedi noul istari dea ini 
Ş spre onminerea | ministeriale zalatea Camerelecă o fă cum e reriniunea comerratită a 
Cora se îppeesuecc, eră acasă ce i sia (dextă cub tiiea Casa Balet. | eomtimimit ar eajea, vraă eră. 
, „N. Lunpeoeare 20, A! Alel în mderără “ 
Puteau 10, N. Pagadega, ini: lar. sta dat malai rata A]. euze ame atatea eă ut ertaafe A eesti eutll pastra a ice 
10 Tacheane Popereo, docteză 10,] paadele eleeterale ccudectedu-ze re-Îepană doşit la pabilaă c'aa lasa inga.]fi Mabilitate fn rapăntele acestei feri, afib-[he se apargă maţiaa. Ec că ceatieata 
Dabreniei 10, LH Iaaunt 10,1. Merelace Ja mihlateriă, se facezaă cunseceit [giamiate câire d. Radic, de ce se mahiată de partite și de osie mat omtrați-[Siroonherg și eviiumea Coasituţanii 
căpătat comndantulă baa Îmenla- [ea auti-gi se ioe că cabinutală Made [bosimă că su diairtașii vră $ amalerteria primi poliiee, și fată ta aci-[le așloatăză «la în costra Capulat Stata- 
Neaga Ic Pe Ene 10, 1. Crutesealuier sar 4 deciat se facă eseritizlă d'aliogagismiate și entre aș! arâiat? Diva jeilian! permaniei, — abia me mai Pila [lar și 'n ecotra națiuali penlru a preroca 
ere 1 Aeele vele n se retrage Anei. Sentemă dispația da [az prlimită a lua inzagiariate în tanizea 9062: epivelosea. Mininterinla dără sole ce fasa 
Colonia N. Deaeitesta ereemâuă acestsi se ice, ea ălă matlpriacipăoră coteart, de ce me ma prt-[ „ln casă das cânâă prinsipele Carollei damea-a cl va remâat, trebuie ce 


Majară A. Holbeaa 5, Căpilasă | Mi-lau sdmi că orzansli sfeiseă min A.hotlmzeea n bea de ate i deciie 
ca 5, Căpiant E. Udesea 6, Decel Andra, a died, ttre ale, Că mintea ai peiipi? Soia Aaa Aa aie 0 aibe Ra Ce 20, [emăie a pute nostra a lame 








ÎN Simateseu 5, Capitasă D. Dimihres-lieriulă neestara este „cum aa avotălăia ce la et mat masi câinăt ceaslerămă |nevenvaiinile, arate diplomației CurOpete| O __ 
5, Lose. Crianesea 5. Leost: Tâă-[namiuia de mulţi ami." Șaper, or câttlin întreggală beri actele parermulul. aa i aaz face mici vă ecaromiă (o la-i 
8. R. Seribauă 5, Ie Decianu S.lae vujărata ae fi d de Radoriei, lotecși] N'aa volti de fel a pan ta josa d'alerulă ieide vâră, eteliu camulă aceete-a| Chimă fn /edependința Belpică de ln 


ldâea ar 4, dupe et, multă mat marilmite cânda pooată iun! pentru [anii de Paris. ales ar țrebul se se zadned- : 
Caramaa 5, ÎI. Meleseeriei 4, 40 bliueureiparele ză atace retragerea lut [schimbarea eterne see iai că ui cocielegere a pateriară. pain midloei. |Sidele, afirmă că „diacurmală hui de la 
iţaman 4, D. More 4, D. Teodurilea| Da, recumincemă că mule și marilui refațml pria care me inireorae den-lrea Pepi. Acteti părrroaravă În fotâca= [Pătdenur [la pane pe legă apărătorii 
Evachieaca 4, Culogia 4, II. loetca[uunia gpreșialeie garermstai aetusle: câ-Îpetimanl3, și mersară pâă la ecdenlsenealaulă dos! contrast: pe Rosia și Turcia. Asta [politieei lat Tilera. Ze Ssăcle are drepe 
Mriatoiei 4, C, Robeacu 8, ( Gri-laaia fApate amuă 1065 «i trebue se re-Îlirel eu Germani și la panetea în vigiceldin ormă va cerea, (NA induiciă, a cos [iute Viami apasă deja că în calearele 
3, N. Gavrilescu 3, D. Maerilmăe ca se ecligi rădele faptelară sila [n stirii de asedia șa pezepeal ea avdriea? 
Ş 74b. |. Varlam 3, Î.Macorha 2, Di] Pomanlă de Madoviet a „siăitt* pomi 
Băi 2. V. Uriate 2, G Parasediveseulaistri? attuali, „a lua Ingagiamlutamari.* 


“Mietalesca. 3, &6. tasieda în Cameră şi vila m suponerea. [pată fetala de calonzit edadă n'aă pusă! 
“ Totale dei TIT Pentru ce diră sapărate în contra unori|iu Joerare vatulă istet Cauze. pratmajlece că es ast ovatime aa vară Ipei[vurbaseă amupra egii militare și at 
meu atâta de sizeeri? urmărirea civile și ctizlasde fa costra lut (provocările la demaitatea ea propeiă, [particulară umpta irgit pactre rerislutea 
EI să premisă că mu eră ermâri ea (Siroanderg Amieoa și Jaegrea? 
Dem Rlurtau da Becareae în sau! 20|, imițiar pe Stroasdere și pe prim] Nea tobă a “face se primă rețele fala, a fUră Iudaua și a ară 








Cătimă fn je Journal du Howe: 
cură na se «ra fnasteji mită de lare] pa csactela aderără ai 
Pa în entre enart dmeai 3-| Ne Medi ministeriale. sia|Se Wace Mnte-4i intrebarea, că dee Ptălia ascierii adună de Prunaua ln 

D-tsă redaetore aăâ fiaruiai ROMANULU jdâră supărare e a remtiune subiectul ieri adună racoare 
usa de seşt? lacele nete de tovoială mu laaă a pejambele puteri se IBĂțE 6092 ae o tamentelară Seine latăricur, Eere și 

Dorala retariare. 3 a8 pernă că voră diăve tndata mai că ca le peesiă ip, dâră că saurteulut 27 din eomneațiazea de Paris P[osaue Ntai-a pasă euă căcără ala 
dona jan Camera care vatane armărirea coțeazidorăi [le cred bune? „Nat ae 'mloimă, su numi dia canal ,susujct-asaj senesci, siziliula 
Tbgyrăeniar lea ba ră | ESI da promisă ad ţi (lente. | (și cdoda a decldurată eat „Set le Îeăiaritai acatat pază; na anmatpeitru a cate 
= Di ae PI să promiaă că voră ceniie în ale Îl a În lagagiamate mari” n'aă eclată 
eată pla'acami mninistrațiunea | -«.1 tă f.luld de abasari și chiară eri-Îui că facă să dechiarare compremițitize 
ţiariulut d-vdatre — din Galaţi 400[me. Aa ameninta, ad batată, ab apart Îţi jonoritire ? ŞI câzda de apt dăe țaa upper 
Jet pria d. Michaeecu şi a d-lordlchiară dalaparie din tribusale, să fbcolă egea mepromulgată și lasă e me dica, |eobferiaa dlu Loedea, Si 1. Pe bmpală primei perlele a inta 
feap Alesandru și Radu (iolenculiută ce ve putea. ba dură toti ce ma melea ae meație în pabăeă că Capala Statului[P(zETa eă Aniria și Germania Ancă san'b [upesir, — după aserțiaiăe interteeuiteculut 
putea fare Ce dără sunt ei colpabihlrelună manețiunea și «! — mâzântri! pa [ințelese în privințe acestei centiuni, șia locatru, — san fabricată mari euantiliți 

aria coariiuța naţinmnle «a revek [iriaţi — să (leotă din acestă refonti cas: [acdata esoțelegere cu greă e va mal puli [qe piane fulge de momeli, cari Bă aretă 


rosfllii dia tn aeiă actuld deliiume miniăteriale, nu doredeseă ei câlgune sad fairebare chiart și amieițin dit [ourso fa Pravela. Pieţele fară luundate 
tar 


Dărd, die 4 de Hadoriet. de ce mat 
ocină mea ccageiința ? E! manta meci 
Cu acisti ocasiune rugăm pelde rânda tie lifeteviele să vilă vel 

ii oeida și aim jadotită de cult a o fnce 





Ziarul „Românul” (Bucureşti), 17 iulie 1871. 
Listă de subscripţie din oraşul Galaţi 














PROVINCIE ALLB DACIEI Pr 
Popirta setea 
aia pie ee mia pat. ast, i: ata lg ră, 
pezlapi atac Aaaa! POOR - p MA Petit, cam pes 270 mile patrate + <a 0000003 
solo mile patrate 1 bata eo: e fepeava Via di pete stra. pre safireitaa cama 4 Sri Peporațiea meramânh întăi ad,» .. 200,400 
: N [să a Ă A : ; 
leră în păețiie Albaniet, Maeede! Traeiet și Grerini Mate «1 Incumsă îndmaaţi și comparți, exte pe uaă Mernitartă da vre 1.000 mile patrate. = 1090000, 
ȘI așa samăruiă totală all Romăailuri în Oriinte pe ună tprritoriă de vre 7380 mile pătrate esta 11140,000 auttete. 





+ patrate, Ti 
















"ada Carolu I,jrunie, pri-secundare, pri-lrivole, |n com- 
porațiune cu callulă loră de băttaiă. 

De la Vereiorova pina la Cubeiă, nomnini 
na vE mai inirebă astă=ji, dâcă luptaţi ca 
Ructeeiet — Na vi m. JENETBIĂ pentru consolidarea , mărirea și 
Tonet emnicipala libertatea naționalități! române, ci numai 


veni la putere, ÎL artă ca vigâre laltură, ci ereditară, născută din părinţi Ra- 
la passuli, fără tâznă de înaltă urgiă, dra=|mmâni și ni căruia copil nu pol a nu fi 
E: celli adevărată românescă, censu-| Români și wumai Români? 











di cu feanelieţă și cu asprime ori-ce] Cludata! Ă 
Mură nenațională ? Asa diri, «Tralanii» nu va inceta nici 

intrebămă pe de uită parte, dtcă ceajin annală allă duoilea alla vieţei stile a 

decă sunteţi stă mu, in numele vostru șii tai Invierșunală vrăsamnasă n stabilităţii ddi- repeţi merci cu bărbățiă: 

allă posterității intregi, până la Ultima|dastice nu este, din contra, acea imiserabilă] Să irdescă Carolă Î! 

Ghudecală, pentru sempiterua durată a prin=|bvrmă de lingușitori, cari numni ei sapă] Gtosă influința străină... 

cipiului dinastică. şi slâbeseă Tronuld,  punându'lă din ue-] Unulă din simplâmele caile mal prâspete 

Cella mul mare red, pe care o săm delicotință sta din pertidiă mai pre susă delși celle mal periculâse alle acţiunii pute= 

gindiatori ai (ile! ii inchipueseă a'lă face | Națiune ? rilord din afinră assupra țerrel, este mo- 
miversariloră, este de a surprinde intr'tașii| Eceă de co Tralanişti! credă cu persis-| dală neromânescă, cu care guvernulă ac- 
eu dibâciă măcari o umbruliță contrarii, [tînță n luera în interesul cellii bine-in-|tuală se pregătesce a uni rejâda ră fer- 
sperândă astă-feliă a disgrația și a" uo-[felesă alla dinastiei, deşi nici o dată mulrată cu Russia prin Sculeni șidga Ausiro= 
cide in perpetuitate. “* voră pleca frunțile cu umilinţă, nici o|Uagaria prin Braşovă. 
Diarulă «Traiani», mal multă ca ori-ldetă nu voră face o singură concesiune] In Fconomin Politică este recunnoseatd 
care alulă, a fost din capulă locului olin dauna Homânismului sc a Democraţiei, [ca o assiomă, că drumulă de ferră e co 
ţintă de predilecțiane pentru totă feliulă|ni:! 6 dată nu voră uit vechia devisă alatătă mai produelivă, cu cM liniele sunt 
de şbpte de acâstă natură. " poporului aragonesă, care plum cu mân-| mal lungi, 

Incepindă altă duoilea annă ad essiş-[dră priocipelui scă: «să me, me»! Arruncaţi acumă 0 răpede cătătură as 
tinţel selle, ella este datoră a afirmn din] strige deră ori-cine că suntem anti-di- supra mappel României, și lesne vă veţi 
mmenistara îsi Wete (nod, contra maliţiei și contra calomniță, janstici, de câte ari datori Români ne] incredinţa, că distanţele celle mal scurte peu- 
în pe siițee% 14 [unulă din principalele panturi, toserise În [va sili a pi rădiea vocea, precumi stimăliru noi, adecă celle mal neproduetive, se 
în este eră Eintmt | Satatele acestui organă și de la cari firk- [gala a uzni chiară braţulă, contra ori-câril| formeză prin legarea rețeliel nâstre cu Scu- 
ste „aneâma” şi sir: | datorii set, o colectivitate compactă și dajinuifestări,, mari și unici, direele și itndi-[lenii și ca Praşovulă. 
A Herta! Areta totulă nedependinte, ua s's0. abăttută unăjre:re, faire şi ascunse, a ingeriulel sirăine |. Prin linia Seuleni Bomânia de peste Mil- 
„Tae e er tsimgură momentă, "Ț î 738. sul voda Uregona Ghica, Ni-|covti este d'abia âtlinsă, (ât partea? cen- 
iată misti ei] Amă susținulă și vomă susţine cu tdriăjcolalu Costină, atuuei unală din ministri, trală și de glosă, cu portulă Galaţii in frante, 
„e Rai aia dinastia actuală, simţimântul naţională i- [scrise cronica Moldovei, pe care princi-|reminândă condamnate ln favârea Odessat. 
piata. Results indă singura nâsiră hussolă, cr naţiunea|pele a insărcinată apoi pe ciraculă seâl Una essemenea saerificiă e cu atâta mal 

română nu pe a au 6 dinastică, de vre-[Amiras cn să |-o traducă în grecesce: citilabsurdă, ca căt commerciulă nostru cu 
mie ce dinastia asistă, loperu, găsi în ca o mulțime de passage| Russia este aprâpe nulă, 
amuarii 1570.| Pe câtă timpă familia priaciară nu wa forte, violinţi assupra fanarioțilorii, și totuși] Fecă, bună dră, ultimele cilfee, pe cari 
renega cele doue dugme alle crețului nog-]Pu Sa suptrată! (1) ni le procură in astă maleriă lnsă-şi stati- 
arama cea maijtru naţională: Românismâ și Dema-| Ea 0 probă strălucită, că Domnnlă in-Istica guvernamentală : 
politici în Ho-jcraţiă, incorporata ambele in Con sti-|Ceben degia a simţi românesce. 












1, Duminică, 

1 ESPORT 
1 cu profasianejtuțiunea din 1866, — Tronul e mai] EI bine, să Be re anti-dinastică la noi în Aatra, Mn Tanda. le Ratia. 
nir'ascunsă, so-Idurabilă de câtă o stâncă de graniţă, orţ- de a vorbi contra străinilori tocmal as-! ATATA BITAIDATE OARA, 
mastic». etă de furiâse aro fi valurile oceanulun, ce)!i-dt, după ce Coastitaţiunea puse pe tro- RI rca 
erceta mal ân-[o incongidră și o isbescă din 46te părțile. [nulă Jul Mircea și alla lui Stefavă pe ună ori mira rca 


ală stă nenaţio-| Intrebâmă acumi, decă amicii cel mal|principe, nu efemeră și fâr nici o legă- 
itară, bună siă| sinceri a dinastei nu sunt la noi anume! 
A a fi prâ-mă-[acel pațini, cari ucavâadă nici ună zoeă del, NA în? Pitamei de În Ptizitegae a Ba, + 
————— 
tereseloră, nevoile riețet noce, tuțila sinea! jeiariloră. aticilora și 
IA ao Băi, riipă peste risipa io mocieatel rele, Adela 
mântacă casmcă, îâră ca să ni simțimă. Darltemă Trisoli 


Deci, in vederea esportulai, cea mal 
gravă din tâte, Russia este pentru Ro- 
1) Aanalale sisdatiet, Macazeiet, 1009 
d 
i necigilotă Moldo- [mm memâne. aia peatra că suntema încă 
, Bucovinei și Becaresceni, sen-] barbari si „imlemai de lirile“ acesteră 200 
și Vadiusii secălalui ală 19-le.,.|miași=, deși «inteligibil! Orei“, Ne pâaeă „prie 










































— Marturisescă, domazii med. că nu te pri vetonie“ și tată ce e carată 
ANA NOUA elega. Sea că santă cam presă la url ri ip 
mocareri sațanale 
ar: . i "| in desertii mu as merge d Poesăa, 
Nu “iu meriălrea încare ai adato anni 1521? Limba ea și ra | n ARC pirat pier altei 
ouă , țiaea iară cae în feimnturle prefacerei și] vacă ea Prea orez rapa rr 
a reformei. materie in ferbere, x, E, î 4 
det, tea iba ea aa e A Ce. a ee n |EEStMa, Omate i, în, 
2 ea ate cav tr ine Î ridică. și 1. depari i E i 
I SR telege treculeli infamă, + fanaridtieă“, adecă „arid a LA n care desveltezi plecărele bune sc0 rele și in 


lege a nature? Aa gi tiria loră pâmietă. Cel cari câzts 
. 171t=e|mu sunt o republică? Aa dira pite pane cime.| EX re ție + capse 
18217 să treeatală ce precede și urmâ4i se-Îva stavilă timpului? Apa îoriat. lu atice ei Pre grei ue n] 
cobalt fanarialoră, care se pile că a fustă îns[|. mba română se Intârce la latinitatea de unde, dură, dar ma'ad poeţi rumâni. „Mera, Nâirae 
alo oaia? ?, F me abătese. E ma, Miiala, Bupură. Toma al Moș, Cedrânu,* 

— e se ijica frate! ce este de dinu la — Pentru că să Intelegi ideia mea,te n-luse' vară trai câtă va 4 ună Română pe lume 
teebn, Cetita!, stă ecteste cina-va măszelulă a- iar poeziile dd... dd, dd... dd... vorăteăi time 
ele de ptesi te st naseă ca mistele vara, pe pula ceruiă ea să putreziscă nul topă de châr- 
vă dun? SI eu Hlace undcâniecă pupa-[uie, si apoi ea mare greulate si cheltariă sa 
e in o Again Î în aderent, mălelureca dela Hbrâria dul L la ceiearia hu C.. 
in mestiaţă iradiidară Vechi siramețesei. “Del „rireas mu slută și „elemiveele” faca ae și], —— EX bine, și la ce încăeiere vrei să vit, 
bia născu la lemiei, mă be mai sitâmă la paginile peesiiloră veduve de outiteri! dar ce] după tite aceste? 

nulă efpilăriei p=tre. Amă ajunsă în e Mosă! „limbagiulă, genială, inspirațianea şi]  — Incheitrea mea ese în puține vorde 
a pecțileră. invățalilară și teologilară în jflomela cu ssarele ei modalați păsagefere,* [Ceea ce se face pestru balade, pentru done, 
tolui. Lupta îu-jrăpiel resărilene si, penira lțelegerea vi ua ne locântă, stă pentru că suni streiat, lar! pentru clutecele și berele popalare alle Bomb 

Ziarul „Traian” (Bucureşti) publică în 3 ianuarie 1870 Apelul studenţilor 
din Viena pentru realizarea Serbării de la Putna, datat 25 decembrie 1869 

Ziarul „Trompeta Carpaţilor” (Bucureşti), din 18 iulie 1871, 
deschiderea unor noi subscrip 

